
Pentru Azraa, 
Uneori prietenă, 
Uneori adversar, 
Uneori nemiloasă, 


Veșnic sora mea. 


Onoarea înaintea inimii, a spus fata. 
Delicateţea aduce moarte, a spus leul. 
Întunericul aduce dezastre, a spus băiatul. 
Puterea aduce durere, a spus regele. 

Și toţi spuneau amarnicul adevăr. 


Min 


g sf 


farsa (Baran 


> 


PA AA 


PARTEA ÎNTÂI 


ÎNTUNERIC CA ÎNTR-UN MORMÂNT GOL 

Întunericul îi roia în vene. Scotea rotocoale de fum din dege- 
tele lui și îi umbrea privirea. Și, când gândea prea mult și prea 
repede, întunericul îi urca pe braţe, sângerând în șuvoaie 
negre. 

Frica îţi şade bine. 

Sorele din înaltul cerului întindea umbralui Nasir Ghameq 
pe scândurile corabiei lui Jinan și, parcă pentru a mia oară de 
când plecaseră de pe Sharr, Nasir a pus la loc capacul cutiei. 
Un zvâcnet constant pulsa sub degetele lui, emanând de la 
cele patru inimi dinăuntru. Inimi care cândva le aparținu- 
seră Surorilor Veșniciei, fondatoarele Arawiyei, inimi care 
furnizau magia regatului din minaretele regale ale celorcinci 
califate, amplificatoare care distribuiau porții de magie ma- 
selor. Și până când organele aveau să fie restituite, magia era 
ca și dispărută - așa cum era de nouăzeci de ani. 

Și totuși magia dăinuia în el, un fapt pe care nu putea să-l 
ascundă din cauza umbrelor care-l urmăreau. 

— A cincea inimă n-o să apară din neant, oricât te-ai uita 
la ele. N-o să apară nici el, la o adică, a spus Kifah, coborând 
sprinten din cuibul corbului. 

Cercul de pe brațul ei lucea și sulițele încrucișate gravate 
pe el aminteau cine era cândva: una din Elita celor Nouă, care 
păzea califa Pelusiei. Cu durere în suflet, Nasir și-a dat seama 
că aștepta replica unui anumit general cu păr auriu la cuvin- 

tele ei iuți ca fulgerul. O replică ridicolă sau isteață, încheiată 
cu un Una dintre cele Nouă fermecător. 

Tăcerea ţiuitoare era la fel de zgomotoasă și de tulbură- 
toare precum valurile spumegătoare ale Mării Baran. 

Nasir s-a dus la Jinan. Tăietura lungă de la piciorul său, 
primită în dar de la un ifrit” pe insula Sharr, îl silea să traver- 
seze corabia șchiopătând. 

— Suntem pe mare de două zile. De ce durează atât de 
mult? 

Aflată la timonă, tânăra zarameză a mijit ochii la el. Bucle 
negre și dezordonate îi ieșeau printre benzile turbanului în 
pătrăţele, a cărui stofă îi împrumuta ochilor ei căprui o stră- 
lucire roșiatică. 

— Anquae cea mai rapidă corabie din câte există, Înălțimea 
Ta. 

— Nu că ar exista alte corăbii, puștoaico, a observat Kifah. 

Nasir a așezat cutia cu inimile lângă Jinan, într-un ungher 
ferit, și aceasta s-a încruntat. 

— Nu sunt puștoaică. Anqa înseamnă phoenix. Ştii, pa- 
sărea de foc nemuritoare? Numită după steaua mea prefe- 
rată. Tatăl meu... 

— Nu interesează pe nimeni, a spus Nasir, apucându-se de 
lemnul aspru când corabia s-a zguduit. 

Jinan a oftat ostentativ. 

— Cât mai durează? 

— Cinci zile, a declarat ea, dar mândria i s-a risipit sub pri- 
virea usturătoare a lui Nasir. Corabiei Înălțimii Tale cât i-a 
luat, vreo șase zile? Iertați-mă că eu n-am în spate puterea 
sultanului. 

— Corabia mea, a spus el încet, a ajuns la Sharr în mai 
puțin de două zile și am și învins un dandan“ pe drum. 


* Personaj din mitologia arabă, un fel de spirit supranatural (n.t.). 
** Creatură mitologică marină, care apare în O mie și una de nopţi si care 
poate înghiţi o corabie cu tot cu echipaj (n.t.). 


14 HAFSAH FAIZAL 


Jinan a fluierat. 

— Atunci vreau să arunc și eu o privire pe planurile cora- 
biei ăleia când ajungem la palatul tău simandicos. Ce atâta 
grabă? 

Iritarea a izbucnit sub pielea lui Nasim și o dâră neagră 
s-a deșirat din vârfurile degetelor lui. Jinan s-a holbat. Kifah 
s-a prefăcut că nu observă, fapt ce n-a făcut decât să-l irite și 
mai tare. 

— N-ai făcut școală? 

Jinan a mijit ochii. 

— Ce legătură are? 

— Atunci ar trebui să înţelegi cât de gravă e situația când 
îți spun că Leul Nopţii e în viață, a spus Nasir și asasinul din 
el s-a bucurat de teama care a făcut-o să să holbeze. 

Nu i-a spus despre inima pe care o furase Leul. Nu-i păsa 
de asta și nici de magie - nu atât de mult cât îi păsa de Altair, 
dar fata nu ar fi înțeles. Nici Nasir nu înțelegea imboldul ăsta 
nestăvilit și ciudat din sângele lui, preocuparea asta pentru 
binele altei persoane, pe care o credea dispărută în urma 
morții presupuse a mamei sale. 

— Ai impresia că Benyamin a murit pentru că s-a împie- 
dicat de-o piatră? 

Jinan s-a întors încruntată și Kifah s-a rezemat de arbore, 
privindu-l cu brațele încrucișate. 

— O să-l salvăm. 

Nu se referea la Benyamin. 

— Nici nu-mi făceam griji. 

Nu s-a uitat la ea. 

— Nu, evident că nu, a tărăgănat Kifah. Doar îmi amin- 
tesc cu voce tare că e vorba de Altair și că el știe să-și poarte 
singur de grijă. Ar fi în stare să vorbească atât de mult, încât 
Leul s-ar ruga de noi să-l luăm înapoi. Nu m-aș mira dacă l-ar 
abandona undeva pe nătărăul ăla, cu un semn pe care scrie 
„E al vostru“. 

Era o minciună și o știau amândoi. Neliniștea răsuna du- 
reros în vocea ei, care de obicei era hotărâtă. 

Nasir a privit dincolo de ea, pe mare, spre insula Sharr. O 
parte din el se aștepta să zărească o corabie pe urmele lor, în- 
tunecată și înspăimântătoare ca Leul însuși. Cu două săptă- 
mâni în urmă, Nasir era pregătit să-l omoare pe Altair - era 
pregătit să omoare pe oricine i-ar fi stat în cale, dar acum, 
când închidea ochii, vedea razele de lumină orbitoare țâșnind 
din palmele întinse ale acestuia. Vedea fațetele clar conturate 
ale toiagului negru al Leului înfipt în inima lui Benyamin. 

Sacrificiul, șoptise Benyamin. Sacrificiul nu era altceva 
decât o parodie romantică a morții. Nasir știa - se născuse 
pentru moarte și întuneric și i-ar fi fost greu să aibă inimă 
după ce le făcuse să se oprească pe ale atâtor altora. Era greu 
să faci bine când binele ăsta era umbrit pentru totdeauna de 
atâtea fapte rele. 

Corabia s-a clătinat și Nasir s-a apucat de balustradă, 
smerindu-se cu gândul următor: undeva, pe Sharr, inima lui 
își regăsise pulsul, iar Nasir era hotărât să-l apere. Voia să se 
facă vrednic de el, chiar și cu prețul recuperării magiei, ace- 
eași care-i distrusese familia. 

Și primul pas era să-l salveze pe Altair și să-l înfrângă pe 
Leu. 

S-a uitat la Jinan. 

— Cinci zile e prea mult. Să fie trei. 

Jinan s-a bâlbâit. 

— E imposi... 

Nasir deja pornise spre treptele care coborau sub punte. 

— Fă în așa fel încât să ajungem în trei zile și voi dubla 
arginţii pe care i-ai primit de la Benyamin. 

Strigătele tânărului căpitan au izbucnit pe loc. Haosul 
s-a dezlănțuit și echipajul ei pestriț a luat imediat poziție 
de drepți la auzul accentului ei aspru de zarameză, care pe 

marea învolburată răsuna ca la el acasă. Nasir nu înțelegea ce 
putea să facă fata asta cu atâția bani, dar nici nu prea îi păsa. 
Tronul avea destulă avere. 

Nasir a coborât scările șchiopătând. Chiar și în trei zile ar 
fi ajuns cu trei zile prea târziu. Din moment ce Leul nu mai 
era legat de Sharr, nu avea niciun motiv să rămână acolo, mai 
ales când Jawaratul” - cheia împlinirii celei mai arzătoare do- 
rințe a lui - se îndepărta de el tot mai mult. Zumra” trebuia 
să ajungă la țărm înaintea Leului, altfel ar fi avut probleme 
infinit mai mari, iar persoana care ar fi putut să le grăbească 
această călătorie nu era tânăra muritoare din Zaram. 

Mirosul de ulei ars plutea în aerul sărat dinăuntrul cora- 
biei. În lumina pâlpâitoare a lămpilor, Nasir a trecut pe lângă 
cabinele înghesuite laolaltă ca măselele, cu paturi fixate și 
câteva obiecte răzlețe de mobilier ascunse în lumina chioară, 
amintindu-i de palat. 

Respirația i s-a oprit și, brusc, s-a găsit din nou înaintea 
lui Ghameg, înștiințându-l despre mersul misiunii. Îi spunea 
că nu reușise să-l ucidă pe generalul sultanului. Că nu reușise 
să-l ucidă pe Vânător. Că nu reușise să recupereze Jawaratul. 

Eșuase, eșuase, eșuase. 

S-a scuturat de gândurile astea. Lucrurile stăteau altfel 
acum, și-a amintit el. Lesa care-l lega de tatăl lui se încâlcise, 
încurcată printre viețile multor altora. A Zafirei, a lui Altair, a 
lui Kifah, a mamei lui și, cel mai important, a Leului Nopţii, 
care își înfipsese ghearele în Ghameg, controlându-i fiecare 
mișcare. 

Privirea i-a fugit înspre capătul holului, unde se afla ca- 
bina Zafirei, ca o buză deprăpastiela care nu reușea să ajungă 
cu degetele. 

În momentele rare când urca pe punte, Zafira strângea în- 


* Bijuterie, în limba arabă (n.t.). 
** Trupă, gașcă, în limba arabă (n.t.). 

totdeauna Jawaratul la piept și avea o privire distantă și deta- 
șată. Nasir se neliniștea când vedea cum gheaţa din ochii ei 
se stingea și altceva îi lua locul. Dar, din lașitate, nu izbutea 
să se apropie de ea și, pe când nebunia ultimelor clipe petre- 
cute de ei pe Sharr se retrăgea în trecut, Nasir nu știa cum să 
oprească distanţa care se căsca vertiginos între ei. 

S-a oprit ca să-și odihnească piciorul, rezemându-se de o 
grindă crăpată. Vrăjitoarea Argintie - mama lui, rimaal' - ale- 
sese o cabină la fel de îndepărtată ca a Zafirei și, când Nasir a 
ajuns în sfârșit la ușa ei, s-a oprit, zărind un luciu întunecat 
pe podea. 

Sânge? 

Şi-a scos o mănușă și a atins pata cu două degete, ducân- 
du-le la nas. Acru și metalic - cu siguranță sânge. Și-a șters 
degetele de robă și a ridicat privirea, urmărind firul dârei 
inegale. 

Până la capătul ei, în dreptul ușii ultimei cabine: a Zafirei 


* Nisipuri, în limba arabă; cuvânt folosit ca înjurătură (n.t.). 

Capitolul 2 


Puterea i se scurgea din oase. Curgea din sufletul ei și rămăși- 
tele alunecau într-un abis nevăzut. Golind-o. Zafira Iskandar 
se aventurase în pădurea blestemată numită Arz de când se 
știa și magia îi pătrunsese treptat sub piele, mereu prezentă, 
la îndemână. 

Și acum nu mai era. 

Era îndesată într-o cutie, vârâtă într-un ungher putrezit, 
lângă o zarameză prea sigură de sine. Jawaratul îi oglindea 
gândurile mânioase. 

— Aveam de gând să distrug cartea aceea după ce recu- 
peram magia. 

Anadil, Vrăjitoarea Argintie, Sultana Arawiyei și una 
dintre Surorile Veșniciei, și-a țuguiat buzele cu ochii la tomul 
din poala Zafirei. Lampa umbrea contururile chipului ei și 
părul alb îi sclipea în tonuri aurii. Cabina Zafirei pălea pe 
lângă splendoarea ei. 

Nu ne are la inimă, i-a amintit Jawaratul. 

Zafira nu mai tresărea la auzul vocii lui. Nu semăna deloc 
cu șoaptele liniștitoare care omângâiaseră cândva din umbră 
în preajma Arzului, despre care crezuse că erau ale unui pri- 
eten, până când a aflat că erau ale Leului Nopții. 

Nu, vocea asta era fermă și poruncitoare, dar umplea golul 
lăsat de risipirea magiei și Zafira nu avea de ce se plânge. 

Nu, nu ne are la inimă. 

Zafira începuse, în schimb, să-i vorbească, la rândul ei. 

După toate eforturile depuse pentru a găsi blestemăția 
asta, Zafira refuza să-i permită unei vrăjitoare urâcioase s-o 
distrugă. Ceruri mari, pentru asta venise femeia în cabina ei? 

— Te temi de el. 

— Jawaratul e întruparea amintirilor surorilor mele, a 
spus Vrăjitoarea Argintie de pe pat, cu o privire usturătoare. 

Știind acum că femeia asta era mama lui Nasir, Zafira ob- 
serva asemănarea în privirea ei 

— De ce să mă tem? 

Nu știe. Nu își dă seara ce am descoperit pe Sharr. 

Tremurul din plămânii ei era o poruncă de tăcere, dar și 
un avertisment: nici Zafira nu înțelegea câte descoperise pe 
Sharr când, din greșeală, se tăiase în palmă și se legase de 
cartea asta. Căci Jawaratul era mai mult decât suma aminti- 
rilor Surorilor. 

Zăcuse nouăzeci de ani pe Sharr, alături de Leul Nopţii. 
Purta o parte din amintirile lui și Vrăjitoarea habar nu avea. 
Nimeni nu știa. 

Spune-le. Conștiința ei era o șoaptă stinsă în prezența 
apăsătoare a Jawaratului, dar nu din cauza asta nu i-a dat as- 
cultare. Pur și simplu nu putea. Nu putea să le spună despre 
Jawarat, așa cum nu putea să le spună nici de întunericul ca- 
re-i vorbise cândva. Frica stâlcea orice cuvinte ar fi încercat 
să formuleze. Se temea de ei. Se temea de modul în care ar fi 
privit-o ceilalți. 

Îi ajunsese cât fusese judecată pentru simplul fapt că se 
născuse femeie. 

— Dar avem nevoie de el, a spus Zafira în cele din urmă, 
înmuindu-și trăsăturile chipului. 

Cufărul de sub ea era prins de corabie, dar stomacul îi tre- 
sărea sub impactul valurilor. 

— Ca să restaurăm magia. 

— Sunt una dintre Surorile Veșniciei, fătucă. Știu cum 
trebuie restaurată magia. În schimb, despre carte știu prea 
puține, pentru că a fost creată în ultimele lor momente, în ul- 
tima lor încercare de a-l învinge pe Leu. 

Și chiar îl învinseseră. Nu fuseseră suficient de puter- 
nice încât să-l distrugă, dar îl legaseră de Sharr și creaseră 
Jawaratul. Din câte înțelegea Zafira, cartea fusese creată cu 
un singur scop: să le păstreze amintirile, pentru ca, într-o 
bună zi, povestea lor să poată fi spusă. Să explice de ce magia 
fusese separată de Arawiya în acea zi hotărâtoare, de ce muri- 
seră și, cel mai important, unde se aflau inimile lor. 

— Înlăturarea inimilor din minarete a lăsat Arawiya fără 
magie, dar vraja care l-a ferecat pe Leu a consumat atât 
de multă, încât a adus blestemul asupra regatului, luând 
energie de la fiecare califat și provocând dezastre. Zăpadă în 
Demenhur. Întuneric în Sarasin. Sharr a încremenit în timp, 
a spus Vrăjitoarea Argintie, observând surprinderea Zafirei. 
Chiar așa, acolo viața s-a lungit în mod nefiresc. Moartea a 
devenit o năzuință imposibilă. Eliberând Jawaratul și ini- 
mile, ai eliberat Arawiya, inclusiv pe cei închiși pe insulă. În 
sfârșit, au primit pacea sperată. 

— Atunci kaftarii'... 

Zafira a tăcut, ciupind marginea eșarfei din jurul gâtului. 

Nu îi plăcuseră privirile lacome ale bărbaţilor care se 
puteau preface în hiene, dar ei săriseră în ajutorul zumrei. 
Ajutaseră în lupta împotriva gloatei de ifriți a Leului 

— Sunt morți 

Zafira a oftat. Cât timp ar fi trebuit să trăiască pentru ca 
moartea să devină o năzuință? 

Strigătele lui Jinan răsunau în liniștea din jur și zgomotul 
valurilor înăbușea pașii zoriți de pe punte. Înțelegerea ei cu 


* Creaturi mitologice din tradiția Orientului Mijlociu, bărbaţi care se pot 
transforma în hiene (n.t.). 

Benyamin era să-i ducă doar până la Fortăreața Sultanului, 
dar se îndreptau spre continent, apropiindu-se de Demenhur 
suficient cât să stârnească sângele Zafirei. 

— Dacă știi cum să restaurezi magia, atunci nu aveți ne- 
voie de mine, a spus ea. 

Și nici de carte. 

— Pot să mă întorc acasă. 

Lăsase în urmă tot ce cunoscuse vreodată de dragul ma- 
giei. Traversase Marea Baran. Călătorise pe înfiorătoarea in- 
sulă Sharr. Dar asta înainte ca distanța și timpul să fi stârnit 
în inima ei un dor neostoit, amestecat cu frică. 

Pentru că trebuia s-o înfrunte pe Yasmine. 

— La ce să te întorci? a întrebat Vrăjitoarea Argintie, fără 
niciun pic de bunăvoință. Arzul a dispărut. Poporul tău nu 
are nevoie de vânători. 

Cuvintele ei erau pragmatice, raționale. Crude. O despuiau 
pe Zafira, reducând-o la o firimitură neînsemnată într-un de- 
şert vast. Îndurerată, a dus mâna la inelul de la pieptul ei... 

Și a lăsat mâna la loc pe Jawarat, plimbându-și degetele 
pe încrețiturile cotorului. Aproape imediat a cuprins-o o sen- 
zație de pace. Ceva îi alina neliniștea. 

— Paginile o să se topească dacă fac baie? 

Lujeri de amar zăboveau în marginile minții ei, prea de- 
parte de ea. Își uitase tristețea. Uitase de ce fusese tristă. 
Jawaratul torcea. 

Vrăjitoarea Argintie a tăcut. 

— Uneori uit că ești doar o copilă. 

— Lumea fură copilăriile, a spus Zafira, gândindu-se la 
arcul lui Baba’, pe care îl luase în mâini într-o vreme când 
acestea încă erau catifelate. 

Gândindu-se la Lana, care ștergea fruntea lui Umm” cu 


* Tată, în limba arabă (nt.). 
** Mamă, în limba arabă (nt.). 

un ștergar cald La Deen, care rămăsese o fantomă după ce 
părinții lui ajunseseră trupuri înfășurate în giulgiuri. 

— Adevărat. Jawaratul e o creație magică, imună la ele- 
mentele naturii, altfel s-ar fi făcut praf încă din primul de- 
ceniu petrecut pe Sharr. Dar acum forța lui vitală e legată de a 
ta, pentru că ai avut nesăbuința să te legi de el. Dacă rupi cå- 
teva pagini din el, s-ar putea să-ți pierzi o mână sau un picior. 

Zafira nu ceruse să fie legată de o carte. Vrăjitoarea 
Argintie era cea care îi ceruse unei copile să pornească în că- 
lătoria asta. Din vina ei era legată acum Zafira de tomul ăsta 
străvechi și Vrăjitoarea nici măcar nu avusese nevoie de ea în 
misiune. Îi trebuia doar cineva suficient de puternic ca să re- 
ziste influenței Leului. Spre deosebire de Vrăjitoarea Argintie 
însăși, care decăzuse chiar mai mult decât își dădea seama 
vreunul dintre ei. 

Zafira avusese convingerea că Sharr le oferise toate revela- 
tiile pe care și le-ar fi putut dori în viață, dar asta era înaintea 
întrebării țintite a lui Kifah. Înainte să fi descoperit că Altair 
nu era doar fiul Vrăjitoarei Argintii, ci și fiul Leului. Ciudat 
lucru, aflând despre originea lui, Zafira se simțise și mai 
apropiată de general. Acum îl înțelegea ceva mai bine. 

Și-a mușcat limba. 

— Și nu se poate rupe legătura? 

— Prin moarte, a spus Vrăjitoarea Argintie, de parcă Zafira 
ar fi trebuit să știe asta. Înfige un pumnal în centrul tomului 
și te vei elibera de el. 

— Ce frumos, s-a răstit Zafira. Mă voi „elibera” și de toate 
câte există. 

Și-a plimbat degetele pe pielea verde a cărţii, apăsând 
cu degetul coama înflăcărată a leului ștanțată în centru. 
Vrăjitoarea Argintie doar a mormăit, privind-o pe fata care-l 
cunoștea pe Leu aproape la fel de bine ca ea însăși. 

Ne invidiază. 

Zafira a fost pe cale să încuviințeze, dar a încleștat din 
dinți, împotrivindu-se șoaptelor Jawaratului. Unele erau 
trase de păr, a observat ea. De ce ar invidia o fată muritoare pe 
o Soră a Veșniciei? 

Ne vom alinia veacurilor. 

Asta ce-o fi însemnând? 

A tresărit când cele două lămpi s-au ciocnit deodată zgo- 
motos. Tolba ei s-a răsturnat și săgețile s-au împrăștiat, stâr- 
nind un praf ca nisipurile de pe Sharr. Vrăjitoarea Argintie nu 
a tresărit, dar Zafira a observat încordarea umerilor ei, atât 
de neobișnuită pentru nemuritoarea asta liniștită, după care 
ușa s-a dat în lături, dezvăluind o siluetă pe coridor. 

Zafira a recunoscut părul ciufulit și nemișcarea desăvâr- 
șită pe care o mai văzuse doar la cerbi cu o clipă înainte ca ea 
să elibereze săgeata fatală. 

Un văl de umbre a intrat în urma prințului moștenitor 
al Arawiyei. Se deplasa fără efort, ca întotdeauna. Aproape 
cu neglijență, dacă n-ai fi fost atent la mișcările lui calcu- 
late. Ochii lui cenușii au traversat spaţiul înghesuit și Zafira 
nu și-a putut stăpâni freamătul din piept când i-a întâlnit 
privirea. 

Și au coborât asupra gurii ei preț de o clipă. 

— Eşti rănită? a întrebat Nasir cu vocea aia a lui care se 
unduia odată cu umbrele, catifelată și poruncitoare. 

Dar în tonul lui se observa o încordare, o stânjeneală care 
a făcut-o pe Zafira să conștientizeze faptul că Vrăjitoarea 
Argintie urmărea fiecare moment al conversaţiei. 

Cândva Zafira cunoscuse contextul întrebării respective. 
Când ea era un bun de valoare care trebuia protejat. O busolă 
care îl îndruma pe Nasir pe drumul lui distrugător. De ce se 
interesa de ea acum, după ce găsiseră obiectul căutat, elimi- 
nând astfel rostul ei - pe Sharr, în Demenhur... ceruri mari, 
în lume? 

Înainte ca Zafira să-și găsească cuvintele, Nasir s-a întors 
spre Vrăjitoarea Argintie și a indicat pe dușumea o dâră întu- 
necată, care nu fusese acolo înainte. Degetele lui erau pătate 
de sânge. 

— Deci de asta nu merge mai repede corabia. 

Valurile se spărgeau în tăcere. 

— Mă descurc cu sarcinile banale care sunt la îndemâna 
oricărui miragi, a spus mama lui în cele din urmă, dar pentru 
iluzia timpului îmi trebuie concentrare și putere, pe care în 
clipa de față nu le am. 

— Mai exact, de ce? 

Nasir vorbea fără răbdare, cu replici scurte. 

Vrăjitoarea Argintie s-a ridicat și, în ciuda înălțimii lui 
Nasir, toate s-au făcut mici în fața ei. Și-a deschis mantia, 
dezvăluind rochia stacojie de dedesubt, sfâșiată și pătată de 
sânge închegat. 

Zafira a sărit în picioare. 

— Pumnalul negru al Leului. Când eram pe Sharr, a spus 
ea. 

Sub umărul drept avea o rană adâncă, pe care o primise ca 
să-l salveze pe Nasir. Era o pată neagră și supurândă, adu- 
când cu o gaură cu margini zimțate. 

— Același, a spus Vrăjitoarea Argintie și încă un strop de 
sânge a picurat din rochia ei năclăită. Nu se cunoaște niciun 
leac pentru rănile provocate cu minereu blestemat. Vechii tă- 
măduitori trăiau ascunși pe Insulele Hessa și, dacă o mai fi 
rămas vreunul dintre ei, singura mea speranță ar fi acolo. 

— Dar la Bait ul-Ahlaam? a întrebat Nasir stăruitor. 

Zafira a tradus numele din vechea safaitică'. Casa Viselor. 
Nu mai auzise de ea. 


* O formă de scriere folosită în dialecte vechi ale limbii arabe, înainte de 
introducerea alfabetului arab. In opera de față, se referă la limba veche a 
Arawiyei (n.t.) 

— Poţi foarte ușor să traversezi strâmtoarea de la 
Fortăreața Sultanului și să găsești acolo ce-ţi trebuie. 

— Dar cu ce preț? Nu voi pune piciorul acolo, a răspuns ea, 
iar Zafira a sesizat și cuvintele nerostite: Din nou. 

Vrăjitoarea mai fusese acolo și era limpede că prețul nu 
avea nicio legătură cu dinarii. 

Vrăjitoarea Argintie nu se agita cu una, cu două, așa că 
străfulgerarea de mânie din privirea ei și colțurile căzute ale 
gurii erau nefirești. Extrem de nefirești. 

— Atunci vei pleca dintre noi, a spus Nasir și Zafira a tre- 
sărit, observând indiferența crudă din glasul lui. 

— Voi fi un rezervor ambulant de magie. Ţie nu-ți sunt de 
niciun folos, dar îi voi fi foarte utilă Leului când, inevitabil, o 
să pună mâna pe mine, a răspuns Vrăjitoarea Argintie. Dacă 
se folosește de sângele meu și de cunoștințele lui de dum 
sihr’, nu va mai exista niciun loc sigur în Arawiya. De sângele 
fiilor mei pe jumătate si'lah se poate folosi până la un punct. 

Nasir și-a privit mâinile, din pielea cărora ieșeau și dispă- 
reau rotocoale negre. Ca și când ar fi respirat. Umbrele lui nu 
dispăruseră, așa cum dispăruse simțul de direcţie al Zafirei 
El nu avea nevoie de magia inimilor, o avea pe a lui. Nu era 
nevoit să îndure pustiul pe care îl simțea ea. 

Înăuntrul ei a răsărit ceva hidos, sugrumându-i plămânii, 
și, de spaimă, Zafira aproape că a scăpat Jawaratul. Furia i s-a 
risipit la fel de repede și inima ei și-a domolit bătăile. 

Ce... Respirația îi tremura. 

— Am ajuns aici din cauza ta. 

Vorbele lui Nasir erau prea reci și Zafira a trebuit să-și 
aducă aminte că nu i se adresa ei, ci mamei lui. 

— L-am părăsit pe Altair în ghearele Leului din cauza ta. 

Vrăjitoarea Argintie i-a întâlnit privirea. 


* Magie a sângelui, în limba arabă. Vrajă considerată blestemată. (n.t.). 

— Cândva tăișul privirii tale era îndreptat în altă parte. Pe 
mine mă priveai cu iubire, duioșie și grijă. 

Nasir nu a răspuns, dar lujerii întunecați care-i creșteau 
din pumnii încleștați indicau că vorbele ei își atinseseră ținta. 
O iubea, Zafira știa asta; de aceea cuvintele lui exprimau atâta 
ură. 

— Te-am învăţat tot ce știi, a spus mama lui cu blândețe. 
Mai avem timp - te voi învăţa să stăpânești întunericul. Să 
supui umbrele voii tale. 

— Așa cum l-ai învăţat pe el? 

Tăcerea a răsunat ca un urlet. Nasir n-a mai zăbovit ca să 
audă răspunsul. S-a întors și a plecat șchiopătând, urmat de 
o trenă de umbre. Zafira a vrut să-l urmeze, atentă să nu pri- 
vească după el, conștientă fiind că Vrăjitoarei Argintii nu-i 
scăpa nimic. 

— Ascultă-mi sfatul, Vânătoreaso, a spus aceasta. Să porți 
mereu cu tine un cuțit și o inimă bună. Nu știi niciodată de 
care o să ai nevoie. 

Ascultând-o, Zafira a simțit că se deșteaptă ceva înăuntrul 
ei 

— Și acasă nu te poţi întoarce. 

Un ţel. Asta simțea. Ceva ce o scotea din mocirla înăbuși- 
toare și scormonitoare a senzației de nimicnicie. 

— Dacă te-ai întoarce, toată călătoria ta pe Sharr - inclusiv 
moartea prietenului tău, uciderea lui Benyamin și capturarea 
lui Altair - ar fi zadarnică. 

Poate că Vrăjitoarea știuse de la început că nu era nevoie 
de cineva cu puterea rară de a găsi orice îi dorea inima - adică 
de o da 'ira. Poate că văzuse în Zafira ceea ce Zafira nu reușea 
să vadă în ea, dar amintirile Jawaratului îi dezvăluiau ca fiind 
adevărat. Văzuse o persoană îndrumată de o inimă bună și 
de intenţii curate, așa cum fusese și Vrăjitoarea înainte să fi 
căzut victimă unei limbi de argint. 

— Inimile sunt pe moarte. Sunt organe separate de locașu- 
rile lor și se deteriorează cu fiecare clipă. Înapoiază-le la mi- 
naretele lor, altfel magia va dispărea pe vecie. 

Capitolul 3 


În concepția lui, privirea retrospectivă e premergătoare ri- 
durilor. Totuși, ferecat și vârât în pântecul umed al corabiei, 
Altair al-Badawi nu avea nimic altceva de făcut. 

Își petrecuse cea mai mare parte din viață luptând pentru 
dragostea mamei lui, străduindu-se să ispășească strâmbă- 
tura pe care o căpătau buzele ei de fiecare dată când dădea 
cu ochii de el. Deși înțelesese repede că mama lui vedea în 
el punctul culminant al eșecurilor ei, Altair pricepuse an- 
vergura lor abia pe Sharr: aflase că era una dintre Surorile 
Veșniciei, din cauza căreia dispăruse magia, că... 

Cu o grimasă, Altair și-a stăvilit gândul. 

Nu se întâmpla în fiecare zi să afli că ești fiul Leului Nopţii. 

Soarele s-a strecurat prin minuscula așa-zisă fereastră, 
indicând că trecuseră două zile de când Altair muncise pe 
Sharr alături de ifriți ca să recondiționeze corabia cu care că- 
lătoreau acum. Și în aceste două zile primise de mâncare și 
un scaun pe care să stea. Ca prizonier, n-o ducea tocmai rău. 

Mai bine zis, n-ar fi dus-o rău dacă nu l-ar fi muls ca peo 
capră de preț. 

Din când în când, venea un ifrit care-i lega lanțurile de pe- 
rete, imobilizându-l, după care îl tăia în palmă și umplea o 
cană înaltă din care să se îmbete Leul. Ura faptul că servea 
drept combustibil pentru dum sihr-ul tatălui său, magia in- 
terzisă cu ajutorul căreia puteai să depășești limitele afini- 


DESCĂTUȘAREA STELELOR 29 


tății tale naturale. Dar mai chinuitoare decât lanţurile și văr- 
sarea de sânge se putea să fie cătușele, care se întindeau cel 
puțin peun sfert din lungirnea antebrațelor lui și-i înăbușeau 
puterea. Minereu negru și greu, gravat cu cuvinte în vechea 
limbă safaitică. 

Smucirile ciudate pe care le simţea în sânge îl istoveau. Îi 
încetineau mintea, fapt ce îl neliniștea mai mult decât pier- 
derea forței sale fizice - pentru că astfel Leul avea să fie mereu 
cu un pas înaintea lui. 

Laa’. Cu o jumătate de pas. 

S-a ridicat un zăvor și Altair s-a rezemat pe spate în sca- 
unul lui șubred, proptindu-și picioarele pe masa veche, în 
ciuda lanțurilor zăngănitoare care-l ţineau captiv. Când Leul 
Nopţii a intrat în cală, Altair s-a bucurat nespus văzând cum 
i se înfoaie nările. 

— Gloata ta abia se mișcă, a declarat Altair de parcă s-ar fi 
adresat soldaţilor săi. 

Nu era nevoie să-și sacrifice demnitatea doar pentru că era 
în lanțuri. Bogații mereu își etalau lanțurile. 

— Suntem la cale lungă de țărm și, dacă Nasir o are de 
partea lui pe Vrăjitoarea Argintie, care urzește iluzii la de fel 
de ușor cum urzești tu umbre, sigur vor ajunge pe continent 
înaintea ta. Timpul nu e decât încă un miraj pe care îl poate 
modela după bunul ei plac. Când vom acosta acolo unde ai 
vrea să acostezi, vei descoperi că te așteaptă fratele meu. 

Aici încrederea lăudăroasă a lui Altair s-a poticnit. 

Pentru că fratele lui era același Prinț al Morții pe care-l 
însoțise pe Sharr, știind bine că acesta avea ordine să-l în- 
groape pe Altair pe insula aia blestemată. În loc să-l îngroape, 
îl abandonase. 

Nasir și zurra, străini care-i deveniseră familie, îi întor- 


* Nu, în limba arabă (n.t.). 

seseră spatele și fugiseră, lăsându-l în mâinile dușmanului. 
Laa, nu avea de unde ști că fratele lui chiar avea să-i aștepte. 

Dar la un singur lucru se pricepea mai mult decât la păs- 
trarea unei ţinute impecabile - și anume la blufuri. 

— Libertatea ta, Leule, va fi scurtă, a încheiat Altair cam 
fără tragere de inimă. 

Akhh”, și așa bravura îl ispitea prea puțin. 

Leul i-a adresat un zâmbet afectat pe care și Altair însuși 
îl afișase de prea multe ori. Așchia nu sare departe de trunchi. 
Îl descumpănea gândul că omul ăsta era tatăl lui, pentru că 
nu arăta nici cu o zi mai în vârstă decât el. Pe de altă parte, 
și Altair avea nouăzeci de ani, exact câţi trecuseră de când 
Arawiya își pierduse magia. Era aproape de patru ori mai în 
vârstă decât Nasir, dar ar fi zis că părea mai tânăr cu un an 
decât arțăgosul ăla - și asta dacă era să fie modest. 

— De unde să încep? a întrebat Leul. În trei zile, Anadil va 
muri. 

Poate că și el se pricepea la fel de bine la blufuri. 

— După aceea, când prietenii tăi vor ajunge la țărm, noi doi 
o să le luăm Jawaratul și celelalte inimi 

Leul a înclinat capul. 

— Vezi tu, eu gândesc temeinic, Altair. Cred că știi și tu 
cum e. 

Altairnu gândise niciodatătemeinicpentru propriul câștig 
și nici dintr-o asemenea lăcomie greu de înțeles. Strânge o 
echipă, salvează magia. Un plan simplu, conceput de el și de 
Benyamin, care se complicase tot mai mult de la o zi la alta. 

Refuza să creadă că mama lui era pe moarte. Refuza să 
creadă că zumra era depășită, pentru că avusese grijă ca la 
Fortăreața Sultanului să îi aștepte aliați pregătiți cu dum 
sihr să le apere sălașul. Mai mult: Nasir avea magie. Zafira 
avea legată de sângele ei puterea Jawaratului. 


* Exclamatţie exprimând de obicei frustrarea (n.t.). 

Trebuia să fie suficient. Pentru întâia oară după multă 
vreme, Altair a fost nevoit să-și amintească să respire. 

— De ce? a întrebat el. 

Asta nu reușea să deslușească - cauza ambițiilor Leului 
Refuza să creadă că sânge din sângele lui ar fi putut să tân- 
jească, pur și simplu, după putere. Nu exista niciun ţel mai 
plictisitor de atât. 

Privirea tatălui său a devenit de gheață, chihlimbar strălu- 
citor ferecat în sticlă, dar a dispărut repede, înainte ca Altair 
să o poată înțelege. 

— Pentru răzbunare, a spus Leul, dar cuvintele au fost 
spuse pe un ton obișnuit să le rostească. 

Fără ură, fără elan. Doar din obișnuință. 

— Și pentru altele, firește. Trebuie să existe ordine. Magia 
trebuie să rămână în mâinile celor capabili. Crezi că oa- 
menii de rând au înțeles valoarea adevărată a darului de care 
Surorile Veșniciei s-au lipsit cu atâta generozitate? 

Egalitate. Asta dăruiseră Surorile Veșniciei Arawiyei, în 
ciuda greșelilor lor. 

— Akhh, câtă imaginaţie au oamenii când vine vorba de 
vicii, a spus Altair plictisit, fără să se mire. 

Ordine, în situaţia de față, nu era decât un sinonim pentru 
lăcomie. 

— Dar, dacă ăsta e într-adevăr motivul pentru care tânjești 
după magie, atunci, cu toată setea ta neostoită de învățătură, 
ar trebui să cunoști vechea zicală: „Magie pentru toți sau 
deloc”. Nu există cale de mijloc. 

Mai puțin în cazul în care erai silah, așa cum era 
Vrăjitoarea Argintie. Așa cum erau Altair și Nasir, pe jumă- 
tate. Încă o revelaţie primită pe Sharr - toată viața crezuse că 
era pe de-a întregul safin, că Nasir era safin pe jumătate, în 
ciuda rotunjimii urechilor lui. 

Și-a spus că trebuia să fie recunoscător pentru faptul că nu 
semăna prea mult cu tatăl său - omul ăsta nici măcar nu avea 

inimă. Leul a deschis ușa spre puntea superioară. Era ciudat 
că-l vizita pe Altair atât de des, aparent fără niciun motiv. 
Thobul lui întunecat a căpătat o nuanță discretă de violet în 
lumina pe cale să se stingă și, spre consternarea lui, Altair 
n-ar fi voit să plece. 

Tăcerea era prea zgomotoasă, stafiile - prea vii. 

Buzele lui Altair s-au miscat fără voia lui. 

— ÎL jeleşti? 

Sentimentele celor vii nu prea aveau valoare pentru morți, 
dar, petrecând tot mai mult timp de unul singur, se gândea 
tot mai mult la fratele inimii lui. 

— Ştiu totul despre cercul de înalți safini al lui Benyamin, 
a continuat Altair, chiar dacă vorbele îi sfâșiau bătrâna inimă. 
Te-a primit între ei împotriva dorințelor lor, iar tu l-ai ucis cu 
minereu blestemat. Ştii precis cât de mult a suferit în acele 
ultime clipe. 

Leul s-a întors înspre el, cântărindu-l cu sânge-rece. Ca și 
când s-ar fi așteptat ca Altair să vorbească. 

— N-ar fi trebuit să încerce să salveze pe cineva atât de 
neînsemnat. 

Benyamin nu-l avusese niciodată la inimă pe Nasir. Chiar 
și în anii în care își urziseră planurile, când țelul lui Altair era 
să-l urce pe Nasir pe tron, Benyamin se împotrivise. Undeva, 
pe insulă, atitudinea lui se schimbase. Atât de mult, încât sa- 
finul hotărâse că merita să-și sacrifice nemurirea pentru el. 

— Chiar că ești lipsit de inimă, a spus Altair, râzând amar. 

Leul i-a adresat un zâmbet sardonic. 

— Mi-ar trebui o inimă ca să te pot contrazice. 

L-a privit îndelung pe Altair și acesta i-a întors privirea. 

— Morţii nu simt durere, a spus el cu blândețe și ochii lui 
Altair s-au închis de la sine. 

Poate că această dovadă de emoție l-a îndemnat pe Leu să 
vorbească în continuare. 

— În schimb, prietenii tăi știau precis cât vei suferi când 
te-au părăsit. Tu ai dat spectacolul ăla mic cu lumini și i-ai 
salvat, dar pentru ce? Cum te simți știind că ai fost abandonat? 

Altair a încremenit. Îi plăcea să creadă că era pregătit 
pentru orice. Dar acesta încă era un subiect teribil de dureros. 
A izbucnit în râs, pe unul dintre multele tonuri care-i stăteau 
la dispoziţie. 

— Vrei să-ți vorbesc ţie despre sentimente. 

Ochii Leului au scăpătat și corabia s-a clătinat, iar pârâitul 
parâmelor care se legănau stăruia în liniștea dimprejur. 

— Tatăl tău ar trebui să te poată înțelege cel mai bine. 

— Sunt măgulit, a spus Altair tărăgănat, zornăind 
lanțurile. 

În prima noapte umpluse camera de lumină, dar apoi 
aflase ce-i făceau cătușele. 

— Dar nu așa ar trebui să teporțicu propriul fiu. 

Leul doar l-a privit. 

— Te-au părăsit, Altair. 

Altair a strâns din buze. Nu voia să-i dea satisfacția unui 
răspuns, dar, la fel ca fiul lui, Leul era tenace. 

— Știind că îţi vei găsi refugiul doar alături de mine. 

Altairnu avea nevoie să închidă ochii ca să-și aducă aminte 
cum fugiseră spre corabie. Lăsând nisipul răscolit în urma 
lor. Nasir. Zafira. Kifah. Mama lui, care nu-l iubise niciodată. 
Nu l-au căutat cu privirea nici măcar o dată. 

Nici în timp ce distanţa creștea între ei 

Nici când au ridicat ancora corabiei lui Benyamin. 

— Au luat ce le trebuia și au lăsat resturile, a spus Leul cu 
vocea lui de întuneric catifelat și Altair și-a mușcat limba ca 
să nu-i răspundă. Fără să privească înapoi. 

Nici măcar când Altair a fost îngenuncheat, sugrumat de 
umbre. 

— Nu s-au sinchisit nici de cadavrul lui Benyamin. 

În cele din urmă, Altair a cedat. 

— Am fost și eu de față. Nu-i nevoie să retrăiesc clipele. 

Leul nu a zâmbit. Nu s-a fălit. Nu, l-a privit pe Altair cu 
compătimire, de parcă i-ar fi înțeles durerea. Apoi l-a lăsat în 
întuneric. 

Altair a trântit picioarele pe podea și și-a prins capul între 
mâini. 

Capitolul 4 


Moartea a început cu un zbucium în pragul zorilor. Zgomotul 
a devenit asurzitor și cala s-a scuturat cu atâta putere, încât 
Zafirei aproape că i-au căzut dinții. Lămpile se clătinau, înfă- 
țișându-i umbre care-i închipuiau pe membrii zumrei căzând 
în ghearele morții. Și inimile, sfărâmându-se ca praful. 

A aruncat Jawaratul în desagă, și-a adunat săgețile în tolbă 
și s-a repezit în sus, pe scări, cât pe ce să se împiedice. Parcă 
nu putea gândi limpede decât atunci când nu ținea cartea în 
mâini 

Zafira petrecuse ultimele trei zile frunzărindu-i paginile 
roase, străduindu-se fără succes să se concentreze asupra 
scrisului în vechea safaitică, motiv pentru care bănuia că 
tomul nu voia să fie citit. Voia să fie ținut în brațe, să-i fie des- 
chise paginile, să-i fie privite unduirile abrupte și semnele 
i'jam” care-i punctau literele. Zafira a descoperit că înțelegea 
năzuința asta, chiar dacă era absurd ca o carte să-și dorească 
asemenea lucruri. La fel de absurd ca existența unui obiect 
care putea să vorbească. 

Și să influențeze. 

Zafira nu era proastă; șoaptele Jawaratului se jucau cu ea, 
își dădea seama, și, cu cât asculta mai mult de el, încercând să 
discearnă ce urmărea, cu atât acţiunile ei deveneau mai peri- 


* Semne diacritice ce disting consoane cu forme asemănătoare în scrierea 
arabă (nt.). 

culoase. Era precaută, pentru că acum nu mai ținea în mâni 
doar un arc: ținea în mâini nu doar soarta vreunui cerb sau 
iepure lipsit de noroc, ci viitorul Arawiyei. Ţinea inimile care 
cândva le aparținuseră chiar Surorilor Veșniciei. 

Problema era că nu se putea abține să asculte. 

Pe punte, strigătele zarameze aspre nu erau animate de 
frică sau de haos și, când vibraţiile s-au oprit, Zafira s-a în- 
cruntatla numeroasele chipuri luminoase și zâmbete obosite. 

— Ce-a fost zgomotul ăsta? a întrebat ea învuietul vântului. 

— Ancora, a spus Nasir pe un ton distant și atunci Zafira a 
văzut motivul. 

Marginea mării șerpuia leneș de-a lungul unei coaste ni- 
sipii. Dunele vălureau spre interiorul continentului și nisipul 
colora orizontul care prindea viață cu dâre aurii ce-i aminteau 
de cârlionţii lui Deen și de buclele Yasminei, înălțându-se și 
plutind în bătaia vântului. 

Zafira a înghiţit un amestec de teamă și dor la amintirea 
prietenilor ei. Voia s-o vadă pe Yasmine, să-i ceară iertare 
pentru faptul că nu reușise să-l salveze pe fratele ei. Să-i ceară 
iertare pentru că nu-l iubise suficient de mult. Dar, oricât ar 
fi tânjit s-o revadă - și pe ea, și pe Umm, și pe Lana -, nu-și 
putea ascunde neliniștea. 

— Fortăreaţa Sultanului. Orașul care nu aparține nimănui 
și totuși îi stăpânește pe toți, a anunțat Jinan. 

Toţi copiii arawiyani știau despre Fortăreața Sultanului 
Studiau hărți la școală, învățau istoria de pe papirusuri. 
Înainte de apariția Arzului, la marginea orașului se afla un 
port animat și viața se revărsa dinspre țărm - tarabe pline de 
stofe colorate, șiruri de ferestre boltite, minarete care stră- 
pungeau cerul. 

Toate erau și acum aici, dar mai șterse și aproape fără 
viață. Pe lângă șoimul leneș care zbura deasupra lor în cer- 
curi, numai fantomele mai locuiau aici. 

— Poporul a ales să se teamă de Arz, în loc să se teamă de 
sultan, a explicat Nasir. 

Zafira a văzut cetatea în zare, nisipul răscolit departe de 
tot, semn de viață, unde minaretele se înălțau ca prin ceață și 
freamătul cotidian plutea în vânt. 

— Oamenii se vor întoarce aici în curând, a spus Kifah și 
atunci li s-a alăturat și Vrăjitoarea Argintie. Acum, că a dis- 
părut Arzul. 

Arzul într-adevăr dispăruse. 

În urma lui rămăsese dezordine - mărăcini și bețe, pietre 
și hoituri. Nu trecuse nici o săptămână de când Arawiya scă- 
pase de blestem și totuși nisipul înghițea deja ce mai rămă- 
sese din pădure. Copacii întunecațţi erau de negăsit, de parcă 
ar fi intrat în pământ după eliberarea din ghearele insulei 
Sharr - sau poate din ghearele Leului. 

— Niciun animal cât vezi cu ochii, Vânătoreaso, a tachi- 
nat-o Kifah. Încep să cred că ai fost doar o legendă. 

— Probabil că s-au retras în interiorul continentului, a 
spus Vrăjitoarea Argintie. 

Zafira simţțise dispariția Arzului chiar când au luat cele 
cinci inimi dinăuntrul marilor copaci de pe Sharr. Când Leul 
a furat una dintre ele și zumra a fugit, lăsându-l în urmă 
pe Altair. Fiecare avânt al corabiei i-a amintit că Arzul, acel 
mormânt care zi după zi îi împresura tot mai mult, pădurea 
întunecată și neîmblânzită care definise existența Zafirei, se 
prăbușise. 

Altcevaera săvadă absenţa Arzului cu ochii ei. Certitudinea 
dispariției lui rodea, căscând un gol undeva, înăuntrul ei. Ca 
un cuțit, cuvintele Vrăjitoarei Argintii i-au săpat și mai adânc 
în inimă și Zafira s-a cutremurat, observând atmosfera de ne- 
mișcare. Schimbarea. 

Cine sunt? s-a adresat ea mării. Aceasta i-a răspuns în 
șoapte neinteligibile și Zafira și-a adus aminte de un moment 

asemănător, când se aflaseră pe țărm, printre pietre negre și 
netede. 

Și-a amintit cum Yasmine îi făcuse cu mâna, îmbrăcată cu 
rochia ei albastru-pal. Cum scumpa ei Lana se agăța de ea. 
Cum Misk i-a urat drum bun cu un semn din cap, un spion 
pe care nu-l bănuise nimeni și pe care Zafira nu l-ar fi bă- 
nuit nici acum, dacă Benyamin nu i-ar fi vorbit despre el pe 
Sharr. Prevestirea tulburătoare a safinului cu privire la soarta 
Demenhurului îi răsuna în gânduri. Că sultanul ar fi pus ochii 
pe a doua cea mai mare armată din Arawiya și și-ar fi propus 
s-o stăpânească, așa cum făcuse în Sarasin. 

— Ar fi trebuit să mergem în Demenhur mai întâi, a spus 
Zafira pentru a mia oară, în timp ce Nasir o urma spre barcă, 
cărând inimile, și, pentru că nu voia să pară la fel de egoistă 
cum se simțea, a adăugat: Și să cerem ajutorul califului. Cine 
știe unde o fi Leul? 

Și-a luat ochii de la cutia mică, apăsată de remușcări. Oare 
era egoism să se gândească la familia ei? Să-și dorească să 
vadă dacă erau teferi? Oare era egoism să acorde mai multă 
importanță înapoierii inimilor muribunde, în defavoarea fa- 
miliei ei? 

— Timona o învârte cel care plătește, a recitat Jinan, iar 
Effendi Haadi ne-a cerut să venim aici. 

Dar și el e mort, a evitat să mai spună Zafira. A pășit în 
barcă oftând și toată ființa ei a tresărit când, așezându-i-se în 
față, Nasir și-a atins genunchiul de al ei. Vino-ţi în fire! 

Erau în drum spre Fortăreața Sultanului, unde lumea 
avea să i se închine la picioare și să-i așeze o coroană pe cap. 
Purta moartea la brâu și avea stăpânire peste întuneric. 

Totuși, când soarele blând a lucit în părul lui, când Nasir a 
apucat vâsla și o amintire pierdută i-a ridicat colțul stâng al 
gurii, încrețindu-i pielea ca ambalajul unei bomboane, Zafirei 
i s-a tăiat respirația. 


DESCĂTUŞAREA STELELOR 39 


Atunci Nasir s-a uitat la ea și Zafira a ferit ochii, întorcând 
privirea spre o scânteiere argintie de pe puntea corabiei lui 
Jinan, când barca a început să coboare spre apă. A înțeles că 
aici se despărțeau de Vrăjitoarea Argintie. 

Anadil a plecat capul și Zafira a descoperit cu surprindere 
că avea să-i simtă lipsa. Doar puțin. 

Vrăjitoarea Argintie a întâlnit privirea fiului ei în semn de 
rămas-bun și Nasir a împietrit, strângând din buze. Îşi ţinea 
emoţiile în frâu, ascunse în spatele cenușii din ochii lui. 

Barca s-a lăsat pe marea liniștită, în umbra galionului 
corabiei. Aceasta se scălda în lumina soarelui, ciocul ei înco- 
voiat, de pasăre, radia sclipiri aurii și aripile ei împănate se 
unduiau ca niște flăcări. Un phoenix. Mai sus de vele flutura 
un steag de culoarea verde a mării, cu stema Zaramului, un 
topor auriu şi trei stropi de sânge. Vâslele se învârteau ritmic 
în apele azurii, domolind spiritele, dar apoi Jinan a început o 
conversație, pentru că echipajul ei era la fel de nerăbdător ca 
şi ea să vorbească vrute și nevrute. 

— Cum poate cineva atât de mic să vorbească atât de mult? 
a întrebat Kifah în cele din urmă, lovită de o epuizare aproape 
comică. 

Zafira nu a auzit răspunsul lui Jinan. Apropiindu-se de 
țărm, a simţitun fior pe șina spinării. În aer se simțea o apă- 
sare, un avertisment, iar vânătorii - vânătoresele - ascultau 
întotdeauna de semnalelepământului. 

— Ceva nu-i în regulă, a șoptit ea. 

Kifah a început să-și lovească sulița de coapsă și aclătinat 
din cap. 

— De ce să ne temem? Suntem strigoi veniți să răzbune ne- 
dreptăți. N-o să lăsăm nimic să ne stea în cale. 

— Vorbele frumoase n-au salvat niciodată pe nimeni, i-a 
atras atenţia Jinan când barca s-a înfipt în nisipul de pe mal. 

— Păcat că nu l-ai cunoscut pe Altair, a răspuns Kifah. 

Zafira a coborât prima, dar neliniștea ei s-a întețit și i s-a 
făcut pielea de găină. Și-a smuls piciorul din nisip cu un plici 
și echipajul a pornit vâslind înapoi spre corabie, luându-șiun 
rămas-bun zgomotos. Jinan, la fel de oarbă ca și marinarii ei, 
și-a întins picioarele. 

— Nimic nu-mi place mai mult decât să simt marea sub 
picioare, dar ar fi o minciună să spun că nu e frumos și aici. 

— Akhh, pasăre mică și înflăcărată. Vorbești ca un om bă- 
trân, a spus Kifah. 

Eliberată de spațiul înghesuit de pe navă, în voce i se 
simțea acum entuziasmul. 

— Ia stai, tu de ce nu te întorci cu ei? 

— Mă tem că o să vedeți în continuare înălțimea mea mo- 
destă până când îmi primesc banii. Între timp, echipajul meu 
o s-o ducă pe Vrăjitoare la Insulele Hessa și înapoi. Nu știu 
dacă se poate avea încredere în banii vrăjitoarelor, dar oferta 
era prea bună ca s-o refuz. 

— Ce ai de gând să faci cu atâţia arginți? Să-ţi cumperi un 
scăunel? 

— Liniște, a spus Nasir și Zafira a încordat arcul într-o 
clipă, bucurându-se de atingerea familiară a corzii lui întinse. 

Kifah și-a învârtit sulița și Nasir a trecut nesigur cutia la 
subraț, scoțându-și iataganul cu cealaltă mână. 

Lumina soarelui sclipea pe nisipul mișcător și printre clă- 
dirile părăsite. Abia când ceva a înțepat-o în gât a văzut Zafira 
siluetele cu capetele acoperite cu glugi și lumea s-a cufundat 
în beznă. 

Capitolul 5 


Liniştea care a urmat coborârii asurzitoare a ancorei corabiei 
a fost infinit mai chinuitoare decât toate tăcerile suportate 
vreodată de Altair. Mai chinuitoare decât tăcerea așternută în 
urma ungerii unui cadavru proaspăt. Mai chinuitoare decât 
tăcerea care se lasă după refuzarea unei oferte. 

Sau poate că cea din urmă ar fi fost mai chinuitoare. De 
unde să știe el? Nimeni nu refuza pe cineva ca el. 

A recunoscut imediat nisipurile întunecate și cerurile 
tulburi ale Sarasinului. Cu toate că acum era mai luminos 
și nisipurile erau mai puțin negre, ținutul ar fi fost un locaș 
ideal pentru neamul ifriților și foamea din stomacul lui s-a 
amestecat cu o presimţire tulburătoare. Ce o fi simţit mama 
lui când a fugit de pe Sharr, după ce Surorile fuseseră înfrânte 
și Leul fusese închis, când o povară nouă îi creștea în pân- 
tece? Ce o fi simțit când și-a însușit o identitate nouă, când 
le spunea fiilor ei că aveau sânge de safin, o zestre cu mult 
inferioară celei a rarelor ființe si'lah? 

Altair și-a legat gândurile și le-a ascuns. 

A traversat scândura de debarcare în urma Leului, vân- 
turând brațele încolo și-ncoace și zăngănindu-și lanțurile 
cu atâta zgomot, încât ar fi putut să-i trezească până și pe 
morții din Zaram. Cu un aer perfect degajat, chiar și când a 
cercetat cu privirea casele părăginite ivite aproape de țărm, 
în căutareavreunui semn de ajutor, în timp ce singurătatea îi 
pătrundea în oase. 

Nimic. Nimeni. Încă nu sosiseră, altfel ar fi fost aici. Nu? 
Ştia că Nasir și ceilalți porniseră spre Fortăreața Sultanului, 
dar... Dacă el ar fi pierdut pe unul de-ai lui, ar fi cutreierat 
lumea întreagă ca să-l găsească. 

— Nu sunt aici. 

Auzind vocea Leului, Altair a tresărit. În mâna lui întinsă 
avea o bucată de lipie. În cealaltă mână ţinea restul de lipie, 
pe care o păstra pentru sine. Numai Nasir își înjumătățea 
mâncarea cu o simetrie atât de perfectă. 

— Şi totuși continui să scrutezi orizontul, căutându-i pe 
cei care nu vor veni niciodată. 

Șșș, șșș, făcea apa. Mângâia nisipul, nerăbdătoare să desco- 
pere secrete pe care să le poarte spre alte țărmuri. 

— Sunt general, a răspuns Altair în cele din urmă. 

A acceptat mâncarea șovăitor, prudent, pentru că foamea 
îi știrbise simțul demnității. 

— Îmi stă în obicei să fiu vigilent. 

Leul a mormăit. 

— Îi vom găsi, nu te teme. Dacă nu vor să vină ei la tine, 
vom merge noi la ei. 

— Și cum vrei să facem asta? a întrebat Altair obosit. 

— Folosindu-ne de sângele tău și de al meu. Dum sihr. 
Există o vrajă care imită puterea Vânătoresei. Trebuie doar 
s-o găsesc. 

Leul s-a încruntat la gluma sa involuntară. 

Altair a pășit de pe scândură cu ușurare. Deșertul era de- 
parte de a fi pământ solid, dar nu se unduia ca marea și nu se 
agita ca valurile. Însă era la fel de sterp. Nimicul se întindea la 
nesfârșit. Goliciunea îi strivea pieptul. 

— De ce? l-a întrebat Leul deodată, înclinând capul curios. 

Soarele a întins o rază, aprinzând liniile groase ale tatua- 
jului lui în sclipiri iridescente. 

— Nu ai nume. Nu ai tron. Arawiya nu ţi-a dat nimic, iar tu 
i-ai dăruit totul. 

Pentru ce? voia el să știe. 

Altair știa de multă vreme că nu va fi rege niciodată. Mama 
lui îl ascunsese în umbre mult prea mult timp. Nu l-a numit 
fiu pe băieţelul de lângă ea nici măcar o dată. Niciodată nu a 
luat masa cu el și nici nu l-a ținut de mână. 

Era prea dureros pentru ea, era un păcat prea mare să se 
uite la el. 

Zeci de ani mai târziu, Ghameg a fost ales să-i fie succesor, 
primul muritor cu drept asupra tronului. Dar soarta lui Altair 
fusese pecetluită cu mult înainte, când s-a născut moșteni- 
torul lor: cu păr negru și ochi cenușii. Un băiat foarte pro- 
mițător, cu un viitor strălucit, până a fost transformat într-o 
armă. 

Altair se gândea că ar fi fost gelos dacă ar fi fost o persoană 
diferită, dacă l-ar fi interesat tronul, dacă n-ar fi știut că acel 
jilț aurit venea cu propriile provocări și suferințe. 

Dar Altair avea o minte ageră. 

Mama lui obișnuia să privească spre umbre - nu pentru 
a se asigura că Altair nu se clintește de acolo, ci pentru a se 
convinge că era în siguranță. I-a dăruit cele mai scumpe odăi 
de la palat și toată libertatea de care s-ar fi bucurat un prinț. 
I-a asigurat cea mai bună educație și îndrumare. Erau doar 
fărâme de dragoste, dar fiecare bucăţică oferită îi răscolea 
inima și îi demonstra cât de preţios și de rar era sentimentul 
respectiv. 

Altair iubea Arawiya și, pentru că pe el nu-l iubea nimeni, 
se iubea singur pe sine. Întratât încât își dedicase viața efor- 
tului de a merita această iubire, ferindu-se să devină năpasta 
pe care o întrezărea în el mama lui. 

— Crezi că voia să te ascundă de mine? a întrebat Leul și 
tonul lipsit de ură l-a descumpănit pe Altair. 

De data asta se referea la Vrăjitoarea Argintie, dar Altair 
nu credea că ea avusese asemenea temeri. Până când Leul a 
înfipt ghearele în Ghameg. 

— Păi, nu prea i-a reușit, a răspuns Altair, lăsându-se pe 
spate. 

Și-a înfundat călcâiele în nisip. 

Pe chipul Leului a apărut o umbră de zâmbet. 

— Într-adevăr. În final, te-a abandonat și ea, la fel ca cei- 
lalți. Te-a abandonat și Benyamin, într-o anumită măsură. 
L-a ales pe prinț când a sărit. 

Altair era obișnuit să fie trecut pe plan secundar în toate. 
Își spunea că nu-l deranjează. 

Atunci de ce se simțea de parcă niște cuțite i-ar fi sfârtecat 
inima? De cei se zbăteau deodată venele brațelor pe sub piele? 

— Pe când tu m-ai ales pe mine? a întrebat el batjocoritor. 
Despre asta-i vorba? Dacă m-ai fi ales, nu m-ai fi încătușat ca 
pe-o fiară. 

Leul și-a plecat ochii de chihlimbar la lanţuri, chibzuind. 

— Poate că a sosit momentul pentru o alianță nouă. 

Altair i-a aruncat o privire, ignorând freamătul din sân- 
gele lui, elanul. Senzaţia stârnită la gândul unei schimbări, la 
faptul că cineva... avea nevoie de el. 

— Răzbunarea nu mi se potrivește, Baba. 

Leul a cântărit cuvintele lui, și-a privit fiul în vreme ce soa- 
rele se înălța și vânturile se stârneau între ei. 

Apoi s-a întors și Altair abia a auzit porunca lui șoptită - 
„Dă-te din cale” —, după care un val negru a năvălit pe lângă el, 
dezlănțuind-se asupra ținutului Sarasin. Hoarda sub forma 
ei adevărată. Fiinţe schimbătoare și lipsite de formă, din foc 
fără fum, dintre care unele aveau aripi și gheare și nu erau 
îngrădite de limitările umane. 

Leul a zâmbit. 

— Înainte, frații mei, s-a auzit porunca lui în surdină. 

Altair nu a fost tocmai mândru de uluirea sa. 

— Arawiya e a noastră. 

Capitolul 6 


Moartea comandă tremurul din cei vii. 

Trăiește ca și când ai fi moartea însăși. Comand-o ca și când 
i-ai fi stăpân. Nu te bizui pe nimeni, căci și umbra ta te va părăsi 
în momentele tale cele mai întunecate. 

Până la urmă, nu moartea îi stârnea frică lui Nasir, pentru 
că mama lui îl instruise bine. Ci întunericul. Izolarea pe care 
i-o aducea, amintindu-i că era mereu singur. Faptul că-l lăsa 
fără vedere, că era un hău care avea să-i împărtășească un 
coșmar: 

Un băiat, cu fruntea înconjurată de argint, încătușat de 
umbre. 

Un soare, înghițit cu totul de niște fălci căscate. 

O fată, cu părul împletit regește, precum coroana unei re- 
gine, cu flăcări în gheața din ochi care-l îngenuncheau. 

Şi o voce care spunea: Nu ai de ce să te temi de întuneric 
când ai putea să-l întrupezi. 

Nasir și-a venit în simţiri cu lumina serii în ochi, răsu- 
flarea lui stârnea vârtejuri de praf și la gât simţea un zvâcnet 
molcom de durere lăsat de înțepătura unui ac. A înfipt dege- 
tele în covorul de sub el - urzit din lână de oaie de cea mai 
bună calitate - și a observat lustrul desăvârșit al podelei de 
piatră. Nu recunoștea nimic, dar, oriunde s-ar fi aflat, locul nu 
ducea lipsă de dinari. 

Și nici de cutezanță, era limpede. Nu oricui i s-ar fi năzărit 

să-l răpească pe Prințul Morţii. Nu se așteptase să fie primit 
cu braţele deschise la Fortăreața Sultanului, dar nici nu se aș- 
teptase să aibă probleme atât de curând. 

Zafira s-a deșteptat și hainele i-au foșnit. Părul ei se des- 
pletise și se răsfira pe lâna palidă, iar ridicarea și coborârea 
pieptului ei l-au adus în pragul nebuniei. Covorul de sub ea 
s-a prefăcut în cearșafuri de qutn' din Fortăreaţa Sultanului. 
Părul ei împletit s-a prefăcut în diademă de argint și șal de 
mătase. Nasir a tras șovăitor aer în piept. 

Nu-i stătea în obicei să viseze. Să dorească. 

A durat doar câteva clipe, dar Zafira i-a întors privirea cu 
flăcări în ochii adumbriţi de glugă, ca și când ar fi înțeles ce-l 
chinuia. Ca și când ar fi vrut să-i pună o mie și una de între- 
bări, dar, din vina lui, tăcerea îi ținea ferecați Cele trei cuvinte 
se făcuseră o zi întreagă, se întinseseră până la răsăritul lunii 
și tot mai departe, erau lucruri urâte care putrezeau odată cu 
trecerea zilelor. Asta nu înseamnă nimic. 

Nasir nu se pricepuse vreodată la cuvinte, dar niciodată nu 
se gândise că o va regreta. 

Kifah a gemut de cealaltă parte a lui și Nasir a întors pri- 
virea primul când ea s-a ridicat în capul oaselor, fără să înțe- 
leagă de ce era atât de iritat. Și-a rotit încheieturile mâinilor 
libere. Ghetele lui dispăruseră, la fel și ale celorlalți. Obiceiul 
era să te descalți înainte să pășești în spaţii interioare, dar nu 
se obișnuia să fii descălțat de altcineva. 

— Inimile! a spus Zafira subit, ridicându-se în capul 
oaselor. 

Nasir a tresărit și s-a lovit cu cotul de o cutie așezat lângă 
el. Cutia. A împins capacul la o parte și arăsuflatușuratcânda 
văzut toate cele patru organe pulsând înăuntru. Suspiciunile 
lui s-au triplat. 


* Bumbac, în limba arabă (n.t.). 

— Oi! Unde-i Jinan? a întrebat Kifah, privind prin camera 
spațioasă, din ce în ce mai neliniștită. 

În colț, locurile de șezut, ca într-un majlis’, se întindeau la 
nivel cu podeaua și pernele erau aproape ca noi, ca și când lo- 
cuitorii acestei clădiri n-ar fi șezut niciodată mult timp. Hărți 
împrăștiate, papirusuri vechi, tocuri de trestie, un astrolab 
și bilețele scrise pe jumătate. De-a lungul peretelui opus se 
întindeau rafturi încovoiate sub greutatea cărților și a unor 
obiecte vechi care parcă mai aveau puțin și se făceau bucăți. 
Singura ușă era în lateral și era închisă. 

Căpitanul zaramez nu era de găsit. 

— Locul ăsta. 

Kifah a vorbit mai încet. Mai lent. 

— Îmi amintește de casă. 

Stânjeneala ei amintea de motivul pentru care nu avea im- 
primată cerneala erudiților peluziani pe ambele brațe. 

Zafira s-a ridicat cu acea agilitate care făcea mereu ca lui 
Nasir să isepună un nod în gât și acesta a observat cât de iute 
s-a întins după desaga ei, ca să se asigure că Jawaratul era în 
continuare înăuntru. Ce carte norocoasă. 

Nasir a dat la o parte draperiile uneia dintre ferestrele în- 
guste și a privit afară: curmali, grădini bine îngrijite, mar- 
ginile ornamentate ale unei clădiri întinse. Nu vedea mare 
lucru, dar era clar că nu erau într-o mahala. Probabil că pa- 
latul nu era departe. Tatăl lui nu era departe, manipulat de un 
medalion și de un monstru. 

— Răpiți, a spus Kifah cam zgomotos. Din atâtea câte se 
puteau întâmpla în Fortăreața Sultanului. 

— Știi unde suntem? a întrebat Zafira. 

Luat pe nepregătite de ochii ei ca de gheață, lui Nasir i-au 
trebuit câteva clipe ca să înțeleagă că întrebarea îi era adre- 
sată lui. Rimaal, își pierdea exercițiul. 


* Salon pentru primirea musafirilor, mobilat adesea cu perne de șezut (n.t.). 

— Nu știu cum arată interiorul tuturor caselor din 
Fortăreața Sultanului, a spus el puțin cam aspru. 

— Dacă ar fi fost așa, m-aș fi întrebat dacă ești prințul sau 
un intendent foarte ambițios. 

Nasir a strâns pumnul în jurul unei erupții de umbre. 

— Nu, nu știu unde suntem. 

— Ei, a fost așa de greu? 

Pe buzele ei a apărut un rânjet satisfăcut și pieptul lui a 
sfârâit. 

— Bărbaţii sunt ca peștii, a spus Kifah și tremurul din voce 
i-a dezvăluit neliniștea. 

— Lucioși și cu creier mic? a răspuns Zafira. 

După o clipă, Kifah a ridicat cutia. 

— Parcă mă așteptam la o replică de la Altair. 

Acesta era semnalul lui, amintirea cutremurătoare care 
l-a dezmorţit: irosiseră destul timp. Nasir a încercat clanța de 
bronz a ușii, oprindu-se când a descoperit că era descuiată. 

— Poate că Leul e aici, i-a avertizat Zafira. 

A ridicat arcul și a făcut un semn spre sabia lui și spre su- 
lița lui Kifah. 

— Jinan a dispărut. Suntem dezlegaţi, teferi și, pe dea- 
supra, încă înarmaţi. Oricine ar fi după ușă, nu se teme de noi. 

Nasir nu a luat în seamă cuvintele ei reci. 

Coridorul mic ducea într-o încăpere scăldată în lumina 
serii. Aroma de carne de vânat condimentată și de pâine caldă 
i-a copleșit simțurile, stârnindu-i stomacul, și atunci mur- 
murul îndepărtat al unei melodii teribil de deprimante a în- 
greunat aerul. Zafira a încremenit, încordând umerii. 

Și aerul a tresărit când cineva necunoscut a inspirat. Cât ai 
clipi din ochi, Nasir s-a răsucit și a dus vârful lamei din man- 
șetă la gâtul străinului. 

— Iertare pentru această libertate pe care ne-am luat-o din 
motive de precauție. 

Benyamin, a spus partea somnolentă din creierul lui, evo- 
când ochii galben-bruni și surâsul felin, dar, deși cuvintele 
erau inutil de languroase și atât de tipice safinilor, tonul lor 
nu era la fel de prietenos. 

Și străinul nici nu era intimidat de lama de la gâtul lui. 
Parcă nici nu o observase și Nasir s-a simțit ridicol înaintea 
reflexiilor luminoase ale celor două inele strălucitoare prinse 
în vârful unei urechi alungite. 

Pielea lui era la fel de întunecată ca a lui Kifah, de un 
cafeniu șters, accentuat de tatuajul auriu care-i înconjura 
ochiul drept. Văzându-l, Nasir s-a relaxat puţin, dar apoi a 
descifrat tatuajul: Nugi. Pur. O amintire a faptului că nu toți 
safinii erau la fel de prietenoși ca Benyamin. Mulți prețuiau 
așa-zisele puritate și perfecțiune ale rasei lor, privindu-le de 
sus pe toate celelalte. De parcă tatuajul n-ar fi fost o dovadă 
suficientă de înfumurare, thobul cu guler înalt al safinului 
era împodobit cu petice în nuanţe de crem și de auriu și majo- 
ritatea nasturilor erau descheiați, descoperindu-i pieptul. 

— Ar fi putut foarte bine să se descheie până la capăt, 
a șoptit Kifah în spatele lui Nasir, prea încet ca să poată fi 
auzită. 

De un om. 

— Pot să o fac dacă dorești, a răspuns leneș safinul și Nasir 
a fost cât pe ce să-și sacrifice demnitatea și să se întoarcă ca 
să vadă stânjeneala ei evidentă. Un prinț pleacă spre Sharr 
și se întoarce ca un sălbatic. Nu pot spune că mă mir. Așa te 
porți cu gazda ta? 

— O gazdă nu-și închide musafirii, a observat Zafira. 

— Și totuși iată-te, muritoareo! Dezlegată și teafără, a spus 
el, repetând cuvintele ei de mai înainte. 

Cu dosul a două degete a atins șnurul care-i lega mijlocul 
bărbii întunecate. Avea aceeași culoare ca turbanul lui ivoar. 

— Atunci unde-i fata zarameză care era cu noi? a întrebat 
Kifah. 

— Dacă e să ghicesc, aș spune că s-a întors pe mare. După 
ce a băgat în buzunar suma fabuloasă de arginți care-i fusese 
promisă, a plecat fără să privească înapoi. Te așteptai la alt- 
ceva din partea unei zarameze? 

Nasir știa cum gândeau oamenii ahtiați după bani. Își în- 
groșau buzunarele și dădeau bir cu fugiţii, chiar și când anga- 
jatorul lor murise pe o insulă infamă. 

— Cine ziceai că ești? a întrebat Kifah. 

— Seif bin Uqub, a răspuns el. 

Cu asta, bunăvoința lui aproape inexistentă a dispărut cu 
totul. 

— Dă-te înapoi, Prințe. Se poate să ai sânge regal în vene, 
dar eu am decapitat oameni și mai răi. 

Tăcerea zvâcnea, prevestind vărsare de sânge. Și chiar 
s-ar fi vărsat sânge, dacă Nasir n-ar fi călătorit pe Sharr. Dacă 
acolo n-ar fi descoperit un frate și prieteni și pe o anumită vâ- 
nătoreasă cu ochi albaștri, care-l fixa cu priviri poruncitoare. 
A scrâșnit din dinţi și a coborât sabia, aruncându-i safinului 
o ultimă privire mânioasă, după care a pășit în spate, între 
Kifah și Zafira. 

— Ce vrei? a întrebat el. 

— Unde e Altair al-Badawi bin Laa Shayy? 

Fiul nimănui. 

Ce voia un safin de la Altair? 

— Te referi la Benyamin? a întrebat Kifah, stârnind în 
sfârșit o reacţie în ochii lui tulburători. 

Erau de o culoare aurie foarte palidă, atât de deschisă, 
încât se pierdeau în mod straniu în albul înconjurător. 

— Tatuajul, a explicat ea, cu sabia încă ridicată. Și 
Benyamin avea unul. Faci parte din cercul lui de safini. 

— De înalţi safini, a corectat-o el, de parcă vreunuia dintre 
ei i-ar fi păsat de cele mai vechi familii ale Arawiyei - bo- 
gate, influente și învățate. Suntem de viță veche. Conduși de 

Benyamin, am protejat secretele Arawiyei și am fost sfetnici 
și în Alderamin, și dincolo de el, până când ne-am despărțit, 
când Benyamin a primit un trădător în rândurile noastre. 
Înaltul Cerc s-a strâns din nou, destul de recent, la solicitarea 
lui Altair al-Badawi. 

Ceva a tremurat în pieptul lui Nasir. 

Altair îi adunase? Înseamnă că Benyamin pornise spre 
Sharr datorită lui Altair, și nu invers, așa cum presupusese 
Nasir. Înseamnă că Benyamin era păianjenul lui Altair. Așa 
cum era și fata din tavernă, Kulsum - poate chiar și Jinan. 

Preţ de o clipă, mintea lui Nasir s-a golit, lăsând loc unor 
amintiri în care Altair se purta ca un bețiv şi un fustangiu or- 
dinar. Aproape că a râs de propria ignoranță, de sentimentele 
acestea care-i striveau plămânii. 

Bineînţeles că era mâna lui Altair. Nimeni altcineva nu mai 
avea o poziție atât de bună pe lângă tronul Arawiyei. Nimeni 
altcineva nu eraun general liber sătraversezecalifatele. Altair 
trăsese sforile încă de la început. Urzise cu migală o pânză de 
secrete și de minciuni ascunse sub zâmbete lipsite de griji și 
cuvinte mieroase. Numai el își calcula fiecare respiraţie. 

Altair plănuise totul și până și faptul că devenise un 
ghimpe în coasta sultanului fusese menit să asigure trimi- 
terea lui pe Sharr împreună cu Nasir. Nasir a încercat să înă- 
buse focul care-i mocnea în gât - cum putea el să fie mândru 
de un nătărău cum era fratele lui vitreg? Îl iubeşti. A rupt 
gândul în două. 

Rimaal, și îl lăsaseră pe Altair, cu tot cu potopul lui ne- 
sfârșit de secrete, în mâinile Leului Nopţii. 

— Şi totuși niciunul dintre ei nu e aici, iar pe tine nu mă 
bucur să te văd, Prințe. 

— Din câte îmi amintesc, tu m-ai atacat și m-ai adus aici. 
Așa că mai scutește-mă cu urata, a spus Nasir încet. 

— Seif, l-a avertizat o voce nouă. 

O safină a intrat în încăpere ca un vârtej roz-palid. 

— Marhaba’, dragii mei, a spus ea cu un zâmbet abia 
schițat. E o bucurie să vă primesc în casa mea. 

Vocea ei era ca scoasă dintr-un vis, abstractă și melodi- 
oasă. Ochii ei mari și căprui ar fi părut inocenți, dacă urechile 
alungite și tatuajul tipic din jurul ochiului ei drept n-ar fi 
dezvăluit vârsta ei înaintată. Faţa ei era conturată de pomeți 
ascuțiți și părul ei arămiu, lăsat liber, era împodobit cu o puz- 
derie de perle. Era cea mai frumoasă ființă pe care o văzuse 
Nasir vreodată. 

— Mica voastră tovarășă a plecat după ce i-am oferit răs- 
plata. Acum e în drum spre Insulele Hessa, împreună cu 
Anadil. 

Se pare că cineva își schimbase planul, dar Nasir a recu- 
noscut că respira mai ușor știind că Jinan o ducea la Insule pe 
mama lui rănită. 

— Din păcate, nu am la îndemână resursele necesare 
pentru a vindeca o rană lăsată de minereu blestemat, altfel aș 
fi îngrijit-o eu, a adăugat ea. 

Nasir a ridicat din sprâncene, dar în vocea ei nu se simțea 
nicio urmă de înfumurare, doar un simț practic neobișnuit 
printre safini. 

— lertaţi-ne pentru maniera în care ați fost primiți. Orașul 
nu mai e sigur și discreţia e de cea mai mare însemnătate. 

— Fortăreața Sultanului a fost sigură vreodată? a întrebat 
Kifah și Nasir a săgetat-o cu privirea. 

Se puteau spune multe despre Ghameg, dar niciodată nu 
încercase să controleze poporul prin frică. De aceea era atât 
de util un asasin ca el. 

— Mai sigur decât e acum, a recunoscut safina. Sultanul 
tocmai a anunţat o creștere abruptă a taxelor și se vorbește 


* Bun venit, în limba arabă (n.t.). 

despre răzvrătire pe măsură ce oamenii se întărâtă. Gărzile 
Sultanului cutreieră străzile și orașul stă cu sufletul la gură. 
Până și Sarasin o duce mai bine în ultima vreme. 

Înainte ca Nasir să întrebe ce motive aveau să-i dea cre- 
zare, a observat-o: diadema simplă și neagră de pe fruntea 
ei. O mai văzuse cândva, pe capul unui safin cu rânjet felin și 
ochi înţelepţi, de culoarea nisipului. 

Capitolul 7 


În clipa în care cântecul melancolic a lovit urechile Zafirei, 
aceasta s-a regăsit acolo, în balconul aurit din Alderamin. 

— Tu ești, nu-i așa? a întrebat ea și a simțit că se relaxează 
întâia oară de când coborâseră de pe corabia lui Jinan. Soția 
lui Benyamin. 

— Nu-i pângări numele cu gura ta muritoare, s-a răstit sa- 
finul pe nume Seif și Zafira s-a luptat cu imboldul de a se răsti 
la rândul ei. 

Frumuseţea nu-ți permitea orice. 

— Privește-i, Aya. 

— Ai prefera să-i silabisesc numele când mă refer la el? a 
izbucnit Zafira. 

A întâlnit privirea soției lui Benyamin. Privirea Ayei. 

— Ți-am auzit vocea. În... în călătoria în vis a lui Benyamin. 

— A călătorit cu tine printre vise? a întrebat ea, înclinând 
capul surprinsă. 

Brusc, Zafira a avut senzaţia că făcuse ceva necuviincios. 
Benyamin avusese dreptate: chiar era cea mai frumoasă per- 
soană pe care o văzuse Zafira vreodată. Avea și un fel de aură 
eterică și visătoare. Ca și când ar fi existat într-o lume sepa- 
rată de a lor. 

— Numai despre asta vorbea înainte să fi plecat din 
Alderamin, să poată călători din nou printre vise. El și Altair 
erau convinși că magia și cauza decăderii Arawiyei se gă- 

seau pe Sharr, pentru că acolo începuse. Ne-am despărțit în 
Pelusia ~- a rămas acolo ca să ceară ajutorul uneia din Elita 
celor Nouă; eu și Seif am pornit călare spre Demenhur în că- 
utarea ta, dar am ajuns după ce plecaseși. Trebuia să ne în- 
tâlnim aici, în Fortăreața Sultanului, după căderea Arzului. 

Dar el nu era aici. Nu avea să vină niciodată. 

Aya s-a străduit să le zâmbească, dar nu a reușit. 

Hanan, arăta tatuajul ei în safaitica veche. Însemna, 
simplu, „dragoste” - caldă și milostivă. Binevoitoare. Literele 
i se curbau în jurul ochiului și se potriveau pe pielea ei. 

Poc, poc, poc-ul suliței lui Kifah a umplut tăcerea lăsată 
subit și Zafira nu se încumeta să vorbească, să răspundă în- 
trebării tacite a Ayei, gândindu-se la Umm și la Baba. Cum ar 
fi suportat cineva vestea morţii unui soț iubit timp de secole? 

— Se odihnește alături de Surorile Veșniciei, a spus Nasir 
în cele din urmă și Zafira s-a cutremurat auzind blândețea 
din tonul lui. 

Aya a suspinat încet. Seif a înlemnit și surpriza i-a în- 
ghețat privirea. 

— A... a avut parte de o moarte nobilă. 

— Nobilă? a izbucnit Seif, iar Nasir a tresărit, fără îndo- 
ială amintindu-și cum murise safinul. Moartea e o batjocură 
inevitabilă pentru soiul vostru. Numai muritorii decorează 
cadavrele cu titluri de noblețe. Auzi cum vorbesc despre soțul 
tău iubit, Aya? 

Dacă Zafira ar fi fost să ghicească ce iubea Seif mai mult 
decât pe sine însuși, ar fi fost cuvântul „muritor” 

— Îţi amintești cum ai vorbit tu despre el, Seif? Cum Înaltul 
Cerc l-a disprețuit pe soțul meu iubit când a acționat din bu- 
nătatea inimii lui? a întrebat Aya încet. 

A închis ochii și a inspirat încet pe nas. 

— Cum? Cum a ajuns Benyamin să sufere... o moarte 
nobilă? 

Nasir s-a poticnit în tăcere, cu ochii aprinși de tulburare. 
De data asta a răspuns Zafira. 

— A sărit în calea unei sulițe din minereu blestemat. 

Nu a spus că sulița îi aparținea Leului Nopţii, pe care 
Benyamin îl ajutase cândva din mârinimie, pierzând totodată 
aprecierea oamenilor săi. A simţit că nu trebuia s-o spună, de 
vreme ce era limpede că Seif încă îl ura din această cauză. Laa, 
Zafira nu avea să păteze astfel numele prietenului ei. 

— Nu am fi reușit să străbatem Sharr fără îndrumarea lui 
și nu am fi reușit să părăsim insula fără sacrificiul lui. 

Zafira și-a mușcat limba. Fusese prietenul ei. Îndru- 
mătorul și mentorul ei. Nu înțelegea cum reușea Aya să se 
stăpânească, când ea însăși încă se cutremura la gândul pier- 
derii lui. 

— S-a sacrificat pentru Arawiya. 

A ignorat inhalarea scurtă a lui Nasir, pentru că era ade- 
vărat. Benyamin își pusese încrederea în zumra să ducă misi- 
unea până la capăt. Îi considera capabili, altfel n-ar fi făcut ce 
făcuse, nu? Căci, la fel ca Altair, nu făcea nimic fără un scop 
precis, cu toate că acțiunile lui păreau mai mărinimoase. 

Nici nu a spus că Benyamin murise ca să-l salveze pe 
prințul pe care Arawiya îl detesta și de care se temea. Același 
pe care Zafira îl disprețuise pentru că nu era stăpân pe pro- 
pria viață. În final, Benyamin descoperise ceva de valoare la 
Nasir. Ceva pentru care merita să-și sacrifice viața. 

Aya și-a înăbușit un suspin. 

— Altair e în viață, a adăugat Zafira, dar nici el nu o duce 
bine. L-a capturat Leul Nopţii. 

Seif a schimbat priviri cu Aya. 

— Haider? 

— Chiar așa. Prietenul vostru drag e viu și nevătămat, a 
spus sec Kifah și, când a observat încruntarea Zafirei, a șoptit: 
E numele adevărat al Leului. 

A ridicat brațul tatuat. 

— Sunt pe jumătate erudită, ai uitat? 

Seif și-a trecut mâna peste față. 

— Am știut dela început că planul ăsta era prea tras de păr. 
N-ar fi trebuit să ne punem încrederea în Altair... 

— Ajunge! 

Vocea stinsă a lui Nasir l-a întrerupt. Pe Zafira o uluia cât 
de mult se schimbaseră sentimentele prințului față de Altair. 

— De cât timp plănuia? De ani întregi? Nimeni nu se aș- 
tepta să-l găsim pe Leu în viață, așteptându-ne. Am găsit 
Jawaratul și am găsit inimile Surorilor Veșniciei. Am luptat 
împotriva celui mai mare dușman al Arawiyei și voi n-aţi 
făcut decât să vă plimbaţi de colo-colo, așa că te sfătuiesc, sa- 
finule, să-ții gura. 

Seif a încrucișat braţele la piept și, deși probabil că avea 
mai mult de un secol de viață, arăta ca un copil bosumflat. 

— Inimile lor? a întrebat Aya vlăguită. 

— Inimile erau cele care aprindeau minaretele regale și 
alimentau magia, a explicat Zafira. 

Se pare că toți știau că minaretele erau aprinse de ceva - 
doar că nu știau de ce anume. 

— Și sunt pe moarte. 

Kifah s-a întors imediat spre ea. 

— Ce? 

Zafira le-a spus ce aflase de la Vrăjitoarea Argintie. 

— Oi, staţi așa. Cum puteau sta inimile Surorilor în mina- 
rete în timp ce ele conduceau Arawiya? a întrebat Kifah, în- 
crețindu-și fruntea. 

Zafira n-ar fi știut, dacă n-ar fi fost Jawaratul. A tresărit 
sub puhoiul subit de amintiri care nu-i aparțineau. 

— Nu aveau nevoie de inimi ca să trăiască. 

Laa, inimile erau ca niște bijuterii pentru acele femei pu- 
ternice. Podoabe care le dădeau putere, nimic mai mult. Nu 

aveau nevoie de ele ca să respire, să trăiască, să simtă. Spre 
deosebire de oameni și de safini. 

Le puteau scoate la fel de ușor cum și-ar fi smuls un 
ghimpe din palmă și la fel de ușor le-ar fi putut pune la loc. 

— Dar, punând inimile în minarete, nu în propriile tru- 
puri, și-au diminuat puterile, a adăugat Zafira, uluită din nou 
de sacrificiul Surorilor pentru binele regatului. Au devenit 
aproape ca noi. 

Se întreba dacă și Vrăjitoarea Argintie își înlăturase inima. 
Dacă era ca surorile ei sau își iubea puterea prea mult. 

Lui Nasir nu părea să îi pese de magie mai mult decâtpână 
atunci. 

— Nu mai avem magie de nouăzeci de ani. Inimile pot su- 
praviețui încă o săptămână. Întâi mergem după Altair. 

Kifah și-a rezemat de perete sulița de culoare crem și bogat 
ornamentată și și-a masat tâmplele. 

— Vreau să recuperăm magia din motive pe care nu le 
poate înțelege niciun safin, dar sunt de acord cu prințul. Întâi 
Altair, apoi magia. 

Seif i-a privit atent. 

— S-ar putea ca inimile să nu reziste. 

E adevărat, a spus Jawaratul. Inimile aveau două lăcașuri: 
în Surori și în minaretele regale create de ele. 

— Așa cum a spus și Nasir, au rezistat bine-mersi pe Sharr 
timp de aproape un secol, a spus Kifah. 

Dar rămăseseră înăuntrul Surorilor. Acei cinci copaci 
uriași de pe Sharr erau formele în care se transformaseră 
Surorile, păzitorii Jawaratului, protectorii inimilor lor, chiar 
și când acestea îi țineau în viață. 

Trebuia să fie duse la minarete, altfel s-ar fi prefăcut în 
praf. Totuși Zafira nu a spus nimic, de teamă să nu pară lip- 
sită deinimă. Nici nu voia să-llasepe Altair în mâinile Leului. 

— Altair și-ar dori să le înapoiem la minarete, a spus Aya, 
exprimându-și părerea. 

Kifah s-a uitat la Zafira, de parcă răspunsul ei ar fi putut 
îndupleca doi safini din cercul străvechi de înalți safini al lui 
Altair. Acasă. Acolo voia să meargă, dar nu putea spune asta 
acum, când trebuia să acționeze dezinteresat. Zafira acțio- 
nase dezinteresat o viață întreagă. Ce mai contau încă o zi, 
două? 

— Ceea ce nu v-am spus mai devreme, a spus ea în schimb, 
e că nu avem decât patru inimi. Leul o are pe a cincea. 

Seif a încruntat puternic din sprâncene, enervând-o într-o 
clipă. 

— Ai pierdut a cincea inimă. 

— Am pierdut-o, Seif. Și nu am pierdut doar inima unei 
Surori, i-a amintit Aya încet, înainte ca Zafira, Nasir și Kifah 
să-i frângă gâtul odată. 

Sfântă zăpadă. Aya s-a uitat pe rând la fiecare. 

— Nu a fost vina voastră. 

— Nici nu ne-am gândit că ar fi fost, a spus Kifah jignită. 

— Restituirea e importantă, a continuat Zafira cu calm, 
dar patru inimi nu ne vor pune în avantaj. 

Aya a răsuflat încet, înțelegând logica. 

— Magie pentru toți sau deloc. 

— Chiar dacă s-ar fi putut, niciunul dintre voi nu știe să 
folosească magia, a bombănit îngâmfat Seif. 

Zafira știa. Își folosise magia multă vreme înainte chiar să 
fi aflat ce era. 

— Fiecare inimă înflăcărată ar incendia totul pe o rază deo 
leghe, a continua Seif. 

— N-oi fi fost în viață pe vremea când aveam magie, dar 
până și eu știu că magia e înnăscută, a spus Kifah. Va trebui 
să ne-o perfecționăm, doar nu înseamnă că o să umblăm toți 
prin Arawiya cu vezica liberă. 

— Nu puteai găsi altă analogie? a întrebat Seif. 

Kifah a dat ochii peste cap. 

— Pudicule. 

— Leul va veni să ia și celelalte inimi, a spus Aya, revenind 
la problema curentă. O singură inimă e inutilă fără celelalte. 

Era o observaţie logică, Zafira își dădea seama, dar avea 
senzaţia că inimile nu erau o prioritate pentru el. Nu încă. A 
scos Jawaratul din desagă și și-a plimbat degetele pe coama 
Leului, liniștindu-se îndată. Chiar și pe Sharr, Leul fusese in- 
teresat în primul rând de carte - altfel, Zafira se îndoia că ei ar 
fi reușit să fugă cu atâtea inimi. 

Încrederea ta în sine e uluitoare, bint Iskandar. 

— Arawiya nu știe mai nimic despre inimi, a atras atenția 
Zafira. Surorile au păzit știința lor. 

— Şi acum știința asta e cuprinsă în Jawarat, a dedus 
Nasir. 

Zafira a încuviințat amar din cap. 

— Va veni întâi să ia Jawaratul, chiar și pentru faptul că 
asta e năzuința lui principală: cunoașterea. 

Chiar dacă n-ar fi văzut tatuajul care înconjura ochiul 
Leului, cuvântul “ilm, din safaitica veche, scris cu linii de bronz 
îngroșate, ar fi știut asta, pentru că le spusese Benyamin. 
Asta prețuia Leul mai mult decât orice altceva. 

Seif a pus ochii pe carte și a întins mâna. 

— Atunci trebuie supravegheată strict. 

Nu, bint Iskandar. 

O fi fost o carte nemuritoare, dar avea tendința să vor- 
bească precum un copil bosumflat. 

— Crezi că nu voi proteja obiectul ăsta care e legat de mine? 
Dacă s-ar întâmpla ceva cu el, s-ar putea să mor, s-a răstit 
Zafira. Sunt cât se poate de capabilă să am grijă de el. 

Seiz a râs zgomotos. 

— Te-ai legat de un hilya*? 


* Ornament, în limba arabă (n.t.). 

Zafira habar nu avea ce era un hilya, dar expresia de pe 
chipul safinului a fost suficientă ca să-i zdruncine încrederea. 

A tras aer în piept, gata să verse și alte ocări, dar Aya a 
vorbit prima. 

— Ajunge! Protejeaz-o bine, Vânătoreaso! 

Zafira a încuviințat din cap o dată, fără să știe dacă senti- 
mentul îngârnfat de victorie era al ei sau dacă era inspirat de 
cartea din mâinile ei și de ușurarea ei veselă. 

Seif dădea impresia că ar fi vrut să mai spună ceva și, vă- 
zându-l cum își întoarce privirea palidă spre Aya, Zafira a bă- 
nuit că voia în mod greșit să dea vina pe Benyamin, safinul 
căzut care în ultimele nouă decenii se învinuise pentru tră- 
darea Leului, făcând tot ce-i stătea în putere ca să îndrepte 
tragedia provocată de bunele lui intenţii. Era limpede că se și 
pusese în fruntea pânzei de păianjen a lui Altair ca să-l pro- 
tejeze, pentru că trebuie să fi fost greu să fii în același timp 
stăpânul spionilor și general, mâna dreaptă a sultanului. 

Aya l-a luat de mână pe Seif și l-a tras deoparte. 

— Mai avem o problemă, a spus Nasir încet, oprindu-i, și 
Zafira și-a dat seama că subiectul respectiv avea să-l coste o 
parte prețioasă din demnitatea lui. Leul îl manipulează pe... 
tatăl meu. Dacă aveți safini de încredere, ar fi ideal să-i îm- 
prăștiați prin oraș. În preajma palatului, a Marii Biblioteci, în 
toate locurile importante. 

Inima Zafirei a tremurat la auzul încă unui loc pe care Baba 
sperase să-l vadă. Era istoria întrupată, suluri și pergamente 
în care era păstrată fiecare fărâmă de cunoaștere care avusese 
vreodată însemnătate. Zafira se întreba dacă Leul se folosise 
de ea prin intermediul lui Ghameqg. Probabil. Lăcomia nu 
avea limite. 

Seif a strâns din buze și i-a vorbit Ayei în șoapte pe care 
nici Zafira nu le-a descifrat. Apoi a pornit agale, fără să pri- 
vească în urmă. 

Kifah a înălțat o sprânceană. 

— Guljul blestemat, și Benyamin mi s-a părut îngâmfat, 
dar tipul ăsta nici nu poate să-și țină hainele pe el. 

— Nu înseamnă că trebuie să-l și privești, i-a întors-o 
Zafira și Kifah i-a aruncat o privire ucigașă. 

— Seif e căpitanul gărzii regale a Alderaminului și se va 
ocupa de toate. Îmi pare rău că nu e cel mai prietenos dintre 
noi, a spus Aya. 

A arătat spre cutia cu inimi, pe care Nasir o ținea strâns în 
mâini. 

— Până când vom hotări calea de acțiune cea mai bună, 
vom ţine inimile aproape și în continuă mișcare. Treceţi-le de 
la unul la altul la fiecare jumătate de zi. Nu le lăsați nesupra- 
vegheate nicio clipă. 

A făcut o pauză. 

— Benyamin avea o mare apreciere pentru voi. El și Altair 
au făcut atâtea pentru a împiedica năruirea Arawiyei, așa 
cum a făcut și Sultana, dar niciodată nu a fost suficient. A 
spus mereu că lumea trebuia să fie salvată de cei pe care îi 
nedreptățise. Viaţa ne batjocorește, nu-i așa? 

Moartea, a corectat-o Zafira în gând, pentru că ea era muri- 
toare. Moartea ne batjocorește. 

Aya și-a acoperit gura cu dosul palmei, dar nu înainte să-i 
scape o șoaptă. Roohi. 

Afară, ultimele raze de soare scăldau lumea într-un auriu 
intens. Nimeni nu știa ce să spună în acea tăcere. Cum era să 
fii împovărată de o veșnicie de amar? Îl jeleau pe Benyamin, 
dar niciunul dintre ei nu putea înțelege cât de mult îl jelea 
soția lui 

Așa avea să trăiască Zafira până la capătul zilelor ei, împo- 
vărată de moartea celor dragi ei? 

— Okhti'? 


* Soră, în limba arabă (n.t.). 


DESCĂTUȘAREA STELELOR 63 


Zafira a încremenit. Acum am halucinaţii. Dar Nasir a 
privit pe lângă ea, apoi și Kifah. 

— Regatul chiar este mic, a spus Aya cu un zâmbet firav. 

Dar Lana nu putea să fie aici; era în Demenhur, cu Yasmine 
și Umm și Misk. Unde era în siguranţă. Zafira s-a întors ți- 
nându-și respirația, de parcă, răsuflând, ar fi pierdut cadența 
delicată a vocii surorii ei. 

O fată, prea mică pentru cei paisprezece ani ai ei, stătea 
nemișcată în pragul ușii, cu șalul alunecându-i de pe părul 
întunecat. Era pistruiată și subțire, cu ochi căprui, mari și in- 
creduli, trăsături pe care Zafira le-ar fi putut picta și fără să o 
aibă în fața ochilor. 

Lana. 

Zafira a fugit la ea, lăsând arcul și tolba să cadă pe piatra 
lustruită, și a luat-o în brațe pe sora ei, îndesându-și nasul în 
părul ei, cu suspine întretăiate. 

— Ya, draga mea. 

Lana a râs, în timp ce lacrimile îi curgeau pe obraji. Zafira 
le-a șters cu degetele mari de la mâini. A sărutat-o apăsat pe 
frunte. 

— Ce cauţi aici? 

— Te așteptam pe tine, a spus Lana cu un zâmbet timid, în 
timp ce ceilalți se holbau la ele în continuare. Mi-a fost dor de 
tine, Okhti. M-am simțit groaznic de singură. 

— Mincinoaso, a tachinat-o Zafira, gândindu-se că nicio- 
dată nu se mai bucurase atât de mult că o vede. Te-am lăsat 
pe mâini bune. Pe tine și pe Yasmine și pe Misk și sunt sigură 
că ai fost ocupată cu Ummi. Eu eram cea care... 

Zafira s-a oprit când culoarea s-a scurs de pe fața Lanei. 
S-a dat înapoi și stomacul i s-a strâns de spaimă când a ob- 
servat povara care se agățase de sora ei, prudenta pe care n-ar 
fi trebuit s-o suporte. 

— Ce e? Lana, ce s-a întâmplat? 
— Ummi, a spus ea, aproape fără sunet. E moartă. A murit 
în ziua în care ai plecat. 

Capitolul 8 


Nasir nu a auzit ce a spus sora ei, dar, când Zafira a căzut în 
genunchi și jambiya'-ul ei din teacă s-a lovit de podea, a fost 
suficient de limpede. Du-te la ea, idiotule! Picioarele lui au 
prins rădăcini, legându-l de pământ, și cutia din braţele lui 
era gată să se spargă, atât de tare o strângea. Aya a tras sa- 
cadat aer în piept. Dacă între zidurile astea ar fi fost și cu un 
strop mai multă melancolie, s-ar fi năruit. 

Kifah a rupt tăcerea, înaintând cu pași mici și făcându-l să 


se simtă infinit mai prost. 

— Zafira... 

— Cum? a șoptit ea, trăgând de eșarfa de la gât ca de un 
ștreang. 


Ochii surorii ei s-au făcut mari de frică și de durere. 

— Lana, a izbucnit Zafira răgușit, ridicând capul, și Nasir 
a fost surprins de mânia ei. Cum? 

— Okhti, a șoptit ea, cu privirea fugindu-i de la Nasir la 
Kifah și la Aya. Nu aici... 

— Spune-mi! 

Nu era mânie, a înțeles Nasir. Era o încercare de a sepăstra 
întreagă, de a nu se frânge. Își încorda umerii, deși el vedea 
cum se mișcă, le vedea tremurul, care se întețea cu fiecare bă- 
taie de inimă. S-a gândit să se apropie de ea, să întindă mâna 
și să-i maseze umerii, să risipească încordarea din ei. Așa 
procedau oamenii, nu? 


* Cuţit cu lama curbată, din tradiția arabă (n.t.). 

Nasir a strâns cutia și mai tare. Nu avea de unde ști - de 
obicei el dădea lovitura de moarte, dispărând din calea conse- 
cințelor. Altair ar fi știut ce să facă și ce să spună, cum să facă 
să-i reînvie dorința de viață. 

— Îţi amintești când a reapărut Arzul? a întrebat Lana. 

Avea aceleași trăsături delicate ca ale Zafirei, dar, pe când 
chipul Zafirei era mai tăios datorită coloritului lui mai rece, 
al fetei mai mici era cald, până la luciul arămiu din părul ei. 

— Imediat după ce ați plecat tu și Deen. 

Nasir și-a încleștat falca la auzirea numelui lui Deen. 
Umerii Zafirei s-au lăsat și mai mult. 

— Nişte soldați au năvălit pe străzi, cu uniforme negre și 
argintii și... cu măști. A... Oamenii s-au oprit din ce făceau. 
Nu puteau respira, s-au prăbușit în mijlocul străzii și s-au 
sufocat, până când plămânii lor au cedat. I-am auzit. I-am 
văzut. 

Și plămânii lui Nasir au cedat, punând cap la cap cuvintele 
fetei. 

— Cum e posibil? a spus Kifah în șoaptă. 

— Era un vapor, a șoptit Lana pe un ton tăios. A distrus 
întregul sat. Am văzut cum mureau oamenii. 

Nasir nu mai detestase nimic atât de mult cum se detesta 
pe sine în clipa aceea. Pentru că, deși nu se amestecase în pro- 
blema vaporilor, a gazelor exploatate în Sarasin, era vinovat 
pentru lașitatea lui. Pentru neputința lui de a i se împotrivi 
tatălui său. 

Kifah s-a ghemuit lângă Zafira. Aya s-a dus la ea îndată, 
mângâindu-i părul. Lana îi ținea mâinile într-ale ei. Nasir 
a rămas pe loc, cu cutia în mâini, cu umerii împovărațţi de 
adevăr. 

Pentru că el era de vină. El o omorâse pe mama Zafirei. 

Capitolul 9 


Zafira s-a gândit la poporul ei, la oamenii pe care-i dispre- 
țuise pentru jubilarea lor, pentru râsetele și privirile lor stră- 
lucitoare, când zăpada le îngreuna viețile și Arzul se apropia 
încet. S-a gândit la ușa de culoarea lavandei de la intrarea în 
Bakdash. La magazinul de dulciuri al lui Araby și la taraba 
bătrânului Adib. La Pădurea Pustie, unde Deen tăia lemne, 
și la micile lui creații împrăștiate prin casa lor și prin cea a 
fraţilor Ra'ad. 

S-a gândit la toate, mai puţin la Umm, la orice ar fi ajutat-o 
să se țină în viață încă puțin. 

Negre și argintii, spusese Lana. Sarazini. 

Zafira și-a amintit avertismentul lui Benyamin, cum că 
sultanul avea să-și îndrepte atenţia spre Demenhur odată ce 
pusese stăpânire pe Sarasin. Erau arawiyani, ca toți ceilalți, a 
căror singură crimă era pământul pe care stăteau casele lor. 

Ummi, Ummi, Ummi. Cu ochii ei de un albastru rece și 
zâmbetul ei cald. Cu puterea și tăria ei. Cu sângele lui Baba 
pe mâini 

— Şi mama voastră, a întrebat-o Kifah pe Lana cu blân- 
dețe, din dreapta Zafirei. Nu a reușit să se salveze împreună 
cu tine? 

Lana s-a ghemuit și marginea largă a abayei” ei de culoarea 


* Abaya, rochie simplă și largă, ca o robă, care acoperă tot trupul, mai puțin 
capul, mâinile și picioarele, purtată în mod tradițional peste alte haine de că- 
tre femeile dintr-o parte a lumii musulmane (n.t.). 

jadului, pe care Zafira n-o mai văzuse, s-a răsfirat în jurul ei. 

— E ca tine, Okhti. Laa, tu ești ca ea. 

Zafira s-a străduit să nu asculte cuvintele. S-a străduit să 
stăvilească durerea. 

— S-a dus la școala veche. Ştii, aia de lângă strada noastră? 
A adunat treisprezece bătrâni și șase copii și toată mâncarea 
pe care a izbutit s-o găsească și a ajutat la baricadarea feres- 
trelor și a ușii. 

Lana a coborât ochii la mâinile ei. 

— Apoi s-a dus la fântână să mai ia apă. 

Aceasta era acea Umm pe care o ținea minte Zafira, cu 
fruntea sus și cu mâna strânsă bine pe cuțit. Acea Umm pe 
care Lana ocunoștea mai puțin. În tăcerea care a urmat, Zafira 
și-a dat seama că o aștepta pe Lana să spună mai multe. Ca 
un copil care spera ca adevărul să nu fie adevărat. 

— Poate că s-a ascuns altundeva. 

Zafira avea să pornească spre satele vestice. Doar era o 
daama da'ira și putea să găsească orice, pe oricine. 

— Poate că ea încă... 

Lana a oprit-o, clătinând din cap. 

— A găsit-o Misk. Umm i-a salvat cu prețul propriei vieți. 

Zafira s-a blocat la auzul cuvântului „găsit”. Așa ar fi vorbit 
cineva despre vreun pui de pasăre căzut în zăpadă. Despre o 
pungă pierdută și descoperită cu toți banii cheltuiţi. 

— Yasmine? a întrebat ea, simțind o presiune pe coaste. 

— E în viaţă, a spus Lana. În siguranţă. E la palatul 
demenhun. 

Ușurarea Zafirei s-a revărsat cu un oftat greu, pe care l-au 
observat toți. Brusc, atenţia lor era de nesuportat. Ochii fixați 
asupra ei, compătimirea care încețoșa încăperea, grija tăcută 
a Jawaratului. A sărit în picioare și s-a răsucit pe călcâie spre 
Aya, dar a fost cât pe ce să se izbească de Nasir. 

— Îmi pare rău. 

Zafira s-a încruntat nedumerită, mai mult de amarul din 
ochii lui decât de cuvinte. 

— De ce? a întrebat ea. Ai avut vreun amestec în moartea 
ei? 

Nasir a tresărit. 

Blestemăţie, a tresărit. Zafira s-a oprit. Dacă în spatele 
vaporului fusese mâna sultanului, oare Nasir chiar jucase 
un rol? Și-a curmat gândurile negre. Ceruri mari. Probabil 
că plecase din Fortăreața Sultanului când ea a plecat din 
Demenhur. Înseamnă că în vremea aceea se pregătea pentru 
călătoria pe Sharr, nu punea la cale masacrarea unui sat. 

Zafira a plecat ochii, iritată și rușinată și îndurerată și 
toate la un loc. 

— Vino, a spus Aya, înțelegând ce-i trebuia. Te voi conduce 
la camera ta. 

Capitolul 10 


Nasir s-a rezemat de ușa netedă a camerei primite de la Aya. 
Era spațioasă și bogat decorată, dar patul era simplu și curat, 
luminat de luna care se strecura prin fereastra deschisă. Nu 
realizase cât de mult timp petrecuse în spații mici alături de 
ceilalți - excluzând cabinele strâmte de pe corabie - decât 
atunci când Aya închisese ușa în spatele său și aerul a tre- 
murat doar sub respirația lui. 

S-a dezbrăcat și și-a împăturit hainele, după care a pășit în 
cada din care se ridicau rotocoale leneșe de abur. Ca de obicei, 
când s-a curățat, frecându-se bine, și-a amintit tot ce ura la 
el însuși - cicatricele de pe spinarea lui, viața lui cum nu tre- 
buie. Avea o cicatrice nouă acum, lângă claviculă, unsuroasă 
încă de la unguentul cu care o oblojise Zafira. S-a cufundat în 
apa călduță încă, amintindu-și atingerea pe piele a degetelor 
ei. Greutatea ei. Privirea fierbinte cu care-l descosea. 

Durerea ei de acum. Felul în care plecase ochii când a în- 
teles profunzimea monstruozității lui, pentru că el nu făcuse 
nimic să-și împiedice tatăl să exploateze vaporii care răpiseră 
viața mamei ei. 

Hainele lăsate pentru el erau cele mai țipătoare din gar- 
deroba lui: un qamis’ vișiniu-închis, o robă întunecată cu 
margini albastre și argintii Hainele acestea n-ar fi putut 
ajunge aici decât pe o singură cale și Nasir și l-a închipuit pe 


* Cămașă, în limba arabă (n.t.). 

Altair scotocind prin șifonierul lui, rânjind ca un nebun când 
le-a descoperit îndesate într-un colț. Nasir și-a tras gamis-ul 
pe gât și a atârnat roba de spătarul unui scaun. A îndreptat 
cărțile de pe raft și a aliniat vasele de pe masă. 

Aflat aici, atât de departe de Sharr, atât de aproape de tatăl 
său și într-o atmosferă încă sufocată de durerea Zafirei, se 
simţea pierdut. Nu știa să funcționeze fără ordine. Să acțio- 
neze fără să i se spună. 

Fără să se gândească, a ieșit din cameră, a traversat holul 
cu podeaua acoperită de un covor și s-a oprit în fața altei uși. 
A bătut o dată, încet. 

Ușa s-a deschis aproape imediat. 

Avea părul dezlegat și buclele ei discrete îi mângâiau fața. 
În ţinuta asta părea mai tânără, mai vulnerabilă, și imediat 
Nasir s-a simţit ușurat observând că se uita la el fără acuzaţii 
în privire. 

Îmi pare rău, îi venea să spună. S-o facă să înțeleagă. 

Eşti bine? s-a străduit din răsputeri să spună, dar n-ar fi 
fost insensibil să întrebe ce-i spunea deja greutatea din ochii 
ei? 

— Măpregăteam să fac o baie. Ce s-a întâmplat? a întrebat 
ea în cele din urmă. 

Era o întrebare precaută. Jawaratul era în mâinile ei. 

Nimic. 

Totul. 

— N-am vorbit serios, a spus el dintr-o răsuflare, ca și 
când inima lui se hotărâse că ascultase destul de creierul 
îndărătnic. 

Idiot egoist. Ea era în doliu și Nasir nu se gândea decât la 
el, dar era obosit. Atât de obosit din cauza cârceilor pe care îi 
urziseră între ei acele cuvinte. 

Zafira a înclinat capul, ca o gazelă curioasă ce era. 

— La ce te referi? 

Nasir a încercat, fără să reușească, să oprească umbrele 
ce i se prelingeau din degete. Cum se putea ca vorbele să fie 
imposibile, în vreme ce nu era cu neputinţă să scoţi sabia și 
să curmi viața cuiva? 

Pentru că vorbele taie mai adânc decât săbiile. 

A inspirat încet și a dus o mână la ceafă. A lăsat-o jos. 

— La ce am spus pe Sharr. Că... că nu înseamnă nimic. 

Abia după ce a spus-o a izbutit să se uite la ea din nou. 

La timp ca să vadă cum ochii ei se coboară înspre gura lui, 
apoi spre pânza vișinie a qamis-ului, pentru ca apoi să urce 
din nou. 

— Atunci ce a însemnat? 

Totul, voia el să spună, dar avea o cârpă în gură, țesută din 
teamă și din reprimare. 

Ce spusese era o prostie, își dădea seama. Eliminase dis- 
tanța dintre ei ca să oprească pornirea ei distrugătoare, s-o 
aducă în simțiri, să-i distragă atenţia. Nu se așteptase deloc 
să simtă atât de multe, să dorească atât de profund, iar acel 
val de emoţii îl îngrozise. 

Zafira a scos un sunet din fundul gâtului văzând că Nasir 
nu spune nimic, damnându-l cu dezamăgirea ei, și apoi a în- 
ceput să închidă ușa, puţin câte puțin, ca și când l-ar fi ag- 
teptat să întindă mâna și s-o oprească. 

Era prințul moștenitor, născut pentru a domni, dar silit să 
se supună iar și iar, toată viața lui. 

Așa că nu a făcut nimic. 

Capitolul 11 


Zafira și-a sprijinit capul de lemnul neted și a auzit oftatul lui 
greu de cealaltă parte, amintindu-i cât de ușor se putea des- 
trăma masca lui distantă. 

Apoi, după mult timp, ușa lui s-a închis încet. 

Zafira știa că Nasir ar fi vrut să spună mai multe. Era 
haos în ochii lui și buzele lui era zăvorâte. Ar fi putut să-i dea 
o mână de ajutor, dar el era prințul. Ar fi trebuit să fie cât se 
poate de capabil. Ceruri mari, era la fel de supărăcioasă ca 
Seif. 

— Cine era? a întrebat Lana din pat, unul mai lat decât 
toate paturile în care dormise Zafira vreodată. 

Vorbea de parcă Zafira tocmai s-ar fi întors după o zi de 
peregrinare printre tarabele din sooq*. De parcă nu s-ar fi în- 
tins vreo două morți între ele și n-ar fi răsărit o lume nouă la 
orizont. 

Zafira a așteptat din nou să simtă arsura lacrimilor. În loc 
de asta, a simțit o dezlegare ciudată în piept, care i-a permis 
să respire mai lejer. 

Lana a înclinat capul, repetând întrebarea în tăcere. Ce 
putea spune Zafira - că el era un prieten pe care și-l făcuse? 
Un băiat pe care-l sărutase? Un prinț înaintea căruia tre- 
buia să se închine? Asasinul al cărui tată era vinovat pentru 
moartea mamei lor, printre sute de alte morți? 


* Piaţă, bazar, în limba arabă (n.t.). 

— Nasir, a răspuns Zafira, așezând Jawaratul deoparte. 

Așa. Lumea era plină de Nasiri, nu? 

Lana s-a ridicat în capul oaselor într-o clipă. 

— Adică Prințul Morții? 

Evident, nu erau destui Nasiri. 

— Nu... i-aș spune așa, a spus Zafira când Lana i-a întors 
spatele pentru ca ea să-și poată lăsa hainele să cadă grămadă 
și să se cufunde în baia răcoroasă. 

— Nu mă așteptam să arate bine, a observat Lana. 

Zafira și-a mușcat buza de jos, gândindu-se la stofa de in 
stacojie întinsă pe umerii lui, la micul triunghi de piele înca- 
drat de gulerul lui descheiat. La pânza șalvarilor lui strânsă 
pe coapse. Nu arăta bine, arăta... Zafira și-a dus mâinile la 
obraji. 

Faptul că era dezbrăcată la o distanță mică de el o îngrozea 
cumva mai mult decât o îngrozise vreodată Arzul. O tenta mai 
mult decât o tentase Arzul vreodată. 

Lana a venit lângă cadă. 

— Eşti frumoasă când ești fericită. 

Zafira și-a rezemat capul de marginea căzii. 

— Nu sunt. 

Vocea lui catifelată i-a mângâiat urechile. N-am vorbit 
serios. 

O parte din ea înțelesesecă era o minciună, chiar și atunci 
Momentul acela, între coloanele de marmură, fusese prea 
real, prea autentic, încărcat cu prea multe. O supărase ușu- 
rința cu care Nasir rostise minciuna. Cu câtă ușurință se de- 
zisese de ea și de el însuși 

— Dar i-ai captat atenția prințului! 

Tocmai asta era, nu? Fusese atrasă de el așa cum și el fu- 
sese atras de ea - și doar pe Sharr nu fuseseră multe femei 
care să-l farmece. Situaţia avea să fie diferită acum. 

— Adineauri nu i-ai spus Prințul Morții? 

— Prințul Morţii, Vânătorul demenhun. Titlurile nu-ți 

spun nimic despre cei care le poartă. 

Zafira a oftat. 

— Cum să fiu fericită, Lana? Am pierdut prieteni pe Sharr. 
Ummi a murit. Satul nostru nu mai e. 

Lana s-a holbat la mâinile Zafirei un moment. 

— Deen era unul dintre acei prieteni? 

Zafira s-a smucit și a împroșcat-o cu apă pe față, iar Lana 
i-a adresat un mic zâmbet timid. 

— Am avut un presentiment când l-am văzut pășind în 
urma ta și urcând pe corabie. Niciodată nu a fost atât de... re- 
zistent ca tine. Tu te-ai lupta și ai ieși și din mormânt pentru 
noi. Ai ucide pentru noi. El se mulțumea cu șansa de a muri 
pentru cei iubiți. 

Zafira s-a uitat la Lana: stratul mai adânc de tristețe din 
cuvintele ei, strălucirea din ochi. Sfântă zăpadă, sora ei îl iu- 
bise pe Deen. Nu așa cum îl iubise Zafira, căci fusese unul 
dintre prietenii ei cei mai dragi. Nu așa cum Deen însuși o iu- 
bise pe Lana, cu afecțiunea unui frate mai mare. Ci mai mult. 

Deen fusese moale, pe când Zafira era tare. El era gata să 
vadă ce-i mai bun în lume, pe când Zafira vedea numai întu- 
neric. Să fie oare o surpriză că Lana se îndrăgostise de el? 

— Eram în siguranță, a spus Zafira încet, dar în clipa ur- 
mătoare au zvâcnit trei coarde de arc în același timp. 

Nu avea să uite sunetul acela niciodată - și nici absența 
sufocantă de sunete care a urmat. Degetele ei au apucat inelul 
care-i atârna la gât de un lanț de aur și Lana le-a urmat cu 
privirea. 

— Îmi pare rău. 

Gâtul Lanei s-a mișcat. S-a străduit să-și găsească cuvin- 
tele, căci suferința din cărți era doar o fărâmă din cea pe care 
o provoca lumea reală. 

— Era menit să se întâmple, chiar dacă aș fi vrut să nu fie 
așa. 

Poate dacă Zafira l-ar fi iubit. Dacă i-ar fi acceptat propu- 

nerea. Dacă s-ar fi măritat cu el. 

S-a scuturat, eliberându-se de firul acesta de gânduri, și 
s-a grăbit să schimbe subiectul. 

— Cum ai scăpat după atac? 

— Misk, a spus Lana sumbru. 

Și-a stăpânit amarul răsuflând îndelung. 

— Era pregătit când au apărut soldații. Ca și când ar fi știut 
înainte să se întâmple. Câţiva prieteni de-ai lui i-au condus pe 
calif și pe sayyidi’ Haytham la trăsura lor. 

Bineînțeles că știa. Pentru că era păianjenul lui Altair, 
trimis să spioneze Vânătorul demenhun, și probabil că a 
primit de veste, așa cum făceau spionii. Era clar că nu aflase 
suficient de repede, dacă nu a apucat decât să-l evacueze pe 
bigotul de calif și pe nimeni altcineva. Zafira a avut o senzaţie 
absurdă de trădare, de parcă, aflând cu câteva momente îna- 
inte, Misk ar fi jucat cumva un rol în masacru. 

Jawaratul a murmurat. Apa picura din părul ei. Pic, pic, pic. 

— Am încercat să mă întorc după Ummi, dar Misk nu m-a 
lăsat și, când s-a dus el, ea dispăruse. Nu am avut timp s-o 
căutăm, pentru că trebuia să pornim spre palat. 

Exista un soi de nisip, întâlnit rar în deșert, care părea la 
fel de inofensiv ca nisipul obișnuit, până când se afunda sub 
picioarele tale, înghițindu-i pe oamenii neatenți, strângân- 
du-i mai tare cu cât se zbăteau mai mult, slăbindu-și strân- 
soarea numai când făceau invers. Așa era și durerea suferită 
după pierderea cuiva drag. Cu cât mai mult te lăsai cuprins de 
ea, cu atât durerea devenea mai lacomă. 

Zafira a aruncat prosopul pe scaun și a îmbrăcat haine 
curate. 

— Mă așteptam să fie mai dureros, a spus Lana, căutând 
o cale de a înțelege, în timp ce Zafira o conducea înspre pat. 

— Când l-am îngropat pe Baba acum cinci ani, am în- 


* Formulă de adresare respectuoasă, în limba arabă (n.t.). 

gropat și o parte din Ummi. Era moartă de când murise Baba. 
Ne iubea, dar nu așa cum îl iubise pe Baba, a spus Zafira cu 
atenţie, ca și când și ea s-ar fi străduit să înțeleagă de ce se 
simțea mai mult ușurată decât amărâtă, mai mult vinovată 
decât îndurerată. El era viața ei Noi am fost doar resturile 
acesteia. 

Lana a întors privirea. 

— Nu, a spus Zafira, luând-o de bărbie. Nu te-ai clintit de 
lângă Ummi și ai făcut ceea ce aveai de făcut. Nu ai niciun 
motiv să te simți vinovată. 

Spre deosebire de Zafira, care se împăcase cu mama ei, ca 
imediat s-o piardă. 

— Cum ai ajuns aici? Cum m-ai găsit? 

Lana se juca cu ușița lămpii, răsfrângând umbre prin 
încăpere. 

— Arzul a erupt încă o dată imediat după ce ai plecat din 
Demenhur. Soldaţii au venit după numai câteva momente și a 
fost haos, Okhti. Oamenii alergau și țipau și apoi se... opreau, 
pur și simplu. Unii oameni au puterea asta, nu? Trebuie doar 
să existe și toți din jurul lor aruncă rațiunea în vânt. Așa s-a 
întâmplat când a venit Ammah Aya. Înaltă și frumoasă, o 
făptură de vis. Am văzut-o ajutând oamenii, îndrumându-i la 
adăpost. Atunci Yasmine m-a urcat cu de-a sila în căruciorul 
nostru, dar am văzut-o pe sub acoperitoare. Era aplecată 
asupra unui băiat întins pe spate și-i apăsa pieptul, ținân- 
du-i ceva la nas. Când am ajuns la palat, am aflat că băiatul 
supraviețuise. 

Zafira a clipit. Culoarea a izbucnit în obrajii Lanei. Sfântă 
zăpadă. 

— Eram atentă la tine și la Aya, dar poate că am greșit. 
Să-mi fac griji din cauza... băiatului ăstuia? 

Lana i-a aruncat o privire. 

— E un prieten. Nu vorbim mult, pentru că mereu poartă 
o mască să-și protejeze plămânii, dar îmi ţine de urât când 

muncesc. 

— Muncești la palat? a întrebat Zafira. 

Asta nu făcea parte din înțelegerea pe care o făcuse cu ca- 
liful când acceptase să călătorească pe Sharr. 

— Ajung și acolo, a spus Lana sever, trăgându-și cuver- 
tura peste picioarele mici. După ce Ammah Aya l-a vindecat 
pe băiat, tămăduitorii palatului n-au mai lăsat-o să plece. A 
îngrijit toți oamenii pe care îi aduceau la ea. Și soldați. Califul 
și majoritatea bărbaţilor de la palat strâmbau din nas văzând 
cât era de lăudată, dar ei nu i-a păsat. Și nu prea aveau ce să-i 
facă, doar e safină. 

Lana radia de admiraţie, fapt care o bucura pe Zafira, chiar 
dacă îi provoca și o înțepătură de gelozie, pentru că, de regulă, 
admirația Lanei îi revenea numai ei. 

— Am încercat să o ajut așa cum făceam cu Ummi și cred 
că i-a convenit, a continuat Lana. I-a convenit să aibă pe ci- 
neva care știa ce-i trebuie chiar dinainte să ceară. Era o ar- 
monie deplină între noi. Toţi ceilalți mai mult o sâcâiau cu tot 
felul de întrebări, știi? I-am ajutat pe oameni, Okhti. În sfârșit 
am înțeles cum e să fiu în locul tău. 

Zafira și-a înăbușit zâmbetul atunci, stăvilindu-și mân- 
dria și licărul de jenă la gândul că altcineva îi luase locul. 

— Seif susține că Ammah Aya e cea mai bună tămădui- 
toare din câte a văzut Arawiya vreodată, a continuat Lana, iar 
Zafira și-a amintit de fiul lui Benyamin, de cântecul melan- 
colic al Ayei din călătoria în vis. 

Cât de pricepută putea fi Aya ca tămăduitoare dacă nu iz- 
butise să-și salveze propriul fiu? Sau poate că ăsta era răul 
mai mare, să ai putere în mâini, dar să fii neputincioasă să 
schimbi realitatea. 

— Şi nici n-ar fi putut găsi o ucenică mai bună, a spus 
Zafira cu sinceritate. 

Lana a plecat capul, zâmbind timid. 

— Ei bine, acum știu la ce sunt bune jumătate din ierburile 

din dulăpiorul lui Ummi, dar n-am avut ocazia să mă întorc 
și să-l iau. Am învățat atât de multe, Okhti. Ammah Aya a 
rămas la palatul demenhun până când a căzut Arzul. 

Și probabil că atunci Aya a venit aici, la Fortăreața 
Sultanului, ca să-l revadă pe soțul ei iubit. Avea însă să afle 
că murise departe. 

— Şi Yasmine te-a... lăsat să pleci cu ea, pur și simplu? 

— Îmm, nu, nu m-a lăsat. 

Lana nu a intrat în detalii, dar Zafira o știa pe Yasmine. 

— Înţeleg. Dacă n-ai făcut-o până acum, știi că o să suferi 
pentru asta, nu? 

— Așa cum o să faci și tu când o să-i spui despre fratele ei, 
a tachinat-o Lana și Zafira a observat că se străduia să facă 
să pară de mică însemnătate ceva pentru care încă nu era 
pregătită. 

Zafira i-a aruncat o privire. 

— Vreau să spun că, poate, Aya era o ucigașă căreia i se pu- 
sese pata pe tine. La asta te-ai gândit? 

Lana a râs, dar apoi și-a dat seama că Zafira vorbea serios. 

— Şi tu ai fi putut să mori pe Sharr, dar asta nu te-a oprit. 

A strâns mâinile ei mici în jurul mâinilor Zafirei. 

— Nu mai aveam nimic de pierdut. 

Întotdeauna mai era ceva de pierdut. 

— Oricum, a adăugat Lana, strâmbând din nas. Ammah 
Aya nu-mi pare genul de persoană cu porniri ucigașe. Am în- 
credere în ea. 

Zafira a oftat. Important era că Lana era teafără și că Aya 
nu era vreun monstru în slujba Leului sau a cuiva la fel de 
groaznic. Şi Zafira avea încredere în Aya. În fond, era nevasta 
lui Benyamin. 

— Cuiva capabil să vindece trupuri trebuie să i se pară la 
fel de fascinant să le distrugă, a tachinat-o Zafira și, văzând 
că Lana n-o contrazice, a înghiontit-o. Sunt mândră de tine, 

Lana. Foarte mândră. 

Fata radia de bucurie. 

— Tu ești cea care a dărâmat Arzul. Tu ai salvat Arawiya. 

Zafirei îi lipsise admiraţia nestăvilită a surorii ei, pe care o 
păstra doar pentru ea. 

— Mă tem că nu sunt atât de grozavă ca eroii din poveștile 
tale. Și nu am făcut nimic de una singură, a spus ea. 

Și totuși ea și ceilalți nu salvaseră Arawiya. Încă nu. A 
strâns mâna în jurul Jawaratului, întâlnind privirea curi- 
oasă a Lanei. Avea dreptul să știe, nu? Că sora ei se legase 
de un tom străvechi. Că sora ei trăia și respira cu amintirile 
Surorilor Veșniciei. 

— Nici nu m-am întors neschimbată. 

I-a povestit Lanei despre călătorie. Despre întâlnirea 
cu Leul Nopţii. Despre Jawarat și ifriți. Despre Vrăjitoarea 
Argintie. Lana a ascultat cu nesaț fiecare cuvânt și, când 
Zafira și-a încheiat povestea, și-a dat seama că unele destine 
erau mai cumplite decât Arzul. 

A observat asta când lumina lămpii a aprins chihlimbarul 
din ochii Lanei. Gândindu-se că o fată atât de mică cususe 
trupuri de bărbați, fără a se lăsa descurajată de sânge. 

Lana era departe de colțișorul ei pentru citit din holul casei 
lor micuțe, se afla în inima pericolului, dar era o binecuvân- 
tare, nu? Leul le luase căminul, părinții, satul, dar Lana era 
teafără și asta însemna că Zafira putea să ducă la capăt ceea 
ce începuse: să-l distrugă, să-l găsească pe Altair, să readucă 
magia și apoi s-o înfrunte pe Yasmine, o încercare mai înspăi- 
mântătoare decât toate celelalte luate împreună. 

Chiar și numai gândul de a-i spune despre soarta lui Deen 
o umplea pe Zafira de frică și de groază și de o durere adânc 
înrădăcinată, care-i strângea gâtul. 

Lana o privea și Zafira s-a silit să zâmbească. 

— Fortăreaţa Sultanului e așa cum ţi-ai imaginat-o? 

Preţ de o clipă, s-a temut că Lana va insista. Că o va pisa 

cu întrebări despre șoaptele Jawaratului, despre călătoria 
printre vise alături de Benyamin. Despre mantia lui Baba, pe 
care n-o va mai vedea niciodată. 

— Mi-era teamă că n-o să am ce face aici, a spus însă Lana. 
E orașul sultanului! Eu sunt o săteancă fără o lețcaie. Dar 
știi cum cresc buruienile indiferent unde prind rădăcini? Așa 
sunt eu. 

Zafira nu i-a atras atenţia că era una dintre cele mai fru- 
moase buruieni din Arawiya. 

— Mi-am făcut de lucru. 

— Da? 

Lana a încuviințat din cap. 

— Se pare că sultanul o ia razna. Lumea se revoltă și tot 
mai mulți oameni apar în spitale cu prea puțini medici. Eu 
și Ammah Aya i-am ajutat. Îmi ţine lecții dimineaţa, iar du- 
pă-amiaza ajutăm în diferite spitale. Ne și plătesc câte puțin. 
Îți închipui că am strâns destui bani ca să-mi cumpăr ceva, 
Okhti? Banii mei. 

Lana s-a aplecat în față, amintindu-și ceva. A coborât 
vocea. 

— A, și când am cusut brațul unui om cu priceperea unei 
croitorese, Ammah Aya a spus că am un talent înnăscut. A 
spus că, atunci când se va întoarce magia, s-ar putea ca afini- 
tatea mea să fie de tămăduitor. Închipuie-ți! 

Zafira a simţit atât o mare mândrie, cât și un ușor senti- 
ment de... pierdere. Ca și când sora ei nu mai avea nevoie de 
ea. Ca și când Lana își găsise țelul, pe când ea îl pierduse pe al 
ei. Ce șir de gânduri egoiste. 

— Şi Sukkar? E...? 

Nu a putut duce întrebarea la capăt. 

Lana a zâmbit cu blândețe. 

— E bine. A rămas cu noi, ai uitat? 

Cineva a bătut din nou la ușă, înainte ca Zafira să poată în- 

treba unde era calul ei, la fel de încet și de șovăitor ca înainte. 

Lanei i s-au luminat ochii. 

— El e, nu? Prințul. 

A înghiontit-o pe Zafira. 

— Nu deschizi? 

— Nu. 

Lana a sărit jos din pat. 

— Atunci deschid eu... 

— Nu, nu deschizi. Stai jos! 

Zafira s-a încruntat la Lana și aceasta i-a întors gestul. 
Zafira a scrâșnit din dinți. 

— Fie! 

A deschis ușa cu inima în gât. Privirea lui Nasir a căzut pe 
părul ei umed, pe qamis-ul ei șifonat și, la urmă, pe chipul ei. 
Încă era îmbrăcat numai pe jumătate. 

— Eşti obosită? a întrebat el. 

Zafira s-a încruntat. 

— Nu? Cred că m-am odihnit suficient pe corabie. 

— Vino cu mine. 

Nasir deja îi întorcea spatele și ea ar fi refuzat să primească 
ordine dacă n-ar fi surprins licărul din ochii lui. O urmă de 
sfială. Răbufnirea de umbre care au ieșit din degetele lui îna- 
inte să le poată opri. 

— Unde? a întrebat ea, ignorând „Yalla!”-ul șâșâit de Lana 
din vârful patului. 

Zafira nu trebuia să-i facă pe plac. Nu trebuia să-și facă 
sieși pe plac. 

— Vreau să-ți arăt ceva. 

Rar se întâmpla să folosească cuvântul „vreau”. Poate că se 
întâmpla rar să și facă ce voia. 

— Dar sora mea... 

Lana a sâsâit. Ceruri mari, fata nici nu-l cunoștea. 


* Haide, să mergem, în limba arabă (n.t.). 

Zafira s-a întors în cameră cu o privire încruntată. 

— Credeam că ţi-e dor de mine. 

— Bineînțeles. Și, dacă nu-ţi pierzi capul prea mult, a spus 
Lana zâmbind larg, o să te întorci repede. 

— Să-mi pierd capul? a întrebat Zafira, ridicând 
sprâncenele. 

Ori Yasmine își găsise cui să-și împărtășească istorisirile 
preferate, ori lecturile cuiva nu se mai limitau la povești cu 
aventuri. 

Lana doar a ridicat din umeri. 

Zafira a înfășurat Jawaratul într-o eșarfă și l-a ascuns în- 
tr-un ungher. la-ne cu tine, bint Iskandar. A strâns din dinți la 
auzul vocii și a privit spre chipul curios al Lanei. 

— Nu te atinge de el. 

— Desigur, sayyida, a răspuns ea cu un aer solemn. 

Zafira l-a urmat pe Nasir până la camera lui. Ochii i-au alu- 
necat de la roba atârnată pe spătarul unui scaun la prosopul 
întins cu grijă sub turbanul care încă se usca pe raft și apoi la 
pat, ale cărui așternuturi erau împrăștiate în urma unei în- 
cercări agitate de somn. 

— Unde sunt inimile? a întrebat ea. 

Erau la el ultima oară. 

— La Kifah, a răspunsel șia închis ușa în spatele ei, izolân- 
du-i de restul lumii. 

Toate grijile legate de Lana, de Leu și de Jawarat s-au ri- 
sipit, înlocuite de o senzaţie fierbinte în adâncul stomacului. 

Nasir s-a oprit și a tras scurt aer în piept observând același 
lucru, apoi a trecut pe lângă ea. 

În dreptul ferestrei i-a înmânat două articole din piele de 
vițel moale, ceva între șosete și încălțăminte. Cu mișcarea 
asta, i-a alunecat mâneca și, văzând că Nasir nu se sinchi- 
sește să ascundă lacrima tatuată la fel de repede ca înainte, 
Zafira s-a simţit... N-a știut ce simțea, dar senzaţia era ames- 

tecată cu frică. 

Cu un soi de frică după care tânjea. 

— Poţi să te cațări? 

Zafira a privit afară și aerul rece al deșertului a ciupit-o de 
nas, iar stelele erau limpezi și luminoase și atât de reale, încât 
le-ar fi putut prinde cu mâna. Siluetele clădirilor se înălțau în 
noapte, vigilente precum bufnițele pe care le văzuse uneori în 
Pădurea Pustie. Se aflau la două, trei etaje bune de pământ, 
dar Zafira și-a scuturat freamătul din sânge. 

— Bineînţeles. Regula numărul unu e să nu privești în jos, 
laa? 

— Privitul în jos face jumătate din distracție, a strâmbat 
din nas Nasir, dar în vocea Zafirei a observat o încordare care 
i-a trezit simțurile. 

— Distracţie. Tu. 

Îi venea să râdă. 

S-a întors spre ea brusc, înghesuind-o între perete și căl- 
dura trupului lui. Mâinile și picioarele ei au înghețat. Aroma 
de mir și chihlimbar s-au împletit când Nasir a plecat capul 
abia perceptibil și gura lui a ajuns atât de aproape de a ei, 
încât buzele au început să-i tremure și mintea să i se învârtă. 

Colțul drept al gurii lui s-a ridicat. 

— Pot fi foarte distractiv, Zafira. 

A înghiţit în sec, auzindu-și numele pronunțat lent, și 
ochii lui s-au întunecat urmărind tresărirea gâtului ei Zafira 
voia să se împotrivească rânjetului lui ștrengar cu propriul ei 
rânjet, conștientă de atracția simțită în trupul ei, care ame- 
nința să se aplece în față și să elimine distanța dintre ei 

— Numai la asta am putut să mă gândesc. La tine. La noi. 
La cuvintele acelea care m-au blestemat, a spus el încet, iar 
vocea îi era întuneric curgător. 

— Darle-ai spus, a șoptit Zafira. 

— Le retrag. 

— Așa spui că-ți pare rău? 

— Pot să mă pun în genunchi pentru tine, frumoasă ga- 
zelă, i-a șoptit el lângă obraz, dacă asta dorești. 

Nu erau pe Sharr. Erau într-o cameră cu ușa încuiată și un 
prinț dezbrăcat pe jumătate și un pat la care ar fi putut ajunge 
printr-o ușoară îmbrâncire. Aerul clocotea din cauza cuvin- 
telor lui periculoase, din cauza gândurilor ei alunecoase și a 
încordării care-i îngreuna respirația. 

— Măsor distracţia după zvâcnetul pulsului meu. 

Vocea lui a coborât și mai mult. A devenit și mai răgușită. 

— Îl simţi? 

A plimbat dosul degetelor pe încheietura mâinii ei, în sus, 
urmate de rotocoale de umbre precum flăcările sunt urmate 
de fum, și a plecat capul, atingându-și buzele de interiorul co- 
tului ei, respirând sacadat. 

Zafirei i se uscase gâtul. 

— Asta nu-i distracție. E... e... 

Ceruri mari, care era cuvântul? Nasir a murmurat încet, 
parcă răspunzându-i. 

Cum ar fi fost să-și dea frâu liber? Să ignore prudențţa și să 
trăiască această clipă fără rezerve? 

— Înveţi să te bucuri de ce poţi, a șoptit el, după care s-a 
urcat pe pervaz și a dispărut. 

Zafira s-a sprijinit de perete. 

Sfântă zăpadă. 

Brațul îi luase foc. Cum era posibil ca o mână de cuvinte 
aspre și o scurtare a distanței să-i facă picioarele și brațele să 
cedeze ca ale unui pui de cerb? A tras aer în piept cu nesaț. De 
fapt, ce rost avea să se cațăre acolo, sus? Abia după trei încer- 
cări a reușit să-și tragă în picioare papucii puțin cam mari și 
apoi s-a urcat pe pervaz, la timp ca să-l vadă pe Nasir cățărân- 
du-se până-n vârf ca un păianjen. A sărit și s-a făcut nevăzut. 

Zafirei i-a trecut prin gând să se întoarcă și să se cațăre în 
pat - în patul ei. A mârâit. 

Să-mi pierd capul. 

Inspirând încet, ca să se echilibreze, s-a apucat de ieșin- 
durile curbe de piatră și s-a tras în sus, găsind un punct de 
sprijin cu degetele picioarelor și răsuflândușurată. Nu privi în 
jos. A apucat următoarea piatră, a urcat încă puțin și aproape 
a alunecat când Nasir s-a ivit iar cu capul peste margine. 

— Zorii vor ajunge înaintea ta, a șoptit el ironic. 

Zafira l-a săgetat cu privirea și a ajuns în sfârșit la un 
pervaz suficient de lat încât să-și poată odihni degetele încor- 
date de la picioare. El și distracţiile lui blestemate. A întins 
mâinile pe perete și i s-a tăiat respirația văzând că nu găsește 
nimic. 

Nasir s-a aplecat spre ea. 

— Va trebui să sari. 

Nu era în toate minţile. Zafira nu avea de gând să sară pe 
întuneric, la o asemenea distanță de pământ, ca apoi să-i 
rateze... 

— Ai încredere în mine, a spus el încet, iar cuvintele aveau 
ceva solemn. 

Ascundeau o întrebare în spatele lor. 

Ea nu era în toate mințile. Aruncându-i încă o privire mâ- 
nioasă, a îndoit genunchii, a inspirat adânc și a sărit. Mâinile 
lui i-au prins brațul aproape imediat, calde și ferme, și Nasir 
a ridicat-o expirând greoi. 

Atingerea lui a zăbovit încă o fracțiune de secundă și 
Zafira, regăsindu-se pe piatră solidă, a simţit o ușurare atât 
de mare, încât a fost cât pe ce să se sprijine de el, dar s-a oprit. 
Draperii împănate erau întinse între stâlpi pe acoperișul 
descoperit. Arcade zăbrelite, cu forme minuțios decupate, 
aruncau umbre îmbietoare pe pernele și covoarele din inte- 
rior, adierea lunii șerpuia printre ele ca un șal sfios și întregul 
ansamblu nu contrazicea cu nimic concluziile pe care Zafira 
le-a tras într-o clipă. O fi fost ea lipsită de experiență, dar nu 

era proastă. 

— Aproape am ajuns, a spus el cu un zâmbet superior, 
pentru că, spre deosebire de ea, Nasir nu era nici prost, nici 
lipsit de experiență. 

— Cred că mi-a ajuns distracţia asta a ta. 

Nasir a răspuns ridicând din umeri încet, sesizând min- 
ciuna. Steleleîi încoronau părul. Luna greatransforma lumea 
într-o imitație a crepusculului. 

— Știi cum să te întorci, Vânătoreaso. 

Zafira a mârâit. 

— Deschide calea, Sultani. 

Nasir s-a topit în întuneric alergând pe marginea acope- 
rișului, iar picioarele lui abia atingeau pământul. Inima i-a 
îndesat Zafirei o jumătate de icnet în gât când, în capăt, Nasir 
a sărit, întinzând brațele în lături, ca un șoim în zbor preț de 
o fracțiune de scundă, după care s-a rostogolit pe acoperișul 
următor, care se contura pe fundalul întunecat. 

Dacă un băiat poate s-o facă, eu de ce să nu pot? Zafira era 
fata care cucerise Arzul, care îmblânzise întunericul de pe 
Sharr. Să sară pe acoperișuri era ojoacă de copil. 

A pășit în spate, simțind calcarul aspru sub papuci. 
Inspirând scurt, a străbătut distanţa în fugă și hăul s-a apro- 
piat pulsând cu fiecare bătaie a inimii ei. Nu te opri. Nu te opri. 
A sărit chiar de pe margine și a ajuns în aer. O spaimă înăbu- 
șitoare i-a străpuns venele, amintindu-i de fragilitatea vieţii. 
A savurat momentul în care frica a balansat spre adrenalină 
și a explodat în euforie. 

Definiţia distracției în concepția lui. 

Și atunci s-a izbit cu picioarele de pământ, zgâriindu-și 
palmele pe piatră, și impactul i-a zguduit maxilarui. 

În viață. Chiar dacă își lăsase inima în urmă, pe celălalt 
acoperiș. 

S-a ridicat pe picioarele nesigure, cu sângele bubuindu-i în 

urechi. Acum se aflau pe un acoperiș circular, cu un minaret 
zvelt în centru. Lumina lunii scălda treptele tăiate în pereții 
ei exteriori, oglindindu-se în plăcile de obsidian lucios. 

— Frumoasă gazelă, a spus Nasir și tachinarea din tonul 
lui a făcut-o să încremenească. Nu vrem ca oamenii să creadă 
că a aterizat un rukh’. 

Zafira s-a încruntat. 

— Încă o insultă și te arunc de pe marginea acoperișului 
ăstuia. 

Nasir a afișat acel zâmbet pe jumătate al lui și Zafira s-a în- 
trebat dacă avea să se ridice vreodată mai sus. Dacă Nasir va 
găsi vreodată suficientă fericire cât să-i întindă acel zâmbet 
până la ochii cenușii. 

— Te-aș trage după mine. 

Tonul ăsta. 

— Atunci am muri amândoi. 

— Oricum mă omori încontinuu fără nicio remușcare. 

Se uita la ea cu privirea aceea ciudată a lui, de parcă Zafira 
s-ar fi pierdut printre stele dacă ar fi întors ochii. O privea 
aproape cu reverență. Visător. Zafira a eliberat aerul din plă- 
mânii încordaţi și și-a ferit privirea. În cele din urmă, când 
vor duce călătoria și misiunea asta la bun sfârșit, nimic din 
toate astea nu va mai avea importanță, nu? 

Nasir era viitorul ei rege și ea era supusa lui. 


* Pasăre gigantică de pradă din mitologia Orientului Mijlociu (n.t.). 

Capitolul 12 


Nasir a observat schimbarea bruscă din ea. Prudenţa subită 
care a estompat lumina din ochii ei. Nu înțelegea cu ce greșise 
de data asta. 

— Aproape am ajuns, a spus el din nou, pentru că nu știa 
ce altceva să spună, și a pornit în sus pe scările care urcau în 
spirală în jurul minaretului abandonat. 

Uitase de picior și își amintise abia când a început să zvâc- 
nească dureros sub el pe al doilea acoperiș, dar n-avea de 
gând să cedeze ca un bătrân neputincios pentru că un ifrit îl 
dovedise pe Sharr. 

Spre deosebire de cele cinci califate, Fortăreaţa Sultanului 
nu avea un minaret regal care cândva adăpostise magie, doar 
o mare nesfârșită de turnulețe care se întindeau spre cer, că- 
utând ceva ce n-aveau să găsească niciodată. Vârful acestui 
minaret era cel mai înalt punct din care se puteau vedea pa- 
latul și împrejurimile lui. O priveliște care-ţi tăia respirația 
când luna era în faza ei cea mai luminoasă, așa cum era acum. 

Obișnuise să vină aici, înainte. Cu câte o arsură proaspătă 
pe spate și cu sângele care curgea din limba lui mușcată pi- 
curându-i din gură. Când mama lui plângea și tatăl lui lua 
vătraiul, cu ochi cenușii mult prea bătrâni pentru un muritor. 
Venea aici și înainte de asta, cu un bărbat căruia îi spunea 
Baba, care-l lua de mână și-l privea cu mândrie. 

În vremea aceea Nasir cunoscuse iubirea. Și acum își 
amintea cum îi umplea pieptul până la refuz. 

De aceea, îndată ce văzuse silueta cunoscută de la fe- 
reastră, Nasir se dusese degrabă la Zafira, pentru că altfel ar 
fi trebuit să-și retrăiască amintirile, cu umbrele sângerân- 
du-i din degete. În sfârșit era acasă, în locul în care nu voia 
să fie niciodată, dar, în preajma ei, întunericul se retrăgea și 
din mâini îi alunecau fuioare subțiri de fum precum ultimele 
rotocoale de abur dintr-un dallah” lăsat să se răcească. 

În preajma ei, putea să-și îndrepte atenţia la lucruri noi. 
Cutele dintre sprâncenele ei, buza de jos strânsă sub scrâș- 
nirea dinţilor. Felul în care luna îi mângâia unghiurile 
chipului. 

— Nu pot să cred că la întoarcere trebuie să fac iar drumul 
ăsta, a bombănit ea și Nasir a adăugat glasul ei melodios pe 
lista sa. 

Putem sta aici, a fost cât pe ce să spună, ca un nătărău nea- 
jutorat care ignoră realitatea. 

Nasir s-a cățărat apucându-se de marginile festonate, 
adunând firimituri de calcar pe palme. Balconul minaretului 
era acoperit cu o streașină, așa că peisajul se vedea cel mai 
bine de deasupra ei, de pe acoperișul mic și înclinat. A aju- 
tat-o să urce. 

Și adierea vântului i-a luat Zafirei respirația. 

Cerul senin se desfășura în nuanțe violete, presărat cu 
stele argintii Torțe aprinse reliefau contururile arcuite ale 
palatului, făcândclădirea vastă să strălucească într-o lumină 
magnifică, auriu-portocalie, și proiectând umbre tremură- 
toare pe sculpturile ei elaborate. 

Căminul lui. Cușca lui urzită din mătase și glorie. 

În jurul palatului, ca brațul unei mame, se înfășura Marea 
Bibliotecă, cu ferestre cu geamuri întunecate și lucitoare, 
protectoare ale cunoașterii nesfârșite dinăuntru. Fiecare fă- 


* Recipient pentru cafea, ibric, în limba arabă (n.t.). 

râmă din istoria Arawiyei și fiecare petic de papirus de orice 
valoare erau păstrate în interior. Un sanctuar pentru cei ca 
Leul, care adunau cunoștințe așa cum avarii adunau bani. 
Nasir nu căuta să adune cunoaștere, dar acele rafturi îi fuse- 
seră refugiu cândva. Evadări țesute în filele legate de papirus. 
Mintea trebuia ascuţită la fel de mult ca sabia, spunea mama 
lui, așa căpetreceala fel de mult timp din zi citind cât petrecea 
antrenându-se, chinuit de vină că îi făcea plăcere. 

Casele dimprejur se mândreau cu cupole din cupru și ob- 
sidian și fațetele lor se îmbuibau lacom din abundența lunii. 
Arcadele erau cufundate în lupta dintre lumină și umbră și, 
din loc în loc, se legăna leneș câte un felinar. Peisajul era pre- 
sărat cu dune de nisip, cu depresiuni colorate în albastru și 
câte o tabără de beduini luminând ca niște stele căzătoare. 

— E minunat, a șoptit ea și, stând aici, alături de ea, Nasir 
i-a dat dreptate. 

Luna îi înconjura capul cu o coroană de stele și o învăluia 
în magie. Stelele păleau, invidioase pe strălucirea ei. Într- 
adevăr, nu exista nimic - nimeni - mai frumos decât ea. 

Și atunci, de ce l-a cuprins deodată o durere pustiitoare? 

— Îmi pare rău, a spus el din nou. Pentru mama ta. 

Cuvintele au cursdinel pe nepregătite și remușcările îi ro- 
deau inima ferecată. 

Zafira a strâns din buze. 

— M-am gândit să mă întorc și s-o caut, dar e limpede că... 

— Nu poți, a spus el înainte ca ea să încheie fraza. 

Zafira a înlemnit, ca un vânător în sălbăticie, și inima lui 
și-a regăsit stăpânirea de sine, zvâcnindu-i între coate de 
parcă ar fi gonit pe acoperișuri. 

— Nu poți să pleci. 

— De ce nu? a întrebat ea circumspectă și Nasir a înțeles în 
sfârșit că urma să spună: Dare limpede că a murit. 

Se gândise să se întoarcă. Nu avea s-o facă de fapt. Rimaal, 

și acum întrebarea ei atârna între ei doi, cerând imperios un 
răspuns. 

Putea să răspundă într-o mie și unu de feluri, așa că Nasir 
a ales cuvintele care îi erau cel mai puțin pe plac: 

— Trebuie să înapoiem inimile. 

Zafira s-a strâmbat, pentru că nici ea nu dorea un ase- 
menea răspuns. Vântul îi adia prin păr și Nasir ar fi vrut să-i 
așeze șuvițele răzlețe după ureche. A strâns pumnul. 

— N-o să plec. Nu înainte de a-l găsi pe Altair. Nu înainte 
să revină magia și să moară Leul, a spus e. Sora mea e aici și 
prietena mea e în siguranță. Nu mai am pe nimeni altcineva. 

Mă ai pe mine, avrut el să spună. 

Ea a întors capul, ca și când ar fi auzit cuvintele nerostite. 
În lumina lunii, Nasir a surprins crâmpeie din emoţiile care i 
se perindau în privire. Mânie. Amar. Durere. Dorinţa ei arză- 
toare îi dădea speranță. Îndărătnicia ei îl îngrozea. 

— Satul meu s-a dus, viața mea a fost dată peste cap, a zis 
Zafira cu un râs dogit. Mama mea a murit, iar eu n-am vărsat 
nici măcar o lacrimă. Atât de mult mi-a împietrit inima. 

Nu. Nasir știa ce înseamnă să ai inimă de piatră, să răpești 
suflete și să lași în urmă orfani și văduve și destine ruinate. 
Şi totuși el plânsese când mama lui a murit cu moartea ei si- 
mulată. Simțise o durere atât de mare, încât l-a uimit tăcerea 
rămasă în urma ei, o liniște asurzitoare care se spărgea doar 
când Zafira era în preajmă. 

— Cinci ani, a spus ea încet. Nu mai ieșise din casa noastră 
de cinci ani și, brusc, a găsit puterea să se aventureze afară 
când moartea era sigură. 

După ceucideai atâția oameni câți ucisese el, nicio misiune 
nu părea mai semnificativă decât alta. Nasir nu avea capaci- 
tatea să se simtă vinovat sau cuprins de remușcări pentru 
uciderea cutărei femei, a cutărui fiu sau a cutărui iubit. Toţi 
formau o amintire colectivă care-l marca cu fiecare suflu: el 

respira, pe când alții, nu. Expira, pe când alții nu aveau s-o 
mai facă niciodată. 

Până acum. 

Până la această singură moarte cu care nu avea nicio legă- 
tură, doar că nu o împiedicase. 

De ce? întreba ea în tăcere. 

— Pentru că e mama ta, a spus el încet și, chiar dacă obser- 
vase emoția încordată din vocea lui, Zafira nu a spus nimic. 

Nu-l învinuia pentru vapori și ar fi fost o prostie din partea 
lui să-i schimbe părerea. Îl știa un ucigaș, un criminal, mai 
rău decât oricare altul, și totuși alegea să vadă în el un om. 
Nu avea de gând să forțeze acele limite. A închis gura, și-a în- 
fierat inima și a ascuns adevărul. Lumea îi tremura înaintea 
ochilor. 

Zafira a respirat încet, o dată, de două ori. 

— A fost. 

— Lacrimile nu sunt o măsură a inimii. Fiecare ne purtăm 
durerea în felul nostru. 

Nasir a privit spre palat și spre luminile lui magnifice. 
Faptul că nu putea plânge nu însemna că avea o inimă de 
piatră. 

— E greu să nu ţii la familie, din câte am descoperit. 

A așteptat valul de scârbă de sine care ar fi trebuit să ur- 
meze cuvintelor lui, dar tăcerea s-a dovedit a fi ciudat de 
liniștitoare. 

— Vrei să-l revezi? a întrebat ea. 

— Da, a spus el, știind bine la cine se referea. Chiar... chiar 
dacă nu va mai redeveni omul de altădată. 

Nasir avea anumite gânduri și ipoteze legate de tatăl său, 
dar nu a dat glas niciuneia. 

— Dar mai întâi Altair. 

De-ar fi știut Altair că era dispus să facă orice, numai să-l 
aducă înapoi. De-ar fi putut să-i spună Zafirei că ar fi făcut 

orice ca să răscumpere crimele pe care le înfăptuise toată 
viața. 

Voia să facă chiar mai mult de atât. Știind acum adevărul, 
că ani de-a rândul Leul Nopţii își înfipsese încet ghearele în 
mintea și sufletul Sultanului Arawiyei, nutrea o dorință arză- 
toare de a pune capăt situației. 

— Și magia, a spus Zafira. 

— Și magia, a încuviințat el, dar numai de dragul ei. 

Pentru că acum aflase prețul magiei, știa ce-i făcuse ta- 
tălui său și mamei sale și nu privea cu ochi buni vrăjitoria ca- 
re-i distrusese familia. 

Dar, de dragul ei și al acelora față de care greșise, avea de 
gând să ducă misiunea la îndeplinire. 

Capitolul 13 


Lumina pătrunsă printre draperiile întinse aproape cu totul 
vărga sufrageria precum barele unei celule de închisoare, pe 
când căldura deșertului se deștepta din somn. Nimănui nu-i 
convenea să se ascundă de soarele dimineții, dar atitudinea 
secretoasă a Înaltului Cerc nu era efectul paranoiei - când 
Zafira privise pe furiș pe fereastra odăii ei, zărise luciri ar- 
gintii pe toate străzile umbrite și pe acoperișuri. 

Zafira nu-și închipuise niciodată că va vedea Gărzile 
Sultanului cu ochii ei, cu mantiile lor sclipitoare ca niște fa- 
ruri printre nuanțele brune și aurii ale deșertului. Nu-și în- 
chipuise nici că avea să devină ţinta căutărilor lor. Erau în 
alertă, îi avertizase Aya, în căutarea zumrei și a prăzii lor. 

Afară s-a iscat larmă, un vânzător ambulant se tocmea cu 
o femeie pentru fructele din căruciorul lui. Așa se tocmea și 
Deen, pentru ca oricum, la urmă, să strecoare vânzătorului 
câțiva bani în plus. Trebuie să-i plătești pentru bătaia de cap. 

— Mănâncă, a spus Lana din stânga Zafirei, împingându-i 
o farfurie cu turte harsha' unse cu unt, pe fața de masă cu 
margini franjurate întinsă pentru micul dejun. 

Kifah a încuviințat din cap lângă ea, cutia cu inimi fiind 
așezată între ele. 

— Ai nevoie de hrană ca să-ţi păstrezi puterile. 

Aya urmărea conversaţia cu zâmbetul acela visător și 
straniu al ei. 


* Turtă marocană, făcută din griș și cimbru (n.t.). 

— Cu toții avem nevoie de putere. Prin hrană și solidari- 
tate, căci suntem mai puternici împreună. Ideea asta a stat la 
baza Înaltului Cerc. Şi la început, când era un consiliu pentru 
îndrumarea safinilor, sub conducerea lui Benyamin, și mai 
târziu, când a devenit cea mai mică dintre armate sub condu- 
cerea lui Altair. 

A întors privirea, încordându-și maxilarele sub apăsarea 
amintirilor. 

Zafira n-a înțeles ce a împins-o pe Lana să se întindă după 
mâna Ayei, dar atunci Aya a întors palma și și-au înlănțuit 
degetele. Una fusese să afle despre apropierea dintre ele din 
gura Lanei, altceva era s-o observe cu ochii ei. 

— lertați-mă, iubiții mei, a spus Aya. 

Ochii ei erau umezi, chiar și când i-a adresat Lanei un 
zâmbet afectuos. 

— Dintre toate pierderile suferite, pe aceasta... pe aceasta 
încă nu știu cum s-o depășesc. 

— Poate că mai curând ar trebui s-o accepți, a observat 
Nasir încet. Nu e nevoie mereu să lupți, cu atât mai puțin în 
cazul unei astfel de dureri. 

Aya a reflectat la cele spuse de el. 

— Ai vorbit ca unul care a suferit. 

Roohi. Asta spusese cu o seară în urmă. 

Așa vorbea și Baba și Umm îi adresa acel zâmbet plin de 
iubire pe care i-l dedicase numai lui. 

Habibi. Hayati. Roohi. 

Dragostea mea, viața mea, sufletul meu, însemnau cuvin- 
tele, dar sensul lor era mai adânc. 

Habibi era pentru prieteni și pentru cei iubiți. 

Hayati era folosit când iubirea devenea atotcuprinzătoare. 
Din ce în ce mai adâncă, până când viața celuilalt devenea a 
ta. 

Roohi apărea când un suflet se îngemăna cu perechea lui 

și îl iubea cu puterea a o mie de sori. Când iubirea se strecura 
dincolo de inimă și se amesteca în însăși urzeala existenței. 

Asta fusese cândva între Baba și Umm. Asta își dorise 
Zafira când era mică, înainte ca iubirea dintre părinţii ei să-i 
frângă pe amândoi, împrăștiind cioburile sufletelor lor pe în- 
tinderea pustie a pământului. 

Se gândise la ei noaptea trecută, stând sub stele, alături de 
un băiat cu părul neîngrijit și cu o întrebare în ochii lui atât 
de cenușii. În sfârșit văzuse palatul întins al sultanului, cu 
luminile lui suspendate prin puterea intelectului, ceva mult 
mai magic decât putea fi magia vreodată, și totuși... 

Păleau pe lângă el, pe lângă prințul ei. 

— Eşti bine? 

Ceruri mari. Trebuia să stea atât de aproape de ea? Harsha 
din mâna lui era ruptă în jumătăți perfecte. Observase asta 
la el. Faptul că-și atârna hainele pe scaun, pe când ea se mul- 
țumea să le adune grămadă. Modul în care rupea meticulos 
pâinea în bucăți, înainte de a le duce la gură, fie că era vorba 
de manakish”, de pită sau de harsha. 

— Mai bine decât oricând, a spus Zafira și Lana a scos un 
sunet semănând periculos de mult a pufnit. 

— Parcă mai curând te-ar mânca pe tine, i-a șoptit Kifah 
la ureche și și-a dat ochii peste cap când Zafira s-a făcut mică. 
Glumeam, Vânătoreaso. 

Ușile din față s-au dat de perete și Zafira și-a înșfăcat 
desaga când Seif a dat buzna înăuntru. Aya a eliberat mâna 
Lanei și s-a grăbit să ascundă vederii farfuria cu carne mari- 
nată. Se pare că safinii, cu al lor sânge-rece, nu priveau cu ochi 
buni consumul de carne, de fapt, nici vânarea animalelor. 

A trântit ceva pe servantă și Aya s-a făcut albă la față când 
a văzut. Zafira a mijit ochii - era o sticlă mică, goală, cu ex- 
cepția unei dâre roșii. Sânge? 


* Pâine turtită pe care se presară cimbru, brânză sau carne tocată (n.t.). 

— Nu am găsit nimic. Nicio corabie în port, nici urmă de 
Leu. Am muncit toată noaptea. 

Seif s-a plimbat cu pași agitați și i-a aruncat lui Nasir o 
privire mânioasă. 

— Pe când ţie ţi-a năzărit să te duci... 

— Ai grijă, safinule, a spus Nasir încet. E periculos să lași 
gura să ți-o ia înainte, iar nemuritorii cad ca muștele în zilele 
astea. 

Aya s-a întors spre Nasir cu ochi mari și curioși. 

— Unde ai fost? Nu trebuia să ieși din casă. 

— Am cercetat împrejurimile din punctul cel mai înalt din 
oraș. 

De-aș putea și eu să mint cu atâta ușurință, și-a spus Zafira. 
Totuși nu era întru totul o minciună. 

Seif a strâmbat din nas. 

— Cu tot cu ea? 

— Sugerezi că femeile nu sunt în stare să se cațăre? 

Nasir l-a secerat cu privirea, înainte ca Zafira să poată 
răbufni. 

Seif și-a exprimat frustrarea mârâind și, privind umbra de 
rânjet de pe chipul lui Nasir, Zafira a observat că înțelesese în 
sfârșit de ce Altair se purta de parcă arta înfurierii altora era 
singurul scop al vieţii lui. Lana a încercat să-și stăvilească un 
râset. 

— Poate că încă nu a sosit, a spus Kifah, dar asta nu neagă 
inevitabilul. 

Vine după noi. Safinii nu știu. 

— Leul Nopţii, a șoptit Lana și Seif i-a aruncat Ayei o pri- 
vire care spunea: Ar fi trebuit s-o lăsăm în zăpadă. 

Zafira a hotărât pe loc că Seif va fi ultima persoană pe care 
o va proteja și prima pe care o va da de mâncare unui dandan. 

Kifah a studiat fața Lanei 

— Pe străzi o să se dezlănțuie haosul odată ce veștile o să 
se răspândească prin Arawiya. 

Haosul plutea deja în aer, în praful stârnit de revolta oa- 
menilor, în taxele care îi sufocau. 

— Totuși Sarasin va rezista, a mormăit Seif. 

— Cum? a întrebat Zafira agasată. Cine îi va apăra poporul? 

Sarazinii suferiseră încă de când califul lor fusese asa- 
sinat. Califatul fusese mereu un loc sumbru - și la propriu, cu 
nisipurile lui întunecate și cerurile ca de cenușă -, dar, după 
ce tronul fusese eliberat cu sânge-rece la ordinul sultanului 
și acesta pusese stăpânire pe armate, incertitudinea stârnise 
o încordare apăsătoare și înfiorătoare. 

Seif nu a luat-o în seamă. Tipic. 

Aya s-a ridicat. 

— Un muritor anume desemnat, pe nume Muzaffar. Era 
cunoscut în cercurile negustorilor, dar, cât timp ai fost ple- 
cată pe Sharr, a început să câștige renume și printre oamenii 
simpli. I-a împăcat, a avut grijă de ei Oamenii lui au men- 
ținut pacea, ceea ce mulți n-ar fi sperat. 

— O pace fragilă, a spus Nasir încet. Abia va rezista Leului. 

— Nu toți se vor teme de Leu. Chiar și în trecut, în timpul 
domniei lui întunecate, unii oameni au crezut că vestea înce- 
putul unei ere noi, a spus Aya, cu perlele ei sticlind, și, dacă 
ar fi fost o persoană mai puțin gânditoare, Zafira ar fi inter- 
pretat greșit fervoarea ei ca pe o dovadă de susținere a cauzei 
lui. Acești oameni susțineau că Leul aducea cu sine o epocă 
de aur glorioasă și că, dacă Surorile n-ar fi ţinut cu încăpățâ- 
nare la orânduielile vechi, n-am mai fi ajuns în acest punct 
sumbru. 

— Mda... 

Kifah și-a șters mâinile de praf și s-a ridicat. 

— Ne trebuie sânge. 

— E un spital în apropiere, a spus Lana fără ezitare. 

— Sânge de si'lah, a lămurit-o Kifah, pierzându-și puțin 
răbdarea. Sânge cu puteri magice. Din ăsta nu se găsește în 
spitale. 

— Pentru ce? a întrebat Zafira, deși groaza din vene îi 
oferea deja răspunsul. 

Kifah i-a întâlnit privirea. 

— Pentru tine. Ca busola noastră să funcționeze din nou. 
Îţi va fi ușor să-i găsești și pe Altair, și pe Leu, și inima, toate 
odată. 

Ușor. De parcă așteptau frumos într-un coș ca ea să vină 
și să-i ia. 

— Pentru asta ar trebui să facem dum sihr, a spus Zafira. 

Văzând că Kifah nu-și pusese problema că ar fi putut să 
nu fie de acord cu folosirea magiei interzise a sângelui, Zafira 
a strâns din buze, cuprinsă de remușcări pentru iritarea 
resimțită. 

— Nu. 

Porunca a fost severă, dată pe un ton îndurerat. Toţi s-au 
întors spre Aya, care a clătinat din cap, cu un fel de nebunie 
în privire. 

— Nu. Fără dum sihr. 

Lana a făcut un pas în față. 

— Ammah... 

— E mai îngrozitor decât orice plan al lui. 

Vocea Ayei a spintecat aerul ca un bici. Zafirei i-a trebuit o 
clipă ca să priceapă cine era el: Leul. 

Preţul dum sihr-ului e întotdeauna imens. Cuvintele lui 
Benyamin pe Sharr. Și-a amintit atunci că el folosise magia 
sângelui în încercarea de a-l salva pe fiul lui și al Ayei. Că 
nu reușise. Că durerea îi transformase pe toți în nebuni 
nechibzuiți. 

— Ceea ce urmărește el, a aruncat Kifah printre dinți, e 
răzbunare împotriva poporului vostru și o Arawiya ferecată 
în întuneric. 

Un cămin pentru poporul lui, a spus Jawaratul. 

Căminul nu ţi-l stabilești prin violență. 

Aya a dat din cap în continuare, cu un tremur isteric în 
ochi. Lana s-a întins iar după mâna ei și atunci Zafira a vă- 
zut-o pe Umm, strânsă în brațele surorii ei, fragilă și pier- 
dută. Lana a spus ceva în șoaptă, prea încet ca să fie auzită, și 
Aya a strâns din ochi, stăpânindu-se suficient cât s-o sărute 
pe Lana pe frunte. 

Brusc, membrele Zafirei nu mai aveau astâmpăr și o în- 
țepau ochii 

Nasir era tăcut și ochii lui cenușii erau indescifrabili. A ri- 
dicat brațul și apoi l-a lăsat. A oftat și a întors capul. 

— Mama mea și-a trucat propria moarte. Tatăl meu a în- 
desat un vătrai în foc și m-a înfierat. De patruzeci și opt de ori. 
M-a umilit. M-a asemănat unui câine. 

Vorbea pe tonul acela care se unduia odată cu întunericul, 
în același timp liniștit și poruncitor. 

— Magia a fost de vină. Magia i-a oferit Leului o cale spre 
tatăl meu. Magia a silit-o pe mama mea să părăsească Tronul 
de Aur. 

Și-a privit mâinile, care scoteau fuioare de umbră. Când a 
dat drumul unui râs spart, întunericul s-a prelins din gura 
lui 

— Şi totuși sunt aici și contribui la restaurarea ei. 

Zafira știa că suferise, văzuse cu ochii ei în palatul Leului 
de pe Sharr. Dar niciodată nu făcuse legătura între suferința 
lui și magie. 

Cum se putea ca acel lucru pe care-l dorea atât de mult, 
după care tânjea cu atâta patimă, să-i fi provocat lui o ase- 
menea durere de netăgăduit? 

Aya parcă ar fi vrut să întindă mâna spre el, dar apoi și-a 
amintit cine era Nasir și doar a zâmbit. 

— Lupta asta nu e o bătălie obișnuită, a încercat ea să-l 
împace cu blândețe. 

A inspirat tremurător, cu mare grijă. 

— Trebuie să facem ce se cere din partea noastră. 

Seif a clătinat din cap și a arătat spre sticla goală pe care o 
adusese cu el. 

— Am avut sânge. Am folosit ce ne mai rămăsese din el ca 
să protejez casa și protecția se va risipi în curând. Vrăjitoarea 
Argintie e în drum spre Insulele Hessa. Până să ajungem la 
ea și să extragem o sticluță din sângele ei, e foarte probabil 
ca Leul să vină el la noi. Mai rău, cu fiecare clipă petrecută 
separate de minarete, inimile riscă să piară. Ați călătorit cu ea 
atâta vreme și nu v-aţi gândit să-i cereți sânge? 

— Ai dobândit o eternitate de cunoștințe magice, dar nu 
te-ai gândit să mai aduni sânge de unul singur? a ripostat 
Zafira. 

Ceruri mari, safinul ăsta... 

— Ce-ar fi să mergem la Bait ul-Ahlaam? a întrebat Lana 
și Zafira a tăcut o clipă, pentru că numele acela îi părea 
cunoscut. 

Casa Viselor. Nasir o întrebase pe Vrăjitoarea Argintie 
despre ea pe corabie și Zafira și-a amintit răspunsul iritat al 
acesteia. S-a simţit ca o proastă descoperind că nu știa nimic 
despre ea, pe când micuța savantă care era sora ei știa. 

Seif a închis ochii și a răsuflat încet și exasperat. 

— Am văzut ilustrații cu ea într-o carte, s-a grăbit să ex- 
plice Lana. E în Alderamin, nu? Acolo poți găsi orice. 

Aya a înclinat capul într-o parte. 

— Casa Viselor prosperă datorită exagerărilor cu care se 
vorbește despre ea, micuța mea. Nu cred că cineva de acolo 
are sânge de si'lah. 

— Nu. Bait ul-Ahlaam e o poveste exagerată pentru cei 
care nu caută nimic în mod special, a spus Kifah, spre ușu- 
rarea Lanei. Tatăl meu a călătorit până acolo din Pelusia de 
mai multe ori și mereu a găsit ce căuta. De fiecare dată. Din 
nefericire. 

— Credeam că tatăl tău nu agreează magia, a spus Zafira. 

— N-o agreează, a spus Kifah sec. E o prăvălie cu tot felul de 
ciudățenii, și magice, și nonmagice. Are toatetincturile și ier- 
burile care se găseau cândva peste tot în Demenhur. Cenușă 
dela vulcanii din Alderamin. Minereu negru. Și e foarte vechi. 
Dacă există vreun loc în care am putea găsi sânge de si'lah, 
acela ar fi un loc la fel de străvechi precum Surorile Veșniciei. 

— E posibil, a recunoscut Seif și Lana nu și-a putut stă- 
pâni zâmbetul larg. 

Ceva din privirea lui sugera că Seif nu cunoștea locul acela 
doar din auzite. Poate că și el fusese acolo, așa cum fusese și 
Vrăjitoarea Argintie. 

— Se știe că custodele e dispus să... negocieze. 

Și el vorbea cu aceeași reticență. Ca și când amândoi ar fi 
găsit ce căutau și dăduseră la schimb mult mai mult decât se 
așteptaseră. 

Totuși, oricât de mult ar fi îndrăgit Zafira magia, nu era 
convinsă că ar fi fost dispusă să comită crima folosirii dum 
sihr-ului doar pentru o fărâmă din ea. Ultima dată când se 
tăiase în palmă, se legase de o carte nemuritoare. Seif și-a re- 
luat plimbarea agitată și Zafira a luptat să respire. A pornit 
spre hol, căutând Jawaratul în desagă. 

Te temi, bint Iskandar. 

— N-ar trebui? a bălmăjit ea. 

Vorbind cărții cu voce tare, se simțea mult mai puțin ne- 
bună decât atunci când îi vorbea în capul ei și blestemăţia aia 
îi răspundea. 

Suntem de-ale tale. Te vom proteja. 

De parcă o carte ar fi putut s-o protejeze de ceva. Din câte 
spusese Vrăjitoarea Argintie, Zafira trebuia s-o protejeze pe 
ea, altfel ar fi murit amândouă. 

Teama e doar un avertisment care-ţi cere să asculţi de sfaturi. 

— O carte care povățuiește la propriu. Yasmine te-ar plăcea 

la nebunie, a spus Zafira pe un ton sec, descoperind cu o clipă 
prea târziu că ceilalți veniseră după ea. 

— Muritorii ăștia. Vieţile lor sunt atât de scurte, încât re- 
curg la conversații cu sine, i s-a adresat leneș Seif Ayei 

Zafira aproape că a răcnit. 

— Numele meu e Zafira. 

— Nu-ţi bate capul, a întrerupt-o Kifah. Se uită la urechile 
noastre rotunjite și deodată devenim niște cadavre ambu- 
lante. Măcar noi pricepem când a venit vremea să intrăm în 
mormânt. 

Nu vom ajunge nicăieri cu discuţiile astea inutile, bint 
Iskandar. 

— Încercăm prăvălia? a întrebat Lana. 

Respiră. 

— Care dintre noi va face călătoria? s-a auzit distorsionat 
vocea lui Kifah. 

Inspiră. 

— Podul care traversează strâmtoarea e încă întreg. 

Cuvintele Ayei veneau plutind de departe. 

Expiră. 

— Daţi-ne inimile și Jawaratul, a spus Seif, în vreme ce 
Nasir o privea pe ea, numai pe ea. Ne-am încrezut prea mult 
în muritori și... 

Ceva s-a rupt înăuntrul Zafirei. Un urlet zbiera în venele ei. 
Mâna ei a zvâcnit după o săgeată. 

Nu 

suntem 

muritoare. 

Toţi și toate au încremenit. 

Zafira a tresărit, simțind atenţia lor subită și pătrun- 
zătoare. Sângele îi vuia în urechi și perdelele fluturătoare 
râdeau. 

— Okhti? a întrebat Lana. 

Zafira a clipit. Kifah a scos un sunet înăbușit, dar primul 
care a făcut un pas precaut spre ea a fost Nasir. Ca și când 
Zafira ar fi fost un animal pe care se temea să-l stârnească. 

— Eşti sigură că ești bine? 

Se uita la ea ca și cum n-ar mai fi existat niciun alt suflet 
pe pământ. 

Zafira nu a putut să-i întâlnească privirea. 

— De ce n-aș fi? 

— Ai... a început să spună Nasir. Ai spus că nu sunteți. Ai 
vorbit de parcă ai fi două persoane. Ai spus că nu sunteți... 
muritoare. 

— N-am spus asta. N-am spus nimic. 

A simţit o greutate în stomac. Toţi cinci se holbau la ea 
de parcă s-ar fi aflat pe o scenă, făcându-se de râs. A pășit în 
spate, spre intrare, și mânerele lungi și curbe ale ușilor duble 
au împuns-o în spate. 

Nasir s-a apropiat cu un pas. 

— Dă-mi Jawaratul. 

— Nu-i la mine, a mințit ea. 

Era în desaga ei; nu trebuia să-l vadă. 

— Zafira. 

După ton, Nasir parcă vorbea unui copil neascultător. 

— E în mâinile tale. 

Zafira a coborât ochii. Razele de lumină care cădeau pe co- 
perta Jawaratului aprindeau coama leului. A strâns mâinile 
în jurul cărții care se folosise de gura ei ca să rostească cu- 
vinte fără noimă. Sfântă zăpadă, ce i se întâmpla? 

A privit când curiozitatea Ayei, când mutra încrezută a lui 
Seif, confuzia de pe chipul lui Kifah, grija de pe chipul Lanei 
și, la urmă, s-a uitat la Nasir. Mila din ochii lui cenușii a 
terminat-o. 

Stăpânirea ei de sine s-a fracturat. A cedat. 

Lasă-i. Libertatea ne așteaptă dincolo de ușile acestea. 

Zafira a împins ușile și a luat-o la fugă, resimțind panica 
din momentele când alerga prin oază, pe Sharr. Cu vântul su- 
flându-i pe brațe. Cu sângele zvâcnindu-i în urechi. Cu inte- 
gritatea ei psihică amenințând să se destrame. 

Îi era rușine că o văzuse Lana. Și Kifah. 

— E numai vina ta, a șuierat ea. 

Oprește-te. 

De proastă ce era, a ascultat de el, oprindu-se imediat după 
porțile casei, și și-a amintit brusc că se afla în Fortăreața 
Sultanului. Pavelele din piatră cioplită erau calde sub tălpile 
ei goale. Sfântă zăpadă, satele vestice din Demenhur erau 
mahalale în comparaţie cu locul ăsta. Era o operă desăvâr- 
șită, creată cu răbdare și sârguință, de la detaliile pavajului 
și până la fiecare centimetru sculptat din casele întinse care 
o înconjurau. Până și cerul părea mai bogat, de un albastru 
limpede și vast. Nu era nicio diferență între ea și un vagabond 
pitit în partea mai înstărită a unui soog. Qamis-ul ei negru-al- 
băstriu, croit dintr-o rochie care costase prea mulți dinari de- 
mult, în Demenhur, parcă era o cârpă. 

— Încetează, a sâsâit Zafira. Nu-mi spune nimic. 

Liniștea subită era îngreunată de bosumflarea Jawaratului 
și de sentimente de rușine și de vinovăție. Minunat. S-au ivit 
umbre întinse, avertizând-o că nu mai avea să fie singură 
multă vreme. Auzea voci. Mai departe, de-a lungul străzii, a 
recunoscut tarabele unui sooq ascuns între clădiri, la umbră, 
și nu era momentul să fie acostată și întrebată cine era. 

A pornit în grabă în direcția opusă, găsind un mic spațiu 
retras în unghiul format de trei case masive. Lumina soarelui 
pătrundea între limitele pietrei nisipii, căzând asupra unei 
bolți construite într-unul dintre ziduri din plăci smălțuite 
sclipitoare, în nuanțe albastre și roșii și aurii, ca o intrare în- 
tr-o lume ascunsă. Zafira s-a apropiat, descoperind că nu era 

o intrare, ci adăpostul unei fântâni, la picioarele căreia tre- 
mura un bazin cu apă verzuie strălucitoare. 

Era un soi de frumusețe delicată, un moment suspendat 
în timp. O frumusețe a cărei valoare nu o cunoștea. 

— Nu știu de ce am ascultat de tine, a șuierat ea. 

Jawaratul nu a răspuns și Zafira s-a rezemat de zid, tră- 
gându-și sufletul. O pisică a deșertului s-a ridicat din cul- 
cușul ei din apropierea fântânii, urmărind-o cu neîncredere. 

E adevărul. Nu suntem muritoare. 

Sudoarea a alunecat pe ceafa Zafirei, sub lumina tot mai 
fierbinte a soarelui. 

Suntem nemuritoare. 

— Și așa, deodată, sunt și eu nemuritoare? a întrebat ea 
furioasă. 

Suntem legate una de alta, tu și cu noi. Lungimea vieților 
noastre e și a ta. 

— Nu... nu funcționează așa. 

Oare măduva plantelor prefăcută în papirus ar putea vorbi 
unei fete neghioabe? 

Zafira a strâns din dinți, pregătită să arunce Jawaratul în 
fântână. 

— Ce vrei de la mine? 

Trebuia să existe un motiv pentru care îi vorbea și o îm- 
boldea. Ea nu era ca Leul sau ca întunericul în care Jawaratul 
zăcuse putrezind. Era neputincioasă, după cum tot spunea 
Seif. Poate că era timpul să-i dea cartea Ayei și... 

Un șuier i-a răsunat în urechi și de spaimă a scăpat 
Jawaratul. A căzut deschis pe piatra prăfoasă. Zafira a privit 
repede în jur, dar a auzit doar murmurul stins al fântânii și a 
văzut doar praful jucând în lumina care cădea de sus. 

Apoi cartea s-a închis de la sine. 

Bint Iskandar. 

Cuvintele erau un geamăt teribil. Spaima i-a pătruns în 
vene. 

Lasă-ne să-ţi arătăm ce putem face. 

Enclava a dispărut încet șilumina crescândă a format silu- 
etele înzăpezite ale unui sat și o femeie cu capul acoperit sub 
gluga unei mantii în centrul lui. Soog-ul îi părea cunoscut, 
la fel și copacii rari și subţiri. Demenhur. Dar Zafira nu era în 
califat. Mai curând parcă ar fi privit o lume străină printr-un 
binoclu, ca spectatoare. 

Femeia ţinea strâns în mâna stângă pielea verzuie a 
Jawaratului, iar degetele mâinii drepte îi erau înălțate răsucit 
spre ceruri și din limba ei se urzeau cuvinte pe care Zafira nu 
le înțelegea. Aproape că era o incantaţie. O vrajă. 

Au izbucnit strigăte și oamenii fugeau din sooq îngroziți, 
fugind de ea - de femeie - până când a coborât brusc pumnul. 

Și pământul a răsărit. 

Jumu'a'-ul circular, pentru adunări, a erupt. Pietre și 
moloz au fost azvârlite peste tarabele înconjurătoare și au do- 
borât sătenii care fugeau urlând. Câțiva bărbaţi s-au repezit 
la femeie, unii cu tabare” și săbii, alții cu cărămizi și cu tot 
felul de arme improvizate pe care puseseră mâna. 

Chiar și când s-au apropiat, femeia nu s-a clintit. Mantia ei 
a fluturat în frigul înțepător. 

N-a făcut decât să deschidă Jawaratul la altă pagină și, 
după câteva clipe încordate, sub ochii Zafirei, femeia a co- 
borât mâna în arc. 

Spintecând 

bărbaţii 

în două. 

Țipetele au izbucnit din nou și cadavrele s-au prăbușit 
cu bufnituri îngrozitoare. Nu, a încercat Zafira să strige, să 


* Întradiția islamică, jumua se referă la rugăciunile practicate în comun în 
zilele de vineri. În opera de față se referă la pieţele în care se dau anunțuri și se 
organizează evenimente în orașe (n.t.). 

** Topor, în limba arabă (n.t.). 

oprească violența asta absurdă, dar buzele ei erau ferecate. 
S-a luptat să respire, legată de viziunea asta cumplită, laa, de 
coșmarul ăsta. Pentru că asta era. 

Un coșmar. 

Bărbaţii cădeau, unul câte unul. Tăiaţi în două de puterea 
ei incredibilă. De puterea Jawaratului. Imaginea aceasta în- 
grozitoare a înfierat pielea Zafirei. Alți bărbaţi cădeau în ge- 
nunchi, cu propriile săbii înfipte în vintre. Soog-ul ruinat s-a 
înroșit, sângele se vărsa puhoi, adunându-se la picioarele 
femeii. 

S-a lăsat tăcerea și, murmurând mulțumită, femeia s-a în- 
tors, dându-și gluga pe spate cu o mână însângerată. 

Şi Zafira s-a holbat la ea însăși 

Ea era, de la gheața din ochi și până la încruntarea mâ- 
nioasă dintre sprâncene. Arăta exact ca ea, cu o singură 
diferență. 

Părul îi era de culoarea oaselor sfărâmate. 

O sticluță argintie plină cu o substanţă groasă și stacojie 
atârna la gâtul ei și, când versiunea ei cu păr alb a ascuns 
Jawaratul sub mantie, Zafira a văzut o tăietură proaspătă în 
palma ei, în mijlocul unei întinderi de cicatrici, răni închise. 
Dum sihr. S-a dus cu pași mari la un armăsar negru, spinte- 
când zăpada cu cizmele, a încălecat și a dispărut pe străzi. 

Lăsând în urmă un mormânt. 

Ușa de culoarea lavandei de la intrarea în Bakdash atârna 
de balamalele strâmbate. Magazinul colorat cu dulciuri al 
lui Araby era o grămadă de dărâmături. A văzut bărbați, bă- 
ieți, copii - morţi. Toţi. Zdrobiți de pietre, tăiați în două, cu 
măruntaiele și organele revărsate, sângerând, sângerând, 
sângerând 

Din cauza ei. 

— Te rog, a implorat ea. 

Nu știa cui se ruga; doar a repetat cuvintele până când îm- 
prejurimile s-au încețoșat și și-a pierdut echilibrul. 

Apoi nimic. 

Zafira s-a sprijinit de piatră cu podul palmelor și a ridicat 
capul respirând greu. Enclava o înconjura. Jawaratul era 
lângă genunchii ei. 

Vezi, bint Iskandar? 

Vedea doar ceva mult mai sinistru decât Leul Nopţii. Ceva 
mic și aparent fără importanţă, plin de secole întregi de amin- 
tiri ale celor mai puternice ființe din Arawiya și cu aproape 
încă un secol de ceva mult mai cumplit: de răul care se scur- 
sese în pământul insulei Sharr. 

Și o manipulase. 

— De ce? a șoptit ea. De ce eu? 

Inimile cele mai pure vor triumfa mereu asupra celor mai în- 
tunecate suflete. 

De după colț s-au auzit pași grăbiţi. Zafira a închis ochii, 
și-a tras sufletul și a luat Jawaratul, după care s-a ridicat șo- 
văitor în picioare. Se apropiau trei siluete, cu mantii de un ar- 
gintiu scânteietor. Gărzile Sultanului. Khara’. Zafira s-a lipit 
de zid, dar ei au trecut în grabă pe lângă enclavă, fără măcar 
să privească în direcția ei, șușotind încordat, cu mâinile în 
jurul mânerelor simple și negre ale iataganelor. 

— Arată-mi ceva util, s-a stropșit ea la Jawarat. Arată-mi 
ce poate să facă Leul cu o singură inimă de silah. 

Nimic. 

Laa, o tăcere îmbufnată. 

Mârâind, Zafira a alungat din minte viziunea Jawaratului 
și s-a furișat în urma gărzilor, moment în care au izbucnit 
scandări și vântul a purtat până la ea crâmpeie de țipete și 
cereri mânioase. Glasul poruncitor al Jawaratului a răbufnit 
peste ele. 

Ne vor vedea. 


* Rahat! în limba arabă (n.t.). 

— Acum știi să vorbești? a șuierat Zafira. 

A alergatprintreumbrele clădirilor, dar nu era nevoie să fi 
locuit aici ca să înțeleagă că străzile erau neobișnuit de pustii. 
Era orașul sultanului. Trebuia să forfotească permanent, nu 
să fie spaţii ciudat de tăcute într-un loc și altele zgomotoase 
în altul. S-a oprit la marginea unei străzi înguste, mijind ochii 
la piața din față. 

Groaza i-a tăiat respirația. Scandările i-au ajuns la urechi. 

Jos taxele. Ne-omoară zilele. 

Proteste. Oamenii protestau, mărșăluiau - alergau spre 
palat. Spre ea. 

Inima i s-a urcat în gât și, cu degetele transpirate alune- 
cându-i pe Jawarat, s-a întors și a pornit spre casa Ayei, pa- 
velele încinse arzându-i tălpile goale. S-a împiedicat de o pie- 
tricică și a blestemat. Să nu cazi, să nu cazi. S-a dus cu gândul 
la Arz și la vânătorile ei, când nici măcar prada nu îi auzea 
pașii agili. 

Distanţa dintre ea și mulțime a crescut și Zafira s-a încu- 
metat să se odihnească un moment. O greșeală cumplită. 

O explozie a zguduit pământul, Zafira a căzut în genunchi 
și o gloată de oameni înnebuniţi au năvălit spre ea. 


112 HAFSAH FAIZAL 


Capitolul 14 


Sub pământ. Aici se afla Nasir acum, într-o încăpere barica- 
dată și fortificată pentru a înăbuși orice altceva. După ce-și 
luase privirea de la ușile duble pentru cine știe a câta oară, 
cu umbrele șiroind din mâinile lui ca o lampă cu ulei tocmai 
stinsă, Aya i-a propus să se antreneze. 

Ar fi fost o propunere, dacă Aya ar fi acceptat refuzul lui 
Nasir. 

— Trebuie să ne hotărâm dacă mergem în Alderamin, a 
mormăit Kifah. 

Nasir nu înțelegea de ce. 

— O călătorie atât de lungă în căutarea a ceva ce s-ar putea 
să nici nu existe e riscantă, de vreme ce am putea foarte ușor 
să adunăm trupe și să ne pregătim pentru sosirea Leului aici. 

Kifah i-a aruncat o privire. 

— Mereu mi-ai părut genul de persoană care nu acceptă să 
aștepte cu mâinile în sân. 

Așa era. Nasir prefera să aibă o misiune de îndeplinit, o 
sarcină care să-l țină concentrat. Dar, în absența Leului îm- 
brăcat în pielea tatălui său, care să-l amenințe cu curmarea 
unor vieți nevinovate, Nasir nu avea niciun motiv să umble 
după magie. Mai ales că un asemenea plan ar fi fost la fel de 
periculos ca alternativa. 

— Indiferent de decizia noastră, a spus Aya, strângând în 
mână un toiag, nu vom pleca fără Zafira, laa? Haide! 

Nasira rămas pe poziție la intrarea în încăperea largă, ți- 
nând cutia strâns la subrat, și rândurile de arme de pe pereți 
au sclipit în lumina torțelor. L-a privit în ochi pe Seif, provo- 
cându-l să facă vreo observație pe seama rotocoalelor negre 
care-i ieșeau din mâini. Aproape că-i venea să râdă din cauza 
ironiei: magia sălășluia în oasele lui, aceeași care îi distru- 
sese viața. Sângele lui era prea muritor ca să poată fi folosit 
pentru dum sihr, dar zestrea lui de si'lah însemna că avea să 
aibă magie mereu, chiar și fără minarete. 

— Dacă Zafira se întoarce și nu e nimeni s-o primească, va 
crede că am plecat, a spus el. 

— Respiră, Prinţe, a spus Kifah. Așa cum a putut să vâneze 
în Arz și să se întoarcă în patul ei în fiecare noapte, așa o să se 
descurce și în orașul sultanului. 

— Uneori simte nevoia să petreacă timp singură, cu gân- 
durile ei, a spus Lana liniștită. 

— A vorbit despre sine de parcă ar fi fost două persoane, 
a spus Nasir sec, strângând buzele când i-a scăpat un fir de 
negură. Voi n-aţi auzit-o? 

— Nu ea vorbea, a spus Aya, ci Jawaratul. E un hilya, un 
obiect creat prin puteri imense, purtător al acestora. Există 
puține astfel de hilya, căci Surorile au interzis crearea lor 
după ce, departe de țărmurile Arawiyei, un tiran a exploatat 
magia unui hilya și a transformat în praf și cenușă o întreagă 
civilizație. 

— S-a întâmplat pe vremea când safinilor li se părea o idee 
bună să vândă hilya în afara Arawiyei, a spus Kifah cu o bu- 
năvoință prefăcută. Și totuși, deși știau de ce sunt în stare, 
tocmai Surorile au creat unul. 

— N-au avut de ales, a spus Seif aspru. 

Kifah s-a rezemat pe spate, uitându-se cu înțeles, de sus 
până jos, la roba lui descheiată, luând în gură o migdală gla- 
zurată și întinzând punga Lanei 

— Întotdeauna ai de ales. 

— Cum, mai există și altceva pe lângă Arawiya? a întrebat 
Lana, făcând ochii mari. 

— Mereu a existat. Arawiya e un colț mic de lume. Nu 
numai magia a dispărut acum nouăzeci de ani. Lumea noastră 
s-a făcut mică când a răsărit Arzul, pentru că înconjura mar- 
ginile regatului, îngrădindu-ne. Sunt o grămadă de ținuturi 
și popoare în afară. O insulă pe care vegetația nu se limitează 
la oaze, unde frunzele sunt mai mari decât oamenii în toată 
firea și unde fiarele au tuburi în loc de nas. Într-un alt regat 
mai îndepărtat, în nord, oamenii sunt mai palizi decât demn- 
hunii și la fel de neînduplecaţi. 

Nasir se mulțumea cu mărimea lumii ăsteia, shukrun”. 

— Ce a spus Zafira e adevărat? a întrebat aspru, revenind 
la subiectul principal. 

— Într-un anumit sens, a spus Aya, aplecând capul. 
Jawaratul e nemuritor. Vânătoreasa e muritoare. Hilya sunt 
făcute din putere și amintiri, sunt ființe conștiente. Rar se în- 
tâmplă să se lege de bunăvoie de muritori, ba chiar și de ne- 
muritori. Cele mai sinistre dintre ele își doresc să ocupe un 
trup; altele își doresc doar un tovarăș. E ciudat că Jawaratula 
ales-o pe ea, dar ce a spus ea - ce au spus ei - e adevărat. Însă 
trupurile muritoare nu sunt create astfel încât să poarte su- 
flete la nesfârșit. De aceea nemurirea Jawaratului îi va acorda 
o viață mai lungă decât va avea vreun muritor vreodată. 

— Khara, a șoptit Lana. 

— Oi! a izbucnit Kifah. 

— Vezi cum vorbeşti, a avertizat-o Nasir și Lana s-a uitat la 
el de parcă i-ar fi încărunțit părul. 

— E o sabie cu două tăișuri, a spus Aya, ignorându-i inten- 
ționat. Safinii înțeleg nemurirea. Inimile noastre încetinesc 


* Mulţumesc, în limba arabă (n.t.) 

la maturitate, trupurile noastre nu sunt afectate de afecțiu- 
nile muritorilor, dar nemurirea nu conferă imunitate față de 
moarte și riscul ca ea să moară a crescut. Să ai viață veșnică 
nu înseamnă să ai o viață indestructibilă și e mult mai ușor 
să distrugi o carte decât un om. Dacă e distrusă cartea, va 
muri și ea. 

— Jawaratul e un obiect neprețuit. Nicio persoană cu scaun 
la cap nu-l va distruge, a spus Seif fără milă și Nasir a expirat 
încet, stăpânindu-se să nu-l decapiteze. Fiecare secundă pe- 
trecută aici e o insultă la adresa veșniciei mele. Leul nu va 
pregeta să-și înfăptuiască urgia. 

— Nu e vorba de urgie, a spus Kifah clătinând din cap. 
Urgia și mânia se consumă repede ca focul. Dorinţa de răz- 
bunare e singurul combustibil care poate rezista mai bine 
de un secol. Cu cât durează mai mult, cu atât mai dulce va fi 
răzbunarea. 

— A avut ocazia, a spus Seif. 

Dacă cumva el sau Aya observaseră tonul pătimaș al cuvin- 
telor lui Kifah, niciunul dintre ei nu a făcut vreo observaţie. 

— De mai bine de o mie de ori. 

Kifah a ridicat din umeri. 

— Poate că a vrut să aștepte până când va fi aflat totul. Cine 
știe? E greu să-ţi dai seama unde se oprește dorința de răz- 
bunare și unde începe cea de putere și bărbaților le e greu să 
priceapă limitele. 

— Eu nu... a dat să protesteze Nasir. 

— Tu ești un prieten. Pe tine nu te pun la socoteală, i-a 
spus ea repede. 

Seif s-a lansat într-o nouă tiradă, dar Nasir abia dacă l-a 
auzit, pentru că acele trei cuvinte — Ești un prieten - se repetau 
întruna, ameţitor, în mintea lui. 

— Vorbești serios? a întrebat el încet, prea obosit ca să-și 
înăbușe curiozitatea. 

— De ce să nu vorbesc serios? 

Kifah a înclinat capul ei chel spre el. 

— Oi,liniștește-te. N-aveam de gând să-ți împletesc o bră- 
ţară. Nu te obligă niciun contract. Nu-i nevoie să... 

— Nu, nu. Am... Nu contează, a spus repede Nasir și Kifah 
a ridicat dintr-o sprânceană, pe când el se străduia să deslu- 
șească freamătul din pieptul său. 

Rimaal. Întâi un frate, apoi o mamă și acum o prietenă. 

Ce urma? 

Aya a învârtit toiagul într-un arc larg. 

— Mă voi antrena dacă ăsta va merge deasupra și o va aș- 
tepta, a spus Nasir, făcând semn cu bărbia spre Seif. 

Zafira se descurca și singură, Nasir știa asta. Nu era nici 
copil, nici un bătrân sfrijit. Era fata care pe Sharr îl înfrun- 
tase fără teamă tocmai pe Leul Nopţii. Asta nu însemna că 
puteau s-o abandoneze. Prostule. În curând vei cânta cântece 
în cinstea ei. 

Seif nu s-a clintit, dar Lana, care se juca cu o ghioagă sub- 
țire de pe perete, s-a întors spre ei. 

— Mă duc eu. Pot să iau asta? 

— Nu, au spus toți deodată, cu excepţia lui Seif. 

Lana s-a îmbufnat și a așezat ghioaga înapoi pe perete. 
Când ușa s-a închis în urma ei, Seif s-a așezat confortabil pe o 
grămadă de trei perne cu un teanc de misive și Nasir a simţit 
că-i revine în forță dorința de a-l decapita. 

— Mă bucur să te văd în mediul tău natural, Aya, a spus 
safinul. 

Aya a râs, observând surpriza de o clipă a lui Nasir. Cu 
abaya ei liliachie și cu degetele ei delicate, nu prea părea la 
locul ei aici. 

— Am deprins mii de afinități de-a lungul anilor pe toată 
întinderea regatului, tinere prinţ. În primul rând sunt tămă- 
duitoare și, în al doilea rând, îndrumătoare în ale magiei Nu 

mă ridic nicidecum la nivelul lui Anadil, dar îmi place să mă 
consider demnă de apreciere. 

A luat o poziţie de luptă. 

— Acum să vedem ce poți 

Rotocoale de umbre i s-au desprins din palme când toți 
și-au îndreptat atenţia asupra lui. În momentul de față, Nasir 
nu avea chef să arate nimănui ce putea. 

— În orice caz, îţi e ușor să-ţi chemi puterea. Trebuie s-o 
perfecționezi. Să ascuţi întunericul până când capătă tăiș. 
Să-l transformi într-o sabie pe care să o poți mânui. 

Nasir a închis ochii, căutând sursa acelei flăcări întune- 
cate, încercând să găsească venele din ființa lui prin care 
curgea sânge negru, dar parcă ar fi încercat să apuce aer 
gol. Kifah a pufnit și imediat Nasir a deschis ochii. Umbrele 
dispăruseră. 

— Îmi amintești de o invenţie a tatei care se voia întune- 
cată și de efect, dar care s-a prăbușit într-un nor de fum, a 
spus ea. 

Nasir își amintea vag că tatăl ei era un înalt-inventator. Își 
amintea și instrumentul mic de sticlă pe care-l furase dela el. 
Merge cel mai bine când îmi imaginez că lui îi dau foc. 

— Tatăl tău te-a pus să-l și aclami? a întrebat Nasir istovit. 

Pentru întâia oară de când o cunoscuse pe acea războinică 
îndrăzneață, privirea ei înfocată a cedat, lăsând loc unei apa- 
rențe de vulnerabilitate. Nasir vorbise prea repede, pe necu- 
getate. Kifah nu era acel anumit general zgomotos cu pănul de 
aur obișnuit cu zeflemeaua senină. Fuseseră gata să se sfâșie 
unul pe celălalt în bucăți, și totuși Altair lăsase în urmă un 
gol prăpăstios, de care Nasir era cât se poate de conștient. 

A deschis gura, vrând să-și ceară scuze, dar Kifah i-a lu- 
at-o înainte, ridicând din umeri 

— Așa ar fi trebuit să facă. Pierderea lui. 

Aya l-a atins cu toiagul ei și acesta a devenit sulița Leului 

Benyamin a sărit în fața lui. Altair legat de Leu —blestemățţie, 
de propriul lui tată. 

A durat doaro clipă. Un scurt moment în care și-a pierdut 
concentrarea, dar a fost suficient. Umbrele s-au revărsat, țâș- 
nind ca fumul unui incendiu. Camera s-a întunecat. 

Respiră. 

S-a gândit la liniile subțiri și negre care străbăteau ochii 
albaștri ca gheața. Părul împletit ca o coroniță pe capul ei. Aya 
i-a strigat un avertisment. A simţit din nou toiagul ei pe umăr 
și a trebuit să se încordeze tot împotriva impulsului de a ră- 
bufni. De a ucide. Umbrele s-au ascuțit. 

Nu. Fără ucideri. 

Respiră. 

Era de necontrolat. Un monstru. Ce rost avea o viață pe care 
n-o putea stăpâni? Seif sărise s-o tragă pe Aya deoparte. O 
scenă pe care o văzuse de nenumărate ori când Prințul Morții 
colinda străzile. 

Se înșală cei care cred că puterea e rege. Stăpânește-te și vei 
triumfa. 

Ajută-mă, mamă. 

Ascultă, a fost singurul ei răspuns șoptit. 

Nasir și-a umplut plămânii și a deschis pumnii încleștați. 
Întunericul murmura, fredona un cântec abia auzit. Ascultă. 
A închis ochii și s-a întins, trăgând de șoaptele încâlcite și 
deslușind haosul. 

— Așa, a spus Kifah cu prudență. 

Întunericul se aduna în toate crăpăturile din ființa lui, 
umflându-i plămânii și organele prea mult, dar Nasir a tras 
în continuare de rotocoalele vijelioase, până când lumina a 
revenit încet în încăpere. 

Ultimul fir de fum s-a făcut mic și a dispărut și Nasir a 
răsuflat. Umbrele se risipiseră. Și-a întors mâinile pe toate 
părțile - întunericul îi dispăruse și de pe piele și mâinile și 
încheieturile lui pătate reveniseră la culoarea lor inițială. 

Nasir a ridicat ochii în tăcere. 

Zâmbetul Ayei a tremurat. 

— La timp. 

Nasir nu și-a putut stăpâni un râset scurt, observând at- 
mosfera din încăpere. Înțelegeau. Parcă în sfârșit ar fi înțeles 
de ce Arawiya se temea de el. Aya îi evita privirea. Seif avea o 
postură pregătită de luptă. Măcar Kifah nu părea alarmată. 

Nasir trăise toată viața fără magie. Își înăbușise magia 
toată viața, ceea ce, era clar, nu-i ajutase, pentru că, pe mă- 
sură ce-și folosea umbrele, respira din ce în ce mai ușor și cu 
atât mai ușor, a înțeles el, avea să-i fie să le stăpânească. 

— Nu e timp pentru asta. 

Poate că ar fi deprins repede orice altceva, dar stăpânirea 
întunericului năbădăios? Pentru asta era nevoie de timp. Mai 
mult timp decât își permitea. 

— A exersat și el a zecea parte din zi și crede că poate cuceri 
lumea, a spus Seif. Ai uitat că tatăl tău... 

— Să nu-ți închipui că uit ceva, safinule, a spus Nasir cu 
răceală în glas. 

Îl urau pe Ghameq, dar niciunul nu trăise cu el. Niciunul 
nu suferisevătraiul și ani întregi de abuzuri. Niciunul nu hol- 
base ochii la medalionul de la gâtul tatălui lui, dorind să i-l 
smulgă. 

— Nu te poți stăpâni, a spus Seif. 

— Mă tem că are dreptate, a spus Aya încet. 

Lui Nasir nu-i păsa. Nu avea nevoie de umbre ca să-l 
salveze pe Altair. Nu avea nevoie de întuneric ca să prevină 
moartea inimilor. Și, când Nasir a aruncat o privire fugară 
spre Kifah, care i-a întâlnit ochii fără ezitare, a înțeles: nu 
avea nevoie de Înaltul Cerc când avea și el aliaţii lui. 

Capitolul 15 


Zgomotul nu se mai oprea. Răsuna întruna, oricât ar fi în- 
ghițit ea ca să-l oprească. Zafira auzise de detonări, de legă- 
turi de fitiluri și scântei și foc închis în cutii, o invenţie pe- 
luziană, fascinantă ca oricare alta. În clipa de față nu-i mai 
erau dragi inovațiile. Răsunau țipete ca de la leghe depărtare 
și pământul tremura sub sutele de picioare care-l izbeau. 
Apropiindu-se. 

Ridică-te! a poruncit Jawaratul. RIDICĂ-TE! 

Zafira se clătina. S-a ridicat pe picioarele tremurătoare, 
urând Jawaratul și urându-și prostia, din cauza căreia ieșise 
pe străzi. O învăluiau umbre și nisipul îi încețoșa vederea, 
dar ţiuitul provocat de explozia aia blestemată era cel care o 
orbea, pentru că mereu privise atât cu ochii, cât și cu urechile. 
Sticlă care se făcea țăndări. În alt loc ţipa o femeie. Bărbaţii 
răcneau. Privind ca prin ceaţă, a văzut licărele unor mantii 
argintii și iatagane scoase. Gărzile Sultanului. 

Nu-și permitea să fie văzută, necum să fie capturată. Nişte 
mâini au apucat-o de umeri și Zafira s-a smucit, fiind târâtă 
înapoi spre enclava din preajma casei Ayei. 

— Ușurel, a spus o voce slabă. 

Zafira auzise cuvântul acela, rostit pe același ton, de ne- 
numărate ori când se ascundea în camera ei, pe când sora ei o 
îngrijea pe mama lor. 

A clipit, limpezindu-și vederea, și țiuitul s-a estompat. 

— Ce cauţi aici? 

— Te aşteptam și am auzit explozia, a spus Lana agitată, 
cu privirea fugindu-i la haosul din spatele Zafirei. Am venit 
cât de repede am putut. Du-te înapoi în casă. 

Lana nu a pornit după ea. În obrajii ei se vedea o încordare 
încăpățânată, pe care Zafira a recunoscut-o, de vreme ce ea 
însăși o afișase de sute de ori. Abia atunci a văzut trusa din 
mâinile Lanei, o cutie de lemn abia închisă peste instrumen- 
tele și bandajele și unguentele dinăuntru. 

— Du-te, Okhti, a îndemnat-o Lana, arătând spre un spațiu 
îngust din apropierea fântânii. 

Abia acum Zafira a înțeles că era o scurtătură: de cealaltă 
parte avea să găsească casa Ayei. 

— Te așteaptă. 

— Ai înnebunit? Nu te las aici. E periculos, a spus Zafira, 
clătinând din cap. 

A mutat Jawaratul în mâna cealaltă și a apucat-o pe Lana 
de braț. 

Sora ei s-a smucit și s-a eliberat. Zafira a încremenit. 

Lana o privea cu ochi severi. 

— Ai o datorie de îndeplinit, așa cum o am și eu pe a mea. 

Nu datorezi lumii nimic, a fost cât pe ce să spună Zafira, dar 
asta nu era replica ei. Fusese a lui Deen, când încercase s-o 
înduplece să nu plece spre Sharr. Era menită să oprească, să 
încurce, să închidă. Și totuși voia s-o spună - să spună ceva, 
căci cuvintele nerostite ale Lanei erau la fel de răsunătoare și 
de limpezi precum țipetele și strigătele care veneau chiar de 
după ungherul acesta de spațiu. 

Zafira o părăsise zi după zi după zi, alegând o pădure mon- 
struoasă în locul surorii care avea nevoie de ea. O părăsise 
iarăși ca să plece spre o insulă ticăloasă, știind prea bine că 
ar fi putut să nu se mai întoarcă la sora care nu mai avea pe 
nimeni 

— Aya ţi-a spus asta? Aici nu e infirmerie. Aya nici măcar 
nu-i aici. 

Lana nu a răspuns. Oamenii țipau în continuare. 
Încordarea încăpățânată din obrajii surorii ei s-a transformat 
în altceva. Într-o expresie ciudat de asemănătoare cu a Ayei, 
denotând prea multă experiență pentru un copil. 

Dă-i o șansă, a spus Yasmine în mintea ei. Nu mai auzise 
în cap vocea prietenei ei de mult timp. Auzea numai vocea 
Jawaratului sau, și mai puternic, tăcerea lui. Zafira a făcut 
câțiva pași în spate și fântâna a clipocit, un public potrivit de 
o singură persoană. Ai grijă. Fii atentă. Cască ochii - perechi 
de cuvinte pe care voia să le spună, dar care știa că erau nepo- 
trivite în momentul acesta. 

— lartă-mă, a șoptit ea în loc de asta și a dispărut pe că- 
rarea îngustă. 


*** 


Nu a găsit pe nimeni în hol la întoarcere. Ca și când nimeni în 
afară de Lana nu se sinchisise să-și facă griji pentru ea. S-a 
spălat pe picioare și a urcat scările în grabă, ghemuindu-se 
lângă pat cu gândul la inimi, aflate în siguranță alături de 
asasinul cel mai periculos din Arawiya. 

Atât drum bătut ca să ajungă pe Sharr și inimile doar ză- 
ceau între pereții ăștia. 

Atâtea eforturi ca să găsească Jawaratul și făcuse greșeala 
cumplită de a se lega de el. 

Atâta bătaie de cap ca s-o protejeze pe sora ei și acum fata 
alerga spre pericol cu capul înainte. Nu știa cu ce încredere 
de sine o hrănise Aya, ce poveste îi spusese despre datorie și 
obligații, dar Zafira nu prea era de acord Ceruri mari, ascultă 
ce spui. Zafira dispăruse în Arz cam la aceeași vârstă. Ce drept 
avea s-o refuze pe Lana? 

S-a auzit o bătaie în ușă, la fel de încet ca în noaptea tre- 
cută, ca și când o parte din el ar fi vrut s-o vadă, dar cealaltă 
parte nu era de acord cu niciun chip. Zafira a vârât sub pernă 
Jawaratul, a cărui viziune încă o chinuia, și a deschis ușa. 

Lumina pătrunsă prin fereastra ei a căzut pe cicatricea lui 
Nasir și s-a oglindit în ochii lui 

— Nu știam dacă te-ai întors. Mă antrenam cu Aya și e im- 
posibil să aud ceva acolo, jos. 

Deci de aceea nu venise când a izbucnit explozia. 

— A izbucnit o revoltă, a spus ea. Lana încă e afară. 

Nu înțelegea de ce i se părea că i-ar fi păsat lui Nasir - de 
Lana, de mama ei moartă, de orice. Nu înțelegea de ce cuvin- 
tele se revărsau din ea fără avertisment când el se uita la ea 
cu privirea aceea a lui 

— Trebuia să te aștepte în hol, dar ne-am gândit că a plecat 
când Aya a observat că-i dispăruse trusa. O s-o găsească ea. 

Nu te teme, sugera tonul lui, chiar dacă limba nu voia s-o 
spună. 

Zafira a încuviințat din cap, amintindu-și că asta fă- 
cuse Lana cât ea fusese plecată, iar ziua de azi nu făcea ex- 
cepție. Coridorul era pustiu, se auzeau doar voci de la parter. 
Cuvintele lente ale lui Seif și replicile fulgerătoare ale lui 
Kifah. 

— E rândul meu să păzesc inimile? a întrebat ea. 

Nasir a coborât ochii la cutia din mâini și Zafira s-a oprit 
când a observat cum i se încordase maxilarul, privirea lui fu- 
gară la mâinile ei, căutând.. Jawaratul. 

— I le duc lui Seif. E rândul lui. 

A avut bunăvoința s-o spună cu regret, dar asta n-a știrbit 
durerea înțepăturii, a revelației. Pe buza ei s-au adunat cu- 
vinte - Nu ai încredere în mine? - pe care i le-a furat demni- 
tatea. De fapt, nu-l putea învinui; Jawaratul se folosise de ea 
ca să vorbească. Dacă ar fi folosit-o pentru ceva mai cumplit? 
Să abuzeze de inimi? 

Dacă vor găsi sticluța aceea cu sânge și Jawaratul o va îm- 
pinge să facă ceva de nedescris? 

Ceruri rnari, ce dorești? s-a stropșit ea în gând Cartea s-a 
prefăcut că nu aude. 

O linie de încordare i-a apărut lui Nasir pe obraji. 

— Eşti bine? 

Nu, voia ea să spună. 

— Nu mă întrebi asta mereu? 

Sprâncenele lui întunecate s-au încruntat. 

— Nu asta ar trebui să te întreb? După cele întâmplate? 

— Ar trebui, trebuie, e nevoie, a spus ea exasperată, sim- 
tind că i se iuțește pulsul. 

Îi era ușor să-l întărâte când părea atât de descumpănit. 

— Te-ai gândit vreodată ce vrei, Prinţe? 

Nasir a coborât ochii la buzele ei și Zafira a simţit că i se 
înfierbântă gâtul, după care prințul a întors privirea, atât de 
năucit de întrebarea ei, încâtun râset a răsărit în gâtul ei și i-a 
murit pe limbă. 

— Care e culoarea ta preferată? 

A înșirat cuvintele fără pauză. 

De data asta, râsetul ei uimit i-a scăpat înainte să-l poată 
stăpâni și ochii lui au sclipitla auzul lui, după care a ezitat. 

— Oamenii nu-și pun unul altuia întrebarea asta? 

— Poate copiii, a răspuns ea. 

Ourmă de durere a apărut pe chipul lui și Zafira și-a dorit 
să-și poată retrage cuvintele. Era fiul unui tiran. Zafira se 
îndoia că toată copilăria lui Nasir fusese mai copilăroasă în 
vremea când Vrăjitoarea Argintie încă era sultană decât în 
urma morții ei simulate. Fusese doar mai sigură. Departe de 
susținerea și afecțiunea pe care ar trebui să le ceară copiii. 

— Albastru, a spus ea încet. 

Un zâmbet discret s-a ivit pe chipul lui și a dispărut. 

— Ar fi trebuit să-mi dau seama. 

— Nuanța preferată a lui Baba. Ca a „apelor Mării Baran în 
zilele ei cuminţi, sub cerul cel mai înnorat”. S-a dus și el. Sunt 
oficial orfană. 

Mâna îi alunecase la jambiya, strângând degetele în jurul 
mânerului ros. Ştia că Nasir o citea în tăcere. 

— Cum? 

Zafira s-a întrebat ce cuvinte să lege între ele, dar apoi și-a 
dat seama că nu era nevoie să îndulcească. Nu pentru el. 

— A intrat în Arz când eu n-am mai putut și s-a întors 
abia după luni întregi. Nebun. Așa că Ummi l-a înjunghiat în 
inimă, pentru că... pentru că n-a avut de ales. 

— Poate că a vrut să te vadă pentru ultima dată. 

Zafira și-a fixat privirea la luciul pardoselii de piatră, la 
modelul discret al robei lui, la sticlirea mânerului de onix 
al jambiyei lui. A inspirat mirosul cald de pâine proaspăt 
coaptă. Nu voia să plângă în fața lui Viziunea Jawaratului i-a 
fulgerat înaintea ochilor minţii și ea a strâns din dinți. 

— Rândul tău. Ție ce culoare îți place cel mai mult? 

Nasir a făcut ochii mari înainte să-și poată ascunde sur- 
prinderea. Nu se gândise că o să-l întrebe și ea? Mereu era 
un joc să surprindă micile semne de emoție de pe chipul lui 
Nasir Ghameg. Un joc care-i plăcea, a observat ea. Pe care l-ar 
fi putut juca la nesfârșit, fără să se sature. 

— Îmi place de tine, a spus el, atât de încet, încât cuvintele 
erau doar sunet. 

Fervoarea din privirea lui i-a smuls aerul din plămâni. A 
clătinat din cap. 

— Nu... 

— Toate culorile care te compun pe tine. 

Zafira și-a ținut respirația, așteptând, sperând, tânjind 
după mai mult. Dar Nasir a închis gura și o parte din el s-a 
retras în sine. 

— Mai spune-mi, l-a rugat ea încet. 

S-a apropiat și Nasir a ridicat brusc capul, cu ochii auriți 
de lumina soarelui. 

— Vreau să... 

A strâns din buze și masca s-a lăsat din nou cu grijă pe 
chipul lui, ochii lui cenușii au împietrit și sunetul de pași 
urcând scările a anunțat întreruperea momentului lor de 
intimitate. 

— Altă dată, a spus el pe tonul cu care se adresa tuturor, 
mai puțin ei, prin care parcă nu îi făcea o promisiune, ci mai 
curând anunţa că încheiaseră socotelile. 

A strâns pumnul în jurul unei izbucniri de umbre și, cu o 
ultimă privire, a plecat. 

Altair stătea cu coatele sprijinite pe masa scundă, aștep- 
tând mâncarea. În mod surprinzător, tatăl lui nu-i mai luase 
sânge de când îi vorbise, cu prudenţă, despre o alianță. Altair 
nici nu avusese parte de multă libertate, cu lanțurile prinse 
de perete. 

Când îi vorbise lui Benyamin despre planurile lui de a res- 
taura Arawiya, măreţe și cam trase de păr, se gândise că avea 
să fie mereu posibil ca, într-o bună zi, să fie nevoit să le ducă 
mai departe de unul singur. Se pregătise destul de bine -până 
la acele zile blestemate petrecute pe Sharr. Cu Nasir și apoi cu 
Zafira. Cu Kifah și cu Benyamin însuși. 

În acele câteva zile încropise o familie și găsise în ea un loc 
pentru sine. Erau oameni cu visuri la fel de smintite ca ale lui, 
motivate de factori de care alții ar fi râs. 

Cel puţin asta simţise el. Acum îl rodea sentimentul de 
pustiire și singurătatea era o minge legată cu o sfoară pe care 
o aruncase departe de tot, pentru ca apoi ea să se întoarcă cu 
toată forța. 

Singurul lui tovarăș a ieșit tiptil dintr-o gaură din perete, 
căutând resturile pe care Altair le lăsa pentru el de obicei. 

— E atât de frumos din partea ta să mă vizitezi, Nasir, dar, 
vezi tu, am rămas fără mâncare, i-a spus el micului șobolan 
care umbla în cerc, căutând ceva de negăsit. Akhh, Nasir pâ- 
nă-n măduva oaselor. 

Șobolanul a zbughit-o chițăind și Altair s-a ridicat în pi- 
cioare, auzind apropierea unor pași. Locașul lui strâmb, din 
lut, duhnea a mucegai și colțurile încăperii erau năpădite 
de pânze de păianjen. Era șubred și părăginit și în mod clar 
foarte puțin întărit, dar zumra nu-l găsiseră nici acum. 

Asta dacă mă caută. 

Leul a trecut pragul ușii deschise cu pași mari, urmat de 
un ifrit care aducea două vase cu shorba” și pâine nedospită. 
Mâncarea țăranilor, fără niciun pic de carne de oaie. 

— Ai început să vorbești singur? l-a întrebat Leul, așezân- 
du-se pe pământul tare și rece. 

Ifritul a așezat mâncarea și a plecat. 

— Așa îţi păstrezi tinerețea corzilor vocale, a spus Altair 
zâmbind. 

A rămas în picioare încă o clipă, după care s-a așezat la loc 
pe podea. 

— Dacă preferi, aș putea să cânt. 

Astea erau momentele care-l speriau. Cele în care tatăl lui 
îi căuta compania fără niciun motiv deosebit. 

Momente care-l înspăimântau, pentru că-i făceau plăcere. 
Șlefuiau lentile noi prin care monstrul, crud în ambițiile lui, 
apărea ca un om, curios și liniștit. 

Leul nu prea se atingea de mâncarea pe care o aducea cu 
el. Altair fusese bănuitor la început, dar, dacă s-ar fi tot temut 
de otravă, ar fi murit de foame. Trupurile precum al lui nu se 
puteau susţine de la sine. 

— Ai ochii tatălui meu, a spus Leul. 

Altair a oprit mâna cu bucata de pâine la jumătatea dru- 
mului spre gură. 

Leul s-a încruntat, de parcă s-ar fi surprins și pe sine 
însuși. 


* Supă de linte specifică Orientului Mijlociu (n.t.). 

— Uneori îi uit chipul. Și anumite evenimente. Și am sen- 
zația ciudată că erau... importante cumva. Trecerea timpului 
a estompat aceste amintiri. 

Ceea ce considera Leul că-i estompase amintirile nu era 
trecerea timpului și Altair observa că problema îl tulbura, în- 
tr-atât încât aducea o ceaţă de nebunie în privirea lui. Aceeași 
sticlire din momentul în care vorbise despre răzbunare, de 
parcă și-ar fi dorit-o cu o năzuință atotmistuitoare, dar fără 
să înțeleagă de ce. 

— Ţi-ai iubit tatăl, a remarcat Altair și a ridicat brațele, 
arătându-și încheieturile legate în cătușe. Al meu mă ține în 
lanțuri. 

Leul a zâmbit. 

— Pot să le dezleg. Să te transform din prizonier în fiu. 
În aliat. Ne vom înscrie numele în istorie și vom trăi și noi 
veșnic. 

Cuvinte grele, spuse în culmea dogorii zilei. Cât de ușor 
ar fi, a gândit Altair, să transfere zeci de ani de muncă în fa- 
voarea tatălui său. Ar fi împlinit același scop: Arawiya ne- 
pângărită de Arz, eliberată de blestemele lăsate în urmă de 
absența magiei. 

Și-a golit castronul și l-a tras pe al tatălui său, neatins, 
spre sine. 

— Nu te voi lăsa să pleci, Altair, și ei nu vor veni, a spus 
Leul hotărât. Dacă vor învinge datorită drumului pe care i-ai 
pus în mișcare, de ce îți închipui că ţi se va recunoaște me- 
ritul? Nu sunt clarvăzător, dar până și eu îmi dau seama ce 
va ieși. 

— Așa? a replicat Altair, deși n-ar fitrebuit. 

Pereţii au duduit din cauza zgomotului asurzitor făcut de 
niște cai care treceau undeva afară, pe stradă. 

Leul se uita la el cu o îndârjire ciudată, de parcă fiul lui ar 
fi fost un puzzle pe care era pe cale să-l rezolve. De parcă l-ar 

fi rezolvat deja în timpul celor câteva mese pe care le luaseră 
împreună. 

— Te vor uita. 

Existau cuvinte care îndoiau scuturi și încetineau limbi 
iuți. Înnodau ațe în jurul degetelor și le făceau să freamăte, 
unu, doi, trei, zece. Înăbușeau aerul tras în piept, pentru ca 
acesta să vibreze când era dat afară. 

Cuvinte precum acestea. 

Altair a așezat vasul cu un zgomot prea puternic, evitând 
privirea tatălui său. Și-a plimbat mâinile pe braţele goale și 
deodată reci. 

O întrebare s-a rostogolit din el: 

— Ai găsit zumra? 

Leul a înclinat capul într-o parte, așa cum făcea mereu 
când i se stârnea curiozitatea. 

— Am cerut un pergament de la palat. Descrie în detaliu o 
vrajă care va simula afinitatea Vânătoresei. De ce? 

Vom trăi și noi veșnic. 

Altair și-a apăsat pumnii pe masa dintre ei Praful a sărit 
din crăpăturile mici Și-a ațintit privirea în ochii de chi- 
hlimbar ai Leului, curioși și sobri. 

Nu, Baba. Nu aveau să-l uite. Nu atâta vreme cât își trudea 
plămânii. Își petrecuse o parte prea mare din viață muncind 
pentru scopul contrar. 

— Dezleagă-mă, a spus el, chibzuind atent, și-am să-ți 
spun unde sunt. 

Când Zafira era mică și degetele ei deveniseră suficient de 
lungi ca să cuprindă mânerul jambiyei lui Baba, a strâmbat 
din nas șia întrebat de ce era atât de simplă și de veche. Venise 
cu el și cu Umm la sooq, unde bărbații își purtau jambiyele 
cu mândrie. Mânere din piatră șlefuită sau din lemn lustruit, 
incrustate cu nestemate, cioplite cu grijă, fiecare cuţit curbat 
mai simandicos decât celălalt. 

— Cuţitele sunt menite să ucidă și să schilodească, i-a 
spus el. Al meu îmi amintește de tot ce am făcut. De fiecare 
cerb căruia i-am scos măruntaiele, de fiecare iepure căruia 
i-am curmat viața. Viețile nu trebuie furate, mica mea abal’. 

— O să-mi dai un cuțit al meu? 

Umm azâmbit. 

— Fetele nu trebuie să mânuiască jucăriile bărbaților. 

Baba fusese de altă părere. 

— Fata mea va mânui arme și le va mânui cu pricepere, 
pentru că e nevoie de un anumit soi de curaj pentru ca, atunci 
când ai putere, să știi când nu trebuie să te folosești de ea. 

Atunci i-a dat cuțitul lui, cu mânerul de piele uzat de înde- 
lungata întrebuințare. Însă tăișul încă era ascuţit. Suficient 
cât să-i ciupească degetul când Zafira l-a scos din teacă. 

Nici până în ziua de azi nu uitase râsetul lui Baba. De parcă 
și el s-ar fi mirat că scotea un asemenea sunet, de parcă toate 
ar fi fost bune în lume. 


* Trandafir sălbatic, în limba arabă (n.t.). 

— Te place, a spus el după aceea și Zafira își amintea și 
asta. 

Pentru că și ei îi plăcuse de el. Atât de mult, încât îl purta 
cu ea oriunde se ducea. Când făcea duș. Când o ajuta pe Umm 
să frământe aluatul de pâine în bucătărie. Când a început să 
vâneze și să adune hrană pentru poporul ei. 

Când Baba s-a întors din Arz. 

Acum purta cu ea Jawaratul așa cum purtase cuțitul acela, 
așa cum îl purta și acum, numai că Jawaratul nu o făcea să se 
simtă nici bună, nici curajoasă, nici dreaptă. Era o parte din 
ea. Despărțirea de el o tulbura așa cum se tulbura altădată 
când își dezbrăca mantia. 

— Inimile pure nu trebuie să se dedea la masacre, i-a spus 
Zafira și amintirea momentului în care Nasir a refuzat să-i 
dea inimile a îndurerat-o din nou. 

Ne respingi, bint Iskandar. 

— Nu, a spus ea hotărât. 

Poate că Jawaratul înmagazinase rea-voință în acel 
aproape un secol petrecut pe Sharr, dar anii aceia trebuie să fi 
fost neînsemnațţi pe lângă amintirile Surorilor. 

— Nu voi face rău niciodată poporului meu. Resping ha- 
osul ăsta după care tânjești. Suntem legaţi unul de altul - 
cum rămâne cu dorințele mele? 

Crepusculul se întindea pe cer și soarele își trimitea ulti- 
mele raze de căldură. Lana se întorsese și, în ciuda ușurării 
care a făcut să iasă aerul tremurător din ea, Zafira refuza să 
o vadă, pentru că iritarea și mânia ei impuneau ca sora ei să 
vină la ea. Jawaratul doar murmura acel murmur dezapro- 
bator pe care-l scotea de fiecare dată când emoțiile Zafirei se 
învolburau și o luau razna. 

A întors în mâini jambiya lui Baba. Oare chiar ar fi putut 
ajunge să uite de propriul ei popor? Să le facă rău? S-a gândit 
la gazare. Poate că era un deznodământ milostiv, dispariția 

satului ei, faptul că oamenii cu care trăise erau morți și nu 
mai aveau de ce să se teamă că vor fi spintecați în două tocmai 
de fata care le asigurase hrana. 

Jawaratului nu-i păsa de ea. Căuta pe cineva care să-i în- 
făptuiască voinţa, să dezlănțuie un haos pe care ea nu putea 
să-l aprobe. 

Așa se pare. 

Zafira s-a cutremurat auzind tonul lui lugubru. 

— Dacă e să continuăm cu legătura asta absurdă, n-o să 
mă mai influențezi și nici n-o să-mi mai împărtășești furia 
ta hidoasă. 

Ceruri mari, parcă era nebună, poruncea unei cărți. Unei 
cărți inteligente, dar... 

Legătura noastră este ireversibilă. Nu există niciun „dacă“ 

— Nu, a încuviințat Zafira, dar aș putea să sap o groapă și 
să te arunc în ea, ca să nu mai vezi lumina zilei niciodată. 

Nici tu nu o s-o mai vezi, a exultat Jawaratul. 

Zafira a mârâit: 

— Știi bine ce vreau să spun. 

Jawaratul a tăcut, căzând pe gânduri, și Zafira s-a întins 
iar pe pat cu un sentiment de mândrie, ridicându-se când o 
bătaie a răsunat din nou în ușă. A ignorat înțepătura deza- 
măgirii când a observat că nu era vorba de bătăile discrete pe 
care începuse să le aștepte cu entuziasm. Era Lana, fata aia... 

Ah! 

Nu și-a putut stăpâni zâmbetul. 

— N-am recunoscut bătăile. 

— Nu se cade să fiu previzibil, nu? a întrebat Nasir, ui- 
tându-se repede prin cameră și apoi întorcând privirea la ea, 
puțin cam nerăbdător. Pot să intru? 

Zafira a înclinat capul într-o parte, dar după o clipă de ezi- 
tare i-a făcut loc și a închis ușa în urma lui. 

— Cred că e cea mai îndrăzneață întrebare pe care ai pus-o 
vreodată. 

Nasir a ridicat un colț al gurii. 

— Pot să fiu și mai îndrăzneț. 

Zafira a râs și atunci ochii lui s-au întunecat. Și apoi a în- 
tins mâinile spre ea, s-a lipit de ea și cu un sărut a înghițit 
icnetul ei surprins, îndrumând-o în spate, în spate, în spate, 
spre pat. 

Nasir era rece. Atât de rece, încât Zafira simțea frigul prin 
pielea ei. L-a apucat cu degetele de umeri și l-a împins, cu bu- 
zele aprinse de senzații, cu pulsul gonindu-i ca un armăsar. 
S-a holbat la el. 

Spune ceva. 

— Nu credeam că te vei întoarce, a izbutit ea să spună. 

Fusese atât de convinsă că vorbele lui dinainte erau un 
refuz și se gândea că Nasir se temea de ea. 

— De ce să nu mă întorc? a răspuns el, de parcă întrebarea 
ei ar fi fost ridicolă, și asta a oprit-o să-l întrebe despre Lana 
și Aya. 

Nasir a observat șovăielile ei și s-a grăbit să zâmbească. 

— Eşti ca o cameră plină de cărți. De fiecare dată când te 
văd, descopăr ceva nou. 

Ochii lui erau luminoși. În liniile buzelor lui se observa un 
fel de îndrăzneală. Atingerea lui era prea sigură. Parcă îi citea 
chipul, așa cum începuse s-o facă din ce în ce mai des în ulti- 
mele zile, și, din prudenţă, a făcut un pas în spate. 

— Să plec? 

Nu. Dar cuvântul ar fi fost prea îndrăzneț în acel moment, 
așa că a îngenuncheat pe pat și i-a făcut semn să i se alăture. 

— Şezi, a spus ea, deși știa că Lana ar fi putut intra în orice 
clipă, doar că nu se simţea în stare să se sinchisească de ea. 

Ea, Leul, Jawaratul, inimile - toate puteau să aștepte. 

— Mai pune-mi întrebări 

Toate culorile care te compun pe tine. Rimaal, n-avea decât să 
renunțe pe loc la drumul lui și să se facă bard. 

Dar era adevărat. Culorile nu avuseseră nicio valoare până 
la ea. Ea era tot ceea ce nu era el. Îl văzuse pe tatăl ei murind, 
înjunghiat în inimă de propria ei mamă - o oroare pe care 
Nasir n-ar fi ghicit-o niciodată, pentru că ea își lua durerea și 
amarul și le prefăcea în mânie și furie și acţiune. 

Pe când Nasir era mereu obosit și trist și... prezent. 

Era atras de ea ca o molie de foc și, cu câte se apropia, cu 
atât se înflăcăra mai tare - dar ce se întâmpla când aripile 
unei molii luau foc? 

A urcat scările anevoie, știind că în curând trebuia să ac- 
ționeze dacă voiau să găsească sticluța aceea cu sânge atât 
de rar și pe Altair. Nasir nu mai fusese în Alderamin și nu-i 
surâdea ideea de a merge acolo. Nu i se părea corect nici să se 
folosească de Zafira pentru afinitatea ei, de parcă ar fi fost un 
instrument la dispoziția lor. 

Tocmai tu vorbești. 

S-a oprit în dreptul ușii lui, dar s-a apropiat de a ei, spriji- 
nindu-și fruntea de abanos. Mereu bătea încet, ca să n-o de- 
ranjeze, în caz că ar fi fost ocupată. 

Până acum, îi răspunsesela bătăi de fiecare dată. 

Şi, în loc să se liniștească și să simtă o satisfacție uriașă, 
când o vedea îl cuprindea o spaimă după care tânjea, dar pe 

care n-o înțelegea. Era un fel de obișnuinţă care risca să de- 
vină dependenţă. 

Dar acum, înainte să poată atinge lemnul, a auzit-o: vocea 
stinsă a unui bărbat care vorbea de cealaltă parte a ușii, ur- 
mată de sunetul amețitor al râsului ei. 

I s-a șters totul din minte. A pășit înapoi repede, împiedi- 
cându-se de covor. 

Safinii nu erau vestiți pentru castitatea lor. Desfrâul și 
pofta lor de petreceri erau neîntrecute - oricare dintre ei ar 
fi putut s-o farmece. Khara, până și pisicile deșertului de pe 
stradă erau mai fermecătoare decât el. 

Zafira a râs din nou, atât de delicat, încât parcă era un 
păcat s-o asculte. 

Nasir a intrat împleticit în camera sa. Umbrele s-au des- 
fășurat din mâinile lui înainte să le poată opri și a râs amar, 
așezat pe marginea patului, cu gândul la controlul pe care își 
închipuia că-l câștigase. 

A expirat încet, scoțând lama din manșetă, apoi retră- 
gând-o și repetând mișcarea iar și iar. Un ucigaș, asta era el. 
Un tăiș menit să curme vieți. Un monstru legat în lesă. Prin 
ce diferea momentul ăsta de ultima dată când se aflase în 
Fortăreața Sultanului? 

Oricine ar fi putut s-o facă să râdă cu atâta dezinvoltură, 
atât de frumos, era mai bun decât ar fi putut fi el vreodată. 

Dar, vai, cât își dorea să și acționeze cu egoismul pe care-l 
simţea. 

Capitolul 19 


Fusese o idee proastă să-l invite să ia loc pe patul ei, Zafira 
știa. Sclipirea din ochii lui îi îngreuna mintea și cuvintele și, 
blestemăție, chiar și respirația. Nasir s-a oprit, observând 
schimbarea subită din gândurile ei. 

— Nu-i nevoie s-o spui. Chipul tău o face de la sine. 

S-a apropiat de ea, plimbându-și degetele pe obrazul ei, și 
Zafira s-a cufundat în familiaritatea atingerii lui, conștientă 
că fiecare clipă era răpită. Era prințul. După povestea asta, 
avea să-și aducă aminte că erau mult mai multe femei pe 
lume. 

— Să mă opresc? 

Da, a gândit ea, dar o parte din ea s-a bucurat auzind tre- 
murul din vocea lui. 

— Nu, a spus ea și a întors buzele spre palma lui cu 
îndrăzneală. 

Și-a trecut degetele în sus, peste perii scurți ai bărbiei lui, 
și apoi le-a împletit încet în părul lui. Buzele lui le-au atins pe 
ale ei, erau calde și moi, străine și familiare în același timp, și 
nu exista nimic altceva în afară de el și de ea și de momentul 
ăsta. 

A lăsat-o încet cu spatele pe perne și Zafira a simţit că 
amețește din cauza parfumului discret și dulce de rodie și a 
greutății lui I-a scăpat un murmur când Nasir s-a dat înapoi, 
răsuflând sacadat, și și-a plimbat mâna pe toată lungimea 
trupului ei, zăbovind pe coapsă. 

— Stai, a icnit ea. 

Avea să explodeze. Iritarea i-a fulgerat în ochii cenușii și 
Zafira a simțit înțepătura lor ca pe a unui cuţit. 

— Ce-i? 

— Dacă facem totul acum, atunci... 

Nu mai văzuse pe nimeni atât de nemișcat, până și inima 
lui parcă se oprise la porunca ei. 

— Atunci ce? a întrebat el. 

— Nimic, a spus ea repede. 

Pulsul îi zvâcnea la gât. Nu se simțea puternică, așa cum 
se întâmpla de obicei în prezența lui. Nu simțea niciun dor. 
Se simțea... depravată. Toate păreau greșite și Zafira ar fi vrut 
să dispară. 

— Interesant, a mormăit el. 

S-a dat jos din pat și ea a văzut o dungă mov-întunecat pe 
roba lui, care nu fusese acolo înainte. 

— Credeam că nu vei face niciodată greșeala de a te 
îndrăgosti. 

Zafira a înghețat auzind schimbarea bruscă a vocii lui 
Auzind-o îngroșându-se precum catifeaua. Cu o stăpânire de 
sine pe care numai nemurirea o putea dărui. Într-un singur 
loc rostise ea acele cuvinte cu voce tare: în Arz. O singură per- 
soană le auzise din adâncul lui. Care se împrietenise cu ea, 
așa cum și ea se împrietenise cu el. 

Ochii lui, care nu mai erau cenușii, luceau precum chi- 
hlimbarul în lumina lămpii 

Un țipăt i-a urcat în gât și a încercat, a încercat și iar a în- 
cercat să strige, dar vocea ei era stinsă de oroare și de senzația 
ameţitoare a buzelor lui. O mie și una de emoţii o încetineau: 
frica, scârba, mânia și - mai rău - dorința. 

Înainte ca un semnal de alarmă să le înăbușe pe toate: 
Jawaratul era la vedere. 

— Eşti cât se poate de decăzută, așa cum mă aşteptam, 
Vânătoreaso. 

Vocea Leului era o mângâiere și încăperea roia de umbre, 
întunecate ca un mormânt gol. 

Pulsul ei zvâcnea în ritm cu singurul ei gând: Leul. Leul. 
Leul. 

— Mi-a fost dor de tine, azizi’, a spus el încet, plimbându-și 
ochii pe trupul ei întins. 

Draga mea. 

A descoperit un lucru groaznic, dezgustător: o parte su- 
cită din ființa ei simţise și ea dorul de el. De fapt, niciodată nu 
mai trăise fără el. Întotdeauna îi fusese aproape, prezenţa lui 
emanasedin copaciiciudați și din întunericul impenetrabil și 
umbrele lui se încolăceau în jurul membrelor ei, liniștind-o. 

Un rânjet răutăcios i-a strâmbat gura. 

— Ţie nu ţi-a fost dor de mine? Suntem legaţi unul de celă- 
lalt, eu și cu tine. 

— Nu ești primul care-mi spune asta, s-a răstit ea, apă- 
sând podurile palmelor în așternut și forțându-se să se ridice 
în capul oaselor și apoi să se scoale din pat. 

El a înclinat capul și s-a apropiat, dând la iveală o șuviță 
albă în părul lui negru. Trăsăturile chipului lui s-au trans- 
format încet în cele adevărate și Leul a apărut înaintea ei, cu 
tatuajul lui auriu lucind în lumina lămpii. 

Scria Ilm. Cunoaștere. Și foamea lui de cunoaștere nu avea 
să fie satisfăcută niciodată. 

— Dar eu sunt cel care a făcut din tine ceea ce ești, busola 
mea tăioasă și, datorită acestui fapt, ai avut inspiraţia să te 
legi de Jawarat, descoperind cu succes cunoștințele Surorilor 
Veșniciei. 

A ridicat din sprâncene, observând ezitarea ei. 

— Ţi-e teamă de el, a priceput el, țâțâind încet și încol- 
țind-o la perete. 


* Draga mea, în limba arabă (nt.). 

Zafira l-a lăsat s-o facă, pentru că așa îl lua de lângă 
Jawarat. 

— Te temi de ușile pe care le deschide cunoașterea. 
Primește-o cu brațele deschise, azizi. Nu există dar mai de 
preț. 

— Niciodată nu voi... 

— Şşş, a murmurat Leul, ducând degetul mare la gura ei 
și tăindu-i vorba, iar bătăturile lui aspre i-au atins buzele. 
Promisiunile nechibzuite ne duc foarte repede în direcții 
nedorite. 

Zafira s-a cutremurat. 

— Şi acum, a spus el, abia șoptit. 

Zafira a simţit cuvântul și gustul de rodie când a tras aer 
în piept. 

— Dă-mi Jawaratul. 

Nu căutase inimile, nici pe safinii pe care-i detesta, nici 
măcar pe Vrăjitoarea Argintie, care era mai puternică decât 
ar fi putut ajunge el vreodată. Voia Jawaratul și comoara de 
cunoștințe pe care o conținea. 

— Și apoi? 

Cuvintele Zafirei erau aproape stinse. 

— După ce voi cuceri Tronul de Aur, te voi face regina 
mea și voi clădi un cămin pentru neamul meu. Lumea va fi a 
noastră și o vom modela după placul inimii 

Tronul. Pentru că cunoașterea era putere și întruparea per- 
fectă a puterii era tronul. 

— Nici după atâţia ani..., a spus ea, apucând jambiya cu o 
mișcare lină. 

Avea de gând să protejeze cartea, chiar dacă ar fi fost ul- 
timul ei gest pe lumea asta. 

— nu ai observat că nu m-au interesat niciodată 
coroanele. 

A apăsat lama pe gâtul lui, devorând surpriza lui fulgeră- 

toare. A apărut pe chipul lui și imediat a dispărut, șubrezind 
hotărârea Zafirei. 

— Gândul la sângele meu îți aduce bucurie? 

A aplecat capul pe spate și jambiya ei a oglindit lumina 
slabă, sclipind pe carnea lui. 

Nu bucurie - putere. O rămășiță a viziunii Jawaratului, 
singura parte pe care o dorea nespus într-un colț întunecat al 
sufletului ei. 

Vocea lui i-a cântat molcom în ureche. 

— Spintecă-mă, azizi. Taie-mi gâtul și vezi dacă sângele 
vărsat e negru sau roșu. 

Mai important era sângele vărsat de el: al lui Baba, Deen, 
Benyamin, al Surorilor Veșniciei, al altor o mie și una de 
persoane. 

— Te voi distruge, a șoptit ea. 

Mâna i-a tremurat, cedând sub un imbold amețitor și lu- 
gubru. Leului i s-a tăiat respirația, spre încântarea ei, și un 
bob negru s-a umflat pe pielea lui aurie în locul în care l-a 
atins cuțitul. 

Sânge de ifrit, în ciuda originii lui pe jumătate safină. 

Era motivul pentru care nu pulsa nimic sub degetele ei în 
clipa asta, pentru care nu bătea nimic în pieptul lui. Avea un 
trup de om, de safin - oase și tendoane și organe -, dar era 
lipsit de inimă, ca orice ifrit, în sensul propriu. 

Râsetul stins cu care a răspuns era spart, suna ca o bu- 
cată de stofă târâtă peste spini. Prima fisură în calmul lui 
netulburat. 

— Spui tu asta, a zis el, ca un leu care încerca să înțeleagă 
un șoarece. Dar, când ţi-am strigat din întuneric, ai răspuns. 
Zi după zi, an după an, cu mult timp înainte să te aventurezi 
pe tărâmul meu, ai stat în zăpadă și mi-ai vorbit. Nu-ţi amin- 
teşti, azizi? 

Fusese mică și singură atunci, când se dusese întâia oară 
înaintea Arzului și îl întrebase ce voia de la ea. Știa doar că 

Arzul îi răspunsese. Nu știa că vocea era a Leului Nopţii, care 
o pregătea să-i îndeplinească scopurile. 

— Unde-i Altair? a întrebat ea poruncitor. 

Nu voia să arate nicio reacție la cuvintele lui, la stârnirea 
amintirilor. 

— Ce ai făcut cu ultima inimă? 

Leul însă a ignorat-o. 

Dar ea nu accepta să nu fie luată în seamă. 

— De ce faci toate astea? 

Atunci a încremenit. Perla neagră i-a alunecat pe mar- 
ginea gâtului, o lacrimă neagră, neagră. Zafira nu înțelegea 
de ce își dorea magie, de ce era atât de ahtiat după cunoaștere. 

— De ce? a repetat el, atât de delicat, încât parcă ar fi fost 
un oftat. 

A încruntat din sprâncene și în ochii lui de chihlimbar a 
apărut confuzie și o urmă de teamă, încă o fisură în calmul lui 
studiat, care pe Zafira a îmbătat-o. 

Aproape că... parcă nu și-ar fi putut aduce aminte. 

Privirea lui a fugit spre colțul patului. 

Amândoi au sărit după Jawarat în aceeași clipă. Leul i-a 
azvârlit cuțitul din mână. Zafira s-a strecurat pe sub brațul 
lui, cu toată agilitatea ei, dar el o cunoștea la fel de bine cum 
ea se cunoștea pe sine însăși și s-a ferit de ea cu o mișcare 
sprintenă. 

— N-o să te ajute, a izbucnit ea istovită, disperată. 

E al meu. 

— Nu poate fi citit. Își împărtășește cunoștințele celor pe 
care-i agreează. 

Ajutor, s-a rugat ea de Jawarat, dar, când Leul Nopţii a 
strâns degetele în jurul lui, prefăcându-se din nou, încet, în 
Nasir, Jawaratul nu a făcut nimic. A tăcut. 

Laa, s-a bucurat. L-a simțit fremătând în propriile vene, 
înfiorând-o până-n măduva oaselor. Pentru că ea refuzase ha- 
osul și violența lui. Îl refuzasepe el. 

Zafira a ridicat ochii la Leu, hotărâtă să nu-i îngăduie să-i 
vadă oroarea. 

— N-o să mă mai încred în minciunile tale, a jurat ea cu o 
trufie nesigură. 

Leul doar a zâmbit. 

— O s-o faci, azizi. Toţi o s-o faceți. Ascultă cuvintele mele, 
căci va fi cel mai măreț de până acum. 

S-a uitat repede prin încăpere, căutând ceea ce ea, cu 
mintea încețoșată, a înțeles că erau inimile, după care a dis- 
părut cu obiectul râvnit, lăsând-o paralizată de emoţiile pe 
care i le stârnise cu un zâmbet și un sărut. 

Capitolul 20 


— Cum? 

Ochii palizi ai lui Seif erau plini de furie și mânia lui sfă- 
râma și resturile de dârzenie ale Zafirei. 

Camera mică se îngusta cu fiecare zvâcnet al pulsului ei 
și rafturile de pe pereţi se transformau în gratii de închisoare 
care o țineau captivă. 

— Cum se poate una ca asta? Cum a intrat în casă? 

Aya era şocată și abaya ei galbenă părea incoloră în lumina 
slabă. 

Lana prinsese rădăcini alături de Aya și Zafira a simţit dis- 
tanţa dintre ele cu brutalitatea unei lovituri de topor. 

— Răspunde la întrebare, Vânătoreaso, s-a stropșit Seif. 

— De unde să știu eu? a izbucnit ea. Eram în camera mea. 
Din câte știu eu, se poate foarte bine să-l fi primit chiar tu. 

— Păzește-ți limba, a șuierat el și Zafira s-a simţit ca o co- 
pilă. Se poate să se fi consumat dum sihr-ul care proteja casa, 
dar tu i-ai dăruit hilya legat cu o fundă argintie. 

S-a întors spre Aya. 

— Ştiam că nu trebuia să avem încredere că-l va proteja. O 
muritoare. O copilă. Tocmai de asta ne temeam. 

Aya s-a făcut albă la față și mânia Zafirei s-a scurs la fel de 
repede precum răbufnise. Nasir nu era de față. Era mai bine 
așa, pentru că n-ar fi putut să-l privească în ochi, altfel și l-ar 

fi închipuit în camera ei, i-ar fi văzut cicatricea în lumină și 
mâna lui pe coapsa ei. Mâna Leului. 

— N-am știut că era el, a șoptit ea. 

— Cum... 

— Guljul blestemat, oți fi voi safini nemuritori, dar sun- 
teți tari de cap, s-a răstit Kifah. E pe jumătate ifrit. Nu v-aţi 
gândit că ar fi putut să-și schimbe înfățișarea, cum pot face 
cei care sunt ifriți pe deplin? 

— Al cui chip l-a luat? a întrebat Aya. 

Îi era din ce în ce mai greu să respire. Să gândească dincolo 
de apăsarea trupului lui, de chihlimbarul din ochii lui cenușii 
falși. 

Zafira a expirat sacadat. 

— Ce contează? a întrebat Lana, venind lângă Zafira și lu- 
ând-o de mână. 

A fost ca opătură întinsă pe pulsul ei, o liniște subită. 

— Putem încerca să-l luăm înapoi fără să stăm degeaba, la 
taclale. Nu. Okhti, dacă-l distruge? Vei.. 

Zafira a clătinat din cap. 

— N-o să-l distrugă. Dacă există ceva sacru pentru el, acel 
lucru e cunoașterea. 

De lucrul ăsta era sigură și, din puținul pe care reușise să-l 
înțeleagă despre eluzivul Jawarat, înțelesese că cunoașterea 
lui era nesfârșită. 

— Dar va cuceri tronul. 

Nu a vorbit despre faptul că Leul jurase s-o ia de regină și 
că ea se cutremurase, dar nu numai de dezgust și de furie. 

Rușinea îi oprea limba, împiedicând-o să le spună că Leul 
promisese ceva mult mai cumplit decât își putea închipui ori- 
care dintre ei. Laa, nu era rușine, ci frică. Cum ar fi privit-o 
dacă ar fi aflat că nu numai că-i dăduse Jawaratul, ci și vorbise 
cu el? Că-l sărutase? 

Exact din același motiv nu le putea spune despre reaua-vo- 

ință a Jawaratului. Despre viziunea și șoaptele lui. În ochii lor, 
ea era fata cu inima pură. Cu intenții perfecte. 

Frică. Rușine. Erau ace care-i legau buzele cu aţă. 

— După cum era de așteptat. 

Seif a reacționat la cuvintele ei cu dispreț și iritare. 

— Asta urmărea și acum un secol. Credeai că s-a schimbat? 
Că dorințele lui se vor termina la Jawarat și la o singură 
inimă? Laa. 

— Atunci ar trebui să mergem la palat. Unde se află tronul, 
a spus Lana și nimeni nu a făcut nicio observație cu privire la 
faptul că spusese „să mergem” la plural. 

De parcă și ea ar fi luat parte la povestea asta. De parcă ar 
fi găsit o ramură pe copacul zumrei și s-ar fi cocoțat pe ea, ală- 
turându-li-se cum putea. 

— Dar nu poate cuceri tronul, a spus Kifah, încruntând 
sprâncenele. Orice copil știe asta. Tronul de Aur primește 
doar sângele Surorilor sau pe cei desemnaţi de ele. 

Seif și Aya au schimbat priviri. 

— Poate, a spus Seif. Dar nu avem idee ce-i va dezvălui 
Jawaratul, ce chichițe știute de Surori pe care acum le va ști 
și el. În orice caz, ar fi o prostie din partea lui să atace palatul 
înainte de a înțelege Jawaratul. Am pus safini să caute prin 
oraș, fără rezultat. 

Și-a frământat maxilarul. 

— Voi trimite după mai mulți soldați. 

Istovirea din vocea lui răsuna ca un clopot. Ștreangul se 
strângea în jurul lor și era vina ei, Zafira își dădea seama. 

— Mă duceu. 

Cuvintele s-au revărsat din ea. Și-a dres glasul și a înălțat 
bărbia, dar a descoperit că nu putea privi în ochi pe niciunul 
dintre ei. 

— Mă duceu în Alderamin. La Bait ul-Ahlaam. Voi găsi sti- 
cluța cu sânge de si'lah și o voi folosi ca să-l găsesc pe Altair, 

inima, Jawaratul și pe Leu, înainte să atace palatul. Înainte 
să poată face ceva. Voi rezolva situația. 

Imposibil. Ecoul vocii Jawaratului o urmărea și acum. 

S-a scuturat de batjocura lui. Se poate să fi fost o listă 
lungă, dar toate patru aveau să fie în același loc. În privința 
asta era convinsă. 

— Okhti, nu, a șoptit Lana. 

Dar ea ce să înțeleagă? Se putea repezi în mijlocul unei 
revolte și putea să vindece oamenii, dar nu putea înțelege ce 
însemna cu adevărat povara îndelungată a responsabilități. 
Zafira purtase de grijă poporului ei ani întregi, îi ajutase iar 
și iar. 

Până în ziua de azi. Când Jawaratul vorbise folosindu-se 
de vocea ei. Când dăruise Leului Jawaratul legat cu o fundă 
argintie, așa cum spusese Seif. S-a holbat la mâinile ei, amin- 
tindu-și ce făcuseră în cosmarul acela îngrozitor. Brusc, vizi- 
unea Jawaratului nu mai era atât de neverosimilă. 

Va pleca în zori. Laa, va pleca acum. 

— Mai e ceva, a spus Kifah, întorcându-se spre Zafira. Mă 
pregăteam să vin după tine - uite! 

A luat cutia de pe masa scundă și a deschis-o. Inimile lu- 
ceau tenebros în lumina oblică a lămpilor. Nu. Nu lumina le 
făcea să pară întunecate, erau întunecate. 

— Sunt pe moarte. 

Lana a privit în cutie, vorbind încet. 

Inima Zafirei s-a poticnit și respirația i-a devenit aproape 
dureroasă. Pentru magie pornise pe calea asta, pentru ea își 
părăsise căminul, viața, familia. 

Murea sub ochii ei. 

Atunci au intrat, nouă cu totul, îmbrăcați în culori vii și 
croieli parcă scoase din fanteziile unui croitor. Înaltul Cerc al 
lui Benyamin. Frumoși și nemiloși, înarmați și cruzi. Ochii 
lor drepţi erau încercuiți cu tatuaje care-i însemnau cu va- 

lorile la care ţineau mai mult decât la orice altceva. Zafirei i 
se păruse că auzise și alte persoane plimbându-se prin casă 
inițial, la sosirea ei, dar, văzând că nimeni nu li se alătura la 
mese, își spusese că o înșelau urechile. Mândrie. Nici măcar 
Seif nu mânca împreună cu ei. Zafira s-a stăpânit, ascunzând 
uimirea plină de admirație care amenința să pună stăpânire 
pe chipul ei. 

Kifah a vorbit încet. 

— Vor lua inimile. 

Zafira a clipit la ea. Cuvântul „lua” îi zornăia în cap. 

Primele ei gânduri s-au îndreptat spre părinţii lui Deen și 
Yasmine, care se ținuseră cu ghearele de singurul lor fiu când 
armata demenhună a venit după el, cu luni bune înainte ca ei 
înșiși să fie înregimentați ca spițeri. 

Ceruri mari, calmează-te. Inimile nu erau copiii ei Erau 
doar marfa neînsemnată pentru care își riscase nenorocita 
de viață pe o insulă de coșmar. Nimic mai mult. 

— N-ar trebui să le ducem noi? a întrebat ea prostește. 

Kifah s-a uitat la ea. 

— Nu putem fi peste tot în același timp. Oricum, lor le 
lăsăm sarcina mai ușoară. Să călărească, să urce niște trepte, 
să introducă o inimă printre coastele pustii ale unui minaret. 
Khalas’. 

Rânjetul ei s-a lățit când unii dintre safini i-au aruncat pri- 
viri dușmănoase. 

Lana, care uitase să închidă gura după apariția safinilor, 
și-a regăsit în sfârșit simțul decenței 

— Asta va împiedica inimile să... 

A tăcut, fără să poată duce întrebarea la capăt. 

Seif a înfășurat cu grijă trei dintre inimi și le-a împărțit 
safinilor, care aşteptau în grupuri de câte trei 


* S-a săvârşit, gata, în limba arabā (n.t.). 

— Nimeni nu știe dacă înapoierea a patru dintre inimi va 
opri deteriorarea lor în absenţa celei de-a cincea, care va pune 
în mișcare magia Surorilor. Certe că nu mai sunt în siguranță 
aici. Înaltul Cerc va înapoia fiecare inimă și le va păzi până la 
victoria noastră. 

Leul și-a plimbat iar privirea prin camera Zafirei, căutân- 
du-le, după care s-a transformat din nou în Nasir. 

Înfiorată, Zafira a privit cum safinii au luat inimile și le-au 
așezat în cutii cu mișcări delicate, purtându-le cu grijă. Și-a 
mușcat limba ca să nu-i avertizeze să fie atenți. Cum putea 
pretinde de la ei să fie atenţi când ea aproape că dăruise 
Jawaratul Leului de bunăvoie? 

Seif a păstrat a patra inimă pentru sine. 

Luaţi-le, a gândit Zafira. Le va îngădui această mică vic- 
torie lui Seif și Înaltului Cerc. Laa, victoria nu era a lor; le va 
permite s-o facă pentru ea și, după ce va obținea cincea inimă, 
împreună cu reușita de a fi furat de la Leul Nopţii, o va îna- 
poia ea însăși 

Datorită ei va reveni magia. 

Seif s-a întors spre ea, știrbindu-i clipa de încântare cu pri- 
virea lui crudă. 

— Ei? Pornim spre Alderamin? 

Noi? Ah -de aceea păstrase o inimă pentru el. Avea s-o îna- 
poieze la minaretul regal din Alderamin. 

Văzând că nu răspunde, Seif a adăugat: 

— Sau poate că proclamația aceea a fost doar încă o sarcină 
prea dificilă pentru tine? 

Zafira a plecat capul, pentru că eșecul ei încă era prea re- 
cent și prea dureros ca să-i îngăduie o ripostă. Câţiva dintre 
safini au chicotit și ea s-a întrebat cum puteau să dorească 
binele Arawiyei și în același timp să se poarte atât de exaspe- 
rant de urât. 

Unul câte unul, grupurile de câte trei membri ai Înaltului 

Cerc au plecat și, una câte una, cele trei inimi menite pentru 
Pelusia, Zaram și Demenhur au dispărut în noapte. 

Respiră, și-a spus Zafira. Kifah i-a urmărit cu privirea, cu 
chipul împietrit, până când și-a venit în fire și s-a întors spre 
Zafira cu o urmă de zâmbet. Pe Zafira o liniștea cumva să știe 
că nu numai ea suferea din cauza pierderii. Din cauza dorului 
simțit încă din clipa în care inimile au trecut pragul casei. 

— Nu pleca, a spus Lana. 

Ținea în mâini trusa Ayei. 

— Atunci vino cu mine și nu va mai trebui să fim despăr- 
țite niciodată, a spus Zafira. 

Imediat ce Lana și-a mușcat buza, Zafira și-a dat seama că 
era o dorință prea trasă de păr. Dintotdeauna urmaseră dru- 
muri diferite, ea cu săgețile ei și sora ei cu tincturile. 

— Nu pot. 

— De ce nu? a întrebat Zafira, fără să-i pese de frenezia 
care se strecura în vocea ei. 

Fără să-i pese de nerăbdarea lui Seif și de compătimirea 
lui Kifah. 

Lana doar a clătinat din cap, privind timid spre Aya. 

Era încă o lopată care săpa în inima ei și așa scobită. 


xokk 


Până și atingerea vătraiului fusese mai puțin dureroasă decât 
golul acesta din inima lui Nasir. Nu-și dorea decât ca senti- 
mentul de pustiire să se sfârșească. Asta își dorea dintot- 
deauna, și-a dat el seama, și nimic altceva. Să fie văzut. Să fie 
înțeles. 

Să fie nevoie de el și să fie dorit. 

A început procesul lung de dezbrăcare, începând cu ar- 
mele și apoi dezlegând cingătoarea robei, netezind cutele că- 
mășii și atârnând-o de spătarul scaunului. Boarea dinspre 

fereastra deschisă număra cicatricile nesfârșite de pe spatele 
lui cu atingeri curioase. 

Foșnetul stins al unor tălpi goale a rupt tăcerea și Nasir a 
încremenit cu mâna pe cureaua pantalonilor. Nu s-a obosit să 
se întindă după sabie. Îi ajungeau mâinile goale. 

— Nu te ajută cu nimic să te ascunzi, a spus el cu voce 
joasă, mormântală, și, aproape pe dată, o siluetă s-a ivit din 
umbrele din preajma paravanului cu zăbrele, luminată de 
numeroasele lămpi. 

Nasir putea recunoaște oriunde trupul acela mlădios. 

— Kulsum. 

Aceasta și-a dat jos șalul ocru de pe cap și părul ei întu- 
necat a lucit în lumină. 

Preţ de o clipă, Nasir nu a putut decât să se holbeze. Inima 
îi era o ruină curățată cu peria până la sânge, mintea, o hara- 
babură de durere și amintiri. Asta era fata pe care o iubise, al 
cărei trup îl cunoștea la fel de intim ca pe al lui. A cărei voce 
fusese cea mai melodioasă din câte auzise, până când tatăl lui 
a aflat că fiul lui găsise un mijloc de evadare. Laa, Leul fusese 
cel care îl descoperise, Leul controlase mâna lui Ghameg, 
smulgând limba din gura ei. 

Ca și cum Nasir nu s-ar fi detestat suficient de mult până 
atunci, gestul acela crud l-a înecat într-un puț adânc al urii 
de sine. Păstrase distanța, se învinuise pe sine și făcuse ju- 
răminte inutile până în acel moment pe Sharr, când a aflat 
că Kulsum era spioană. Însă nu știa de cât timp îi slujea lui 
Altair - cu mult înainte de prima lor întâlnire? După moartea 
mamei lui? De când își pierduse limba? 

— Ai venit pentru Altair, a spus Nasir. 

Kulsum a dat din cap încet, da și nu, amintindu-i dureros 
de ceea ce ea nu avea să mai aibă parte niciodată. Cum intrase 
în casă - scriindu-i Ayei? 

— Atunci ar trebui să știi că nu e aici, a spus el. 

Aya i-ar fi spus. Ochii ei întunecați s-au aprins de repro- 
șuri și Nasir a râs amar. 

— Nu te teme, nu l-am omorât, dar, după cum știi, unele 
sorți sunt mai cumplite decât moartea. E cu Leul Nopţii. 

Și apoi, pentru că era crud și abominabil și îndurerat, a 
spus: 

— Mă tem să nu-ţi spun prea multe, pentru că slugilor le 
place să bârfească, nu-i așa? 

Monstrul dinăuntrul lui a întins buzele într-un zâmbet. 

— Dar știm amândoi că nu poți să le spui nimic. 

Nicio emoție nu a străfulgerat pe chipul ei. 

Era mai iscusită decât și-ar fi imaginat Nasir vreodată. S-a 
apropiat de el și Nasir s-a minunat câtă ură își putea răscoli 
față de o persoană atât de frumoasă, dar oare era ură față de 
ea sau față de el - sau față de amândoi? 

Privirea ei a coborât înspre pieptul lui, la arsura proaspătă 
de lângă claviculă. Nasir ar fi trebuit să-și ia cămașa, dar ce 
rost avea? Kulsum îl văzuse astfel de nenumărate ori. Văzuse 
chiar mai multe. 

— De ce ai făcut-o? a întrebat el încet. 

Nu a răspuns. Nu avea să răspundă nici într-o mie de ani. 

— Ce te-a înduplecat să mimezi iubire pentru un monstru? 

I-a studiat postura, cum își ținea spatele drept. Mersul ei, 
cu fruntea sus, cu rochia liberă în jurul picioarelor. 

Nu era de obârşie umilă, fapt pe care ar fi trebuit să-l ob- 
serve cu ani în urmă. Și din prietenia lui cu Kifah învățase 
un lucru, că oamenii puteau face multe de dragul răzbunării. 

— Nu ai fost mereu spioana lui Altair. A sesizat o ocazie și 
a profitat de ea, dar tu... a spus el încet și fire subțiri de umbră 
i-au colorat braţele. 

În urechi i-a răsunat râsetul catifelat al Zafirei. Respiră. 

— Ţi-ai făcut planurile tale. 

Sclipirea din ochii ei a fost o confirmare suficientă. 

— Am ucis pe cineva, a dedus el. 

Cealtceva să fi făcut? Niciodată nu complotase, nu urzise și 
nu ruinase pe nimeni. Ucidea oamenii, nimic mai complicat. 

— Pe tatăl tău. 

Kulsum a clătinat din cap. 

— Pe mama ta? 

Iarăşi a clătinat din cap. Nu - renunțase la o viață bună cu 
scopul de a se apropia de el. De a-l face s-o iubească, cu gândul 
să-i frângă inima. 

— Pe iubitul tău, a priceput Nasir, cu un râset sec și plin de 
căință. L-am ucis pe cel pe care-l iubeai, așa că ai renunțat la 
viața ta pentru a porni pe un drum al răzbunării. Admirabil. A 
meritat, iubire? Ai râs când tatăl meu mă înfiera? Ţi-a crescut 
inima când mă întorceam din misiunile mele, lipsit de încă 
o fărâmă din sufletul meu? Durerea mea ţi-a făcut plăcere, 
Kulsum? 

A întins mâna spre el și Nasir s-a dat înapoi. 

— Mai curând aș alege moartea decât să mă atingi. 

Nasir nu era nicidecum un sfânt. Era perfect conștient de 
ironia dezgustului său. 

— Ar fi trebuit să gândești lucrurile până la capăt. Ar fi tre- 
buit să-ţi dai seama că sultanul mă ura mai mult decât m-ai fi 
urât tu vreodată. Atunci poate că ţi-ai fi păstrat limba. 

Nasir a clătinat din cap în tăcere. 

— Nimic nu m-a durut mai mult, știai? 

Nimic nu-l duruse mai mult decât credința că Kulsum își 
pierduse limba pentru că îndrăznise să iubească un mon- 
stru, când, de fapt, acela era prețul răzbunării ei. Perdelele 
fluturau, poftind și mai multe, și boarea a tras de ușa pe care 
Nasir, zăpăcit, n-o mai închisese. 

— Dar, dacă ai acceptat să faci atâtea sacrificii ca să-mi 
aduci aceeași durere pe care ai simțit-o tu, atunci mabrook”. 
Răzbunarea ta e împlinită. 


* Fii binecuvântată, în limba arabă (n.t.) 


154 HAFSAH FAIZAL 


O parte din el se bucura de conversaţia asta, se bucura că 
în sfârșit avea ocazia să dea la o parte ceea ce fusese cândva 
între ei. 

— Acum ieși, a poruncit el. Când se va întoarce Altair, oa- 
menii vor forma o coadă. Să te prezinți și tu. 

Dar Kulsum nu s-a clintit. Doar îl privea, cu ochii ei în- 
tunecați strălucind. Plini de remușcări, aproape... flămânzi. 
Nasir și-a imaginat ce ar fi spus, dacă ar fi putut vorbi Poate 
că, în ciuda dorinţei ei de răzbunare, o parte din ea chiar îl iu- 
bise, cu o iubire pe care o putea nutri doar timpul îndelungat 
petrecut de două persoane în izolare. 

Nasir a întors privirea. 

Și, de parcă - vezi să nu - ziua lui nu fusese suficient de ne- 
fericită, a auzit ușa deschizându-se încă puţin și o inspirație 
scurtă, pentru că nimeni nu se gândea să bată în casa asta 
blestemată. 

Khara. 

Zafira încremenise în prag, cu părul ciufulit, cu gura um- 
flată. Imaginea ei l-a sfâșiat în bucăți în timp ce fata se uita 
când la Kulsum, când la bustul lui gol, coborând genele ca 
două tăieturi frânte. 

Nu e ceea ce pare, a vrut să spună Nasir, dar oare îi ieșeau 
lui bine lucrurile vreodată? 

Capitolul 21 


Sfântă zăpadă. De-ar fi ţinut ușa închisă, nu i-ar fi văzut. 
Nasir, fără cămașă, fără umbrele Sharrului care să-l ascundă. 
Lumina lămpilor îl picta în dâre aurii până la cureaua joasă, 
joasă a șalvarilor, aprinzând ceva în venele ei. 

Și ea: fata subțire cu șalul galben, mai frumoasă decât ar 
fi visat Zafira să fie vreodată - cu corpul ei vânjos și înălțimea 
nefeminină. Când o mai deranjase ideea frumuseții? Ochii i 
s-au înfierbântat. 

Gelozia întuneca inima și Zafira nu era geloasă. Avea 
inimă pură. 

Gândul i-a zburat la buzele Leului apăsate pe ale ei. La 
Nasir, fără niciun petic de stofă pe spinarea lui. Până aici. Își 
pierdea minţile. 

Mersese acolo doar ca să vadă ce face, să-i spună despre 
planurile lor. Să-i spună că pierduse Jawaratul și să-i explice 
că, da, avusese dreptate să nu-i încredințeze inimile, care 
acum fuseseră luate. Pentru că o parte stupidă, naivă, copilă- 
roasă din ea crezuse că-i va păsa, că va înțelege. 

Cât de mult se înșelase. 

A pornit iarăși fără zgomot pe coridor, plimbându-și de- 
getele pe lambriul pereților, conștientă că nu mai pătrunsese 
atât de departe în casă, unde își aveau camerele mulți dintre 
membrii Înaltului Cerc. Oare mai rămăsese vreunul, după ce 
plecaseră cei nouă? Nu știa. Dar majoritatea ușilor erau în- 

chise și nu voia să deschidă una și să dea cu ochii de încă o 
scenă pe care n-ar trebui s-o vadă. 

Și acum din spatele ei se apropiau pași grăbiţi. Perfect. 

A grăbit pasul pe sub o boltă și a intrat într-o încăpere cu 
tavanul înalt. Probabil pentru banchete. Nu avea de unde ști. 
Spaţiul cel mai mare din satul ei din Demenhur era jumu'a, 
iar blestemăţia era în aer liber. 

— Zafira. 

A încremenit, simțind piatra rece sub tălpile goale. 

— De ce fugi? 

S-a întors. Pusese pe el o cămașă, dar nu avusese timp s-o 
încheie. Mușchii bustului i se unduiau când respira și Zafira 
și-a imaginat mâinile ei pe pielea lui, vocea lui în urechea 
ei. S-a închipuit întorcând gura spre a lui. Mâinile Leului pe 
coapsele ei. Nu. 

Furie. Asta trebuia să simtă acum. Nu... asta. Dar tor- 
țele pâlpâitoare luminau durerea din ochii lui și-i tulbura 
gândurile. 

— Vă ofeream intimitate. 

Vocea îi era tăioasă ca oţelul. 

A încolțit-o la perete, fără să-i pese că ușile s-ar fi putut 
deschide în orice clipă. A vorbit încet. 

— Nu vreau să am intimitate decât alături de tine. 

— Nu, nu vrei asta, a spus ea pe nerăsuflate, fără a lua în 
seamă ce ar fi putut însemna cuvintele ei. 

Nu era nici pe jumătate la fel de frumoasă ca fata cu șalul 
galben. Khara. N-ar fi trebuit să-i pese. 

Nasir s-a apropiat, atingându-și vârfurile degetelor goale 
de la picioare de ale ei. Privea în pământ. Zafira a simțit de- 
ruta și fierbințeala trupului lui ca și când ar fi fost ale ei. 

— Ce vrei? a șoptit ea. 

Timpul petrecut împreună pe Sharr legase o sfoară între 
ei, noduroasă și încurcată, ale cărei margini se rodeau pe mă- 


DESCĂTUȘAREA STELELOR 157 


sură ce-i apropia. 

Nasir a scos un sunet, ca o jumătate de suspin sau de râs, 
și asta a fost tot. Spune-mi, s-a rugat ea în tăcere. Întunericul 
se holba la ea. Niciodată nu ajungeau mai departe - ea întreba 
și el se retrăgea. 

— Am pierdut Jawaratul, a spus ea deodată. 

Pentru că erau o zumra și atâta lucru îi datora și ea. 

— Leul a venit la mine, deghizat în... altcineva. 

Nasir a ridicat ochii la ea deodată și Zafira și-a ferit pri- 
virea, răscolită de jenă și de mânie. Mintea îi zbura la fata cu 
șalul galben, cu pielea ei aurie, trăsăturile armonioase și bu- 
zele pline. Cu ea îi era greu să-și găsească cuvintele? Postura 
ei fusese relaxată, ca și când i-ar fi știut secretele. Ochii ei în- 
tunecați îi contemplaseră pieptul gol, de parcă ar fi știut cum 
e să-l atingi 

Nu, a hotărât Zafira. Nu-i era greu. 

— Dacă nu poţi spune ce vrei, atunci poate că... 

S-a oprit și a încercat din nou. 

— Poate că n-o vrei atât de mult. 

S-a depărtat de perete. Nasir a lăsat mâna să-i cadă în 
lături. 

— Poate că n-o meriţi. 

Oare avertismentul Vrăjitoarei Argintii se referea la el? La 
propriul ei fiu? 

Şi-a lăsat inima la picioarele lui, și-a pus creierul la adă- 
post și se apropia de ușă când el a vorbit. 

Încet. Frânt. 

— Tu ce vrei? 

Moartea Leului. Salvarea lui Altair. Revenirea magiei. 
Dreptate pentru Baba. Pe tine. Pe tine. Pe tine. Nasir era un 
ritm în sângele ei. 

— Onoarea înaintea inimii, a spus Zafira. 

Va face singură ceea ce trebuia făcut. 
Ca de obicei. 

Capitolul 22 


Era întuneric când s-a întors Leul și victoria îi întipărise un 
zâmbet lucitor ca noaptea. O veselie în privire care a făcut ca 
inima lui Altair să se oprească o fracțiune de secundă, după 
care a simţit în același timp un nimic adânc și amorțitor șiun 
tot care se dilata tumultuos. 

Dintre faldurile robei, Leul a scos Jawaratul cu mișcări gri- 
julii. Verde, cu pagini jerpelite și o coamă înflăcărată impri- 
mată în relief în centru. 

Nu numai că zumra -cu tot cu safinii lor bătrâni, cu prințul 
mânuitor de umbre și cu dum sihr - nu-l găsise pe Altair, dar 
fusese și neglijentă. 

Leul îl privea atent, dar ce era de văzut? Dezamăgirea lui 
Altair din cauza incompetenței lor? Satisfacția datorată reu- 
șitei unui plan? 

— Dezlegați-i lanțurile, a spus tatăl lui grijuliu și un ifrit a 
apărut cu cheia. 

O bucată mică și neînsemnată de fier turnat care avea 
să-i dăruiască libertatea. Jawaratul, amintirile întrupate ale 
Surorilor Veșniciei, în schimbul libertății lui. 

Ca să nu fie uitat niciodată. 

Nici tatăl, nici fiul nu au vorbit până când au fost dezlegate 
lanțurile. 

— Oare n-ai putea să-mi scoţi și cătușele? a făcut Altair o 
încercare, cu o voce cam răgușită, cu privirea ațintită la carte. 

Leul a zâmbit. Era ceva deosebit să fii cauza bucuriei altuia. 

Să fii mândria ochilor cuiva, chiar și pentru o clipă trecătoare. 

Altair i-a zâmbit cu aceeași măsură. 

— Akhh, știam că cer prea mult. 

— Mi-ai făcut un serviciu, Altair. Pentru asta, ești liber să 
te plimbi prin casă după bunul plac. 

Halal libertate. 

— Ah, Baba. Chiar că mi s-a luat o povară de pe inimă - 
adică de pe braţe, a spus Altair cu dezinvoltură, flexându-și 
mușchii. 

A tăcut câteva momente, apoi a spus: 

— Ce ai de gând să faci cu el? 

— Să-l învăţ, a spus simplu Leul. Nu-mi stă în fire să mă 
feresc de farmecele cărților. 

Altair s-a gândit la asta. 

— Atunci Marea Bibliotecă te-ar ucide. 

Leul a râs încet, îngândurat. 

— O cred în stare. Nimic nu se compară cu traversarea 
unei uși care promite să-ți deschidă calea către infinit. 

Erau în altă casă acum, care îi aparținuse unei safine 
cu o experiență profesională ce avea să le lipsească nespus 
multora. 

— Cum erau? a întrebat Altair înainte să se poată opri. 

A observat că membrele i s-au încordat în așteptarea 
răspunsului. 

Leul a tăcut un moment. Era straniu, pentru că nu avea 
puls, deși fremăta de entuziasm. 

— În viață. Sănătoși. Parcă nu aveau nicio grabă. Totul e 
spre bine, nu? Încep să savurez alianța noastră, Altair. 

Altair și-a coborât privirea la cătușele din jurul încheietu- 
rilor sale, care-i înăbușeau puterea și-i iritau pielea necon- 
tenit. Ce ar fi trebuit să mai destăinuie ca să scape de ele? 

După ce Leul a plecat, Altair s-a oprit în pragul ușii. Dădea 
într-un coridor și spre casa scării, urmată de un labirint de 
camere. O comoară de secrete. 

Capitolul 23 


Până să găsească Nasir un șir de cuvinte potrivite ca să-și 
ceară iertare cum trebuie, a fost prea târziu. Nu era în camera 
ei. Nu era în holul principal. Nu era nicăieri în casă și, când 
a fugit afară, prea grăbit ca să-și mai încalțe ghetele, a văzut 
slugile calmând cei doi armăsari rămași în grajd, unde îna- 
inte văzuse paisprezece. 

Pulsul nu-i mai zvâcnise niciodată atât de iute ca acum. 
Niciodată nu mai simțise un asemenea amar, o durere atât 
de adâncă, până-n măduva oaselor. Ar fi trebuit să-și pună 
cămașa, ar fi trebuit s-o alunge pe Kulsum, ar fi trebuit să 
răspundă la întrebarea Zafirei. Regretul era prietenul cel mai 
bun al lui Nasir. 

Luna s-a retras după nori, deznădăjduită, și un aer rece 
s-a coborât din ceruri, înfigându-și colții în oraș. S-a întors în 
camera sa, descoperind cu ușurare că era goală, și și-a luat 
armele, după care s-a spălat pe picioare și și-a tras ghetele, 
fiind cât pe ce să plece cu gheata dreaptă pe piciorul stâng și 
cu cea stângă pe piciorul drept, apoi, împreună cu slugile, s-a 
străduit să liniștească unul dintre armăsarii agitați, deși i s-a 
spus că era cel mai slab dintre toți caii. 

Nasir nu s-a mirat. Ăsta era norocul lui. A scos busola roșu 
cu argintiu pe care i-o dăduse Vrăjitoarea Argintie înainte de 
plecarea spre Sharr și și-a plimbat degetul pe suprafața ei. Îl 
îndrumase până la Zafira de mai multe ori 

Tu ce vrei? 

Mai multe decât îi putea duce inima. Mai multe decât ar fi 
putut să înțeleagă. 

Când în sfârșit a încălecat animalul și porțile s-au deschis 
scârțâind, Aya a ieși valvârtej. Nasir se întreba dacă rămăsese 
în urmă de dragul lui, de vreme ce toți ceilalți plecaseră, cu 
excepția surorii Zafirei. A rămas de dragul Lanei, potaie. Nasir 
a tresărit sub lovitura propriilor gânduri, ecouri ale insultelor 
tatălui său. 

— Noaptea jelește. 

Auzindu-i vocea, Nasir și-a stăpânit un tremur și a condus 
calul spre străzile întunecate. Clădirile din calcar luceau ne- 
gru-albăstriu. Felinarele străluceau ca niște ochi veșnic vigi- 
lenți. Ecourile negustorilor și ale oamenilor care se plimbau 
printre tarabele lor i-au amintit că orașul ăsta nu dormea ni- 
ciodată. În celălalt capăt al străzilor întortocheate și al caselor 
întinse se afla palatul. Nu vorbise nimănui despre planurile 
pe care începuse să le înfiripeze, dar acum ce importanță mai 
avea? Trebuia să găsească zurmra. Trebuia s-o găsească pe 
Zafira. 

De ce? i-a șoptit o voce din fundul capului 

Aya a observat șovăiala lui. 

— Unde te duci? 

— În Alderamin, a spus el când tăcerea a devenit insupor- 
tabilă. Să mă alătur Zafirei 

— Nu e nevoie. Seif și Kifah sunt cu ea. După cum ai spus 
și tu, trebuie făcute pregătiri aici. 

Nasir s-a oprit, chibzuind la cuvintele ei logice. 

— Intră înapoi, l-a îndemnat Aya. Dacă nu vrei să te odih- 
nești, putem continua antrenamentul. 

Rimaal. Uită-te la tine. Nu era vorba despre călătoria 
în sine, pentru că încă era de părere că un drum până în 
Alderamin în căutarea unei sticluțe care poate că nici nu 

exista era o pierdere de timp. Nu era vorba despre câți oameni 
erau cu ea; era vorba despre Zafira însăși. Voia să-i spună cu- 
vintele pe care nu reușise să le rostească înainte. Chiar dacă el 
considera că ar fi avut șanse mai mari să-l găsească pe Altair 
aici. Mai exact, la palat. 

O siluetă scundă a dat buzna pe poartă. Lama de la man- 
șeta lui Nasir a zvâcnit pe încheietura lui, dar apoi a recu- 
noscut șalul verde-luminos. Lana s-a oprit în dreptul calului 
lui, cu ochii holbați și fără aer. 

Ayaa alergat la ea. 

— Ce e, micuțo? 

— 0... o Gardă a Sultanului, a strigat ea. 

Nasir a coborât de pe cal într-o clipă. Dacă bărbatul se atin- 
sese de ea, chiar și dacă încercase să se atingă de ea, avea să-și 
piardă degetele și apoi limba. Şi după aceea capul. 

— Am venit cât de repede am putut. 

Avea un sul în mână. 

Nasir a răsuflat ușurat, dar nu era nevoie să citească sulul 
ca să-și dea seama de unde venise. Era prințul și nuanța asta 
de pergament îi era cunoscută. Ceea ce nu a împiedicat șocul 
de spaimă să-i străbată membrele când Aya l-a desfășurat, 
l-a citit și i l-a întins lui fără niciun cuvânt. Pentru că, atunci 
când se abătea asupra lui vreun dezastru, aproape întot- 
deauna urma un potop de alte nenorociri. 

— De unde știa cine sunt? a întrebat Lana, fără să se preo- 
cupe de ceea ce primise dela el. 

Abia atunci Nasir a observat că tremura. 

A privit dincolo de porți. Nu a simțit pe nimeni, dar, dacă 
cineva ținea socoteala plecărilor și sosirilor Lanei, atunci era 
evident. 

— Suntem supravegheați. 

Nasir a dus înapoi calul în grajd; apoi el și Aya au condus-o 
pe Lana înăuntru și au așezat-o pe pernele majlis-ului cu o 

pătură. O slugă i-a adus ceai. Aya a ţinut-ola piept, șoptindu-i 
ceva, prea încet ca s-o poată auzi Nasir prin vâjâitul pe care i 
l-a stârnit în urechi citirea misivei. 

Era o invitaţie la un ospăț, trimisă nu doar prințului moş- 
tenitor, ci și tuturor conducătorilor Arawiyei, pentru sărbăto- 
rirea restaurării iminente a magiei 

Numai că magia era încă departe de a fi restaurată. Ar 
fi putut să nu fie restaurată niciodată, în ciuda succesului 
aproape deplin al zumrei pe Sharr. 

— Vom merge, a spus Nasir sub licărul lămpilor suspen- 
date de tavan. 

— E o capcană, a spus Aya, surprinsă că Nasir voia să ac- 
cepte invitaţia. 

— Nu-i o capcană dacă suntem conștienți de ea. 

Deja avea câteva motive pentru care dorea să meargă la 
palat, ipoteze pe care voia să le testeze, și acum planul lui era 
cât se poate de justificat. Medalionul de la gâtul lui Ghameq 
îi fulgera gândurile. Și gândul că Leul era la palat, ascunzân- 
du-se la vedere. 

— Noi știm că Leul îl ţine captiv pe tatăl meu, a spus el. Dar 
delegaţii nu știu. 

— Putem trimite și noi misive ca să le spunem că e o cap- 
cană, a propus Lana. 

Nasir și-a imaginat o asemenea misivă, care-i avertiza 
pe delegaţi cu privire la moartea ce-i aștepta, semnându-se 
„Prințul Morţii” A clătinat din cap. 

— Nu vor ajunge la timp. 

— Te gândești să-i protejezi, a spus Aya. 

De data asta, surprinderea ei l-a rănit, dar Lana i-a adresat 
un zâmbet abia schițat. Se pare că reputația lui ajunsese până 
și în cele mai îndepărtate sate din Demenhur. 

— Dacă e o capcană, e posibil să ne confruntăm cu Leul, a 
continuat Aya. 

— Nu-și va arăta mâna atât de curând, a spus Nasir, nu 
înainte de a descifra Jawaratul. Tatăl meu organizează 
petrecerea. 

— Şi e controlat de Leu, a spus Aya, cu blândețe, dar ferm. 
Singuri nu ne putem măsura cu el. 

— În afară de cazul în care luăm medalionul, a ripostat 
Nasir. 

Chipul Ayei s-a încordat, arătând limpede că nu era de 
acord, dar nu a răspuns. Nasir a strivit sulul în pumn. Leul 
juca cu pricepere și nimeni nu ar fi îndrăznit să refuze invi- 
taţia asta. 

Nici măcar Nasir. 

Capitolul 24 


Dacă Zafira era obosită, trupul ei nu dădea niciun semn. 
Furia îi încorda toate vasele de sânge și venele și înțelegea în 
sfârșit energia neostoită cu care trăia și respira Kifah. 

Zorii învăluiseră întunericul când briza mării a semnalat 
că se apropiau de granița Fortăreței Sultanului Luminile 
orașului s-au împuținat și pustietatea se întindea pe distanțe 
șocant de mari. Chiar era un șoc, s-a gândit Zafira, pentru că 
nimeni nu se așteptase ca Arzul să dispară vreodată. 

Seif ținea pasul în fața lor, de parcă Zafira l-ar fi implorat 
să meargă cu ea și el își arăta tuturor agasarea. Când, de fapt, 
el o întrebase pe ea dacă era gata în clipa în care Zafira se nă- 
pustise în holul principal, cu desagă cu tot. 

Kifah privise în spatele ei, spre scări, așteptând. 

— Unde-i Nasir? 

— E ocupat, a răspuns Zafira și mintea ei caraghioasă și-a 
amintit toate poveștile Yasminei, făcând-o să se întrebe dacă 
cumva chiar era ocupat. 

Kifah a privit-o cu o dezinvoltură care i-a furnicat pielea și 
a hotărât că tăcerea era cel mai bun răspuns. 

O pasăre țipa acum în zare, smulgând-o din gândurile 
ei. Zafira i-a urmărit furioasă zborul îndepărtat. Calul a ne- 
chezat și Zafira s-a supărat și pe el. Era puțin mai închis la 
culoare decât Sukkar, dar cu toate astea îi amintea de el. Cât 
de mult se învățaseră unul cu altul, cât de line erau mișcările 

lui. Zafira și-a mușcat limba. Mai bine durere fizică decât du- 
rerea fără leac a inimii 

Simţea lipsa Jawaratului. A cinismului și a observați- 
ilor lui. A căutării lui constante după haos și control - chiar 
dacă ea nu era de acord cu el, i-ar fi distras în chip bine-venit 
atenţia. 

— O să-mi fie greu să mă obișnuiesc să stau degeaba fără 
bătăile altor patru inimi, a spus Kifah îngândurată. 

— O sarcină mai puțin pentru când o să recuperăm ultima 
inimă, le-a amintit tăios Seif. 

Dacă, a fost cât pe ce să-l corecteze Zafira. Îndrăzneala 
Leului o uluise la fel de mult cum o uluise prezenţa lui în 
camera ei și asta spunea multe despre încrederea ei în sine. 
Măcar era împăcată la gândul că fata cu șalul galben părăsise 
casa cu puțin timp înainte de plecarea ei și a lui Kifah. Altfel, 
prezența ei i-ar fi îngreunat călătoria la fiecare pas. 

Dar de ce? s-a întrebat Zafira. De ce emoţiile, gândurile și 
faptele ei erau atât de intense când venea vorba de Nasir? 

— Oi! Nu fi așa tristă, a spus Kifah, apropiindu-și calul de 
al Zafirei în timp ce treceau pe lângă șiruri de spice undui- 
toare de orz, culturi delimitate cu mici garduri de o parte și 
de alta a drumului. Dacă Leul ar fi intrat pe ușa mea cu fața 
fratelui meu, Tamim, i-aș fi dat Jawaratul fără nicio ezitare. 
Și fratele meu e mort. 

Dar persoana din camera Zafirei nu fusese nici sora, nici 
mama sau tatăl ei mort, nu? A fost un băiat pe care-l cunoștea 
de doar câteva săptămâni, de care se simţea totuși legată 
parcă de-o viață. 

— Te mai gândești la Tamim? a întrebat ea. 

În unele zile ea uita să se gândească la Baba, alteori abia 
se gândea la Deen, a cărui respirație aburise aerul demenhun 
rece cu mai puțin de o lună în urmă. 

— Mereu, a spus Kifah. 

Iapa ei de culoarea castanelor fornăia, mergând la trap pe 
drumul pietruit. 

— Dar sunt momente când Altair are întâietate. În ultima 
vreme, din ce în ce mai des. 

— Îţi place de el, a spus Zafira. 

Kifah a pufnit. 

— Să nu-mi spui că ție nu-ți place. Călătorești spre 
Alderamin de dragul lui. 

Nu mergea acolo numai pentru Altair; ci și pentru vino- 
văţia ei, pentru Jawarat, pentru inima furată de Leu. Totuși 
Zafira n-o putea contrazice. 

— Dar îl... iubești? 

— Încerci să ne cuplezi, ah? Mă tem că afecțiunea mea nu 
funcţionează așa. Îl iubesc, da. Pătimaș. 

A înclinat capul. 

— Încep să iubesc zumra noastră - până și pe Nasir - la 
fel de mult cum îl iubesc pe Tamim, dar niciodată nu m-aș 
apropia de Altair așa cum îţi închipui. Pentru mine, afecți- 
unea nu se măsoară și nu se definește prin contacte tangibile. 

Zafira s-a gândit la cuvintele ei. 

— Văd cum ţi se învârt rotițele, Vânătoreaso. Nu am fost 
mereu atât de sigură. Într-o vreme mă gândeam că încă nu 
găsisem persoana potrivită. Se presupune că e o dorință în- 
născută a tuturor să-și găsească pe cineva, nu? Că asta e me- 
nirea noastră. Eu... nu am simțit imboldul ăsta niciodată. 
Nevoia asta. Laa, am crezut că eram defectă. Lipsită de inimă. 

Zafira a privit-o atent. 

— Dar nu mai cred asta. 

Kifah și-a îndreptat umerii și și-a îmboldit calul înainte 
zâmbind. 

— Nu, nu mai cred asta. 

Zafira și-a strâns coapsele și calul ei leneș a nechezat din 
nou, pornind apoi după Kifah. Era un soi deosebit de putere, 

să-ți cunoști inima atât de bine pe cât și-o cunoștea Kifah pe 
aei 

Ce vrei? Ceruse un răspuns de la Nasir, dar nici ea nu re- 
ușea să-l formuleze pe al ei. 

Seif îi aștepta în față, unde nisipul se înălța și cobora în 
dune ordonate. Cuiburi de umbre încă se agățau de sfârșitul 
nopții, coborând din ce în ce mai mult cu cât se apropiau Zafira 
și Kifah, până când întinderea aurie s-a cufundat în azur, lu- 
minându-se și oglindind cerul, murmurând un cântec diferit 
de cel al nisipurilor mișcătoare. 

Strâmtoarea lui Hakim. 

Încă un loc pe care Zafira nu se gândise că-l va vedea vreo- 
dată cu ochii ei. Încă un loc pe care Deen, care visase să călă- 
torească, nu avea să-l vadă niciodată. 

Și-a apăsat monturile mâinii pe durerea din piept, atin- 
gând inelul lui cu degetele. Iat-o! Amarul pierderii, pe care 
credea că-l uitase. Durerea pe care credea că o depășise. Chipul 
Yasminei i-a străfulgerat în minte, cu ochii de culoarea mierii 
lăcrimând de necaz. 

Kifah a fluierat. 

— Dacă apa asta nu te îmbie la înot, nu știu ce ar mai putea 
s-o facă. 

Zafira nu știa să înoate. Nu cunoștea multe dintre plăce- 
rile și lucrurile simple ale vieții. Apele erau străvezii ca sticla 
și trăgeau în adânc lumina soarelui tocmai deșteptat, ames- 
tecând-o într-o culoare albastru-verzuie fermecătoare. 

Seif privea malurile, pustiul. 

— Cândva, comerțul era înfloritor prin părțile astea. 
Rarități de pe Insulele Hessa. Bunuri transportate din 
Fortăreața Sultanului înspre Alderamin și invers. Târgurile 
se întindeau pe ambele coaste. 

Cuvintele lui ardeau de resentimente și Zafira se întreba 
pe cine învinuia pentru decăderea Arawiyei Dacă se învi- 

novățea pe sine în vreun fel, de vreme ce, așa cum știau toți 
arawiyanii, cruzimea safinilor îl crease pe Leu. 

— Vom traversa pe acolo. 

A arătat spre țărm, în amonte, unde un pod se întindea 
peste orizont ca un zâmbet întins prea tare. Era construit 
din lemn alb, de genul celui pe care-l puteau exploata în 
Demenhur sau poate chiar și în Alderamin, un teritoriu pe 
care nu-l cunoștea. Nituri de fier sclipeau intermitent pe lun- 
gimea lui, întrecându-se cu apele pentru atenţia lor. Se putea 
spune că o linișteau oarecum pe Zafira, pentru că podul tre- 
buie să fi avut o vechime de un secol, pe puțin. 

— Aș prefera să înot, a spus Kifah încet, trecându-și o 
mână peste creștetul pleșuv. 

Zafira ar fi preferat să treacă cu barca. Lui Seif nu-i păsa. 

— Poate că nu-ți pasă de siguranța ta, a început să spună 
Zafira, înțelegând cât de neadevărate erau aceste cuvinte când 
Kifah a izbucnit în râs. 

Era uluitor faptul că putea să fie și profund îngrijorată, și 
nespus de veselă în același timp. 

— Dar noi nu traversăm podul ăla cu inima. 

Seif nici măcar nu le-a întors privirea. 

— Eu și Aya l-am traversat când ne-am întors acasă ca 
să-i găsim pe ceilalți membri ai Înaltului Cerc, după căderea 
Arzului, și pentru mine ea valorează mai mult decât toată 
magia Arawiyei la un loc. 

Auzind tonul lui grav, cele două fete au schimbat priviri și 
râsul lui Kifah s-a stins la fel de repede cum izbucnise. Seif 
trebuie să fi simțit că-l priveau în tăcere, pentru că s-a întors 
înspre ele cu iritarea lui caracteristică în ochii palizi, cu tatu- 
ajul strălucind pe pielea întunecată. 

— Yalla, muritoarelor. 

Podul arăta și mai rău văzut de aproape, dar nici Zafira, 
nici Kifah nu au făcut vreo observaţie și au descălecat, con- 

ducându-și caii pe nisipul umed. Lemnul alb era pătat de pu- 
tregai și din loc în loc se ivea imaginea limpede a strâmtorii, 
acolo unde lipseau scânduri. 

Bine, atunci. 

Seif s-a pregătit să pornească primul, ținând strâns la brâu 
inima înfășurată în mătase, iar Zafira s-a întrebat dacă ținuse 
vreodată în brațe un copil. Era mai puțin probabil decât dacă 
ar fi fost muritor, și-a dat ea seama. Safinii plăteau pentru 
nemurirea lor cu șanse mai mici de a procrea. Foarte puțini 
safini nășteau vreodată - era o binecuvântare, după cum se 
învăța la școală, pentru că altfel ființele astea înfumurate ar 
fi năpădit Arawiya. Pentru că nu mai întâlnise niciun safin, 
Zafira nu avusese niciun motiv să nu fie de acord cu textele 
părtinitoare pe care le citise. 

Înţelegând acum cât de preţios fusese copilul Ayei și al 
lui Benyamin, a simţit o durere în piept. I-au apărut înaintea 
ochilor un zâmbet felin și ochi nisipii. Și-a amintit cuvinte 
mânioase, rostite de o fată muritoare înaintea morții lui. Oare 
morții simțeau suferință? 

— Le-ai fost alături? l-a întrebat ea pe Seif. 

Acesta i-a aruncat o privire. 

— Când a murit copilul lor? 

Chipul lui s-a făcut ca o stană. 

— l-am fost ei alături în absența soțului. 

— Nu pot să cred că Benyamin și-a abandonat soția, a spus 
Kifah aspru. 

— Moartea i-a distrus pe amândoi, le-a dezvăluit Seif, ațin- 
tindu-și ochii în zare. Benyamin a avut norocul să se afunde 
în muncă, dar Aya încă rătăcea după pierderea magiei. Era 
mijlocul ei de trai, căci Aya era și tămăduitoare, și îndrumă- 
toare în problemele magiei. Pierderea fiului a fost dificilă, dar 
pierderea lui Benyamin a devastat-o. Era în preajmă, bineîn- 
teles. O iubea. Dar Ayei îi trebuia mai mult și viața lor nu a 
mai fost niciodată ca înainte. 

Așadar mai exista un motiv pentru care Seif era supărat 
pe el. Parcă nu i-ar fi stat în fire lui Benyamin să-și abando- 
neze nevasta în favoarea muncii, dar Zafira văzuse cu ochii ei 
ce efect putea avea moartea asupra unei familii. Cum aceasta 
putea să înfigă cuțite în relații, să ascută durerea și să o trans- 
forme în arme. 

Gândul i-a zburat la momentele de dinaintea plecării din 
Fortăreața Sultanului, când Zafira își lega șireturile cizmelor, 
având în minte imaginea vie a fetei cu șalul galben. Lana ve- 
nise la ea pentru că, în sfârșit, Aya nu mai era aproape ca s-o 
poată auzi 

— Are nevoie de mine, a spus Lana atunci. 

— Are nevoie de tine? 

Zafira nu și-a putut stăpâni emoțiile. 

— Are zeci de ani de viață și acum, deodată, are nevoie de 
tine? 

Lana nu s-a clintit. 

— Îi amintesc de copilul ei. E frântă, Okhti. Și noi știm cum 
e, nu? Știm cum e să fii frântă. Suntem la fel, noi și ea. 

Zafira și Lana erau surori. Lumea le rănise și le chinuise și 
le sfâșiase sufletul, dar ele se puseseră pe picioare și îndura- 
seră. Răzbiseră și își văzuseră maideparte de drum. Dacă Aya 
avea nevoie de Lana din cauza fiului mort de care îi amintea, 
atunci, laa, safina nu era ca ele. Dar Zafira era prea supărată 
ca s-o facă pe Lana să înțeleagă, prea îndurerată după ce o vă- 
zuse pe fata din camera lui Nasir. 

— Oi, Vânătoreaso! a strigat Kifah. 

Zafira a clipit și și-a alungat gândurile. Din față Seif o 
privea cu aceeași expresie agasată pe care i-o adresase după 
ce îi dăduse Jawaratul Leului. Incapabilă, spunea privirea 
aceea. 

Fără nicio ezitare, a pășit pe pod și a ajuns-o din urmă pe 
Kifah. 

Podul se clătina sub ei și din lemn ieșea un sâsâit slab. S-a 
oprit. Sâsâit? 

Șuierat? 

Kifah a lăsat hățul calului și a apucat sulița. Seif a scos 
două coase curbate și Zafira a privit în jur, potrivind o săgeată 
în coarda arcului. A simțit vag că aștepta altceva. Nu vreun 
inamic, ci sunetul unui iatagan scos din teacă și ca un asasin 
mortal de silențios să devină și mai silențios în preajma 
pericolului. 

Kifah a scos un sunet. Zafira s-a întors îndată spre ea. 

Dar... erau singuri 

— Maride', a șoptit Seif. 

Şi ceva a licărit în apă. 


* Duhurirele în mitologia arabă (n.t.). 

Capitolul 25 


În timp ce mânau caii prin porți, pe pământul pavat și pre- 
sărat cu nisip aspru, căldura tot mai dogoritoare s-a lăsat 
peste Nasir ca o mantie subțire. Ar fi ajuns mai repede sărind 
peste acoperișuri, dar, de data asta, voia să fie văzut. Sosirea 
lui era așteptată și nu avea motiv să se furișeze. 

Văd că-l maimuţărești pe fratele tău preferat, l-a tachinat 
vocea lui Altair în mintea lui. Poate că asta făcea. 

Aya insistase să meargă cu el, ceea ce însemna că venise 
și Lana. Mergea pe calul safinei, holbând ochii pe măsură ce 
Nasir îi conducea printre clădiri de calcar răsfirate, cu iazurile 
lor verzui. S-ar fi putut crede că erau mamă și fiică dacă n-ar fi 
fost luate în seamă urechile ascuțite, a observat el. Senănau 
destul de mult la chip, prin ochii căprui, prin părul de nuanțe 
aproape identice. 

Lana s-a întors spre Aya cu un zâmbet mai nevinovat decât 
o știa el - o auzise sâsâind când Zafira s-a ferit să meargă sin- 
gură cu el. Dar privirea Ayei s-a înmuiat, visătoare, și Nasir 
și-a amintit: Benyamin și Aya avuseseră un copil cândva. 
Asta vedea Aya când se uita la Lana, tânără și ascultătoare. 

Dimineaţa a fost liniștită până când au ajuns pe Calea 
Sultanului, o vastă întindere de piatră fără niciun obstacol 
care să strice priveliștea palatului, care tremura în arșiță. De 
o parte și de alta a drumului se întindea câte un șir de cur- 
mali, ca niște santinele, ale căror frunze se legănau în adierea 
dimineții, accentuând frumusețea palatului. 

A trecut pe lângă oameni în drum spre piață și pe lângă 
gărzi. Slugile se târguiau pentru fiecare din bucatele pe care 
le puneau în coș. Treceau oameni călare și încă mulți alții la 
pas, unii alături de cămile care înaintau greoi. Unii negustori 
trăgeau cărucioare, pe când alții ridicau produsele pe umeri și 
porneau târșâindu-și sandalele și stârnind praful. 

Șoaptele s-au răspândit într-o clipă, plutind pe boarea us- 
cată drept până la urechile lui. 

S-a întors prințul. 

Treci în spatele meu, copile. 

De s-ar fi întors generalul. 

Altair era un ucigaș la fel de redutabil precum Nasir, dar 
pe el îl adorau. El îi apăra, spuneau ei. Le zâmbea. Îi fermeca. 

Spre rușinea lui, Nasir se alăturase maselor. 

Continuându-și drumul, Lana a chicotit la un comen- 
tariu mai indecent. Oamenii se zgâiau la fel de mult și la Aya, 
căscând gura uluiți, pentru că era frumoasă și grațioasă și 
zâmbetul ei era blajin spre oricine ar fi fost îndreptat. 

Când curiozitatea ridica ochii unora la ai lui, teroarea îi în- 
cețoșa îndată. Îi stârnea un sentiment de putere, deșteptând 
umbrele din sângele lui. O parte din el simţise lipsa fricii cu- 
venite, dar nu dusese dorul reverenței. Detesta momentele 
când oamenii cădeau în genunchi și plecau capetele, decla- 
rându-și șoptit respectul. 

Acum simțea tăcerea Ayei și a Lanei, când vedeau cum se 
uitau oamenii la el, la Prințul Morţii. 

Amir al-Maut. 

Numele submina schimbările meticuloase din caracterul 
lui, pe care le cultivase pe Sharr. 

Atunci cine sunt? întrebase el pe Sharr. Atunci Zafira i-a răs- 
puns scurt și succint. Dacă adevărul ar fi fost atât de simplu. 

Un șoim a plutit la orizont, coborând după unul dintre mi- 
naretele palatului. Nasir a încetinit calul la trap și a descă- 

lecat înaintea porților palatului, a căror grandoare era la fel 
de infamă ca întotdeauna. Dacă gărzile au fost surprinse să-l 
vadă, n-au arătat-o. Și-au și continuat sporovăiala, iar unul 
dintre ei s-a apropiat ca să ia hățurile calului cu o îndrăzneală 
care i-a displăcut lui Nasir. 

Și-a lăsat gluga și a intrat cu pași mari pe porțile negre, 
din ce în ce mai atent în jur, observând totul, de la picăturile 
de apă care se prelingeau peste buza fântânii în formă de leu 
tolănit la unghiul adierii dinspre deșert. 

La ușile palatului, cele două gărzi l-au salutat solemn, ple- 
când capetele, dar la niciunul nu se vedea frica obișnuită și 
Nasir a încetinit pașii, ducând mâna la sabie și apoi numă- 
rându-și din nou cuțţitele de aruncat prinse de curea. 

În interior, palatul, de obicei pustiu, era acum învăluit în- 
tr-o liniște și mai profundă. Era prea devreme să fi sosit dem- 
nitarii Laa, capcana asta era pentru el și Nasir refuza să cadă 
în ghearele ei. Neliniștea s-a prins de pielea lui și puterea 
întunecată din sânge l-a ajutat să vadă mai bine în lumina 
obscură a holului principal, așa cum îl ajutase și în palatul 
Leului de pe Sharr. 

Și i-a adus în lumină pe cei cinci bărbați înveșmântați în 
culorile argintii ale Gărzii Sultanului. 


DESCĂTUȘAREA STELELOR 177 


Capitolul 26 


— Nu vă mișcați, a poruncit Seif din centrul podului, pe când 
Zafira căuta detalii despre maride în poveștile lui Baba. 

Erau amfibii și se hrăneau cu sânge. Aveau trupuri de fe- 
meie și cozi de pește și... 

— Văd mai bine sub suprafața apei, a șoptit Seif. 

Cu colțul ochiului, Zafira a zărit noi luciri în apa albas- 
tru-verzuie și creaturile au început să se învârtă în cerc sub ei, 
după care o voce distorsionată a răsunat de sub apele strâm- 
torii. Calul Zafirei s-a smucit din strânsoarea ei, simțind peri- 
colul, fără să asculte de șoaptele ei liniștitoare. Nu din cauza 
soarelui îi aluneca pe gât un fir de transpirație. 

Apoi s-a lăsat împrejur o tăcere funebră. Apele s-au liniștit 
și caii s-au potolit. 

Zafira a răsuflat sacadat, ușurată. În față, Seif s-a relaxat. 
A atins cu degetele desaga de piele care-i atârna de umăr, că- 
utând pulsul slab al inimii. Abia atunci a cuprins-o groaza pe 
Zafira. Pentru că inima, cel mai puternic obiect din Arawiya, 
era acum mai slăbită decât oricând. 

— Yalla, a șoptit Seif fără să se întoarcă și toți trei au pornit 
din nou încet, trăgând caii după ei. 

Zafira tresărea de fiecare dată când zgomotul făcut de copi- 
tele lor răsuna ca zvâcnirea unei corzi de arc. 

Un pleoscăit a tulburat apa în stânga ei. Ea și Kifah au 
schimbat priviri, dar nu s-au oprit din mers. Seif aproape că 
ajunsese în capătul podului și numai asta conta. 

Încă un pleoscăit. 

Inima, inima, inima. 

Nici măcar nu știa să înoate. N-ar fi putut nici să înoate, 
darămite să supraviețuiască fălcilor lacome ale unei maride, 
dar numai inima era importantă. 

Zafira a ţipat când ceva s-a izbit de stâlpii cufundațţi sub 
apă. Podul a scârțâit. S-a apucat de balustrada putrezită și 
propria ei inimă zvâcnea suficient de puternic cât pentru 
două. 

Kifah a șoptit: 

— Caii noștri. 

De parcă ar fi fost stârnit de vocea ei, unul dintre cai a dat 
capul pe spate, smucind de hățuri. Celălalt a călcat agitat. 
Aerul s-a îngroșat de fornăielile și protestele lor subite. Apa 
s-a tulburat cu o fervoare înnoită. Khara. Zbierete înăbușite 
au acoperit pulsul bubuitor al Zafirei. 

— Fugiţi! a strigat Seif prin gălăgie. 

— Ai înnebunit? a izbucnit Kifah când Seif a luat-o din loc, 
legând coasele la loc și trăgându-și calul după el. 

A blestemat încet. 

— Măcar călărește blestemăţia aia! 

Le abandona. Zafira nu se așteptase la altceva din partea 
unui safin ca el. Numai inima e importantă, și-a amintit ea, 
dar, ceruri mari, n-ar fi stricat să vadă la el măcar un dram de 
grijă. 

Seif s-a oprit și s-a întors, iar spaima ei a revenit și mai 
violent când a văzut inima atârnând de șoldul lui, la un braț 
distanţă de orice s-ar fi trezit să sară la el din apă în orice mo- 
ment. Zafira a decis că nu avea nevoie de grija lui, shukrun. 

— Pleacă! a strigat Kifah. Nu-i momentul să te gândești la 
alții, safinule. 

Ochii lui palizi au licărit, dar s-a întors spre țărm. 

Prea târziu. 

Ceva întunecat s-a mișcat lângă picioarele lui. Mâini, păr — 
un chip. Seif s-a oprit când creatura a sărit din apă, șuierând și 
cârâind și înghițind fiecare strop de aer din plămânii Zafirei. 
O maridă, deși vedea o parte foarte mică din ea. Brațe lungi și 
subțiri, albăstrite după o viață trăită sub suprafața apei, au 
țâșnit înainte, râcâind lemnul alb cu ghearele mâinilor și în- 
tinzându-se spre Seif. Acesta a scos imediat coasele și a șoptit 
calului, singurul dintre ei care își păstrase calmul. 

Înainte să poată fugi la el, un chip a răsărit înaintea lui 
Kifah, cu ochi mari și întunecaţi, cu părul încâlcit, din care 
șiroia apa, cu gura neagră deschisă într-un țipăt neauzit și 
emanând o foame cumplită. Zafira nu putea să respire. 

Marida avea aproximativ mărimea și forma unui om, cu 
excepția cozii ei, care se zbătea în locul picioarelor. 

Kifah a țipat și a scăpat sulița, căzând pe spate și lovin- 
du-se de cal. 

Dezlănțuind haosul. 

Calul a zbierat. Orbit de groază, s-a izbit de balustrada po- 
dului, frângând-o, ca apoi să-și găsească direcția și s-o taie 
drept spre Alderamin. Direct spre Seif. Podul s-a umplut de 
apă când alte maride s-au aruncat asupra lui. 

Cu ochii minţii, Zafira a văzut roșul pulsatil al inimii de 
si'lah căzând în tăcere și făcându-se praf. 

Calul ei s-a ridicat pe picioarele din spate și a nechezat, în- 
torcându-se spre Fortăreața Sultanului în momentul în care 
două dintre maride s-au năpustit dintr-o parte și alta a po- 
dului, scoțând niște țipete de să-ți spargă urechile. 

Sângele fierbinte a împroșcat-o dintr-odată pe Zafira pe 
față. În fracțiunea de secundă care i-a trebuit ca să ridice 
arcul, maridele au spintecat burta calului, din care s-au re- 
vărsat măruntaiele. 

Seif a strigat ca să acopere hărmălaia. Zafira s-a răsucit pe 
călcâie, gâfâind sec, și a văzut încă o maridă apropiindu-se 

târâș de Kifah. A lansat o săgeată cu mâini tremurătoare, 
gâfâind din nou când aceasta a lovit aproape de degetele 
palmate ale monstrului. S-a întors spre ea cu ochi mari și 
flămânzi 

— Kifah! 

Zafira s-a repezit la sulița lui Kifah și i-a aruncat-o, să- 
rind din calea unui braț care a țâșnit orbește printr-un gol 
între scândurile podului. A tras încă o săgeată când marida 
a început să se târască spre ea și s-a temut că inima avea să-i 
fugă din piept și să ajungă în gura căscată a creaturii. Marida 
a urlat și s-a retras în strâmtoare. 

Cizmele Zafirei pleoscăiau în apă. Se simţea ruptă în două 
- se temea pentru sine și se temea pentru inima de silah. 
Podul a pârâit din nou. Dincolo de tot vacarmul, a auzit un 
sunet mai cumplit decât toate celelalte: un zgomot înfundat 
de surpare. 

— Podul! a strigat ea. 

Calul lui Seif a luat-o razna, dar safinul l-a protejat, ți- 
nând strâns inima la brâu. Coasele lui scânteiau lovind la fel 
de iute cum se mișcau în apă branhiile tăioase ca niște lame 
ale maridelor și o baltă de sânge albastru năclăia spațiul din 
jurul lui. 

Zafira a tras încă o săgeată. Monștrii roiau acum, atât de 
mulți încât nu le mai putea ţine șirul, se urcau târâș pe pod, în 
capătul dinspre Fortăreața Sultanului, și întreaga structură 
s-a aplecat. Cozile lor loveau, luând niște nuanțe de azuriu 
prea frumoase pentru fețele lor oribile. Zafira a înghițit fiere 
când calul ei a alunecat pe pământul ud spre apă, lăsând în 
urmă o dâră de sânge și trăgându-și măruntaiele după el. 

Zafira și Kifah au luat-o la fugă înspre Seif, care mai avea 
doar câțiva pași până la malul de pe partea cu Alderamin. Încă 
un stâlp a trosnit și toți trei s-au împiedicat. Calul lui Seif a 
intrat în panică, lovind cu picioarele din spate, și podul s-a cu- 

fundat cu încă un lat de palmă. Kifah a smucit-o pe Zafira din 
calea brațului unei maride, atât de subțire și de un albastru 
atât de bolnăvicios, încât aproape că nu l-a văzut. 

S-a ivit capătul podului - șapte pași. Cinci. Zafirei i s-a 
strâns stomacul. 

— Seif! a strigat ea când o maridă a lovit cu ghearele în 
dreapta lui. Inima! 

Și atunci podul s-a prăbușit, înghițindu-i cuvintele cu tot 
ce se afla pe el. 

Capitolul 2.7 


— Marhaba, a spus căpetenia celor cinci gărzi cu mantii 
argintii. 

Îi era vag cunoscut, probabil un acolit care cu o lună, două 
în urmă umblase cu misive de la un stăpân la altul și acum 
avea o suită alui La Palatul Sultanului, funcţiile erau la fel 
de nestatornice ca nisipul. 

Nasir i-a întâlnit privirea și a simțit o clipă de satisfacție 
când bărbatul a ferit ochii. 

Monstrule! Râsul lui Altair i-a răsunat în cap. 

Am o reputaţie de păstrat. Rimaal, trebuia să-l găsesc pe 
nătărăul ăla cât mai repede, altfel Nasir ar fi înnebunit, vor- 
bindu-i când nu era de față. 

Laa, golul din el era de vină. Gustase din opusul lui, din 
bucurie și satisfacție și împlinire, și începuse să uite sen- 
timentul vidului. Senzaţia pe care i-o dădea, ca și cum ar fi 
existat în afara persoanei lui. Ca și cum n-ar fi existat deloc. 

Viața era un dans după o melodie pe care el nu o auzea. 
În jurul lui, lumea năvălea ca un râu, pe când el rămânea 
nemișcat, un sâmbure de care nu era nevoie în niciun plan 
măreț. Acestea nu erau sentimente noi, ci sentimente estom- 
pate. Adevăruri tăioase care se temperaseră când apăruse ci- 
neva care să-l caute. 

Era un sentiment fără egal, să fii căutat de cineva. 

Gărzile s-au dat în lături. 

— Sultanul așteaptă sosirea amirului. 

Nasir a ridicat din sprâncene înaintea acelei aparențe de 
respect. 

— Sultanul sau Leul? 

Aya a încremenit. Garda doar a clipit. 

— Sultanul, sayyidi. Ni s-a spus că vei veni cu o suită mai 
numeroasă. 

— De aceea a trimis oameni înarmați să ne întâmpine? a 
întrebat Nasir și bărbatul s-a zăpăcit. 

Ayei i s-a făcut milă de el. 

— Ceilalți din grupul nostru nu au vrut să vină. 

Cinci perechi de ochi au studiat-o pe ea și tatuajul ei. 
Foarte puțini oameni știau despre Înaltul Cerc și Nasir se 
întreba dacă observaseră că Aya nu era om, în ciuda șalului 
ivoriu care-i acoperea urechile. Atenţia lor a trecut la toiagul 
din mâna ei. 

— Ca sprijin, a spus ea. 

Garda a încuviințat din cap, mulțumit de zâmbetul de 
vis, și i-a condus prin hol, au urcat douăzeci și trei de trepte 
pe scara în spirală și au făcut șase pași până la ușile duble, 
sculptate în alabastru și încadrate de calcar șlefuit. Nasir știa 
palatul ca în palmă - poate chiar mai bine. Niciodată nu se 
uita la mâinile cu care ucidea. 

S-au oprit înaintea ușilor și Nasir a privit înapoi, spre 
Lana. 

— Ești bine? 

Lana a încuviințat din cap, holbând ochii de frică, și lui 
Nasir i-a părut rău că o adusese. Ar fi trebuit s-o lase jos, în 
bucătărie, unde în cel mai rău caz ar fi spălat podelele. 

După un răgaz prea scurt, gărzile au deschis ușile greoaie 
și huruitoare. 

Nasir a clipit în fața revărsării neașteptate de lumină. 
Aproape toate draperiile întunecate din sala tronului erau 

trase în lături și lumina sculpta umbre neliniștitoare pe pe- 
reţii ornați. Ferestrele erau construite astfel încât să lumi- 
neze Tronul de Aur și chiar asta făceau, înconjurându-l în 
mod ironic pe Sultanul Arawiyei cu o aureolă. 

Cinci bărbați cu glugi stăteau în dreapta podiumului și alți 
cinci în stânga. Purtau manșete de armură și robe strânse pe 
corp și stăteau nemișcați ca niște statui. Hashashini 

Nasir a intrat. A pornit cu pași silențioși ca șoaptele pe co- 
vorul negru care traversa alabastrul ca o dâră de întuneric, 
simțind cu o limpezime dureroasă că Ghameqg era atent la fie- 
care respiraţie a lui. Aya și Lana îl flancau și bocănitul ritmic 
al toiagului safinei îi bubuia în cap. 

La picioarele podiumului alb s-a oprit. Un iz discret de 
bakhour” i-a atins simțurile, cu mirosul familiar de mosc și 
de iasomie. Din trei pași ar fi putut ajunge la același nivel cu 
tronul. 

Sultanul Ghameg s-a uitat la el pe sub gene. Ochii cenușii 
pe care-i moștenise Nasir erau plini de dispreț și nemulțu- 
mirea îi strângea buzele. 

Nu e el, și-a amintit Nasir. 

Doi oameni împărțeau tronul: unul muritor, celălalt 
veșnic. Unul care-i dăduse viață și unul care-l răpise pe Altair. 
Laa, Leul răpise mult mai mult de atât. 

— Nu mă aşteptam să vii, a spus Ghameqg. 

Fără salut. Fără rânjete. Nimic. Medalionul atârna între 
faldurile mantiei lui brodate cu aur, lesa cu care îl ţinea Leul. 
Nasir știa cum să rezolve problema. Cum să-i protejeze pe 
demnitari. 

A înălțat iar privirea la ochii tatălui său. 

Sultanii nu poartă turbane, îl tachinase mama lui cândva. 

Întâi sunt sarazin, abia apoi sultan, a răspuns tatăl lui. Un 
keffiyah** și o coroană îţi dădeau un aspect regal, dar nicio- 


* Bețişor parfumat, în limba arabă (n.t.). 
** Eșarfă în pătrăţele, purtată de obicei de bărbați, sub formă de turban (n.t.). 

dată unul de om practic. Schimbul de replici avusese loc cu 
mult timp în urmă, când ochii aceia cenușii încă nu ascundea 
ochi de chihlimbar. Când tatăl lui încă se mândrea fățiș cu 
zestrea lui, ca un portdrapel pornit la război. 

— Bănuiesc că ar trebui să fiu măgulit că m-ai invitat, a 
răspuns Nasir. 

Batjocura care s-a revărsat din gâtul tatălui său a fost atât 
de familiară, încât ar fi putut s-o imite. Dar, de data asta, nu 
mai simțea imboldul copleșitor de a-și stăpâni cuvintele. Nu 
avea să dea înapoi înaintea Leului. 

— Sharr ți-a dăruito limbă obraznică. 

Ghameq s-a ridicat. 

— Sau e de vină fata? 

Nasir a încremenit. 

A auzit icnetul Ayei, căreia i s-a tăiat respirația. A simțit 
panica ce curgea în valuri din Lana. 

— Uiţi ceva, băiete. Sunt tatăl tău. 

Până și râsul lui Ghameq avea un efect umilitor și în 
mintea lui Nasir au izbucnit răcnete. 

— Puţini oameni sunt atât de neghiobi ca tine. L-am văzut 
pe Vânătorul demenhun cu ochii mei. Te-ai gândit să vii fără 
ea ca s-o protejezi? 

Nasir a simțit fiori reci când privirea lui Ghameg a căzut 
asupra Lanei. Tatăl lui nu avea de unde s-o știe pe fată, 
dar Leul, da - așa cum știuse și de Zafira înainte de Sharr. 
Pericolul electriza aerul. Răcnetele s-au întețit. 

— Aveai poruncă s-o omori Aveai poruncă să-i omori pe 
toţi și nu te-ai supus. Ai găsit curajul rătăcit al altcuiva și ai 
îndrăznit să te arăţi la față aici. 

Ca și când Nasir n-ar fi avut niciun drept să fie în sala tro- 
nului Ca și când n-ar fi avut dreptul să stea pe Tronul de Aur 
făurit de Surorile Veșniciei, al căror sânge ardea în venele lui. 
Ca și când n-ar fi fost chemat aici. 

Respiră, și-a spus Nasir. Nu era un om meschin. Insultele 
erau litere înșiruite în cuvinte care nu aveau puterea să ră- 
nească. O minciună și o luptă pe cale de a fi pierdută. 

— M-ai adus aici ca să-ți baţi joc de mine, a spus Nasir 
fierbând, abia reușind să-și stăpânească emoțiile care ame- 
nințau să i se scurgă în cuvinte. 

Sultanul a strâmbat din nas. 

— Te așteptai să te felicit, potaie? 

Ceva 

înăuntrul lui 

s-a rupt. 

Întunericul a erupt din degetele lui ca niște corbi care-și 
luau zborul. Ca de la o mare depărtare, a auzit țipătul sur- 
prins al Lanei Hashashinii s-au încordat și Nasir s-a luptat 
ca să controleze masa întunecată. Presiunea creștea în 
pieptul lui și Aya încerca să-l liniștească. Putea să înfrunte 
zece hashashini - dar nu putea s-o și apere pe Lana. 

Nu e el. Nu e tatăl tău. 

Vocea i-a mângâiat urechile, i s-a înfășurat în jurul mem- 
brelor. Calmându-l. Îndemnându-l să-și limpezească gându- 
rile, chiar și acum, când ea era undeva, foarte departe. Inima 
lui a suspinat. Umbrele s-au condensat ca o ceață. 

Nu ești suma înjosirilor lui 

Era Leul, i-au amintit cuvintele Zafirei. Leul încerca să-l 
momească, așa cum făcuse înainte și așa cum făcea în con- 
tinuare - exact ca animalul care îi inspirase numele, jucân- 
du-se cu prada lui 

Nasir și-a calmat zarva din sânge și l-a găsit: vasul prin 
care curgea sânge negru. L-a legat și umbrele au dispărut, iar 
satisfacția lui a fost urmată de mândrie. Mândria i-a înălțat 
privirea la ochii tatălui lui, suficient de repede cât să vadă sur- 
prinderea care i-a străfulgerat chipul. 

— leși, pota... 

— Da, tată, a răspuns Nasir. 

Îi dădea o senzaţie grozavă să-l întrerupă pe tatăl lui, dar 
știa mai bine ca mulţi alții că era mai ușor să nu simți nimic 
decât să te bizui pe euforiile emoționale. În spatele lui, ușile 
sălii tronului s-au deschis huruitor, drept semnal nerostit că 
întrevederea luase sfârșit. În câteva clipe, hashashinii și-au 
reluat poziţiile în șiruri ordonate. Medalionul s-a legănat ade- 
menitor. Umbrele stăruitoare se făcuseră nevăzute, alungate 
de lumină. De parcă n-ar fi ajuns în pragul unei debandade cu 
neputinţă de stăvilit. 

Ghameq a zâmbit și, în zâmbetul lui, Nasir l-a văzut pe 
Leu. 

I-a răspuns la zâmbet, închipuindu-și medalionul în mâi- 
nile sale. 

Capitolul 28 


Un val a lovit țărmul Alderaminului când podul s-a prăbușit 
și Strâmtoarea lui Hakim a înghițit maridele și lemnul alb 
putrezit deopotrivă. 

Zafira ținea strâns arcul într-o mână tremurătoare și în 
cealaltă avea săgeți. Apa albastru-verzuie s-a învolburat, 
luând nuanţe stacojii, și trupul calului ei dispăruse. Abia re- 
ușise să se salveze nevătămată. 

Kifah gâfâia lângă ea, udă leoarcă și... 

Zafira s-a ridicat în capul oaselor. 

— Unde-i Seif? 

— Unde-i inima? a dat glas Kifah cuvântului care bubuia 
în capul Zafirei. 

Apa s-a retras, șoptind scuze. 

— „Unde-i inima?”, întreabă ea. Niciun cuvânt pentru sa- 
finul care a salvat-o, în ciuda morții ei inevitabile. 

Kifah s-a uitat la Zafira și Zafira s-a uitat la Kifah, de parcă 
vorbele acelea leneșe ieșiseră din gura celeilalte. S-au întors 
amândouă încet și au dat cu ochii de Seif, întins pe nisip, fără 
cămașă -de data asta, cu bustul complet dezgolit — și gâfâind, 
ținând delicat inima în mâinile lui întunecate. Până și bleste- 
matul lui de cal scăpase cu viață. 

Zafira s-a strâmbat la el. 

— A fost un efort colectiv. 

— De ce mi-oi fi făcut griji? Am văzut că ai sărit când am 

sărit și eu, a spus Kifah, dând ochii peste cap. 

Zafira nu-l văzuse și era convinsă că nu-l văzuse nici 
Kifah. Tot alunecaseră și săriseră și căzuseră în acele ultime 
momente de dinaintea prăbușirii podului. 

— E pe moarte, a spus Seif încet. 

Zafira s-a apropiat de el încordată, pentru că stătea dez- 
brăcat, fără rușine, cu roba întinsă la uscat în apropiere, în 
susul țărmului, unde nisipul era ferit de apă. Inima se în- 
negrise și mai mult de când porniseră în călătorie. Zvâcnea 
cumplit de rar și între bătăile muribunde se întindeau inter- 
vale asurzitoare de nemișcare. 

— Nu poate să moară, a spus ea. 

Simţea înțepături în ochi și Seif s-a uitat la ea de parcă 
și-ar fi pierdut mințile, dar Zafira a clătinat din cap. 

— Nu poate să moară. Nu după ce am trecut prin atâtea 
ca s-o găsim pe ea și celelalte inimi. Nu poate să ne lase fără 
magie pe vecie. 

Kifah a înfipt sulița în nisipul umed. 

— Până când o să moară, inima e încă în viață. Acum yalla, 
nemuritorule. Ai de găsit un minaret și noi, Vânătoreaso - 
Kifah a împuns cu sulița înspre Zarifa -, avem de vânat niște 
sânge. 


Zafira s-a bucurat de dogoarea soarelui pe hainele ei ude. 
Modul în care își plimba degetele pe spinarea ei, în sus, fă- 
când-o să-și arcuiască spatele sub atingerea lui caldă. Îi 
amintea de altă atingere, de altă căldură plăcută după care 
tânjea. 

Greșea să se oblige să creadă că fusese chiar el în camera 
ei? Vorbindu-i cu îndrăzneală. Sărutându-i gâtul. Punându-și 
mâna pe coapsa ei Mâna lui, nu a Leului. Greșise când s-a de- 

tașat de toate după aceea, de fata cu șalul galben, de nereușita 
lui de a nega ceea ce părea dureros de limpede? 

I-a revenit în minte momentul acela, când ușa s-a deschis 
de la sine. Când Nasir o privea pasiv pe fată, nicidecum așa 
cum se uita la ea. Cu atâta înflăcărare în ochii lui cenușii cât 
să întreacă soarele. 

A mârâit, vrând să ţipe. Vrând să-l izbească de pământ și 
să-l rupă în bucăţi cu mâinile și unghiile și gura și limba ei. 

De pământ sau de patul tău? a tachinat-o Yasmine în 
mintea ei. 

— Ușurel, a cloncănit Kifah, aruncându-i o privire Zafirei. 

Aceasta a mângâiat grumazul calului, cerându-i iertare. 
Era rândul ei pe armăsarul lui Seif și o uimea comporta- 
mentul lui potolit, după ce aproape că fusese rupt în bucăţi de 
monștrii furioși ai mării. Muritorii îi erau antipatici lui Seif, 
dar era clar că știa cum să se poarte cu animalele. 

Nisipul lăsase locul pietrei, care pocnea sub copitele ca- 
lului. Apoi, în scurt timp, Zafira a zărit zidul. Era o construcție 
uriașă albă, pe puțin de patru ori mai înaltă decât ea. Din loc 
în loc, zidul era întrerupt de câte o boltă lată, ascuţită și ele- 
gantă, intrări în califatul pe care mulți doar visau să-l vadă. 

— Tipic pentru ăștia din Alderamin, a pufnit Kifah. 

Furia a cuprins-o pe Zafira, fierbinte și aprigă. Învăţase 
despre zid, își vărsase supărarea la adresa luicândva,dar asta 
se întâmpla când stătea izolată în micul ei sat. Îl privea altfel 
acum, după ce văzuse mai mult din Arawiya, știind că măreții 
locuitori al Alderaminului se ascundeau după niște piatră, 
fără să se preocupe de nimic altceva. 

— Dacă aţi fi trăit și voi o eternitate în fața unor țărmuri 
irizate, și voi aţi fi ridicat un asemenea zid, a spus Seif ursuz. 
Orice, numai să ascundeți vederii copacii ăia blestemați. 

— Să nu mai trebuiască să vedeți nici Arzul, nici suferința 
noastră? s-a răstit Zafira. 

Seif nu a băgat-o în seamă, după cum îi era obiceiul. 
Pentru că era o muritoare cu viață trecătoare, pe când el era 
nemuritor, un rege în propriii lui ochi. Zafira a simţit un fior 
de mândrie, stând pe cal și silindu-l să ridice privirea la ea, cu 
roba lui încă umedă și cu inima în mâini. 

În continuarea nisipului sterp au apărut arbuști vește- 
jiti și apoi, treptat, tot mai multă verdeață și copaci care se 
înălțau pe trunchiuri groase și zdravene, aruncând umbre ră- 
coroase și suficient de întinse pentru a-i feri pe copiii care se 
jucau. lasomia înflorea ca zăpada. Păsările își trimiteau che- 
mări din copaci și o cămilă înainta alene împreună cu fraţii ei 
de o parte a drumului. Și Zafira nici măcar nu se apropiase de 
zidurile ținutului Alderamin. 

— Safinii sunt binecuvântaţi, a spus Seif. 

Ceva din tonul vocii lui a împiedicat-o să strâmbe din buze, 
indignată de vanitatea lui, când a făcut schimb de locuri cu 
Kifah, descălecând și întinzându-i hățurile. 

— Avem o vigoare fără pereche. Agilitate, auz ascuțit. Viaţă 
lungă. Când Arawiya a fost blestemată, suferințele fiecărui 
califat le-au fost specifice. Zăpada admirată de toți o dată pe 
an în Demenhur a devenit un blestem neîntrerupt. Pelusia, 
pe ale cărei ogoare putea crește orice sămânță, a suferit o scă- 
dere a fertilității. 

Privea drept înainte, spre zid. Zafira deslușea acum detalii, 
nisipul sclipitor care tremura la baza lui. Și freamătul vieții 
dincolo de bolțile late. 

— Alderamin nu are nimic unic în afară de noi înșine, fi- 
ințe eterne, la fel de bătrâne ca tărâmul în sine. Safinii, din 
fire, au o fertilitate mai scăzută decât a oamenilor. 

A făcut o pauză, cântărindu-și cuvintele următoare. 

— Am început să murim. În califat s-au răspândit molime. 
Moartea, nemaiauzită la noi decât în lupte și în război, a de- 
venit un lucru obișnuit. Am ales să ne izolăm din necesitate. 

Înfruntam o ameninţare mai mare decât pierderea pe vecie a 
magiei: chiar dispariția rasei noastre. 

Zafira a tăcut uluită. Kifah a oftat incredulă, o dovadă că 
minciunile învățate de Zafira nu se limitau nici la satul, nici 
la orașul și nici măcar la califatul ei. 

Toată Arawiya credea că safinii se izolaseră în spatele zi- 
durilor lor din vanitate și din dorința egoistă de autoconser- 
vare. Chiar era vorba despre autoconservare, dar nu și despre 
insensibilitate. N-o făcuseră ca să-și apere resursele. 

O făcuseră pentru că nu aveau de ales. 

Sufereau izolați. În tăcere, cu curaj. Era uşor să crezi că, 
dacă cineva nu vorbea despre suferință, însemna că nu avea 
parte de ea. 

Ca în cazul Lanei. Ca în cazul prințului ei cu ochi de cenușă. 

— De ce aţi lăsat regatul să creadă altceva? a întrebat Kifah. 

— Aţi fi vrut să ne recunoaștem înfrângerea? a întrebat 
Seif de parcă i s-ar fi propus să omoare pe cineva. 

Kifah, care, îngrijorată, aștepta un răspuns sumbru, a dat 
ochii peste cap. Zafira a izbucnit în râs și a observat cu sur- 
prindere o urmă de zâmbet în colțul gurii lui Seif. 

Capitolul 29 


Era atât o binecuvântare, cât și un blestem să aibă simță- 
minte atât de profunde. Era cu totul altceva săvadă Alderamin 
cu luciditatea unei călătorii prin vise decât să-l vadă aievea. 
Fusese o greșeală din partea ei să creadă că n-o va afecta să 
dea piept cu realitatea așa cum era ea. 

O greșeală amarnică. 

Periferiile califatului erau la fel de maiestuoase precum 
capitala însăși Era de zece ori mai frumos decât Fortăreața 
Sultanului La fel ca în călătoria în vis, Zafira nu putea scăpa 
de sentimentul că aici viața era mai vie decât oriunde al- 
tundeva. Viața pulsa pretutindeni, de la șopârlele cu coadă 
țepoasă care se cățărau iute în curmali până la copiii care 
strigau și râdeau, fugărindu-se între ei pe sub o boltă, pășind 
în spate de pe marginea unui acoperiș jos, ca apoi să sară în- 
tr-un bazin cu apă albastru-verzuie. De la culorile hainelor de 
pe umerii bărbaților până la feluritele șaluri atârnate de frân- 
ghii întinse în zigzag, care se legănau în adierea molcomă a 
vântului. 

Oricât ar fi strâmbat din nas și ar fi bombănit pe seama 
safinilor refugiați în spatele zidurilor lor, trebuia să admită 
că diversitatea de oameni era mai mare decât în alte locuri. În 
Demenhur, toți cei care purtau blestemul zăpezii se opreau 
și se zgâiau la oricine ar fi avut pielea cu o nuanță mai întu- 
necată decât a lor. În Sarasin, safinii erau întâlniți rar, dacă 

nu chiar deloc. În Alderamin, peluzianii și safinii se plimbau 
umăr la umăr. O femeie demenhună a ieșit pe poarta ei de un 
verde intens împreună cu soțul ei zaramez. 

Problema nu era că safinii nu erau bine-veniţi în alte ținu- 
turi. Pur și simplu nu aveau niciun motiv să trăiască altun- 
deva decât la adăpostul desăvârșit oferit de Alderamin. Spre 
deosebire de toți ceilalți, care credeau că numai în Alderamin 
ar fi găsit viaţa pe care Arawiya o oferise cândva în mod liber și 
echitabil. Credeau asta cu atâta tărie, încât traversau Pustiul 
sterp ca să aibă șansa de a trăi aici. Deen văzuse dovada când 
venise aici, cu mulți ani în urmă. 

Iată o mare de oameni cu pielea de culori diferite, cu infle- 
xiuni diferite în vorbire și cu ritmuri diferite care împreună 
formau întregul care era Arawiya. 

Și totuși, în ciuda sentimentului că însuși pământul parcă 
era viu și respira, Zafira simţea o singurătate ciudată. Pentru 
că, și-a dat ea seama cu oarecare sfială, o parte din ea se obiș- 
nuise să privească lumea minunându-se și să fie privită la 
rândul ei. 

Ca și când și el ar fi observat aceeași minunăție când se 
uita la ea. 

Degetele au prins să i se miște pe lângă corp. Ceruri mari, 
îi era dor de el. 

— Aici ne despărțim, a spus Seif, ţinând inima cu grijă. 
Vedeţi caravanseraiul acela cu vitralii la fereastră? Ne în- 
tâlnim acolo la apus. 

Era imposibil să nu vezi fereastra: era imensă, arătând mai 
curând ca o intrare pentru uriași, cu geamul ei boltit fixat în- 
tr-o armătură complicată și încadrat cu motive florale sculp- 
tate în piatră. Kifah a oprit calul. 

— Atât de puţin timp o să-ţi ia să duci inima la Almas și să 
te întorci? 

— Sunt safin, a spus Seif și, fără alte cuvinte, a încălecat și 
s-a întors în direcția capitalei din Alderamin. 

Acum, după ce i se uscase roba, își recăpătase și ultimul 
strop de vanitate și privea drumul care i se întindea înainte 
cu atâta indiferență, încât era jignitor. Safinii erau rapizi, dar 
chiar atât de rapizi? 

— Și Bait ul-Ahlaam? a întrebat Zafira, începând să atragă 
curiozitatea localnicilor. 

Oamenii de aici se trăgeau din toate părţile regatului, 
dar aici locuiau. Zafira cunoștea ferocitatea cu care satele le 
purtau de grijă alor lor. O respecta. 

Seif a strâns din buze. 

— Trebuie să te găsească ea pe tine. 

Și ticălosul le-a părăsit. 

— Oi! Ce înseamnă asta? Întoarce-te! s-a stropșit Kifah. 

Și mai mulți oameni ieșiseră din case ca sălevadă, iar curi- 
ozitateaaprindea aerul. Trăiseră în preajma graniței, aproape 
de Arz, care înainta veșnic. Satul fusese vizitat rar de străini, 
dacă nu chiar deloc. Kifah i-a observat și s-a învârtit încet în 
cerc, arătându-și colții. 

— Ce-i? 

Mamele și-au strâns odraslele lângă ele. Taţii priveau su- 
lița lui Kifah și săgețile de la spatele Zafirei, precum și jam- 
biya cu mânerul ros de la brâul ei. 

— Poate că ar fi bine s-o luăm din loc, a spus Zafira încet. 

Kifah s-a uitat la ea încruntată. 

— Da? Încotro? 

Zafira a privit în jur, de parcă s-ar fi așteptat ca acea Casă 
ascunsă să-i facă cu mâna și s-o cheme la ea. Oriunde ar fi 
fost, trebuia s-o găsească mergând pe jos, din moment ce caii 
lor fuseseră devorați de maride. Ceruri mari, Lana nu putuse 
să le spună mai multe? 

— În sooq, a spus un bărbat, făcând un pas în față și ară- 
tând de-a lungul drumului. 

Era om și în mâinile lui mari ținea o găleată cu apă luată 

din fântâna în jurul căreia erau adunate casele. Femeia cu 
care mergea, cu privirea ageră și ţinând sub braț un coș cu 
haine stoarse de apă, s-a uitat urât la el, de parcă, ajutând 
două călătoare istovite, ar fi iscat vreo nenorocire. A mijit 
ochii la Zafira, apoi la jambiya ei și la urmă, în mod ciudat, la 
inelul lui Deen. 

— Îi cheamă pe cei care au nevoie de ea, a spus bărbatul, 
așezând găleata pe buza fântânii. 

— Pe cei dispuși să plătească, a adăugat femeia cu voce 
aspră. 

Alţi câţiva oameni au plescăit din limbă și au început să 
șușotească între ei, dar Zafira nu-și dădea seama dacă erau de 
acord cu cuvintele femeii sau protestau împotriva ostilității 
ei. 

A aplecat capul, ignorând degetele reci care-i alunecau pe 
șira spinării. 

— Shukrun. 


Lui Kifah i-a pierit treptat entuziasmul, pe măsură ce îna- 
intau. Orașul era numit Zawia”, pentru modul în care cotea 
împrejurul splendorii capitalei, Almas. Era un loc frumos, 
spre deosebire de mahalalele care înconjurau de obicei ca- 
pitalele și alte orașe mari. Pe când Zafira se holba la fiecare 
stradă, clădire și peisaj nou, ignorând durerea fierbinte din 
gambele ei, pe chipul lui Kifah a apărut o expresie îngându- 
rată, cu ochii la nisipul pe care-l stârneau cu pașii lor. Nu a 
ridicat privirea nici măcar când o fată îmbrăcată cu o abaya 
roșie ca părul ei a venit la ele zâmbind timid și i-a întins 
Zafirei o floare cu petale albe. Urechile copilei erau alungite, 

cu vârfuri subțiri și delicate, și Zafira a privit în urma ei când 
a plecat cu pași sprinteni. 

— Ai văzut-o? a spus ea încet. 

Lumina soarelui a învăpăiat părul micuţei safine înainte 
să dispară între două case. 

Kifah i-a răspuns cu un mormăit distrat. 

— Ce-i? a întrebat Zafira. 

— Dacă îi cheamă pe cei care au nevoie de ea, nu știu dacă 
mai e un loc atât de strălucit, a răspuns Kifah fără niciun 
preambul. 

Zafira s-a oprit, răsucind tulpina subţire a florii între de- 
gete. Petalele erau acoperite cu stropi din lumina soarelui. 
N-o mai văzuse niciodată pe această Kifah, apăsată de îndo- 
ieli și de un scepticism pripit. 

— E vorba de tatăl tău? a întrebat Zafira. 

Mișcările suliței lui Kifah s-au iuţit, ceea ce era un răspuns 
suficient. Zafira și-a amintit că Bait ul-Ahlaam fusese un loc 
frecventat de tatăl acesteia. Oare îi chema pe monștrii care 
aveau nevoie de bunurile ei? 

— Ştiu cum procedează oamenii ca el. Câştigă inimile băr- 
baţilor și le mănâncă pe cele ale femeilor. Într-un loc aruncă 
un zâmbet dulce ca laptele, în altul smulg membre fragile. Își 
adoră o fiică în public și o distrug pe alta între patru pereți. 

Oftatul lui Kifah a tremurat. 

Oricât de singură s-ar fi simțit Zafira, n-ar fi avut cum să 
înţeleagă abisurile singurătăţii lui Kifah. Să fii abuzată de 
tatăl tău. Să-ţi fiepedepsit cu moartea fratele care te-a apărat. 
Să nu ai nimic altceva în afară de sulița din mână și de do- 
rința de răzbunare din vene. 

— lartă-mă, a spus Kifah încet. 

— Nu, a șoptit Zafira aspru. Ai spus că începi să ne iubești 
zumra așa cum l-ai iubit pe Tamim. Spune-mi. 

La aceste cuvinte, încruntarea de pe fața lui Kifah s-a mai 
domolit. Suliţa ei și-a oprit mișcările. 

— Asta-i tot. 

Zafira a zâmbit, dar înțelegea teama lui Kifah. De aceea 
simțise fiori pe șira spinării auzind cuvintele tulburătoare ale 
acelei femei din Alderamin. 

— Nu cred că vom putea spune că prăvălia respectă regu- 
lile etice și că e o treabă cinstită când vom ieși de acolo. Nu 
poţi să crezi că Surorile au umplut sticluţe cu sânge și le-au 
etichetat spre vânzare. 

A apucat lanţul primit de la Deen și și-a amintit de furia 
Vrăjitoarei Argintii, de neliniștea lui Seif. 

— Presimt că îi cheamă pe cei dispuși să plătească. 

Kifah nu a spus nimic și Zafira a simțit furnicăturile tran- 
spiraţiei care i se scurgea pe frunte. Oare vorbise cu prea 
multă asprime? Se pripise să dea la o parte vorbele grele ale 
lui Kifah? 

— Ştii ce mă enervează? a întrebat Kifah, aruncându-i o 
privire. Când oamenii au dreptate. 

Zafira și-a înghițit ușurarea, deși pulsul încă îi zvâcnea în 
urechi. 

— Un simplu „Da, regina mea, ai dreptate” ar fi fost de 
ajuns. 

Kifah a scos un râset spart. 

— Văd că deja ţi-ai pus coroana. 

— Ce vrei să... 

Ah! 

Au ajuns în capătul străzii, pe culme, unde clădirile zvelte 
ca trestia se înălțau ordonat spre cerurile acoperite de nori, cu 
ferestre cu zăbrele elegante, fixate în cadre de piatră în formă 
de stele cu opt colțuri. Dincolo de ele, sooq-ul se întindea cât 
vedeai cu ochii, un amestec pestriț de culori și forfotă. 

Zafira s-a refugiat repede în umbrele aplecate ale clădi- 
rilor, ca să-și ascundă roșeața de pe piele. Cine ar fi zis că de- 
menhunii nu roșeau niciodată era un mare mincinos. 

— N-am... nu asta... 

S-a lăsat păgubașă. 

— N-am crezut că vorbești serios, a asigurat-o Kifah, înain- 
tând cu pași mari alături de ea. Dar nu-mi spune că e un viitor 
la fel de imposibil cum era acum două luni. Să fii regină. 

— Ce legătură are? 

— E prințul, i-a amintit Kifah, fără răutate. Și mai și arată 
bine. Înalt, oacheș și solemn. Foarte bine făcut. 

Zafira a strâns degetele în jurul mânerului jambiyei lui 
Baba până când li s-au albit articulațiile. 

— Crezi că mi-aş abandona viața și familia de dragul unui 
scaun împodobit cu nestemate? 

Ce viaţă? a întrebat o voce din capul ei. Ce familie? 

— La asta trebuie să răspunzi tu, a spus Kifah cu un 
zâmbet larg, fără să își dea seara. Nu eu mă îndrăgostesc de 
el. 

— Nici eu, a spus Zafira, ferindu-și privirea cu un mârâit 
abia stăpânit. 

O safină a mijit ochii când a trecut pe lângă ei; apoi încă doi 
oameni cu turbane au întrerupt o conversație gravă ca să se 
uite la Kifah din cap până-n picioare, înțelegând, probabil, că 
una din Elita celor Nouă se plimba în sooq-ul din Zawia. 

Chiar dacă jambiya Zafirei nu era nimic ieșit din comun — 
de vreme ce aproape toți arawiyanii le purtau -, celelalte arme 
erau mai puțin discrete. Pe când ceilalți cărau coșuri cu fructe 
și saci de cereale și pâini proaspăt coapte, Kifah își strângea 
în mână sulița, al cărei vârf făurit în foc strălucea. Săgeţile 
Zafirei se ciocneau ușor între ele, producând o melodie bine 
știută. 

— Akhh, nu-i atât de simplu, nu? a spus Kifah văzând că 
Zafira nu vorbește. Nu am iubit niciodată, dar și așa e dificil 
cu cei din sângele tău. Nu e ușor să-ți smulgi inima de dragul 
unui străin și s-o dorești pe a lui în schimb. 

Dar tocmai asta era problema, nu? Nu era greu. Zafira ar fi 
putu deschide gura și cuvintele ar fi curs ca nisipul din pumn. 
l-ar fi putut deschide ușa și l-ar fi primit fără nicio ezitare. Îi 
era ușor să vorbească cu el, chiar dacă el nu prea vorbea. Să-l 
atingă, să-l guste, să împartă un petic deumbră cu el păreau 
cele mai firești gesturi din lume. 

Era frustrant. 

Cum să-i explice lui Kifah când nici măcar ea nu înțelegea? 

Aceste gânduri au fost urmate de încă unul: se pripise 
când plecase de lângă el fără să-i îngăduie să se explice? Oare 
distrusese acel lucru fragil care începuse să capete formă 
între ei? 

S-au oprit la o răscruce și un bărbat care venea din direcția 
opusă și-a încetinit pașii, privind-o pe Zafira. De când pier- 
duse mantia lui Baba pe Sharr, îi sărea în ochi diferenţa între 
a ieși în public drept Vânătorul, despre care se credea că e 
băiat, și a se arăta pe ea însăși. Un bărbat ar fi putut ieși de 
unul singur cu tot felul de treburi. Dar o femeie? Probabil cu 
intenţii lubrice. 

— Zâmbește, frumoaso! 

Bărbatul nu avea barbă și înfățișarea lui sugera că nu re- 
ușise să facă să îi crească păr pe față, oricât s-ar fi străduit. 

Kifah s-a încruntatla el. 

— Mai vrei și altceva, dacă tot sunt în toane bune? i-a 
strigat Zafira drept răspuns. 

Rânjetul lui jilav îi lăsa un gust amar. 

— Să-ţi cânt frumos în timp ce-ţi tai beregata? 

Bărbatul a făcut câțiva pași șovăitori în spate și a pornit 
grăbit pe stradă. 

— Bărbaţii ăștia, a spus Kifah, râzând disprețuitor. 

S-au oprit în capătul de sus al străzii. 

— la uite, a spus ea cu o oarecare uimire, pentru că părea că 
toată lumea considera că momentul ideal să meargă la sooq 

era imediat după ce căldura amiezii începea să se domolească. 

Tarabe șubrede ocupau centrul străzii pietruite, care 
fremăta de safini, dar și de oameni și de mirosuri care i-au 
amintit din ce în ce mai limpede Zafirei cât de puțin mâncase 
de la plecarea din Fortăreața Sultanului 

Prăvăliile se înșirau de o parte și de alta a jumu'a-ului și 
fiecare era extrem de diferită de cea de lângă ea, de parcă oa- 
menii ar fi construit una, apoi încă una și tot așa, fără să se 
mai poată opri. Intrările lor erau flancate de draperii în culori 
vii și intense, dintre care multe erau trase și legate în lături, 
îmbiind trecătorii. 

La un moment dat, Zafira o urma pe Kifah, care mergea în 
frunte cu pași hotărâți, pentru ca apoi aceasta să dispară și să 
se întoarcă cu câteva pătrate de mutabaq'. Combinația dintre 
aromele cărnii de oaie suculente și învelișul de clătită prăjită 
a făcut-o pe Zafira să saliveze. 

— I-ar fi trebuit puţin mai mult sumac, a observat Kifah, 
strâmbând din nas. Și mai puțin piper. Ce? Mă pricep la 
mâncare. 

Zafira nici nu se aștepta la altceva de la o războinică neîn- 
fricată care își lua cu ea propriile condimente într-o călătorie 
plină de pericole fatale. 

— De unde le-ai luat? 

— Le-am cumpărat. 

Kifah a ridicat din sprâncene. 

— Nu toţi suntem săteni fără niciun ban. 

Într-adevăr. Dar Kifah se purta rareori ca snobii care lo- 
cuiau în capitalele somptuoase ale Arawiyei, motiv pentru 
care era ușor să uiţi faptul ăsta. Zafira a încordat umerii. Îi 
lăsase Lanei săculețul lor cu tot mai puţini bani, căci ele și 
fraţii Ra'ad împărțiseră mereu câștigurile de pe urma pieilor 

adunate de Zafira din vânătoare, iar Zafira niciodată nu avu- 
sese nevoie de bani. Nici pe Sharr, unde avea ce vâna. Nici în 
Fortăreața Sultanului, unde Aya îi asigurase cele necesare 
fără să ceară nimic în schimb. 

— A fost o glumă. 

Zafira a ferit privirea. Putea suporta batjocura, dar detesta 
compătimirea. Mila ducea la jenă, care ducea la mânie, întot- 
deauna. De parcă n-ar fi fost de ajuns, stomacul ei chiorăia 
audibil, luptându-se veșnic cu voința ei. 

— Oi! a spus Kifah cu gura plină. N-ai mâncat nimic azi? 

Zafira a ridicat din umeri, ațintind cu înțeles privirea în di- 
recția în care se îndreptau. Kifah nu a luat-o în seamă și i-a 
întins mâna. În palmă ţinea trei bani. La doi pași de ele, un 
poet s-a urcat pe o ladă și a început să deplângă otrava iubirii. 

— Păstrează-i, a spus Zafira, detestând asprimea propri- 
ilor cuvinte. Nu mi-e foame. 

Kifah a împins banii în palma Zafirei. 

— Sunt de la Seif. Să ne plătim camerele. 

Seif nu le dăduse niciun ban și o știau amândouă. 

Minciuna i-a înlesnit cumva situația. Sau poate că era 
vorba de foame. Zafira a luat banii fără să întâlnească privirea 
lui Kifah și a intrat prin mulțimea din sooq. Gândul la mân- 
care i-a făcut stomacul să se caște și mai tare și golul adânc 
i-a urcat până-n gât, amețind-o. Banii făcuseră asta. Lefteră, 
ar fi putut să ignore foamea, s-o alunge. Atât de ciudată era 
conștiința. 

S-a oprit la prima tarabă întâlnită, unde o safină întețea 
un foc și cu cealaltă mână învârtea încet o frigare. Era mult 
mai puțin elegantă decât safinele pe care le cunoștea Zafira. 

— Doi dinari cincizeci, a spus safina înainte ca Zafira să 
poată vorbi, privind-o ca pe o vagaboandă venită după resturi 
de mâncare. 

Zafira s-a îndreptat de umeri și a zornăind banii încet, ca o 
proastă. Doi dinari jumate erau mult prea mult. Ar fi trebuit 

să se târguiască, să născocească vreun șiretlic, așa cum fă- 
ceau clienții de obicei, dar Deen fusese cel care le făcuse cum- 
părăturile în trecut. 

— Și pentru pita simplă? 

— Un dinar. 

Pentru o singură pită? În spatele ei a început să se formeze 
o coadă. 

— Vreau... vreau pita. 

Safina a mormăit și a scos o pâine din teancul care stătea 
la cald, lângă frigare. Zafira a așezat atent un ban pe căru- 
ciorul ei șubred, simțind un fior mic și copilăros de putere 
când a pus ceilalți doi dinari înapoi în buzunar. Greutatea lor 
o liniștea. O promisiune cusută în hainele ei, garanţia hranei. 
Safina a văzut asta și, după o clipă de ezitare, a întins pe pâine 
o lingură din grăsimea caldă care se adunase sub frigare, a 
împăturit-o frumos pe jumătate și i-a întins-o Zafirei. 

Deja se întorsese spre clientul următor și Zafira era prea 
hămesită și prea recunoscătoare ca să mai fie și mândră. 

Kifah o aștepta, urmărind mulțimile cu privirea. Bătea 
ritmic din picior. 

— Cu ce-i? 

—- Cu nimic, a spus Zafira, rupând o bucată. 

Kifah a încruntat sprâncenele. 

— Ai cumpărat... pită simplă. 

Zafira a ridicat din umeri, dar gestul nu a fost suficient 
de dezinvolt. Ceruri mari, de ce nu putea să fie mai nepăsă- 
toare? De ce își dorea deodată ca mantia să-i fi ascuns umerii 
încordați? 

A plecat ochii când privirea lui Kifah s-a înduioșat. Zafirei 
i se părea de neconceput până și să se gândească să dea trei 
dinari pe o singură masă, dar era clar că ea și Kifah priveau 
banii în moduri diferite. 

Pita i-a umplut stomacul și pentru ea era suficient. Banii îi 
zornăiau în buzunar. Era mai mult decât suficient. 

— Gata, a spus Zafira, recăpătând o urmă de putere și un 
rest de demnitate. 

A arătat spre străduțele înguste dintre prăvălii, cu privirea 
iarăși limpede. 

— Dacă e să găsim Bait ul-Ahlaam pe undeva, sigur o s-o 
găsim pe una dintre străduțele alea. Tu ia-o pe cea din stânga 
și eu merg pe cea din dreapta. 

— Vreau să merg eu în dreapta, a spus Kifah. 

— N-ai decât, sayyida. Nu te pierde. 

— Ţine-mă de mână, mamă, a strigat Kifah, dispărând în 
mulțime. 

Capitolul 30 


Demnitarii aveau să ajungă abia peste câteva zile și era timp 
mai mult decât suficient să găsească medalionul și să cu- 
treiere palatul în căutarea vreunui indiciu care să le spună 
unde erau Leul și Altair. Scrisori scrise de mâna lui Ghameg. 
Bărbaţi cu ordine ciudate. Orice. În timp ce gărzile îl condu- 
ceau în mod inutil spre camera lui Nasir, s-a întors spre Lana. 

— Ai încredere în mine? 

A apreciat faptul că fata s-a oprit ca să se gândească la în- 
trebarea lui. 

— Da, a spus ea. 

Nasir le-a vorbit gărzilor. 

— Camera de lângă a mea - e curată? 

Unul dintre nătărăi a avut neobrăzarea să rânjească rău- 
tăcios înainte de a încuviința din cap, dar celălalt a vorbit. 

— Să vă aducem o femeie? 

Nasir a strâns din buze până când garda a început să se 
foiască neliniștit. Sabia lui băgată în teacă s-a agăţat de roba 
celuilalt și a fost cât pe ce să-i doboare pe amândoi. 

— Și camerele lor? a întrebat Nasir, arătând spre Aya și 
Lana. 

— Le... le vom escorta... 

— Răspunde la întrebare, a spus Nasir încet. 

Gărzile au arătat spre cele două camere aflate de cealaltă 

parte a coridorului față de cele ale lui Nasir și au plecat cât au 
putut de repede. 

După ce au plecat, Nasir a cercetat coridorul, după care s-a 
uitat la Aya. 

— În camera alăturată e suficient spaţiu pentru două per- 
soane. Nu suntem în siguranţă aici. 

Aya a refuzat, zâmbind 

— Până acum am reușit să-mi păstrez nemurirea, Prințe. 

Lana se uita la ea, probabil așteptând o invitație să îm- 
partă aceeași cameră, dar Aya i-a aruncat doar o privire 
scurtă. Nasir nu era surprins. Laa, se bizuise pe asta, pentru 
că Aya nu reușise nici să salveze viața propriului ei fiu și 
Nasir nu avea încredere în nimeni altcineva s-o protejeze pe 
sora Zafirei. 

— Prinţe? l-a strigat din nou Aya. 

Nasir s-a întors și a ridicat pasiv din sprâncene, ascun- 
zând neliniștea care-și arăta colții. 

— Nu-ţi va fi de ajutor să înlături medalionul.. 

— Așa îl controlează Leul, a spus Nasir istovit. Îl contro- 
lează prin medalion de ani întregi. L-a corupt. 

De mai bine de un deceniu, poate. 

— Dacă înlăturăm medalionul, nu va f.. 

— Decât certitudinea absolută că va rămâne corupt, a în- 
cheiat Aya. Dacă medalionul l-a corupt, așa cum spui, atunci 
nu mai e de niciun folos. 

Dar Nasir își amintea aceste licăriri de umanitate care clo- 
coteau sub înfățișarea rece a lui Ghameq. Ştia că tatăl lui încă 
era acolo. 

Aya aștepta și frica și neîncrederea i se citeau limpede pe 
chip. 

— Ştiu ce gândești, dragul meu. Îţi cunosc speranțele. Dar 
nu poți să-l salvezi. 

Se înșela. Nasir nu avea nicio speranță. Speranţa e pentru... 
A lăsat gândul neterminat și s-a întors fără niciun alt cuvânt, 

ignorând privirea curioasă a Lanei și conducând-o pe ușă, tre- 
când de anticameră și intrând în dormitorul lui. Așternuturile 
cenușii erau la fel de ordonate ca în ziua în care se despărțise 
de ele, draperiile erau întinse peste ferestre și mirosul fami- 
liar de săpun l-a liniștit. Se înșală, s-a convins singur. 

— E un loc atât de singuratic, a spus Lana încet, timp în 
care Nasir a tras un sertar și a umblat printre obiectele din 
interior până când a găsit o cheie. 

Camerele i s-au părut o robă cu croială ciudată, a lui și to- 
tuși nu, și aproape că se aștepta să-l vadă pe Altair întins pe 
cuvertura lui cu un rânjet șiret. Pereții ar fi reverberat râse- 
tele generalului, pentru că și ele adorau sunetul vocii lui. Era 
mai ușor să se gândească la Altair decât să se gândească la ea. 
Să și-o închipuie aici, în camerele lui, în brațele lui. 

Oare se gândea la el în timp ce călărea spre Casa Viselor? Îi 
era dor de el așa cum lui îi era dor de ea, cu o durere care se în- 
tindea de la buricele degetelor până în ungherele conștiinței 
lui? Așa cum nimănui altcuiva nu-i era dor de el? 

După câteva momente de tăcere stingheră, a descuiat ușa 
spre camera alăturată și a dat buzna în spațiul mic, dar bogat, 
cu baie anexată. Patul era împrejmuit de perdele stacojii și 
așternuturile lui erau pentru orice, dar nu și pentru dormit. 
A traversat camera până la ușa din capătul opus și a încu- 
iat-o. Apoi a asigurat fereastra, apăsând ambele zăvoare, și 
s-a uitat după paravan, pentru orice eventualitate, după care 
s-a întors mulțumit la ușa dintre cele două camere. 

— O iubești? 

Nasir a încremenit o fracțiune de secundă. 

Nu avea timp pentru întrebările unei necunoscute. 

— Ușa se va încuia din partea cealaltă și singura cheie e la 
mine. Să nu încerci să ieși, indiferent ce auzi. 

Lana l-a privit îndelung. 

— O iubești? a întrebat din nou. 

Rimaual, fata asta. 

— Ce știi tu despre iubire? 

Lana a tresărit. Iritarea lui a cedat. 

— Am... 

Lana s-a poticnit. 

— Cândva am plăcut pe cineva atât de mult, încât am 
crezut că era iubire. Apoi el a plecat într-o aventură cu cineva 
pe care o iubea mai mult și nu s-a mai întors. 

A ridicat dintr-un umăr, refuzând compătimirea lui. 

— Oricum eram prea tânără pentru el. 

Nasir a privit-o atent, a privit conturul ferm al umerilor ei, 
tăria care i se citea în sprâncene. Extrem de diferită de sora ei, 
dar exact la fel. 

— Prima iubire e dificilă, a spus el în cele din urmă, cu 
blândețe. 

— Şi a doua? a întrebat ea. 

— E exact cum n-a fost prima. 

A închis ușa și a învârtit cheia, ascunzând metalul rece în 
dreptul șoldului. Uitase cum era să zacă într-o doară pe pro- 
priul pat, în propria locuință, și să se simtă absolut incom- 
plet, având doar compania lamelor din manșetele lui. Le-a 
scos și le-a retras oftând. 

Chiar pe patul ăsta, într-o criză de durere, mama lui îi în- 
grijise arsurile de pe spinare. Chiar pe patul ăsta, într-o în- 
lănțuire plină de dorință, Kulsum sfâșiase inul de pe umerii 
lui și el pe cel de pe umerii ei. Chiar pe patul ăsta, într-un mo- 
ment de prietenie, Altair se întinsese cu sandalele în picioare 
și-l tachinase fără milă. 

Oare toți monștrii erau singuratici, se întreba el, și se pre- 
făceau că sunt nepăsători și neînfricați? Oare falsitatea asta 
îi învăța și cultiva în ei acea precizie grijulie, unică și fără 
pereche? 


DESCĂTUȘAREA STELELOR 209 


Îi era dor de el. Ca și când i-ar fi amorțit un membru și nu 
mai simțea nimic cu el. 

Îi era dor de ea. Ca și când s-ar fi oprit din respirat. Ca și 
când s-ar fi pierdut pe sine. 

Și datorită acestei singurătăți a observat cu o ascuţire su- 
bită a simțurilor că nu era singur. 

Capitolul 31 


Frânghia a sărit la gâtul lui Era aspră și roasă, potrivită 
pentru o găleată într-o fântână, nu pentru gâtul delicat al 
unui prinț. 

Șapte. În neclintire, înainte să se miște, i-a numărat. 
Blestemăţie, șapte bărbați care să omoare un om în patul lui. 

A tras de frânghie, încordându-se împotriva atacatorului, 
care s-a prăvălit în față. S-a izbit cu fața de creștetul lui Nasir 
și nasul i-a pârâit. Nasir l-a aruncat peste umăr și chiar a vrut 
să se oprească și să-l întrebe politicos cine îl trimisese și de ce, 
dar nătărăul se chinuia să-și scoată lama blocată în manșetă, 
așa că Nasir i-a străpuns beregata. O robă strânsă pe corp și 
glugă ascuțită. Hashashin. 

Și sângera pe patul lui Nasir. 

— Limitez compania în dormitorul meu din motive înte- 
meiate, a spus el încet. Și acum toți veți muri pentru că mi-ați 
distrus așternutul impecabil. 

S-au aprins două lămpi, care au pus în lumină un bărbat 
așezat pe perna de majlis din capătul îndepărtat al încăperii. 
Nasir s-a sforțat din răsputeri să nu-și arate pe chip surpriza. 
Tatăl lui. Cu medalionul atârnat la gât, lucind ca niște colți 
feroce. 

— Cred că ţi-a fost greu să te abții să mă omori în sala tro- 
nului, a spus Nasir și s-a ridicat, strecurând în voce puțin din 
tonul lui Altair. 

Sultanul s-a rezemat pe spate fără niciun cuvânt și schim- 
barea abia s-a văzut în lumina slabă, dar Nasir a observat-o 
destul declar. S-a răsucit când un tăiș curb s-a repezit la gâtul 
lui și acesta i-a nimerit brațul. Se declanșa capcana. L-a îm- 
pins pe atacator și a scos lama șuierând, după care aluat două 
cuțite de aruncat de la cureaua lui agățată de perete. 

Hashashinii ca hashashinii, dar el era Nasir: antrenat de 
cei mai buni maeștri ai artei respective, călit și transformat 
într-o armă de o Soră a Veșniciei. 

Nasir a aruncat cuțitele, începând numărătoarea în gând 
când un hârâit înecat a anunțat prima lovitură care nimerise 
ținta. Era cântecul morţii. Șuierul unui tăiș și implorarea bol- 
borosită a unei expirații căreia nu-i mai putea urma nimic. 
Un cântec pe care Nasir îl știa la fel de bine cum își știa pro- 
priul nume. 

Brațul lui sângera și gâtul îi pulsa de durere, dar mem- 
brele lui erau cuprinse de un zel care îi lipsise în ultimele câ- 
teva zile. 

Ceva s-a izbit de spatele lui și a căzut hârâind, înfigându-și 
degetele în pulpa piciorului celuilalt bărbat și doborându-l. 
Fără a se ridica din genunchi, Nasir a frânt brațul hashashi- 
nului și apoi l-a străpuns cu lama de la manșetă, rostogolin- 
du-se în ultima clipă din calea a încă unei săbii îndreptate 
spre gâtul lui. 

Cu intenţia de a ucide. 

Nu mai are nevoie de mine. 

L-a străpuns o durere în coastă. Concentrează-te. Dar pe 
Nasir l-a uluit o descoperire subită: mama lui îl transformase 
în arma care era acum, dar Leul era cel care se folosise de el în 
scopurile lui - să omoare oameni, să se aventureze pe Sharr. 
Și acum, după ce Leul se eliberase de lanţurile insulei și era 
atât de aproape de a răpi magia, nu mai avea nevoie de Nasir. 

A sărit și a cuprins cu picioarele umerii altui hashashin, 
doborându-l la pământ dintr-o răsucire a genunchilor și az- 
vârlind trupul neînsuflețit în calea altui atacator. 

Apoi s-a întors spre tatăl său. 

Sultanul a încercat să se ridice, dar Nasir a fost mai rapid. 
Gândul că Leul îl controla i-a înlesnit sarcina. I-a dat curaj. 
Totuși mâinile lui tremurau. În mod ciudat, mintea lui era 
concentrată și risipită în același timp, pentru că toată viața 
se întrebase cum ar fi fost să-l înfrunte pe cel care se folosise 
de el și-l abuzase necontenit. 

A șovăit, auzind șoapta unui tăiș. Ar fi putut să repete cu- 
vintele iar și iar, dar gestul ăsta al tatălui său - de a scoate 
o armă împotriva propriului fiu - încă ar fi avut puterea să-l 
străpungă. Să-l paralizeze. 

Aceeași parte din el a urlat plină de îndoieli. Ani întregi de 
corupere nu puteau fi dezlegați printr-o singură faptă, într-o 
fracțiune din durata unei nopți. Dar nu accepta să nu încerce. 

Nasir a plecat capul pe sub arcul descris de cuțitul tatălui 
său. Cu o mână l-a apucat pe Ghameq de braț și pe cealaltă 
a dus-o la pieptul lui. Spre medalionul care lucea, sfida, con- 
trola. A strâns degetele în jurul lanțului subțire și lui Ghameq 
i s-a tăiat respirația. Lui Nasir i-au explodat stele înaintea 
ochilor și forța pumnului tatălui său i-a smuls aerul din plă- 
mâni. A clipit, regăsindu-și puterea de concentrare și, ţinând 
lanţul, a lovit cu cotul în partea interioară a brațului tatălui 
său. Dar Ghameq mereu fusese mai mare și mai puternic 
decât el și trei dintre hashashini încă erau în viață. 

Toţi au sărit la el într-o clipă și Nasir s-a oprit. Unu. Doi. 
S-a desprins de Ghameq și a plecat capul. Cuţitul tatălui lui 
s-a înfipt în inima hashashinului Nasir a înfipt lama de la 
manșetă în genunchiul altuia dintre ei și l-a ucis într-o clipă, 
după care s-a ridicat în spatele lui Ghameq și i-a scos lanțul 
peste cap. 

Șoaptele au năvălit imediat, dezechilibrându-l pe Nasir. 
Alunecau șerpuit, întunecate, aspre, ca de șarpe. Implorau și 
gemeau și pofteau. Pofteau. Pofteau. 

Dă-i drumul, a spus ea în capul lui, melodios și aprig. 

Nu putea. Un văl de umbre i-a îngroșat gândurile, furând 
ceva de la el. Înlocuindu-l. Biruind golul din el. 

O durere orbitoare l-a străpuns în spate. A fost azvârlit la 
pământ. Plăcile de pardoseală erau reci. Medalionul a căzut 
cu un clinchet și un cârâit ireversibile, dar nu s-a întâmplat 
nimic. Aya avusese dreptate și acum Nasir avea să plătească 
cu viața. O mână l-a apucat de guler și i-a smucit capul pe 
spate. 

Și totul s-a oprit la sunetul unei șoapte. 

Nasir a încremenit. O închipuise. Toţi o închipuiseră. 
Sultanul nu avea niciun motiv să spună... 

— Ibni, a repetat Ghameq. 

Potaie. Gunoiule. Nimicule. Toate au dispărut la acel singur 
descântec șoptit: Fiul meu. 

Ibni. Era un copil cu tibia ruptă. Ibni. Primea reverențios 
prima lui sabie. Ibni. Vizita Sarasinul, unde oamenii se în- 
trebau de ce începuseră să se întunece nisipurile. 

Și acum aici. În genunchi, în camera lui, cu o duhoare pu- 
ternică de sânge în plămâni. 

— Ştiam că tu o vei face. Lumea se închina la picioarele 
mele, dar numai tu puteai să mă salvezi. 

Vocea lui Ghameq tremura sub povara atâtor ani pierduţi. 
Camera arăta ca un cimitir, dalele erau înroșite, cadavrele 
holbau ochii la luminile care atârnau din tavanul împodobit. 

— Eliberează-l. 

Nu aceeași voce rostise și cuvintele astea. A fost o poruncă 
la fel de tăioasă și de aspră ca înainte. Până și ultimul dintre 
hashashini a tresărit. 

Nasir s-a ridicat, clătinându-se din cauza sângelui pierdut, 


214 HAFSAH FAIZAL 


din cauza ameţelii. Hashashinul i-a întins o cârpă, pe care 
Nasir a apăsat-o pe brațul care-i sângera. 

Medalionul zăcea sfărâmat între ei, în lumina aurie a flă- 
cărilor și strălucirea lunii. Medalionul care îl stăpânise pe 
tatăl lui ani în șir și dăruise tronul unui tiran. 

Acum era liber. Liber. 

Nasir a pășit în față. Suficient de aproape cât să simtă 
căldura radiind din sultan. Arăta exact ca în urmă cu câteva 
clipe, ochii lui cenușii erau încercănaţi de epuizare și, între 
sprâncene, două cute îi brăzdau fruntea de nemulțumire. 

— Ibni, a murmurat Ghameq din nou și Nasir a fost nepu- 
tincios când tatăl lui l-a tras către el. 

Baba, a vrut el să spună, dar cuvântul i-a stat în gât. În 
schimb, a ascultat bătăile inimii tatălui său. Amintirea fap- 
tului că ar fi putut pierde și mai multe. 

Capitolul 32, 


Noaptea a șters și ultimele raze de lumină de pe cer, elibe- 
rând soog-ul de dogoarea neostoită. Zafira crezuse mereu că 
o agasau oamenii. Faptul că demenhunii râdeau și zâmbeau 
în ciuda pericolului care-i înconjura o călcase mereu pe nervi. 

Nu avea legătură cu oamenii, înțelegea ea acum, ci cu ea 
însăși. Cu propriul ei tumult interior. 

În timp ce rătăcea prin soog, atentă să audă glasul cu care 
ar fi chemat-o Bait ul-Ahlaam, cerceta cu privirea deopotrivă 
tarabele și oamenii. 

Un safin tânăr a întins iaurt proaspăt pe o pită pentru cli- 
entul lui uman îndrăgostit și se vedea clar că sentimentele 
lor erau reciproce. Zafira a văzut cum două surori safine au 
șterpelit ceva în plus dintr-un cărucior cu măsline când ne- 
gustorul s-a întors ca să ia restul. Era un comportament pe 
care nu s-ar fi așteptat în veci să-l vadă la safini și i-a stârnit 
un zâmbet. 

A trecut pe lângă o prăvălie care vindea narjeelah” și tutun 
vărsat, marinat în melasă. Mai era una cu abaye împodobite 
cu asemenea broderii, încât coaserea lor ar fi durat săptămâni 
întregi, și cu decolteuri atât de largi, încât Zafira simţea că i 
se înfierbântă pielea. Cu o lună în urmă, abia s-ar fi uitat la 
rochiile acelea colorate. Acum se întreba cum ar fi arătat pur- 
tând una dintre ele. Oricare. 


* Narghilea, în limba arabă (n.t.). 

Încă ești săracă. 

Nu de asta se uita la ele și o știa prea bine. A grăbit pasul, 
făcându-și loc printre safini și oameni, și a fost cât pe ce să se 
împiedice de o pisică mică a deșertului care hoinărea în că- 
utare de resturi de mâncare printre tarabele care miroseau 
a sumac picant, a cepe sfârâitoare, a manakish și a carne de 
oaie. 

În capătul unei alte străduțe întunecoase s-a oprit. Se 
auzea un cântec abia șoptit dinspre o intrare slab luminată 
aflată mai departe pe stradă și Zafira a prins curaj. 

— Te-am găsit, a soptit ea ca răspuns. 

Noaptea întindea umbre care-i aminteau prea mult de Leu 
și de inima pe care o furase. De Nasir și de întunecimea lui 
năbădăioasă. Pe măsură ce se apropia, melodia se auzea tot 
mai clar, un cântec de flaut deopotrivă blând și seducător. 
Zafira a pășit înăuntru, ținându-și respirația, cu degetele li- 
pite de coapse. 

S-a încruntat. Clădirea era mare, să fi avut două-trei etaje, 
dar interiorul era neobișnuit de gol pentru o prăvălie. Nu era 
nicio masă încărcată cu podoabe și nimic prins de pereți 

Sfântă zăpadă, pereţii. Zafira și-a ferit privirea de ilustra- 
țiile gravate pe suprafețele lor aurii: bărbați și femei dezbră- 
cați și încolăciți în diverse poziţii. 

Un chicot leneș s-a auzit de la etaj, odată cu niște sunete 
ritmice mai adânci, pe care nu le sesizase inițial, dar pe care 
acum nu le mai putea ignora. Concluzia trasă de ea minunat 
de lent s-a statornicit când a auzit șoaptele unor pași pe par- 
doseala de piatră. Un bărbat a lăsat o perdea de mărgele și s-a 
apropiat alene cu un zâmbet indecent, care l-ar fi făcut până 
și pe Altair să roșească. Poate. Puțin probabil. 

— Vă deranjez? 

Zafira s-a răsucit pe călcâie la auzul cuvintelor tărăgănate 
ale lui Kifah. Războinica stătea rezemată de cadrul ușii cu 

brațele la piept, uitându-se cu o singură sprânceană ridicată 
la Zafira și la bărbat. 

— Îmi închipui că e tentant, doar Alderamin e califatul vi- 
selor și așa mai departe, dar - Guljul blestemat - încearcă să 
te concentrezi. 

Zafirei îi ardea pielea de parcă cineva ar fi biciuit-o. S-a în- 
tors înspre bărbat cu o privire mânioasă, oprind hoinăreala 
ochilor lui lascivi. 

— Nu te maiuita la mine. 

Bărbatul a înlemnit. Pereţii deocheați au reverberat râ- 
setul lui Kifah și Zafira i-a aruncat o privire agasată. 

— Am auzitun flaut, s-a răstit ea, de parcă așa ar fi explicat 
totul. 


XXX 


Zafira a traversat piața deschisă în urma lui Kifah și a cotit pe 
altă străduță, unde un bătrân zbârcit le-a luat la ochi. A tre- 
murat când a trecut pe lângă el, simțind privirea lui pe spină- 
rile lor până când pereţii au început să se strângă, înghițind 
și ultimele raze de lumină. 

Kifah își lovea sulița ritmic de picior, din ce în ce mai re- 
pede cu cât s-au afundat mai mult și până ce s-au oprit îna- 
intea unei perdele grele și stacojii. Zafira a dus mâna la cuțit 
și a intrat după ea. 

Bait al-Ahlaam era mai mică decât se așteptase. Și mai în- 
tunecoasă. De fapt, trecând de perdea, a simţit o neliniște ex- 
trem de diferită de jena resimţită în casa de moravuri ușoare. 
Acolo se simţise stăpână pe situație. Aici deja pierdea ceva, 
fără să înțeleagă prețul. 

— Magie, a spus Kifah când murmurul încăperii a stârnit 
ceva înăuntrul Zafirei, un foc care începuse să se stingă. 

Dum Sihr, pentru că cum altfel ar fi putut să existe magie 
într-un loc atât de întunecat? 

Stropi picurau din lămpile agățate de tavan și cei patru 
pereţi licăreau în lumina lor, apăsaţi de povara tuturor obiec- 
telor de pe ei. Erau rafturi încărcate cu podoabe și mașinării. 
Mese așezate peste alte mese. Păpuși din paie cu scoici ro- 
tunde în loc de ochi, care le urmăreau cu mai multă atenție 
decât ar fi putut s-o facă ochii adevărați. Nisipul răsufla în pas 
cu bătăile inimii ei, umflându-se și curgând, dar închis într-o 
cutie invizibilă. Sticluţe care bolboroseau și rânjeau, cu sticla 
ca niște dinți și cu dopuri ca niște guri. Cutii și blănuri, fructe 
și cărți, lămpi și bijuterii și niște mecanisme de care Zafira nu 
avea habar. 

— Nu atinge nimic. Nici să nu te îndoiești de autentici- 
tatea vreunui obiect, a șoptit Kifah, moment în care o voce a 
răsunat din toate părțile. 

— Marhaba. 

Zafira a dus mâna la jambiya. Kifah a strâns buzele și a 
clătinat din cap scurt când un bărbat a apărut fără zgomot 
din spatele unei mese, purtând o robă de un verde întunecat, 
care licărea în razele luminii delicate. Avea obraji netezi, fără 
barbă, și urechile rotunjite, aflate chiar sub turbanul împo- 
dobit cu pietre prețioase. Ciudat. Cum ar fi putut un om să 
aibă ceva ce n-ar fi putut obține decât după ani întregi? 

Ochii lui întunecaţi au căzut asupra locului în care Zafira 
lăsase mâna și au sclipit de curiozitate. 

— Vă doresc să găsiți ceea ce căutați. 

Zafira a deschis gura, vrând să mintă și să spună că nu 
căutau nimic în mod deosebit, dar prăvălia îi servea doar pe 
cei care o căutau, nu pe trecătorii întâmplători. Fapt ce i-a in- 
spirat încă un gând: dacă prăvălia și proprietarul ei știau că 
ele căutau ceva anume, atunci putea pur și simplu să-l întrebe 
despre sticluță, nu? 

Kifah a înghiontit-o cu cotul în coaste, indicându-i tocmai 
ce gândea ea. 

Proprietarul a dispărut în spatele unei alte grămezi de cu- 
riozități și lămpile au tremurat, întunecându-se în absența 
gazdei. Umbrele s-au adunat șoptind în jurul lor. 

Leul ar fi adorat locul ăsta. 

Kifah a plecat de lângă Zafira și s-a uitat prin jur, calmă 
ca o stafie. Zafira a ignorat murmurul întunecat și i-a urmat 
exemplul, plimbându-se pe lângă o vitrină cu dinţi gălbejiți. 
Un raft plin cu lămpi. Pentru djinni care îndeplinesc dorinţe. 
Erau acolo un șal care-și schimba poziţia de fiecare dată când 
ea clipea și o pereche de brățări late care-i făceau cu ochiul cu 
intenţii necurate. 

Toate i-au lăsat o întrebare amară, ca de plumb, în stră- 
fundul stomacului: ce trebuia să dea ele la schimb pentru 
ceea ce căutau? 

Toate obiectele aveau ceva în comun: erau aproape inco- 
lore, ciudat de șterse, pentru că nu pe acelea le căutau. Nu, 
ceea ce-i trebuia Zafirei era roșu și strălucitor, închis într-o 
sticluță argintie care o îmbia ca o oază pe un beduin. Şi Zafira 
l-a găsit. 

Laa, el o găsise pe ea. Blestemăţie, plutea în faţa ei. 
Gravurile fine de pe recipient captau lumina, puncte geo- 
metrice încadrând în centru o semilună subțire. Mai văzuse 
simbolul ăsta - pe scrisoarea argintie pe care o descoperise în 
desaga ei cu multe zile în urmă. 

Nu era sângele oricărei Surori a Veșniciei. Era al lui Anadil. 

Parcă văd că o să începi să-mi spui și mie safină pentru că 
sunt frurnoasă, a spus tărăgănat Yasmine în gândurile ei. 

Era o concluzie prea improbabilă că sângele era al 
Vrăjitoarei Argintii? Aceasta se alarmase când Nasir i-a 
propus să caute ajutor aici. Era furioasă. A vorbit despre 
prețul care ar fi trebuit plătit de parcă suferise din cauza lui. 

Zafira a tresărit când proprietarul prăvăliei a apucat sti- 
cluța din aer, zâmbind Dinţii lui s-au lungit și s-au ascuțit și 
nasul lui s-a rotunjit sub forma unui bot. 

Zafira a clipit și bărbatul a redevenit om. O iluzie - acesta 
nu era nicidecum un om muritor, ci unul care se putea trans- 
forma din om în hienă și invers după bunul plac. Brusc, Zafira 
a înţeles sticlirea feroce din ochii lui și vechimea prăvăliei 
Bait ul-Ahlaam. 

Era un kaftar. 

— Sânge de si'lah. O adevărat comoară, a observat el. Calea 
interzisă se câștigă adesea contra unui preț prea mare. 

Kifah a apărut de după o vitrină. Îi dispăruseră calmul și 
precauția. Emana furie și agresivitate în valuri. 

— Am văzut colecţia ta, creatură. Aduni amintiri. Furi tre- 
cutul oamenilor ca să-ți vinzi marfa. 

Bărbatul a plimbat privirea pe brațul lui Kifah și pe tatua- 
jele care îl împodobeau. 

— Nu fur nimic. Dacă vrei să cumperi ceva, trebuie să plă- 
teşti prețul cuvenit. 

Colectarea amintirilor chiar era furt. Presupunea să ieiun 
fragment din trecutul cuiva și să-l îmbuteliezi ca să fie trăit 
de vreun client nerăbdător. Un schimb interesant, doar de nu 
l-ar fi silit pe cel dintâi să piardă amintirea. 

— Nu poţi să vinzi amintiri fără magie, a spus Zafira 
derutată. 

Doar să le aduni. Și, dacă sticluțele înșirate pe zidul din 
fund erau pentru amintiri, atunci ce scop aveau celelalte 
bunuri? 

— Se pare că magia își revine, a spus el liniștit, ridicând 
sticluța cu însemnele ei argintii. 

Zafira s-a holbat la ea. Nu voia să risipească nicio parte din 
trecutul ei. Nu voia să uite nimic. Toate momentele de fericire 
definiseră persoana care era acum și toate momentele care o 
dărâmaseră îi neteziseră doar calea. 

Proprietarul prăvăliei a simţit ezitarea lor și a strâns dege- 
tele în jurul sticluței. De data asta, Kifah nu mai avea nimic 
de spus. 

— N-o să-și revină dacă nu-mi dai sticluța aia, a spus 
Zafira deodată. 

Kaftarul a încremenit și a înclinat capul, ca un animal ce 
era. Kifah a sfredelit găuri în craniul Zafirei cu privirea ei. 

— Am întâlnit alții din neamul tău pe Sharr, a spus Zafira. 
Erau blestemați, dar i-am ajutat. Au luptat de partea noastră. 
Știind că moartea lor era garantată în zori, au luptat pentru 
Arawiya de dinainte. 

A simțit fluturări de speranță în piept când patronul a pri- 
vit-o atent. 

— Eşti Vânătorul demenhun. O fată, a spus el oarecum 
surprins. 

O fată. I s-a strâns inima. 

— Zvonurile despre tine sunt fidele realității. 

Zafira i-a întâlnit brusc privirea și, încrezându-se ca o 
proastă în admirația din tonul lui, a întrebat: 

— O să ne vinzi sticluța pentru altceva decât o amintire? 

Și-a descoperit greșeala când kaftarul i-a zâmbit larg, ară- 
tându-și dinţii. 

— Dă-mi pumnalul și sticluța e a ta. Pentru binele 
Arawiyei 

Nu. 

Laa. 

Inima și membrele și plămânii ei i-au fost prinși ca strânse 
într-un pumn de fier și gând după gând roiau în ea. Unu: E 
doar un cuţit. Doi: Nu e. Trei: Baba. 

Baba. Baba. Baba. 

Aici s-a poticnit și s-a ţinut pe poziţie. 

Cineva care vindea amintiri și cerea sânge de la o Soră a 
Veșniciei ar fi putut să fure emoţii fără scrupule. Asta era 
pumnalul ei, nu? O lamă făurită din oțel ieftin, fără nicio va- 
loare, în afară de ceea ce purta în el: dragoste. Ani de dragoste. 
Butoaie de dragoste. 

Asta erau ciudățeniile din prăvălie. Nu erau căutate pentru 
ceea ce erau - dinţii unui dandan, minereu din adâncurile 
vulcanilor din Alderamin, artefacte fermecate -, erau prețuite 
pentru ceea ce conțineau. Dragoste, furie, ură, încredere. 

Amintiri, emoţii, rarități procurate prin mijloace ticăloase 
- cu asta făcea negoț Bait ul-Ahlaam. De aceea se ferise Seif să 
vină aici. De aceea se înfuriase Vrăjitoarea Argintie la simpla 
pomenire a numelui ei 

— Nu, a spus Zafira fără ezitare. 

Până acum supraviețuise fără dum sihr, fără s-o apuce pe 
căi interzise. Vânase și găsise și trăise. 

Se mințea singură. 

Kifah a scos un sunet gâtuit. Purta în el o acuzare la adresa 
ei: Zafira se alesese pe sine în defavoarea lui Altair. Alesese 
cuțitul ei vechi în loc de posibilitatea să-l găsească pe Leu și 
să-și recupereze cartea aia blestemată. 

— E doar un pumnal, a șuierat Kifah, așezându-se de 
partea rațiunii Pot să-ți cumpăr unul nou, care să arate exact 
ca ăsta. 

Zafira a încleștat dinţii. Nu era vorba despre bani, nu era 
vorba despre cum arăta pumnalul ei Nu-i păsa că proprie- 
tarul prăvăliei era la numai câțiva pași de ele și asculta fiecare 
cuvânt. 

— Atunci de ce crezi că-l vrea kaftarul? 

Dacă pricepuse, lui Kifah nu-i păsa. 

— Nu e momentul pentru sentimentalisme. 

Furia și-a ițit capul la un nivel inspirat de Jawarat, pentru 
că niciodată nu mai legase între ele cuvinte schimonosite, hi- 
doase și întregi 

Ce știi tu de sentimente? voia să spună Zafira. 

Dar Kifah era prietena ei și nu a fost nevoie ca Zafira să 
vorbească. A înțeles-o suficient de bine. Respirația ei mol- 
comă s-a frânt sub privirea neagră a acesteia. 

— Emoţiile sunt la fel de puternice ca amintirile, nu-i așa? 
l-a întrebat ea pe patron fără nicio urmă de emoție. De aceea 
vrei pumnalul. 

Kaftarul nu avea niciun motiv să aibă remușcări. 

Kifah a zâmbit cu cruzime. 

— Poți să iei pumnalul unei țărănci sau sulița unei foste 
învățate alăturate Elitei celor Nouă, împreună cu toate emo- 
ţiile care au dus de la una la cealaltă. 

Kaftarul a privit-o cu ochi noi. Una dintre lămpi a sfârâit 
zgomotos, mânios. 

— În cazul ăsta, a spus leneș kaftarul, aplecând sticluța de 
argint încoace și-ncolo, le voi lua pe amândouă. 

Zafira s-a clătinat. Mâna ei a tresărit, vrând să apuce o să- 
geată, și furia i-a copleșit disperarea, dar Kifah a vorbit prima, 
cu furia concentrată asupra sticluței. 

— Păstreaz-o. Fie să se facă cioburi și să pângărească locul 
ăsta pe vecie. 

Blestemele nu aveau nicio valoare pentru cei versați în 
arta lor. Kaftarul a așezat sticluța la loc pe raft, între un cuțit 
teribil de ascuţit și un dallah din os de cămilă, și le-a întors 
spatele. În postura asta, orice era posibil: pumnalul ei în spi- 
narea lui, sulița lui Kifah prin ceafa lui. O nouă șansă. 

Kifah pornise deja către ușă. 

Zafirei îi bubuia pulsul sub piele, o tobă legată din neliniști. 

— Ţine. 

Mânerul de piele stătea bine în strânsoarea ei. Îi simţea 
toate fibrele sub degete, îi știa toate neregularitățile. Pielea 
mai puțin strânsă pe curbura mânerului, metalul lamei opac 
din pricina uzurii, dar ascuțit precum mintea cea mai iscu- 
sită. Cadoul primit de la Baba. Tot ce mai rămăsese din el. 

Kaftarul doar s-a uitat la ea. 

— Nu ţi le dăm pe amândouă, a spus Zafira, stăpânindu-și 
tremurul din glas. Și nimeni altcineva n-ar mai vrea sticluța. 
Nimeni n-o s-o mai vrea după întoarcerea magiei. 

Kaftarul a luat pumnalul. Ea a luat sticluța. Ținea în 
palmă sângele celor mai puternice fiinţe din Arawiya - și to- 
tuși pierduse. 

Capitolul 33 


Nasir a aruncat cârpa însângerată la coș și a privit prin ca- 
meră. Khara. Uitase de sora Zafirei. O mie de scenarii i-au 
trecut prin minte: probabil că intrase în panică. Probabil că 
descuiase cealaltă ușă sau deschisese fereastra și încercase 
să fugă la auzul primei ciocniri de arme. Oamenii abia târâ- 
seră afară și ultimul cadavru și două gărzi îl conduceau pe 
sultanul istovit la camerele lui - spre ușurarea lui Nasir. S-a 
grăbit să descuie ușa și s-a oprit în prag. 

Lana stătea în pat, cu ochii închiși, iar pieptul i se ridica 
prea repede ca să doarmă. 

Un zâmbet i-a zvâcnit în colțul gurii, pe care l-a îndepărtat 
oftând, și a încuiat ușa la loc. 

Nu avea nicio șansă să poată dormi. Nu acum, când deo- 
dată tatăl lui era din nou tatăl lui, o imagine pe care o văzuse 
ultima dată cu atât de multă vreme în urmă, încât nu mai 
știa exact când începuse Ghameq să se schimbe. Și-a amintit 
ce i-a spus Vrăjitoarea Argintie pe Sharr, că niciodată nu cu- 
noscuse iubirea adevărată până când îl întâlnise pe tatăl lui. 
Medalionul fusese darul ei de nuntă pentru el, unul dintre ul- 
timele artefacte rămase de pe urma vieții ei ca păzitoare a in- 
sulei. Nu știuse că medalionul conținea o fărâmă din întune- 
ricul ei, că în curând a devenit legătura dintre Leu și iubitul ei. 

Într-o vreme fusese un om bun, când la colțurile ochilor 
lui se formau cute când zâmbea, când își strângea nevasta în 

brațe, cu mândrie și dragoste în timbrul vocii. Laa, controlul 
Leului crescuse treptat, se adâncise și se agravase cu trecerea 
anilor. 

Nasir și-a împăturit keffiyah-ul, l-a strâns sub formă de 
turban și a închis ușa încet în urma lui Coridoarele erau tă- 
cute, cu excepția ivirii ocazionale a câte unei servitoare sau 
slugi, care dădeau cu ochii de el și imediat dispăreau. 

Casă, dulce casă, a gândit el amar. 

Vrând să caute vreo urmă a Leului sau a lui Altair, a ajuns 
în scurt timp în camerele celui din urmă. Erau sinistre fără 
râsetele zgomotoase și vocea lui gălăgioasă și undeva, în 
pieptul lui Nasir, a apărut o durere. A plimbat mâna de-a 
lungul mesei, cu vase pline cu dulciuri și curmale și mig- 
dale caramelizate. Toate scaunele erau acoperite cu cuver- 
turi pompoase și privirea lui Nasir s-a înmuiat când a căzut 
asupra unui dallah așezat pe o masă scundă. Aroma discretă 
a qahwei preferate a lui Altair plutea în aer. 

Nasir a tras perdeaua la parte și a intrat în dormitor. I s-au 
aprins urechile când și-a amintit ultima dată când fusese aici. 

Mereu se întrebase de ce camerele lui Altair erau diferite 
de celelalte. De ce i se oferise întâietate în alegerea lor - a 
peretelui auriu, împodobit cu zăbrele făcute după cele mai 
somptuoase modele; a platformei cu pat întins, de două ori 
mai lat decât al lui Nasir; a geamului circular din tavan, care 
oferea o imagine limpede a stelelor și a lunii. 

Acum înțelegea că Altair avusese libertatea să le aleagă 
pentru simplul fapt că fusese în viaţă. Cum era să trăieşti în- 
continuu, pe când lunile se înălțau și coborau la nesfârșit? Să 
vezi cum oamenii se nasc și înaintează în vârstă și încărun- 
tesc și Mor, în timp ce tu rămâi tot tânăr? 

Trist. 

Așa se simțea numai gândindu-se la asta. 

Nici el nu avea să fie străin de o asemenea situație. Nasir 
era pe jumătate silah și, chiar dacă sângele lui de muritor 


DESCĂTUȘAREA STELELOR 227 


nu-i permitea să trăiască veșnic, avea să trăiască suficient de 
mult încât să se bucure de acest fapt. În afară de cazul în care 
era ucis, bineînțeles. Mereu atât de plin de viaţă, a spus Altair 
în capul lui 

Nasir și-a tras mâneca și așa întinsă peste cuvintele ta- 
tuate pe braț. Odinioară am iubit. Anii aceștia puteau fi ne- 
sfârșiți sau puteau fi nimic, în funcție de cum avea să-i tră- 
iască și cu cine. 

A plimbat ochii de-a lungul bibliotecii, patru rafturi ale ne- 
buniei. Fiecare carte mustea de viață - cu însemne aleatorii și 
file rupte și îndesate pe unde s-a putut. Nimic nu era aranjat 
după mărime sau culoare sau orice urmă de ordine. 

Ce să spun? Îmi place ca rafturile să fie dezordonate și iubi- 
tele mele să mănânce pe săturate. 

Asta îi spusese Altair când Nasir comentase la adresa lor. 
Înainte de Sharr, când nătărăul ăla era îmbrăcat pe jumătate 
și era clar că nu era singur. 

Tocul din trestie s-a rostogolit și a căzut de pe biroul lui 
Altair și Nasir s-a aplecat să-l ridice, împiedicându-se de o 
denivelare din covorul de lână. S-a aplecat încruntat, scoțân- 
du-și mănușa și plimbându-și degetele pe lungimea unei pal- 
mete mari cât mâna din colț. leșea în relief. 

Cu mare grijă, a desprins motivul ornamental cusut pe 
covor. 

Era suficient de mare cât să ascundă un teanc de scrisori. 

Nasir a ezitat, privind când la filele roase de papirus, pă- 
mântii și cu margini aspre, când la ușă. 

— Am devenit o babă băgăcioasă, și-a spus el și s-a re- 
zemat de pat, sub cerul nopții. 

Curiozitatea l-a îndemnat s-o facă, pentru că Altair era 
zgomotos și nerușinat - și isteț. Nu lăsa nicio urmă, în afară 
de ceea ce ținea în cap. De ce nu arsese și hârtiile astea? Poate 
că nu avusese timp în graba pregătirilor pentru Sharr. 

Nasir a desfășurat prima coală de papirus. Apoi a trecut la 
următoarea și la cea de după ea, simțind cum i se înfierbântă 
urechile din ce în ce mai tare. 

Erau scrisori de dragoste. 

Iubirea noastră este mai înflăcărată decât oricare alta... 

Tânjesc după tine necontenit... 

Îmi petrec zilele așteptându-te și nopţile visând la tine... 

Nu toate erau inocente. Unele erau scurte ~- Și trupul tău 
suferă după atingerea mea așa cum suferă trupul meu pentru a 
ta? -, pe când altele erau mai lungi și mai detaliate și cuvin- 
tele îi stârneau sângele. Nasir era prinț, asasin, monstru, dar, 
în definitiv, era un băiat. 

Și atunci le-a observat, ascunse printre cuvinte jucăușe și 
declarații indecente. 

Drumul va fi asigurat în două zile. 

Au fost anulate tarifele între Pelusia și Demenhur. Sub sem- 
nătura lui Nawal. 

Distribuire la Dar al-Fawda. Provizii peluziene. 

Înțelegeri comerciale. Tratate. Discuţii. Nu erau scrisori de 
dragoste. Erau fragmente din pânza lui Altair, dovada efortu- 
rilor lui de a uni regatul. Nasir și l-a închipuit adunând oa- 
meni de rând, armându-i cu curaj și bravură, animându-i cu 
cuvintele lui abile și fermecătoare. Trezindu-le speranța așa 
cum foarte puţin oameni puteau s-o facă, comandând soldaţii 
unei armate, precum și inimile celor din popor. 

Pe când Nasir îi omora. Pe când el, prințul născut cu da- 
toria să le poarte de grijă și să-i apere, îi ucidea. 

Scrisorile au tremurat în mâinile lui. S-au încrețit între de- 
getele lui. 

Rămâi în umbră și slujește lumina. 

Nasir nu era un prost care se pierdea în fantezii romantice. 
Moartea era ireversibilă și niciodată nu va putea răscumpăra 
răul făcut, dar se străduia. Atâta lucru își îngăduia și el. Se 

străduia să îndrepte lucrurile, să se implice în transformarea 
Arawiyei. Să nu mai privească oamenii în căutarea tendoa- 
nelor care trebuie tăiate și cu estimarea secundelor care i-ar 
trebui ca să ucidă. S-a ridicat cu un gând: 

Nu va mai purta coroana Prințului Morţii. 

S-a lăsat din nou pe genunchi Cine ar fi fost fără frica cu 
care îl priveau oamenii? Fără numele din buzunarul său și 
fără misiunile care-i alcătuiau menirea? Monștrii erau creaţi 
cu un anumit scop, cu un destin de împlinit. Cine ar fi fost el 
fără urmele de pe spatele său și fără armele pe carele purta? 

Nasir a adunat scrisorile și le-a ascuns, fixând palmeta la 
locul ei. Îl eliberase pe tatăl său, asigurând siguranţa demni- 
tarilor, dar mai erau multe de făcut. A așezat tocul de trestie 
al lui Altair înapoi pe masă și a plecat cu o șoaptă: 

— Nu muri. 

Capitolul 34 


Alderamin își pierduse frumusețea și atracția. Dinspre sooq 
venea gălăgie, poeții erau jalnici ca un cortegiu funerar, 
orașul Zawia era la fel de șters ca marfa din Bait ul-Ahlaam. 
Când Zafira și Kifah au ajuns în sfârșit la caravanserai, Seif 
nu era de găsit. 

Geamul cu vitralii era, de fapt, o intrare, suficient de 
lată pentru caravane, dar nu era nicio cămilă prin preajmă. 
Oamenii încă nu începuseră să călătorească - dispariția 
Arzului era prea recentă și vestea încă se răspândea. Intrarea 
boltită ducea într-o curte de unde se vedeau intrările în toate 
camerele de la cele două etaje de piatră albă și sculptată. 
Coloanele acoperite cu plăci dispuse în formă de fagure lu- 
ceau în noapte. 

Deși cămilele erau puține, oamenii încă hoinăreau în in- 
teriorul orașelor și Zafira și Kifah au traversat curtea aglo- 
merată și au urcat la camerele de la etaj. Kifah a oprit-o cu o 
atingere ușoară pe umăr. 

— Măcar ne-au rămas amintirile noastre, a spus ea cu 
atâta blândețe, încât Zafira a strâns din ochi. Momentele care 
au făcut din pumnalul tău un obiect special. 

Răsuflarea Zafirei a tremurat periculos. 

— Cum ai reușit? De unde ai știut că ne va ajuta să-i spui 
despre kaftarii de pe Sharr? 

— Nu știam, a răspuns Zafira cu sinceritate. 

— Puţini oameni pot să privească un monstru și să-i vadă 
umanitatea, a declarat Kifah. 

Dar nu cunoștea situaţia nici pe jumătate: că Zafira se îm- 
prietenise cu Leul Nopţii. Că văzuse șirul de cicatrice ale lui 
Nasir, dovada victimelor lui, fără să-i fie scârbă de ele. Kifah 
a bătut în perete cu nodurile degetelor, neastâmpărată ca de 
obicei 

— Și îmi pare rău. Că te-am silit. 

Zafira s-a uitat la ea, încă amorțită, dar și încălzită puțin. 
Puțin mai jenată. 

— Şi mie. 

Kifah a răspuns cu o jumătate de zâmbet și a închis ușa. 

Zafira s-a întins pe patul scund, fără să vadă frumu- 
sețea încăperii și lumina lunii care se strecura pe fereastră. 
Obţinuseră sticluța. Mai rămânea doar să se taie în palmă și 
să-l găsească pe Altair. Să-l găsească pe Leu. Să recupereze 
ultima inimă. Să ia înapoi Jawaratul, care era al ei. 

Niște pași s-au oprit chiar în dreptul ușii ei și Zafira a în- 
cremenit, auzind cum se deschide ușa lui Kifah. 

— Ai reușit? O să supraviețuiască? 

Chiar și estompată și separată printr-o ușă, Zafira a auzit 
respirația lui Seif, iritarea lui provocată de obrăznicia lui 
Kifah de a-l lua la întrebări. 

— Nu avem de unde ști. Nu s-a întâmplat nimic când am 
introdus-o în lăcașul ei, a spus el. Am tocmit o barcă să ne 
poarte peste strâmtoare, așa că plecăm înainte de ivirea zo- 
rilor. Sângele? 

— L-am luat. 

Vocea lui Kifah a sunat moale, pe când Zafira ar fi vrut-o 
fermă. Ar fi ajutat-o pe ea să-și păstreze fermitatea. Kifah a 
mai spus ceva, încheind cu un cuvânt care semăna periculos 
de mult cu „Vânătoreasa” după care Seif a luat-o din loc și ușa 
ei s-a închis. 

Zafira s-a ghemuit în pat, furioasă pe senzaţia pierderii 
care creștea înăuntrul ei. Abia o interesa faptul că una dintre 
cele cinci inimi fusese restaurată - încă le lipsea cea de-a 
cincea inimă și nu avea să fie deloc ușor s-o ia înapoi. 

Singurătatea ei era acum deplină. Absolută. Și-a dat jos 
cizmele, apoi arcul, apoi tolba și apoi teaca ei goală, complet 
goală. Jawaratul o ajutase să se țină pe linia de plutire, și 
acum și el dispăruse. I-au tremurat buzele. 

Ceruri mari. Prietenul ei cel mai bun murise sub ochii ei, 
mentorul ei murise înainte să-l poată ierta, mama ei murise 
după ani de suferință și Zafira nu plânsese. Nu vărsase nicio 
lacrimă pentru niciunul dintre ei, dar plângea acum, din 
cauza unei nenorocite de jambiya. 

Nu e doar atât. Mai mult chiar și decât încă o bucată din 
Baba. Părăsindu-și căminul, fiecare pas fusese o lovitură 
de bici. Înlăturarea meticuloasă a Vânătorului care fusese 
cândva, a Vânătoresei în care se transformase. Refuza să mai 
poarte mantia Vânătorului demenhun. 

Masca ei: dispăruse. 

Arzul: dispăruse. 

Simţul direcţiei pe care-l avusese cândva: dispăruse. 

Jambiya lui Baba: dispăruse. 

Eraultimul strop. Ultimul cârlig care mai ținea sus fruntea 
misteriosului Vânător, pentru că arcul ei se frânsese de multe 
ori și săgețile ei nu rezistau mai mult de câteva zile. Jambiya 
lui Baba era constanta ei, amintirea faptului că nu trebuia să 
fie indiferentă față de viața prăzii ei. Că nu era decât o călă- 
toare în lumea asta, care încerca să-și lase amprenta, încerca 
să facă ce trebuie. 

Dinăuntrul ei s-a revărsat un suspin. 

S-a gândit la Nasir și parcă nu mai reușea să-i pese de fata 
cu șalul galben. Laa, îi era dor de el. De privirea lui tăcută. De 
cuvintele lui puține, care-i ofereau mereu exact ce-i trebuia. 

Se deșira - asta făcea Zafira. Era un ghem care se deșira 
încet și se temea că în centrul lui nu va rămâne decâtun mare 
gol. Același nimic sfâșietor care o trăsnise cu toată puterea 
când magia se scursese din venele ei 

Tatăl ei murise și ea perseverase. Viaţa ei se înăsprise și 
ea mersese înainte, pentru că avea un țel. Ce rămânea din ea 
fără vânătorile care-i defineau diminețile și-i dăruiau acel țel? 
Trăise ca să-i ajute pe semenii ei. Să-i ţină în viață, să-i spri- 
jine. Să le poarte de grijă. Cine era ea fără săgețile din spinare 
și mantia de pe umeri? 

Goală cum nu mai fusese niciodată. Singură cum nu mai 
fusese niciodată. 

Când îl întrebase pe Nasir ce voia, se întreba, de fapt, pe ea 
însăși 

Capitolul 35 


În zori, Nasir era în sala tronului, unde ședea Sultanul 
Arawiyei și deja lăsa să plece emir după emir, cu o mină aus- 
teră, ca de piatră, de parcă nu se schimbase nimic. Nasir s-ar 
fi convins că evenimentele din noaptea trecută fuseseră un 
vis dacă nu ar fi fost atât de evident că spațiul unde atârnase 
medalionul înainte era țipător de gol și dacă, în dimineața 
aceea, nu s-ar fi uitat în sertarul noptierei sale, văzând po- 
doaba aceea circulară și străveche - spartă, neînsemnată și 
reală - și punând-o în buzunar. 

Nasir venise cu un singur scop: să ia totul de la început. 
A deschis gura, hotărât ca de data asta să vorbească primul, 
să întrebe de tatăl său și să vadă cum se simte, dar, când au 
rămas singuri, nu a reușit să spună decât: 

— Sultani. 

Nu „tată”. Nu „Baba”. 

Ceva a licărit în privirea lui Ghameg. 

— Ibni. 

Nasir se aştepta să fie mai fericit, mai liber. În loc de asta, 
se simțea ca un animal încolțit și incertitudinea îl ținea într-o 
cușcă, pentru că tatăl lui arăta exact ca-n ziua trecută, exact 
așa cum arăta cu săptămâni, cu luni în urmă. Și asta însemna 
că Nasir îl privea în față și retrăia ani întregi plini de durere. 

Poate că mai chinuitoare decât abuzurile în sine era con- 
statarea lor. Înțelegerea, izbitoare și destabilizatoare, a fap- 
tului că obișnuințele vieții tale nu erau deloc normale. 

Văzând acestea, Ghameq s-a înnegurat la față. 

— Te-ai trezit devreme. Ai mâncat? 

Dacă am mâncat. I-a scăpat un râset. Trebuie să fi fost evi- 
dentă surpriza de pe chipul lui, pentru că expresia sultanului 
s-a înmuiat. 

— Da. 

Nasir a înghiţit în sec și a formulat următoarea întrebare 
ca și când ar fi fost o problemă de viață și de moarte. 

— Tu ai mâncat? 

Tatăl lui a încuviințat din cap. 

— De acum înainte vom lua masa împreună. 

Mi-ar face plăcere, a vrut, dar nu a reușit să spună Nasir, pe 
când mangalurile aprinse trosneau lângă podium. A închis 
gura. 

Ghameq a plescăit din buze și apoi a întins mâna dupăuna 
dintre misivele de lângă el, fluturând-o în aer. 

— Poporul se agită în continuare. Spune-mi: ce crezi că ar 
trebui să fac? 

Șocul i-a legat limba din nou lui Nasir, pentru că nu-i 
stătea în fire lui Ghameq să-l invite la conversație. Să ceară 
părerea fiului lui. Să aibă nevoie de ea - sau să aibă nevoie de 
Nasir însuși. 

— Taxele pe care le-ai impus sunt mult prea mari și pro- 
testatarii devin din ce în ce mai îndrăzneți, a spus el cu grijă. 

Și care e soluţia ta, prostule? Și-a scotocit mintea. 

— Sarasin. Are nevoie de un calif nou. Putem să-i liniștim 
pe locuitori cu ușurință, desemnând pe cineva ca Muzaffar. 

— Pe cine? 

Nasir a clipit, surprins că Ghameq nu știa nimic. 

— Pe comerciantul care a captat atenția oamenilor în 
Sarasin după ce am plecat spre Sharr. Oameni ca el. Are re- 
laţii bune și a fost căpetenia unui sat acum vreun deceniu. 
Desemnează-l pe el, ar putea să îndrepte califatul de unul 
singur, cu eforturi minime din partea coroanei. 

— Mmm, a făcut Ghameqg, acceptându-i răspunsul cu un 
zâmbet și lui Nasir i-a fost greu să simuleze unul la rândul 
său. M-ai eliberat cu puțin timp în urmă. Sunt multe de dez- 
legat de-ale Leului. Timpul ne va îngădui victoria de care 
avem nevoie, Ibni. Deocamdată Sarasin e o groapă și Leul în 
sine ar trebui să ne preocupe mai mult decât orice taxă. 

— Sultani, a spus Nasir plecând capul, ca să-i facă pe plac. 

Se pare că nu fusese nevoie de opinialui. Ca de obicei. 

— De aceea sunt tatăl tău, nu? Ca să te îndrum. Ai vreun 
plan ca să-l găsești? 

Un clopoțel a răsunat în capul lui Nasir. 

— Îl vom găsi, a spus el cu prudenţă. Pe orice cale. 

Sultanul l-a studiat. 

— Nu cred că e nevoie să-ți spun să eviţi folosirea dum 
sihr-ului. Familia noastră a suferit prea mult din cauza lui. 

Nasir a clătinat repede din cap. Prea repede. Aici avea de-a 
face cu tatăl lui Între ei trebuia să existe o încredere firească. 

— Surorile au interzis astfel de fapte. Dacă am face-o, ce 
diferență ar mai fie între noi și creatura pe care vrem s-o în- 
vingem? a întrebat Ghameq. 

Magia sângelui chiar era interzisă. Folosirea ei chiar dis- 
torsiona pragul dintre ei și Leu. Dar erau multe diferențe între 
ei și dușmanul lor și folosirea dum sihr-ului nu le-ar fi șters. 

Moralitatea erau însă un subiect pe care Nasir nu voia să-l 
discute cu tatăl său, asta era cert. 

— Chiar dacă am vrea să apelăm la dum sihr, am avea ne- 
voie de sânge de si'lah. Și nu avem, a spus Nasir. 

Ghamegq a încuviințat cu un mormăit. Sunetul a reverberat 
îndelung în liniștea din jur. 

— Poate ar trebui să anulăm ospățul, a spus Nasir, luân- 
du-și iar inima în dinţi și schimbând subiectul. Până când 
vom restabili magia și Leul nu va mai fi un pericol. Îi... îţi 
amintești să fi trimis invitațiile? 

Unde începea și unde se termina linia asta? La unele în- 
trebări legate de anumite evenimente, tatăl lui clipea cu pri- 
virea pustie, dar alte evenimente reușea să le relateze cuvânt 
cu cuvânt aproape imediat. Din cauza asta, Nasir nu putea să 
descifreze precis ce își amintea Ghameq despre anii în care 
fusese sub controlul Leului, pentru că era clar că amintirile 
lui nu erau afectate de trecerea timpului. 

— Acum două nopți, a spus Ghameq după ce s-a gândit 
o clipă. Din păcate, e prea târziu să le oprim. În plus, avem 
acum motive întemeiate să sărbătorim, nu-i așa, Ibni? 

— Da, a încuviințat el încet, luptându-se cu dezamăgirea. 

Măcar demnitarii nu vor mai intra într-o capcană. 

— Cum rămâne cu Vânătoreasa? a întrebat Ghameq, cobo- 
rând privirea la foile din mâna lui. Nu a venit. 

Știe. Un rotocol de întuneric a alunecat din degetele lui 
Nasir. Din cine știe ce motiv, îi era imposibil să-i acorde încre- 
derea. Dar nu putea nici să-l mintă. 

— Am supărat-o, a recunoscut el. 

O jumătate de adevăr era suficientă. Trei cuvinte care 
sugerau o mulțime erau de ajuns. Pentru că adevărul arăta 
emoție, pe când minciunile sugerau înșelăciune. Așa știai la 
ce să dai crezare. 

Mi-e dor de ea, îi venea să spună. Era singur fără ea, pă- 
truns de singurătate până-n adâncul sufletului. Plutea într-o 
lume în care nimeni nu-l vedea cu adevărat. 

Ghameq a râs, dovadă că nici măcar bărbatul care-l zămis- 
lise nu-l vedea, nu-l înţelegea, nu știa dintr-o singură privire. 
Poate că Nasir era prea tânăr ultima dată când auzise râsetul 
ăsta, prea iubitor, prea inocent, fără a fi apăsat de povara 
morții, dar acum îi suna altfel. Mai aspru. Mai ascuţit. Mai 
puțin fericit și mai calculat. 

Dar oamenii se schimbă, nu? 

— Pari tulburat, Prințe. 

Aya a coborât trapa și i s-a alăturat pe acoperiș. Venea de 
la infirmerie îmbrăcată cu o abaya aspră, pătată de sânge, și 
culoarea aceea brun-închisă arăta ca cenușa în comparaţie cu 
ținuta ei obișnuită. Nasir urmărea un șoim care a zburat pe 
după un curmal și a văzut mulțimea de oameni din depărtare, 
unde un bărbat îmbrăcat în negru striga despre dispariția 
Arzului, prevestind dezastre. 

Orele se scurgeau. Nu se așteptase să dureze atât de mult 
să-l pună la curent pe tatăl său, deși motivul era probabil 
acela că își găsea greu cuvintele. Sultanul știuse deja atât de 
multe, pentru că fusese treaz tot timpul cât îl controlase Leul, 
așa că Nasir i-a relatat evenimentele de pe Sharr și tot ce se 
întâmplase de atunci, evitând să-i spună unde erau Zafira și 
Kifah acum și faptul că Înaltul Cerc traversa Arawiya pentru 
a înapoia inimile. 

— Unde-i Lana? a întrebat Nasir. 

— Încă ajută la infirmerie. Am lăsat-o ca să vin la tine, dar 
e mai ferită acolo decât aici. 

Nasir a pufnit, întrebându-se cât de periculos considera 
Aya că era locul ăsta dacă lăsa o fată tânără printre străini 
furioși care se răzvrăteau pe străzi. 

Când zarva izbucnise din nou în cursul zilei, vreo douăzeci 
de Gărzi ale Sultanului țâșniseră din palat și Nasir încreme- 
nise, așteptându-se parcă să primească un ordin de la tatăl 
său. Du-te. Pune capăt poveștii ăsteia. 

Schimbaseră doar o privire. 

Măcar dacă oamenii ar fi știut că revolta lor îl lăsa indife- 
rent pe sultan. Nici măcar nu clipise. Nici măcar nu luase în 
considerare propunerea lui Nasir să îl pună calif în Sarasin pe 
negustorul ăla, Muzaffar. 

A închis ochii strâns câteva secunde. Îndoielile Ayei se 
furișau înăuntrul lui, făcându-l să suspecteze fiecare gest al 

tatălui său. Făcându-l să se întrebe dacă Leul încă era acolo 
și-și bătea joc de Nasir cu o cruzime mai mare decât oricând 

Pentru că asta făcuse Leul întotdeauna - îl batjocorise 
din ură. Îl ridiculizase pentru că îl detesta. Când îl înfiera pe 
Nasir cu vătraiul. Când i-a tăiat limba lui Kulsum. 

Când s-a furișat în camera Zafirei. 

Aya s-a apropiat. 

— Spune-mi ce te supără. 

Nasir a lăsat tăcerea să se întindă până când n-a mai 
suportat-o. 

— Pe mine m-a văzut. 

Atăcutun moment. Nu i-a spus numele. Raze de lumină și 
umbre oblice se strecurau prin paravanele zăbrelite, pictând 
stele în opt colțuri pe pielea lui. Când a clipit, a văzut-o la ușa 
camerei lui, cu buzele umflate, cu părul ciufulit. S-a întrebat 
dacă îi făcuse plăcere. Orice o fi făcut. 

— Când Leul a venit după Jawarat. 

— Ea ţi-a spus? 

Nasir a strâns din buze. 

— E evident, nu? Abia se încumeta să mă privească. 

Și mereu îl privise. Chiar și când îl numise ucigaș. Chiar și 
când a lipit-o de coloană pe Sharr și i-a cuprins buzele între 
ale lui 

— Din câte înțeleg, asta ar trebui să te măgulească, laa? 

Nasir s-a încruntat, pregătit să se arunce de pe acoperiș. 

— Unde baţi? 

— De ce te supără? 

Aya și-a pus ușor mâna pe umărul lui și Nasir a înlemnit, 
simțind freamătul lamei lui pe partea interioară a încheieturii. 

— Pentru că oricum vedea în mine un monstru, a spus el 
după ce a respirat adânc, stăpânindu-se. 

Acum avea să-l vadă pe Leu. 

Aya l-a privit îndelung. 

— Nu asta vede în tine. Nici nu vede un băiat care s-o iu- 
bească. Ești prințul ei. În curând, domnia tatălui tău va lua 
sfârșit, iar tu o să trebuiască să aduni fragmentele Arawiyei 
ca sultan. 

Cuvintele ei i s-au așezat pe umeri. 

— Pot s-o fac sultana mea. 

Râsul Ayei a sunat ca niște clopoței mișcându-se în bătaia 
celei mai blânde adieri. 

— I-ai cere un sacrificiu destul de mare. 

N-ar fi un sacrificiu, a vrut el să spună, dar nu asemănase 
chiar el palatul cu o cușcă? Laa, cu un mormânt. Ar fi altfel 
dacă ar fi și ea acolo. 

— Ar ști să stăpânească, a replicat el. 

Pe el știa să-l stăpânească destul de bine. 

— Ar trăi o viață de lux. Nu i-ar lipsi nimic. 

Cuvintele sunau fals, chiar și în urechile lui. 

— Ai vorbit ca un adevărat cap încoronat, a spus Aya cu un 
zâmbet detașat. 

Atunci ceva i-a atras privirea și a fugit la marginea din 
stânga, cu șalul fluturând 

— Aha! S-au întors! Trebuie să mă schimb. 

A dispărut sub trapă și Nasir a înghițit în sec. Trei călători 
își făceau drum prin mulțimile de pe Calea Sultanului. Seif 
avea în mână biletul pe care Aya îl lăsase pentru ei la ea acasă. 
Kifah avea pe chip acea jumătate de zâmbet strâmb pe care-l 
purta de obicei când se gândea la ceva cât de cât amuzant. 

Și iat-o și pe ea, lumina din mijlocul întunericului. Ceva 
s-a înălțat bolborosind în pieptul și în gâtul lui, strângând lă- 
cașul inimii lui, care și-a iuțit bătăile. Privirea ei s-a abătut 
asupra palatului și s-a ridicat, s-a ridicat, s-a tot ridicat. A dat 
de privirea lui. 

Pustii. Ochii ei erau ferestre și înăuntrul lor Nasir vedea o 
pierdere. 

Capitolul 36 


Zafira ar fi vrut să creadă că o aștepta pe ea, dar iluziile 
erau pentru visători. Se cam atașase de oglinda lată din ca- 
mera lor din Alderamin și în aceeași măsură se supărase pe 
sine pentru că o preocupa înfățișarea ei, dar întoarcerea în 
Fortăreața Sultanului însemna că-l va vedea pe Nasir și reve- 
derea lui i-a amintit de fata cu șalul galben. 

Când Nasir a coborât în sărituri de pe zidul palatului pe 
pământ, aterizând pe vine și răscolind nisip, Zafira și-a făcut 
iluzia că venea spre ei fără să-și ia ochii de la ea nicio clipă, cu 
o ținută scumpă pe care numai un prinț și-o permitea, cu un 
pumnal cu mâner de onix la coapsă și cu un iatagan prins în 
teacă la șold. Înarmat, mereu înarmat. Și pe dinăuntru, și pe 
dinafară. Ar fi fost o iluzie să creadă că se va arăta fără masca 
lui, cu o rugăminte de iertare în ochii lui cenușii, încercănați 
de nesomn. 

Pentru că, atunci când a vorbit, nu s-a uitat la ea, nu i s-a 
adresat și Zafira a simțit chiar că vorbea doar în direcţia ei. 

Totuși. Dulce și sfântă zăpadă, durerea din pieptul ei. 
Văpaia din sânge. 

Puțin îi păsa că era aici, înaintea Palatului Sultanului, un 
loc pe care-l văzuse prin prisma poveștilor lui Baba și pe care 
nu se așteptase niciodată să-l vadă cu ochii ei. 

Porțile bogat ornamentate s-au deschis spre interior, per- 
mițându-le intrarea. Fiecare gardă a făcut o plecăciune la 

trecerea lui Nasir. Zafira s-a străduit să ignore privirile lor 
iscoditoare, în același timp neînsemnate și puternice. Calea 
spre palat era pavată cu dale îmbinate care se umflau și se 
îngustau precum solzii de pe coada unei maride, de un ocru 
cu sclipiri aurii. Sub ochii vigilenţi ai fântânii de piatră din 
centru, în formă de leu, Nasir le-a spus că spărsese medali- 
onul sultanului. 

— Și te-ai gândit că e un motiv de laudă? i-a răspuns Seif cu 
un dispreț nețărmurit. Pentru că ai tras de un lanţ în timp ce 
noi ne luam la trântă cu moartea? 

Zafira știa că nimeni altcineva nu înţelegea mândria lui 
Nasir. Nu era mândru pentru ceea ce făcuse, ci pentru faptul 
că o făcuse: preluase frâiele. Acţionase din proprie voință. 

A deschis gura, simțind că-i arde sângele, dar Kifah i-a lu- 
at-o înainte, cu sulița ei lucind în lumina dimineții. 

— Ajunge, s-a răstit Kifah. A funcționat? l-a întrebat ea pe 
Nasir, cu simț practic, ca întotdeauna. 

— Așa credeam... așa cred... 

Nasir a tăcut. 

Seif s-a strâmbat. 

— Așa crezi 

Zafira știa că nimeni altcineva nu observase tresărirea 
lui nedisimulată. Lumea putea fi refăcută, dar abuzurile din 
trecut nu puteau fi șterse niciodată. 

— Ne bănuiește că vom folosi dum sihr pentru a-l găsi 
pe Leu, fapt ce-l nemulțumește. Ne-a interzis s-o facem. 
Bărbatul pe care l-am ucis... 

— Trebuie să spui mai exact la cine te referi. 

Nasir nu a răspuns și Zafira a observat momentul precis 
în care masca s-a lăsat din nou pe chipul lui. Și-a încordat 
spatele și a încleștat din dinți. Prințul Morții. 

— Mi-e foame, a spus ea deodată. 

Încordarea s-a rupt ca o coardă de arc. Kifah a pufnit. 
Dincolo de intrarea boltită, ușile palatului s-au deschis huru- 
itor, fiecare ușă lucind în lumina slabă. 

— Muritorii ăștia, a bombănit Seif, încrucișând brațele 
când Aya a apărut într-o fâlfâire de falduri liliachii. 

— Ai nevoie de muritorul ăsta, safinule, a izbucnit Zafira. 

A simțit privirea lui Nasir, acum, când ea nu se mai uita 
la el. 

— Şi dacă e să-mi tai palma și să-l găsesc pe Altair și 
Jawaratul, trebuie să mănânc. 

Cu aerul că nu observase nimic, Aya i-a poftit în palat cu 
dezinvoltură, de parcă ar fi fost regina lui. Aruncând o sin- 
gură privire la sticluța cu sânge care atârna la gâtul Zafirei, a 
zâmbit radios și imediat și-a ascuns tremurul buzelor. 

— Trebuie să onorăm ocazia asta, dragii mei. Fiecare vic- 
torietrebuie sărbătorită, oricât de mică. 

Zafira nu i-a putut răspunde la zâmbet, de vreme ce teaca 
de la coapsa ei atârna dureros de goală. De ce erau victoriile 
mereu umbrite de pierderi? 

Pe lângă asta, nu se simţea la locul ei în palat. Coridoarele 
erau scăldate în lumină aurie, gemând de umbre care dăn- 
țuiau, așteptându-l nerăbdătoare pe Leu. Zafira vedea extra- 
vaganţă oriunde ar fi privit, picurând din felinarele suspen- 
date, aurind pereții boltiți și bogat ornamentați. Coloane pe 
care șerpuiau gravuri florale întrepătrunse, ghivece din care 
se revărsa o verdeață prea bogată încât să fie naturală, per- 
dele de mătase care se legănau timid în adierea uscată a fe- 
restrelor largi și a balcoanelor îmbietoare. 

Prin marile uși duble intrau și ieșeau o puzderie de oa- 
meni, demnitari sosiți pentru ospățul rău prevestitor. Slugile 
lustruiau podelele scumpe până ce străluceau și croitorese 
cu degete sprintene pregăteau pernă după pernă de majlis. 

Candelabrele erau coborâte pentru ca pe ele să fie înșiruite 
fitiluri de ulei noi și caprele behăiau undeva, în adâncul pa- 
latului, unde Zafira bănuia că s-ar afla bucătăria, oarbe îna- 
intea morții lor iminente. 

Niște slugi au luat-o pe Zafira de lângă ceilalți și, ca o 
proastă, ea a privit în urmă, să vadă dacă Nasir va întoarce 
privirea după ea. Dacă-i va acorda atenţie. 

Nasir a mers mai departe, discutând cu Kifah. Și deodată 
parcă erau iarăși străini. Vânătorul cu mantie, Prințul Morţii 
cel distant. 

Zafira nu credea că ar fi fost posibil să-i ducă dorul mai 
mult de atât, aflându-se la numai câțiva pași de el. 

A pornit grăbită în urma slugilor, până în camera ei, mare 
cât casa ei și cea a Yasminei puse la un loc, îndeajuns de în- 
căpătoare cât să găzduiască ospețe pentru un sat întreg. 
Semenii ei și-ar fi permis să mănânce un an întreg numai din 
banii dați pe obiectele de decor. Aici se găsea o oglindă mai 
lată decât oricare alta pe care o văzuse vreodată, în dreptul 
căreia se afla o colecție de sticluţe pe care Zafira le considera 
inutile, pentru că niciodată nu înțelesese ce parte a chipului 
trebuia accentuat cu fiecare unguent și în ce ordine. Pe o altă 
masă scundă erau așezate vase acoperite, unul cu migdale, 
altul cu nuga cu fistic și un al treilea cu curmale. 

A pătruns mai adânc în cameră și a îngenuncheat pentru 
a atinge patul cu platformă incredibil de mare și mai moale 
decât blana celor mai mlădioși iepuri. Gândul i-a zburat la 
Leu când purtase chipul lui Nasir și capul i s-a învârtit, cu 
pleoapele îngreunate de oboseală. Dar se simțea prea vino- 
vată ca să se poată cuibări sub cuverturi, știind că Leulumbla 
nestingherit și că ea putea săl găsească și pe el, și Jawaratul, 
și inima, și pe Altair - să le găsească pe toate, blestemăție, 
numai de-ar renunța la încă o parte din ființa ei. 

Sfântă zăpadă, ce obosită era. Și-a pus obrazul pe așternut 
și s-a gândit că niciodată în viață nu mai simţise ceva atât de 
minunat. 

— Vânătoreaso. 

Zafira s-a întors. Camera era întunecată, străină. 

Vrăjitoarea Argintie a salutat-o cu o mișcare din buze. 

— Prima dată e mereu cel mai dificil. 

Umm spusese asta cândva despre ceva mult mai banal 
decât ceea ce urma să facă Zafira. A, da. I-o spusese Yasminei 
la un moment dat, când fugise pe furiș cu un băiat. Un junghi 
i-a sfâșiat inima. 

— Nu avem de ales, a răspuns Zafira. 

Anadil a înclinat capul într-o parte. 

— Eşti fata care a învins fără ajutorul celor interzise. 

Zafira a zâmbit amar. 

— Trăim vremuri disperate. 

Vrăjitoarea Argintie a studiat-o. 

— Prea bine, a spus ea. Dum sihr, în forma lui de bază, îţi 
va permite să-ţi foloseşti afinitatea. Vei redeveni da'ira”. Și, în 
vreme ce va fi ușor să-ți foloseşti propria afinitate, dacă vei 
avea nevoie de alta, va trebui să găsești o carte cu vrăji, pentru 
că dum sihr necesită incantaţii în graiul vechi. S-ar putea să 
găsești unele în colecţia centrelor consacrate, cum e Marea 
Bibliotecă, dar sunt sigură că și Jawaratul conține câteva. 

— L-am pierdut, a spus Zafira încet. 

— Atunci găsește-l. 

Cuvintele erau atât de simple, încât Zafirei îi venea să se 
strângă ghem și să izbucnească în râs. 

— Ai grijă, a continuat Vrăjitoarea Argintie. Dacă folosești 
prea multă magie străină de afinitatea ta, o parte din tine va 
avea de plătit. 


* Busolă, în limba arabă (nt.). 

Anadil a atins o șuviță a părului ei nefiresc de alb, de 
culoarea oaselor, și, înainte ca Zafira să poată spune că îi 
ajungea s-o folosească o dată și că apoi nu va mai practica 
nicio altă magie în afară de a ei, Vrăjitoarea a clătinat din cap. 
Ca și când ar fi repetat cele spuse de Leu despre promisiunile 
nechibzuite. 

— Okhti? 

Zafira a sărit în capul oaselor. Raze de soare firave cădeau 
oblic asupra ei și o adiere de vânt răscolea perdelele fine. 
Amiază. Un vis. Vrăjitoarea Argintie nu era aici; blestemăție, 
Zafira dormise. O călătorie în vis? 

Lana se uita în jos la ea. 

— Asta e camera mea, dar acum putem să stăm aici îm- 
preună! Îţi vine să crezi că astă-noapte am dormit în camera 
prințului? 

A coborât vocea și ochii ei căprui au licărit. 

— Într-o cameră mică, pentru prietenele lui. 

Ar fi putut atunci să spună o mie de cuvinte: 

Bună sau: 

Chiar poţi să găsești orice la Bait ul-Ahlaam sau: 

Ce se mai întâmplă cu răscoalele? 

Dar Zafira nu a spus nimic din toate astea. 

— Prietene, a repetat ea. 

Cum era fata cu șalul galben. Cum erau femeile care-l ur- 
măreau cu privirile prin palat, fără rușine. 

— Ştii tu, pentru atunci când vor să... 

— Știu pentru ce e, s-a răstit Zafira. 

Gâtul îi ardea. O ardeau și alte părți ale trupului. Așa cum 
nu se mai întâmplase niciodată. 

Lana a zâmbit larg. 

— Mi-a fost dor de fața ta morocănoasă. 

Zafira și-a strâns picioarele sub ea și s-a întins după sti- 
cluța care sclipea în lumină, ale cărei modele geometrice îi 

aminteau de scrisoarea primită de la Vrăjitoarea Argintie cu o 
veșnicie în urmă. Așa. Gândește-te doar la ceea ce trebuie făcut. 

— Sfântă zăpadă, e frumos, a exclamat Lana. A costat 
mult? 

— Da. 

Nu bani, s-a ferit ea să spună, ci altceva. Ceva ce nicio 
sumă de bani n-ar fi putut cumpăra niciodată. Dar Aya avea 
dreptate: era o victorie. Şi pentru Lana. Călătoriseră până în 
Alderamin, la Bait ul-Ahlaam, datorită propuneriiei. Datorită 
Lanei, Zafira pierduse singurul lucru care-i mai rămăsese de 
la Baba, dar așa puteau să-i găsească pe Altair și pe Leu. Să 
găsească inima și Jawaratul. Numai asta era important. 

Lana s-a dus într-un colț al camerei, unde stătuse aplecată 
peste o coală de papirus întinsă pe o masă scundă, cu o tăviță 
cu instrumente și niște unguente înșiruite pe margine. 

— Palatul are o aripă întreagă dedicată medicinei, a ex- 
plicat ea. Am început să transcriu rețete de leacuri pentru 
Ammah Aya. 

A strâmbat din nas. 

— Nu cred că-i trebuie, cred că mai curând speră că o să le 
memorez eu. 

Abia atunci Zafira a înțeles ce o învățase Aya pe Lana, ceea 
ce n-o învățase mama lor: să aibă încredere în sine. O încre- 
dere care le lipsea femeilor demenhune, chiar și celor care 
aveau taţi sau frați cum fusese cândva Baba pentru familia 
Iskandar. 

— Ah, și a venit Kifah. Nu i-a convenit când a aflat că dor- 
meai, dar m-am ocupat eu de ea. Niciunul dintre noi nu poate 
face nimic dacă e pe jumătate mort. 

Zafira a strâns din buze la auzul cuvântului „noi” și amin- 
tindu-și că sora ei nu mai era o fetiță. Nu mai fusese o fetiță de 
mult timp, dar Zafira numai asta vedea: trupul ei mic agățân- 
du-se de Baba. Ochii ei mari și uimiţi, nasul vârât într-o carte. 

Și totuşi o ajutase pe Umm să supraviețuiască. Își păstrase 
mintea întreagă în vreme ce Zafira dispărea în Arz și lipsea 
ore în șir. Nu mânuise ea un arc, dar făcuse la fel de multe ca 
Zafira. Trecuse prin la fel de multe încercări ca Zafira. 

— Nu era nevoie, să știi, a spus Zafira, coborând din pat. 

I-a aruncat Lanei una dintre monedele primite de la Kifah. 

Sora ei i-a adresat un zâmbet abia schițat. 

— Nu e nevoie să facă nimeni nimic și totușicineva trebuie 
mereu să facă câte ceva. 

— Lana, filosoafa, a tachinat-o Zafira, dispărând în baia 
alăturată. 

Și-a ițit din nou capul în liniște. 

— Lana cea îngândurată? 

Cea frumoasă. Cea împovărată. Fata care crescuse fără ca 
Zafira să observe. 

— L-am văzut pe sultan, a spus Lana, răsucind moneda în 
mâini. Când te gândești la el, Okhti, simți vreodată că ai vrea 
să-l omori? 

Zafira și-a ascuns surprinderea îndărătul unei clipiri. 

— Nu el a omorât-o pe Ummi, a spus ea cu prudență. 

Îi explicase Lanei că sultanul fusese dirijat de Leu ca o 
marionetă. 

— Ştii asta. 

În ochii Lanei s-au aprins văpăi. 

— Chiar dacă greșeala lui a fost să se lase dirijat, tot gre- 
șeală rămâne. 

Lana, fata cu porniri ucigașe în rărunchi. 

— Nasir a spus că sultanul nu vrea să folosim dum sihr, a 
spus Zafira deodată. 

Lana s-a încruntat. 

— Da? Asta înseamnă că l-ai iertat? 

Zafirei i-a trebuit o clipă ca să priceapă că Lana se referea 
la Nasir. Era atât de evident? De ce trebuia să ierte ea prima? 

Ceruri mari, se simțea ca o nevastă bătrână. A ridicat din 
umeri 

— Nu mi-a spus mie asta. 

— Înţeleg, a spus Lana cu râsul în glas. Dar așa o să faci, 
nu? O să foloseşti dum sihr? 

Zafira a încuviințat din cap, dezbrăcându-și tunica. 

Lana a sărit în pat. 

— O faci pe rebela. Îmi place. 

— Mereu am fost rebelă. Am vânat în Arz... 

— Ani de-a rândul, da, știu. Nu mi-ai spus decât de o mie și 
una de ori. Dar niciodată nu ai fost rebelă. Ai fost secretoasă. 
Dacă ţi-ar fi interzis califul să vânezi, nu te-ai mai fi dus. 

Zafira a chibzuit la cuvintele ei și a deschis fereastra. Un 
crâng de portocali se întindea afară, cu flori noi albe, delicate, 
care i-au amintit de Yasmine cu fiecare gură de aer trasă în 
piept. 

— Vezi? Te schimbi. 

Dar nu era vorba de sfidarea bărbatului care o ucisese pe 
mama lor. Era vorba de practicarea dum sihr-ului în sine, o 
practică strict interzisă din motive întemeiate. Lana nu știa 
de viziunea primită de la Jawarat și de puterea furiei descope- 
rite de Zafira. Nu știa că aceasta parcă storcea binele din ea, 
lăsându-i doar posibilitatea să urmeze cele mai netrebnice 
căi 

Chiar se schimba, dar nu în bine și, când Lana i-a zâmbit, 
Zafira nu s-a încumetat să-i zâmbească înapoi. 


Se zvonea că Leul fusese văzut în Sarasin, că urca Munţii 
Dancali, în drum spre Demenhur cu o hoardă de ifriți. Câţiva 
oameni văzuseră crâmpeie de întuneric țâșnind spre cer, aco- 
perind sate întregi și creând refugii pentru neamul lui ifrit. 

Alţii jurau că văzuseră un leu negru năvălind prin mulțimile 
de oameni, lăsând în urmă numai măruntaie. 

Zafira nu înţelegea de unde știau oamenii că apăruse Leul 
Nopţii, viu și nevătămat. N-ar fi surprins-o dacă ar fi aflat 
că zvonurile veneau de la micul căpitan zaramez. Secretele 
erau ca mucegaiul, descoperise Zafira. Reușeau să se răspân- 
dească indiferent cât de mult te-ai fi străduit să le oprești. 

— Nu cred niciun cuvânt, a spus Zafira cu indiferență, aș- 
teptându-i pe ceilalți împreună de Aya. 

Noaptea se prelinsese peste Arawiya suficient de mult 
încât cerul să se lumineze și Zafira petrecuse o mare parte din 
ea în camera ei, auzind bătăi discrete din când în când și des- 
coperind apoi, cu aceeași dezamăgire, că pe hol nu era nimeni. 

Abaya albastră ca cerul a Ayei părea la nelalocul ei în de- 
corul sumbru al camerei de război. Lana moțăia pe perna de 
majlis cu un papirus în mâini, pe care era explicat cine știe 
ce amestec pentru oprirea hemoragiilor. Se pare că nu se mai 
găseau ingredientele, dar Lana jura că le văzuse în dulăpiorul 
lui Umm, în Demenhur. 

Aya o privea pe Zafira cu atenţie. 

— Eşti o muritoare atât de tânără și totuși îl cunoşti bine 
pe Leu. 

Ceva împovăra vocea ei de vis. Invidia. 

— Nu prea am avut de ales, a spus Zafira sec. 

Aya s-a uitat la sticluță. 

— Șoaptele se răspândesc. Se spune că a venit să ne ajute. 

Aveau multe altele de care să se preocupe în loc de ideile 
astea smintite, dar Zafira înțelegea logica lor. Odată cu eli- 
berarea inimilor, Arzul dispăruse și Arawiya se întorcea la 
starea ei de dinainte: întunericul se retrăgea din Sarasin și 
zăpada se topea în Demenhur. Leului nu-i rămânea decât să 
profite de momentul prielnic. 

Zafira și-a trecut lanțul sticluței pe după gât și a deschis 

gura, vrând să întrebe cum funcționează dum sihr-ul. Pe 
lângă faptul că era interzis și că trebuia să-ți tai palma ca să-l 
practici, nu știa mai nimic. 

— „Va îndrepta lumea noastră stricată” spun oamenii, a 
șoptit Aya. 

Zafira s-a oprit, încruntându-se. Și-a amintit ce spusese 
Aya în momentul acela de isterie, când se împotrivise pla- 
nului de a folosi dum sihr. E mai îngrozitor decât orice plan al 
lui. 

— Planul Leului e să se răzbune, a spus Zafira, de parcă 
Aya n-ar fi știut. Și să obțină cunoașterea care oferă putere. 

Poate că încă își dorea un ţinut în care să poată locui ifriții 
lui. Poate că încă îl îmboldea durerea pricinuită de pierderea 
tatălui său, dar niciuna dintre dorințele acestea nu se com- 
para cu setea lui de cunoaștere și cu dorința de a dobândi 
tronul. Laa, era vorba de lăcomie. 

Aya a făcut hmm, atingându-și tatuajul cu o privire tul- 
burată, și Zafira și-a dat seama că Leul pe care și-l amintea 
Aya era diferit de cel pe care-l știa Zafira. Trebuia să fie, dacă 
Benyamin îl primise, dacă se împrietenise cu el, pe când cei- 
lalți safini nu reușiseră să-și calce pe orgoliu. 

Ușa s-a deschis și a intrat Nasir, urmat îndeaproape de 
Kifah și de Seif. Zafira nu a reușit să-l privească în ochi, salu- 
tând-o, în schimb, pe Kifah cu o mișcare a capului și aruncân- 
du-i lui Seif o privire fugară. 

— Tu nu vii cu mine, i-a spus Zafira Lanei, care se trezise 
subit. 

Aceasta a început să protesteze, dar s-a așezat la loc când 
Zafira a ridicat dintr-o sprânceană. 

— Fie! 

Zafira nu știa dacă va fi pe deplin conștientă după ce-și va 
fi tăiat palma și-și va fi amestecat sângele cu cel străin. Nu 
prea se simțea dispusă să se coboare într-atât încât să-l în- 

trebe despre asta pe Seif și nici pe Aya, care încă era pierdută 
în gândurile ei ciudate. 

— Am primit vești din Demenhur. Inima a fost înapoiată 
la minaretul de acolo. De la ceilalți încă nu am aflat nimic, a 
spus Seif. 

Nu s-a bucurat nimeni. Ochii lacomi ai maridelor i-au ful- 
gerat în gând, dar Zafira i-a alungat. Faptul că nu primiseră 
vești de la ceilalți însemna doar că încă erau pe drum, s-a 
încurajat ea. Erau ființe orgolioase. Nu le-ar fi picat bine să-i 
anunțe unde se aflau prin câte o scrisoare la fiecare jumătate 
de zi. 

Două inimi fuseseră înapoiate, alte două erau pe drum. 
Zumra trebuia să-și îndrepte atenţia spre cea de-a cincea. 
Când Zafira a spus asta, Kifah a încuviințat cu o mișcare 
fermă a capului. 

— Ne ocupăm, a spus ea, înarmată și pregătită. 

— Dar va funcţiona? a întrebat Aya. 

— Voi, în Alderamin, n-aţi auzit de Vânător? a întrebat 
Kifah, ridicând dintr-o sprânceană. 

Văzând că e dintr-odată lăudată, Zafira s-a făcut mică. 

— Nu numai că va funcționa, ci, dacă toate ies bine, îl vom 
și lua pe Leu prin surprindere. Așadar, începem? 

Zafira a strâns pumnul în jurul sticluței cu sânge de silah. 
Kifah avea dreptate, va funcţiona. Dar o înspăimânta folosirea 
dum sihr-ului. Linia rămasă în palma ei după ce și-o tăiase 
din greșeală pe Sharr încă era rozalie, pielea abia se închisese, 
amintindu-i de viziunea Jawaratului. Cât mai avea să piardă 
din ființa ei înainte să ducă aventura asta la bun sfârșit? 

Apucând cuțitul întins de Aya, în vene i s-a stârnit un 
freamăt zgomotos, o nerăbdare abia stăpânită, născută din 
legătura ei cu Jawaratul. Dar mâna îi tremura sub povara 
celor zece ochi care o sfredeleau, judecând-o. Vârful cuțitului 
i-a alunecat pe palmă. Ceruri mari, n-ar fi putut să plece? A 
deschis gura, simțindu-și pielea încordată de fierbințeală. 

Apoi măruntaiele i s-au oprit cu un scrâșnet, când dege- 
tele unei mâini s-au strâns în jurul cuțitului. 

Umbra lui Nasir o învăluia, liniștind-o. Acesta și-a stre- 
curat palma pe sub a ei și i-a așezat tăișul pe piele. Zafira a 
uitat să respire. Inima ei a uitat să bată. 

Și-a relaxat mâna și fiecare părticică din ea tânjea să ridice 
privirea la abisul cenușiu al ochilor lui. Să-și aducă aminte 
cum era să fie contemplată de el. Privită. Venerată. Înțeleasă. 

— lartă-mă, a spus el încet și i-a mișcat cuțitul de-alungul 
palmei cu o mișcare din încheietură. 

Durerea subită i-a smuls Zafirei un șuierat. În urma cuți- 
tului au înflorit stropi roșii. 

A auzit voci în încăpere, dar veneau de departe, înăbușite, 
ca din vis. Poate chiar visa și cusăturile ființei ei nu se rupeau 
cu adevărat. Seif s-a apropiat și i-a picurat cu grijă în palmă 
trei stropi din sângele de si'lah, după care a astupat sticluța și 
a lăsat-o să atârne din nou la pieptul ei. 

Efectul a fost instantaneu. 

Zafira s-a clătinat. A străbătut-o un curent rece și ciudat, 
o sută de lucruri care vuiau prea repede și erau prea grele ca 
să le poată înțelege. Toate au început să ardă deodată maiviu, 
mai clar, mai luminos. Ca și când ar fi băut ceva care fermen- 
tase prea multă vreme. Era conștientă de fiecare părticică din 
fiinţa ei - de sângele care-i năvălea pe sub piele, pulsându-i în 
degete, palpitându-i pe gât, la tâmple. 

Putere. 

De undeva, de foarte departe, Jawaratul a murmurat apro- 
bator. A simţit apăsarea lui rece adânc înăuntrul ei. Se simțea 
deplină și liberă. Se simţea ea însăși. Adierea venită dinspre 
fereastra deschisă i-a răscolit părul, năvălind liberă ca o pa- 
săre. Închizând ochii, a văzut copacii înalți ai Arzului adu- 
nându-se în jurul ei, salutând-o cu șoaptele ramurilor lor. Îi 
lipsise șuierul inimii ei, care o împingea într-o direcție nevă- 
zută. Îi lipsise magia. 

— Vânătoreaso? 

Zafira a deschis ochii, văzând totul cu o claritate șocantă. 
Kifah și ceilalți se uitau la ea cu neliniște. Cu ochii minţii, a 
văzut rânjetul lui Altair. A văzut corpul însângerat al ultimei 
inimi de si'lah, bătând slab. 

A zâmbit. 

— Urmaţi-mă. 

Capitolul 37 


Nasir născocise o mie de moduri în care să-și exprime părerea 
de rău, dar, în loc de asta, îi ținuse mâna în mâna lui și îi fă- 
cuse o tăietură. Pe dinții sultanului, era un neisprăvit. 

Nu-mi fura înjurăturile, prinţișorule. 

Sunt prinţul, Altair. Voi face ce vreau. 

Deși îi plăcea mai mult să lucreze pe cont propriu, planul 
lor nu-l încânta. Mai ales ideea că Zafira va căuta inima de 
una singură, în timp ce el îl căuta pe Altair, cu magia inter- 
zisă vuindu-i în vene. Nu știau dacă Leul va fi acolo, dar era 
foarte probabil, de vreme ce Zafira confirmase că inima și 
Altair erau în același loc. 

Zafira reacționase la împotrivirea lui pe un ton ca de 
gheață. 

— Chiar îți închipui că ești mai capabil să-l înfrunți pe Leu 
decât mine? 

Dintr-o singură lovitură, Nasir reușise să distrugă pacea 
fragilă pe care o înfiripase între ei cu câteva bătăi de inimă în 
urmă. Într-o bună zi, avea să se înveţe să nu dea glas preocu- 
pării pentru siguranța ei când Zafira era hotărâtă să-și caute 
moartea. 

— Nu, am... Doar să ai grijă. 

Și-a mușcat limba în clipa în care vorbele i-au ieșit din 
gură. Poate că venise vremea să înceapă o viață de mim. 

— Așa voi face, Înălțimea Voastră, a replicat furioasă 
Zafira și, împreună, au ieșit din palat. 

Acum, când zorii înfiripau nuanţe albastre pe cer și ceea ce 
mai rămăsese din zumra traversa străzile, Nasir a coborât pe 
un acoperiș plat și descoperit și apoi a făcut o săritură peri- 
culoasă spre zidul împrejmuitor, cu o trupă de hashashini în 
urma lui. Dacă ar fi trebuit să răspundă ce-i plăcea mai mult 
în viață, ar fi spus asta: să sară prin aer, batjocorit, sfidat și 
urmărit de moarte din toate părțile. 

Nisipul s-a răscolit odată cu oamenii cei mai matinali, în 
timp ce nori bruni și aurii pictau orizontul. Se agăța de mă- 
nușile lui Nasir și-i scrâșnea sub palme. Trapele de pe acope- 
rișuri se deschideau și gărzile își începeau turele, cu mantiile 
lor argintii licărind în lumina difuză. 

Îi urmărea pe Zafira și pe ceilalţi, uimit din nou de abili- 
tatea cu care se mișca ea ca Vânătoreasă. Cu pas ușor, undu- 
ioasă precum nisipurile, alertă ca o gazelă. Odată cu magia, a 
prins viață. Nasir știa cât de mult ținea la ea, cât de mult ris- 
case de dragul ei, dar era cu totul altceva să vezi cum magia o 
transforma. Era ciudat și faptul că ea adora ceea ce el detesta. 

Un oftat greoi a răzbit din el. 

Se așteptase ca întoarcerea ei din Alderamin să umple 
golul pe care-l lăsase timpul petrecut departe de ea, dar era 
și mai rău acum, când era aproape. Simțea totul cu o claritate 
mai dureroasă - modul în care își plimba ochii pe trupul lui, 
cu o privire căreia îi lipsea ceva. Faptul că alegea cu bună-ști- 
ință să se țină aproape de Kifah, de parcă ar fi simțit că poate 
Nasir nu voia s-o aibă alături. Nasir ar fi vrut să-i vorbească, 
să-i vorbească cu adevărat. Să-i ceară iertare. Să silească cu- 
vintele din capul lui să se înșiruie pe un fir întins, să dezlege 
nodul limbii lui. 

— În sfârșit! a strigat un bărbat. Durerile noastre au ajuns 
la capăt! 

Nasir a ridicat din sprâncene, privind peste marginile on- 
dulate, spre piață. 

— Din suferințe adânci răsare o mare victorie. Cerurile din 
Sarasin se luminează în albastru. Zăpezile din Demenhur 
se topesc ca zahărul, striga omul, îmbrăcat cu o robă neagră, 
și, sub privirea uluită a lui Nasir, un spectator nepăsător s-a 
transformat în doi ascultători captivați 

O mulțime s-a adunat în jumu'a și bărbatul s-a urcat pe o 
ladă. 

— Blestemul pe care ni l-au lăsat Surorile se apropie de 
sfârșit! 

Negustorii își lăsau cărucioarele și lumea se aduna cu co- 
șuri sprijinite de brâu și cu lighene la picioare. Oare nu ve- 
deau răscoalele care izbucneau pe aceleași străzi? Nu auzeau 
vânturile șoptind despre Leu? 

Să muriţi de sete, a gândit Nasir, alergând spre celălalt 
capăt al acoperișului Nebunul și-a continuat aiurelile, în cor 
cu țipetele unui șoim din apropiere. În dreapta lui se întindea 
Calea Sultanului Dedesubt, în stânga, separați de mulțimea 
tot mai numeroasă printr-un șir de case înghesuite, zumra 
o urma pe Zafira. Suliţa lui Kifah licărea în semiîntuneric. 
Seif și Aya înaintau de o parte și de alta a ei și Nasir s-a în- 
trebat dacă nu cumva erau nepregătiți - ei cinci și o mână de 
hashashini împotriva obstacolului care ar fi stat între ei și 
Altair. 

Mai exact, împotriva Leului 

— Nu-l putem ataca cu o armată, spusese Kifah. 

— Şi nici nu-ivom spune sultanului, poruncise Seif, lăsân- 
du-le doar această trupă de hashashini pe care Nasir îi putea 
comanda fără știința tatălui său. 

Deși ar fi vrut foarte mult să-i spună tatălui său, nu găsea 
niciun motiv. Nu puteau să-l atace pe Leu cu armata. Era mult 
mai important să procedeze pe ascuns, pentru că încercau nu 
doar să-l elibereze pe Altair, ci și să găsească inima. A cincea 
inimă de silah. Și, dacă pe Sharr se consideraseră capabili 

să-l înfrunte pe Leu, tot cinci erau și acum și tot puternici. 
Chiar dacă nimeni n-ar fi putut să-l înlocuiască pe Altair. Sau 
pe Benyamin. 

— Cât mai avem? a auzit că întreabă Kifah. 

— Dacă aș fi ști, aș schița o hartă pentru tine, a răspuns 
Zafira. 

Nasir a zâmbit și le-a făcut semn hashashinilor, simțind în 
membre familiaritatea misiunilor lui, numai că, de data asta, 
nu îndeplinea ordinele altuia. Nu o urma pe Zafira pentru că 
trebuia, ci pentru că voia s-o facă, și faptul ăsta îi stârnea în 
vene un alt soi de putere. 

Pentru Altair. Ar fi înfruntat cele mai întunecate bârloguri 
și cele mai înfiorătoare fiare, dacă așa ar fi izbutit să audă din 
nou râsetele nătărăului ăluia. 

— Alia, i-a strigat el unuia dintre hashashini, făcând semn 
spre stânga. Ia câțiva cu tine peste drum. Ceilalți, după mine. 

O jumătate din trupă a urmat săritura lui Alia pe deasupra 
străzii și au înaintat suind și coborând de-a lungul acoperișu- 
rilor de înălțimi diferite, cu robele lor negre fluturând. Ceilalți 
s-au ținut după Nasir. 

Au intrat în inima orașului, lăsând în urmă hărmălaia de 
pe Calea Sultanului și strălucirea Gărzilor Sultanului. Când 
Zafira s-a oprit, s-a oprit și Nasir, urmându-i privirea spre 
capătul străduței, care dădea într-o stradă dincolo de care, în 
spatele unei întinderi de nisip, se vedea o casă printre altele 
înșiruite. Era construită simplu, din piatră nisipie, netedă 
în mare parte, cu rochii întinse la uscat. Nasir știa de femeia 
sau, mai bine zis, de safina căreia îi aparținea casa. Avea an- 
gajați mai mulți croitori din oraș. 

Un murmur s-a ivit în sângele lui Nasir, același întuneric 
fremătător care se apropia de fiecare dată când se apropia de 
magie. Nu de orice fel de magie, ci de dum sihr. O variantă mai 
puternică decât ceea ce folosise Zafira cu câteva momente în 

urmă. O mișcare i-a atras atenţia și hashashinii au încre- 
menit odată cu el. 

Nişte bărbaţi stăteau de veghe pe acoperișurile înconju- 
rătoare, unii petreceau timpul relaxaţi pe terase ascunse de 
paravane, alții așteptau vigilenţi, cu săbiile pe umeri. 

În oase i s-a așternut calmul și a înțeles. Nu va găsi nicio 
croitoreasă safină în casa aceea. 

Dacă acum l-ar fi avut alături pe Altair, el ar fi găsit o cale 
de a însenina clipele acestea. S-ar fi întors spre Nasir și ar 
fi schițat un rânjet. Cât pui pariu că aceia nu sunt bărbaţi, ci 
ifriţi? 

Eu nu pun niciodată pariu, ar fi spus Nasir, știind foarte 
bine că nici Altair nu o făcea. 

Vai! Trebuie tu să fii cel mai moral om din Arawiya, dragul 
meu frate. 

Nasir a strâns din dinți. 

— Împrăștiați-vă! 

A sărit pe un minaret și l-a înconjurat până la zidul adia- 
cent, ţinând pasul cu Zafira până când zumra a ajuns în ca- 
pătul străduței, unde un paznic stătea de gardă pe acoperișul 
ultimei clădiri. Hashashinii s-au oprit, dâre de umbră care ag- 
teptau comanda lui Nasir, ghemuitla marginea acoperișului. 

Paznicul se plimba dintr-un capăt în altul, încălțat cu san- 
dale, avea păr negru și ondulat sub turban și cu o mustață 
groasă deasupra buzelor. Uman sub toate aspectele, doar de 
Nasir ar fi ignorat avertismentul din inima sa. 

Nasir a sărit, doborând paznicul pe covorul prăfuit întins 
pe acoperiș. Și-a dat seama simțindu-l pe paznicul de sub el, 
chiar înainte de a petrece lama peste beregata victimei sale, 
lăsând sângele negru să curgă liber ca smoala sub soare. 

Ifrit. 

Capitolul 38 


Zafira nu era pregătită să audă ultimele gâfâieli, gâtuite, ale 
gărzilor. Ifriţi, a spus Nasir de parcă ar fi vrut s-o liniștească, 
în timp ce hashashinii lui îi omorau. Zafira a închis ochii, au- 
zind încă o bufnitură, încă un suflet răpus. 

— Khara, a bâiguit Kifah 

Zafira a deschis ochii la timp ca să-l vadă pe Nasir sărind 
de pe marginea clădirii și zburând în gol, pe deasupra străzii 
A aterizat cu vârfurile ghetelor pe o frânghie întinsă, împin- 
gându-se spre acoperișul de vizavi. Olamăa ieșit din manșeta 
lui când încă era în aer și paznicul a căzut înainte ca Nasir să 
aterizeze. 

Îl urmau o jumătate din hashashini, ocupând poziţiile în 
care înainte se aflaseră gărzile Leului. 

Gărzile Leului. Ascunzișul Leului. 

Zafira ajunsese până aici 

Aici. 

A strâns pumnul, simțind înțepături în palmă, care-i 
aminteau ce făcuse. Pielea încă o furnica în locul de care o ți- 
nuse și inima ei încă era agățată de acea clipă. Dum sihr-ul o 
amețea, gonea înfierbântat prin venele ei, împingând-o îna- 
inte. Înspre casa asta ca un castel, care se întindea la mar- 
ginea străzii aglomerate ce se deschidea înaintea lor. 

Era lată și liniștită, pentru că nu simțea pericolul, cu fe- 
restre sub formă de stele în opt colțuri încadrate în lut de 

culoare mai închisă. Acoperișul plat era împodobit cu un pa- 
ravan și un covor de mătase întins la uscat, care-l decora ca 
un prosop agăţat de umărul gol al unui bărbat. 

Cum ar fi prinţul tău? a întrebat-o Yasmine în gând În 
vocea prietenei ei se simțea un tăiș, ascuțit din cauza morţii 
fratelui ei. 

Zafira și-a mușcat limba, silindu-se să se concentreze. 
Undeva, înăuntrul casei ăleia, se aflau Altair, Jawaratul și 
a cincea inimă, iar Zafira avea de gând să le găsească, bles- 
temat fie Leul. 

Nasir ajunsese pe acoperișul casei și acum se uita la ea. O 
aștepta. Zafira a ignorat zbuciumul care i-a chircit stomacul 
sub privirea lui indescifrabilă. Cum se putea ca el să fie acolo, 
chiar acolo, și totuși să se simtă despărțiți de mii de leghe? 

Kifah s-a furișat în umbrele dintre două case înguste din 
dreapta Zafirei. În stânga, Aya s-a camuflat și mai bine, pă- 
șind alături de Seif, cu straturile roz și mătăsoase ale abayei 
ei fluturând în adierea vântului. Dacă n-ar fi avut toiagul în 
mână, Aya ar fi dat impresia că ieșise la o plimbare cu un pri- 
eten. Cuvintele ei încă sâcâiau conștiința Zafirei, tulburând-o. 

Sângele i-a vuit sub piele ca un râu învolburat când a tra- 
versat strada, țâșnind spre zidul din jurul casei. Apucă-te, îm- 
pinge, sari. Atunci va fi ajuns de cealaltă parte, cu un pas mai 
aproape de casă, mai aproape de Leu, și numai o fereastră 
va mai sta între ea și a cincea inimă, pe care trebuia s-o gă- 
sească. Nu se temea de el, și-a amintit ea. Ştia că nu i-ar fi 
făcut niciun rău, ca să nu riște să piardă Jawaratul. 

A plecat capul, cu arcul și săgețile prinse la spate, cu pal- 
mele transpirate de emoție. 

Apucă-te, împinge, sari. Ăsta era planul. 

Până când s-a ridicat un zăvor. 

— Zafira, a șuierat Kifah. Ascunde-te! 

Zafira a încremenit. Inima ei s-a închis într-un mormânt 

de gheață, dar nu s-a clintit. 

— Nu. Știe deja că sunt aici. 

Zafira a ridicat fruntea și ușa s-a deschis. Marginea șalului 
ei flutura în vânt, trăgând neajutorat de ea și îndemnând-o 
să se pună la adăpost. S-a străduit din răsputeri să nu ridice 
ochii la Nasir, care era pe acoperiș. Pierduse cuțitul lui Baba 
de dragul misiunii ăsteia, pentru Altair și pentru inimă. 

Nu vor da greș. 

Leul a ieșit pe sub bolta ușii. Era îmbrăcat în mov și în ne- 
grul din miez de noapte, iar tatuajul lui de bronz reflecta o 
rază a soarelui dimineții. 

— Mă întrebam când vei veni în vizită. 

Până și acum, când Zafira știa cine era și ce făcuse, întu- 
nericul catifelat al vocii lui a impresionat-o, luându-i grijile 
și liniștind-o. 

— Am venit să iau ce-i al meu, a răspuns ea. 

Leul a ridicat din sprâncene, știind că se referea la Jawarat. 

— Şi de ce crezi că-i al tău? Pentru că îţi vorbește, pentru că 
te înțelege așa cum nu te înțeleg nici prietenii tăi? 

S-a uitat la ea, arcuind buzele răutăcios, cu capătul turba- 
nului tremurându-i. 

— Nu te înțeleg și eu? Și eu sunt al tău, azizi? 

Da, a gândit ea. Chiar era al ei. Era tovarășul ei, sprijinul 
ei, prada ei. 

Al ei era dreptul de a-i curma viața. De a-l ucide. 

Și-a dat seama, după licărirea ochilor lui frumoși, de 
chihlimbar, că observa pornirea ucigașă din privirea ei. 
Temperatura a scăzut vertiginos și norii au năvălit subit, as- 
cunzând soarele. Zafira și-a încordat spatele, rezistând unui 
tremur de spaimă. Oare Jawaratul jubila la dramatismul lui? 
Oare asta dorise de la ea? 

Un cap întunecat s-a ivit la pervazul unei ferestre apro- 
piate. O ușă s-a deschis ușor. Draperiile au fost date într-o 

parte și-n alta. Oameni curioși adunându-se ca albinele la 
miere, în timp ce un roi negru se îngrămădea în jurul Leului, 
umplând întinderea nisipoasă cu ifriți și umbre. 

— Spune-le prietenilor tăi că nu are rost să se ascundă, a 
strigat el. Ne cunoaștem bine cu toții, nu-i așa? 

Cu o mișcare tăioasă a mâinii lui, vântul s-a întețit, hă- 
măind ca o ceată de câini, stârnind o nebuloasă de nisip și 
grohotiș și zgomote ale orașului Fire argintii din thobul lui 
au lucit și Leul s-a adresat străzii pustii 

— Nu vă sfiiți. Haideţi, luptaţi cu neamul meu! Adânciţi-vă 
și mai mult în iluzia victoriei! 

Întunericul s-a revărsat ca o stofă deșirată, înghițind-o pe 
Zafira cu totul, iar aceasta și-a luat arcul și a potrivit în el o 
săgeată. 

Capitolul 39 


Întunericul a răscolit umbrele din sângele lui. Vocea Leului 
răsuna în el, încet și seducător, și Nasir nu se putea gândi 
decât la râsul Zafirei din noaptea aceea. Concentrează-te! 
Trebuia să hotărască într-o clipă: să se ducă la ea sau să ur- 
meze planul? 

Să o facă de rușine era, de fapt, prima opțiune. 

Și-a verificat lamele de la manșete și s-a furișat la mar- 
ginea acoperișului. Nisipul i-a alunecat sub palme când a 
sărit peste margine și s-a apucat de ea, coborând la etaj. S-a 
oprit la auzul vocii Zafirei, ascuţită și neiertătoare. 

Laa. Nu trebuie să las nimic să-mi distragă atenţia. A co- 
borât în balcon și s-a dus la ușă. Încuiată pe dinăuntru. A 
privit spre cele două ferestre prea mici aflate de o parte și de 
alta a balconului și a oftat. Echilibrându-se pe balustrada de 
fier a balconului, s-a întins spre zăvorul uneia dintre ferestre 
și l-a manevrat până când s-a deschis cu un clic satisfăcător. 

S-a întors spre cel mai apropiat acoperiș, unde un 
hashashin aștepta ascuns privirilor, încordat și pregătit. O 
licărire portocalie s-a oglindit pe roba lui întunecată, urmată 
de pârâitul flăcărilor. 

Apăruseră ifriţii, cu toiegele pregătite de luptă. Imediat 
ce Nasir și-a dat seama de asta, șuierul unei săgeți a stră- 
puns hărmălaia. Șfichiul unei sulițe. Fiecare vas de sânge din 
trupul lui îl implora să se ducă la zumra și să-i ajute. Ah, cât 
de mult se schimbase. 

Inspirând încet, Nasir a sărit în casă. 

Perdelele au tremurat înaintea lui, oprindu-se după ce a 
închis fereastra. Se afla într-o anticameră, curată și nelumi- 
nată. Într-o margine, pe o masă scundă, era adunat un teanc 
de rochii, care aveau să rămână acolo neatinse de safina care 
supraveghease confecționarea lor. Nasir și-a dat seama că era 
moartă. 

A privit prin cadrul boltit al unei uși într-o cameră mai 
mare, luminată de raze fațetate ce pătrundeau prin fâșiile în- 
guste de dantelărie care încadrau o fereastră mare pe peretele 
opus. Și, blestemăție, fereastra era deschisă. Ar fi fost mai ușor 
să intru pe acolo. O scară cobora în spirală în capătul încăperii, 
dar, până să pornească spre ea, Nasir a încremenit, simțind o 
mișcare în spatele lui 

O pernă de majlis se întindea pe o platformă înălțată de-a 
lungul pereteluide lângă fereastră, ascunsă la început de per- 
delele care fluturaseră la o rafală bruscă de vânt. Pe ea stătea 
un bărbat, întins și relaxat, eliberat de lanțuri și liber să se 
plimbe. Părul lui negru sclipea auriu în lipsa turbanului, cu 
vârfurile ascuțite ale urechilor lui descoperite cu mândrie. 
Arăta altfel sub înfățișarea asta. Mai tânăr. Vulnerabil. Și 
nicio parte din el nu părea că aparține unui prizonier. 

Laa, citea o blestemată de carte. 

Nasira făcutun pas precaut spre el. 

— Altair? 

Fratele lui vitreg a ridicat privirea. Surpriza i-a fulgerat 
chipul. Apoi a mijit ochii cu o rapiditate frenetică, care a dis- 
părut la fel de repede cum apăruse, înainte ca Nasir să o poată 
înțelege. 

— Nasir, a spus el. Ai ajuns și tu în sfârșit. 

A coborât ochii albaștri la sabia din mâna lui Nasir și a 
zâmbit firav. 

— Mereu atât de nerăbdător să mă omori 


266 HAFSAH FAIZAL 


— Nu e momentul, a rostit Nasir ocolind piatra care îi apă- 
ruse în gât. 

O parte nevolnică din el ar fi vrut să-l îmbrățișeze pe nătă- 
răul ăsta. 

— Ah, înțeleg. Și mie mi-a fost dor de tine, a spus Altair 
pe un ton sec și mânios și s-a ridicat. Știi, după ce m-ai aban- 
donat pe Sharr, am crezut că n-o să te mai văd niciodată. 

Nasir refuza să se lase copleșit de vinovăție acum, când 
Leul sau ifriții lui s-ar fi putut ivi în orice clipă. A privit spre 
scări. 

— Ei, am venit. Yalla. Trebuie să plecăm. 

Altair nu s-a clintit. 

— Îţi amintești când ai intrat în camera mea și nu eram 
singur? 

Lui Nasir i s-au aprins urechile. 

— Nu erau orice femei. Una dintre ele era fata unui ne- 
gustor zaramez. Cealaltă era un wazir din Pelusia. 

— Mă bucur să aflu că ţi-ai format gusturi atât de parti- 
culare, a spus Nasir, moment în care un zgomot a izbucnit la 
etajul inferior. 

A apucat balustrada șerpuitoare a scării și i-a făcut semn 
lui Altair să-l urmeze, dar nătărăul se mișca mai încet decât 
s-ar fi târât un muribund 

— Când ai o anumită reputație, a spus liniștit Altair, de 
parcă ar fi băut qahwa' așezați pe perne, e ușor să-ți vezi de 
drum fără să fii luat la întrebări. Toate arawiyanele pe care 
le-am dus în camera mea erau soli. 

Nasir și-a amintit scrisorile pe care le găsise cusute în 
covor. Câte făcuse Altair pentru regatul care nu făcuse nimic 
pentru el! 

— Adică nu ai... 


* Cafea, în limba arabă (n.t.). 

— Se pot spune multe despre mine, prințișorule, dar că aș 
fi un plicticos ca tine? 

Nasir a sesizat zâmbetul din vocea fratelui său vitreg și, 
rimaal, cât îi lipsise... 

— Aha! Nu putem amâna discuția asta până când ajungem 
înapoi la palat? 

Altair a vorbit în continuare, de parcă Nasir n-ar fi spus 
nimic. 

— Arzul trebuia să cadă la un moment dat și n-aveam 
de gând să stau cu mâinile în sân în momentul acela. Am 
stabilit rute comerciale, am legat alianțe. În timp ce mama 
noastră se chinuia să țină frâiele regatului nostru șubred, eu 
mi-am adus contribuţia în secret. În mine ea vedea un eșec - 
punctul culminant al eșecurilor ei. Dar nu voiam să-i mai și 
dau dreptate. 

Iată-l din nou, acel ton pustiit, straniu, neobișnuit pentru 
Altair. Îl urma relaxat pe Nasir, în ciuda bătăliei care vuia 
afară, iar în venele lui Nasir s-a înfiripat suspiciunea. Se aș- 
teptase să vadă lanțuri. Captivitate și suferință. Ifriți puși 
de strajă. Nu să-l vadă pe Altair relaxându-se cu o carte, ne- 
supravegheat. Aproape mulțumit. Aproape iritat că Nasir îl 
deranja. 

— Pentru ce, Nasir? Ce rost a avut tot ce-am făcut? Hmm? 

Mânia din vocea lui l-a încurcat pe Nasir, dar nu a spus 
nimic. 

A coborât de pe trepte și s-a furișat la ușa pe care o văzuse 
direct sub balconul de la etaj. Fusese aproape prea ușoară 
misiunea asta de salvare, evadarea asta. Deși erau semne 
de viață în casă, nu întâlnise nicio persoană sau altă ființă, 
în afară de Altair. A deschis ușa încet și a ieșit în năvala de 
umbre și agitație, oprindu-se locului când și-a amintit ceva. 

Inima. 

Zafira nu se mai putea furișa în casă s-o caute, acum, când 

atenția Leului era negreșit îndreptată asupra ei, și, oricât ar fi 
vrut să-i sară în ajutor, nu putea să irosească șansa asta. 

— Unde te duci? a întrebat Altair când Nasir s-a întors. 

— Să caut inima și... 

— Jawaratul? a pufnit Altair. 

Nasir a strâns din buze, încremenind când generalul s-a 
apropiat de el. 

— Numai un prost l-ar lăsa de izbeliște. Numai un prost 
i-ar cunoaște valoarea și importanţa și totuși ar lăsa pe altul 
să i-l fure. 

Cuvintele erau o sabie cu două tăișuri, o rușine de care 
Nasir nu era străin. Abia putea să-și închipuie cum ar fi reac- 
ționat Altair dacă ar fi știut cum pierduseră Jawaratul. 

— Amândouă sunt la el, a spus Altair iritat. 

Atunci de ce fusese lăsat el liber? 

— Apropo, ce mai face mama noastră? A murit? 

Încheieturile lui Nasir au zvâcnit sub lamele manșetelor, 
pe când nisipul se cufunda sub pașii lui de-a lungul zidului 
casei. Acesta nu era acel Altair pe care-l cunoștea el. 

Nu era acel Altair pe care venise să-l salveze. Și Nasir fu- 
sese furios pe mama lor, fusese chiar scârbit de ea, dar nu așa. 
Niciodată într-atât de dur. 

— E pe moarte, a izbucnit Nasir. Asta voiai să auzi? Leul 
a atacat-o cu pumnalul lui negru, răpindu-i magia, ca să nu 
se mai poată vindeca singură. Și nici nu prea sunt șanse s-o 
poată vindeca altcineva. 

Ceva a licărit în ochii lui Altair. Nu remușcări, ci o revelație. 

Blestemăție, de parcă știrea i-ar fi dat o idee. 

Nasir i-a întors spatele mârâind Altair avusese mereu 
talentul de a-l răscoli pe Nasir, dar, rimaal, nu credea că ar 
fi putut ajunge vreodată la măsura asta. Săbiile se ciocneau, 
săgețile zburau. 

Refuza să mai piardă vremea cu netotul ăsta nerecunos- 
cător. Poate că, dacă ar fi fost ca înainte, dacă n-ar fi permis 
sentimentelor să colcăie în sufletul lui, Nasir ar fi procedat 
cu mai multă atenţie, croindu-și drum spre partea din față a 
casei împreună cu Altair. Ar fi fost mai rapid. 

N-ar fi permis unei săgeți să-l nimerească în inimă. 

Inima Zafirei s-a oprit când Nasir s-a prăbușit. S-a întors spre 
ifritul care trăsese în el, dar Kifah i-o luase înainte și de pe 
sulița ei picurau stropi negri. Ridică-te, s-a rugat ea de trupul 
îngenuncheat al lui Nasir. Ceruri mari, era supărată pe el - 
dar, blestemăţie, nu voia să moară. 

Dincolo de întunericul diafan, Nasir s-a îndreptat de spate 
și și-a smuls săgeata din piept, iar Zafira și-a amintit cu ușu- 
rare de stratul de zale care-i căptușea roba. 

Apoi s-a întors spre ceva din spatele lui. Spre cineva. 

Acolo, precum galionul auriu al unei corăbii întunecate, 
stătea Altair. Văzându-l, s-a dus cu gândul înapoi pe Sharr, 
când îl avea alături pe Benyamin și tachinările lui Altair îi 
țineau pe linia de plutire. Inima i-a sărit în gât. La un mo- 
ment dat, ajunsese să țină mult la generalul care-l omorâse 
pe Deen din greșeală. 

— Guljul blestemat, a exclamat Kifah cu voce răgușită. 

Nasir s-a uitat la Altair cu o iritare abia stăpânită. Exact 
ca-n vremurile bune. 

— Ia o armă și ajută-ne! 

Zafira a ezitat. Poate că era puțin mai multă agresivitate 
decât în vremurile bune. 

— Concentrează-te! s-a răstit Seif, spintecând cu coasa lui 
un ifrit care se apropiase periculos de mult. 

Zafira a potrivit încă o săgeată în coardă și s-a dat în spate, 
uitându-se împrejur. Hărmălaia semăna cu o scenă de teatru 

- zeci de spectatori discreți îl urmăreau pe Leu, aflat în mij- 
locul unui spațiu întins, înconjurat de ifriți. Aproape că ui- 
tase cum era să lupte cu ființele astea din foc fără fum. 

Nu avea șanse să se furișeze în casădupă inimă și Jawarat, 
dar era busola din mijlocul furtunii - a simțit prada că se 
apropie de ea când se apropia Leul. Smucirile acerbe ale dum 
sihr-ului din venele ei s-au liniștit și Zafira a înțeles: nu ar fi 
găsit în casă nici inima, nici cartea. 

Laa, erau chiar la Leu. 

Când ceata de ifriți a atacat, Zafira i-a doborât unul câte 
unul, făcându-și drum înspre el. Dogoarea toiegelor lor îi în- 
țepa nările și umbrele îi învăluiau brațele și pielea descope- 
rită a gâtului. A zărit abaya roz a Ayei și a văzut că ea și Seif îl 
încolțiseră pe Leu, iar toiagul ei palid s-a înălțat, luându-l pe 
nepregătite. Da. Zafira nu trebuia acum decât să nimerească 
o singură săgeată. Să-l dezechilibreze pe Leu ca să-i lase timp 
Ayei să ia de la el inima și Jawaratul. 

— Frumoasă Aya, l-a auzit pe Leu spunând Speram să te 
văd 

Zafira a încremenit, dar abia îi vedea, în ciuda înălțimii 
ei. O scară era rezemată de o clădire îngustă care se înălța 
precum coșurile de fum din Demenhur. A respins atacul unui 
ifrit și a urcat în grabă treptele. Ce o deosebea pe Aya de cei- 
lalți? Că era safină? Indiferent ce i-o fi răspuns, l-a făcut pe 
Leu să izbucnească într-un râs batjocoritor și lipsit de veselie. 

— Ai venit să mă omori. 

Brusc, bătălia s-a oprit. Ifriții păreau să se adune unii 
lângă alții. Zafira a țintit cu arcul, respirând de-a lungul ver- 
gelei săgeții în tăcerea care s-a lăsat. 

O tămăduitoare. Şi-a amintit că Lana îi povestise despre 
băiatul care zăcea la pământ după atacurile din Demenhur, 
pe care Aya îl adusese la viață - era una dintre cele mai iscu- 
site tămăduitoare, chiar și fără magie. 

— Vreau doar să înțeleg, a spus Aya. 

Zafira a înlemnit. Nu era nimic de înțeles. Leul o luase pe 
căi strâmbe, dincolo de orice limită. Ucisese și desfigurase și 
distrusese în căutările lui nebune. 

— Crezi că soțul tău s-a gândit la tine când a sărit să sal- 
veze zumra? Să salveze niște muritori ale căror vieți se vor 
sfârși într-o clipă? 

A pocnit din degete și soldaţii lui întunecați au format încă 
un cerc în jurul lui, tenebros și volatil. Pentru el era un joc. 
Blestemăţie, ei erau niște șoareci. 

Oricât de visătoare ar fi fost, Aya era puternică. Tenace. Își 
pierduse fiul și reușise să persevereze. Își pierduse soțul și 
rămăsese un membru al acestei misiuni. 

Minciuni. Se poticnea, iar Zafira știa asta. Era tulburată și 
ei nu ar fi trebuit să îi dea voie să vină. 

— Cât timp vom mai rezista după vechile orânduieli? 

Leul a ridicat vocea, știind prea bine că avea un public 
spectator pe cât de curios, pe atât de maleabil. 

— Cât de repede și-au abandonat poporul Surorile 
Veșniciei, lăsând în urma lor disperare și devastare! 

S-a întors din nou înspre Aya și, pe un ton aproape duios, 
a spus: 

— Noi suntem cei frânţi. Victime ale unei lumi care con- 
tinuă să ia, săia, să tot ia dela noi. Te întreb: pentru ce? 

Ceruri mari, Leul era nebun. El fusese o parte din pro- 
bleme. Din cauza lui murise Baba. Din cauza lui îl pierduseră 
pe Benyamin. Așa cum fusese rănit, îi rănise și el pe alții. 
Cercul ăsta nemilos nu avea sfârșit. 

Și totuși Aya a izbit toiagul de pământ. Zafira a simțit buf- 
netul în suflet. 

— Avenit vremea să modelăm noi lumea, a spus Leul încet. 

Zafira a recunoscut expresia Ayei. Era privirea unei per- 
soane care în sfârșit se trezise. 

Leul i-a zâmbit când Aya a simțit pe umeri apăsarea zdro- 
bitoare a înfrângerii De data asta, în zâmbetul lui nu era 
nimicprefăcut, doar bunăvoință. Niciun ifrit nu a atacat-o și, 
când Leul a întins mâna, Zafira a văzut că Aya încremenește. 
Căzută pe gânduri 

Era la numai trei pași de el. 

— Aya, nu! a strigat Seif. 

Nasir era prins în luptă. Altair nu era de găsit. Zafira și-a 
căutat ținta. Veniseră pentru inimă și pentru Jawarat. Nu... 
nu pentru asta. 

Doi pași 

Zafirei i-a înghețat sângele. Buzele Leului au schițat alte 
minciuni pe care Aya le-a devorat hămesită. 

Unul. 

Aya a zâmbit cu zâmbetul acela visător al ei și a luat mâna 
Leului în mâinile ei 

Haosul s-a revărsat ca dintr-un vas cu apă sfărâmat când Aya 
l-a luat de mână pe Leu. Trădându-i. Frumoasa, visătoarea 
Aya. Nasir văzuse totul, chiar și de la distanța până la care 
îl purtase lupta. Nu-i venea să creadă, era răvășit și respira 
greu. 

A ridicat iataganul, parând un toiag aprins care se îndrepta 
înspre gâtul lui. Trebuia s-o ia pe Aya de acolo. S-o oprească. 
Să-l imobilizeze pe Leu și să recupereze inima. Hashashinii 
au lansat săgeți de pe pozițiile lor aflate la înălțime și îm- 
prejur au izbucnit urlete înfiorătoare. S-a uitat în jur după 
Zafira și a văzut-o suflând de-a lungul unei săgeți a ei, îndrep- 
tată spre Leu. 

Trage, a gândit el. 

Zafira a lansat săgeata. A zburat și Nasir a fost cuprins de 
speranță când l-a nimerit pe Leu drept în piept. În sfârșit. O 
fărâmă de noroc. Nasir nu a pierdut vremea. Cu o înflăcărare 
în zvâcnetul pulsului său cu care încă nu se obișnuise, și-a 
deschis calea cu forța. Cineva trebuie să-l caute pe Leu pentru 
inimă și Jawarat și acel cineva nu avea să fie Aya. L-a auzit 
pe Seif strigând, încercând s-o înduplece, dar era prea departe 
pentru ca Nasir să-i poată face semn. A doborât încă un ifrit 
și a luat-o împleticit la fugă, ștergând o dâră de sânge de la 
gură. 

Adierea de vânt s-a oprit, indicând prezențacuiva, și Nasir 
s-a răsucit, dând cu ochii de Altair, care strângea din buze, de 

parcă ar fi fost pus să ia o decizie. Poate chiar trebuia să ia o 
decizie, pentru că ţinea strâns între degete o suliță. 

Și a ţintit 

spre Nasir. 

Aerul i-a scăpat din plămâni și sabia i-a căzut din mână. 
Mintea ii s-a golit. Nu s-a putut mișca și Altair a lansat sulița. 

A zburat pe lângă umărul lui Nasir, înfigându-se în gâtul 
unui ifrit din spatele lui. 

Nasir a respirat hârâit, șocul fusese prea mare ca să mai 
simtă vreo ușurare. Umbrele îi curgeau din palme, înconju- 
rându-l. Nu acum. Altair l-a privit cu o expresie ciudată, ui- 
tându-se la sabia lui căzută și apoi dispărând în întuneric, 
fără nicio vorbă. 

— Stai... a început să spună Nasir, dar s-a oprit brusc când 
o săgeată albă și subțire a lovit un ifrit din apropiere. 

Zafira. Nu vedea nimic dincolo de vălul gros al umbrelor. 
Nu auzea nimic altceva decât ciocnirile săbiilor. 

— Altair? 

Nimic. 

— Altair! a strigat el. 

Pocnetul din degete s-a auzit de departe și ifriții au dis- 
părut. Nasir s-a împiedicat și s-a trezit față în față cu Kifah și 
cu sulița ei. Seif a oprit coasele lui gemene în aer. Pământul era 
presărat atât cu trupuri de ifriți, cât și cu trupurile hashashi- 
nilor, și între Nasir și Leu se întindea un cimitir. 

Leul. 

Înaintea casei lui furate, victoria i-a întipărit pe chip un 
zâmbet. În mână ţinea săgeata Zafirei, din care picura sânge 
negru, deși se ținea pe picioare, aproape neatins. 

În dreapta lui era Aya. În stânga îl avea pe Altair. 

Altair. Fără lanțuri. Mulțumit. Aproape fără griji. Nasir ar 
fi trebuit să priceapă în clipa în care îl văzuse lenevind cu o 
carte. Totuși a simţit că ceva se frânge în el. 

Pentru ce? 

Soarele s-a ivit în sfârșit printre nori, scăldând strada și 
clădirile în străluciri aurii. Poate că destinul lor era să fie 
opuși: întunericul lui Nasir împotriva luminii lui Altair. 
Noaptea lui împotriva zilei celuilalt. El, monstruos, Altair, 
glorios. Şi acum se regăseau din nou în tabere opuse. Nasir 
de partea forțelor binelui și Altair de partea forțelor crescânde 
ale răului. 

Leul a țâțâit. 

— Câtă violență, Nasir. Ce vor spune oamenii când vor 
vedea cât de puțin s-a schimbat prințul lor? 

— Altair! a răcnit Nasir, dar generalul i-a întors spatele 
odată cu Leul și prințul a blestemat durerea care-l străbătea. 

— Aya? Aya, nu e bine ce faci, a strigat Kifah înnebunită. 
Altair, oprește-o! 

Dar vocea îi tremura sub șocul aceluiași adevăr pe care 
deja îl deslușiseră și ceilalți — nu aveau să primească niciun 
ajutor de la Altair. Cu degete tremurătoare, Nasir și-a pipăit 
cureaua golită de cuțite. Lamele de la manșetele lui erau inu- 
tile de la distanţa asta. Exista o singură cale. 

Nasir a privit spre acoperiș și a strigat. 

Trage! 

Ordinul lui Nasir a închis-ope Zafira într-un sloi de gheață. 
De parcă n-ar fi șocat-o îndeajuns de mult faptul că Leul își 
smulsese încruntat săgeata din piept. 

Era vorba de Aya. Soția lui Benyamin. Aliata ei și tămădu- 
itoarea cea mai iscusită din Arawiya. Nu avea importanță că 
mergea umăr la umăr cu Leul, cu pielea ei ca mătasea rozalie, 
palidă ca petalele unei flori care se ofilea în întuneric. 

Nu pot. 

Nu putea să tragă, deși își dădea seama că Leul avea nevoie 
de Aya pentru ceva important, dacă acceptase el să se coboare 
la nivelul unei safine. Deși știa că i-ar fi putut ruina pe toți. 

— Zafira, trage! a strigat Nasir din nou, cu o notă de dispe- 
rare în glas. 

Baba, ajută-mă! A privit de-a lungul vergelei săgeții, sim- 
tind pulsul acesteia pe obraz, dar nu putea. Spaima a sugru- 
mat-o când a văzut săgeata altcuiva lovind la numai câţiva 
pași de rochia Ayei. Zafira a încercat să găsească vocea aceea 
întunecată din sângele ei. Șoaptele recent descoperite care se 
bucurau de moarte și de distrugere. Dar acestea trăiau înă- 
untrul Jawaratului, aflat departe de ea și copleșit cu ușurință 
de puterea altcuiva. Harsha din mâna Ayei. Cuvântul „roohi” 
de pe buzele ei. Perlele din părul ei. Modul în care o privea pe 
Lana. 

Zafira a coborât arcul. 

Nasir a blestemat și a luat-o la fugă. În întuneric au iz- 
bucnit sclipiri aurii și Kifah alerga după el. Aceasta a dat 
brațul pe spate, cu trupul încordat de șovăieli. 

A aruncat sulița, țintind bine. 

Suliţa a șuierat și a lovit cu o bufnitură în piatră, pentru că 
Leul dispăruse, luându-i cu el pe Aya și pe Altair. 

Capitolul 43 


Preţul magiei sângelui e întotdeauna mare. Zafira știa asta și 
totuși o folosise. De-ar fi fost Benyamin cu ei, poate că i-ar fi 
ajutat să înțeleagă ce se întâmplase. Le-ar fi spus de ce Leul 
abia tresărise, deși săgeata ei nimerise în plin. De ce soţia lui 
îl alesese pe Leu în defavoarea lor. De ce Altair, fratele inimii 
ei, le întorsese spatele, nesimţitor. 

Câte trădări putea suporta un suflet? 

Fugiseră de șoaptele tot mai animate ale oamenilor, despre 
Leu și despre prințul moștenitor care încercase să-l omoare, 
și, în cele din urmă, ajunseseră înapoi la palat. Zafira s-a uitat 
la ei, la zumra lor tot mai mică -ea însăși, Nasir, Seif și Kifah. 
Paralizați și frânți. 

— De ce? a întrebat Kifah cu voce gâtuită, lovindu-se peste 
picior cu sulița și adăugând zgomotul ei la ecoul produs de 
zgomotul pașilor lor în încăperile palatului 

Zafira se întorcea iar și iar la momentul hotărâtor când 
pricepuse că Aya nu-și va folosi toiagul împotriva Leului. 
Momentul în care înțelesese că iubirea lui Benyamin nu mai 
era dintre ai lor. Nu putea desluși ce o durea mai tare: mo- 
mentul acela sau clipa în care Kifah se rugase de Altair să-i 
ajute și el nici nu clipise. 

— Darul Leului a fost mereu viclenia, a spus Seif cu vocea 
lui îngâmfată îmblânzită de durere. De-a lungul anilor, Aya 
s-a făcut remarcată prin două aspecte: prin frumuseţea ei 


280 HAFSAH FAIZAL 


nelumească și prin priceperea ei ca tămăduitoare. E limpede 
pentru care dintre cele două a căutat-o Leul, dar nu îmi dau 
seama de ce. 

S-a uitat la arcul Zafirei, văzând în el momentul acela în 
care Zafira ar fi putut - ar fi trebuit — să tragă. 

— Aya era tovarășa și protejata mea, altfel nu aș fi venit 
aici. N-aș fi plecat de lângă califa mea. 

— Încă trăiește, i-a amintit Zafira. 

Ce însemna să fii rău la inimă? Mesajul Leului ar fi putut 
atinge pe oricine, mai ales pe cineva atât de bulversat cum era 
Aya. 

Seif a întors brusc ochii spre ea. 

— În ochii mei e moartă. 

— Până când o să moară cu adevărat, niciunul dintre noi 
n-o să-și găsească odihna, a spus Kifah. 

Cuvintele ei nu dovedeau o cruzime, ci erau doar o consta- 
tare a situației de fapt. 

Dum sihr. Era ușor - își tăia palma și o atingea de sângele 
celor mai puternice ființe din Arawiya. Busola ei ar fi prins 
viață și ar fi putut să-i găsească din nou: pe Leu, pe Aya, pe 
Altair. A strâns din dinți, împotrivindu-se tentației. După cele 
întâmplate, știa că magia sângelui nu era o soluție. 

— Şi noi care credeam că suntem isteți dacă punem ini- 
mile la adăpost. E clar că nu are nevoie de ele. Nici măcar nu 
le-a căutat, a spus Kifah, pufnind amar. 

Un grup de emiri îmbrăcați cu thobe albe i-au fixat cu pri- 
virea când au trecut pe lângă ei. 

— Dar de ce Aya? Poate că e rănit și are nevoie de ea ca să-l 
vindece? 

Zafira a clătinat din cap. 

— Am tras cu o săgeată în el. Am văzut rezultatul cu toții. 

— N-ar fi trebuit să fie posibil, a încuviințat Seif. Dar e o 
dovadă în plus a faptului că orice e posibil dacă ai Jawaratul. 

Într-adevăr, orice. Chiar și să rupi oamenii în două. Zafira 
se întreba dacă era mulțumit acum. Dar ea ar reuși vreodată 
să umple golul uriaș pe care Jawaratul îl căscase din nou când 
a părăsit-o. 

Seif a vorbit în continuare: 

— Altair nu mai e... 

— Ne-a abandonat. 

Nasir, care nu prea mai fusese cu totul prezent de când dis- 
păruse Leul, a rupt în sfârșit tăcerea. 

Zafira i-a simţit durerea de parcă ar fi fost a ei 

Membrele ei voiau s-o împingă înspre el, să-i aline du- 
Terea, dar inima o ținea pe loc. 

— Poate că a făcut-o dintr-un motiv bun, a sugerat Kifah 
deznădăjduită. Refuz... refuz să cred că ne-a abandonat fără 
niciun motiv. 

Dar ferocitatea ei obișnuită se domolise din cauza a ceea ce 
văzuseră. Nasir a strâns din dinți și și-a dat jos gluga, plim- 
bându-și mâna prin șuvițele dezordonate ale părului său, 
strângând degetele și trăgând de ele, provocându-și durere. 

— Lenevea în casa aia. 

Kifah a clătinat din cap, hotărâtă, dar tăcută. 

Paharul cu amărăciune al Zafirei se golise și în locul ei 
apăruse o amorţeală ciudată, mărginită de refuzul de a crede. 
Nu văzuse bine din cauza pâclei de umbre, dar ar fi jurat că 
zărise cătușe la încheieturile lui Altair. 

Un urlet furios le-a atras tuturor atenţia în aceeași clipă. 
Un scriba evitat în ultimul moment să se izbească de un emir 
și a traversat grăbit coridorul, oprindu-se împleticit înaintea 
lui Nasir. 

— Amiri, a spus femeia vlăguită, trecându-și două degete 
peste sprâncenele încruntate. 

A fluturat din pleoape. 

— Sultanul solicită prezența voastră. 

Sala tronului strălucea ca scoasă dintr-o poveste în care în- 
vingeau onoarea, dreptatea și iubirea. Zafirei îi venea să râdă 
de ironia situației. 

Oamenii ca ea priveau un loc și se întrebau cum să-l mo- 
bileze cu cât mai puţini bani. Bogaţii făceau invers și Palatul 
Sultanului nu făcea excepție. Decadenţa se revărsa din toate 
cotloanele. Dalele răcoroase alungau dogoarea deșertului și 
covorul întunecat care se întindea până la podiumul tronului 
crea un contrast izbitor. Pe Tronul de Aur, o construcție pe 
atât de magnifică cum era descrisă în povești, ședea relaxat 
sultanul, înalt și mândru. 

Zafira înțelegea de ce Seif se hotărâse să nu vină cu ei. 

Îl văzuse pe acel bărbat doar în focul prin care-i chemase 
Nasir chipul pe Sharr, dar nu arăta deloc mai binevoitor de 
când îi fusese luat medalionul. Privirea severă ținea de da- 
toria oricărui conducător, Zafira știa asta, dar nu și-l putea 
închipui pe sultan purtându-se ca un tată, chiar dacă era atât 
de chipeș, încât înțelegea de ce Vrăjitoarea Argintie se îndră- 
gostise de frumusețea lui întunecată. 

Ceea ce o deranja era Nasir, înfățișarea lui, ca a unui om 
căruia i se schimbase norocul și căruia încă nu-i venea să 
creadă. Zafira se temea că era mai puțin atent, fapt ce a dus 
şi la teama că începuse să se bizuie pe el. Își purta istovirea 
ca pe o mantie și turbanul lui curat, cu coronița subţire de ar- 
gint, îi făcea inima să bată puțin prea repede, în ciuda înfrân- 
gerii care îi apăsa ca o povară grea. 

Bărbaţi din Garda Sultanului stăteau ca niște statui de o 
parte și de alta a sălii și mantiile lor argintii completau pereții 
căptușiți cu lambriuri scumpe. Nu pricepea cum ar fi putut ci- 
neva să trăiască încontinuu sub niște priviri atât de vigilente. 

— Ibni. 

Sultanul l-a primit zâmbind, dar era clar că Nasir se obiș- 
nuise atât de mult cu monstrul în care se transformase acesta, 
încât nu știa cum să-i răspundă bărbatului care cândva fu- 
sese tatăl său. 

— Cum îţi merge? 

Kifah și-a încleștat fălcile și Zafira i-a dat dreptate. Ce folos 
avea că Nasir îl eliberasepe sultan dacă el n-avea de gând să-i 
ajute? 

— Destul de bine, a spus Nasir, fără să dea detalii. 

Nu mergea destul de bine, dădeau greș. Cumplit. Şi totuși 
Nasir nu dezvăluia nimic. Laa, își modela tonul vocii pentru 
a face pe plac. 

Zafira și-a stăpânit un tremur când privirea sultanului s-a 
întors asupra ei. Îl vedea prin ochii Lanei și nu-i era greu să 
se imagineze trecându-și tăișul peste gâtul lui, vărsând un 
sânge atât de otrăvitor, încât era negru. 

— ... și vom dedica mai multe resurse, spunea sultanul. 

— Cred că ar trebui să amânăm ospățul, a spus Nasir încet. 

Sultanul l-a privit, oftând greoi. 

— Am mai vorbit despre asta, Ibni. 

— Da, și ideea ospățului e să sărbătorim întoarcerea ma- 
giei, a stăruit Nasir. O realizare de care suntem foarte, foarte 
departe. 

Cuvintele erau înțepătoare. Cât de aproape ajunseseră la 
un moment dat, pe Sharr, când bătălia era în favoarea lor. 
Când au recuperat cele cinci inimi de la Surorile Veșniciei, 
înainte ca Leul să-l fi luat pe Altair și inima pe care o păzea 
acum. Gândurile Zafirei s-au oprit brusc. 

Ultima inimă fusese la Altair. 

Dar dacă... nu. 

Refuza să lege gândurile între ele. Refuza să creadă că-i 
trădase cu atât de mult timp în urmă, pe Sharr, având la pi- 
cioare cadavrul lui Benyamin, prietenul al cărui suflet încă 
era legat de al lui. 


284 HAFSAH FAIZAL 


— Banchetul va avea loc mâine și delegaţii au început 
deja să sosească. E prea târziu; nu putem să-l amânăm. 
Servitoarele și slugile din bucătărie te ajută cu sarcina ta? 

Nasir a încruntat din sprâncene. 

— Nu, dar... 

— Atunci vor continua pregătirile. 

Sultanul s-a uitat la Kifah și apoi la Zafira, cu veselie în 
ochi. 

— Vor participa și prietenele tale. 

Următoarele lui cuvinte li s-au adresat direct. 

— Voi cere croitorilor să vă ia măsurile. 

Zafira a făcut o plecăciune din cap de parcă era cea mai 
mare binecuvântare pe care i-o oferise un bărbat vreodată. 

— Shukrun, Sultani. 

— Și negustorul acela din Sarasin - Muzaffar, nu? L-am in- 
vitat și pe el. Ar fi bine să facem cunoștință cu el și să-i aflăm 
părerile cu privire la diverse măsuri, ca să vedem dacă n-am 
putea să-l alegem drept calif. 

Sultanul a zâmbit. 

— Așa cum ai propus, Nasir. 

A lovit cu sceptrul în podea, observând tresărirea lui Nasir. 

— Nu te teme, Ibni. Totul va fi bine. 

Cuvintele lui i-au amintit Zafirei de tatăl ei, ale cărui cu- 
vinte veneau, toate, din inimă. 

— Te poți retrage, a încheiat sultanul. 

Nasir a ezitat. Dar, chiar și batjocorit și asemănat cu un 
câine, își dorise aprobarea tatălui său și s-a supus și toţi trei 
s-au retras încet, de parcă sultanul ar fi murit dacă ei i-ar fi 
întors spatele. Cine știe? Ai putea să încerci, a spus Yasmine 
în mintea ei. 

O să încărunţești de la atâtea resentimente, i-a întors-o 
Zafira. 

Ori cu colierul ăla simandicos, ori fără el, e vinovat pentru 
moartea a mii de oameni. 

La această amintire dureroasă, Zafira a închis ochii. Era vi- 
novat și pentru altele: pentru încordarea din umerii lui Nasir, 
pentru teama care-i înnoda cuvintele de pe limbă, pentru 
cicatricile de pe spinarea lui. Pentru abuzuri. Ani întregi de 
abuzuri. 

— Ar mai fi o problemă, le-a strigat sultanul și Zafira a 
deschis ochii larg, oprindu-se din mersul ăla caraghios cu 
spatele. 

A ţinut capul plecat, ca o țărancă umilă ce era. 

— Niciunul dintre noi nu va ști vreodată de ce Leul a trimis 
invitaţiile, Ibni, a început să spună sultanul. 

Zafira a înlemnit. Nasir spusese că sultanul păstra amin- 
tirile din vremea petrecută sub controlul Leului. De ce nu-și 
putea aminti motivul, ceva atât de concret? 

— Şi, pentru a face această ocazie vrednică de călătoriile 
dificile, a continuat el, va trebui să-i primim pe demnitarii 
Arawiyei cu generozitate. 

— Da, desigur, a spus Nasir încet. 

— Prin urmare, la ospăț te vei prezenta în ținuta ta cea mai 
bună, căci s-ar putea să-ți cunoști viitoarea mireasă. 

Dacă era posibil ca întregul trup al cuiva să clipească încet, 
tocmai asta a făcut trupul lui Nasir. Și pieptul Zafirei s-a 
răscolit într-un mod ciudat. Ar fi putut să jure că sultanul o 
privea când a vorbit. 

Nasir a deschis gura, hârâind din gâtul uscat, dar sultanul 
nu încheiase. 

— Arzul a dispărut, datorită ţie. Acum trebuie să strângem 
legăturile dintre califate și, după cum știi, atât califa Pelusiei, 
cât și califul zaramez, precum și alți câțiva waziri, toți au fete 
ajunse la vârsta măritișului. 

— O mireasă, a repetat Nasir în tăcerea încordată, cu vocea 
pustiită. 

Kifah și-a înăbușit râsul cu o încercare penibilă de tuse. 

— O femeiecu care te vei căsători și apoi.., a spus sultanul 
și Zafira s-a întrebat dacă își imagina asprimea din tonul lui. 

Nasir și-a dres glasul. 

— Nu ar trebui să așteptăm până când... 

— E un moment la fel de prielnic ca oricare altul. Nu-i așa, 
Vânătoreaso? 

Zafira a tresărit sub atenția lui subită. Cutele subțiri de 
pe pardoseala de alabastru deveniseră brusc cele mai inte- 
resante din întreaga lume. Da, Lana, s-a gândit Zafira. Voia 
într-adevăr să-l omoare. 

Nasir a salvat-o de la obligaţia de a răspunde. 

— Nu sunt pregătit pentru... pentru o mireasă. 

Zafira a ridicat ochii în tăcere, dorind să fi putut da glas 
cuvintelor din pieptul ei. Dorindu-și să fi avut gluga, ca să 
poată privi fără să se simtă stânjenită. Sultanul s-a rezemat 
de aurul lustruit al tronului, privindu-și fiul. Cum puteau 
ști că sultanul era acum într-adevăr el însuși, nu marioneta 
Leului? 

— Vei fi pregătit, Ibni. Trebuie doar să-ți deștepți destulă 
râvnă pentru un chip frumos. Ești cât se poate de capabil, 
nu-i așa? 

Cuvintele erau un semnal de încheiere cu tăiș dublu, dar 
Nasir a stat neclintit, chiar și când ușile s-au deschis pentru a 
întâmpina doi emiri. Sultanul nu i-a mai dat atenţie, dar găr- 
zile lui priveau în continuare și Zafira a avut senzaţia copleși- 
toare că-l batjocoreau pe prinţ în tăcere. 

— Nasir, a spus ea încet 

Şi, pentru că era o proastă care nu se putea stăpâni, pentru 
că suferea și el era aici, chiar aici, și îi era atât de dor de el, 
brațul ei s-a întins în față și degetele ei le-au mângâiat pe ale 
lui, împletindu-se călduros cu ele preț de o clipă. 

Nasir și-a smucit mâna, clipind, ca și când ar fi uitat că 
Zafira era aici. Uitase că el era aici. 

Sultanul i-a observat. 

Când ușile spre sala tronului s-au închis în urma lor, Zafira 
a liniștit firele care trăgeau de inima ei, străduindu-se să-și 
concentreze gândurile. Aya, Leul, inima, Altair. O mireasă. 

Ceva ardea în ochii ei. Oboseală, s-a mințit singură, igno- 
rând semnificația întregii conversații: i se amintise unde îi 
era locul. 

Poate că era un semn. Zafira era un grăunte de praf, rătăcit 
în furtuna sultanilor. 

Capitolul 44 


Plecaseră. Zumra lui, familia lui Veniseră după el și apoi... 
plecaseră. Văzându-i, Altair s-a regăsit pe Sharr, cu Nasir în 
spate, cu Benyamin și sticluțele lui mici. Și camaraderia lor. 

Dar, de data asta, rămăsese singur din vina lui. Din vina 
lui era pecetluită în propria lui inimă durerea care le frânsese 
privirile când le întorsese spatele și se dusese la Leu. 

Și nu cunoșteau situația nici pe jumătate: că Altair îl tri- 
misese la ei pe Leu, că-i spusese tatălui său unde se ascundea 
zumra, pentru că avea încredere în priceperea lor și pentru 
că Leul i-ar fi găsit oricum. Că Altair se întorsese din cauza 
vorbelor lui Nasir, pentru că, deși căutase inima în toată casa, 
fără succes, înțelesese în sfârșit ce le trebuia. 

Când a hotărât să vadă cât de departe putea să ducă o ca- 
cealma, nu se aștepta ca el să suporte consecinţele. 

— Preţ de o clipă, a spus Leul zâmbind mieros, am crezut 
că poate nu te vei întoarce. Parcă uiţi cine ești când îl vezi pe 
prințul acela jalnic. 

— Şi totuși iată-mă, loial până la capăt, a venit replica 
mușcătoare a lui Altair. 

Nu se așteptase nici ca într-un colț delicat al inimii lui să 
înflorească o urmă de înțelegere pentru tatăl său. 

Leul a mormăit. 

— Şi ce ai aflat de la ei? 

— Dacă îți spun, mă vei elibera de cătușele astea? 

— Rămâne de văzut. 

Altair nu a răspuns, dar știa că Leul nu aștepta nimic și 
acesta a plecat fără niciun alt cuvânt. Uneori se întreba care 
dintre ei se lăsa păcălit, de fapt, de iluziile celuilalt. 

Cele două lămpi de la intrarea în cameră sculptau silueta 
zveltă a Ayei în umbră. Tăcerea clocotea între ei, mai mult 
pentru că Altair nu se încumeta să se uite la ea. La prietena 
lui. Iubita unui prieten și mai drag. Benyamin s-ar fi sfărâmat. 

— M-am întors la Leu din cauza ta, i-a spus el. 

Ştia unde se aflau acum. Cunoștea locul ăsta ca în palmă. 

Leul avusese dreptate să se îndoiască de întoarcerea lui 
Altair. Pentru că, atunci când Altair l-a văzut pe Nasir, tras 
la față, dar fericit că-l vede - atât de fericit cât putea să arate 
morocănosul ăla —, a simțit o rază nouă de speranță. 

Alături de fratele său și de zumra, avea să învingă. 

— Nu era nevoie. 

Aya și-a netezit cutele abayei. La fel ca Benyamin, era mai 
mare decât el cu câteva decenii, dar arăta ca o copilă rătăcită, 
întinsă pe podea. 

— Nu am nevoie de protecţie. 

Altair s-a strâmbat, rezemându-se de perete și odihnin- 
du-și încheieturile împovărate pe mesele aflate de o parte și 
de alta. 

— Draga mea Aya, ai pierdut grija mea față de tine când 
te-ai luat de mână cu el. 

Aya a venit la el și, după o clipă de șovăială, și-a plimbat 
degetele pe partea interioară a încheieturii lui stângi, urcând 
apoi pe brațul gol. Altair s-a crispat, devenind pe dată circum- 
spect. Ar fi trebuit să sară. Să-i cuprindă gâtul delicat într-o 
mână și să-i ceară un răspuns. 

Tatuajul din jurul ochiului ei l-a oprit. Hanan. Numai ea 
ar fi fost în stare să aleagă un cuvânt care cuprindea atât de 
multe. 

— Nu mai am nimic, sadigi', a șoptit ea. Mi-am pierdut 
fiul. Mi-am pierdut soțul. Nu merit o viață nouă? 

— Mă aveai pe mine, a spus Altair răgușit. 

S-a gândit la vizitele pe care le-a făcut în Alderamin cu ani 
și ani în urmă, când i-a dus florile pe care le îndrăgea cel mai 
mult, de nuanţe delicate pe care a început să le introducă în 
hainele ei. Când i-a legat perle în părul mătăsos, sub șoap- 
tele lunii. Și, mai târziu, când a numit-o prietena lui, sadiq, 
pentru că ceea ce dorea ea de la el era ceea ce Benyamin dorise 
de la ea de încă multă vreme, iar Altair nu ar fi răpit niciodată 
de bunăvoie acea dorință a fratelui său. 

Și-a amintit cum Benyamin vorbea despre ea cu o timi- 
ditate băiețească, iubind-o de la distanță decenii întregi. 
Și-a amintit de scrisoarea pe care o scrisese în numele lui 
Benyamin, bucata de pergament care a făcut dorinţa din ochii 
ei să se întoarcă de la el înspre Benyamin. 

Și-a amintit limpede, de parcă s-ar fi întâmplat cu o zi 
în urmă, când Benyamin și Aya s-au căsătorit sub frunzele 
răsfirate ale curmalilor. Cum inima îi plânsese din pricina 
pierderii și de bucurie în același timp, dulce-amar și frumos. 

— Nu eram suficient? Prietenia mea ar fi fost prea grea? a 
întrebat el cu voce blândă. 

— Leul va învinge, sadigi, a șoptit ea, cuprinzându-i chipul 
în mâini. 

Mâna ei era rece. După atâta joc de teatru servil, Leul nu-i 
spusese nimic despre Aya. Altair nu știuse că făcea parte din 
planul lui și cu siguranță nu înțelegea de ce. Dar avea de gând 
să aștepte și să afle. 

— Măcar de data asta, a spus ea, nu voi fi de partea 
perdantă. 

Altair a privit-o în ochi, mari și inocenți și părăsiți de ra- 


* Prieten, în limba arabă (n.t.). 

țiune, și a întors capul, sărutându-i palma. Un ultim dar. Un 
ultim rămas-bun. 

Pentru că data următoare când avea s-o atingă, avea să îi 
înfigă un cuțit în inimă. 

Capitolul 45 


Ospățul era în seara aceea și Zafira stătea ca pe ghimpi. 
Sosiseră și mai mulți demnitari, cu piepturile umflate de 
parcă și ei ar fi fost sultani, cărând după ei comori cu care să 
câștige favoruri. Nu-l mai văzuse pe Nasir de când îi fusese 
anunțată căsătoria iminentă și nici nu-l căutase. Degetele 
încă o furnicau de când întinsese mâna după el și inima încă 
o durea de când Nasir se ferise de atingerea ei Dacă voia s-o 
vadă, putea să vină el la ea. Altfel, și-ar fi aflat răspunsul: 
fusese într-adevăr cel mai interesant lucru de pe Sharr, dar 
acum nu mai erau pe Sharr. 

Mereu te pripești, a țâţâit-o Yasmine în minte. 

Am învăţat de la cei mai buni, i-a replicat Zafira. 

Totuși, se gândea că vocea din capul ei care suna ca a 
Yasminei avea dreptate. De când se deșteptase în acea di- 
mineață din somnul ei agitat, îi fusese solicitată atenția. 
Croitoresele au tot venit și plecat. Întâi pentru ea, apoi pentru 
Lana. Slugile intrau și ieșeau în grabă. Servitoarele aduceau 
așternuturi curate și trăgeau draperii prăfuite. 

Pe deo parte, în secret, Zafira se bucura, pentru că prezența 
constantă a oamenilor îi lăsa mai mult timp să găsească cu- 
vintele potrivite cu care să-i spună Lanei ce se întâmplase cu 
o zi în urmă. Pe de altă parte, a început să se întrebe dacă nu 
cumva sultanul separa zumra în mod intenționat. 

În sfârșit, ușa ei s-a închis și a și rămas închisă și, în timp 

ce Lana era în baia alăturată, Zafira și-a luat repede șalul și a 
ieșit valvârtej pe hol, dând cu ochii de Kifah. 

Peluziana a ridicat dintr-o sprânceană. 

— Te duci să-ți vezi iubitul? 

Zafira s-a strâmbat și apoi s-a încruntat și mai tare când 
în minte i-a apărut imaginea lui Nasir, cu cămașa aruncată 
pe podea, cu degetele ei atingându-i pielea. Nu, nu degetele ei, 
ci ale fetei cu șalul galben. 

— Dacă asta îţi închipui că ești. 

Kifah și-a întrerupt râsul cu o privire sumbră. 

— Seif se așteaptă să sosească un mesager în orice clipă, cu 
vești despre locul în care se află Leul - și Altair și Aya. M-am 
gândit că ai vrea să fii și tu de față. 

Zafira s-a luat după ea, dând din coate în îmbulzeala de pe 
coridoare, și s-a adâncit în palat, pășind cu tălpile goale pe da- 
lele răcoroase în adierea caldă și uscată ca oasele care umfla 
perdelele. Trecând pe lângă ele, Kifah abia s-a uitat la gărzi, 
dar pe Zafira a furnicat-o pielea sub privirile lor iscoditoare. 

Când a vrut să deschidă ușa spre camera de război, Kifah 
și-a dat ochii peste cap. 

— Ce-i? a întrebat Zafira. 

— Privește, a spus Kifah, tachinând-o, și o gardă a deschis 
ușa pentru ele cu un aer stoic și elegant. 

— Vezi? E ca magia. Și n-ai nevoie de nicio inimă. 

A tresărit. 

— E puțin cam prea devreme să glumim pe tema asta, nu? 

Seif și Nasir erau deja așezați pe pernele scunde de majlis. 
Pe masa dintre ei era întinsă o hartă, linii subţiri trasate pe 
piele tăbăcită. Încă o minunăție pe care și-o penniteau numai 
bogații. 

Zafira s-a așezat la stânga lui Seif, iar Kifah, la stânga ei. 
Nasir a strâns din buze, o reacție infimă, pe care numai ea ar 
fi putut s-o observe. 

— De dimineață devreme am primit de știre că inima zara- 
meză a fost înapoiată la locul ei, a spus Seif. 

— Bun, bun, a spus Kifah, dar parcă ceea ce nu mai era im- 
portant pentru Leu nu mai era important nici pentru ei. Să 
sperăm că e doar începutul norocului nostru pe ziua de azi. 

— Nu e ciudat că Leul încă nu le-a căutat? a întrebat Nasir 
deodată. 

Seif a clătinat din cap. 

— Știe că sunt inutile pentru noi în lipsa ultimei inimi și 
că nu le vom distruge. Acordă prioritate planurilor sale, asta 
etot. 

— Mă gândesc la proverbul acela vechi, a spus Nasir încet, 
punându-și cuvintele la încercare. Magie pentru toți sau 
pentru nimeni... Mama mea și-a păstrat magia. Și eu dețin o 
parte mică din ea. La fel și Altair. Dacă... Ei bine, poate că Leul 
a găsit o cale de a face același lucru. 

— Cum anume? a întrebat Seif cu asprime. 

Nasir nu știa ce să răspundă. Zafira și-a amintit ce spu- 
sese Leul pe Sharr - despre dorința lui de a fi ca Surorile, atât 
recipient, cât și mânuitor al magiei. 

Atmosfera s-a destins când a sosit mesagerul ținând o 
misivă în mâna transpirată. Seif i-a smuls-o și, aruncând o 
singură privire la urechile alungite ale safinului, băiatul și-a 
domolit indignarea pe loc. 

— Poţi să pleci acum, i-a spus Kifah cu o privire grea. 

Ușa s-a închis în urma mesagerului și nimeni nu a mai 
respirat în timp ce Seif desfăcea sulul. Ochii lui palizi au cer- 
cetat iute papirusul umed, fără a dezvălui nimic. Nu se poate 
ca nimeni să nu-l fi văzut pe Leu, cu liniile groase ale tatu- 
ajului lui arămiu întinse pe o parte a feței. Pe Aya, mai fru- 
moasă decât oricare alta din Fortăreața Sultanului. Pe Altair, 
care atrăgea atenţia celor din jur prin simpla lui prezență. 

Seif s-a rezemat pe spate. 

Pernele au oftat sub el. 

— Nimic. 

Reacţia lui Nasir a fost o mijire discretă a ochilor. Zafira 
a lăsat pumnul pe hartă, chiar în mijlocul Demenhurului. 
Kifah era atât de nemișcată, încât Zafira se temea că se va 
sparge. 

— Ne-a mai rămas sânge, a spus Zafira, strângând în 
mână sticluța de la gât. 

Își pierduse cuțitul pentru sticluța asta. Pentru inimă. 
Pentru Altair. Ceva îi ardea în piept. 

— Pot să-i găsesc din nou. 

Pe chipul lui Kifah a apărut un optimism șovăitor, dar nu 
a spus nimic. 

— Benyamin a spus mereu că dum sihr-ul cere un preț 
mare. 

Seif vorbea fără tragere de inimă. Ca un general înfrânt 
care rostește termenii unui armistițiu. 

— Avea dreptate. Poate că și Aya avea dreptate. 

Zafira și-a fixat ochii la filigranul regulat din ocrul pere- 
ților și a văzut degetele delicate ale Ayei în mâna Leului. L-a 
văzut pe Altair întorcând spatele rugăminților lui Nasir. 

— Situaţia e tot mai proastă în lume, a spus Kifah deznă- 
dăjduită. Sarasin nu are calif nici acum. Revoltele nu se mai 
termină din cauza taxelor ălora blestemate și a ignoranței 
sultanului. Și el tot nu face nimic. 

— La noapte are loc ospățul, a spus Nasir, deschizând gura 
în sfârșit. 

— Și? a întrebat agresiv Kifah. 

— Cineva probabil că va pune în discuție nevoia Sarasinului 
de a avea un calif. Și problema taxelor. 

Atunci probabil că și-a dat seama cum sunau cuvintele lui, 
cât de neajutorat și de incapabil îl făceau pe el să pară. 

— În orice caz, atenţia lui e îndreptată spre ospăț. După ce 

se termină, o să îl implorăm din nou. O să îi cerem ajutor și ne 
o să ne înnoim eforturile. 

Seif nu părea convins, dar și-a ținut gura. Parcă deodată 
devenise mai puțin grosolan în absența Ayei, care l-ar fi certat 
pentru purtarea lui necuviincioasă. 

Sau poate că efectul era invers. Poate că pierderea ei îi fu- 
rase speranţa și nu mai era în stare de nimic. 


XXX 


Zafira nu a întrebat de ce Kifah o urma înapoi spre camera ei, 
tăcută și încordată. Nu era nevoie, pentru că înțelegea. Sharr 
îi legase într-un mod asemănător legăturii ei cu Jawaratul: 
erau legaţii unii de alții mai strâns decât ar fi putut fi până și 
familiile și prietenii de-o viață. Împrejurările îi adunaseră la- 
olaltă și rănile lăsate de insulă încă îi bântuiau, strângându-i 
într-un pumn de fier. 

Fuseseră cinci, iar acum erau trei. Zafira nu avea nevoie 
s-o audă de la Kifah sau să o vadă în ochii lui Nasir ca să înțe- 
leagă: se temeau că venea rândul încă unuia dintre ei. 

Zafira s-a oprit stingheră pentru ca o gardă să-i deschidă 
ușa, în timp ce Kifah lovea distrată cu sulița în picior. 

— Intri? a întrebat Zafira. 

— Numai o clipă. 

Intrând în cameră, Kifah și-a plimbat mâna peste capul 
ras. 

— A sosit Elita celor Nouă - bine, opt dintre ele. Precum 
și califa mea. N-am mai văzut-o de când i-am ignorat porun- 
cile și am pornit prin Arawiya, dar am de gând să-mi prezint 
omagiile. 

— Ah! Vrei să vin cu tine? 

Kifah a părut surprinsă de propunere. 

— Laa. Darar trebui să știi că a venit și Ayman. 

Zafira a înlemnit. Ayman al-Ziya, Califul din Demenhur. 

— Oi, nu face mutra aia. Nu ai cu ce să i te lauzi? 

Nu, Zafira nu avea cu ce să i se laude. Plecase spre Sharr, se 
întorsese întreagă și apoi toate se făcuseră bucăți. Pierduseră 
și una dintre cele cinci inimi, și cartea de care aveau nevoie 
ca să le restaureze. O pierduseră pe Aya, soția lui Benyamin. 
Altair îi trădase. Distruseseră medalionul sultanului, dar po- 
porul își pierdea răbdarea. Magia dispăruse. 

A dispărut și Arzul, i-a amintit Yasmine. 

Răspunsul Zafirei către Kifah s-a ofilit și a murit când a 
văzut-o pe Lana, proaspăt spălată, care le asculta conversaţia 
cu o privire ce a făcut să se i strângă Zafirei stomacul de și mai 
multă spaimă. 

— Du-te să te vezi cu califul, Okhti, a spus Lana pe un ton 
sec, pe care era clar că și-l însușise de la Yasmine. N-ai auzit 
ce a spus după ce ai plecat spre Sharr. Merită să moară la fel 
de mult ca sultanul. 

Zafira s-a încruntat stingherită. 

— Începi să exagerezi cu tendințele astea ucigașe. 

Lana a ridicat din umeri. 

— Sunt doar vorbe. Așa se poartă oamenii, nu? Când ţin 
unul la altul? 

Iarăşi tonul ăla. Zafira a tresărit. Kifah i-a adresat o privire 
prin care-i sugera că era nevoită să se descurce de una sin- 
gură și a plecat, închizând ușa în urma ei. 

— O să mă văd cu el mai târziu. La ospăț, i-a spus Zafira 
Lanei 

— Când aveai de gând să-mi spui? a întrebat Lana, așezân- 
du-se la loc în ungherul ei, lângă notițe și sticluțe. 

Covorașul pe care-l trăsese sub ea avea aceeași culoare cu 
rochia ei verde ca mușchiul. 

Zafira și-a dat jos șalul fără grabă, hotărând s-o facă pe 
neștiutoarea. 

— Despre ce? 

— Ammah Aya. Ce s-a întâmplat cu ea? 

Frustrarea îi răsuna în cuvinte. 

— M-ai evitat toată dimineața. Unde... unde e? N-am vă- 
zut-o cu voi când v-aţi întors ieri, dar m-am gândit că era ocu- 
pată sau că nu voia să mă vadă. Nu e adevărat, nu? 

Zafira s-a așezat în genunchi lângă ea. 

— Numai un nemernic n-ar vrea să te vadă, a spus ea cu 
blândețe, cântărindu-și cuvintele. 

A luat un fir mic de cimbru uscat. 

— Îţi amintești când ai spus că suntem frânte? 

Privirea Lanei s-a încordat de îngrijorare. Ca răspuns, și-a 
împreunat degetele strâns, cu nodurile albite. 

— Când lumea ne-a dat lovitura, ne-am adunat bucăţile 
și ne-am văzut de drum. Ne-am înnodat frânghiile roase și 
ne-am cățărat mai departe. Nu am rămas frânte, noi două. 
Dar Aya a rămas. Nu a putut să se despartă de fiul ei, așa că 
l-a văzut în tine. Nu a putut ierta adevărul, așa că l-a văzut în 
vorbele goale ale Leului. Aya nu s-a cățărat pe frânghie. I-a 
dat drumul. 

Zafira și-a mușcat obrazul, văzând în minte mâna Ayei în 
a lui Privirea ochilor ei. 

— S-a dus, Lana. S-a alăturat Leului. 

Lana a scos un icnet slab și speriat. Ca un iepure în laț, 
speranța i-a dispărut dintr-o singură răsuflare sugrumată, 
a tăcut cuprinsă de tremur un lung moment, după care și-a 
trecut furioasă mâna peste ochi și s-a holbat la munca ei, la 
notițele întinse alături de notițele mai îngrijite ale Ayei. 

Zafira i-a întins mâna, dar Lana nu s-a clintit. Ultima din 
neamul ei. Zafira nu i-ar fi permis Leului s-o ia și pe ea. 

Lana a împins măsuţa și s-a smucit ca să se întoarcă cu 
fața înspreea. 

— Sunt o tămăduitoare, Okhti. Sunt... Sunt... 

— Ce ești? a întrebat Zafira încet. 

— Dacă ajung ca ea? 

Șoaptele ei tremurau. 

— Dacă ajung ca ea? E adevărat ce ai spus, vreau... vreau 
să omor oameni. Nu știu cum, dar vreau să moară. Mă las cu- 
prinsă de furie. 

S-a holbat la mâinile ei. Zafira a apucat-o strâns, clătinând 
ferm din cap. 

— Nu, a jurat Zafira. Emoţiile nu ne definesc. Important e 
ce facem cu ele. Ești mai puternică decât ea. Mai bună. Și mă 
ai pe mine, pricepi? Mă vei avea întotdeauna. 

Lana nu a spus nimic, dar Zafira știa că gândurile ei um- 
blau în altă parte. Săpau la baza fiecărui moment petrecut cu 
Aya, Lana le retrăia privite într-o lumină nouă și în mâinile ei 
se sfărâma încă o fațetă a unui cristal. 

Amândouă au ridicat privirile când s-a auzit o bătaie în 
ușă, timidă și iscoditoare. Pieptul Zafirei a început să bată ca 
o tobă, pentru că o singură persoană bătea așa. 

— Vrei să-l vezi? a șoptit Lana, frecându-și din nou fața. 

Să-l văd. De parcă și ea ar fi reținut stilul lui de a bate la 
ușă. 

— Nu. 

— Mda, a spus Lana, râzând scurt și răgușit. Deschid eu. 

Dar, când a deschis ușa, nu a găsit un prinț trist sub bolta 
ascuțită a ușii, ci două femei tinere, dintre care una căra un 
teanc de cutii atât de înalt, încât Zafira abia o vedea sub ele. 

— Ce...? 

Cele două tinere au dat buzna pe lângă Lana, salutând ve- 
sele și grăbite, și au aruncat pachetele pe pat, care și așa era 
dezordonat. Cea mai scundă dintre ele a bătut din palme en- 
tuziasmată, pe când cea mai înaltă le-a adresat o privire mai 
severă, cu un zâmbet trandafiriu evidenţiat de șalul ei verde. 

— Vei purta o abaya! a spus cea mai scundă, cu ochii con- 
turaţi cu kohol. 

Cealaltă a încuviințat din cap cu entuziasm. Perdelele au 
foșnit și adierea din pragul serii s-a alăturat entuziasmului 
lor. 

— Chiar așa? a întrebat Zafira pe un ton sec. Mă temeam că 
va trebui să mă prezint în pielea goală. 

Amândouă tinerele, precum și Lana s-au oprit să se uite la 
ea. Ești groaznică, a chicotit Yasmine în mintea ei. 

— Vai! a spus cea mai scundă, holbând ochii întunecați. 
Cum să facem una ca... 

— Glumeam, a spus Zafira. 

Cea mai înaltă a înclinat capul într-o parte. 

— Nu pari o persoană glumeaţă. 

Zafira le-a zâmbit încordată. 

Cea mai scundă i-a adresat un surâs larg. 

— Apropo, eu sunt Sanya. Eşti foarte înaltă. 

— Și destul de vânjoasă, a spus cea mai înaltă și Zafira a 
schițat cuvintele din buze odată cu ea. 

Unele lucruri nu se schimbă niciodată. 

— Numele meu e Reem. 

Veniseră să le pregătească pe ea și pe Lana pentru festivi- 
tățile din seara respectivă, un moment pe care Zafira îl anti- 
cipa cu groază din mai multe motive. După ce le-a poruncit 
dea dreptul s-o lase să se spele singură, a ieșit grăbită din 
baie și tinerele au așezat-o pe un scaun, pălăvrăgind întruna. 
Lana s-a ghemuit la măsuţa ei și le-a urmărit, cu braţele 
strânse în jurul genunchilor, clătinând din cap ferm când 
Zafira a vrut să se ducă la ea. Apoi Zafira s-a pierdut într-un 
vârtej de pensule și creme, i-au tras părul și i-au masat pielea 
în vreme ce ea se uita la tăietura cicatrizată din palmă și, ur- 
mărind munca fetelor, Lana s-a înseninat treptat. 

Zafira nu mai fusese îngrijită în asemenea mod niciodată, 
nici măcar înaintea nunții Yasminei, și mintea ei a devenit 
un vuiet de sunete și gânduri și amintiri. Altair și Aya și Leul. 

Nasir, care trebuia să aleagă o mireasă, dar voia mai multe 
decât putea cere. 

Ce vrei tu? Voia s-o revadă pe Yasmine. Voia să retrăiască 
anii în care se prefăcuse că mama ei nu exista. Voia să simtă 
pe limbă gustul dulce al înghețatei de la Bakdash. 

Mai voia și alte lucruri. Lucruri care-i stârneau frica față 
de propria persoană: moarte și răzbunare și magie. Săruturi 
furate. Zâmbetul rar al unui băiat cu ochi triști. 

Moartea pentru Leu. Răzbunare pentru Baba. Magia 
pentru ea însăși, pentru poporul ei, pentru regatul ei. Toate 
erau dorințe îndreptățite, dar se speria întrebându-se ce ar fi 
fost dispusă să facă pentru ele. 

Încă era tânără. Dorinţele aveau s-o urmărească până 
când nu se va mai putea, și apoi încă pe atât. Nu exista viață 
fără dorinţe, nu? 

Reem s-a oprit și a înclinat capul, ca o pasăre. 

— Eşti frumoasă când zâmbești. 

De parcă altfel Zafira ar fi fost un cadavru. Dar observația 
ei ciudat de detașată i-a amintit de Aya și zâmbetul ei a dis- 
părut la fel de repede cum se ivise. 

Soarele își începuse ultima parte a drumului când fetele 
au petrecut o rochie peste umerii ei. Marginea a căzut cu un 
murmur, materialul era fin. De un cenușiu mătăsos, tivită cu 
fire argintii. Zafira a strâmbat din nas. A cui fusese ideea s-o 
îmbrace în cenușă? N-ar fi fost de mirare să fie a sultanului. 

Când a ridicat privirea de la rochie, a văzut că toate cele trei 
fete se holbau la ea. 

Lana o privea cu ochi mari și un zâmbet lent i-a prefăcut 
chipul. 

— Nici luna nu se compară cu tine. 

Sanya a bătut iar din palme. 

— Ești superbă. 

Reem a încuviințat entuziasmată din cap. 

— Vino la oglindă. 

Zafira a plecat capul, lăsându-se târâtă înspre oglinda lată. 
Și-a privit întâi picioarele, ridicând încet ochii până la mar- 
ginea brodată și apoi de-a lungul părții plisate, spre gulerul 
împodobit cu o lucrătură complicată din mărgele, cu ţinte 
ca niște perle lucind în lumina domoală a apusului. Braţele 
ei erau vizibile prin mânecile străvezii, al căror material se 
răsfira precum aripile delicate ale unui fluture la fiecare miș- 
care. Decolteul nu era atât de mare pe cât se așteptase, din 
fericire. Era suficient de modest pentru a feri de priviri atât 
inelul lui Deen, cât și sticluța, dar destul de mare cât să-i dez- 
văluie semnul din naștere de deasupra claviculei. Zafira s-a 
încălzit, amintindu-și atingerea unor buze tremurătoare. 

Amintindu-și cât de rar îl vedea acum, chiar și când se 
aflau în aceeași încăpere. 

Două dungi simetrice îi colorau obrajii, sclipind metalic 
pe pielea ei. Un ruj diluat de carmin îi colora buzele cu cea 
mai discretă nuanță și părul ei lăsat liber era la fel de negru 
precum cea mai întunecată noapte. Reem a întins koholul cu 
pricepere, sub formă de păsări întunecate care-și iau zborul, 
și a încheiat cu un strop de parfum aproape identic cu mirosul 
săpunului ei din lemn de aloe și trandafir. 

— Croitoreasa nu a vrut să facă o fustă largă, s-a lăudat 
Reem când Zafira a potrivit brâul pantalonilor strânși ai 
costumului. 

Rochia avea despicături, ascunse printre pliuri, care i-ar fi 
permis să alerge la nevoie. 

— Vai, e incredibilă! 

Lana părea mai încântată decât Zafira. 

Sanya s-a aplecat și a legat o teacă de piciorul ei. 

Zafira a încremenit. 

Reem părea agitată. 

— Sayyida? 

— Nu va fi nevoie, a spus Zafira încet. Nu am... 

În oglindă, Sanya a încuviințat din cap. 

— Croitoreasa s-a gândit că ai vrea să ai așa ceva. A spus 
că ești o gazelă. 

— Dar nu... 

— Acum înțeleg la ce se referea. Vezi, Sanya? a întrerupt-o 
Reem, înclinând capul în manierea ei păsărească, fără să ob- 
serve durerea din inima Zafirei, golul din teaca aceea de la 
piciorul ei. Nevinovată până în măduva oaselor, deși fiara nu 
ține pasul cu ea. 

Zafira și-a înghițit protestele încă o dată când cineva a 
bătut în ușă, tare și hotărât. Sanya s-a dus degrabă în camera 
de primire ca să răspundă, sporovăind încontinuu, și Reem 
și-a adunat râzând colecţia de cosmetice și alte câteva lucruri 
pentru Lana, alungând-o când fata s-a apropiat ca s-o ajute. 
Zafira a aruncat încă o privire în oglindă. 

— Yasmine ar muri, a șoptit Lana lângă ea și Zafira și-a 
îngăduit un zâmbet nostalgic. 

Dacă Yasmine ar fi fost aici... Și Umm și Baba. Şi... 

O umbră s-a abătut în pragul ușii și inima ei a început să 
freamăte, a ridicat privirea sus, sus, tot mai sus, prăbușin- 
du-se într-un abis cenușiu învăluit în kohol. 

Reverenţă. Asta se citea în ochii cu care o privea. Era ace- 
eași privire pe care i-o adresase în noaptea petrecută pe aco- 
perișuri lângă palat. Aceeași privire care făcuse ca în venele 
ei să înflorească ceva straniu și îndrăzneț, o putere mai mare 
decât orice magie pe care i-ar fi așternut-o lumea la picioare. 
Privirea pe care se temuse că nu o va mai vedea niciodată. 

Ospăţul avea loc în seara aceea. La noapte avea să fie legat 
de altcineva. Mâine, Leul ar fi putut să apară și să-i adune pe 
toți într-o vizuină a umbrelor. 

Zafira voia să fure momentul ăsta din prezent pentru sine. 

— Ai... 

Nasir s-a poticnit și s-a întors spre Reem și Sanya, lăudân- 
du-le și în același timp indicându-le să plece. 

— Aţi lucrat bine. 

— Sayyidi, a spus Reem. 

— Sultani, a șoptit Sanya. 

— Staţi! a spus Zafira și fetele s-au ciocnit între ele. Cum 
rămâne cu Lana? 

Lana a pornit spre ușă. 

— Okhti, suntem într-un palat. Pot să mă îmbrac pe hol 
dacă camerele sunt ocupate. Tu însă... 

A încercat să-i facă cu ochiul, dar i-a închis pe amândoi, 
după care a ieșit pe hol în urma servitoarelor. Zafira a râs 
tremurat când s-a închis ușa, simțind că-i arde gâtul. S-a po- 
ticnit și, în final, a ridicat ochii la el pe sub gene. 

A observat cum i se mișcă mușchii gâtului. De-ar fi știut el 
cât de mult îndrăgea Zafira accentul domol și argintiu al vocii 
lui. Atunci s-ar mai fi oprit vreodată din vorbit? 

— Am ceva pentru tine, a spus el. 

I-a întins o cutie, lungă și îngustă. Zafira a luat-o, cântă- 
rind-o discret. Pentru că ea fusese responsabilă cu întreți- 
nerea familiei, primise puţine cadouri. 

— Shukrun, a spus Zafira, stăpânindu-se. 

Luptându-se cu emoţiile care i se înfipseseră în gât pentru 
că el venise. Era aici. Aievea. Nu ca să-itaie palma. Nu pentru 
CĂ așa se cuvenea. 

Acel dor, acea dorință, acel gol din sufletul ei au dispărut și, 
deși știa ce urma să se întâmple la noapte, și-a îngăduit naivi- 
tatea de a nu-i păsa. Încă nu. Asta era clipa ei. Numai a ei. 

— Deschide-o, a insistat el, stând aproape. 

Zafira nu se considerase niciodată o persoană timidă până 
să devină ținta privirii lui. Cutia era de lemn, simplă, cu bala- 
male, și Zafira a ridicat încuietoarea. Capacul a căzut pe spate 
scârțâind încet și Zafira a fost cuprinsă de un spasm. 

Așezată pe un pat de mătase, sub ochii ei lucea o lamă 
ascuțită, care se îngusta de-a lungul curburii. Pe latura ei 
boantă se întindea un filigran negru, pe măsura dungii de 
onix incrustată în măciulia teșită și de-a lungul plăselei șle- 
fuite, din argint mat și înnegrit de trecerea anilor. 

O jambiya. Era prețioasă, mai prețioasă decât orice obiect 
al ei. 

— A fost primul meu pumnal, a explicat el. Mi l-a dăruit 
tatăl meu când -când încă era el însuși. Aș fi putut să comand 
unul nou, dar știu că tu... ei bine, tu prețuiești sentimentele, 
nu? 

Cuvintele i-au furat un zâmbet. 

— Așa e. 

— Nu mai spune încă o dată shukrun, a spus el înainte ca 
Zafira să-i poată mulțumi. 

— Atunci ce să spun? 

— Că îți place, a spus el, strângând din fălci, sau că nu îţi 
place. Sau că nu vrei un obiect vechi, de mâna a doua. Atunci 
îți voi aduce unul nou. 

Zafira a râs. 

— Nu așa funcționează cadourile. 

Nasir nu a avut nimic de spus și Zafira s-a întrebat dacă 
nu cumva și el primise puține daruri. Nu era un gest lipsit 
de însemnătate, să te desparți de pumnalul primit de la tatăl 
tău iubitor, care se transformase într-un monstru. De aceea 
era mai mult decât o jambiya - era o adunare de amintiri și 
momente, un cumul de experiențe. Dacă o fi existat vreun 
pumnal vrednic să-l înlocuiască pe al lui Baba, acesta era. Al 
lui. 

— Îmi place nespus, a spus ea încet, cântărindu-l în palmă. 

Se potrivea la fel de bine ca al lui Baba, dar lama era mai 
ușoară, mai elegantă. Făcută pentru un prinț. 

— E frumos și vechi și perfect. 


306 HAFSAH FAIZAL 


A ridicat marginea rochiei și a strecurat cuțitul în teacă, 
uitând cât de strâns stăteau pantalonii pe pielea ei și desco- 
perind brusc că Nasir îi urmărea mișcările. 

Tăcerea s-a întins între ei și Zafira s-a întrebat dacă-i spu- 
sese Kifah sau dacă întrebase el. Sau dacă observase teaca ei 
goală și trăsese concluziile. 

— Iartă-mă, a șoptit el și, deși erau două cuvinte scurte 
care ar fi putut fi lipsite de semnificaţie, ea a înțeles că nu erau 
nicidecum așa. 

Nu când le spunea el. Când le spunea băiatul care vorbea 
atât de rar, dând fiecărui cuvânt rostit greutatea pe care ar fi 
avut-o o mie de cuvinte pentru altcineva. Nasir a ridicat mâna 
și a răsfirat degetele, dar apoi a coborât-o. 

— Pentru tot ce am făcut. Pentru tot ce nu am spus. 

Poate că Zafira ar fi ținut minte ce a spus atunci dacă Nasir 
n-ar fi fost atât de aproape. Dacă nu s-ar fi străduit amândoi 
să înțeleagă. Oftând sacadat, Nasir și-a strecurat degetele în 
părul ei și ea l-a lăsat s-o tragă mai aproape, tot mai aproape, 
până când li s-au atins frunţile. Buricele a cinci degete pe spa- 
tele craniului ei, cu degetul mic așezat pe ceafă. 

Cumva, momentul ăsta părea mai intim decât cel de pe 
Sharr. Era o emoție întinsă până la refuz. Aerul expirat de 
ea devenea aerul pe care îl inspira el. Inimile lor zvâcneau în 
tandem. 

— Nu pot... 

Cuvântul s-a rupt din gâtul lui și apoi o parte din el s-a re- 
tras. Zafira s-a desprins de el, înțelegând în sfârșit motivul. 
A observat adevărul în încruntarea sprâncenelor lui și în în- 
cleștarea fălcilor. Problema nu era că mândria l-ar fi împie- 
dicat să vorbească, ci că se chinuia să vorbească. Credea că ni- 
mănui nu-i păsa ce avea el de spus. 

— Ştiu cum e, a spus ea încet. 

Ea o avea pe Yasmine, dar prietena ei avea talentul de a-și 
impune mai degrabă propria părere și mai puţin să asculte. 

Îl avusese pe Deen, până când acesta începuse s-o iubească 
altfel decât îl iubea ea. Și o mai avea pe Lana, pe care, în mod 
greșit, oconsiderase prea tânără ca să înțeleagă, prea neexpe- 
rimentată în problema poverilor. 

Dar, după încordarea din umerii lui, Zafira și-a dat seama 
că se înșela. N-ar fi putut înțelege niciodată cât de mult îndu- 
rase Nasir. Își făcuse o idee când Nasir se văzuse cu tatăl lui 
pe Sharr. Când sultanul abia îi îngăduise fiului lui să scoată 
un cuvânt, când aproape fiecare frază pe care i-o aruncase în 
față fusese o batjocură. 

— Înţeleg cumva, s-a corectat ea. Cum e să ţi se adune cu- 
vintele pe limbă, dar să simţi că nu merită rostite. Să simți că 
nimeni nu vrea să te asculte. 

Era adevărul lui, o minciună înrădăcinată în fibrele fi- 
inței lui: cuvintele lui nu trebuiau rostite. Nu-i păsa nimănui. 
Nasir a ferit privirea și ea și-a dat seama că nimerise ținta. 

— Eu vreau să te ascult, a spus ea. 

Nasir a ridicat capul și ultimele raze de soare i-au aurit 
ochii. Zafira voia toate cuvintele pe care era dispus să i le dă- 
ruiască. L-ar fi ascultat oricât de mult i-ar fi îngăduit el. Dar 
Nasir se uita la ea de parcă Zafira ar fi fost un cuțit înfipt în- 
tr-o rană deja sângerândă. 

— Nu pot... nu vreau asta, a oftat el. Nu vreau s-o aleg pe 
una dintre ele ca soţie. 

— Atunci spune-i, l-a îndemnat ea cu hotărâre, știind că 
nu-i era atât de ușor. Diseară, chiar la ospăț, spune-i. Ascultă 
de sufletul tău. 

Capitolul 46 


Altair petrecuse toată noaptea căutând indicii și chinuin- 
du-se să înțeleagă de ce Leul avea nevoie de Aya, dar fără 
succes. Nici nu mai apucase să vorbească cu ea, pentru că 
Leul o izolase într-un loc sigur. O măsură de precauţie, în caz 
că fiul lui ar fi decis s-o omoare. Asta dovedea cât de puțină 
încredere avea de fapt în el, dar pe Altair nu-l deranja. 

Știa ce-i trebuie. 

Ușa s-a deschis pentru a-i întâmpina pe Leu și pe câțiva 
ifriți: în mijlocul încăperii, unul dintre ei a întins un așternut 
suficient de mare pentru un sultan. Un altul a așezat o tavă 
cu unelte, instrumente pentru un tămăduitor. Un al treilea 
ifrit a adus încă o tavă, goală și curată. 

Pe ea, Leul a așezat un organ, stacojiu și pulsatil. 

Ultima inimă a Surorilor Veșniciei, întruchiparea greșelii 
lui Altair. Pentru că plănuise și pusese la cale intrigi peste 
intrigi, dar nici măcar nu se gândise că ar fi putut fi răpit el 
însuși. 

— Bună treabă, frații mei, a spus Leul, ţinând în mână 
Jawaratul. 

A întâlnit privirea derutată a lui Altair cu un zâmbet 
reținut. 

— Eşti gata, Altair? 

— Îmm, a făcut Altair, pentru ce? 

— Să trăiești veșnic, a spus el simplu. Vom ajunge în 
fruntea unei noi Arawiya. 

Altair a deschis gura, dar groaza i-a furat puterea de a 
trata situația cu ușurință. Un clocot îi tulbura venele și i s-a 
iuțit pulsul când a observat că, sub roba lui dezlegată, Leul 
nu purta cămașă. 

— Acum, a spus Leul ifritului de lângă el. Adu-o pe Aya. 

O tămăduitoare și o inimă. 

Altair ar fi vrut ca mintea să nu îi funcționeze atât de re- 
pede. Ignoranța senină era o binecuvântare în sine. 

Mi-ar trebui o inimă ca să te pot contrazice. 

Leul era pe jumătate ifrit, pe jumătate safin. Se născuse 
fără inimă, dar cu o cavitate pe măsura uneia. Efectiv avea 
o gaură în piept. Cum ar fi fost mai potrivit s-o umple altfel 
decât cu obiectul pe care-l dorea mai mult decât orice altceva? 

Altair a rămas fără aer. Cu asta, tatăl lui avea să devină la 
fel de puternic ca Surorile Veșniciei. Cu abilități nemăsurate. 
Cu puteri fără seamăn. 

Leul a pus jos Jawaratul. 

Altair n-a stat pe gânduri. A sărit, mai încet decât ar fi tre- 
buit, fapt ce i-a stârnit și mai mult sentimentul victoriei când 
a strâns mâinile în jurul Jawaratului. Leul a rămas nemișcat, 
deși ifriții s-au împrăștiat. 

Și echilibrul de putere s-a schimbat într-un singur mo- 
ment hotărâtor. 

Cartea murmura în mâinile lui Altair, cu un sunet stins, 
aproape imperceptibil, ca al unei pisici mulțumite. Era legat 
de el așa cum în curând ar fi putut ajunge legat și detatăl lui, 
de vreme ce fusese creat din sângele Surorilor Veșniciei, ace- 
lași care curgea și în venele lui. 

Și Altair voia să-l distrugă. 

A deschis cartea la mijloc, despărțind paginile deteriorate 
și aspre. 

— AT fi trebuit să-mi dau seama, a observat Leul încet, 
aproape cu tristețe. Suntem oglinzi, tu și cu mine. Doar că tu 
nu-ți dai seama. Haide, fiule. Rupe-o-n bucăți. 

A înclinat capul într-o parte și Altair a șovăit, văzându-i 
calmul. 

Pe dinţii sultanului - Zafira. Blestemățţia asta era legată de 
viața ei. Dacă ar fi rupt-o, ar fi murit și ea. 

— Văd bine, ești îngrijorat? 

Altair și-a încleștat dinții 

— Ţi-ai trădat zumra când mi-ai spus unde erau. Ai ucis și 
aimutilat și ai trădat ca să urci în ierarhia Arawiyei. Am văzut 
atrocitățile comise de tine în numele binelui regatului. 

Leul a coborât vocea, vorbind pe un ton îmbietor. 

— Ce-ar mai însemna o singură viață luată pentru viitorul 
poporului tău? 

Nimic. 

Totul. 

Râvna s-a scurs din trupul lui când Leul i-a smuls 
Jawaratul din mâini și patru ifriți l-au tras de braţe înapoi. 

Leul l-a privit satisfăcut, știind că Altair nu-i putea face 
niciun rău, din moment ce folosise chiar sângele lui pentru 
a se proteja. Altfel, Altair ar fi sărit mult mai departe și i-ar fi 
scos ochii aceia nefirești din orbite, l-ar fi sfâșiat în bucăţi cu 
mâinile goale. 

Leul a pus jos Jawaratul cu un început de râs blajin, pe 
când Altair se zbătea în mâinile ifriților. 

— Oiubești 

Altair nu semăna cu mama lui. Iubea liber și din plin. 
Pentru el era mai rară admirația. 

— Numai un prost n-ar iubi-o. După câte a îndurat și a 
pierdut, încă luptă pentru o lume care a dezamăgit-o. 

Întruchiparea desăvârșită a unei inimi de leu. 

Leul a mormăit ceva. 

— Spre deosebire de tine, a spus Altair cu mânie. 

Leul a ridicat ochii într-o clipă. 

Era un avertisment, un semn prin care-i spunea să se 
oprească, dar Altair nu s-a oprit. Nu a putut. 

— Ai suferit o înfrângere și te-ai transformat într-un mon- 
stru. Ai suferit și acum vrei să sufere și alții. 

Taci, i-a șoptit rațiunea la ureche. Ochii Leului erau ca de 
cremene; buzele lui erau strânse într-o linie dreaptă și aspră; 
trupul lui încremenise, ca atunci când Altair îi povestise 
despre zilele petrecute la palat, abandonat de mama lui. 

— Nu-i așa, tată? 

Cu o viteză uimitoare, Leul a făcut un gest cu mâna și 
Altair a fost aruncat în zid, cu braţele întinse în lături. A 
gâfâit răgușit și nu s-a mai putut mișca. Omul ăsta trebuie 
să fi fost teribil de furios dacă irosea magie împotriva neobră- 
zării lui Altair. 

— Îmi ești de trebuință viu, Altair, a spus încet Leul, apro- 
piindu-se. Am nevoie de sângele tău și asta numai pentru 
încă puțin timp. Am nevoie de tine întreg. Te-am păstrat ne- 
vătămat pentru că am crezut că vom putea rămâne împreună. 
Să colaborăm. 

Mâhnirea i-a umbrit câteva clipe ochii. De parcă ar fi plâns 
după minciunile pe care le schimbaseră între ei. 

— Te-ai gândit la asta înainte să dai frâu liber limbii tale? 

Ochii furioși ai Leului au căzut asupra gurii lui și, pentru 
întâia oară în viața sa, Altair a simţit-o: o teroare pură și ne- 
mărginită. A închis gura, clipind ca să oprească picăturile de 
transpiraţie care i se scurgeau pe frunte. Leul l-a apucat de 
obraji, înfigându-și unghiile ca niște gheare în pielea lui, și 
l-a ținut așa. 

— Nu, nu limba, dragul meu băiat, l-a luat el în batjocură. 
Știm amândoi că prețuiești altceva mult mai mult decât îţi 
prețuiești vocea și vei avea multe de spus după ce am să-ţi iau 
acel lucru. 

Altair a zărit luciul unui cuţit mic și asta e tot ce a putut să 
facă: a privit. Și a înțeles. În acel moment în care s-au născut 
un înainte și un după distincte. Nu se putea mișca, nu se 
putea împotrivi, dar nu avea de gând să se milogească. 

Și-a adunat bruma de sânge-rece și Leul Nopţii i-a înfipt 
cuțitul în ochi. 

Capitolul 47 


Ceva i-a intrat lui Nasir în ochiul stâng, orbindu-l o fracțiune 
de secundă și făcându-l să clipească. Zafira ar fi putut la fel de 
bine să-i spună să sară într-o prăpastie. Așa se simțea când 
vorbea cu tatăl său. 

O soţie. Chiar și numai gândul la așa ceva îl apăsa mai tare 
decâtfaptulcă Leul avea Jawaratul, o inimă și pe Altair. Nimic 
nu mergea bine în viața lui Nasir, dar parcă toate mergeau și 
mai prost decât de obicei. 

— Așa voi face, a promis el în șoaptă. 

Pentru tine. Era ceva în pieptul lui. O fiară sălbatică, poate, 
care încerca disperată să se elibereze cu ghearele. Să sară în 
mâinile ei și s-o lase să-i facă ce voia. 

Luând pumnalul vechi din lada din șifonierul lui, Nasir 
exersase o formulă prin care să-i ceară iertare și să-i explice. 
Cuvinte peste cuvinte pe care le legase între ele cu mult efort, 
lucruri pe care trebuia să i le spună înainte de evenimentul 
serii Înainte de ospăț, când ar fi trebuit să-și aleagă o nevastă. 

Toate silabele s-au risipit când a văzut-o. 

Eu vreau să te ascult, spusese ea și Nasir voia să afle limi- 
tele acelor cuvinte. Voia să dea glas tuturor cuvintelor pe care 
le îngrămădise înăuntrul său, dar îi trebuia - nu știa ce-i tre- 
buia. Poate timp. 

— Arăţi bine, Zafira, a spus ea tărăgănat și jucăuș, văzând 
că Nasir nu mai spune nimic. 

Și-a fluturat două degete lângă frunte cu o îndrăzneală 
care lui Nasir i-a tăiat respirația. 

— Shukrun, prințul meu. 

Nu arăta bine, arăta ca de vis. 

Fetele îi pictaseră pielea cu clar de lună, lăsând pata aceea 
întunecată ca să-l chinuie. Părul ei era o coamă de bucle luci- 
toare ce-i încadrau chipul și ochii ei albaștri străluceau con- 
turați cu kohol. 

— Vrei să-ți compun poezii, frumoasă gazelă? 

Vorbea pe un ton răgușit. 

— Îmi place să mi se spună cuvinte frumoase uneori. 

Nasir și-a plimbat ușor mâna pe pânza lucioasă a mânecii 
ei, atingându-i interiorul încheieturii. 

— Să fi căzut stelele de pe cer, îmbrăcându-te în strălucirea 
lor? Nu -argint curgător. Eşti izvorul din care s-au făurit toate 
săbiile din lume. 

Zafira a râs și inima lui a tresăltat la auzul sunetului. 

— Dacă mă gândesc mai bine, a șoptit ea, micșorând dis- 
tanța dintre ei și făcându-l mult prea conștient de patul care 
se întindea în spatele ei, tachinându-l și stârnindu-i dorința, 
după care a apropiat gura de buzele lui. 

— Ar trebui să faci mai mult și să vorbeşti mai puțin. 

Lui Nasir i-a scăpat un sunet. Îi ardeau urechile de la acest 
avans îndrăzneț, atât de neobișnuit pentru fata îmbujorată 
de pe Sharr. Una era să vrea să o sărute, cu totul alta era ca ea 
să-l apuce de gulerul thobului și să-l tragă înspre ea, prinzân- 
du-i buzele cu buzele ei moi. Și-a așezat mâinile pe mijlocul ei 
și căldura pielii ei pulsa prin stofa subțire. 

— Nasir. 

Rugămintea din șoapta ei i-a luat minţile. A tras-o mai 
aproape, abia stăpânindu-și un geamăt când a simțţit-o lipită 
de el. Buzele lui s-au despărțit sub ale Zafirei și Nasira zâmbit 

la apăsarea timidă a limbii ei. A simţit gustul ei de citrice și 
vuietul din sângele lui a năvălit în jos, tot mai jos. 

Mai mult decât gura și oftările ei delicate, tânjea, poate, 
după atingerea palmei ei pe piept, a degetelor ei răsfirate pe 
inima lui. Punând stăpânire pe el. Nasir s-a dat înapoi și a 
privit-o. Ochii ei erau sticloși și buzele ei învinețite erau mult 
prea frumoase pentru un ucigaș ca el. Totuși și-a îngăduit 
să-și recunoască meritul - el făcuse asta. După el își pierdea 
capul Vânătoreasa claustrată. Din cauza lui se chinuiau să 
respire plămânii ei. 

Voia să-și rătăcească iar degetele în părul ei de obsidian. 
Să-și încurce mâinile în stofa rochiei ei ca să astâmpere tre- 
murul lor, s-o conducă înapoi, înapoi, înapoi, dar ar fi fost o 
cruzime să-i știrbească perfecțiunea. Atingerea lui a devenit 
mai ușoară. 

— Mi-a fost dor de tine, a șoptit ea pe buzele lui. 

— lartă-mă, a șoptit el în același timp. 

Zafira s-a retras o fracțiune de centimetru și privirea aceea 
adumbrită mai că l-a dat gata. 

— Pentru ce să te iert acum? 

Nasir s-a aplecat încet asupra ei. 

— Pentru că ţi-am distrus rochia. 

— Ce rost are o rochie frumoasă dacă nu pot să fac ce vreau 
când o port? 

Ce rost avea o coroană dacă Nasir nu putea să facă ce voia? 

Mâinile ei au alunecat în sus pe thobul lui și i s-au încurcat 
în păr, stârnindu-l din nou, după care Zafira s-a desprins de el 
cu un suspin gâtuit. 

— Cât poate să dureze o clipă furată? 

Cuvintele erau în parte pentru ea însăși. Asta explica în- 
drăzneala ei. Uitarea de sine. 

L-au îndurerat. 

Un singur fir de înțelegere s-a încordat în privirea ei al- 
bastră și Zafira a înșirat cuvintele dintr-o suflare. 

— Îi vei vorbi așa și miresei tale? O vei săruta așa? 

— Mireasa mea. Regina mea. Frumoasa mea gazelă, a 
spus el în șoapte abia auzite. Nu pot fi toate trei unul și ace- 
lași lucru? 

Culoarea i-a apărut în obraji și atunci Nasir a știut. Lumea 
ar fi putut să aducă o mie de femei înaintea lui, dar niciuna 
n-ar fi putut să-i fie egală ei. A văzut tremurul din gâtul ei, i-a 
observat amarul din ochi. În sfârșit găsise puterea să dea glas 
dorinţei lui, dar ce importanță avea dacă nu voia și ea același 
lucru? 

— Şi fata din camera ta? a întrebat ea, crezând că Nasir 
vorbise fără să gândească. Va trebui să te împart cu ea când 
voi fi regina ta? 

— Kulsum. Chiar nu știu de ce a venit în camera mea în 
noaptea în care ai văzut-o. A fost servitoarea mamei mele și 
și-a pierdut limba din cauza mea. Am... am iubit-o, a spus el, 
pentru că era adevărat, pentru că nu voia s-o mintă pe Zafira 
niciodată, până când am aflat că era o spioană care se folosea 
de mine și că îi ucisesem iubitul cu ani în urmă. 

Tatăl lui îl torturase. 

Mama lui își ascunsese existența. 

Și fiecare sărut al iubitei lui fusese o sabie cu două tăișuri. 

Nu e momentul pentru descoperirile tale inepte. Era prea 
târziu - Nasir deja se prăvălea în hău. Zafira a observat. A 
văzut haosul de pe chipul lui, l-a auzit în freamătul inimii lui, 
pentru că încă era atât de aproape. Abia când și-a lipit fruntea 
de a lui, Nasir și-a amintit să respire. 

— Ai dreptate să nu mă accepți. Să nu-ţi dorești asta, a 
spusel. 

Zafira a clătinat din cap, lipit deal lui. 

— Nu e vina ta că... 

A întrerupt-o cu un râs frânt. 

— Ce șanse am, Zafira? Fiecare fărâmă de afecțiune din 
viața mea a fost ticluită. Când nu va mai fi vina altora și va fi 
a mea? 

Zafira nu a răspuns. Doar l-a apucat de umăr cu o mână 
fermă, ascultând așa cum nu mai ascultase nimeni până 
atunci 

— Doar arăt ca un om, a spus el încet. 

Un rotocol de umbre i-a scăpat din gură. Se întâmpla când 
i se învolburau emoţiile, când nu mai reușea să-și stăpâ- 
nească gândurile. 

— Sunt un monstru. O fiară. Și cei care fug sunt cei care 
s-au apropiat suficient de mult ca să vadă că înăuntrul meu 
nu e loc pentru nimic altceva. 

— Până și fiarele pot iubi. Pot fi iubite, l-a contrat ea. Leul 
a făcut un om crud din tatăl tău. Indiferent ce ar fi devenit 
Altair, înainte te-a iubit. Kifah te iubește. Eu... 

Nasir a încremenit. Nu îndrăznea să respire. 

Cineva a bătut insistent la ușă. 

— Ar trebui... 

A tăcut, cu răsuflarea tăiată, și s-a desprins de el. 

— Da, a spus el rămas fără grai și apoi Zafira a dispărut, 
lăsând parfum de lemn de aloe și trandafir pe hainele lui, lu- 
mina argintie a stelelor peste tot împrejur și duhul unor cu- 
vinte care n-au mai fost rostite. 

Capitolul 48 


Altair și-a mușcat limba până când a ajuns să sângereze la 
fel de mult ca ochiul său. Refuza să scoată vreun sunet, să 
tipe, deși toate venele din trupul lui implorau. De durere. 
De amarul pierderii. Se stăpânise nouăzeci de ani, pentru ca 
acum să ajungă aici. 

Aici, 

Aya stătea în pragul ușii, cu abaya ei pală mânjită de praf. 
Sângera din cap până-n picioare - nu, vederea lui era de vină. 
Sângele picura de pe bărbia lui și împroșca podeaua de parcă 
Altair ar fi fost un vas cu o fisură ireparabilă. 

Ayaa fugitla el și Altair s-a ferit. În acel momento ura. Ura 
compătimirea ei, durerea ei. Nu avea dreptul nici la una, nici 
la cealaltă. 

— Ce s-a întâmplat? a țipat ea. 

— Ce-ţi pasă? 

Altair își simţea sufletul la fel de pustiit ca vocea. 

Și-a gustat sângele de pe limbă. La doi pași de el, inima de 
silah era martoră la toate, fremătând slab. 

— Îngrijește-l, draga mea, a poruncit Leul încet. Trebuie să 
vadă că a făcut alegerea greșită. 

Aya a coborât mâna în tavă și și-a despicat palma după 
o clipă de ezitare, iar Altair, prin percepția lui vizuală cât o 
gaură de ac, s-a întrebat dacă trebuia să-i fie recunoscător 
pentru că renunțase la teama ei de dum sihr când l-a luat de 

bărbie și și-a amestecat sângele cu al lui. Când i-a atins orbita 
cu degetele. Când Altair a văzut, cu un icnet sec, cum resturile 
ochiului lui stâng i-au fost smulse din pielea amorțită. 

— Adu-mi apă, s-a adresat apoi Aya unui ifrit. Ca să-l curăț. 

— Nu, s-a stropșit Altair. Lasă-mă! 

Aya a coborât mâna împotriva voinței ei și pe chipi-a trecut 
o umbră de durere, iar Altair a râs. A fost un cârâit trist pe 
care nu l-a recunoscut ca fiind al lui. Leul a șoptit ceva ce a 
scăpat auzului lui și Aya s-a întors la el, clătindu-și mâinile 
în vasul din colț. 

Încăperea duhnea a sânge și a ulei. Duhnea a teamă și a 
schimbare. A pierdere. Cu un ochi, Altair a văzut cum Leul 
se întinde pe așternut și Aya se așază lângă el, încrucișând 
picioarele. Privirea ei a fugit la Altair cu cea mai discretă neli- 
niște. Cu durere, mereu cu durere. Încă de la moartea fiului ei. 

Altair i-a întâlnit ochii când acea forță care-l ținea pironit 
de perete s-a risipit și ifriții l-au apucat din nou. 

— Aya, uită-te la mine, a implorat-o el, în ciuda urii din ve- 
nele lui. Uite ce a făcut. Ce ar spune Benyamin? 

Aya i-a zâmbit. 

— Morţii nu pot vorbi, sadigi. 

Leul părea încântat. Aya a luat primul instrument și a dat 
în lături pliurile robei Leului 

Lui Altair i-a înghețat sângele în vene. S-a zbătut între 
ifriți, dar parcă deodată trupul lui era un smoc de grâu, firav 
și neînsemnat. S-a lăsat păgubaș, atârnând în mâinile lor. 

Au venit la el încă doi ifriți, pentru că Aya era tămădui- 
toarea cea mai pricepută din Arawiya, dar nimeni n-ar fi putut 
să introducă o inimă în trupul unui monstru împietrit folo- 
sindu-se doar de pricepere. Fără ajutorul sângelui lui Altair, 
care-i dădea putere, nimic din toate astea n-ar fi fost posibil. 
S-a smucit, împotrivindu-se fără rost, și o durere mocnită i-a 
săgetat brațul sub tăietura unui cuţit. A încremenit când sân- 

gele cald a început să-i curgă și a auzit pic-pic-urile stinse ale 
stropilor care cădeau în pocalul de metal. 

Mândria l-a făcut să-și muște limba, a păstrat tăcerea. 
Orbita lui se încorda în mod ciudat și fierea îi urca în gât. 

Aya a amestecat sângele lor, șoptind încet. A mișcat dege- 
tele pe pieptul Leului. 

— Simti? a întrebat ea după o clipă. 

Leul a clătinat din cap. 

Altair știa că era pricepută, dar într-atât încât să amor- 
țească o parte atât de mare din corpul unui om în numai cå- 
teva clipe? Aya a așezat vârful lanțetei pe pielea Leului și s-a 
oprit. 

— Întotdeauna există riscul să nu meargă. 

— Frumoasă Aya, mereu atât de preocupată pentru sănă- 
tatea mea. Nu am mai purtat discuţia asta? Trebuie să-mi 
asum acest risc. 

Leul i-a atins obrazul, ca un părinte mândru care-și laudă 
copilul. 

— Pentru Arawiya, a spus ea. 

Leul a zâmbit. 

— Pentru Arawiya, draga mea. 

Chiar era dusă. Sub privirea neajutorată a lui Altair, cu- 
țitul a despicat pielea aurie a Leului și sângele negru a izvorât 
de-a lungul inciziei. 

Promisiunea unui întuneric și mai cuprinzător ce avea să 
vină. 

Capitolul 49 


Chiar nu exista o proastă mai mare decât Zafira. Te iubesc? Îi 
venea să se izbească cu capul de cel mai apropiat perete. 

Dacă Kifah n-ar fi bătut la ușă, limba slobodă a Zafirei ar fi 
mers prea departe ca s-o mai poată înfrâna, deși, când Nasir a 
ieșit după ea, expresia de pe chipul lui Kifah a fost și ea umi- 
litoare. Nasir abia s-a uitat în ochii ei, plecând grăbit și cotind 
pe un alt coridor, unde gărzile de o parte și de alta au luat ime- 
diat poziţie de drepți. 

Zafira și-a dat seama atunci că acelea erau ultimele cu- 
vinte pe care i le va fi spus înainte ca el să-și lege viitorul de 
altcineva. Până la sfârșitul serii, tot ceea ce fusese între ei nu 
va mai fi începutul unei posibilități, ci sfârșitul unei amintiri 
- dacă Nasir nu își spunea cuvântul și nu se ţinea pe poziție. 

— Deci de aia nu erai cu Lana. Akhh, pare foarte vesel, a 
observat Kifah, studiind-o. În schimb tu arăţi de parcă ai fi 
ieșit din visul cuiva. Probabil al lui. 

Zafira se simţea despuiată cu părul liber, pierdută în fla- 
căra atingerii lui și a dorinţei de sub pielea ei. Se simţea și pu- 
ternică, cu jambiya ei nouă prinsă de picior. 

— Mi-am făcut griji când am văzut că nu erai în sala de 
primire, a spus Kifah în continuare. 

Tinuta ei era fioroasă: o tunică fără mâneci îi cădea în- 
clinat până la jumătatea coapselor, cu un guler înalt, brodat 
cu filigran auriu. A vrut să spună încă ceva, dar s-a oprit. 

Zafira i-a aruncat o privire piezișă. 

— Ce-i? 

Kifah a scos din gaica de la brâu un cilindru mic din lemn 
lustruit, cu capace aurii. Cu o mișcare din încheietură, cilin- 
drul s-a întins în ambele părți, având în capăt un vârf de su- 
liță feroce. 

— Impresionant. 

Zafira a ridicat din sprâncene. 

Kifah a împins o piedică și sulița s-a retras. A prins-o la 
brâu. 

— Un cadou de la Benyamin. 

Zafirei i s-a strâns gâtul, imaginându-și-l pe Benyamin fă- 
când pregătiri pentru o problemă de viață și de moarte, dar lă- 
sându-și răgaz să confecționeze un dar pentru străina alături 
de care avea să pornească într-o călătorie nemaiauzită. 

— E minunată. 

Kifah a încuviințat din cap, neliniștită. 

— A adus-o Califa Ghada. Vrea să mă întorc la ea. 

Ah! Califa Pelusiei. 

— Dar asta e bine, nu? Mi s-a părut că voiai să te ierte. 

— Nu printr-un ultimatum. Ar trebui să mă întorc cu ele 
acum. După ospăț. Ar însemna să las totul în urmă. Pe tine, 
pe prinț, pe Altair... magia. Să renunţ la răzbunarea mea și 
să-mi reiau locul. 

A izbucnit într-un râs amar. 

— Tatăl meu ar fi încântat. 

Ce putea Zafira să spună? Dacă ar fi fost pusă să hotărască 
între a se întoarce la ea acasă și a rămâne aici pentru a res- 
taura magia și a-l învinge pe Leu, n-ar fi putut alege nicio vari- 
antă. Le voia pe amândouă. Voia mai mult. Voia să se întoarcă 
acasă fără sentimentul de vinovăție pentru moartea lui Deen. 
Să le găsească pe Umm în viață și pe Yasmine zâmbind Voia 
întoarcerea magiei, fără trădarea Ayei și a lui Altair. 

Dar, orice-ar fi, de acum era implicată în povestea asta. Nu 
se putea imagina făcând un pas în spate, după câte îndurase 
și după tot ce pierduse. 

— Sfatul tău e neasemuit, Vânătoreaso, a spus Kifah cu 
sarcasm. 

Zafira a râs. 

— Nu pot să hotărăsc eu ce e mai important pentru tine. 
Locul tău în Elita celor Nouă, căreia te-ai alăturat tocmai ca 
să te răzbuni pe tatăl tău. Sau locul tău în încercarea de a res- 
taura magia, ceea ce ai hotărât la un moment dat că ar fi o 
lovitură și mai puternică dată tatălui tău. Atât de puternică, 
încât aipărăsit Pelusia împotriva voii califei tale. 

Zafira a tăcut și s-a uitat la ea. 

— Dacă pleci dintre noi, îți vom duce dorul. Dacă resta- 
urăm magia fără tine, va fi și victoria ta. 

Kifah a fluierat încet. 

— Și totuși, după ce e restaurată magia, cine știe cum va 
arăta Arawiya? 

După ce, a spus ea, nu dacă. Așa era Kifah, liberă de în- 
doieli și îndrăzneață, dar Zafira îi împărtășea neliniștea. Nu 
mai era Vânătorul, de când dispăruse Arzul. Nu mai era nici 
fiica cuiva. Ce putea să facă după întoarcerea magiei? 

Ar fi trebuit s-o ia de la capăt. Ea și Lana. 

— De aceea e frumos viitorul. 

Vocea Lanei a răsunat din spatele lor. 

Kifah a dat ochii peste cap. 

— Nu cred că există fete de paișpe ani mai înțelepte decât 
tine, micuța mea Lana. De aceea viitorul e înfiorător. 

Zafira a încremenit. 

Rochia Lanei era de culoarea salviei, de nuanța pală a lăs- 
tarilor noi, împodobită cu perle mici. Era plisată pe lungime 
și în jurul brâului erau înfășurate benzi arămii, care să-i 
pună în valoare silueta sprintenă. Ochii îi erau conturați cu 

kohol brun și, dacă Baba ar fi fost de față, ar fi plâns văzând-o 
pe mica lui tămăduitoare, devenită femeie. 

Lana fusese mereu frumoasă; acum îţi tăia respirația. 

— Cum ţi se pare? a întrebat ea timid când tăcerea s-a în- 
tins prea mult. 

Zafira a ridicat din sprâncene. 

— Cred că am face bine să te ascundem. 

Lana a strâmbat din nas cu dispreț, dar radia de mândrie. 
De fericire. Asta merita sora ei după ceea ce se întâmplase cu 
Aya și Umm, iar Zafira a hotărât atunci că, orice-ar fi, va duce 
misiunea la bun sfârșit. Era dispusă să curme viața Leului cu 
ultima ei suflare, dacă așa ar fi garantat o lume în care Lana 
să poată trăi fericită. 

Abia își putea închipui o astfel de lume. Fără Arz, fără Leu. 
Nu era naivă - știa că n-ar fi putut exista niciodată o lume 
fără pericole, dar, dacă putea exista o lume asupra căreia nu 
plana moartea, în care fetele nu erau nevoite să se teamă că 
vor ajunge ca femeile pe care le idolatrizaseră cândva, atunci 
Zafira avea s-o găsească. 

În fața a două uși masive, un servitor îmbrăcat în alb a 
plecat capul și, uluită, Zafira și-a pierdut șirul gândurilor. 
Sala de primire se poate să fi fost cea mai mare încăpere pe 
care o văzuse ea vreodată, dotată cu cele mai noi contribuții 
aduse de artă și de inovaţie. 

Pardoseala era splendidă, din marmură lăptoasă împo- 
dobită cu romburi mici și metalice care luceau sub lumina 
candelabrelor somptuoase. Coloane de marmură susțineau 
un tavan boltit, incrustat cu un mozaic de forme în nuanţe de 
albastru-închis, maro și auriu sclipitor. Ce ciudat era că ceva 
la care se ajungea atât de greu era împodobit cu o frumusețe 
atât de complicată. Suluri de stofă adunate strâns atârnau în 
anumite unghiuri și de la ele coborau frânghii de care trăgând 
o singură dată s-ar fi desfășurat draperii vopsite în culori de 
giuvaiere. 

— E atât de curat, a spus Lana. 

Zafira i-a aruncat o privire. 

— Ne faci să părem necivilizate. 

Kifah a rânjit. 

— Petrecerea adevărată începe după cină. Se lasă drape- 
riile și luminile pălesc. Raqs sharqi. Araq. 

A coborât vocea, evident încântată. 

— Dezmăț. 

— Raqs sharqi... Asta nu e dans din buric? a întrebat Lana, 
făcând ochii mari. 

— Aici? a întrebat Zafira și Kifah a izbucnit în râs, făcând-o 
să se întrebe la cât de multe asistase, de fapt, Elita celor Nouă 
în palatul peluzian. 

— O să avem grijă să te trimitem la culcare până atunci. 

Un bărbat îmbrăcat cu un thob alb și un turban roșu-ca- 
feniu a pășit în fața sălii și Kifah a blestemat. 

— Am întârziat. 

Le-a târât pe Zafira și pe Lana printre nenumăratele rân- 
duri de perne de majlis întinse în jurul unor mese scunde 
din abanos. Oamenii le-au urmărit drumul; slugile alergau 
de colo-colo. Aerul era înăbușitor, parfumurile ameţitoare 
se amestecau cu aroma mâncărurilor care încă erau aduse și 
Zafira și-a ţinut respiraţia din cauza mirosului puternic de 
usturoi care le cuprindea pe toate. În capăt, niștetrepteurcau 
până la o platformă acoperită cu perne bogat vopsite și cu o 
masă scundă cu picioare curbate ca niște jumătăți de boltă. În 
spatele ei, precum modelul central al unui covor urzit, stătea 
Tronul de Aur. 

Zafira nici nu-și putea imagina cum avea să arate locul 
după cină. Oare Nasir era obligat să rămână? Mintea îi gonea, 
închipuindu-l întins pe podium, privind pe sub gene la o fe- 
meie care-și unduia șoldurile pentru el, îmbrăcată cu haine 
străvezii, luminoase ca zâmbetul îmbietor de pe buzele ei. 

Doar nu era primul lui ospăț. Ceruri mari, trebuie să fi parti- 
cipat la sute de astfel de evenimente. 

Kifah a înghiontit-o cu cotul. Zafira l-a zărit pe Seif în celă- 
lalt capăt al încăperii, cu tatuajul său auriu oglindind lumina 
miilor de flăcări licăritoare. Parcă nici până acum nu reușise 
să-și găsească o cămașă, thobul lui ţipător negru și auriu-în- 
chis era descheiat până la pieptul gol. 

— Califa Ghada bint Jund min Pelusia, ținutul celor mai de 
seamă invenții ale Arawiyei și al Elitei celor Nouă! a anunțat 
bărbatul înveșmântat în alb. 

Zgomotul s-a domolit până la șoaptă. 

— Iat-o! Cauza neliniștilor mele, a spus Kifah, dar în vocea 
ei se simțea o mândrie semeață. 

Croncănitul unui corb i-a atras atenția Zafirei când califa 
peluziană a traversat culoarul cel mai îndepărtat, purtând un 
turban din aurlichid și o abaya largă și amplă. Pasărea neagră 
privea încăperea de pe umărul ei, vigilentă ca un hashashin. 
A urmat fiica Ghadei, cu pielea întunecată ca noaptea și ca 
mama ei, cu o abaya violetă strânsă pe contururile ei gene- 
roase, cu părul adunat sub un turban roșu. În ochii ei și în 
curbura gurii se vedea un licăr jucăuș. 

Era una dintre tinerele dintre care Nasir avea să aleagă 
până la sfârșitul nopţii. 

— Aia e Nawal? a întrebat Lana încet. 

Kifah a încuviințat din cap. 

— Pentru mine, fiica Ghadei a fost ceea ce aș putea numi o 
prietenă și numai datorită ei sunt tolerată acum. 

În urma califei au venit încă opt femei: cu capetele rase, 
cu veșminte roșii tivite cu dungi violet, întruchipând culorile 
Pelusiei, și cu brațele goale, exceptând brățările aurii. Niciuna 
dintre ele nu era tatuată și toate erau vizibil mai calme decât 
Kifah. Sau poate că Zafira se obișnuise atât de mult cu firea ei 

agitată, încât doar i se părea că celelalte din Elita celor Nouă 
se mișcau ca niște melci. 

— Regreți ce ai făcut? a întrebat Zafira. 

— Adică dacă regret că am vrut răzbunare? a pufnit Kifah. 
Niciodată. Trebuie doar să mă hotărăsc dacă încă mai merită. 

Vocea adâncă a răsunat din nou: 

— Califul Rayyan bin Jafar min Zaram, unde cei vajnici au 
deschis o cale prin pădurea blestemată și nimeni nu i-a putut 
opri! 

Poate din cauza cunoștințelor pe care le avea despre zara- 
mezi - că erau brute care îmblânzeau marea, care luptau în 
arene și se desfătau cu sânge —, Zafira se aștepta ca și califul 
lor să fie un bărbat vânjos și necioplit. 

Califul Rayyan bin Jafar era ca o trestie care se leagănă la 
marginea apei și trupul lui subțire se încovoia sub greutatea 
mantiei lui împodobite cu nestemate. A urmat fiica lui, pur- 
tând pe cap podoabe confecționate din scoici, cu o înfățișare 
mai regală decât a califului însuși. 

— Stimata Califă Rania și fiica ei, Leila min Alderamin, 
unde safinii petrec în tihnă și eleganță, nemuritori până în 
măduva oaselor! 

Nimeni din afara Alderaminului nu mai văzuse fa- 
milia regală alderă de aproape un secol și tăcerea s-a lăsat 
instantaneu. 

Toate capetele s-au întors s-o privească pe mama lui 
Benyamin. Safinii forțau mereu limitele tradițiilor arawiyane 
și înfățișarea califei nu făcea excepție. Era de înălțime medie 
și își purta părul lung liber și descoperit, încoronat cu o dia- 
demă aurie așezată pe tâmple. Urechile ei alungite erau aco- 
perite cu aur și abaya ei neagră era presărată cu perle tranda- 
firii. Vanitatea o învăluia ca o mantie și își afișa frumusețea 
cu o cruzime tăioasă. 

Alături de ea se afla încă o safină, mai înaltă cu o palmă, 
cu untatuaj în jurul ochiului stâng. Decolteul abayei sale era 
mai adânc decât ar fi îngăduit simțul modestiei și Zafira și-a 
luat repede ochii de la marginile care coborau necuviincios de 
mult. În mod neașteptat, chipul ei era blajin și ochii aveau o 
nuanță de chihlimbar familiară. 

— Sora lui Benyamin, a șoptit Kifah. 

Oare Leila știa că fratele ei murise? Că cumnata ei se alătu- 
rase forțelor Leului? 

— Guljul blestemat, califa asta. Îţi închipui ce s-ar în- 
tâmpla dacă prințul nostru ar fi atât de prost încât s-o ceară 
de nevastă pe fiica ei? 

— S-ar dezlănțui haosul? a întrebat Lana. 

Kifah a încuviințat din cap. 

— O baie de sânge. 

Zafira nu avea niciun dubiu. Nu avea nicio valoare să porți 
coroana sultanei dacă trebuia să stai alături de un soț în mare 
parte muritor. Chiar dacă era pe jumătate si'lah. 

— Nu trebuie să-l lași, Okhti. Nu trebuie să-l lași să se că- 
sătorească cu nimeni altcineva, a șoptit Lana, apucând-o de 
braț. 

Nimeni altcineva, de parcă Zafira ar fi fost o candidată de 
pe lista de femei de viță regală. Ea, o țărancă din satul cel mai 
sărac din Demenhur. 

I-a făcut semn să tacă. 

La fel ca ceilalți, califa, fata ei și suita lor au rămas în pi- 
cioare. Nimeni nu zâmbea. Urechile lor erau expuse la vedere, 
ca și cum ar fi spus: Priviţi nemurirea mea și închinaţi-vă. 

— Califul Ayman al-Ziya min Demenhur! 

Venele Zafirei s-au umplut de gheață. Califul ei a traversat 
culoarul cu umerii aplecați și cu părul lui cărunt. Lana a 
scos un sunet asemănător unui mârâit. Haytham îl urma în- 
deaproape pe calif, cu un keffiyah în carouri legat cu o funie 

neagră și o sabie ascunsă în teaca la brâu, cu o piatră strălu- 
citoare de adular în măciulie. Era întruchiparea idealului de 
wazir sârguincios, mai puțin în ce privește ochii lui chinuiti, 
sub care atârnau cearcăne adânci. 

Zafira și-a amintit durerea care-l apăsa când stătuseră îna- 
intea Arzului dispărut, cât de teribilă fusese. Chipul lui arăta 
acum ceva infinit mai cumplit și ea nu înțelegea ce ar fi putut 
să-i provoace asemenea suferințe. Moartea? Alte secrete? 

Ştiuse dintotdeauna că Zafira era fată, dar nu scosese 
nicio vorbă. Recunoscuse în ea ceea ce o învățase pe fata ca- 
lifului, marginalizată din cauza sexului ei. Dacă n-ar fi fost 
Haytham, fata aceea n-ar fi avut parte de educația potrivită 
unei moștenitoare. 

În craniul Zafirei a explodat o furie alb-arzătoare când și-a 
amintit că nimeni din Arawiya, în afară de Haytham și de ea 
însăși, nici măcar nu știa că califul demenhun avea o fată. 

Kifah a apucat-o de braț. 

— Oi, liniștește-te! 

Zafira s-a clătinat pe spate, răsuflând încet, și și-a plimbat 
privirea prin mulțimea adunată. 

Îl ura pe Ayman. Ura mânia pe care i-o stârnea, înviind 
furia născută din legătura ei cu Jawaratul. Zgomotele din jur 
s-au contopit într-unul singur și sângele i-a năvălit în urechi 
Furia dogoritoare îi ardea privirea. 

Nu ești așa. 

Jawaratul dispăruse. Nu putea s-o mai influențeze. Dar, 
împotrivindu-se mâniei și gândurilor ei tot mai negre, și-a 
amintit ca prin ceață promisiunea lui, arogantă și certă: Ne 
vom alinia veacurilor. 

— Califul ales, Muzaffar bin Jul min Sarasin! 

Zafira a expirat încet la auzul vocii crainicului, care a scu- 
turat-o, trezind-o din gândurile ei. 

Bărbatul, de vârsta a doua, îmbrăcat bine, cu un thob roș- 
cat-brun cu urzeală delicată, arăta exact ca negustorul care 

era de așteptat să fie. Pielea lui avea același ton măsliniu ca a 
lui Nasir și, ca și cum asta era o dovadă a îmbunătățirilor pe 
care le iniția în Sarasin, avea un chip plăcut. Era o amintire a 
faptului că mai exista bine pe lume. Zafira spera că sultanul 
va observa acestea și-l va desemna cât de curând. 

Vocea crainicului a răsunat o ultimă dată și niciun mu- 
safir nu a îndrăznit să respire. 

— Stimaţi musafiri, Sultanul Arawiyei, odinioară fiu al 
Sarasinului, și Emirul de Coroană, Nasir bin Ghameg bin 
Talib. 

Inima Zafirei și-a încetinit bătăile, pulsând în ritm cu 
pașii sultanului. Își ținea mantia dungată cu aur într-o mână 
și sub ea sclipea un thob alb. Zafira nu înțelegea nici în ruptul 
capului cum de își permitea să cheltuiască timp și bani pe 
haine și festinuri în loc să-l caute pe Leu și a cincea inimă. 
Laa, o înfuria la fel de mult precum califul Demenhurului. 

Lana a înghiontit-o. 

În urma sultanului, ca o stafie în noapte, venea Nasir. 
Trăsăturile lui vădeau fermitate și privirea îi era ațintită la 
spatele tatălui său. Cineva îi prinsese părul sub un turban în 
carouri, din benzi negre și ordonate strânse cu o diademă ar- 
gintie, deși șuvițele îndărătnice nu voiau să stea locului și la 
tâmpla lui se răsucea o buclă băiețească. Thobul cădea perfect 
pe trupul lui suplu, croit atât de strâns, încât ar fi putut tăia 
ca o lamă ascuțită. Suprafețele lui erau brodate cu damascuri 
întunecate și gulerul înalt era împodobit cu fire argintii. Era 
elegant și maiestuos și neînarmat, dar Zafira știa că aceasta 
din urmă era o minciună. 

E superb, i-a șoptit inima. 

Sultanul s-a așezat pe tron. Nasir a rămas lângă el, plim- 
bându-și privirea prin încăpere în timp ce demnitarii își 
ocupau locurile. 

— Uite privirea aia pe o care o știm, a șoptit Kifah și Zafira 
a întâlnit cremenea înfocată a ochilor lui cu un tremur stă- 

pânit - și aproape, aproape că nu a surprins încordarea din 
colțul gurii lui și surâsul lui discret, înainte să-și afișeze din 
nou masca. 

Nu pot fi toate trei unul și același lucru? 

În sală s-a așternutliniștea când sultanul a ridicat fruntea. 

Capitolul 50 


Mirosul putred de sânge plutea în încăpere și Altair s-a re- 
găsit pe câmpul de luptă. Oriunde altundeva, numai nu aici. 
Tenacitatea Leului era nesfârșită, pentru că nu o dată ochii 
aceia de chihlimbar i s-au dat peste cap, dar nu și-a pierdut 
cunoștința nicio clipă. Era istovit, dar vigilent, în timp ce Aya 
îi tăia și-i sfârteca trupul, vindecându-l pe parcurs. 

O ducea mai bine decât Altair. 

— O să te omoare, a spus el. 

Orice s-ar fi întâmplat, Leul tot ura safinii cu toată ființa 
lui. 

Aya doar i-a zâmbit, cu aceeași privire visătoare dintot- 
deauna. Aceeași cu care îi zâmbise cu ani în urmă, când își 
plimbase degetele prin părul lui Altair. Aceeași cu care zâm- 
bise când i s-a născut fiul. 

— Gândește-te pe cine ajuţi, s-a rugat Altair, fără să-i pese 
că Leul îi era martor. 

— Ajut la demararea unei lumi noi, a spus Aya. Dacă n-ar fi 
fost Surorile, Benyamin ar fi trăit. Fiul meu ar fi trăit. 

— Ascultă ce spui, a răcnit el, zbătându-se din nou în mâi- 
nile ifriților. 

Picioarele îi tremurau al naibii, ca unui cerb tânăr, și pute- 
rile i se împuținau. 

— Leul l-a omorât pe Benyamin. Chiar sub ochii mei. 

Leul doar a clipit către ea. 

— Nu da crezare fanteziilor celor nebuni, frumoasă Aya. 
Benyamin mi-a fost ca un frate - m-a primit în cercul vostru. 
Mi-a purtat de grijă așa cum nu mai făcuse nimeni. 

Altair a holbat ochii, nevenindu-i să creadă. 

— Atunci întreabă-l cum a murit Benyamin pe insula unde 
Leul era singurul nostru adversar. 

Aya s-a oprit, cu degetele suspendate deasupra piep- 
tului Leului. S-a întors spre Altair cu cea mai firavă urmă de 
luciditate. 

— Apărând încă un urmaș al Surorilor, a spus Leul simplu 
și Aya a oftat încet, întinzând mâna după unul dintre in- 
strumentele ei. Vezi? Mereu vor sta la originea suferințelor 
noastre. 

Pe dinţii sultanului. 

— Și totuși iată-te, Aya, îi dai o putere pe care o venerau 
până și Surorile. 

— O putere pe care o voi mânui cu înțelepciune, pentru că 
am suferit așa cum ai suferit și tu, așa cum Surorile n-au su- 
ferit niciodată. 

Aya s-a uitat la Altair cu ochi mari și blajini și Altair a în- 
drăznit să spere. 

— E adevărat, nu-i așa?? 

Nu. Mâinile ei au cuprins inima. Inima pe care le-o încre- 
dințaseră Surorile. Pe care i-o încredințaseră lui. Ghearele 
ifriților s-au înfipt în pielea lui. 

— Aya, te rog, a implorat Altair. 

Ea l-a ignorat, concentrându-se, cu limba între dinți. 

Și a urmat o clipă ca un oftat când organul pulsatil a fost 
așezat în lăcașul lui. 

Altair a scos un suspin mut. Pieptul Leului s-a înălțat și 
s-a lăsat repede, chinuindu-se să se adapteze. Mâinile Ayei 
erau mânjite de roșu și negru și magia îi călăuzea munca, le- 
gând arterele și valvele cu o precizie înfiorătoare. 

Dar încă nu terminase. 

Și Altair încă nu era mort. 

Și-a golit mintea, și-a alungat durerea și și-a adunat pu- 
terile rămase. Dar, chiar dacă ar fi reușit să se elibereze, n-ar 
fi putut să găsească nicio armă. Nu putea s-o trăsnească cu 
o rază de lumină din cauza cătușelor ălora blestemate. Nu 
putea s-o înjunghie cu un bisturiu, era prea departe. 

Nu - avea să-i sucească gâtul cu mâinile goale. 

S-a împins în față și a căzut în genunchi cu o forță care 
a făcut să-i clănțăne dinţii Ifriții au cârâit. Ochii Leului au 
scânteiat. În debandada asta subită, Aya și-a dus dosul mâinii 
pline de sânge la gură. 

— Aya, draga mea, a îndemnat-o Leul cu blândețe, dar cu o 
nuanţă tăioasă în glas, sfârșește munca începută. 

Un toiag scânteietor s-a îndreptat în viteză spre burta lui 
Altair. Acesta s-a răsucit din calea lui, izbindu-l pe ifrit în 
piept cu greutatea cătușei. Un al doilea toiag s-a înfipt în pere- 
tele din spatele capului lui și Altair a strâns degetele în jurul 
unui gât sfrijit, până când ifritul a luat-o la goană urlând. 

Ceilalți doi ifriți și-au înfipt ghearele în brațul lui, vărsân- 
du-i sângele, și Altair le-a făcut vânt șuierând, oprindu-se o 
clipă ca se reorienteze cu singurul lui ochi. Las-o pe Aya. Leul 
era întins pe așternut. Altair a sărit și s-a prăvălit pe spate 
sub impactul unei explozii de umbră subite. 

Magie. 

Leul a oftat satisfăcut. Sub degetele abile ale Ayei, pielea 
lui se lipea la loc, iar stropi de sânge negru i se scurgeau pe 
pielea aurie. 

— Câtă râvnă, Altair, a spus el răgușit. Chiar credeai că ză- 
ceam aici fără măsuri de siguranță? 

Altair n-a stat să-i dea replica. A sărit împleticit la Aya, 
vrând s-o tragă la el, dar groaza l-a pironit locului. 

Din gura ei curgea sânge. Aya a tușit, privind derutată 

stropii de sânge din mână. Bisturiul era înfipt drept sub sânul 
ei și Leul a desprins degetele de pe mânerul lui. 

— Ce ironie, a spus el râzând încet. 

Și atunci s-a ridicat, clătinându-se și compensând pier- 
derea de sânge cu puterea lui nou descoperită. 

— Ce spunea Benyamin? 

Preţul dum sihr-ului e întotdeauna imens. 

Aya a căzut în braţele lui Altair cu un icnet surprins. De 
câte ori se aflase chiar în postura asta? 

A dus degete înroșite la obrazul lui. Abaya ei roz era mur- 
dară de sânge, atât al ei, cât și al Leului. 

— Am făcut bine, sadigi? 

Nu, dragă Aya. Sucită Aya. Iubită Aya, care stricase totul. 

— Şşş, nu vorbi. 

Era furios pe ea - cumplit de furios -, dar amarul era mai 
mare. 

— Vindecă-te! 

Cu mișcări tremurătoare, i-a luat mâna și i-a dus degetele 
întinse la piept. 

— Aya! Vindecă-te! 

Nu s-a mișcat. 

— Trebuie să știi. 

Răsuflarea i-a slăbit. 

— Niciodată nu am încetat să te iubesc. Am încercat, dar 
durerea era prea mare. 

Atunci Altair a simțit-o. Cutia aceea în care închisese toate 
întâmplările sumbre din trecutul lui era prea plină, prea 
mare pentru sufletul lui. Durerea a smuls încuietorile care 
o țineau închisă. S-a revărsat în ființa lui, smulgându-i un 
singur suspin din gât, răgușit și îndurerat. 

— Viața pustie e o soartă mai cruntă decât moartea, a 
șoptit ea. 

Cuvintele au rezonat chinuitor și dezolant și apoi lumina 
din ochii ei s-a stins. 

Leul a murmurat încet. 

— Legaţi-l, a poruncit el și i-a întors spatele, plecând 
printre ifriții care năvăleau în cameră. 

Ca prin ceață, Altair s-a întrebat dacă-i venise rândul. Nu. 
Nu voia să moară. Nu avea să primească moartea cu brațele 
deschise, așa cum făcuse ea. S-a ridicat în picioare. Era Altair, 
fiul nimănui, binecuvântat de soare, și avea să lupte cu chinu- 
rile morții înainte să permită întunericului să triumfe. 

Nasir uitase cum era să fii expus ca o capră prețăluită în pră- 
vălia măcelarului. Coroana nu mai găzduise ospețe de ani 
întregi. Înspre sultan se îngrămădeau zeci de priviri și Nasir 
surprindea toate ocheadele care alunecau înspre el pe furiș, 
cu ceva mai multă discreție. 

S-a gândit că a fi Prințul Morţii era aproape una cu a fi soa- 
rele. Era greu să-l privești, dar, blestemăţie, toată lumea voia 
să privească. 

— Luminaţi oaspeți ai Arawiyei, a strigat tatăl lui, afabil și 
primitor. În urmă cu mai puțin de două săptămâni, o schim- 
bare s-a abătut asupra Arawiyei. Arzul s-a retras în mărunta- 
iele Sharrului, istoria și-a schimbat cursul și a fost refăcută 
într-un singur moment. Magia a fost salvată dintre ruinele 
insulei întunecate și dusă pe Marea Baran cu cea mai mare 
atenţie. 

Era nesăbuit ospățul ăsta. Nechibzuit să anunți cu surle și 
trâmbițe revenirea magiei când încă nu revenise. Erau multe 
pe care Nasir nu le înțelegea la tatăl său, mai multe chiar 
decât ceea ce ura la el. 

Dar Ghameq nu acționa niciodată imprudent și necugetat. 

— Veţi dori, poate, să aflați cui trebuie să-i mulțumiți 
pentru întoarcerea magiei care se apropie, pentru înfrângerea 
Arzului și apropierea noastră după decenii întregi de sepa- 
rare. Acesta este nimeni altul decât fiul meu: Prințul Morţii. 

Lui Nasir i s-a oprit răsuflarea. Șoapte agitate au trecut 
de la unii și alții în toată încăperea și frica a răscolit atmo- 
sfera încordată. Era titlul pe care i-l acordase poporul. O po- 
reclă care n-ar fi trebuit folosită niciodată în mod oficial. Era 
un nume care n-ar fi trebuit rostit înaintea tuturor puterilor 
domnitoare din Arawiya. 

Suspiciunea a vuit ca o furtună pe mare și Ghameq s-a ri- 
dicat când ușile din capătul îndepărtat al sălii s-au deschis pe 
balamalele lor tânguitoare. 

— O asemenea realizare merită o răsplată, a spus el căl- 
duros. Cea mai mare răsplată pe care am acordat-o până 
acum. 

Nasir a întâlnit privirea cuprinsă de panică a Zafirei. Două 
Gărzi ale Sultanului înveșmântate în mantii au pășit în încă- 
pere. O a treia siluetă stătea în genunchi între ei, zăngănitul 
lanțurilor arătând că e vorba de un prizonier. 

Freamătul șoaptelor a îngroșat aerul când cei trei oameni 
s-au apropiat încet de podium. 

Gărzile s-au oprit la poalele treptelor albe și au făcut plecă- 
ciuni identice, pe când prizonierul s-a ridicat cât era de înalt 
și și-a înălțat capul întunecat. 

Și Nasir a privit fix în ochii chihlimbarii ai Leului Nopții. 

Vocea lui Ghameq a tunat în urechile lui pe un ton străin. 
Catifelat. Întunecat. 

— Îţi place darul meu, Ibni? 

Leul e îmbrăcat în veșminte somptuoase, cu un turban 
de culoarea amurgului. Nu era îmbrăcat ca un prizonier. Nu 
avea postura unui prizonier, în ciuda cătușelor de la încheie- 
turi și din jurul gâtului. 

Nu înfrângerea clocotea în adâncul fioros al ochilor lui, ci 
altceva. Parcăarfijucatunjocpe care Nasir încă nu-l pricepea. 

Zafira a sărit în picioare. 

Un zâmbet s-a întins încet pe chipul Leului. 

Lanțurile s-au risipit în fum. Umbre. Gărzile s-au trans- 
format în siluetele fără formă ale ifriților și au luat poziție de 
o parte și de alta a lui. Ghameq privea în gol. 

Ca o marionetă ale cărei fire fuseseră tăiate. 

— Inimile oamenilor sunt ca sticla, a spus Leul încet, ur- 
când treptele podiumului și lăsând pe fiecare urme negre de 
sânge în urma lui. Nişte lucrușoare fragile și delicate. 

Ușile sălii s-au închis cu zgomot și o menghină din umbre 
i-a blocat în loc. Au izbucnit țipete panicate, dar nimeni nu 
s-a clintit, de teamă să nu fie ucis primul. 

Leul a închis degetele mâinii și Ghameq s-a aplecat 
de spate, gâfâind, sub ochii întregului regat. Leul a jurat 
mârâind: 

— Delicateţea aduce moarte. 

Sultanul Arawiyei 

s-a împiedicat 

și a căzut. 

Nasir a țâșnit. S-a aruncat pe perne și a ridicat cu grijă 
capul lui Ghameg în poală. Chipul sultanului era brăzdat de 
durere, dar Nasir a văzut că ochii lui erau limpezi, blajini, 
binevoitori. 

Ochii tatălui său. 

Ai lui cu adevărat. Nasir nu înțelegea cum de nu observase 
falsitatea lor de dinainte. 

— Ibni, a șoptit sultanul, ridicând o mână tremurătoare 
înspre părul lui Nasir. 

Ca la o mare depărtare, s-a dezlănțuit haosul. 

— Iartă-mă. 

Sala s-a întunecat. 

— Pentru zilele pe care le-am trăit chinuindu-te. Pentru 
zilele pe care le-ai trăit în suferință. Spune-i mamei tale - mă 
gândescla ea când luna umple cerul. Întotdeauna. 

— Nu... 

Vocea lui Nasir s-a poticnit când un fior rece s-a abătut 
asupra lui, o prezență familiară ca propria-i ființă. Moartea. 

Nu acum, s-a rugat, așa cum alții se rugaseră cândva de 
el. Rotocoale negre i-au izvorât din degete și l-au înconjurat 
pe tatăl lui, strângându-l la fel de tare cum îl strângea el. 
Medalionul se legăna în spatele ochilor lui închiși. Aya avu- 
sese dreptate. Îl pervertise pe sultan fără putinţa să-și mai 
revină. Fusese o prostie să creadă că tatăl lui ar fi putut su- 
praviețui fără strânsoarea debilitantă a Leului. Să creadă că 
tată] lui ar fi putut să se elibereze după ani întregi petrecuţi 
în lanțuri 

— În fiecare zi te priveam și în fiecare zi voiam să-ți spun 
același lucru: sunt mândru de tine. Nu m-a lăsat să-ți spun, 
dar e adevărat. Acum și veșnic. 

Lui Nasir nu-i mai păsa. De aprobare, de mândrie. Nu voia 
nimic din toate astea. 

Umbrele s-au împrăștiat. 

— Baba, a suspinat el, dar, ca de fiecare dată, prea târziu. 

Furtuna sosise, avându-l pe Leu în frunte. Îmbrăcat în straie 
bogate ca de rege, venise pentru tronul său și toți demnitarii 
Arawiyei erau adunați ca vitele duse la tăiere. 

Zafira ar fi trebuit să-și dea seama. Semnele fuseseră la 
vedere: când sultanul își amintea unele momente, dar, cât se 
poate deciudat, nu și altele ale aceluiași eveniment. Faptul că 
nu acordase niciun ajutor și niciun gând misiunii de a găsia 
cincea inimă. Faptul că-l numise Prinț al Morții pe propriul 
lui fiu. 

Leul îl manipulase în continuare pe sultan, păcălindu-i 
ca pe niște proști ce erau. Gărzile Sultanului au scos săbiile 
și au înconjurat podiumul. Hashashinii au luat poziție de-a 
lungul pereților și Zafira a înțeles că ifriții stăteau la pândă 
în umbre. Ambele tabere așteptau. Atmosfera era mai apăsă- 
toare decât fusese mantia ei vreodată. 

Printre toate acestea, Nasir ședea pe podium cu capul ta- 
tălui său în poală. Nemișcat. 

Nu - plângea. 

Un băiat lăsat fără părinți cu ani în urmă, care suferea 
acum ca la început. Noul Sultan al Arawiyei, în genunchi 
înaintea propriului său tron, cu hainele lui scumpe năclăite 
de râul durerii sale. Și-a apropiat fruntea de fruntea sulta- 
nului, cuprins de o suferință nerostită, și, când Leul s-a în- 
tors încruntat spre el, în trupul Zafirei a zvâcnit un semnal 
de alarmă. 

Dacă i-ar fi atras atenţia, se poate ca el să fi îndreptat toată 
puterea întunecată pe care o fi avut-o împotriva ei și i-ar fi 
strivit inima cu un gest al mâinii Dar Jawaratul, i-a amintit 
o voce abia auzită. Trebuie să fi avut încă nevoie de el și de 
cunoștințele lui infinite. N-ar fi îndrăznit s-o rănească, ca să 
nu riște distrugerea lui. 

Nasir însă, la fel ca tatăl său, nu-și mai avea niciun rost și 
ar fi murit dacă Zafira ar mai fi zăbovit. 

— Haider. 

În fracțiunea de secundă în care Zafira a dat-o la o parte 
pe Lana și a rostit numele Leului - numele lui adevărat -, ab- 
solut toate Gărzile Sultanului s-au întors spre ea. 

S-a întors și Leul. 

— Ţi-a plăcut spectacolul meu, azizi? 

Vorbea de parcă numai ei doi s-ar fi aflat în încăperea vastă. 
O privea de parcă ar fi fost a lui, scrutând-o cu ochi lacomi din 
cap până în picioare. 

— Busola mea tăioasă, îmbrăcată în luciri de stele, a șoptit 
el. Sperai să concurezi pentru mâna prințului? Să porți co- 
roana sultanei? Mărturisesc, remarca aceea legată de mirese 
a fost o improvizație. Ca să-ți fac inima să freamăte. Te-ai 
făcut albă ca varul, dacă-mi amintesc bine. 

Aflat la picioarele lui, Nasir s-a trezit din stupoarea lui 
îndurerată. 

— Nu mă interesează coroanele, s-a răstit ea și vocea i-a 
răsunat în sală. 

— Rămâne de văzut, azizi, a spus el serios și a străbătut 
distanța care mai rămăsese între el și Tronul de Aur, a cărui 
lumină aurie a aruncat o paloare stranie pe pielea lui 

Lana a suspinat abia auzit și Zafira a înțeles ce simţea, ce 
simțeau toți cei din încăpere, până și safinii cei bătrâni Una 
era să auzi că Leul Nopţii e în viață. Alta era să-l vezi în carne 
și oase. 

— N-o să-l accepte, a șoptit Kifah cu o speranță tăioasă în 
voce, bizuindu-se pe un adevăr știut de orice copil: Tronul de 
Aur primește doar sânge din sângele Surorilor și pe cei desem- 
naţi de ele. 

Același gând circula în toată sala. 

Pașii Leului au răsunat zgomotos când s-a întors și Zafirei 
i s-a părut că vede nuanțe verzui și arzătoare printre faldurile 
robei lui, moment în care i s-a strâns stomacul, după cum i 
s-a strâns îndată și inima, în clipa în care Leul s-a aplecat să 
se așeze pe Tronul de Aur. 

Nu s-a întâmplat nimic - inițial. Tronul nu l-a respins. Nu 
a tunat și nu l-a azvârlit. 

Laa. 

S-a transformat. Aurul s-a înnegrit, culoarea scurgându-se 
din el de la stânga la dreapta, și rotocoale de fum s-au înălțat 
ca cenușa luată de vânt. Kifah a scos un icnet sufocat. 

Tăcerea care a urmat era asurzitoare, era moartea unei 
epoci, iar oftatul molcom și triumfător al Leului a devenit un 
răcnet imortalizat în istorie. 

O gardă îmbrăcată în uniformă argintie și-a părăsit locul 
de la baza podiumului și încordarea groasă din încăpere a în- 
cetinit timpul când nesăbuitul acela a căzut în genunchi și, cu 
o voce secătuită de uluire, a spus: 

— Sultani. 

Leul s-a încruntat. 

— Cuvântul ăsta nu mi-a plăcut niciodată. Sultanul a 
murit. În noaptea aceasta renunțăm la vechile obiceiuri și le 
instituim pe cele noi: sunt rege. Regele Arawiyei. 

Apoi a făcut un gest cu mâna și porunca lui a tăiat ca un 
cuțit. 

— Ucideți-i. 

În sală s-a dezlănțuit haosul, ifriții au ţâșnit din umbre și 
toată lumea a înțeles de ce îi invitase Leul, pe ei, pe conducă- 
torii Arawiyei. Zafira era ca o trestie luată de apele umflate, 
neajutorată, lipsită de speranţă, dar apoi și-a regăsit rădăci- 
nile și s-a ținut pe poziție. 

— Ușile, a strigat ea în hărmălaie și, dacă i-o fi tremurat 
vocea, nu a observat nimeni. Trebuie să le deschidem. 

Altfel n-ar mai fi rămas niciun conducător. 

Chipul lui Kifah încremenise din cauza șocului. 

— Laa, laa. N-ar fi trebuit... tronul... l-a... 

— Kifah, s-a răstit Zafira și războinica și-a venit în fire, of- 
tând îndurerată. 

Și-a extins sulița și, încuviințând din cap de câteva ori, a 
dispărut în vâltoare. 

Ifriții își încrucișau toiegele atât cu armele gărzilor și ale 
hashashinilor, cât și cu ale demnitarilor înarmați - în acest 
timp, Leul jubila, bucurându-se de dezastrul provocat de 
mâna lui. 

— Ai nevoie de arc, a spus Lana înflăcărată. 

— Am nevoie să te știu pe tine în siguranță. 

Zafira a apucat-o de umeri, înfigându-și degetele în pielea 
ei ca să le oprească tremurul. 

— Uită-te la mine. Rămâi în mulțime. Nu ajuta pe nimeni. 

Pe chipul surorii ei a licărit o expresie de dezamăgire. 

— Așa vrei tu să faci? 

— Oprește-te, a avertizat-o Zafira șovăitor. 

Oroarea mută de pe chipul lui Kifah îi zguduise încrederea. 

— Nu vreau să-ți sap groapa, Lana. Pricepi? Fă asta pentru 
mine. 

În cele din urmă, Lana i-a făcut pe plac, încuviințând din 
cap. 

Câteva gărzi lașe și-au croit drum pe trepte ca să-și depună 
jurămintele și Zafira a profitat de ocazie. A sărit peste masă, 
mulțumind cerurilor pentru rochia ei decupată, și a aterizat în 
genunchi înaintea lui Nasir, pe prima treaptă a podiumului. 

— Trebuie să plecăm, a spus ea. O să te omoare. 

— N-are decât. 

Durerea îi sugrumase vocea și așa firavă. 

Zafira a scrâșnit din dinți. 

— Tatăl tău e mort. Leul stă pe tronul tău. Chiar vrei să-ți 
abandonezi poporul? 

Ce-i spusese el pe Sharr? 

— Nu-ţi mai plânge de milă. 

Nasir a scos un râs spart. 

— Cum s-au inversat sorțile noastre, frumoasă gazelă. Am 
început să simt și acum nu mă mai pot opri. 

Cu o blândeţe de care nu-l crezuse capabil, a așezat capul 
sultanului pe podium. A închis ochii tatălui său cu o atingere 
ușoară și a introdus o pană între faldurile robei lui, iar Zafira 
nu a putut să înțeleagă cum reușea un gest atât de blând s-o 
îndurereze atât de tare. 

Și apoi, hârâind subit, Nasir a încremenit, cu spatele 
arcuit. 

— De ce pierzi vremea plângând morții când ai putea să li 
te alături? 

Leul stăteatolănitpe tronul lui negru și învârtea din deget, 
silindu-l pe Nasir să-și întoarcă fața spre el, strivit de umbre. 

Mâna Zafirei s-a răsucit după o săgeată, după arc, dar nu 
avea nici una, nici alta, și Nasir a fost ridicat în picioare. 

— Niciodată nu am putut să înțeleg de ce mă urăști. 

Zafira abia a auzit vocea lui Nasir pe deasupra vacarmului. 

— Ai folosit atâta din suflarea tatălui meu ca să mă 
batjocorești. 

Leul i-a strâns legăturile încleștând pumnul, pentru că 
vorbele lui Nasir își nimeriseră ținta. 

— Pentru că sunt exact ca tine: un monstru care respiră 
umbre. 

Nasir a coborât vocea, epitetul rostit de el abia s-a auzit. 

— Şi totuși ea m-a iubit. 

Vrăjitoarea de Argint. 

Nasir a coborât brațele și lanțurile s-au sfărâmat. Leul s-a 
ridicat și și-a răsfirat degetele. Zafira n-a mai putut distinge 
cui îi aparținea fiecare rotocol negru când Nasir s-a pus pe pi- 
cioare și a dat capul pe spate, răcnind neauzit. 

Încăperea s-a cufundat în întuneric. 

Umbrele au șiroit din mâinile lui și l-au azvârlit pe Leu în 
spate. Dovedind o putere de stăpânire pe care Zafira nu o ghi- 
cise la Nasir. Leul s-a prăbușit pe tronul furat și hărmălaia 
și-a dublat ecoul sub forța unei panici noi. Zafira n-a pierdut 
nicio clipă, amintindu-și toate momentele oarbe petrecute în 
Arz și adaptându-și ochii la întuneric. A fugit în sus, pe scări, 
ducând o mână la jambiya de la picior primită de la Nasir. 

— Zafira...! 

Vocea lui Nasir s-a pierdut în țipătul altcuiva. 

— Ușile. Nu... 

Zafira nu a mai auzit restul cuvintelor, dar a văzut că Nasir 
se întoarce, încredințat că-l va urma. 

Pumnalul i s-a așezat în palmă, cu tăișul lui abia vizibil 
în întuneric. Mânia și haosul pe care le asocia cu viziunea 
Jawaratului, cu o versiune diferită a ei, au îmboldit-o înainte. 

Avea de gând să răscumpere momentul în care căzuse pradă 
minciunilor Leului și pierduse ce era al ei 

O mână a înșfăcat-o de încheietură, Zafira a țipat și jam- 
biya a căzut zăngănind. Ochi reci de chihlimbar i-au întâlnit 
pe ai ei printre umbrele unduitoare. 

— Chiar speram să te văd, azizi 

S-a zbătut în strânsoarea lui, cutremurându-se când Leul 
i-a tras mâna la pieptul lui. Pielea ca de gheață de sub thobul 
lui brodat a înfiorat-o. 

Şi mai era ceva. Revelația îngrozitoare a țintuit-o locului 

— E ceva extraordinar, pulsul vieții 

Inima de si'lah. Ca o Soră a Veșniciei. 

Inima care aparținea ființelor mai presus de safini, ifriți 
și oameni. Fiinţe ale binelui. De aceea era palid - de la pier- 
derea de sânge, de când îi fusese deschis pieptul. Așa obți- 
nuse puterea asta nouă, într-o lume încă lipsită de magie, de 
la umbrele care blocau ușa până la cele care legaseră inima 
lui Ghameg. De aceea îl acceptase Tronul de Aur, ascuns de 
umbre printr-o mutație perfidă. 

Aya era de vină pentru toate. Zafira știa asta cu aceeași cer- 
titudine înfiorătoare cu care știa că Aya murise. 

Un bubuit asurzitor i-a zdruncinat pe amândoi și Zafira 
și-a smuls încheietura din strânsoarea Leului, când una 
dintre ferestrele mari s-a spart cu zgomotul a o mie de clo- 
poței. În acea clipă de neatenţie, Zafira s-a năpustit la el, vâ- 
rând mâinile sub roba lui și găsind Jawaratul printre falduri. 

Leul a îmbrâncit-o. Zafira a căzut pe spate și s-a izbit, 
țipând, de brațul Tronului de Aur, cu Jawaratul în brațe. 
Tatuajul Leului Nopţii a licărit, umbrele au răsărit îndată și 
Zafira s-a regăsit pe Sharr, cu mâinile legate în lanțuri. Numai 
că, de data asta, Nasir nu era aici. Nici Kifah, nici Benyamin. 
Nici Lana. 

Ajutor - avea nevoie de ajutor. A bâjbâit pe jos după jam- 
biya, deși își dădea seama că darul primit de la Nasir era ca 

o jucărie de copil pe lângă puterea Leului. Prin rumoarea 
spaimei din inima ei, a auzit o voce. 

Am suferit de dorul tău, bint Iskandar. 

Leul a apucat-o de braț, a tras-o la el și a apucat Jawaratul. 

Suntem alături de tine. 

Și lumea s-a deșirat într-un răcnet de durere care i-a adus 
pe amândoi în genunchi 

Veșnic. 

Soarele crud pârjolește lumea în lumina lui albă, orbitoare, 
dar el nu clipește. Nu ferește privirea. Fiecare strop de sânge 
e un cuțit înfipt în pieptul lui. Simte fiecare pată roșie de pe 
pământ cu aceeași intensitate de parcă ar fi fost a lui 

Pietrele lovesc iar și iar și iar. 

Mândria înalță frunţile safinilor. Sunt îmbrăcați în alb, 
dar inimile lor sunt negre. Urechile lor sunt ca ale lui, alun- 
gite și cu vârf ascuţit. O întruchipare a nemuririi lor, a sim- 
țurilor lor ascuțite și a vitezei lor suprafirești. Sunt speciali, o 
afirmă urechile lor, dar lui îi amintesc: el nu e. 

El nu are inimă. Ştie asta, pentru că nu simte nicio bătaie 
în piept, dar ei găsesc de cuviință să i-o amintească. Iar și iar 
și iar. Trupul lui a fost modelat astfel încât să aibă loc pentru 
o inimă - la fel ca safinii, ca oamenii muritori -, dar sângele 
lui de ifrit l-a născut fără acea masă roșie și pulsatilă. 

În vreme ce sângele își iuțește curgerea de la câțiva stropi 
la o șuviță teribilă, se întreabă: ai nevoie de o inimă ca să 
simți compasiune? Oare înălțarea mândriei duce la decă- 
derea milei? 

Se trage din rău. 

Întunericul lui e un blestem. 

Merită moartea. 

Atunci de ce-l omoară pe tatăl lui, nu pe el? 

E o anomalie. E prea tânăr ca să-l ucidă, prea ciudat ca să 
fie expus în lumina zilei 

Încheieturile tatălui său sunt legate cu funii care-l imobi- 
lizează între doi stâlpi. Pietrele răsună când lovesc pământul, 
troncănind ca într-un joc de copil. 

— Opriţi-vă, se roagă el printre suspinele din gât și cineva 
îl lovește cu piciorul, amuțindu-l. 

Geanta alunecă de pe brațul lui slăbănog, învineţit ca și 
restul trupului. Obraji supți, coaste care se pot număra. Asta 
se întâmplă când ura pune pietre în mâinile oamenilor. Îi cad 
cărţile. Tocurile lui din trestie, noi și ascuțite, se frâng sub 
sandalele furioase din piele de vițel. 

Şcoala e la zece pași. A fost construită pentru învățații sa- 
fini, e un loc unde tatăl său visa să-l trimită încă de când era 
copil mic, când i-a angajat un profesor particular. Trebuia să 
devină și el un învățat, un bărbat devotat cunoașterii, ‘ilm. De 
acolo a pornit nebunia asta. 

— Baba, plânge el până când ajunge să înțeleagă cum e 
să-ți bată inima. 

Baba. Baba. Baba. Cuvântul îi înăbușă suspinele. Înăbușă 
cuvintele lor dureroase. Înăbușă ultima răsuflare a tatălui 
lui 

Sub cruzimea lor, ochii albaștri precum oceanul ai tatălui 
său devin sticloși și nu mai văd nimic. Organele îi zvâcnesc și 
se opresc. Se opresc. 

Se opresc. 

Ce mai poate să însemne mila dacă nu e nimeni s-o arate? 

Ce mai înseamnă să fii îngăduitor dacă nimeni nu merită 
îngăduință? 

Unii întreabă: Și băiatul? 

Alţii spun: Lăsaţi-l Moartea își ia singură plata. 

Urmează o tăcere senină, căci cadavrele nu vorbesc. Nu pot 
să ţipe sau să simtă durere. Își adună tocurile rupte. Adună 
cărțile încet și deschide clapeta genţii E nouă, cusută pentru 
prima lui zi de școală. Aproape că miroase mai tare decât sân- 

gele, dar nu tocmai. Până acum nu a mai simțit mirosul de 
sânge, dar va ţine minte momentul ăsta pe vecie. Întâia oară 
când a inspirat izul dulce al morții. 

Mama ta ar fi mândră de tine, leul meu. 

Mama lui, care a murit dăruindu-l lumii. Tatăl lui, care a 
murit pentru că leul lui nu era un dar, ci un blestem. Se spune 
că ifriţii sunt monștri, că nu trebuie să se unească cu safinii 
de sânge pur. Mama lui era ifrită. 

Ce sunt ifriţii, dacă nu o altă rasă? Dacă nu fiinţe cu locu- 
ințele, familiile și dorințele lor? Sunt semenii lui Și ei nu au 
nimic, pentru că Surorile i-au declarat monștri și i-au izgonit 
pe Sharr. 

Te tragi din noapte, leul meu, și, orice ar spune alţii, ești unul 
de-ai noștri. Mai mare decât noi. 

Și acum ce mai e? Un orfan. O corcitură lăsată să moară. 

Pe dinăuntru, e ifrit: sânge negru, fără inimă. Pe dinafară, 
e safin: urechi lungi, puteri mai vii. 

Pe dinafară: lacrimi și o frică băiețească. Pe dinăuntru: e 
numai foc și face un jurământ. E un jurământ pripit și furios, 
dar îl va respecta. Umbrele se adună în palmele sale. 

E un leu și va revendica noaptea pentru sine. 

Se vor teme de el. 

Zafira a revenit brusc în prezent, gâfâind și tremurând de-i 
clănțăneau dinţii. Debandada continua în jurul lor și sulița 
pe care o văzuse în zbor, la jumătatea traiectoriei sale, stră- 
pungea un ifrit abia acum. Abia acum își nimerea ținta o să- 
geată suspendată în aer. De parcă n-ar fi trecut mai mult de o 
secundă. 

Leul stătea în genunchi înaintea tronului și mantia îi alu- 
neca de pe umeri. Gulerul înalt al thobului său era leoarcă de 
sudoare. 

Aruncat alături, ca o broșură nedorită, zăcea Jawaratul. 

Zafira a înlemnit când Leul a ridicat capul, dar privirea lui 
era stinsă. O mai văzuse în oglindă: era privirea unei persoane 
care se sfărâmase de atâtea ori, încât bucăţile nu se mai potri- 
veau între ele. Erau numai margini tocite și colțuri frânte. 

Niciun copil n-ar trebui să privească moartea tatălui său. 
Niciun copil n-ar trebui să suporte mirosul sângelui pro- 
priului tată. 

Ce înseamnă când un monstru capătă chip uman? Pentru 
că nu Leul zăcea acum cu palmele întinse pe piatra rece. Ci 
Haider, un băiat care fusese martor la cruzimea lumii cu pro- 
priii ochi. Un băiat care fusese cândva ca ea. 

Zafira a ridicat Jawaratul cu grijă. 

Ti-am promis protecţie, bint Iskandar. Priveşte la el. Jalnic. 
Slab. 

A cuprins-o o furie năvalnică și învolburată. Ca atunci 
când a descoperit că Nasir nu-și pierduse magia -o furie care 
nu-i aparținea, dar pe care o simțea întru totul ca fiind a ei 

Nu e pur. Voința lui e prea greoaie, prea rigidă. A încercat să 
ne controleze și acum îi vom curma viața. 

Zafira a luat jambiya lui Nasir-jambiya ei- de lângă trupul 
neînsuflețit al lui Ghameg. Cuţitul îi cânta, o îmboldea, în 
timp ce o parte ascunsă a ființei ei i se împotrivea. 

Nu, neghioabo. Oţelul nu are nicio putere. Folosește-te de noi. 

A slăbit degetele de pe mâner, amintindu-și de eșecul să- 
geții lansate când se aflau la ascunzișul Leului Amintindu-și 
de viziunea Jawaratului, în care ea despica oameni în două. 

Nu. S-a împotrivit, vârând pumnalul în teacă. Ea nu era 
așa. Nu așa. 

Poate că toți erau monștri care se ascundeau sub o mască 
a nevinovăției. 

Pentru întâia oară de când se legase de Jawarat, Zafira a în- 
teles în sfârșit ce se întâmplase cu acesta. Putrezise pe Sharr 
suficient de mult timp cât să parcurgă amintirile Leului, 
păstrându-le pe cele considerate mai importante și mai preg- 
nante. Pe cele mai tăioase. Dar nu numai că le păstrase. 

Le furase. 

Căpătase pentru sine carne și sânge, durere și putere. 
Undeva, pe Sharr, devenise o ființă autonomă. 

Da. Suntem hilya. 

Leul își dorea răzbunarea de secole întregi, dar, din cauza 
Jawaratului, nu-și mai amintea motivul. Nu-și amintea de ce 
îi detesta pe safini. Nu știa de ce căuta un ținut pentru neamul 
mamei sale. Zafira și-a amintit brusc cum Leul încremenise 
când ea îi pusese întrebarea asta în camera ei Pur și simplu 
nu putuse să-și amintească. 

Până acum, tocmai acum. Acum, când puterea implacabilă 
a inimii de si'lah îi vuia în vene. 

Mintea ei fremăta sub povara fragmentelor din trecutul 
lui, punându-le cap la cap în ciuda haosului dimprejur. Voința 
lui e prea greoaie, spusese Jawaratul. Și, furându-i amin- 
tirea, înlăturând motivaţia răzbunării lui, sperase că Leul 
își va pierde țelul neînduplecat, devenind maleabil și ușor de 
manipulat. 

Nu-i reușise. 

Zafira a luat-o la fugă în jos, pe scări, mulțumind cu întâr- 
ziere croitoresei pentru despicătura din lungimea rochiei, și 
s-a izbit de Kifah, care era plină de sânge. 

— Yalla, Vânătoreaso, a spus ea cu aceeași vioiciune din- 
totdeauna. Credeam că te-am pierdut. 

— L-am luat, a spus Zafira vlăguită, simțind un fior rece pe 
șira spinării, în ciuda dogorii. E... e la el. 

Kifah i-a aruncat o privire. 

— Ușurel. 

— Am luat Jawaratul. 

Zafira a ridicat cartea cu o mână. 

— Inima e la el. Unde-i Lana? 

Kifah a înlăturat trei ifriți care le stăteau în cale și Zafira a 
sprijinit cartea între coapse, ca să-și lege părul. 

— Cu Ghada și Elita celor Nouă. Ele participă la luptă, dar 
acolo e locul cel mai sigur pentru ea. Cum adică inima e la el? 
A fost mereu la el. 

— Nu. 

Zafira a ajutat un bărbat cu turban cu ciucure să se ridice 
și a inspirat scurt când a văzut tăieturile cumplite de pe dosul 
mâinii lui. 

— Nasir avea dreptate. Leul... a găsit o cale. A pus stăpâ- 
nire pe inimă. E înăuntrul lui. 

Kifah a căzut când o gardă s-a izbit de ea. S-a ridicat încet, 
aproape molatic. 

— Poftim? 

— Inima e înăuntrul lui, a repetat Zafira răspicat. 

Pulsul lui îi reverbera Zafirei în urechi, în palmă, în 
adâncul sufletului. 

— O poate folosi așa cum ar fi folosit-o Surorile Veșniciei. 
Așa cum și-o folosește Vrăjitoarea Argintie. 

— Guljul blestemat! a exclamat Kifah aspru. Dar e... Guljul 
blestemat. Aya. 

Zafira a încuviințat din cap, incapabilă să formuleze cu- 
vinte. Și-a amintit când Lana îi povestise despre băiatul pe 
care Aya îl înviase din morți. Niciun alt tămăduitor n-ar fi fost 
în stare să implanteze o inimă vie în cineva căruia aceasta îi 
lipsea. 

— Acum știm de ce n-a mai venit după celelalte patru. 

Kifah și-a privit sulița, de parcă ar fi descoperit deodată 
că-i era inutilă. 

— Trebuie să plecăm. Doar despre Ghada și fiica ei știu că 
sunt în viață. Pe celelalte căpetenii nu le-am văzut. 

— Nasir? a întrebat Zafira. Seif? 

— Nu i-am văzut. Să sperăm că apără oameni pe care nu-i 
apăr eu, a spus ea și a sărit din nou în vâltoare. 

O săgeată a șuierat pe lângă urechea Zafirei și ea s-a nă- 
pustit îndată înspre neghiobul care o lansase. A trecut ferin- 
du-se pe lângă un ifrit care se lupta cu un wazir înarmat și 
apoi pe lângă o fată care vântura o jambiya de parcă nu mai 
ținuse așa ceva în mână niciodată. 

Garda cu mantie argintie a potrivit încă o săgeată, ținând 
arcul într-o poziție groaznic de greșită. 

Zafira l-a oprit. 

— Îmi trebuie ăsta. 

Garda s-a uitat la ea din cap până-n picioare, cu broboane 
de transpirație scurgându-i-se pe frunte. 

— Dă-te la o parte, femeie! 

Zafira i-a aruncat o sabie căzută și bărbatul a lăsat toate 

din mână ca s-o prindă înainte să-i ciupească umărul. 
Nemernicule! A dat să protesteze, dar Zafira a luat arcul și să- 
geata și, folosind cuțitul, a tăiat cureaua tolbei lui, întorcân- 
du-se apoi în mulțime, cu inima bubuindu-i în piept. 

Ei, asta-i! Acum nici ea nu mai putea să poarte tolba. Nici 
nu putea să mai care Jawaratul de colo-colo. Avea mare nevoie 
de încă o pereche de mâini. 

Sângele stacojiu a împroșcat pământul înaintea picioa- 
relor ei, amintindu-i că asta nu era singura ei problemă. 
Prinzând tolba între picioare și Jawaratul la subraț, a potrivit 
o săgeată în coardă și s-a învârtit împrejur cu atenție, tră- 
gând într-un ifrit care ataca o femeie îmbrăcată cu o rochie 
iridescentă mânjită de sânge. Nu o femeie - o safină. Sora lui 
Benyamin, Leila. 

Zafira și-a trecut arcul pe după umăr și a atacat cu pum- 
nalul, înjunghiind ifriți așa cum curăța măruntaiele vâna- 
tului. Aruncând încă o privire la Leila, a descoperit cu ușu- 
rare că Seif îi venise alături cu coasele lui. Dar califa alderă nu 
era de găsit. Zafira a tras încă o săgeată și încă una, salvând 
o gardă cu mantie argintie numai ca, după o clipă, să se pră- 
bușească cu o suliță înfiptă în spate. Nu crezuse niciodată că 
moartea e atât de banală. Atât de obișnuită. 

Mereu exista riscul să culegi un fruct înăcrit. Să dăruiești 
un cadou nepotrivit. Niciodată nu se gândise că asta se putea 
spune și despre ospețe și că ar fi putut să moară într-o astfel 
de ocazie. 

Trebuia să deschidă ușile, altfel Leul ar fi devenit nu doar 
rege, ci domnitor necontestat. 

Şi-a croit drum spre uși, trăgând din mers, fără să ezite pe 
măsură ce hainele i se umpleau de sânge și i se golea tolba. 
Mânecile ei diafane ca aripile unui fluture atârnau sfâșiate. 
A văzut-o pe Ghada și pe câteva din Elita celor Nouă, având-o 
pe Lana între ele. În preajma tronului, restul Elitei și Gărzile 

Sultanului fereau mulțimea vulnerabilă de atenția Leului. 
Acesta încă era amețit, a observat ea, încă era pierdut în 
amintirea morții tatălui său. 

Auzind deodată un șuierat, a sărit în spate și un toiaga 
apărut ca de nicăieri, repezindu-se la ea. Ca o proastă, a ri- 
dicat mâna ca să se apere, scăpând Jawaratul, dar lovitura n-a 
mai venit. Ifritul a căzut și cineva i-a întins o mână, cu mă- 
ciulia mânerului de sabie lucind în lumină. 

— Haytham, s-a bâlbâit ea, amintindu-și îndată cum tre- 
buia să se poarte înaintea wazirului. 

A ridicat cartea de pe jos. 

— Sayyidi. 

Îi curgea sânge de la o tăietură de pe frunte. Sabia era în- 
negrită și mânerul părea nelalocul lui printre morți și muri- 
bunzi. Zafira şi-a înăbușit râsul isteric. 

Putea noaptea asta să devină și mai cumplită de atât? 

Trebuia tu să întrebi, a spus Yasmine în mintea ei și 
moartea a luat în stăpânire încăperea. 

Pentru tine, Baba. Atât de multe din câte făcuse Nasir le fă- 
cuse pentru el. Un zâmbet, un semn de aprobare. Acum tatăl 
lui devenise doar un grăunte de nisip în nesfârșirea deșer- 
tului. Nasir l-a ţinut în palmă o clipă trecătoare și îndată l-a 
pierdut în vânt. 

Pentru Nasir, moartea era ceva subtil. El ucidea în mijlocul 
mulțimilor, în case pline de cei vii. Sângele era un iz ce trebuia 
gustat înainte de a sări pe fereastră afară, în aer liber. Tot ce 
era țipător și zgomotos și falnic îi revenea lui Altair, până și 
acum, când puterea lui Nasir se dezlănțuia sălbatic, scăpată 
de sub control. 

Motiv pentru care, când ușile de abanos au sărit în aer, az- 
vârlind bucăţi de lemn în sală, Nasir a înțeles că nu e opera 
umbrelor lui șerpuitoare și furioase. Nu, era vorba chiar 
despre o forță opusă. 

Era lumina geamână cu întunericul lui, ziua îngemănată 
cu noaptea lui; și ar fi recunoscut trupul acela solid oriunde. 
Silueta aceea, care se postase cu un aer dramatic în mijlocul 
năvalei de lumină, punând capăt bătăliei cu un șoc înfiorător. 

Altair, care-i întorsese spatele lui Nasir, așa cum Nasir îi 
întorsese lui spatele pe Sharr. 

Un vuiet de emoții se războiau înăuntrul lui. Zafira a venit 
lângă el, mângâindu-i mâna și încercând să-l liniștească. 
Kifah s-a oprit în stânga lui și, împreună, toți trei s-au uitat 

la Altair cu priviri precaute. Dar pe Nasir inima l-a trădat și, 
pentru întâia oară de la începutul acelui coșmar, a descoperit 
că poate să respire liber. 

— Akhh, am ratat petrecerea? 

Nasir a închis ochii la auzul vociilui Altair, a vocii lui reale, 
atât de diferită de tonul ciudat pe care îl folosise în ascunzișul 
Leului. Lumina s-a estompat și, în vreme ce ifriții ciripeau 
între ei, Nasir l-a văzut în sfârșit. 

Trecuse doar o zi, dar la fel de bine ar fi putut să treacă ani 
întregi. Hainele lui Altair erau rupte și murdare și încheietu- 
rile mâinilor lui erau roșii și jupuite. Ținea un lanț înfășurat 
în jurul unui pumn, cu un capăt lăsat să atârne. 

Cu toate astea, stătea semeț, de parcă ar fi fost stăpânul 
pământului pe care călca. De parcă ar fi purtat o coroană pe 
cap, iar prin fața lui ar fi trecut un alai. 

Nasir și-a făcut loc pe lângă o gardă și a încremenit. 

— Sfântă zăpadă, a șoptit Zafira. 

O cârpă murdară era legată peste ochiul stâng al lui Altair. 
Faţa îi era mânjită cu dâre roșii, de parcă ar fi lăcrimat cu 
sânge. Și în singurul lui ochi Nasir a văzut ceva ce nu fusese 
acolo cu o zi în urmă: ceva înăuntrul lui se frânsese. 

Altair, care iubea lumea și se iubea pe sine fără sfială. 

— V-am spus, a exclamat Kifah cu un suspin în gât. V-am 
spus că n-ar fi plecat fără un motiv întemeiat. 

Nasir a ignorat pulsul de sub lamele sale de la manșete, 
pentru că hashashinii nu reacționau la emoții. Prinţul Morţii 
nu reacționa la emoții. 

În celălalt capăt al încăperii, Leul le-a azvârlit pe cele 
două luptătoare îmbrăcate în roșu ale Elitei celor Nouă și s-a 
așezat la loc pe Tronul de Aur. Pe chipul lui de aristocrat se 
vedea ceva nou, o agonie pe care Nasir n-o mai observase. Un 
chin cumplit. 

Privirea unui om care retrăise o amintire. 

— Altair, l-a salutat el, parcă surprins că-l vede. Frumos 
din partea ta că ai venit la încoronarea mea. 

Resturile luminii orbitoare a lui Altair s-au stins cu totul 
și ifriții și-au revenit din panică, aprinzându-și încet toiegele 
sfârâitoare. Nasir a înțeles că zumra trebuia să acționeze cu 
prudență. 

Știa asta, dar... 

Ceva l-a îmboldit înainte. Zafira a șuierat. Kifah s-a re- 
fugiat în mulțime, pe când ifriţii l-au înconjurat, cu armele 
ridicate. Nasir nu-l vedea decât pe Altair și dârele acelea de 
sânge. De data asta, Leul a părut încântat. 

— Acum câteva săptămâni, erai pregătit să înfigi lama în 
gâtul lui, l-a batjocorit el, deși îi lipsea obișnuita stăpânire de 
sine. Eu n-am făcut decât s-o ridic pe a mea puţin mai sus. 
Ti-e milă de el? 

Mila era o insultă pe lângă emoţiile lui Nasir. Era cuprins 
de furie. De durere. De un amar și de remușcări ascuţite de 
să-i sfârtece oasele, pentru simplul fapt că-și îngăduise să 
creadă că Altair îi trădase. 

Dacă nu cumva și ăsta e tot un șiretlic. 

Nu. Dacă era așa, avea să-l rupă în bucăţi pe Altair cu mâi- 
nile lui. I-ar fi stat în putere, fără nicio îndoială. 

— Milă? Rana nu face decât să-i pună în lumină caracterul 
aventuros. 

Cuvintele i-au ieșit din gură înainte să le poată opri. Într-o 
vreme îi fusese peste puteri să înțeleagă cum reușea Altair să 
tachineze și să facă haz când se afla în pericol. Dar acum înțe- 
legea cum funcționează. Pe chipul lui Altair a apărut rânjetul 
așteptat de Nasir și chipul i s-a relaxat de ușurare. De parcă 
Nasir, cu cicatricea lui de la ochi și cu celelalte zeci de cicatrici 
de pe spate, ar fi îndrăznit să-l judece. 

— Te-am învățat bine, prințișorule, i-a strigat Altair cu o 
duioșie mimată. 

S-a întins tăcerea și atmosfera s-a încordat în sală, în aș- 
teptarea unei noi izbucniri a haosului. 

Printre formele tremurătoare și licăritoare ale ifriților, 
Nasir a întâlnit privirea Zafirei. Degetele ei s-au agăţat încet 
de coarda arcului, cu Jawaratul prins la subraț, și apoi, abia 
perceptibil, Zafira i-a făcut semn din cap. 

A sesizat și Altair, cu aceeași ușurință dintotdeauna. S-a 
uitat la demnitari, la waziri, la calif, la oficiali și la familiile 
lor, la ochii lor holbați și la trupurile lor însângerate, și a 
adunat încet lanțul în jurul pumnului. 

— Știu că sunt o apariție, nu glumă, dar n-am venit în aju- 
torul vostru ca voi să vă zgâiți la mine. Yalla, Arawiya! Yalla! 

Și, în ciuda ezitării și a suspiciunii care-i suflau în ceafă lui 
Nasir, a simțit că era în ordine. Ca în vremurile bune. 

A ridicat sabia. Zafira a lansat trei săgeți, una după alta, 
doborând ifriți, pe când Altair a azvârlit lanțul pe după gâtul 
încă unuia, scoțând un chicot aspru care pe Nasir l-a pus pe 
gânduri. O bufnitură a răsunat în spatele lui, urmată de valul 
de aer stârnit de o suliță învârtită. Kifah. 

Haosul se dezlănțuise din nou, o furtună dincolo de orice 
noimă. Oamenii țipau, repezindu-se la uși, urmați îndea- 
proape de ifriți, care-i atacau fără milă. Bărbaţii fugeau și 
safinii se țineau cu dinţii de vanitatea lor, dar se prăbușeau 
înaintea morții. 

— Nasir. 

Zafira alerga înspre el și verdele Jawaratului era ca o oază 
de liniște în mijlocul haosului. I l-a împins în brațe. 

— Păzește-l! 

— Eu? a întrebat el, contrariat. 

Zafira a ridicat mâinile, deja potrivind încă o săgeată în 
coardă. 

— Sunt în rochie. 

Nasir a coborât ochii la carte, întrebându-se dacă era doar 
o închipuire că Jawaratul îl judeca, și a ascuns-o bine sub 

robă. Leul striga ordine. Nasir și-a înfipt adânc lama de la 
manșetă în trupul unuia dintre idioții cu mantii argintii care 
trecuseră în tabăra greșită și s-a pierdut în năvala de oameni 
care fugeau din palat. 

Până când a fost smucit de guler într-un spațiu mic și liber 
dintre uși și coridor. 

— Am fost plecat atâta vreme și tu tot ești mai scund decât 
mine, a observat Altair din umbre. Cum a fost jocul scenic? 
Crezi că baba al meu s-a bucurat? 

Sângele de pe faţa lui era și mai înfiorător privit de aproape. 
Lasă sângele. Nasir a înțeles de-a binelea: Altair pierduse cu 
totul un ochi. 

O mișcare i-a atras atenţia la silueta care stătea acum agă- 
țată de gâtul lui Altair - un copil, cu părul negru, flămând. 
Fiul wazirului demenhun. Rimaal, Nasir uitase cu totul de 
băiatul închis în temnița palatului. Altair, în schimb, se sim- 
țise mereu apropiat de copii și de nevinovăția lor. 

— A fost un joc și când ne-ai întors spatele? 

Sau a fost de-adevăratelea? Nu se încumeta să-l întrebe, 
din moment ce știa până-n măduva oaselor că nu era așa. 
N-ar fi putut fi așa niciodată. Altair nu făcea nimic fără motiv. 

— Aș fi putut să te omor, a mârâit Nasir văzând că nu 
răspunde. 

Fiul lui Haytham și-a ascuns fața în gâtul generalului. 

— Şi ce dacă mai încercai o dată? a spus Altair. 

Era un ton tăios în vocea lui, o notă amară asemănătoare 
cu cea pe care Nasir o auzise în ascunzișul Leului. Haosul 
se întindea tot mai mult, țipetele continuau să-i biciuiască 
mintea, dar Nasir nu s-a clintit. 

Îi datora lui Altair o explicație. 

— N-am vrut să te părăsim. Pe Sharr. Am descoperit că nu 
erai pe corabie abia după ce am ridicat ancora, a spus el. Și nu 
puteam risca să pierdem și celelalte inimi. 

Nu i-a spus adevărul întreg. Nu putea lăsa vina pe umerii 
mamei lor. 

Altair l-a studiat. Dacă o fi citit printre rânduri, nu a spus 
nimic. 

— Doar să știi că, dacă aș fi fost în locul tău, aș fi găsit o 
cale de a salva și inimile, și pe tine. 

Nasir nu avea niciun dubiu. 

— De aceea eu mă ocup cu moartea. 

— Numai unul dintre noi putea să se nască cu minte. 

Altair a închis și a deschis ochiul și Nasir a priceput cam 
târziu că-i făcuse o ocheadă. S-a blestemat în sinea lui când 
Altair a întors privirea. 

— Numai o dată să-mi mai faci cu ochiul, și-ți vei dori să 
nu te fi întors, a spus Nasir repede, ușurat să vadă că fratele 
lui oftează în maniera lui exagerată și zeflemitoare. 

Nasir a pornit spre mulțime. Ţipetele spintecau aerul în 
continuare și strigătele se îngroșau. 

— Așteaptă. 

Nasir s-a întors. Altair ținea în mâini un pumnal, negru de 
la tăiș la mâner. 

— Ăla-i...? a dat să spună Nasir. 

— Minereu negru, a încheiat Altair. Pentru asta m-am în- 
tors când mi-ai spus despre mama noastră. E singura cale 
să-l oprim pe Leu și... 

— Şi? l-a îndemnat Nasir. 

Altair i-a adresat un zâmbet abia schițat, cu o notă vizibilă 
de ezitare în postură. 

— Şi să-i curmăm viața, firește. 

Nasir n-a stat pe gânduri. A întins mâna după mâner și a 
ridicat privirea când Altair l-a tras înapoi 

— Mereu atât de nerăbdător, l-a tachinat el. Ar fi o prostie 
să-l înfruntăm acum. Mai bine ne-am îndrepta eforturile spre 
apărarea celorlalți. 

— A folosit mult prea multă magie ca s-o fi obținut dintr-o 
doză de dum sihr, a spus Nasir, încruntându-se. 

După toate aparențele, puterile Leului ajunseseră la 
apogeu și acum slăbeau, motiv pentru care era nevoit să-și 
taie palma și să-și toarne sânge din nou. 

— Nu-i vorbă, frate. E înarmat cu arma de silah. E înă- 
untru, încorporată în trupul lui așa cum a fost și în trupul 
unei Surori a Veșniciei. 

Înăuntru. Așa cum o inimă se afla înăuntrul mamei lui, 
pompând magie în sângele ei. Așa cum făcea și jumătate din 
inima lui și jumătate din inima lui Altair. Exact asta se temea 
că se va întâmpla, deși nu găsise cuvintele cu care să-și ex- 
plice teama. 

— Am încercat, a spus Altair încet. 

Pământul s-a cutremurat și un urlet asurzitor i-a făcut pe 
amândoi să tresară. 

— Trebuie să mergem. Să ne alăturăm maselor, ce zici? 

A vârât pumnalul în teacă și l-a luat pe băiat de braț, por- 
nind prin mulțime și aruncând peste umăr un „yalla, habibi” 
scurt. 

Nu, Nasir n-avea să recunoască niciodată că-i fusese dor 
de nătărăul ăsta. Și totuși încă nu se eliberase de momentul 
acela din ziua trecută, când Altair îi întorsese spatele, pentru 
că Nasir trăise o viață întreagă urzită din minciuni. Din zâm- 
bete false. Din adevăruri ticluite. Din dragoste simulată. 

L-a văzut pe fratele lui vitreg dispărând în mulțimea care 
alerga, ignorând fiorul de emoție care l-a cuprins când Altair 
s-a întors, observând încruntat că Nasir nu venea după el, și 
i-a făcut semn din cap. Yalla! 

Nasir a strâns din dinți. Nu mai avea nimic de pierdut. 

A așteptat până când și ultimii oameni au ieșit împleticin- 
du-se din sală și unul a căzut cu o suliță înfiptă în spate, zbă- 
tându-se și horcăind până când Nasir i-a tăiat gâtul, pentru 

a-i curma suferința. A pășit pe sub bolta ușilor rupte care du- 
ceau spre sala de banchet, simțind cum mâna rece a morții 
bâjbâia în tăcerea din ce în ce mai adâncă. 

Câţiva oficiali de rang înalt erau înecați în sânge. Wazira 
zarameză zăcea pe spate, cu o suliță ieșindu-i din inimă. 
Abaya simandicoasă a califei aldere îi era acum giulgiu. 
Durerea pierderii s-a deșteptat în venele lui. Mama lui 
Benyamin, safina pe care o crezuse cândva a-i fi mătușă. 
Dispăruse. Nemurirea era o glumă înaintea crimei. 

Avuseseră cândva puterea în mâini și bogăţiile lor împo- 
dobeau fiecare unghi al privirii. Toţi uitaseră că giulgiul nu 
are buzunare. 

Vrând să se întoarcă, Nasir s-a oprit și i s-a strâns stomacul 
la vederea luminii căzând pe firele roșii-cafenii. Muzaffar. 
Negustorul care ar fi întors viitorul Sarasinului pe calea cea 
bună. 

Ochii lui erau orbiţi iar barba lui scurtă, năclăită de sânge. 

Era vina lui Nasir, pentru că-i vorbise tatălui său despre el, 
gândindu-se că Ghameq îi asculta într-adevăr cuvintele, și nu 
Leul, care aștepta să-i distrugă toate speranţele. 

Dincolo de nou-înființatul cimitir, ochii lui Nasir i-au în- 
tâlnit pe ai regelui fals al Arawiyei. 

Ucigașul tatălui său. Năruirea mamei sale. Leul le înfăp- 
tuise pe toate doar prin șiretenie și manipulare. Ce șanse mai 
aveau acum, când magia era a lui, nelimitată și nestăpânită? 

Dacă intrarea lui Altair l-o fi încurcat, Leul o ascundea cu 
dibăcie - altceva îi tulbura privirea. Totuși a zâmbit când o 
gloată de ifriți s-a adunat în jurul lui. 

— Ocupaţi-vă de musafirii noștri, frații mei. 

Unul câte unul, au sărit pe fereastra deschisă și s-au îm- 
prăștiat în noapte. 

Nu avea nicio importanță dacă erai bogat și distins când 
lumea ţipa. Coridoarele nesfârșite s-au micșorat, îmbâcsite 
și înăbușitoare. Bolțile luminate care duceau în noaptea ne- 
gru-albastră erau ca niște gămălii de ac în zare, prea departe 
ca s-o poată liniști, în vreme ce duhoarea sângelui a făcut ca 
fierea să i se ridice în gât Zafirei, cu pielea ei lucind de transpi- 
rație. A găsit-o pe Lana șia tras-o dintre peluziene, apucând-o 
de mâna ei transpirată. 

— Okhti? a strigat Lana. 

Ceruri mari, începea să amețească. Prea mulți oameni. Prea 
multe mirosuri. 

— Respiră. Aproape am scăpat. 

A fost cât pe ce să se împiedice de sandalele bărbatului 
din faţa ei și s-a lăsat păgubașă, dar apoi în sfârșit au năvălit 
afară și Zafira s-a aplecat, inspirând aerul proaspăt cu nesaț. 

— Khara! a țipat Lana. 

Zafira abia s-a gândit s-o certe și imediat a văzut trupul 
neînsuflețit de la picioarele ei, luminat de torţele fixate de-a 
lungul zidului care înconjura toată curtea. A luat tolba bărba- 
tului și a tras-o pe Lana lângă ea. 

— Mă tem că ce-i mai rău abia urmează, a spus Kifah, 
alăturându-li-se. 

Zafira i-a urmat privirea spre fereastra sălii, în care cande- 
labrul se clătina în timp ce stihiile morții stingeau fitil după 

fitil. Cadrul aurit al ferestrei contura siluetele întunecate ale 
ifriţilor care așteptau ordine. 

— Cine o fi spart fereastra aia trebuie să moară, a gemut 
Zafira. 

A potrivit o săgeată în coarda arcului. Săgețile bogațţilor 
erau mai incomode decât cele ale săracilor, dar de ce să se 
plângă? 

— Adică eu, a spus Kifah cu sfială. Guljul blestemat. 

Ifriții s-au revărsat în curte. Zafira și Kifah au tras-o pe 
Lana în spatele lor. 

— Unde-ţi era gândul? a strigat Zafira când aerul s-a um- 
plut de urlete. 

— M-am gândit că am putea ieși prin ea cățărându-ne, dar 
nimeni n-a vrut să-și agaţe roba. Nici măcar blestemaţii de 
bărbați, a răspuns Kifah. 

Pe dalele nisipii ale curții, ifriții se învolburau și se un- 
duiau, prea siniștri ca să-i privești de aproape. Zafira și-a 
amintit cum, pe Sharr, luaseră forma Yasminei, apoi pe a lui 
Baba, apoi pe a lui Umm. Nu se putea hotărî care fusese mai 
cumplită, dar știa cu siguranţă deplină că era obosită și epu- 
izată și gata să se întindă și să tragă un pui de somn. Nu era 
călită în luptă, așa cum erau ceilalți. Era un vânător care cu- 
răța câte un animal de măruntaie și cu asta termina munca 
zilnică. 

Dar ce-i păsa lumii dacă erai sau nu pregătit pentru ea? 
Și-a ocupat locul alături de Kifah. Treptat, li s-au alături și ce- 
lelalte din Elita celor Nouă, precum și hashashinii și gărzile 
cu uniforme argintii. Până și Lana a luat o sabie. 

Când primul ifrit s-a repezit la ei, Zafira s-a consolat cu 
gândul că, deși poate că nu era pregătită pentru lume, deși 
putea să moară în noaptea asta, măcar nu era singură. 

În câteva clipe, curtea a început să fiarbă. Porţile încă nu 
fuseseră descuiate și panica a ridicat o cupolă înăbușitoare 

în jurul lor. Zafira s-a oprit după fiecare săgeată trasă, ca să 
se asigure că aceasta nu zbura spre un om, ci spre un ifrit. 
Era o sarcină extenuantă, pentru că unii dintre acei soldați 
șireți luau înfățișări de oameni și se furișau în spatele celor 
neatenți, tăindu-le gâtul. 

Kifah a blestemat și Zafira s-a întors îndată spre ea. 

— Ghada. Trebuie să... 

— Du-te, a spus Zafira după o clipă și, cu toate că ea însăși 
o spusese, s-a simţit trădată când Kifah a fugit la califa ei și 
la Elita celor Nouă. 

Zafira a urmărit-o, văzând cu surprindere că Ghada lupta 
și ea împotriva ifriților, mânuind nu una, ci două sulițe. 

Apoi ifriții au dispărut. 

Peste tot împrejur, oamenii s-au îndreptat de spate incre- 
duli. Nu departe de ea, Nasir s-a ridicat de pe vine și Altair 
a rămas perfect nemișcat, ținând alături un băiat mic. Un 
tremur a scuturat pământul și a făcut pietrele desprinse să 
zornăie. A urmat încă un tremur și încă unul, aproape ca 
niște... 

Pași. 

— Okhti... a spus Lana încet, cu vocea ascuţită de spaimă. 

Și niște mâini nevăzute au stins torțele, lăsându-le doar 
lumina voalată a lunii. Dar le-a fost de ajuns ca să zărească 
silueta uriașă a unei creaturi ca o fiară cu aripi. Formată din 
aceleași umbre ca și ifriții. 

— Ce... 

Icnetul răgușit al Zafirei i s-a stins în gât. 

— Un ifrit bătrân, a spus cineva din preajmă. 

Zafira a zărit sclipirea unui tatuaj. Un safin al Înaltului 
Cerc. 

— Mult mai greu de controlat și probabil că de aceea Leul 
nu a chemat niciunul până acum. 

Bătrânul a urlat, suficient de tare cât să trezească toate su- 
fletele din Arawiya, și s-a înălțat în aer. A aterizat în mijlocul 

bătăliei, strivind un hashashin sub gheare. O duhoare oribilă 
a otrăvit aerul, îmbâcsită și acră, ca de carne arsă. 

A atacat, doborând oameni care încercau prea târziu să 
sară din calea lui. Lumina lunii a sticlit pe oţelul negru al 
ghearelor lui și Zafira a împins-o pe Lana în spate. S-a uitat 
îndărăt la sora ei, dar n-ar fi trebuit. 

Arfitrebuit să aibă încredere că Lana se va punela adăpost. 

Un ifrit a azvârlit-o pe Zafira la pământ, cu sulița pregătită 
s-o străpungă. Lana a țipat și groaza a strivit-o pe Zafira în 
pumnul ei. I-a făcut vânt ifritului cu o lovitură de picior și s-a 
rostogolit din calea altei sulițe. 

S-a ridicat în genunchi și o umbră s-a aplecat asupra ei, 
alungită de lumina lunii. I-a urmat o a doua umbră, o a treia 
și o a patra. Era înconjurată de ifriți. S-a întors împrejur și 
s-a ridicat cât a putut de încet. Cu colțul ochiului a văzut-o pe 
Lana, prea departe de ea. A văzut-o pe Kifah gonind spre ea și 
a îndrăznit să spere, dar atunci un țipăt a făcut-o pe război- 
nică să se întoarcă la Elita celor Nouă. 

Zafira a priceput cu o certitudine apăsătoare și resemnată. 
Asta era clipa în care lua sfârșit alianța dintre ele. În clipa 
asta, când Kifah trebuia să aleagă. 

Vânăm flacăra, spusese Kifah. Vânaseră lumina, găsiseră 
binele ferecat printre stelele legate de umbre. Cine avea să le 
elibereze dacă zumra s-ar fi despărțit? 

Noi. Fie că erau împreună, fie că nu, luptau pentru aceeași 
cauză. Pentru Baba, pentru Deen, pentru Benyamin, pentru 
sultanul de altădată. Zafira a încordat degetele și și-a privit 
dușmanul. Și-a amintit jurământul ei: să moară luptând Și-a 
amintit cuvintele lui Umm. Fii victorioasă ca numele pe care ţi 
l-am dat. 

— Victorioasă până la capăt, a șoptit ea și a tras, știind că 
era ultima ei săgeată. 

Existau momente înainte de momente, în care lumea se pro- 
fila cu o limpezime uluitoare, în care un înainte bine definit se 
repezea spre un după îngrozitor. Momente în care cei puter- 
nici deveneau neputincioși, în care promisiunile eșuau. 

Acesta era un astfel de moment. 

Nasir s-a gândit că Zafira n-o văzuse pe Kifah alergând 
spre ea după o clipă de ezitare, altfel ar fi așteptat înainte să 
tragă cu ultima ei săgeată. Nu - acționase crezând că erau 
învinși. Își deschisese braţele pentru a primi îmbrățișarea 
morții, înarmându-se pentru o ultimă luptă. 

A văzut săgeata străpungându-i pieptul. A auzit hârâitul 
îngrozitor din respirația ei. 

Și sufletul lui 

s-a rupt 

în două. 

O frângere atât de cumplită, încât n-a putut respira preț 
de o clipă fără sfârșit. Atunci și-a dat seama că sufletul lui își 
găsise perechea. Luminoasă, arzătoare, dispărută. 

Un cuvânt s-a smuls din gâtul lui, străin prin zgomotul lui 
atât de mare, de parcă sunetul ar fi putut opri și inversa scur- 
gerea timpului. A îmbrâncit oameni din calea lui. Uriașul ifrit 
bătrân se pregătea pentru încă un atac și cineva l-a apucat pe 
Nasir de brâu, ținându-l pe loc. Silindu-l să privească, când ar 
fi trebuit să fie acolo. S-o ţină în brațe. Să-i oprească. S-o sal- 

veze. l-ar fi dat ei plămânii lui dacă în felul ăsta ea ar fi putut 
să respire pentru el din nou. 

Ce rost aveau tronul și coroana și puterea lor dacă el era 
neputincios? 

— Dă-mi drumul! a strigat el când ifritul bătrân a străpuns 
pământul în locul în care era să calce Nasir. 

Forța loviturii a făcut să-i cadă ceva de sub robă și să se 
spargă, împrăștiind bucăți pe pavaj. Busola argintiu-stacojie. 
Obiectul acela mic și neînsemnat care îl îndrumase spre ea 
iar și iar, distrus. La fel și ea. 

— Nu, a mârâit Altair la urechea lui. 

Ceva atât de imposibil, ca un miraj, se materializase, și to- 
tuși era prea departe de el. 

— Nu vreau să vă pierd pe amândoi 

Frumoasă gazelă. Te rog, nu pleca. 

— Te rog, a șoptit și a implorat el. 

Busola lui. Regina lui. Viața lui. 

— Nu pleca. 

Dar moartea nu asculta de nimeni, nici măcar de Prințul 
Morţii. Și, sub privirile lui Nasir, aripile ei de fluture au 
zvâcnit o dată și apoi Zafira Iskandar a căzut la pământ, o 
stea argintie care lua cu ea toată lumina din lumea lui. 

Zilele lui de ieri și de mâine, distruse într-o singură clipă. 

A trăi însemna să-ți asumi jurământul morţii. 

Era o cupă din care toate sufletele erau menite să bea. Și 
atunci, de ce simţea că fusese înșelată? Că pierduse ceva pre- 
tios într-un joc de noroc? 

Piatra era tare. Plămânii ei trăgeau aer cu încăpățânare, 
iar și iar. Coada săgeţii ieșea din pieptul ei și Zafira a râs amar 
de ironia situației. Ameţeala a cuprins-o sub năvala durerii, 
dar a simţit îmbrățișarea rece a morții, o oază de nemișcare 
în mijlocul haosului. 

Nu mai avea să-i ceară iertare Yasminei pentru că nu reu- 
șise să-l salveze pe fratele ei. Niciodată nu mai avea să sărute 
obrazul Lanei. Să mai vadă o lume a magiei. Ultimele ei mo- 
mente au fost înscrise printr-un șir de clipiri: 

Kifah. Capul ei chel lucind în lumina lunii. 

Clipit. 

Bătrânul. Urlând și sfâșiindu-i pe mai-marii Arawiyei. 

Clipit. 

Cerul. Stelele lui nesfârșite sclipind promițător. 

Apoi un sunet: glasul frânt al unui prinț trist, foarte trist. 
Un rege detronat. l-a stârnit o durere mai grea decât a săgeții. 
Ar fi trebuit să spună acele cuvinte când a avut ocazia, pentru 
că credea în ele cu sinceritate. Cu fiecare fibră a sufletului ei 
însângerat. 

Lumea ei s-a întunecat. 


376 HAFSAH FAIZAL 


Capitolul 60 


Lumea sângera în alb și negru, privată de culori, și posibi- 
litatea veșniciei fusese redusă la jumătate dintr-o lovitură. 
Bătrânul urla, înălțându-și aripile întunecate în noapte. 
Poate datorită nemișcării subite a lui Nasir sau a respira- 
ției lui încetinite, Altair a înțeles că putea să-i dea drumul și 
a făcut un pas în spate. Durerea și suferința s-au amestecat 
născând furie. Lamele lui îi zumzăiau sub încheieturi și zgo- 
motele luptei se estompau. 

A scos Jawaratul de sub robă și l-a împins în mâinile lui 
Altair. 

— Păzește-l, a hârâit el și a țâșnit, apucând din mers o 
sabie frântă. 

Cu privirea încețoșată, a spintecat un ifrit cu o lovitură ar- 
cuită și a împins un hashashin din calea altuia, pentru că, în 
acest moment, încă erau aliați jurați lui Ghameqg. 

Nasir și-a șters fața de sudoare și, când bătrânul a atacat cu 
ghearele, el a sărit pe brațul lui, pornind în sus pe el. Bătrânul 
a urlat panicat și a scuturat mâna. Nasir a sărit spre capul 
lui, evitând în ultima clipă încă un atac cu ghearele și agățân- 
du-se de unul dintre coarnele lui. Bătrânul s-a dezechilibrat. 
Nasir s-a aruncat spre celălalt corn, scrâșnind din dinţi, și s-a 
proptit între ele. 

Lumea țipa dedesubt, în timp ce Altair a descuiat porțile 
curții. Ferestrele Marii Biblioteci au sticlit ca niște dinți de 

dandan în lumina lunii, oglindindu-se în sabia lui Nasir când 
acesta a înfipt-o în craniul bătrânului, împroșcându-și cu 
sânge hainele, părul și fața. Fiara s-a clătinat. Nasir a lovit 
cu sabia iar și iar și, cu un ultim geamăt, bătrânul a căzut 
grămadă. 

În tăcere, i-a venit să plângă. 

Nasir a coborât de pe capul creaturii și a scăpat din mână 
sabia, care a zăngănit. Zeci de oameni se holbau la el. Nu-i 
trebuia soarele ca să le citească chipurile, ca să înțeleagă pri- 
virile neliniștite și spaima care le holba ochii. 

Fusese Amir al-Maut până când venise ea și sfâșiase mon- 
strul în bucăţi cu vorbe ascuțite și priviri galeșe. Se cădea ca 
Prințul Morţii să se întoarcă după ce ea îi fusese răpită. 

Nasir se săturase. Avea să-i îngăduie Leului să facă ce 
vrea. Avea s-o ia, s-o îngroape și... 

Seif l-a oprit. 

— Nu se va opri până când nu ne va omori pe toți. Trebuie 
să plecăm. 

— Și să-i lăsăm tronul? a întrebat un oficial al unui califat. 
Neamul vostru ne-a lăsat de izbeliște întotdeauna. 

Seif s-a întors și coasele sale rapide ca niște limbi de șarpe 
au tăiat un ifrit în trei 

— N-am chef acum, muritorule. Înfruntă-l singur dacă 
vrei. Mori, dacă vrei 

Oficialul s-a stropșit indignat, dar apoi l-a văzut pe Nasir 
și a decis că avea șanse mici să-i înduplece. A plecat furios. 

Altair a alergatla ei 

— Da, bun, bine zis, a spus el cu o veselie falsă, trăgându-l 
de mânecă pe Nasir. 

Privirea îi era ațintită la fereastra deschisă, unde se aduna 
încă un val de ifriți Lana, Kifah și celelalte din Elita celor 
Nouă nu erau de găsit. 

— Îmi plac cuvintele, ție nu? Hai să schimbăm câteva mai 
încolo. Acum, yalla! 

— În curtea din față. Cai. Ne întâlnim la casa de comerț 
Asfar, a strigat Seif și a fugit înapoi spre palat. 

— Nu pot s-o las, a spus Nasir, oprindu-se înaintea por- 
ților. Nu așa. 

Altair și-a așezat mâna pe umărul lui și Nasir a inspirat 
adânc, echilibrându-se, când lamele lui de la manșete au în- 
ceput să freamăte. 

— Trebuie să renunțăm la unele onoruri ca să putem lupta 
și altă dată. Zafira sigur ar fi înțeles. 

Își încorda fălcile. 

— Și Benyamin. Niciodată n-o să mi-o iert că l-am lăsat 
acolo, dar n-am avut de ales. Tronul ăla îți aparține de drept și 
trebuie să supraviețuiești ca să te pun pe el. 

Hoarda și-a îngroșat rândurile și mulțimile au continuat 
să se subțieze, în timp ce oamenii ori fugeau, ori erau uciși. 
S-a stârnit un foc, luminând morții în culori portocalii. Nasir 
nu era nici soldat, nici general, dar până și el înțelegea că nu 
vor putea învinge în bătălia asta. Atât timp cât mai erau oa- 
meni în curte, ifriții aveau să atace, dar Leul nu era prost: nu 
avea să rănească pe nimeni de dincolo de porţile astea. Încă 
nu. 

Lui Nasiri-aucăzutumerii Lăsa în urmă jumătate din su- 
fletul lui și întreaga inimă. 


kk 


Caii se bucurau că scapă de neamul întunecat al Leului. Părul 
rotat al armăsarului lui Nasir lucea în lumina lunii, ducân- 
du-l cu gândul la mătasea argintie. Frica otrăvea orașul și 
zvonurile alunecau din gurile slobode până la ora asta, darel 
și Altair goneau pe străzi fără să oprească pentru nimeni. 
Nasir era amorțit și nu vedea nimic. Simțea doar aerul tras 
în piept, care nu avea să-și mai găsească perechea în pieptul 

alteia. Doar aerul pe care-l expira, care avea să i se întindă 
pentru tot restul zilelor. 

Altair l-a condus spre casa de comerț Asfar - o clădire 
îngustă cu poartă de aramă, în spatele căreia stăteau două 
cămile și o a treia care dormea după o tufă care se legăna 
în vânt. Nasir a descălecat, cuprins de un val de epuizare. O 
adiere molcomă plutea pe cerul negru-albăstriu, strecurân- 
du-i-se pe sub părul de pe ceafă. Clipele treceau odată cu bă- 
tăile inimii lui și cu fiecare dintre ele Nasir retrăia moartea 
Zafirei. Înainte fuseseră atât de grăbiţi, fiecare clipă ducea la 
altceva - la medalion, la ospăț, la Altair. 

Timpul nu mai avea însemnătate. 

Fiul lui Haytham s-a apropiat de parcă Nasir ar fi fost un 
animal sălbatic și a spus: 

— Shukrun. 

Nasir l-a fixat și el cu privirea. 

Nasir îl ura pe acest băiat nevinovat de opt ani. Ura pielea 
lui palidă, ura accentul lui melodios. Îl ura pentru că încă 
avea un tată. Durerea a izbucnit din gura lui Nasir. 

Zafira nu mai era. 

Altair l-a dus pe băiat la cămile, șoptindu-i cu blândețe. 
Când s-a întors, n-a reușit să-și ascundă compătimirea înde- 
ajuns de repede și furia a năvălit în venele lui Nasir, subit și 
orbitor. L-a îmbrâncit pe Altair de perete, apucându-i cămașa 
ruptă în pumni. 

— E numai vina ta. 

Vocea lui era sufocată, chinuită. Își pierdea minţile. 

Altair nu s-a împotrivit. 

— Ce aș fi putut să fac ca să împiedic toate astea? 

Auzindtonul lui blând, Nasir a scrâșnit din dinți. De parcă 
ar fi fost un copil. 

— Spune-mi, Nasir. Bate-mă, dacă altfel nu se poate. 
Rupe-mă în bucăți, dacă așa îți vei alina suferința. 

— Ai fi putut să-ţi foloseşti lumina. Să-i nimicești așa cum 
ai distrus ușile. Ai fiputut... 

A lăsat jos mâna, suspinând, și Altair l-a strâns la piept. 
Nasir s-a încordat în prima îmbrățișare pe care o primea după 
ani întregi Și-a lăsat fruntea pe umărul lui Altair. 

Au rămas așa și vederea a început să-i tremure lui Nasir. 
Tatăl lui zăcea pe lespezi reci și tari lângă tronul de pe care 
nu domnise cu adevărat niciodată. Gazela lui frumoasă zăcea 
sublună, cu o săgeată înfiptă în inimă. 

— Am crezut că voi reuși să-i câștig încrederea. Să-l încurc 
cumva, a spus Altair încet. Mi-am înghiţit fierea și i-am făcut 
pe plac, căutând o cale de a-l învinge. Am fost convins că am 
obținut un avantaj când mi-ai spus despre pumnalul negru, 
dar apoi Aya l-a luat de mână. Blestemăție, mi-am pierdut un 
ochi. Am fost legat în lanţuri. S-au folosit de sângele meu și 
m-au stors de puteri. 

Nasir a ascultat atent murmurul cuvintelor prin pieptul 
lui. 

— Abia mai pot să mă țin pe picioare. Am reușit să sfarm 
ușile din întâmplare. M-am străduit, habibi. Chiar m-am 
străduit. Nu numai tu o iubești. 

Am iubit-o, l-a corectat Nasir în gând Vorbe aruncate în 
prezent cu atâta pripeală erau acum înrădăcinate în trecut. 

— Ghamegq? a întrebat Altair șovăitor. 

Nasir nu putea să răspundă fără ca marginile deșirate ale 
minţii lui să se destrame, dar Altair a înțeles. 

Generalul a oftat. 

— Fie ca restul vieții lui să fie trăită în a ta. 

Nasir și-a strâns buzele. Viața, oricât de mult sau de puțin 
mai rămăsese în ea, avea să fie într-adevăr foarte lungă. 

— În orice caz, trebuie să recunoști binecuvântarea asta 
neasemuită care-ţi îngăduie să rămâi alături de mine încă o 
zi, a declarat Altair când străzile s-au animat la apropierea 

unor cai. Nu există onoare mai mare. 

Nasir s-a desprins de el, dar replica lui s-a stins când Altair 
l-a privit din nou cu o expresie gravă. 

— Înțelegi, frate? Mă ai pe mine. Oricât s-ar îngroșa 
noaptea, am să-ți fiu mereu alături, ca să-ți luminez calea. 

După ce nisipul s-a așezat, sub luna de pe cerul nopții s-au 
arătat doi cai. Seif a descălecat primul și Altair și-a dat seama 
că aflase despre Zafira când a văzut mila din privirea lui pa- 
lidă. Era o jignire, pur și simplu, căreia Nasir i-a răspuns cu 
un mârâit discret din fundul gâtului 

A descălecat și al doilea călăreț, o safină înaltă și subțire ca 
și fratele ei răposat, ceea ce explica de ce Seif nu li se alăturase 
în evadare lui și lui Nasir. 

— Leila, a salutat-o Altair. 

Abaya ei era mult prea țipătoare pentru o înmormântare. 
Decolteul ascuţit i se întindea aproape până la stomac și 
pielea ei palidă contrasta cu stofa întunecată și sclipitoare. 
Altair s-ar fi bucurat de priveliștea asta în alte circumstanțe. 
Dacă ochii ei liniștiți și nisipii n-ar fi semănat leit cu ai lui 
Benyamin, dacă imaginea lor n-ar fi fost atât de chinuitoare 
în momentul de față. 

Leila a răspuns cu un semn din cap. Obrajii ei erau pătați 
de lacrimi. Sângele picura de pe rochia ei - sângele mamei ei. 
Altair o văzuse pe califa alderă pe podea, o viață eternă cur- 
mată de ură. O moarte la fel de oribilă ca a fiului ei. 

— Porniţi spre Demenhur, le-a dat instrucțiuni Seif. Nici 
Fortăreața Sultanului, nici Sarasin nu sunt sigure. I-am 
îndemnat și pe peluziani să facă așa. Lana călătorește îm- 
preună cu ei. 

Altair s-a desprins de perete și s-a dus la ei, lăsându-l pe 
fiul lui Haytham lângă poartă. Nu știa cine e Lana. 

— O să fac câteva opriri pe drum. Pânza din urzeală fină tre- 
buie să afle adevărul despre cele petrecute la palat. Putem... 

S-a oprit, văzând expresia de pe faţa lui Seif. 

— Ne părăsești 

— O aveam în grijă pe Aya, a răspuns Seif răgușit. 

Bineînţeles. 

— Și ea a murit, a încheiat Altair fără vlagă, luptându-se 
cu furia care amenința să se reverse. A murit ajutându-l pe 
Leu să ajungă ce a ajuns. 

— De ce? 

Ura din spatele acelui singur cuvânt era atât de mare, atât 
de neobișnuită pentru Nasir, încât și Altair, și Seif s-au întors 
spre el increduli. Altair știa ce gândește prințul în spatele 
ochilor lui de cremene: Zafira murise din vina Ayei. Dar, dacă 
ar fi luat-o pe drumul ăsta, dând vina unii pe alții, n-ar mai fi 
existat nici sfârșit și nici viitor. 

— Unele adevăruri nu au motive, a șoptit Seif. 

— Ăsta are, a spus Altair ferm. 

Atunci a vorbit Leila. 

— După câte a pierdut, nu aveți niciun drept să... 

— Toți am pierdut câte ceva, a izbucnit Altair. 

Nimeni nu știa cât de mult o iubise cândva pe Aya. Nimeni 
nu știa că el era într-o vreme ultimul care să o judece. 

— Uită-te la mine. Uită-te la el. 

A făcut semn spre Nasir. 

— Am pierdut și am suferit. Nu am căzut pradă nebuniei 
și minciunilor Leului. Diferența dintre noi și Aya, Leila, e că 
noi nu ne dăm bătuți. 

Cămilele au pufnit în liniștea înconjurătoare și șoaptele 
blânde ale fiului lui Haytham s-au auzit în tăcere. Seif privea 
încruntat, mijindu-și ochii pali. 

— Are dreptate, a spus el în cele din urmă. 

— Așadar Benyamin a murit degeaba, a spus Leila încet. 

Nasir și-a ferit privirea. Benyamin murise pentru prințul 
cu ochi cenușii, pentru viitorul lor sultan și pentru fratele lui. 

În ochii lui Altair, asta conta mai mult decât orice altceva. 

— A fost curajos până la capăt, a spus Altair cu solemni- 
tate. A vorbit despre tine chiar și în ultimele momente. 

Leila a închis ochii un scurt moment, relaxându-și buzele 
rujate cu carmin. 

— Nici nu mă aşteptam la altceva din partea unui Haadi. 
Acum din familia cea mai veche a Arawiyei am rămas doar eu. 

— N-o să mai fie mare lucru de spus despre Arawiya 
dacă Leul rămâne la putere, a vorbit Altair, în timp ce fiul 
lui Haytham aduna pietre din nisipul rece. Avem nevoie de 
tine. Avem nevoie de ajutor. Avem nevoie de ajutor din partea 
Alderaminului. 

Leila și-a coborât privirea în pământ. 

— Poporul meu nu va... 

— Poporul tău, a repetat Altair încet. Alderamin găzduiește 
numai o cincime din poporul tău. Arawiya este pământul po- 
porului tău. Lasă la o parte împărțirea asta în califate, Leila. 
Suntem un singur regat. 

— Nu sunt de-ai lor, Altair, a spus ea iritată. 

Filigranul de aur care-i îmbrăca urechile alungite lucea 
batjocoritor. 

Altair a strâns din dinți și locul din care îi lipsea ochiul 
parcă a sclipit. 

— Nici eu nu sunt. 

— Ce hotărăști tu să faci cu viața ta nemuritoare nouă nu 
ne impune nimic. 

Altair a râs fără veselie, privind-o. Îi venea greu să se obiș- 
nuiască să privească printr-un singur ochi. Trebuia să în- 
toarcă capul și să încline gâtul prea mult. 

— Ai fost de față în timpul primei lui domnii întunecate. 
Ştii ce urmează să se întâmple. Întunericul se va răspândi de 
la un califat la altul și oamenii vor muri. Până și safinii pot să 
moară de foame. 

A întâlnit privirea Leilei, dezamăgit de încăpățânarea ei. 

— Benyamin ar fi... 

— Nu-mi spune ce ar fi făcut și ce n-ar fi făcut, s-a răstit ea. 
E mort. Mama mea e moartă. Trebuie să înţelegi că titlul de 
califă alderă nu va avea nicio importanță când le voi cere se- 
menilor mei să vă ajute, pentru că niciun safin nu va fi dispus 
să-i ajute pe muritorii pentru care și-a dat viața familia mea. 

Vântul a suflat peste ei, jelind sufletele pierdute ale nopţii 
Era un adevăr cumplit, dar, dacă Leila ar fi semănat mai mult 
cu fratele ei, i-ar fi dat dreptate: merita încercat. Merita să-i 
adune, să se roage de ei pentru ajutor. Altair s-a întors spre 
Seif. 

— N-am să abandonez cauza noastră, dar și eu trebuie să 
mă întorc în Alderamin, a spus Seif. După evenimentele din 
noaptea asta, e limpede că Leul va încerca să distrugă inimile 
rămase. Trebuie să fiu de față ca să protejez inima și tronul. 
Ceilalți din Înaltul Cerc vor face întocmai în celelalte califate. 
Istoria e pe cale a fi rescrisă și cei din Cerc înțeleg mai bine 
decât oricine valoarea acestei oportunități. 

— Vom fi vigilenţi și, în momentul revenirii magiei, dacă 
veți izbuti, vom amplasa restrictori care să subțieze curgerea 
magiei până când toate califatele își vor dobândi stabilitatea. 

Altair nu era încă pregătit să gândească atât de departe. 
După cele întâmplate, părea caraghios să-l preocupe faptul 
că oamenii de rând nu vor putea să-și controleze afinită- 
țile. A plecat fruntea, simțind că nu avea ce face. N-ar fi re- 
ușit să-i înduplece, oricât de persuasiv ar fi fost. Safinii erau 
încăpățânați. 

— Fie ca succesul să bată în favoarea ta, Seif bin Uqub, a 


386 HAFSAH FAIZAL 


spus Altair în cele din urmă. Shukrun pentru eforturile tale. 
Și apoi nu ajunsese până aici bizuindu-se pe oameni 
sovăitori. 

Civilizaţia s-a stins, înlocuită de tălăzuirea dunelor de nisip 
luminate în albastru, și duhurile celor căzuţi se înălțau odată 
cu praful stârnit în urma lor de caii lui Altair și Nasir. Abia 
după ce au traversat granița Fortăreţei Sultanului și au intrat 
în Sarasin, Altair și-a îngăduit să respire liber, întâia oară de 
când fugiseră din palat. 

Văzuse viața stingându-se în trupurile a o mie de oameni, 
dar niciodată nu mai pierduse atât de mulți prieteni într-o 
singură misiune. Benyamin, Zafira. Aya. 

Nasir îl studia cu o privire pe care n-o mai văzuse. Așa îl 
privea Benyamin cândva. Așa privește cineva un om pe care-l 
cunoaște la fel de bine ca pe sine. 

— Oiubeai 

A spus-o în șoaptă. Altair a închis ochii. 

— Am văzut cum ai vorbit despre ea. Despre noi. Despre 
pierderi, a explicat Nasir. 

— Pe el l-am iubit și mai mult. 

— Asta ce înseamnă? 

Altair a strâns mai tare hățurile în mână și fiul lui 
Haytham s-a trezit din somn. 

— Înseamnă că nu contează ce trebuie să fac, am să o fac 
dacă, în felul ăsta, copiii regatului ăstuia blestemat vor zâmbi 
din nou. 

Zorilor le-a urmat dimineața, care s-a agăţat de marginile 
pământului pe măsură ce au pătruns în inima Sarasinului, 
unde orașele erau tăcute și pustii. De parcă spaima domnea 
pe acele străzi și groaza îmbâcsea aerul. 

— O să traversăm Munții Dancali la căderea nopţii, a spus 
Altair. 

— Şi apoi ajungem acasă? a întrebat fiul lui Haytham. 

Măcar unul dintre ei voia să-i vorbească. 

După o tăcere adâncă, în care nu s-a mai auzit decât tropă- 
itul copitelor, Nasir a privit în zare. 

— Cu cât părăsim Sarasin mai repede, cu atât mai bine. 

Deși Sarasin era vizibil mailuminos decât în momentul so- 
sirii lui Altair și a Leului, încă era mai întunecos decât restul 
regatului. Au urmat drumurile principale, evitând umbrele 
unde ar fi putut fi ascunși ifriți, uneori despărțindu-se, alteori 
oprind pentru a vizita locuinţa vreunui păianjen, mereu vigi- 
lenți. În felul ăsta, au fost văzuți de mai mulți oameni decât 
ar fi vrut Altair, printre care și o fetiță cu cioburi de gheață pe 
post de ochi, care i-a amintit de Zafira. 

Nu reușise s-o ajute. Nu reușise să-l ajute pe Nasir, care 
se retrăgea în hăul fiinţei lui interioare și se izola de lume din 
nou, pe când spiritul lui și așa frânt se deteriora încet. Era 
doar un băiat dela care lumea furase necontenit, fără să-i dea 
nimic în schimb. Altair nu mai văzuse niciun fir din umbrele 
lui de când fugiseră. 

Își înăbuşea sentimentele din nou, ferecându-și iar inima. 
Ani de-a rândul Altair îl urâse pe prinț, dar Sharr schimbase 
și altceva pe lângă cursul viitorului. Nasir se holba la rămă- 
șițele busolei primite de la mama lor la începutul călătoriei, 
plimbându-și degetul mare pe sticla ei spartă cu durerea a o 
mie de suflete pierdute. Dacă cineva i-ar fi spus lui Altair că 
fratele lui era în stare de o asemenea compasiune, de o ase- 
menea gingășie, i-ar fi râs în nas. 

— N-ai de gând să mă întrebi cum am evadat? 

Vorbea cu dezinvoltură, dar încă simțea povara cătușelor 
negre care-i îngrădiseră mișcările. 

Nasir i-a privit fără tragere de inimă încheieturile roșii. 

— Cum ai evadat? 

— Fie spus că nu mă sfiesc să mă folosesc de limbă, a spus 
Altair. 

Nasir a oftat îndelung, dar măcar prințul își îndrepta 
atenția și la altceva în afară de suferința sa. Nu aveau puterea 
Pelusiei, ca să-și grăbească călătoria; avea să fie un drum 
lung. 

— Ai ceva de zis, frate drag? 

Altair l-a văzut împărțit între dorința de a-l ignora și ne- 
voia de a-i da replica. 

A învins cea din urmă. 

— Nimeni nu vrea să audă de metodele scabroase prin care 
îți rezolvi problemele. 

— Prinţișorule, ai face bine să-ţi scoţi capul din șanțuri. 
Mă refeream la cuvinte. La farmecul meu impecabil, mai 
presus de diferențele dintre rase. 

Nasir l-a ignorat, exact ca-n vremurile vechi, dar oare asta 
îl descurajase vreodată pe Altair? 

După moartea Ayei, ifriții veniseră la porunca Leului. Erau 
mult prea mulți ca Altair să-i poată învinge în condiţia lui, 
știa prea bine. Era prea vlăguit, prea slăbit. Și emoţional, și 
fizic. 

Așa că a ridicat mâinile. Ştia că ifriții nu sunt bestii fără 
minte. A evitat să se uite la Aya, adunată grămadă pe podea 
ca o păpușă aruncată, și a făcut semn spre fraţii lor doborâţi, 
care zăceau inconștienţi. În orice caz, Altair spera că își pier- 
duseră doar conștiința, nu și viața. 

— Vedeţi ce au păţit prietenii voştri? a întrebat Altair. 

Ifriții n-au făcut decât să clipească, dar asta nu l-a în- 

curcat. Era maestru la conversațiile unidirecționale. Orice 
om nevoit să-l suporte pe Nasir trebuia să se învețe. A fost 
floare la ureche să vorbească cu ifriții 

— Să nu vă închipuiți că va fi altfel pentru voi 

Ifriții s-au oprit și au început să vorbească între ei. În cazul 
în care ar fi scăpat cu viață din chinul ăsta, Altair avea să le 
învețe limba. A clipit din ochiul lui întreg, jurându-și. 

— Uitați-vă la voi, chițcăind și fugind de colo-colo ca să-i 
îndepliniți poruncile fără să staţi pe gânduri, a spus Altair în 
continuare. 

S-au uitat la el și s-au gândit la cuvintele lui și apoi patru 
dintre ei s-au întors spre cel de-al cincilea, care în mod evi- 
dent era conducătorul trupei. 

Altair a profitat de acea fracțiune de secundă de neatenție 
și s-a năpustit la ei. A lovit doi ifriți cu piciorul și și-a vânturat 
brațele, doborând încă doi cu greutatea cătușelor, câștigând 
timp înainte ca al cincilea să sară la el cu un toiag în flăcări. 

Altair l-a țâțâit. 

— Baba nu ţi-a dat voie să mă rănești, nu-i așa? 

Ifritul a atacat, învârtind toiagul, fără să-i pese sau, mai 
probabil, fără să înțeleagă. Altair a sărit din calea lui, ridi- 
când brațele când un al doilea toiag s-a repezit înspre inima 
lui. Acesta s-a ciocnit de cătușa dreaptă, după care Altair a cu- 
prins gâtul ifritului între degete. 

S-au auzit pași dincolo de ușă. 

Altair l-a doborât și pe ultimul ifrit cu o lovitură de pumn, 
a înșfăcat bisturiul aruncat, precum și orice altă unealtă care 
i-ar fi putut fi utilă ca armă și, zăbovind numai atât cât să în- 
chidă ochii Ayei, a ieșit furiș pe hol. 

Și a dat nas în nas cu Seif. 

Altair a trântit ușa, închizând-o între ei și trupul Ayei. 

— Bin Laa Shayy? a întrebat Seif, uitându-se la ochiul lui 
lipsă și apoi ferind privirea la fel de repede. Ce-ai pățit? 


DESCĂTUȘAREA STELELOR 391 


Fiul nimănui. Altair aproape că a râs. Akhh, ce noutăţi am 
să-ţi spun, habibi. 

— Seif! a exclamat el. Ce cauţi aici? 

— Mi-am închipuit că te-aș putea găsi în nenumărate lo- 
curi, dar nu și în temnița de sub palat. 

Seif vorbea pe un ton sever. 

— Am venit în căutarea... 

— Ştiu. Frumos din partea ta să-mi sari în ajutor. 

Seif l-a privit cu o expresie ca de piatră. 

— Nu mi s-a părut că ai avea nevoie de ajutor atunci când 
Leul a luat-o pe Aya. 

Altair a încetat să tragă de legăturile cătușelor. 

— Ai crezut-o? Chiar ai crezut că o să întorc spatele rega- 
tului după câte am făcut? 

Mânia i s-a scurs lui Seif în vorbe. 

— Şi ce ai realizat? A răpit-o pe Aya pentru că... 

— Aya a murit, a izbucnit Altair. Și toți ceilalți o să-i ur- 
meze în curând dacă nu ne grăbim. Acum lasă mutrele și aju- 
tă-mă să-mi scot astea. 

— A murit? a repetat Seif șocat. 

Altair și-a plimbat degetele pe minereul negru, încercând 
să citească textul safaitic inscripționat pe el. Încercând să se 
țină în mișcare, pentru că jalea avea tendinţa să se agaţe de 
oamenii care stăteau cu mâinile în sân. 

Seif a aruncat o singură privire la cătușe și le-a rezolvat 
repede cu bisturiul și cu câteva cuvinte. Altair s-a dezechili- 
brat când minereul a căzut, descoperind benzi groase și roșii 
în jurul încheieturilor sale. 

— O să-mi rămână semne, a morrmăit el, moment în care 
în venele lui au năvălit flăcări, amenințând să erupă. 

S-a sprijinit de ce-a apucat șia strâns din dinţi de mai să-i 
crape. Pielea luilucea și dedesubtul eiardeaoluminăalbă ca o 
torță. Dacă nu avea grijă, ar fi putut să dărâme toată clădirea. 

Wahid, ithnayn, thalatha”, a numărat el în șoaptă. 

— Mergem? a întrebat Seif, dar Altair se întorsese spre ca- 
mera Leului, unde găsise ce-i trebuia, obiectul acela negru și 
ascuțit, dar nu avusese ocazia să-l fure. 

— Mai întâi trebuie să iau ceva. 


XXX 


După aproape o săptămână de călătorie, Trecătoarea Tenama 
s-a lărgit în sfârșit, intrând în califatul Demenhur, cu dealu- 
rile lui cu pante abrupte și zidăria în stil ablaq, tehnica alter- 
nării șirurilor de pietre deschise la culoare cu cele întunecate, 
un stil care nu prea îi plăcuse niciodată. Zăpada încă acoperea 
ținutul cu un înveliș alb și rece, dar aerul era diferit. Mai puțin 
usturător decât și-l amintea Altair. Se simţea gustul schim- 
bării. Al speranţei. 

Descoperise că speranța venea iute, căutând să înflorească 
în cele mai întunecate locuri și în cele mai cumplite vremuri. 
Asta simțea în Demenhur. 

— Am ajuns, a spus încet fiul lui Haytham și s-a rezemat 
de pieptul lui, tremurând ușor, ca un soldat sosit acasă. 

O rafală de vânt l-a lovit pe Altair din spate și acesta și-a 
amintit din nou de iataganele lui gemene, a căror greutate îl 
apăsase mai puțin decât îl apăsau acum fantomele rămase în 
locul lor. 

Fie să ajungeţi în mâini la fel de grijulii ca ale mele, Farhan 
şi Fath. Altair supraveghease făurirea lor și îi strecurase fie- 
rarului câțiva dinari în plus ca să graveze bin Laa Shayy chiar 
deasupra mânerelor. Nu era doar fiul nimănui, era un fiu 
mândru. 

Farhan și Fath îi fuseseră alături în cele mai grele bătălii. 


* Unu, doi, trei, în limba arabă (n.t.). 

Cu Farhan obținuse o victorie importantă împotriva armatei 
demenhune. Fath se potrivise bine în mâinile unei Vânătorese 
cu limba ascuțită când... 

Pe dinţii sultanului. 

Plecând capul pe sub ramurile dese ale unui copac mort, 
Altaira deschisimediat clapa desăgii sale, blestemând A scos 
Jawaratul, legat în piele verde și ornamentat cu imaginea în 
relief a unui cap de leu. În mijlocul lui era o gaură, rezultatul 
unei răni grave suferite de cea de care era legat, și, dacă Altair 
ar fi fost nebun și însetat după speranţă, ar fi spus că această 
carte gâfâia, chinuindu-se să respire. 

Se chinuia să respire și se refăcea singură, chiar sub ochii 
lui - sub ochiul lui Altair a oftat. 

Avea să-i ia ceva timp să se obișnuiască cu el. 

Capitolul 63 


Moartea n-ar fi trebuit să fie atât de dureroasă. Laa, ar fi tre- 
buit să fie un sfârșit. 

În orice caz, așa dădeau impresia cadavrele. Și totuși, 
Zafira zăbovea în durere chiar și în timp ce zăcea întinsă pe 
spate și ceva înțepător îi pișca nasul, în ciuda căldurii din aer. 
Îi amintea de Demenhur, unde nu scăpau niciodată de frig cu 
adevărat, oricât de zgomotos ar fi trosnit focul. 

Mai lipseau doar Baba și Umm și... 

Un șir de blesteme a răsunat în urechile ei moarte. Apoi: 

— Dacă nu se trezește în clipa asta, o plesnesc. 

Yasmine? 

— Încep să înțeleg de ce petrece timpul cu tine. 

Zafira a recunoscut tonul acela ironic și înșiruirea de cu- 
vinte iute ca fulgerul: Kifah. Ceruri mari, se pare că morții 
chiar visau. Cum altfel s-ar fi explicat că cele două prietene ale 
ei stăteau de vorbă? 

— Adică dincolo de frumusețea mea? 

Kifah cea din vis a râs zgomotos și o ușă s-a închis cu o 
bufnitură. Zafira nu-și amintea să se mai fi închis vreo ușă în 
visele ei. Poate că visele morţilor erau mai animate. 

— Văd cum ţi se rotesc ochii 

Zafira a deschis precaut un ochi și apoi pe celălalt, clipind 
ca să se apere de lumina puternică. Numai în Demenhur lu- 
mina era atât de albă, atât de orbitoare. În rest, peste tot se 
revărsa în nuanțe aurii, cu sclipiri vrăjite. 

— N... n-am murit? 

Vocea ei era răgușită. Un chip înconjurat de un păr ca 
bronzul lustruit s-a apropiat, ascuns pe jumătate sub un șal 
albastru. Ochi calzi strălucind de emoție și înconjurați de 
kohol, trăsături rotunde încruntate de grijă, frumusețea gra- 
vată pe toate fațetele pielii ei luminoase. Zafira a plecat capul, 
stânjenită deodată. Laa, frica o înțepa în piept. 

Pentru că, blestemăție, era mai ușor să fii moartă decât s-o 
înfrunți pe Yasmine. 

Prietena ei a scos un sunet între suspin și râs. 

— Mereu ai fost un cadavru ambulant. Nimeni nu e mai 
anost decât tine. 

Zafira și-a privit trupul, întins pe un covor mic, și și-a 
amintit de coada săgeții care-i ieșea din piept. De surpriza ei 
când trupul i-a fost copleșit de durere. Cum de era în viață? 
Cum de era în Demenhur? Toate gândurile i se amestecau 
între ele. 

— Cu ce sunt îmbrăcată? a întrebat ea. 

Benzi de tifon erau înfășurate în jurul părții drepte a piep- 
tului ei și peste umărul opus. Mușchii spatelui ei erau ciudat 
de rigizi, încât i-ar fi fost greu să se ridice, dar rochia ei era de 
o nuanță deschisă de galben, strânsă pe umeri și cam scurtă. 
Nu-i de mirare că-i era frig. 

— Erai pe moarte și mi-am zis că mai bine te-ai duce în- 
tr-o ţinută frumoasă. E a mea. Khara, ai rămas la fel de ne- 
recunoscătoare. Te-am curățat și ţi-am spălat părul puturos. 
Ți-am curățat unghiile alea mizerabile. Ar fi trebuit să te las 
afară, să îngheți. Asta meriti. 

Zafira s-a holbat la ea cu sufletul la gură câteva clipe, până 
când nu și-a mai putut reține zâmbetul larg și dorul și jubi- 
larea și fericirea, pentru că prietena ei era chiar aici. 

Și atunci Yasmine a izbucnit în lacrimi. 

Zafira s-a înecat de durere când Yasmine a strâns-o în 

brațe. Parfumul de flori de portocal și mirodenii i-a copleșit 
simțurile amorțite. 

Rochia albastră ca cerul îi cădea Yasminei strâns pe cur- 
bele ei generoase, accentuându-i pieptul bogat. Arăta ca o re- 
gină. Mereu avusese un aer regal, pe care-l observaseră toți 
consătenii. Era ca soarele apărut în zilele cele mai mohorâte. 
Ca bucuria ivită în deznădejdea morții. Traiul la curtea regală 
i se potrivea, chiar dacă era doar musafiră la palat, la multe 
leghe distanţă de suferința satelor vestice. 

— Lana mi-a trimis o scrisoare, a șoptit Yasmine, și am 
venit cât de repede am putut. Erai... erai însângerată și ne- 
mișcată, Zafira. Atât de nemișcată. Mi s-a oprit inima. 

Vorbea cu o voce slabă și tremurătoare. 

— Am stat cu tine. Deși au spus că nu era loc de speranță, 
am stat cu tine. 

Ce învățase Lana de la Aya? Că numai jumătate din viața 
bolnavului se datora tămăduitorului - cealaltă se datora 
speranței. 

Zafira nu știa când anume pierduse Aya puterea de a spera. 

— Dacă arcașul ar fi avut măcar jumătate din priceperea 
ta, n-ai fi avut nicio șansă. Ai avut noroc că Lana a călătorit cu 
tine ca să oprească sângerarea și să te țină în viață până când 
ați ajuns la proviziile care-i trebuiau. Te-a pus la loc într-o bu- 
cată, poruncind tuturor ca un mic general. Sărmana a leșinat 
de oboseală acum puțin timp. 

Bineînțeles că era vorba despre Lana. Zafira a simţit un 
fior de mândrie, până când Yasmine a pășit în spate și ea a 
văzut pereții familiari. Ligheanul din colț, cu marginea cio- 
bită. Oglinda cu fisura care mereu îi depărtase prea mult ochii 
unul de altul. 

Ăsta nu era palatul din Thalj. Nu era niciun palat - laa, era 
o casă de oameni sărmani. 

Se afla în camera ei. Era acasă. 

— Ce căutăm aici? a spus eauluită. 

— Se pare că exista o singură cale de a te salva și aceea se 
găsea în dulăpiorul mamei tale. 

Sau în Alderamin, și-a spus Zafira în sinea ei. Probabil că 
Aya avea o colecție de zece ori mai mare decât a mamei lor. Ya, 
Umm. Înainte, Zafira trăise cu vinovăția că nu se vedea cu ea. 
Acum fiecare apariție a chipului ei oumplea cu un gol dureros 
și paralizant. 

Amintirea faptului că e orfană era ca o rană deschisă din 
nou. 

— E ciudat să te întorci aici, nu? a întrebat Yasmine, inter- 
pretând greșit tăcerea ei. Ca și cum ai îmbrăca o rochie veche, 
spălată de prea multe ori. 

Așa era. După ce văzuse pereții netezi ai palatului și luciul 
podelelor lui, Zafira era dureros de conștientă de toate defec- 
tele casei ei. Firele întunecate de putregai care se întindeau 
de la cadrul stricat al ferestrei, pe care nu avusese bani s-o 
repare. Șifonierul cu ușile strâmbe, între care rămânea o des- 
chidere la care Lana refuza să se uite, de teamă ca nu cumva 
să aibă coșmaruri. Cadrul ușii de care Baba se rezema când le 
ura noapte bună fetelor lui. 

Zafira și-a dres glasul gâtuit. 

— Kifah m-a adus? 

— Dacă e una din Elita celor Nouă, atunci da. Te-au adus 
într-o trăsură din aia peluziană care merge nefiresc de repede. 
Dar numai ea a rămas aici. 

— Şi ceilalți? a îndrăznit Zafira să întrebe. Sunt... sunt aici? 

— Ceilalți? Doar noi suntem. Am plecat din Thalj ca să vin 
aici imediat ce a sosit misiva Lanei și asta s-a întâmplat îna- 
inte de a se întoarce Califul Ayman din Fortăreața Sultanului. 
Așa că nu știu dacă e în viață. 

Nu, nu se referea la bătrânul ăla fără minte. 

Ci la Altair, care apăruse în mijlocul unei aureole străluci- 
toare ca să-i ajute la ospățul fatal, după ce le întorsese spatele. 

La Seif, care mânuia coase ca pe mătăsurile unui dansator. 

La Nasir. 

Nasir. Nasir. 

Yasmine a înclinat capul și șalul i-a alunecat de pe umeri. 

— Și eu credeam că n-o să văd culoare în obrajii tăi nicio- 
dată. Ești bine? 

Zafira a încuviințat din cap timid, fără să-i poată întâlni 
privirea, din mai multe motive. 

— Zăpada încă nu a dispărut, dacă erai curioasă. 

Yasmine și-a privit mâinile. 

Nu, Zafira nu era curioasă. În momentul ăsta se gândea la 
Deen, ceea ce înseamnă că și Yasmine se gândea la el. 

— Ninge mai rar. Bătrânii speră că schimbarea va fi trep- 
tată, altfel califatul ar putea avea parte de inundații. 

Numele lui Deen s-a rostogolit pe vârful limbii Zafirei 

A ridicat ochii și a întâlnit privirea Yasminei, care semăna 
leit cu a lui Deen. Durerea i-a strâns stomacul. 

— Știu. 

Yasmine a spus-o pe un ton sec, încordând umerii într-o 
linie ascuțită. 

— Ştiu de mai mult timp. 

Zafira a înlemnit, închisă într-o cutie din sticlă. Cum în- 
drăznești să îţi pară rău, s-au răstit remușcările ei Cum în- 
drăznea, când vina era a ei? 

— M-am întors aici, a spus Yasmine poticnit, după ce ai 
plecat. Și m-am simțit... m-am simțit pierdută. Nu știu ce 
mi-a venit, dar m-am dus la Arz, pentru că-mi era atât de dor 
de tine, și am văzut. A... fulgerat îndărătul ochilor mei. De 
parcă deodată aș fi fost în altă parte. L-am văzut pe Deen să- 
rind în calea unei săgeți și pe demonul cu păr de aur care a 
tras-o. 

Zafira a încruntat sprâncenele. Arzul nu oferea viziuni vi- 
zitatorilor-le hrănea afinitățile, ceea ce înseamnă că Yasmine 

era clarvăzătoare. Dacă magia avea să revină, Yasmine va 
putea întrezări fragmente din viitor. 

La această descoperire, Zafira a inspirat adânc și a tresărit 
din cauza durerii înțepătoare din pieptul ei. Din cauza atmo- 
sferei schimbate din cameră. A încordării care lipsise înainte. 
Se așteptase la ea, dar nu anticipase câtă durere avea să se 
hrănească din ea. 

— lartă-mă, a șoptit Zafira și lanțul de la gâtul ei a devenit 
greu ca un ștreang. lartă-mă că nu l-am iubit destul. lartă-mă 
că a murit ca să pot eu trăi. 

Iartă-mă, iartă-mă, iartă-mă. lartă-mă. Cine o fi inventat 
niște cuvinte atât de reci, atât de neînsemnate? 

— Nu i-aș fi permis în veci să se căsătorească cu tine. Știi 
asta, nu? Dacă inimile nu bat la fel, ce rost mai are? 

Gura Yasminei era dezaprobatoare și tăioasă ca un brici, 
iar tonul ei vărsa otravă. 

Zafira și-a ţinut respirația, așteptând lovitura de bici. 

— Asta nu înseamnă că trebuia să-l omori. 

Zafira s-a holbat la ea. Prietena ei, sora inimii ei. l-au tre- 
buit toate fărâmele de voință care-i mai rămăseseră ca să-și 
păstreze chipul neclintit și stoic, să reușească să nu se sfarme 
în bucăți. N-aveau decât să fie războaie, săbiile să taie, săge- 
tile să străpungă. Nimic nu se compara cu durerea pricinuită 
de un cuvânt bine plasat. 

— Ucigașă, a spus Zafira sleită de emoții, descoperind cu 
surprindere că inima ei putea, într-adevăr, să sufere și mai 
mult. Mă faci ucigașă. E o ticăloșie fără pereche, Yasmine, 
chiar și pentru tine. 

Yasmine s-a chircit îndurerată și situaţia a devenit cumva 
și mai cumplită. Pentru că asta dovedea că își dădea seama că 
nu era adevărat, dar suferea și voia să sufere și Zafira. 

Nu vedea că Zafira suferă? Îi revedea moartea când lu- 
mina se revărsa aurie peste deșert, când un străin zâmbea 

pe stradă fără răutate, când trecea pe lângă tarabe cu fructe 
multicolore. 

— Nu l-am luat eu, a spus Zafira încet și cumpătat și - 
sfântă zăpadă, vorbea ca Nasir. 

Era mai ușor decât să țipe sau să simuleze că nu simte 
nimic. Era mai ușor să ignore arsura lacrimilor, vinovăția pe 
care se simțea vinovată că o simte. 

— Nici măcar nu l-am rugat să vină. A stat pe picioarele lui 
și a hotărât așa cum îi dicta conștiința și, dacă te așteptai să 
fiu păzitoarea lui, ar fitrebuit să-mi plătești soldă. 

Yasmine era șocată. 

— Și acum îndrăznești să-ți baţi joc de el. Să-ţi baţi joc de 
mine și de durerea mea. 

— Durerea ta, a repetat Zafira. Durerea ta. Era fratele 
tău după sânge, dar mie mi-a fost frate după alegere. Crezi 
că m-am bucurat când a murit? Crezi că mă bucur acum? 
Prietenul meu cel mai bun e mort. Părinții mei sunt morți. 
Viața mea, așa cum o știam, s-a dus. 

— Tu te auzi ce spui? a întrebat Yasmine ridicând tonul. 

A azvârlit perna și s-a ridicat. 

— Nu aud decât eu, eu, eu. 

— De parcă tu nu te-ai măritat și ne-ai părăsit pe amândoi, 
s-a răstit Zafira, înfierbântându-se la față. 

Mânia îi încețoșa mintea și o făcea să vorbească aiurea. 

— Nu pentru mine a murit, a declarat Yasmine. A murit 
pentru tine. 

— Și mi-aș dori să n-o fi făcut, Yasmine! Am trăit cinci 
ani întregi cu vinovăția pentru moartea lui Baba. Să nu-ţi în- 
chipui că toate astea îmi sunt străine. Altair... 

— Nu, a izbucnit Yasmine. Să nu pronunți numele acela în 
prezența mea. Știu că e allui. Misk mi-a spus destule cât să 
pot face blestematele de legături. 

Zafira îl urâse cândva, din cauza ideii că îl omorâse pe 
Deen. Dar, aflând că era adevărat, doar s-a întristat. Când le 

întorsese spatele la ascunzișul Leului, o crezuse cu o certi- 
tudine grea și înăbușitoare, dar când, mai târziu, a venit în 
ajutorul lor, cu fața pătată de sânge, cu încheieturile rănite și 
roșii, au cuprins-o remușcările și părerea de rău. 

Îl iubea așa cum o iubea și pe Kifah și nu putea să se învi- 
novățească pentru asta. 

— E prietenul meu, a șoptit Zafira. 

Nu așa cum era Yasmine, nu așa cum fusese Deen, dar în- 
deajuns pentru ca inima ei să nu mai fie capabilă de ură. 

— Şi voi spune numele lui Altair după cum cred eu de 
cuviință. 

Yasmine s-a întors spre ea valvârtej, dar Zafira i-a luat-o 
înainte, s-a ridicat în picioare, scrâșnind din dinți din cauza 
durerii de la rană, și a dat ușa în lături, trântindu-i-o în față. 

Pe hol, de unde trebuie să fi auzit fiecare cuvânt, Kifah a 
ridicat din sprâncene. 

— Văd că ai început deja să umbli de colo-colo. Mă bucur că 
ai revenit printre noi. 

A aplecat capul spre camera cealaltă, a lui Umm, și înă- 
untru Zafira a găsit-o pe Lana dormind sub un morman de 
pături, cu cea moale și roz pe care Yasmine i-o dăruise lui 
Umm trasă până sub bărbie. 

— Zafira? 

S-a oprit. Kifah nu o striga pe nume niciodată. 

— Datoria mă leagă de Elita celor Nouă, dar onoarea mă 
leagă de tine. Credeai că am uitat că mi-ai salvat viața? 

Evenimentele de pe Sharr păreau îndepărtate și străine, o 
poveste uitată în trecut, o aventură ce părea mai puțin peri- 
culoasă decât realitatea pe care trebuia să o înfrunte acum. 
Zafira o uitase. Altfel s-ar fi gândit mai bine înainte să lan- 
seze ultima ei săgeată. 

— 'Tăișul meu e la dispoziţia ta. Până când toate stelele vor 
fi eliberate, suntem legate una de cealaltă. 

Zafirei i-a crescut inima văzând ferocitatea din ochii ei în- 
tunecați și promisiunea ei întipărită în linia încordată dintre 
sprâncene. 

— Adică suntem prietene? 

Kifah a râs. 

— De o mie de ori. 

Şi, deși Zafira n-ar fi abandonat niciodată și sub niciun 
chip prietenia ei cu Yasmine, era o ușurare că se împrietenise 
cu cineva atât de lipsit de griji cum era Kifah, ca și când do- 
rința ei de răzbunare o cuprinsese într-atât încât nimic alt- 
ceva nu mai avea loc să dospească în inima ei. 

— Ceilalți unde sunt? 

— Te referi la prințul tău, a spus Kifah cu o încântare 
îngâmfată. 

— Mă refer la generalul tău. 

— Oi, ţi-am spus, a protestat Kifah și zgomotul râsului ei 
a trezit-o pe Lana. 

— Asta nu înseamnă că nu-l iubești. 

— Laa, și asta nu înseamnă că tu nu-l iubești pe fratele lui 
morocănos. 

Zafira simțea că e periculos să lase cuvintele să mocnească 
fără să le nege. O dezmințire i-a urcat în gât, dar a înghițit-o. 
Nu voia să fi ajuns la un pas de moarte pentru ca apoi să tră- 
iască o viață lipsită de pericole. 

Kifah a luat repede un aer serios. 

— Văd dârele alea de sânge de pe fața lui de fiecare dată 
când clipesc. Ştii ce-i mai rău? Când le-am văzut, primul meu 
gând a fost: dacă-i o minciună? 

A plecat ochii. 

— N-am mai simţit niciodată așa o rușine. 

Zafira a strâns din buze. Cele două jumătăți ale ei se răz- 
boiau între ele. O jumătate din ea știa că Altair dedicase de- 
cenii întregi acestei cauze. Refacerii Arawiyei. N-ar fi avut 

cum să urce în ierarhie și să ajungă mâna dreaptă a sulta- 
nului fără să fi comis vreo atrocitate sau mai multe. Toate 
gesturile lui erau calculate, făcute pentru binele regatului. 
Zafira știa asta - și totuși cealaltă jumătate a ei era blocată, se 
străduia să înțeleagă de ce le întorsese spatele când avusese 
atâtea ocazii să-i ajute. 

— N-am primit veste de la nimeni, a vorbit Kifah mai de- 
parte. Nici nu i-am văzut fugind, doar pe Seif, care ne-a spus 
s-o luăm spre palatul din Thalj ca să ne întâlnim acolo. A 
trebuit să facem un ocol pe aici și am avut noroc de trăsura 
Ghadei, care ne-a grăbit mersul, dar putem să ne întoarcem 
după ce-ţi revii, în speranța că o să-i găsim acolo. 

Clipele de dinainte ca Zafira să fi ajuns în pragul morții 
încă îi reverberau în minte ca un coșmar oribil, dar parcă era 
și mai rău aici, în vechiul ei cămin, printre stafiile vieții ei. 
Golurile se căscau flămânde și reci. 

Kifah a urmat-o în hol. 

— Leul n-a pierdut vremea. A anulat taxele și astfel revol- 
tele au încetat. Se vorbește chiar că în curând va fi desemnat 
un calif nou în Sarasin. Blestemăţie, n-au trecut decât patru 
zile. 

Cuvintele ei îngreunau respirația Zafirei, dar aveau sens, 
nu? Leul instigase revoltele acelea. El mărise taxele. Se opu- 
sese ca Sarasinul să capete un calif nou. Numai ca să se arate 
binevoitor după ce va fi ajuns el rege. 

A oftat. Teancul de cărți al Lanei zăcea pe perna de majlis, 
având în vârf cea mai recentă ediție din al-Habib. Haina lui 
Baba era agățată lângă ușă, dar cârligul de lângă ea era gol și 
Zafira a sesizat absența mantiei ei cu durere. Patru zile. Zafira 
a înșfăcat un șal și cizmele. 

— Unde te duci? a întrebat Kifah. 

— Afară, a răspuns Zafira, neștiind că acolo era și mai rău. 

Capitolul 64 


Asraab, așa li se spusese cândva satelor vestice din Deme- 
nehur. Înainte ca magia să fi dispărut și ca zăpada să fi pă- 
truns în viețile lor. Numele vechi însemna „miraj” pentru că 
asta erau satele răzlețe, refugii pentru beduinii rătăciți sau 
pentru marinarii în drum spre țărmul Mării Baran. 

Zafirei i se păruse mereu ciudat că acel cuvânt vechi avea 
două sensuri, celălalt fiind „fantomă. Ca și când cel care o fi 
numit satele ar fi știut că asta vor ajunge într-o bună zi. 

Un sat de fantome. 

— Încet, a strigat Kifah când Zafira a coborât împiedicat 
scările care porneau de la casa ei. 

Vocea ei avea ecouri sinistre în locul acela pustiu. 

O adiere de vânt se plimba printre ramurile uscate ale co- 
pacilor, întâmpinând-o pe Zafira - acuzând-o. Pentru că în 
toți cei șaptesprezece ani în care locuise aici, dezastrul nu se 
abătuse niciodată asupra lor. 

Până când a plecat ea. 

Senzaţia de frig a cuprins-ope loc, cu o înțepătură familiară 
în nasul Zafirei și un sfârâit pe obrajii ei, șoapte ale amintirii 
ultimei zile în care fusese înconjurată de zăpadă. Umm era 
în viață pe atunci. Yasmine zâmbea. Deen era alături de ea. O 
glugă îi acoperea capul și o mantie îi ascundea silueta. Acum 
era cuprinsă de o senzație apropiată de vertij. Ca și când ar fi 
trecut între două momente, între trecut și prezent. 

Pe vremea aceea, Zafira fusese două persoane, dar, ca să fie 
sinceră, fusese mai curând Vânătorul Demenhun decât orice 
altceva. Un mister pentru poporul ei, o carcasă goală până 
când își îmbrăca mantia. Toate îi fuseseră luate pe Sharr și în 
urma lor nu rămăsese decât carcasa aceea goală. 

Era doar Zafira. 

— Oi, e frig de îngheț. Vrei să stau și eu? a întrebat Kifah. 

Zafira a clătinat din cap. 

— Vreau doar puțin aer. 

— Aha! Ai grijă, da? a spus ea, aruncând oprivire cu înțeles 
la pieptul ei. 

Zafira i-a făcut semn cu mâna să plece. 

Cine mai era ea acum? Ce scop avea în lumea asta? 

Schimbarea plutea în aer, transformând discret razele 
soarelui, și pașii i s-au împleticit când a văzut. 

Nimicul din zare. 

Nicio umbră ispititoare, nicio negură însuflețită. O simplă 
câmpie de zăpadă continuată de mările albastre, un orizont 
văduvit de Arz. Întunericul acela care o definise. Care o aju- 
tase să devină ceea ce era. 

Acum era un arcaș fără ţintă. O fată fără cămin. Un suflet 
fără ţel. 

Zafira s-a întors și a pornit în grabă. Strada care ducea spre 
sooq era albă și pustie și șalul ei nu o apăra de fiorii care o cu- 
prindeau pe măsură ce stafiile satului ei se adunau împrejur, 
urmărind-o când a trecut de o casă, apoi de încă una. Și de a 
treia. Stafiile nu există, a spus Deen în gândul ei. 

Gheaţa îi hârșâia sub tălpile cizmelor, rece și neînduple- 
cată. Nici măcar puful zăpezii nu supraviețuise masacrului. 

Clădirile din jurul soog-ului erau cufundate într-o tăcere 
sumbră și chinuitoare. Era acea jumu'a în care avusese loc 
nunta Yasminei, un moment care părea imobilizat într-un 
trecut îndepărtat. De câte ori trecuse Zafira pe lângă feres- 

trele magazinului de dulciuri al lui Araby, supărată pe se- 
menii ei care zâmbeau și râdeau pe când frigul le aburea fie- 
care răsuflare? 

Acum le ducea dorul cu o durere adâncă până-n măduva 
oaselor. Auzea râsete-fantomă, strigătele vesele ale copiilor, 
forfota poporului ei. Făcând trei pași spre dreapta, ar fi zărit 
ușa liliachie care dădea în Bakdash. Făcând câțiva pași spre 
stânga, ar fi văzut ferestrele mari ale brutarului. 

Vântul a gemut din nou, fără a-și întrerupe tânguirea. 

— E numai vina mea, a șoptit ea, căzând în genunchi pe 
pământul cenușiu din jumu'a și udându-și hainele în zăpadă. 

Pe piatra pătată de gheață s-a auzit scârțâitul unor pași și 
Zafirei i s-a luat o greutate de pe inimă, pentru că știa mersul 
acela, pașii aceia ca niște șoapte. S-a întors ca să întâlnească 
privirea lui Nasir, să găsească înțelegere, un motiv, ceva. 

Nu era nimeni 

Trupul ei a fost cuprins de tremur. Îi era frig, groaznic de 
frig. 

Viața ei senăruise fără măcar ca ea să fi fost de față. Aceștia 
erau oamenii pe care tatăl ei o învățase să-i hrănească, să le 
poarte de grijă. Muriseră pentru că respirau. 

Îmi pare rău, Baba. 

Tăria curgea prin venele femeilor la fel de fierbinte ca sân- 
gele, așa spunea Umm întotdeauna. Asta ținea la un loc mar- 
ginile roase ale minții Zafirei, dar rezistenţa, la fel ca toate 
celelalte, avea limitele ei. 

Brusc, era prea mult. 

Zafira s-a ghemuit și a închis gura strâns, ca să-și înăbușe 
țipătul. 

Durerea i-a explodat în rană. Un strigăt i-a scăpat printre 
buze, surpând zăgazul pe care-l tot peticise de-a lungul anilor, 
fără să observe că dădea pe dinafară. O singură lacrimă a de- 
venit zece și apoi Zafira nu s-a mai putut opri 

O umbră mică a căzut asupra ei. 

— Okhti? 

— Am făcut totul. Tot ce aș fi putut să fac, a gemut Zafira. 
De ce? De ce nu a fost de ajuns? 

Lana a strâns-o la piept și, cumva, lacrimile au început 
să-i curgă și mai repede, și mai năvalnic. Ea trebuia să fie cea 
puternică. Să fie sprijinul amândurora. 

— Lumea nu are niciun drept să se lase pe umerii tăi, și to- 
tuși i-ai dăruit mai mult decât ai putea să-i datorezi vreodată, 
a șoptit Lana. De dragul regatului ai făcut ceea ce un sultan 
n-ar fi putut realiza decât cu un tron, o coroană și o mie de 
soldați. 

Tu ești adevărata lui regină. 

Parcă trecuseră zeci de ani de când Vrăjitoarea Argintie fă- 
cuse acea declaraţie. Acum Zafira nu mai era regina nimănui, 
era orfană în toate privințele. 

— Poți să plângi, a spus Lana cu blândețe. Ajută. 

Zafira a izbucnit într-un râs nervos și atunci Lana a cedat. 
A cuprins-o pe Zafira în braţe, uitând cu totul de rana pe care 
o bandajase cu atâta grijă. 

— Yaa, Okhti. Erai... zăceai și atât. Nu te mișcai, abia 
respirai. 

— Şi tu ai fost curajoasă, așa cum mă așteptam, a spus 
Zafira încet, tremurând la auzul tonului ei chinuit. Dacă n-ai 
fi fost tu, aș fi fost pierdută. 

— Dar acum ești aici. Ești aici. Și Ammah Aya a fost și ea 
de ajutor cu ceva. Ai mâncat? Nu avem cimbru, a bolborosit 
Lana, cu lacrimi șiroindu-i pe obraji, în timp ce răsuflarea ei 
scotea aburi. Dar Umm a lăsat rodie uscată la îndemână. Îți 
vine să crezi? În Demenhur nu s-au mai cultivat rodii de zeci 
de ani. Erau atât de roșii. Roșii ca sângele tău. Și am... am... 

Lana suspina încet. Mereu plânsese fără zgomot. Era 
și mai trist, cumva, lacrimile ei parcă refuzau să cadă. S-o 
părăsească. 

— Credeam că v-am pierdut pe amândoi. Nu mai face asta, 
a șoptit ea. Îmi place sunetul inimii tale. 

Zafira și-a dat seara că și ei îi plăcea, în vreme ce frigul se 
prelingea prin genunchii pantalonilor ei. Nimic nu te ajuta să 
prețuiești viața mai mult decât moartea. 

— Niciodată. Mereu, mereu voi fi cu tine. 

Sora ei încă era aici, cât se poate de vie. Zafira însăși încă 
avea aer în plămâni și, atâta vreme cât Leul stătea pe tron, 
avea un scop. Atâta vreme cât califul Demenhunului se purta 
aspru cu femeile, avea un scop. 

— Îmbracă-te, a spus Zafira deodată. 

— De ce? 

Lana s-a dat înapoi și s-a uitat la ea. 

— O, nu. Știu privirea aia. Nu plecăm nicăieri până nu-ți 
revii. Of, iar sângerezi 

— O să mă odihnesc pe drum. 

Trebuia să se întâlnească din nou cu ceilalți 

— Trebuie să ajungem la palat. 

Capitolul 65 


Deși drumul dintre satele vestice și Thalj era în mare parte 
prost, călătoria spre capitală a durat mai puțin de trei zile da- 
torită trăsurii Califei Ghada, cu roțile ei netede și scripeți și 
alte părți mobile care le grăbeau înaintarea așa cum n-ar fi 
putut s-o facă niciun cal. Dar Zafira a ratat o mare parte din 
peisaje, pentru că rana ei s-a deschis din nou și tincturile mo- 
leșitoare ale Lanei o făceau să-și piardă luciditatea din când 
în când Astfel a ratat și îmbufnarea Yasminei, dar pe aceea 
nu prea o regreta. 

În scurt timp s-a trezit rezemată de peretele tapisat al tră- 
surii și Lana umbla la bandajele ei, înfigându-i ceva subțire 
și ascuțit în piele. Trupul ei era înfierbântat, dar frigul n-o 
ajuta. 

— N-o să apuc să văd nimic, a îngânat Zafira amețită, su- 
ficient de lucidă cât să observe că vorbele ei i-au provocat un 
zâmbet Yasminei, pe care aceasta l-a ascuns imediat. 

— Mă aşteptam să ţipi, a spus Lana obosită, așezând ală- 
turi un ac însângerat. 

Privirea Zafirei s-a tulburat din nou. De la un ac? 

— i se pare că sunt bărbat? 

— Sângerezi. Khara, de asta voiam să stai pe spate și să te 
odihnești 

— Nu vorbi urât, a certat-o Zafira, după care a leșinat din 
nou. 

Focul trosnea în căminul unei încăperi mari, cu pereți albi 
sculptați cu înflorituri de dantelă și împodobiţi cu argint și 
cu mobilă tapisată în nuanţe închise de albastru, traversate 
de fire cenușii. Ferestrele erau boltite și între ele erau fixate 
torţe stinse. Nu era nici pe departe la fel de grandioasă ca 
Palatul Sultanului, dar frumusețea ei era mai puțin sinistră, 
mai puțin crudă. 

— Ai avut febră. 

Zafira s-a uitat la Yasmine și aceasta i-a întors privirea. 

— Şi ucigașii se îmbolnăvesc. 

— Așa le trebuie, a răspuns Yasmine, dar cuvintele ei erau 
apăsate de o neliniște sugrumată și supărătoare. Kifah. E... 
prietena ta? 

— Da. 

— Ah! 

— Dar nu sora inimii mele, a spus Zafira după o clipă. 

Yasminei i-a scăpat un râs surprins și ușurat, care însă 
s-a poticnit tot atât de repede, în locul lui apărând Deen cu 
pieptul sângerând. Cu un inel în mâna lui tremurătoare. 
Acționase din dragoste până când trupul îi eliberase sufletul. 

Zafira s-a încordat, așteptând ca Yasmine să vorbească din 
nou despre Altair. Sau despre faptul că Zafira era o ucigașă, că 
nu-i păsa, că-l târâse pe Deen pe Sharr și-l îngropase în adân- 
curile lui. A inspirat încet, netezind rupturile dinăuntrul ei 

— Mă străduiesc, Zafira, a șoptit Yasmine. 

Chiar se străduia. Dar Nasir o spusese bine: durerea nu 
trebuia întotdeauna să fie cucerită. Şi acceptarea ei era o mare 
realizare. 

— Mă străduiesc să mă uit la tine fără să-l văd pe el. Nu 
reușesc. Mă doare și nu reușesc. 

S-a auzit o bătaie în ușă și o fată a intrat repede cu o tavă. 
A așezat-o pe măsuța scundă și a turnat qahwa dintr-un da- 

llah aburit. Zafira a refuzat ceașca oferită cu un ușor tremur. 
Evitase cafeaua amară și ceștile acelea fără mâner de când 
fusese pe Sharr. 

— Adu-i ceai, a spus Yasmine. De mentă, dacă poți 

— Sayyida, a răspuns servitoarea cu o mică plecăciune din 
cap. 

Fata a plecat și Yasmine a privit aburii care se înălțau din 
ceașca ei. Tăcerea dintre ele era ceva răsucit, plină de ghimpi 
și colți, ciudată și străină, și Zafira se întreba dacă ar fi putut 
reveni vreodată la relația lor de dinainte. 

Totuși avea să încerce. Asta ar fi vrut Deen, și-a spus ea. 
Asta voia ea. Nu putea să-i piardă pe amândoi. 

— Ce mai face Misk? 

Schimbarea a fost instantanee. Yasmine a încremenit, ca 
o fundă strânsă deodată. Când a sorbit din qahwa, a dus de- 
getele la gât. 

— Ce e? Ce s-a întâmplat? a spus Zafira încet, nu atât ca o 
întrebare, cât ca o poruncă. 

Degetele Yasminei s-au încolăcit între ele, înfigându-și 
unghiile în pielea imaculată. 

— Yasmine, a repetat ea pe un ton sever. Unde-i Misk? 

— Ne-am certat. A plecat. 

S-a oprit cu un colț al buzelor ridicat. Un mârâit s-a în- 
câlcit în gâtul Zafirei. O părăsise... 

— Mai bine spus, l-am alungat eu. 

Ah! 

Servitoarea s-a întors și, recunoscătoare, Zafira a luat 
ceșcuța caldă cu ceai. Mânia cresta cute între sprâncenele 
Yasminei și durerea îi contorsiona buzele arcuite. Totuși 
Zafira a așteptat. Era ceva nou între ele. Prudenta din ochii 
Yasminei. Nesiguranța asta, teama că un pas greșit ar fi făcut 
ca tăcerea să rămână pentru totdeauna. 

Zafira și-a plimbat nodurile pumnului peste durerea din 


412 HAFSAH FAIZAL 


piept. Dacă dorințele ar fi putut fi transformate în realitate... 
Dacă durerea ar fi fost ca o scamă pe umăr, ușor de înlăturat... 

— Misk e contabil, mi-am spus eu. Are buzunarele pline de 
arginți pentru că oamenii negustorului de făină plătesc bine. 

Yasmine încerca să-și silească furia să pătrundă în cu- 
vinte, dar deja și-o epuizase și în locul ei rămăsese agonie. 

— Ştii ce mi-am dorit mereu. 

Zafira știa dintotdeauna: o viață normală. Părinţii ei fuse- 
seră spițeri în armată, fratele ei fusese soldat. Sora inimii ei 
dispărea în Arz în fiecare zi. Mama aceleiași surori își ucisese 
propriul soț. 

Misk promitea ceea ce-și dorise mereu: simplitatea. 

Yasmine a râs fără veselie. 

— Numai minciuni. A venit în Demenhur pentru tine. Ca 
să te spioneze. Să se împrietenească cu mine și să afle despre 
tine, despre Vânătorul Demenhun. Se aștepta să fiu măgulită 
că pe parcurs s-a îndrăgostit de mine. 

Zafira a încremenit, amintindu-și ce-i spusese Benyamin 
pe Sharr. Misk era unul dintre spionii lui - unul dintre spionii 
lui Altair. Totuși și-a ținut limba; asta-i mai trebuia Yasminei, 
să creadă că Zafira știuse despre Misk dinainte. 

— Ar fi putut să fie un criminal, un ucigaș dintre cei mai 
groaznici, și tot nu mi-ar fi păsat, numai de mi-ar fi spus ade- 
vărul, a șoptit Yasmine. 

Pentru că minciunile înfloriseră în relația dintre părinții 
Yasminei. Zafira văzuse semnele, când mama Yasminei 
venea la ei acasă, cu lacrimile trasându-și cărări pe obrajii ei. 

— Poate că nu putea. Poate că trebuia să păstreze secretul, 
și-a dat cu părerea Zafira. 

Remușcările o chinuiau din nou. Și asta să se fi întâmplat 
cumva din vina ei? 

Yasmine s-a încordat și Zafira și-a dat seama că n-ar fi tre- 
buit să spună asta. 

— Eu nu sunt în stare să țin secrete? a întrebat Yasmine. 
Pe al tău nu l-am păstrat ani în șir? Dacă secretul ar fi fost 
al meu, i-aș fi spus cu mult înainte de jurămintele noastre 
nupțiale. 

Zafira făcea fiecare mișcare încet și cu atenție, până când a 
încuviințat din cap. 

Yasmine și-a tras buza de jos în gură și Zafira ar fi vrut să 
o poată strânge în brațe. Ar fi vrut ca prietena ei să nu simtă 
nevoia să-și oțelească spinarea înaintea ei. 

— Nu mă îndoiesc că mă iubește, a continuat Yasmine. E 
bun și blând și poate că exagerez - s-ar putea să fie singurul 
secret pe care-l va ascunde vreodată, dar am pierdut prea 
multe ca acum să-mi pierd inima de două ori. Dacă chiar se 
întâmplă din nou? Dacă între noi apar mai multe secrete și 
un copil? 

A coborât vocea. 

— Eram prea tânără. Sunt prea tânără. Atât de nerăbdă- 
toare să-mi spun femeie, când sunt doar o copilă. 

O lună. De atâta fusese nevoie pentru ca un secret să des- 
partă cuplul proaspăt căsătorit. Yasmine chiar era prea tâ- 
nără. Zafira și-a amintit nunta, un moment eteric suspendat 
în timp. Intensitatea privirii lui Misk și cuvintele pe care i le-a 
spus. Mai mult decât orice altceva, Zafira își amintea că-l in- 
vidiase pe bărbatul care îi fura prietena. 

„Amărâtă” era un cuvânt prea slab ca să descrie sentimen- 
tele Zafirei. 

— Nu vorbeşti tu, a spus ea. Eşti Yasmine Ra'ad Fata fără 
regrete. 

Ultima Ra'ad rămasă. Zafira și-a strâns degetele în jurul 
inelului de la gât. Ochii Yasminei, umezi și încă precauțţi, 
le-au urmat mișcările. 

— Oamenii se schimbă când se adună de pe jos și se re- 
compun. Uită-te la tine - te-ai frânt de atâtea ori, încât abia te 
mai recunosc. 

Yasmine a dat pe gât restul de qahwa și bufnetul ceștii 
ei a fost o sentinţă în tăcere. Încă era supărată. Supărată și 
îndurerată. 

— Am căzut amândoi de acord că trebuie să petrecem 
puțin timp separați. Nu vreau să-mi iau rămas-bun. Sunt o 
persoană rea? Că nu-l părăsesc? 

Zafira a clătinat din cap, ascunzându-și ușurarea. 

— Înseamnă că-l iubeşti suficient de mult încât să îți do- 
rești să faceți relația să funcționeze. 

Yasmine a împietrit, privind într-o parte. Ce știi tu despre 
iubire? și-a imaginat Zafira că întreabă în tăcere. Tu nici n-ai 
fost în stare să-l iubești pe bărbatul care te-a iubit. Zafira a șo- 
văit. Și apoi Yasmine s-a înmuiat și i-a întins mâna. 

— Mi-e dor de el, a oftat ea. Sunt atât de furioasă, Zafira, 
dar mi-e dor de el. Mi-e dor de tine. Mi-e dor de ceea ce a fost 
între noi și de ceea ce ar putea fi. 

Afară, Arawiya se prăbușea într-o ruină mai întunecată 
chiar decât Arzul. Zafira nu știa dacă Nasir și Altair erau în 
viață. Nu știa dacă magia se va întoarce vreodată. 

Totuși și-a surprins cuvintele alunecându-i din gură, 
alergând după ceea ce fusese cândva între ele, încercând să-i 
amintească Yasminei că, deși își pierduse fratele și poate 
chiar și soțul, încă o avea pe Zafira. O va avea alături mereu. 

— Dacă am fi într-o poveste, ce s-ar întâmpla? 

Un zâmbet firav a surpat îndârjirea Yasminei, întinzând 
unul și mai larg pe chipul Zafirei. Yasmine, care nu era tristă 
niciodată, care era mereu plină de emoție și deborda de 
pasiune. 

Jucaseră jocul ăsta de nenumărate ori. Zafira aproape că 
ar fi putut schița pe buze cuvintele prin care Yasmine vorbise 
despre bărbatul pe jumătate sarazin, pe jumătate demenhun 
după care tânjise luni de-a rândul cu o patimă pe care Zafira 
nu o înțelesese niciodată. 

— Un contabil m-ar lua pe sus cu părul lui frumos și 
gustul lui rafinat. Ar fi înalt, firește, a recitat ea și Zafira, ca de 
obicei, s-a abținut să comenteze despre înălțimea Yasminei 
sau, mai bine zis, despre lipsa acesteia. Iscusit în probleme 
importante despre care tu te prefaci că nu știi nimic. 

Zafira nu înţelegea exact de dragul cui jucau jocul ăsta. 

— Și? Așa e? 

— În toate privințele, mai puțin în cea a adevărului. Urăsc 
minciunile. 

Yasmine a luat ceașca și a agitat zațul de qahwa. Nu a ri- 
dicat ochii. 

— Rândul tău. 

— Al meu? a întrebat Zafira, făcându-se mică. Eu nu am 
pe nimeni 

A tresărit când au părăsit-o cuvintele, așteptându-se în 
parte ca Yasmine să spună Oh, dar ai putea să ai. 

— Vorbim ipotetic. E un joc, a spus Yasmine, ridicând pri- 
virea la bandajele înfășurate în jurul pieptului Zafirei și apoi 
la faţa ei, iar Zafira a îndrăznit să spere: puteau depăși situ- 
ația asta împreună. 

Făceau progrese, dacă Yasmine se încumeta acum s-o 
privească. 

— O evadare din toate astea. 

Zafira a tăcut câteva clipe. Gâtul i se înfierbânta chiar în 
timp ce gândurile îi goneau în minte. 

— S-ar descurca cu arcul și cu sabia. 

Yasmine a ridicat din sprâncene. 

— Ar fi opusul meu, în toate privințele. Ar contrasta cu 
mine atât de mult, încât, dacă te-ai uita la noi dintr-un anumit 
unghi, ai observa că semănăm leit. 

Zafira nu avea visuri. Nu credea în dorințe. Nu era o fire ro- 
mantică, așa ca Yasmine, dar undeva, pe parcurs, se atașase 
de un alt suflet. 

Erau flăcări gemene, împletite de soartă. 

— Grele cuvinte, a spus Yasmine încet, din partea unei fete 
pe care n-o interesează iubirea. 

Ușa s-a dat de perete fără nicio bătaie prealabilă și o gardă 
în uniformă a pășit în spate și, cu o manieră formală și rigidă, 
a anunțat: 

— Prințul moștenitor Nasir bin Ghameq. 

Zafirei i-a stat inima. 

Yasmine a scos un icnet surprins și s-a lăsat în genunchi, 
plecând ochii când un bărbat a intrat în cameră șovăitor. 

Zafira a auzit povara răsuflării lui surprinse. Șoapta stinsă 
a numelui ei, care i-a stârnit fiori pe șira spinării. 

A observat zbaterea din membrele lui, faptul că o jumătate 
din el se avânta înainte, pe când cealaltă îl ţinea pe loc. Încă 
era îmbrăcat cu thobul strâns pe trup de la ospăț, pătat cu 
sânge negru și îmbâcsit de nisip. 

— Să mă las în genunchi înaintea ta, prințul meu? 

Prințul ei chipeș și sângeros. 

Răspunsul lui a fost o formulă magică șoptită. 

— Niciodată. 

Yasmine a scos un sunet, dar el abia a observat-o, până 
când s-a ridicat în picioare. Nasir s-a uitat la ea clipind și era 
imposibil să crezi că nu-l impresiona frumusețea ei. 

— lertați-mă, a spus el răgușit și, cu mișcări rigide, a dus 
două degete la frunte. Mă... - și-a dres glasul - mă voi întoarce 
altă dată. 

A închis ușa. Yasmine s-a întors spre ea valvârtej, cu gura 
căscată. 

— Ăsta a fost... ăsta a fost prințul moștenitor. S-a uitat la 
tine... khara. 

Yasmine s-a oprit și în încăpere s-a făcut dintr-odată foarte 
cald. 

— Într-o clipă ar fi fost în stare să rupă în bucăţi rochia 

aia... khara. Am spus ipotetic. Ceruri mari, Zafira. Deen în 
schimbul Prințului Morţii... 

— Oprește-te! 

Cuvântul aspru a străpuns aerul și porunca ei a răsunat 
în încăpere. 

— Să mă opresc? a repetat Yasmine. E... e un monstru, 
Zafira. Fratele meu în schimbul unui monstru. 

Zafira ar fi tresărit sau s-ar fi împotrivit. S-ar fi simţit jig- 
nită în numele lui. Dar Zafira trăise alături de Yasmine și ea 
însăși împărtășise aceste gânduri, că Prințul moștenitor al 
Arawiyei nu era un băiat, ci o fiară. 

Până când n-a mai fost așa. 

Yasmine a plecat și ușa a rămas închisă. Zafira s-a lăsat pe 
spate. Ce proastă fusese să creadă că o prietenie ca a lor putea 
fi reînnodată într-o singură după-amiază. 

Capitolul 66 


Pe coridor, Nasir și-a sprijinit de perete pumnul strâns și și-a 
pus capul pe îndoitura brațului. 

Văzând înălțarea și coborârea pieptului ei, îi venea să 
plângă. Vederea acelui zâmbet pe care crezuse că nu-l va mai 
vedea niciodată... rimaal. O bucurie nebună i-a reverberat în 
membre, s-a adunat în gâtul lui, i-a sufocat plămânii. Era ca 
un bețiv care în sfârșit se dezmeticea. Nasir înțelegea ce se 
întâmplase cu el și descoperirea pe care i-o provocase Zafira 
ajungând la un pas de moarte. 

Nu îndrăznea să gândească acele cuvinte. 

— Shukrun că mi-ai spus înainte să-mi dai brânci pe co- 
ridor, a spus Nasir, chinuindu-se să păstreze un ton egal. 

— M-am gândit că te-ar bucura surpriza, a spus Altair, a 
cărui față fusese curățată în sfârșit de dârele acelea groaznice 
de sânge. Că veni vorba, a fost o vizită cam scurtă. Nu știi ce 
trebuie să faci în spatele unei uși închise? 

Nasir s-a prefăcut că nu înțelege. 

— Nu era singură. 

— A, deci știi... 

— Niciun. Alt. Cuvânt, a izbucnit Nasir. 

Fiul lui Haytham se ținea și mai strâns de piciorul lui 
Altair. Nasir și-a adunat gândurile nărăvașe și le-a dat foc. 

Generalul a ridicat din umeri, mângâind distrat băiatul și 
liniștindu-l. 

— Ştii că ești prințul moștenitor și că poţi cere oricui să 
părăsească încăperea, nu? 

— La fel de bine cum și tu știi că nu-mi place să dau ordine 
în stânga și-n dreapta. 

— Nu mi-aș fi dat seama... 

— Şi eu credeam că în sfârșit am scăpat de tine. 

Kifah s-a ivit de după perdeaua bleumarin, cu lumini în 
ochii ei întunecați. 

Altair a scos un sunet ca un amestec de chicot și suspin 
gâtuit și a luat-o în brațe, ridicând-o de la podea. 

Kifah a încremenit în îmbrățișarea lui. 

— Şi mie mi-a fost dor de tine, Una din Nouă, a zis el. 

Ea s-a tras înapoi și a arătat înspre ochiul ei, ridicând din 
sprâncene fără niciun cuvânt. 

— Ce pot să spun? a întrebat Altair pe un ton nonșalant, 
care sugera tocmai opusul. Tatăl meu era gelos. 

— Sau exasperat, a spus Nasir. 

Kifah a pufnit. 

— Pe asta mi-e mai ușor s-o cred. Dar ce-a fost cu jocul ăla 
de teatru, când ne-ai întors spatele? Eram gata să îţi străpung 
capul cu sulița. 

— Știu, a spus Altair serios. Credeam că-l convinsesem că 
fiul lui îi lua partea, chiar dacă era singurul. Acum mă mai 
crezi arătos? 

Nasir și-a înăbușit un zâmbet când Kifah s-a strâmbat la 
Altair. 

— Niciodată nu mi s-a părut că ești arătos. 

— Idris? a spus o altă voce. 

Toţi patru s-au întors spre ușă, în pragul căreia apăruse 
un bărbat pe care Nasir îl văzuse printr-un foc stârnit de dum 
sihr de prea multe ori: Haytham. Jerpelit și epuizat, dar viu. 

— Baba! 

Băiatul s-a împiedicat și a fugit înspre el, iar wazirul s-a 
lăsat în genunchi, strângând băiatul în braţe și plângând 

Vechiul Nasir l-ar fi disprețuit pentru viteza cu care i se stră- 
mutase loialitatea. Fusese de ajuns să i se răpească fiul ca 
Leul să pună stăpânire pe al doilea cel mai puternic bărbat 
din Demenhur. Acest Nasir nou a fost cuprins de remușcări 
față de amândoi. Altair a avut bunul-simţ să le ofere intimi- 
tate, luând-o pe Kifah deoparte. 

Nasir nu avea asemenea scrupule. 

Haytham a ridicat privirea. 

— Sultani, a spus el, urcând tonul șovăitor. 

L-a luat de braț pe băiat. 

— În sfârșit ne întâlnim față în față, a spus Nasir. 

Gura lui Haytham a tremurat, încercând fără succes să 
zâmbească. 

— Vânătoreasa s-a uitat la tine cu respect când ai salvat-o 
la palat. De ce? 

Dacă ar fi fost vorba de oricine altcineva, Nasir nu s-ar fi 
preocupat, n-ar fi stat pe gânduri. Privirea lui Haytham a tre- 
sărit de surprindere, dar ar fi trebuit să-și dea seama că Nasir 
va observa. Dacă asasinii nu erau atenți, mureau. 

— Ne-am întâlnit de puține ori, dar știu de ani buni că 
Vânătorul nu e bărbat, a spus Haytham, alegându-și cuvin- 
tele cu grijă. 

Nasir a mijit ochii ca două despicături. 

— De unde? 

— De la fata lui Ayman. S-a lepădat de ea, dar, în ciuda 
acestui fapt, i-am purtat de grijă și i-am asigurat educaţia, 
îmbrăcând-o ca băiat. Am recunoscut semnele. 

Nasir nu știa că Ayman, califul demenhun, avea copii, da- 
rămite o fată. Oare prejudecățile califatului erau atât de su- 
cite încât copiii aproape că dispăreau? Dar acum avea sens ad- 
mirația din privirea Zafirei. Haytham ocupa o poziție înaltă și 
prin el se putea garanta că femeile acestui califat nu vor mai 
avea motive de teamă. 

— Și totuși ești un trădător, a spus Nasir. Din cauza ta a 
dispărut satul ei. Şi i-a murit mama. 

Haytham era la fel de vinovat ca Nasir. Pentru că el fusese 
cel care garantase unde avea să fie califul. El fugise în timp 
ce oamenii sufereau. Wazirul l-a tras pe Idris la el - motivul 
pentru care un bărbat atât de loial precum Haytham își dă- 
duse drumul la limbă și trădase poporul pe care jurase să-l 
apere. 

— Dacă află oamenii, o să fii ucis cu pietre, a continuat 
Nasir. 

Dacă ar fi aflat Zafira, s-ar fi prăbușit. Nasir știa prea bine 
cât de dureros era ca o privire cândva plină de stimă să o 
piardă. Nu putea să permită una ca asta. 

Haytham n-a îndrăznit nici să respire. 

— Atunci nu vom scoate o vorbă despre asta, a intervenit 
Altair. 

Amândoi s-au uitat surprinși la general. Kifah dispăruse 
și ochii albaștri ai lui Altair priveau când la unul, când la 
celălalt. 

— Nu ţi se vor șterge faptele, dar putem cădea de acord cu 
toții că moartea ta ar face mai mult rău decât bine, laa? 

Nasir a încuviințat. N-ar fi fost greu să păzească secretul. 
Știau doar ei trei, Leul și Ghameqg. Şi unul dintre ei murise 
deja. Pe vecie. Cuvântul era ca o pietricică netedă și grea. 

Afară soarele cobora printre copacii subțiri și frigul se 
adâncea. Haytham s-a folosit de capătul keffiyah-lui său ca să 
recapete un dram de stăpânire de sine și a căzut în genunchi. 
Fiul lui a înțeles situaţia și a făcut și el la fel. 

Altair a ridicat o sprânceană. 

— Cu plăcere. 

Nasir nu a spus nimic, dar când băiatul l-a privit pe furiș, 
nu s-a putut abține: a zâmbit. 

Capitolul 67 


Când Zafira s-a trezit, cineva așeza la loc pernele care căzu- 
seră în timp ce dormea. După mișcările lipsite de zgomot, și-a 
dat seama că era Nasir și a mijit ochii, pe când el a aprins tor- 
tele, a tras draperiile și a reaprins focul. Îi purta de grijă. 

Monstrul ei 

Ultima dată când îl spionase în felul ăsta, se aflau pe Sharr 
și Zafira se întreba când avea s-o omoare. Petrecuse fiecare 
clipă așteptând atingerea rece a tăișului lui. Acum aștepta 
altceva. 

— Ştiu că te-ai trezit, a spus el cu acea voce care se îm- 
pletea cu întunericul și Zafira a simțit clocotul acela familiar 
în burtă. 

S-a întins și a tresărit, simțind cum rana îi zvâcnește surd. 

— Mi s-a părut că te distrai făcând-o pe infirmierul. N-am 
vrut să te întrerup. 

— Sunt prințul, a spus el simplu, cu o notă de dojană afec- 
tuoasă în glas. 

O buclă răzleață de păr umed i se cârlionța la tâmplă și ți- 
nuta lui de hashashin era curată și îngrijită. Zafirei îi plăcea 
așa, fără turban și teaca de sabie, cu un singur nasture des- 
cheiat la qamis. Se simțea specială, cumva, pentru că Nasir 
îi îngăduia să-i vadă această latură. Ar fi fost nepotrivit să se 
prezinte așa în ochii lumii, dar pentru ea era numai bine. 

— Nu joc rolul inferiorilor mei. 

Eşti regele, a vrut ea să-l corecteze. Sultanul Arawiyei, pe al 
cărui tron stă un trădător. Dar încă nu voia să stingă lumina 
din ochii lui. Nasir s-a așezat și și-a încrucișat picioarele. 
Atingerea genunchilor lor a fost o forță devenită și mai înfi- 
orătoare când Zafira a văzut că Nasir nu și-l mută pe al lui. 

Fratele meu în schimbul unui monstru. Vorbele Yasminei, 
pline de mânie și de uluire, au făcut să-i apară un nod în 
stomac. Nu asta era Nasir. Nu mai era așa. Nu în ochii ei. 

Degetele lui au tresărit, ca și când ar fi vrut s-o ia de mână. 
Se simțea o anumită energie nervoasă în el - neliniște. 

— Parcă n-am mai respirat de când ai căzut, a spus el în 
cele din urmă. 

A plecat ochii și a închis gura. Băiatul care avea atâtea de 
spus și nu știa cum să le spună. A cărui lipsă de limbuțţie o 
criticase ea cândva. 

— O singură săgeată nu poate să mă doboare, a spus ea pe 
un ton glumet. 

Nasir a ridicat colțul gurii, înlăturând încordarea cu ace- 
eași dibăcie cu care ar fi frânt oturtă de harsha. Asta a făcut-o 
pe Zafira să-și apropie mâna de a lui cu o fracțiune de centi- 
metru. Nasir a observat. 

Zafirei nu-i stătea în obicei să viseze sau să facă orice alt- 
ceva în afara considerentelor practice. Dar, odihnindu-se 
aici, în camera asta confortabilă, fără arme și fără măștile 
Vânătorului și Prințului Morții, Zafira nu se putea abține. 

— Se spune că sufletul nu-și găsește odihna decât când își 
întâlnește perechea. Atunci se aprinde, a spus el. 

Zafirei i s-a oprit respirația când ochii ei au întâlnit cenu- 
șiul răcoros al ochilor lui. 

— Tu crezi asta? 

O simţi? întreba el. E adevărat pentru noi? voia el să afle. 
Când devenise atât de elocvent? Când găsise cuvinte cu care 
s-o taie cu fineţea unei lame de cuțit? 

A răspuns cu o voce plăpândă. 

— Vreau să o cred 

Cândva, nu voise decât să aibă grijă de satul ei, s-o vadă pe 
sora ei fericită și să scape de Arz. Să prindă un iepure sau un 
cerb, din care să se sature până a doua zi. Să știe că semenii 
ei vor supraviețui încă unui apus. Acum își dorea prea multe. 
Un sărut o făcuse să-l dorească pe următorul. Să tânjească 
după atingerea lui, oriunde. Peste tot. 

Nu știa ce gândea Nasir despre răspunsul ei, pentru că li- 
niile chipului lui erau netede, deși printre degete i se unduiau 
rotocoale de întuneric, șoptind degetelor ei ca o atingere 
moale. 

— Zafira... 

— Şşş, a șoptit ea încet. 

Nasir a tăcut, nu atât la porunca ei, cât la atingerea dege- 
telor eipe gura lui. Zafira nu voia să audă ce avea de spus Nasir 
acum. Nu voia să audă cuvintele acelea din nou: mireasa mea, 
regina mea, frumoasa mea gazelă. 

Pentru că o făceau să spere. O făceau să uite cine era ea în 
regatul acesta vast. Privindu-l în ochi, a strâns un deget și l-a 
plimbat pe buza lui de jos. Lui Nasir i s-a tăiat respirația. 

Ușa s-a dat de perete. 

Zafira și-a vârât mâna tremurătoare sub coapsă. Nasir a 
dus mâna la buze și apoi s-a holbat la degetele lui. 

— De ce nu sunt invitat niciodată la chestii de genul ăsta? 
a întrebat o voce plină de însuflețire și dezamăgirea Zafirei 
provocată de întrerupere a fost înlocuită cu alt soi de jubilare. 

Altair a intrat valvârtej, purtând un pachet învelit în pânză 
ivoar. Era curat acum, își curățase acele lacrimi de sânge în- 
grozitoare care-i mânjiseră fața. Un petic curat de culoare 
stacojie și ornat cu fire aurii îi acoperea ochiul, potrivindu-se 
cu turbanul aranjat cu grijă pe capul său. Numai el putea să 
obțină atât de repede ceva atât de extravagant. 

Zafira și-a amintit clipa când le întorsese spatele, alătu- 
rându-se Leului Cât de bine arătase atunci, cu numai o zi 
înainte de a-și pierde ochiul. Ce se schimbase într-un timp 
atât de scurt? 

— De ce nu baţi niciodată? l-a întrebat Nasir, dregându-și 
vocea răgușită. 

Altair s-a uitat la el. 

— De ce? Eraţi ocupați? Nu mi s-a părut că eraţi ocupați. 

Insinuarea răsuna limpede în glasul lui și zvâcnetul de 
pe gâtul întors al lui Nasir a grăbit pulsul Zafirei. Atinge-mă, 
șoptea vena aceea. 

Zafira a înghițit anevoie și Altair s-a aplecat, uitându-se 
încruntat la ceașca ei goală. 

— Frumos din partea ta să ni te alături în lumea celor vii, 
Vânătoreaso. 

— Aș putea și eu să-ți spun același lucru, a răspuns ea. 

Întrebările i-au urcat pe limbă. De ce ne-ai părăsit? Ce s-a 
întâmplat? 

Altair i-a cercetat chipul cu o privire luminoasă și un 
zâmbet cald și Zafira s-a întrebat dacă gropița aceea o avea de 
la mama sau dela tatăl lui. 

— Ştiam că o să-ți fie dor de mine. 

Și chiar îi fusese dor, foarte mult. Iniţial i se păruse ciudat 
că încă îi era dor de ei după ce în sfârșit se reîntâlnise cu 
Yasmine, dar se pare că inimile delicate ale muritorilor erau 
ciudate și încăpătoare. 

Și copleșite de vinovăţie. Chiar între zidurile acestui palat, 
Yasmine nutrea ură față de ucigașul fratelui ei, și totuși iat-o 
pe Zafira aici, cuprinsă de o nemăsurată ușurare pentru 
faptul că el era teafăr. 

Ceruri mari, Yasmine. Altair. 

Cum se face că zeci de ani trăiseră atât de departe unul de 
altul și acum, când furia și durerea și dorința de răzbunare 

ardeau în venele surorii inimii ei, ținta acelei înfocări se afla 
pe același coridor? De parcă n-ar fi avut destule pe cap, Zafira 
trebuia acum să se asigure că n-aveau să se întâlnească. Că 
drumurile lor nu se vor întretăia. 

Și-o închipuia pe Yasmine în toată splendoarea ei micuță 
cățărându-se pe el cu ură și sete de omor, în timp ce Altair 
căsca gura la frumusețea ei. Altair și-ar fi cerut iertare, Zafira 
își dădea seama, dar n-ar fi fost de ajuns. Oricât de mult ar fi 
rugat-o să-l ierte, n-ar fi putut să i-l aducă înapoi pe Deen și să 
vindece gaura din inima ei. 

Numai trecerea timpului putea să facă asta. 

— Îmi pare rău pentru ce s-a întâmplat cu Aya, a spus 
Zafira încet. 

Lui Altair i-a căzut faţa și ochii i s-au umbrit de istovire. El 
și Benyamin fuseseră apropiaţi; era de așteptat ca și Aya să-i 
fi fost prietenă. 

Dacă Zafira ar fi acceptat să-și trăiască zilele cu mâinile 
pătate de sângele Ayei, s-ar mai fi întâmplat toate astea? 

Kifah a intrat, a trântit ușa și s-a uitat la fiecare. 

— Oi, există vreun motiv pentru care zăbovim în ape în 
care probabil că n-ar trebui să zăbovirn? 

Toți trei au ridicat privirea. Kifah a repetat întrebarea cu 
o înălțare tăcută a sprâncenelor. Capul ei era proaspăt ras și 
scalpul îi lucea. 

— Suntem o zumra. Împreună am vânat flacăra, am găsit 
lumina în întuneric, dar mai avem multe de făcut, nu? Acum 
o dezlănțuim. Eliberăm stelele, sfărâmăm întunericul care 
ne ține închiși și înapoiem lumii splendoarea ei de altădată. 

Zafira a inspirat adânc, de parcă așa ar fi putut să asimi- 
leze speranța din cuvintele ei. Oare Kifah se hotărâse să nu 
plece cu califa ei? 

— Și servim o porție de răzbunare, bineînţeles. 

Altair a plecat capul. 

— Ai vorbit ca o adevărată qa'id. 

Kifah i-a aruncat o privire piezișă. 

— Cumva mă pui peste tine? Ştii că un qa'id conduce gene- 
ralii, nu? 

Altair a rânjit și Kifah a oftat chiar înainte ca el să des- 
chidă gura. 

— Nu mă deranjează să pun femeipeste mine. 

Altair și vorbele lui ciudate, cu două tăișuri, despre care 
Zafira ar fi vrut s-o întrebe pe Yasmine. 

S-a întors spre ea cu o privire severă și i-a întins pachetul 
din mâini. 

— M-am gândit că ai vrea asta înapoi 

A dat la o parte pânza ivoar, descoperind o carte legată în 
piele verde. Jawaratul. 

Zafirei i s-a oprit respirația. Un val de emoții a năvălit 
peste ea când și-a strâns degetele în jurul lui, amintindu-și 
ce dorise cartea de la ea data trecută. Să-l omoare pe Leu. Să-l 
rupă în două. Zafira a închis ochii împotriva ferocității nesă- 
buite pe care i-o stârnise. Kifah nu părea încântată, dar nu a 
spus nimic. Nasir o privea atent. 

Știau că această carte se folosise de ea ca să vorbească, dar 
cât de diferit ar fi reacționat dacă ar fi aflat până unde se în- 
tindea influența ei? Numai Altair era senin, ca și cum nu știa 
nimic. 

Zafira a luat Jawaratul în poală, de parcă ar fi vrut nespus 
să-l țină în mâini. 

— l-am simţit pulsul, a spus Zafira, încercând să le dis- 
tragă atenția. Al Leului. 

S-a gândit să le povestească despre amintire, despre pie- 
trele care îl loviseră pe tatăl lui până la moarte, dar nu și-a 
găsit cuvintele. Nu i se părea în regulă. Laa, ca și în cazul le- 
găturii ei ciudate cu Jawaratul, se întreba cu teamă cum ar fi 
privit-o. Cu mai multă frică. Ca și când Zafira n-ar fi fost de 
încredere. 

Și, sfântă zăpadă, neîncrederea Yasminei îi era de ajuns. 

O mie de întrebări s-au ridicat în tăcere odată cu sprânce- 
nele lui Altair. 

— Tu, dragă Vânătoreasă, nu mai ești de mult oița nevino- 
vată pe care am întâlnit-o pe Sharr. 

Jawaratul a murmurat același gând. Ceruri mari, cât de 
pustie se simţise fără el. Îi lipsise profund și Zafira știa cu 
certitudine că îi lipsea și Leului, cu tot cu tronul și cu noua 
lui putere. 

Pentru că Leul avea să fie veșnic robit cunoașterii care-i 
lipsea. 

Și nouă ne-a fost dor de tine. 

— Chiar și după ce a câștigat atâtea, o să-l caute în con- 
tinuare, a spus ea, plimbând degetele pe coama de leu înflă- 
cărată. Cunoașterea cuprinsă în Jawarat e nesfârșită și Leul 
probabil că n-a descifrat decât o mică parte din ea. 

Nu-l vrem. 

Dacă o carte ar fi putut să se bosumfle, Jawaratul exact 
asta făcuse. 

Erai atât de nerăbdător să pleci, și-a spus Zafira în gând, cu 
o oarecare satisfacție. 

Fapt pe care îl regretăm. Am greșit când te-am părăsit. Când 
te-arn silit să accepţi o soartă nedorită. 

Faptul că Jawaratul își cerea iertare a debusolat-o. Își 
înclina capul, ceda înaintea ei. Și Zafira, istovită cum era, a 
căzut imediat în îndoială. 

Jawaratul a oftat. 

— Poate că-l va căuta la un moment dat, dar între timp va 
apela la Marea Bibliotecă, a spus Altair. 

Zafira văzuse o mare parte din Arawiya în misiunea 
asta, dar nu și interiorul bibliotecii pe care tatăl ei o lăudase 
cândva. Pardoseli de alabastru, rafturi lucitoare pe care erau 
îngrămădite suluri nenumărate, organizate după o rânduială 

pe care puțini o știau. Acelor câțiva oameni li se spunea bibli- 
otecari. Sulurile îl interesau pe Baba mai puţin decât cărțile 
rare și scumpe, pentru că legarea lor nu era o muncă ușoară. 

Ar fi adorat Jawaratul. 

— Cunoașterea îi e vecină acum, când e rege, dar s-ar putea 
să avem probleme și mai mari Dragul meu baba crede că 
magia ar trebui să rămână în mâinile celor puternici. Și prin 
asta se referă la sine. Va distruge inimile. 

Despre Leu se puteau spune multe, dar nu și că era risi- 
pitor. În orice caz, avea să pornească în căutarea lor. 

— Nu asta va fi prioritatea lui Pentru noi inimile sunt in- 
utile și se află în siguranță la minarete, a remarcat Zafira. Nu 
are niciun motiv să le pună înaintea efortului de a consolida 
puterea tronului, pe măsură ce vestea încoronării se răspân- 
dește. Vrea să fie iubit de popor. 

Așa cum l-a iubit tatăl lui. 

— Și acum e momentul cel mai prielnic. Zăpezile se topesc 
în Demenhur, pământul își revine în Pelusia. Regatul se în- 
toarce la starea de dinainte, datorită nouă, și el se va folosi de 
asta în avantajul său. Apoi, când oamenii vor fi mulțumiți și 
toleranți, va face loc pentru ifriți. 

Zumra s-a holbat la ea. Ea nu-și amintea să mai fi simţit o 
asemenea căldură în Demenhur. 

Altair a plescăit din buze. 

— O să mă prefac că n-ai spus că tatăl meu vrea iubire. 

— Are dreptate, a spus Nasir și Zafira a rămas nemișcată 
sub greutatea privirii lui cercetătoare. 

Nasir știa că Leul venise în camera ei când se aflau în casa 
Ayei -îi spusese chiar ea. Văzuse relația dintre ea și Leu chiar 
și înainte de asta. Pe Sharr. 

— Nu putem să umblăm de colo-colo adunând inimile, a 
continuat el. Minaretele sunt cele mai sigure, mai ales dacă le 
protejează Înaltul Cerc. 

Apropo de Înaltul Cerc... 

— Seifunde-i? a întrebat Zafira. 

— În Alderamin, a răspuns Altair. Am pierdut-o pe califa 
alderă, mama lui Benyamin, și acum, când Seif n-o mai are în 
grijă pe Aya, locul lui e acolo. Va proteja inima alderă și o va 
ajuta pe sora lui Benyamin, Leila, să-și ocupe tronul. 

A oftat adânc. 

— Ce-i mai rău în situația asta e că niciun demnitar nu 
va divulga masacrul. Din motive întemeiate, firește, dar asta 
înseamnă că toţi cei care n-au fost de față la ospăț nu se vor 
îndoi și nu se vor teme de Leu. 

Zafira începea să înțeleagă consecințele ospățului abia 
acum. Sultanul era mort și locul lui fusese luat de un rege au- 
toproclamat, dar, într-o anumită măsură, califatele fuseseră 
mereu independente. Baia de sânge dărârmnase acest sistem, 
răspândind o stare de frică și incertitudine pe care niciun 
conducător nu avea dreptul s-o împărtășească supușilor săi. 

— N-are rost să ne plângem de milă, a spus Kifah cu în- 
dârjire, încrucișându-și brațele la piept, pe când Nasir arunca 
lemne în cămin, privind discret la rana Zafirei. Ne trebuie 
inima aia. Și dacă Leul s-a grăbit atât de tare încât te-a lăsat 
de capul tău -i-a adresat lui Altair o privire cu înțeles, la care 
acesta a răspuns mimând indignare -, atunci poate că i-a 
scăpat și altceva. 

Altair a întins buzele într-un zâmbet larg. 

— Ar fi asta. 

Bint Iskandar. 

Nu acum, s-a răstit ea în gând Altair a strâns degetele în 
jurul mânerului negru al unui pumnal vârât într-o teacă le- 
gată de piciorul lui și l-a scos. Era negru până-n vârful lamei. 

Zafira mai văzuse pumnalul ăsta periculos. În mâinile 
Leului. În aer. Lovind-o pe Vrăjitoarea Argintie. 

— Pumnalul negru al Leului, s-a minunat ea. 

— Chiar el, a spus Altair, întorcându-l în mâini pe o parte 
și pe alta, cu o privire absentă. 

Zafira l-a privit cu atenţie. 

— Pentru el te-ai întors. 

Altair a zâmbit și Zafirei nu i-a scăpat licărul de ușurare 
din ochiul lui. 

— Eşti mereu perspicace, Vânătoreaso. Într-adevăr, pentru 
asta m-am întors, după ce Nasir mi-a spus că mama noastră 
nu putea să se vindece. Întâmplarea face că minereul negru 
îți ia puterile. Ai văzut cât de puțin l-a afectat săgeata ta. 
Există vrăji care-i protejează pe cei care le rostesc, făcându-i 
pe cei vrăjiți să fie imposibil de învins. Atât timp cât inima îi 
furnizează magie, nu putem să-l rănim. Și, până nu-l rănim, 
nu putem să luăm inima. Akhh, îmi plac dilemele astea. 

— Şi pumnalul negru ne poate ajuta să-i luăm puterea, a 
concluzionat Kifah, bătând ritmic din picior. Ar fi trebuit să 
mă întrebi pe mine. 

A plimbat mâna peste pumnalele cu fulgere vârâte în teci 
pe brațul ei. 

— Am minereu negru. 

Altair s-a uitat la ele. 

— Minereu negru pur, Una din Nouă. Vezi luciul ăsta ar- 
gintiu? În pumnalele alea a fost amestecat cu oțel. 

Kifah n-a părut surprinsă. 

— Ar fi trebuit să-mi dau seama că orice lucru făcut de 
tatăl meu e o porcărie. Atunci să nu-l pierzi. 

— Eu n-am obiceiul să-i dau Leului artefacte importante, a 
spus Altair glumeț. Îl voi păzi bine. În camera mea. 

Zafira a plecat capul. 

— Ca să folosim pumnalul, ar trebui să ne apropiem de el, 
a spus Nasir, trecând cu vederea ironia. 

— Oi, Zafira s-a dus și i-a simţit pulsul, a spus Kifah, vrând 
să-i liniștească grijile, și Zafira și-a aţintit ochii în ceașca ei 
goală. 

— Nimeni n-a spus că va fi ușor, a zis Altair, punând pum- 
nalul în teacă. Dar acum avem o şansă, pe când înainte nu 
aveam niciuna, și avenitvremea să luăm înapoi ce-i al nostru. 
Și al tău, Nasir. Nu te teme -o să-ți și lustruiesc tronul. 

Nasir i-a aruncat o privire. 

Ascultă de noi, bint Iskandar. Inima i se împotriveste, dar în 
curând va fi coruptă de el. 

Jawaratul a așteptat ca Zafira să-i priceapă cuvintele. Ea 
și-a lăsat mâinile pe copertă și în locul confuziei s-a ivito con- 
cluzie îngrozitoare. 

După ce e coruptă, nu va mai putea sta într-un minaret. 

Ceilalţi au tăcut. Kifah și Nasir s-au încruntat la carte. 
Altair a holbat ochii. 

— Ce nu mai poate sta într-un minaret? a întrebat Nasir, 
încordându-și maxilarul. 

— Inima, a soptit Zafira, prea pustiită, prea îndurerată ca 
să-i mai pese că Jawaratul se folosise iar de ea. Nu mai avem 
timp. 

— Ce înseamnă asta mai exact? a întrebat Kifah cu aceeași 
groază care deodată împânzea întreaga încăpere. 

Încremenise ca o pasăre îngropată în zăpadă. 

— E o inimă de silah. Menită să trăiască în trupurile lor 
sau în minaretele create de ele. Nu a fost creată ca să stea în 
trupul cuiva pe jumătate ifrit, pe jumătate safin. 

Primul ei gând a fost să nu se încreadă în Jawarat, după ce 
văzuse dibăcia cu care manipula, fura amintiri și-i exploata 
pe ceilalți. Dar era logic, nu? Era ca și când ai fi pus un peste 
într-un vas gol și te-ai fi așteptat să supraviețuiască. 

— Asta înseamnă... ceruri mari, trebuie să ne întoarcem 
acum, a spus ea, altfel toate eforturile noastre o să fie zadar- 
nice. Marea Baran. Sharr. Găsirea Jawaratului. 

Deen. Benyamin. 

— Şi Aya va fi făcut ceva mai grav decât să-i dea magie, a 
spus Nasir încet. 

Altair s-a așezat. 

— Va fi distrus magia definitiv. 

Capitolul 68 


Zafira își spunea că se potrivește. Că un safin își dedicase 
viața remedierii prăbușirii Arawiyei, pentru ca apoi jumă- 
tatea lui să facă pe dos. 

AT fi trebuit să lanseze săgeata când Aya l-a luat de mână 
pe Leu. Ar fi trebuit să sară pe pământ și s-o rupă în bucăţi 
pe Aya cu mâinile goale. Nu mai vedea decât sânge: Aya se 
căznea să respire, cu gâtul sfâșiat. Degetele Zafirei erau pline 
de sânge stacojiu. 

O parte din ea era scârbită de gândurile astea. 

Asta îți doreai. 

Jawaratul a îngânat-o cu adevărul lui. Când îi arătase 
nimicirea cumplită a satului ei, încerca să îi urmeze dorin- 
tele. Tocmai asta împletise în gândurile ei acum. Camera se 
învârtea și îi era greu să vadă printre spintecăturile roșii și 
furioase. Un sunet liniștit ca un tors de pisică s-a auzit de la 
cartea din poala ei și ceva... 

Ceva s-a frânt în bucăți. 

Altair s-a ridicat iute de la masa scundă cu un țipăt: 

— Sunt bine! Sunt bine! 

Ceașca goală a Zafirei se transformase în două jumătăți si- 
metrice de lut. Despicată în două, așa cum se întâmplase cu 
bărbații din viziunea ei 

— Asta cum s-a întâmplat? a întrebat Kifah încruntată. 

— Probabil că deja era spartă, a spus repede Zafira. 

S-a chinuit să-și astâmpere pulsul înnebunit, ca și când 
ceilalți l-ar fi auzit și ar fi știut că ea spărsese ceașca. 

— Şi-i trebuia doar puțin timp ca să se rupă în bucăți, a 
spus Nasir privind-o, nicidecum referindu-se la ceașcă. 

A așezat cu grijă Jawaratul departe de ea, dar ceața nu s-a 
risipit. Laa, era din ce în ce mai rău, tăciunii mâniei se conto- 
peau într-o flacără, răpindu-i gândurile. 

Tu ai făcut asta, a șuierat ea în gând. 

Laa, bint Iskandar. Tu ai făcut-o. E violenţa pe care ai dorit 
s-o abaţi asupra safinei. 

— Tre... trebuie să plec, a spus repede Zafira. 

A încercat să se ridice, dar s-a clătinat amețţită și Kifah a 
trebuit s-o apuce de braţ. 

— Poate că ar fi mai bine să te așezi la loc, a propus Altair 
cu blândețe. Trebuie să ne formulăm planul. 

Zafira a clătinat din cap. Avea nevoie de spaţiu ca să poată 
gândi. Să ordoneze gândurile care se înghesuiau în capul ei. 
Dacă ar fi rămas cu ei, singura ei contribuție ar fi fost sânge 
și omor și alte atrocități la care nu voia să ia parte. Ce se în- 
tâmpla cu ea? Ea era fata care jelea după iepurii pe care-i 
prindea, care le cerea iertare în timp ce le tăia gâtul. 

— Te duc la sora ta, a spus Kifah fără să observe nimic. 

Da, Lana o va ajuta. 

— Akhh, sunteți două? a observat Altair. 

Zafira a dat ochii peste cap și ușa s-a închis cu zgomot. 
Kifah a condus-o pe un coridor și apoi pe încă unul, lat și li- 
niștit, cu bolți care din loc în loc o îmbiau cu perdelele date la 
o parte. 

— Ai cunoscut-o pe Yasmine, a început să vorbească Zafira. 

Prietena ei era undeva, pe unul dintre coridoarele astea, și 
o ura pe Zafira pentru inima ei trădătoare, știind că din cauza 
ei murise ultimul membru al familiei ei. 

Kifah a încuviințat din cap, cu un zâmbet pișicher jucân- 
du-i în colțurile gurii. 

Zafira nu l-a luat în seamă. 

— Așa că știi cum arată. Şi... ei bine, am nevoie de ajutorul 
tău ca să mă asigur că nu se întâlnește cu Altair. 

Kifah n-a făcut decât să dea din cap, zâmbind și mai mult. 
Văzând privirea încruntată a Zafirei, a ridicat din umeri. 

— Se poate să fi auzit din greșeală vreo două vorbe în 
timpul... îmm... reuniunii voastre. 

Zafira și-a încordat sprâncenele într-o linie dreaptă. 

— Îţi poţi închipui? a continuat Kifah cu o privire visă- 
toare. N-am petrecut mult timp cu ea, dar, Guljul blestemat, 
ar fi perfecţi unul pentru altul. 

Clipitul lent al Zafirei s-a transformat într-o strâmbătură 
când a înțeles ce insinua Kifah. 

— E măritată, a spus ea pe un ton sec. Și Altair l-a omorât 
pe fratele ei. 

Kifah doar a ridicat iar din umeri când au cotit pe coridor. 

— S-au întâmplat altele și mai ciudate. 

— Zafira? 

Yasmine a ieșit dintr-o cameră de parcă ar fi fost chemată 
de conversaţia lor, cu un șal în mână. 

Părul îi cădea în bucle proaspăt spălate, care-i sărutau 
obrajii 

Kifah a ridicat din sprâncene. 

— Parcă trebuia să te odihnești, a spus Yasmine. 

S-a uitat când la una, când la alta, mijind ochii 

— Mă odihneam, a răspuns Zafira, dând să se apropie de 
ea. 

Frica a țintuit-o locului 

— Mă duc să mă vădcu Lana. 

O ușă s-a trântit pe holul alăturat și au izbucnit râsete, 
nereținute și gălăgioase. Oroarea a apărut pe loc în stomacul 
Zafirei, cuprinzând-o. 

— Să fi văzut ce faţă aveai, habibi 

Nu-i nimic, și-a spus ea. Yasmine nu-l știa pe Altair după 
tonul vocii. Numai după nume. 

— Sunt întotdeauna bucuros să-ţi fiu pricină de veselie, 
Altair, a venit replica exasperată a lui Nasir. 

Zafira s-a uitat la Kifah și Kifah s-a uitat la Yasmine. 

Poate că, dacă ele n-ar fi fost aici, Yasmine n-ar fi sesizat 
nimic. Dar neliniștea lor o neliniștea și pe ea. A înlemnit și 
Zafira a observat momentul precis în care a înțeles și trăsă- 
turile chipului ei s-au contorsionat pline de mânie și ură, cu 
ochi scânteietori și furioși. 

Khara. 

— Ştii, a spus Kifah senin, poate că Yasmine ar putea să te 
ducă ea la Lana, ce zici? Eu... eu trebuie să plec. 

— Unde să pleci? s-a răstit Yasmine, dar Kifah deja alerga 
înapoi, salutându-le cu două degete ale mâinii. 

Yasmine și-a adunat abaya și a fugit după ea. 

Acum o părăseau amândouă. 

— Stai! a strigat Zafira. Cu mine cum rămâne? 

Kifah a cotit pe coridor, dispărând. Yasmine n-a privit în 
urmă. 

Fă ceva, toanto! Zafira s-a încordat și s-a lovit cu degetele 
peste rană, țipând din cauza durerii subite. Yasmine a înce- 
tinit, dar nu s-a oprit. 

— Akhh, Una din Nouă, ce atâta grabă? a exclamat Altair, 
apropiindu-se. 

Zafira a șuierat din nou, pentru orice eventualitate. 

Yasmine a întors privirea spre ea. 

— Acum ce mai e? 

— Lana, a icnit Zafira, apucându-se de piept, în timp ce 
sângele înflorea pe bandajele ei. 

Poate că jocul ei era puțin prea teatral. 

— Cred că mi s-a deschis rana iar. 

Yasmine a ezitat, ruptă între imboldul de a se duce după 
Altair și dorința de a o ajuta pe prietena ei sângerândă. Zafira 

aproape că s-a strâmbat, dar, în loc de asta, s-a îndoit de mijloc 
și s-a proptit cu mâna de perete. 

— Yasmine! 

— Bine! s-a stropșit ea. Vin. 

Zafira a răsuflat ușurată. Altair merita toată greutatea 
mâniei Yasminei, dar nu acum. Mai târziu, după ce se vor fi 
încheiat toate, avea să facă chiar ea prezentările. 

Yasmine a bombănit până când au ajuns la ușa Lanei și 
a abandonat-o pe loc, dar Zafira nu s-a supărat. Își făcuse 
treaba. A pășit în camera plină de rafturi cu sticluțe mici - un 
adevărat arsenal de provizii medicale - și a zărit-o pe Lana, 
aproape invizibilă în razele îmbietoare ale luminii de seară. 

Camera semăna cu restul palatului: sculptată într-un alb 
umbrit de culori cenușii și accentuat de nuanțe argintii pe 
măsura mobilei de un albastru-închis, dar aici pluteau mi- 
rosurile atâtor ierburi, încât nasul Zafirei nu putea distinge 
niciunul, în afară de cel de rozmarin, care ei nu-i plăcuse ni- 
ciodată, dar după care Lana fusese întotdeauna înnebunită. 

Parcă îi stătea bine Lanei să pună stăpânire pe o cameră 
care nu era a ei. Nici acasă nu putuse să doarmă vreodată în 
camera lor, ci preferase să se ghemuiască pe perna de majlis 
din hol și, preț de o clipă, Zafira n-a putut decât să stea în 
pragul ușii, privind strălucirea părului și curbura lină a 
obrajilor surorii ei, luminate de lumina aruncată de focul care 
trosnea în cămin. 

Îi amintea de casă, înainte să fi pornit în călătoria spre 
Sharr, când Lana se rugase de ea să rămână, spunând că 
magia nu însemna nimic fără Zafira. 

Acum magia putea să dispară. Fără să se mai întoarcă 
vreodată. 

— Ai venit! a exclamat Lana, sărind în picioare. 

Mâinile ei erau pătate cu cerneală. Abia atunci Zafira și-a 
dat seama că adusese Jawaratul cu ea. Teama ei era ca o vi- 
peră care-și înfigea colții în ea și o amorțea. 

— Tocmai scriam niște notițe. Despre cum ai supraviețuit. 

— Mă bucur că experimentul tău a reușit, a spus Zafira pe 
un ton sec. 

Ne place de ea, bint Iskandar. 

Zafira l-a ignorat sau, mai bine zis, a încercat să-l ignore 
- simţea ceva înăuntrul ei, o presimţire cam ca atunci când 
furtuna se învolbura în zare. 

Lana a zâmbit pișicher, dar apoi s-a încruntat, îngrijorată. 

— Eşti bine? 

Zafira s-a grăbit să încuviințeze din cap. 

— E vorba de carte, nu? 

Lana se holba la Jawarat cu fascinație și teamă. 

— Te porți ciudat când o ai la tine. 

— Mă... 

S-a oprit când s-a auzit o bătaie și ușa s-a deschis înainte 
să apuce vreuna dintre ele să răspundă. Lana a privit peste 
umăr și imediat și-a netezit părul cu o mișcare nerăbdătoare 
a mâinii, lăsând o dâră de cerneală pe tâmplă. Zafira a dat 
ochii peste cap. Sfântă zăpadă. 

— Ne vedem cu cineva special? a șoptit ea. 

Lana a săgetat-o cu privirea. 

— E băiatul pe care l-a salvat Ammah Aya. 

Zafira s-a întors spre ușă, tresărind când i s-a întins rana. 
Noul-venit era mic și mergea cu pași șovăitori, cu umerii 
aplecați ascunși de o mantie. Brusc, Zafira, era din nou acasă, 
holbându-se la oglinda ei pătată înainte să plece la vânătoare. 
A recunoscut totul, până la capul acoperit cu glugă și aplecat 
al nou-venitului. 

— Ăsta nu-i băiat, a șoptit Zafira. 

Erau la palat, unde locuia califul. Unde locuia Haytham. A 
pus indiciile cap la cap. 

— Eşti copila aceea. Eşti fata califului. 

Tânăra a tresărit ca o căprioară și gluga ei aplecată cu grijă 
s-a dat pe spate suficient cât să descopere doi ochi frumoși, 

holbaţi de spaimă. A ridicat fruntea ca pentru o demonstraţie 
tremurătoare de sfidare, strângând din buzele ei pline. Zafira 
a descoperit uluită că fata nu era cu mult mai tânără decât ea, 
poate că erau chiar de aceeași vârstă. 

Lana a sărit împleticit în picioare. 

— Khara, ești fată? 

Zafira s-a întors iute spre ea. 

— Ai grijă cum vorbești. 

Lana și-a îndreptat privirea mânioasă spre Zafira. 

— Cum de ai știut? 

— Mă așteptam ca răspunsul la întrebarea asta să fie 
evident. 

— Cum te cheamă? a întrebat Lana, întorcându-se spre 
fata deghizată. 

Vorbea pe un ton neîncrezător, înăsprit de durere. 

— Qismah, a spus fata cu o voce domoală ca prima zăpadă. 

I-a aruncat o privire Lanei, dar parcă îi venea mai ușor să 
plece ochii în pământ. 

— Îmi... îmi pare rău că nu ţi-am spus. Numai Ammu 
Haytham știe că sunt fată. 

Zafira s-a întrebat ce fel de viață ducea Qismah. Haytham 
îi purta de grijă, dar ce însemna pentru Qismah faptul că tre- 
buia să-și ascundă adevărata identitate? Se considera aducă- 
toare de năpaste, așa cum se credeau multe dintre femeile din 
Demenhur? 

— Şi... și Baba. 

Poate că modul în care a vorbit despre tatăl ei, cu rușine și 
ezitare, a stârnit mânia Zafirei. Era un cor în craniul ei, săl- 
batic și strident. Jawaratul îl anima cu șoaptele lui, amintiri 
ale modului în care o priveau bărbaţii din califatul ei. În care 
priveau femeile. Zafira a strâns din dinţi, alungând furia, 
spunându-și să se liniștească, pe când cartea stătea nevino- 
vată în poala ei, de parcă nu i-ar fi îndrumat gândurile. 

I-a zâmbit fetei, observând asemănarea dintre ea și bă- 
trânul calif. 

— Haytham spune că ești o discipolă bună. Eşti foarte cu- 
rajoasă, dacă faci ceea ce faci. 

Jumătatea de zâmbet a lui Qismah a dispărut repede. 

Era nedrept ca niște fete atât de tinere să fi trecut prin 
atâtea încât să înțeleagă societatea atât de bine. Cândva, 
Zafira ar fi afișat același zâmbet efemer. Și-ar fi spus că asta 
și asta și asta erau de ajuns. 

Ajunge. Lumea era o cutie în care se închisese singură și ar 
fi fost o prostie s-o lase și pe fata asta să facă la fel. 

— Tronul tău va fi al tău, a promis Zafira. 

După ce Leul va fi învins și Arawiya nu o să se mai clatine 
pe buza acestei prăpastii periculoase, avea să o ajute. Destui 
oameni știau cine era Zafira, iar Haytham, cu poziția lui 
înaltă, va ști să facă ce trebuia. Avea să le ajute. Poporul ar fi 
trebuit să știe deja cât de sucite erau vorbele califului. Dacă 
nu știau, aveau să învețe - altfel ea însăși le-ar fi băgat pe gât 
adevărul. 

— Eu... a dat să spună Qismah și a încheiat încuviințând 
din cap. Shukrun. 

Fata califului și-a luat inima în dinţi și i-a aruncat o privire 
Lanei, apoi, într-o încercare evidentă de a face ceva, a aruncat 
lemne în foc, pășind înapoi când acesta a sfârâit, și gluga i-a 
alunecat și mai mult de pe cap. 

Atunci Zafira a văzut părul lui Qismah - tuns scurt, ca al 
unui bărbat, cu cârlionți întunecați care luceau cu scânteieri 
arămii. Bineînțeles, Kifah era cheală, dar asta era ceva obiș- 
nuit în Pelusia. În Demenhur, cu cât femeile aveau părul mai 
lung, cu atât erau considerate mai frumoase. Nimeni n-ar fi 
îndrăznit să ridice cuțitul la părul unei femei. Era la fel de ne- 
potrivit să-l tunzi cum era să te prefaci că ești bărbat. 

Tunsoarea era un gest rușinos. 

O furie lichidă a înlocuit sângele din venele ei, arzând 
mai fierbinte decât flacăra cea mai albastră. Abia mai simțea 
zvâcnetul rănii. 

Lasă-ne să răscumpărăm faptul că te-am părăsit. Îţi vom 
face pe plac. 

Va muri pentru faptele lui. 

Zafira nu știa al cui era gândul ăsta, al cui jurământ ardea 
sclipitor. Sărise în picioare. Avea Jawaratul în mână și agi- 
tatia îi frământa oasele, lupta împotriva imboldurilor lui și 
pierdea, pierdea. Nu era haosul pe care ajunsese să-l recu- 
noască și împotriva căruia învățase să reziste. Era o nevoie 
fierbinte de a răsplăti. De a ispăși. Și a luat-o prin surprindere. 

Nu știa unde se terminau gândurile ei și unde începeau 
cele ale Jawaratului. Buzele Lanei au conturat numele ei, dar 
Zafira n-a auzit nimic. Qismah a fugit îndată, cu chipul ei 
frumos contorsionat de groază. Coridorul a zburat pe lângă 
ea ca prin ceaţă. 

Abia când Zafira a ajuns înaintea a două uși duble mari, 
strângând Jawaratul la piept, a înțeles unde se ducea și peri- 
colul îi deschidea calea. 

Capitolul 69 


O bună parte din ființa lui Altair se hrănea din refuzuri și 
un astfel de refuz a prins viață în clipa în care Jawaratul le-a 
împărtășit mesajul lui sinistru prin Zafira. Refuza să creadă 
că inima uneia dintre mătușile lui minunate se stingea înne- 
grită în trupul tatălui său. 

Pe dinții sultanului, ce arbore genealogic avea familia lui! 

În orice caz, avea să stoarcă ce putea din situaţia asta. 
Căuta în disperare un chibrit cu care să aprindă un foc sub 
dosurile demnitarilor, ca să le câștige ajutorul, și asta găsise 
în această nouă revelație. 

— Ce spune Ghada? a întrebat Kifah în timp ce Altair des- 
fășura misiva califei peluziene. 

— Dacă răspunsul ar fi fost afirmativ, nu ţi-ar fi trimis o 
scrisoare, a spus Nasir, ascuțindu-și sabia. Doar e în celălalt 
capăt al holului, ce naiba! 

— Abia aștept să fii încoronat ca rege tu, cu priceperea ta 
fără seamăn de a stârni speranțe, fratele meu drag, a spus 
Altair tărăgănat. Aia o să fie o zi tare mohorâtă. 

Reacția lui Nasir a fost să strângă posac din buze. 

Prințul avea dreptate, dar Altair a citit misiva cu voce tare, 
de dragul lui Kifah. 

— Numai Pelusia apără Arawiya de foamete. Nu putem 
să aducem urgiile Leului asupra noastră cu bună-știință. Cu 
stimă, Ghada bint Jund. 

— Măcar e o justificare mai bună decât a califului zaramez, 
s-a consolat Kifah. 

Trestia aia de om nici nu oferise vreo justificare. 

Asadar asta era. Doi califi refuzaseră să se alăture efor- 
turilor lor de a-l învinge pe Leu. Leila se ducea să preia 
tronul mamei ei în numele Alderaminului, pe când tronul 
din Sarasin încă era gol, pentru că bărbatul cel mai potrivit 
pentru misiunea asta murise înainte să-l preia. 

Altair a dat ușile în lături și a ieșit pe coridor, zărind o 
slugă care-și arunca migdale în gură. 

— Oi, tu de colo! Unde sunt Haytham și Ayman? Repede, 
repejor. 

Băiatul a răspuns cu un gest pentru care ar fi fost deca- 
pitat dacă i-ar fi fost adresat lui Nasir. Dar Altair era doar un 
general și băiatul îl slujea pe calif. 

— Chiar așa? a tărăgănat Altair. Du-te imediat, țâncule! 
Din porunca adevăratului sultan. 

— Adevăratul sultan, a repetat Nasir când Altair a pășit 
înapoi în cameră. 

— Dacă tu nu vrei să faci ceva util cu titlul tău, o s-o faceu. 

Altair și-a frecat barba. 

— Ce putem să mai facem? Să punem de-un ospăț frumos? 
Să aducem câteva trupuri care să ne țină de cald? 

Lui Nasir i s-au înroșit urechile. 

— Kifah, dragă? a strigat Altair. 

Kifah și-a strâns sulița. 

— Amintește-mi să verific urechile lui Nasir data viitoare 
când apare Zafira, bine? 

Kifah a rânjit, moment în care a intrat Haytham, cu 
keffiyah-ul lui în carouri alunecat într-o parte. În urma lui a 
intrat o servitoare cu o tavă. Aroma de alune și condimente 
a qahwei a cuprins încăperea, trezindu-i simțurile lui Altair, 
pe când fata îi turna o ceașcă dintr-un dallah de argint, între- 

rupând tăcerea cu curgerea stingheră a cafelei, după care i-a 
întins un platou pe care se afla o prăjitură cubică cu miere, pe 
care Kifah a șterpelit-o îndată. 

— Zafira încă nu s-a întors, le-a amintit Nasir în timp ce 
Haytham se așeza. 

— E o fată în toată firea, a spus Altair ca să-l liniștească. 

În ceea ce-l privea pe el, Altair nu se putea gândi decât la 
prăjitura aia, sclipitoare și moale și care nu ajunsese în gura 
lui 

— Știe pe unde să se întoarcă. 

S-a încruntat la wazirul demenhun. 

— Unde-i Ayman? 

— Momentan e ocupat cu alte probleme, a spus wazirul. 

Singurele situații în care explicația asta era de ajuns erau 
acelea în care omul era în dormitorul lui, ocupat cu treburi 
care categoric n-aveau legătură cu odihna. Altair a ridicat 
sceptic din singura lui sprânceană vizibilă. 

Umerii lui Haytham s-au lăsat și dezamăgirea i-a coborât 
colțurile buzelor. 

— Refuză să vină... Refuză să se vadă cu voi 

Lesne de înţeles. În fond, Altair era generalul care condu- 
sese mai multe armate împotriva lui Ayman. Nici el n-ar fi 
vrut să se vadă cu bătrânul ăla dacă ar fi pierdut. 

— Am venit în numele lui, a spus Haytham și și-a dres 
glasul, arătându-le o legătură de misive. Am primit mai 
multe rapoarte. 

— Să le auzim, a spus Altair, aplecându-se în față. 

Haytham i-a împins o coală de papirus acoperită cu un 
scris îngrijit. 

— Orașele mai mici din Sarasin au căzut pradă 
întunericului. 

— Deja? a întrebat Altair. 

Nu se așteptase ca tatăl lui să acționeze atât de repede. 
Abia apucaseră să se întremeze. 

— Neva fi mai greu să călătorim, a spus Kifah, în capul că- 
reia rotițele se învârteau mai repede decât mecanismele pelu- 
ziene. Avem de gând să ne întoarcem la Fortăreața Sultanului, 
nu? Dacă Sarasin a fost acoperit de umbre, nu se poate să nu 
întâlnim ifriți acolo. Întunericul nu-i degeaba. Creează un 
cămin pentru neamul lui. 

— Ce-i cu califul ăsta nou? a întrebat Nasir, lovind cu de- 
getul pe misivă. 

— Ah, da! a spus Haytham. L-au desemnat pe califul ales - 
pe Muzaffar. A fost de față la ospăț. 

Degetele lui Nasir s-au făcut albe pe măsuța scundă și 
Altair și-a amintit momentul acela, cu luni în urmă, când 
prințul primise ordinul de a-l asasina pe vechiul calif al 
Sarasinului 

— Muzaffar e mort, a spus Nasir. L-am văzut întins în 
balta propriului sânge. 

Haytham nu părea surprins. 

— Am simțit și eu că evenimentele nu se potrivesc. Leul nu 
are niciun motiv să desemneze pe cineva atât de îndrăgit cum 
e Muzaffar. Chiar dacă ar fi avut motive, nu cred că omul acela 
ar fi stat cu mâinile în sân în timp ce ifriții năvăleau în ținu- 
turile lui. Poate și mai grav de atât, au fost văzute mai multe 
trupe de sarazini îndreptându-se spre Fortăreața Sultanului 
Bănuiesc că sunt întăriri 

Kifah se juca cu pumnalele ei cu fulgere. 

— Dacă oamenii susțin că Muzaffar a urcat pe tronul 
Sarasinului, nu există decât o explicaţie: un ifrit a luat chipul 
lui 

Altair și-a trecut mâna peste față. 

— E o soluție aproape perfectă, a observat Nasir. Sarazinii 
sunt potoliți, atât armata de oameni, cât și cea de ifriți sunt 
supuse califului și califul e supus Leului 

— Ai spus „întăriri”. Întăriri pentru ce? a întrebat Kifah. 
Împotriva noastră? Are o părere prea bună despre conducă- 

torii noștri dacă-și închipuie că vom porni la atac cu patru 
armate. 

Undeva, pe trei coridoare diferite, Ghada stătea cu Elita ei, 
califul zaramez moțăia și Ayman lenevea odihnindu-și oasele 
străvechi. Lui Altair îi venea să-i apuce de umeri și să-i scu- 
ture, să le vină mințile la cap. 

Haytham a frunzărit misivele. 

— Am trimis și câțiva oameni care să cerceteze împrejuri- 
mile Palatului Sultanului. 

Nasir împărtășea surpriza lui Altair. Se pare că în Arawiya 
exista măcar încă opersoană competentă pe lângă el. 

— Au raportat doar o mână de santinele, prea puţine ca să 
poată rezista unui atac în forță. Dacă Leul chiar crede că am 
putea năvăli peste el cu o armată, de ce rămâne cu atât de pu- 
tini oameni? 

— Magie? a presupus Kifah, vârând în gură încă o prăji- 
tură cu miere. 

Altair s-a strâmbat. 

— Există vrăji cu care se pot crea bariere de protecție, 
a chibzuit el. Asta ar fi trebuit să folosiți voi în Fortăreața 
Sultanului ca să-l împiedicaţi pe Leu să ia Jawaratul. 

Încă îl apăsa vinovăția acelui moment, oroarea care l-a cu- 
prins când a văzut cartea în mâinile tatălui său. 

— Chiar asta am făcut, până când am rămas fără sânge, a 
spus Kifah. 

Povestea era încheiată acum. Recuperaseră Jawaratul și 
asta era tot ceea ce conta. 

— Am primit totuși și o veste bună, a spus Haytham, în- 
tinzându-i o misivă care părea să fi fost acoperită cu zăpadă 
de prea multe ori. În Fortăreața Sultanului s-au adunat forțe 
rebele. 

— Rebeli? a întrebat Kifah, luând coala îmbibată. 

— E foarte posibil să ni se alăture. 

Să ni se alăture. Nouă. Lui Altair îi plăcea cum vorbea 
wazirul. 

— Depinde de motivul pentru care se răscoală. 

Nasir era optimist, ca de obicei. 

— Și totuși e o armată, a spus Altair, răsfirând misivele pe 
masă. 

S-a uitat la harta agățată pe perete, la liniile cenușii și la 
râurile bleumarin. Dungile argintii ale palatelor întărite cu 
forța armelor și a magiei, conturul unduios al Marii Biblioteci. 

Marea Bibliotecă. 

Altair s-a îndreptat de spate și a luat un toc de trestie. 

— Adunaţi-vă, copii. Am un plan. 

Capitolul 70 


Existau oameni care meritau iertare și o șansă nouă și alții 
care meritau doar să sufere pentru faptele lor. Califul Ayman 
al Demenhurului, spunea Jawaratul, aparținea categoriei din 
urmă. 

Zafira se împotrivea acestei idei, pentru că era o Vânăto- 
reasă și o fată, o orfană și o soră. Nu o judecătoare. 

Nedreptăţile trebuie îndreptate, a îngânat Jawaratul. Te vom 
ajuta. 

Era o luptă lipsită de speranță împotriva unei voracități 
căscate și fără fund, a unei pofte care n-ar fi putut fi stăvilită 
în veci. Asta simţea și Leul, a înțeles ea, când tânjea după cu- 
noaștere. Când căuta răzbunare pentru ceea ce îndurasetatăl 
lui. 

A îndrăznit să ascundă astfel o copilă? 

Zafira nu știa dacă gândul era doar al ei sau al Jawaratului. 
Sau dacă el doar găsise sticluța din adâncul ei în care ținea 
închis tot ce o înfuria și o băuse. Califul greșea de ani întregi. 
Minciunile lui se răspândiseră în califat, pătrunseseră în 
fibrele vieților lor. Prin ce era diferit momentul de față? Ce 
stârnea setea de omor în venele ei? 

Ale lor? 

Suntem una și aceeași persoană. 

Ușile duble erau încuiate, lemn alb, pur ca inima ei. A râs 
de analogia asta. Deschide-le. Să le deschidă? Ar fi fost o risipă 

de dum sihr să-l folosească pentru a deschide uși. Prin gând 
i-a trecut fulgerător capul tuns al lui Qismah. Ochii ei plecați. 
Chiar și propriii ei umeri plecați. 

O dungă roșie s-a despicat în palma ei și lacătele s-au 
deschis. 

Nu vom mai aștepta schimbarea. O să o aducem noi. 

S-a încordat, hotărâtă. Ușile au zburat. Prudenţa i-a șoptit 
din străfundul capului, vipera aceea care aducea frică s-a 
apropiat, iar ea... 

— Qifi 

Două gărzi au sărit în poziție de drepţi, strigând amân- 
două odată, dar ce proastă s-ar fi oprit? 

O durere ascuțită i-a străbătut palma și Zafira a ridicat 
braţele. Gărzile s-au prăbușit, moarte. Moarte? A încremenit, 
privind în jur ameţită, de parcă tocmai s-ar fi trezit din somn. 
Pieptul ei bandajat o durea. Unde era? Unde erau Qismah și 
Lana? 

Santinelele doar se odihnesc. Uită-te la ele, bint Iskandar. 

Luciditatea ei s-a risipit și a simțit că se privește pe sine 
de la distanță. Gărzile zăceau pe podea, înălțând și cobo- 
rând piepturile foarte lent - dormeau, așa cum o asigurase 
Jawaratul. 

O mână invizibilă a condus-o de-a lungul unei camere, 
apoi în încăperea următoare, pe sub bolți late ca niște găuri 
de cheie care n-aveau să-și găsească niciodată cheia potrivită. 
Luna se revărsa în spaţiile acelea și lămpile solitare i-au lu- 
minat calea până la o încăpere. 

Și aici, înaintea unui pat cu platformă acoperit cu blănuri 
scumpe, stătea califul din Demenhur. 

Cu asta răscumpărăm abandonul nostru. Bucură-te de 
dreptatea pe care o înfăptuim. 

— Tu, a spus califul surprins. Vânătorul. 


* Stai!, în limba arabă (nt.). 

Ah, cât îi lipsise disprețul pe care bărbații califatului îl în- 
dreptau asupra femeilor. 

Ultima dată când o văzuse pe Zafira - când se afla pe co- 
rabie, pornind spre Sharr, și le-a dezvăluit tuturor identitatea 
ei -, ochii lui ardeau de mânie. Acum ridurile de pe fața lui 
erau mai pronunțate și lumina din ochii lui bruni se estom- 
pase. Stima pe care i-o arătase cândva, când o crezuse băiat, 
dispăruse. 

Zafirei nu-i păsa. Laa, îi era milă de el și de mintea lui prea 
mărginită. 

— Am adus Jawaratul și așa te uiţi la mine? s-a răstit ea. 
Nu ai aflat că a căzut Arzul? Că nisipurile din Sarasin au de- 
venit iarăși aurii? Că zăpezile din Demenhur se subțiază? 

— Şi? a întrebat el. 

Cuvântul acela mic, înecat într-o viață întreagă plină de 
prejudecăți. 

— Şi ce? Ai încetat să crezi în refacerea Arawiyei în clipa în 
care ai aflat că sunt femeie? 

Califul nu s-a clintit. 

— Dezastrul s-a abătut asupra satelor vestice la scurt timp 
după ce ai plecat, Vânătorule. La scurt timp după ce ţi-ai dat 
jos gluga. 

De ce mai încerca să vorbească cu el? De ce credea că poate 
să-l facă să înțeleagă? 

Pentru că așa ești. 

Zafira a încremenit și o durere tăioasă i-a spintecat cra- 
niul. Vocea aceea nu fusese a Jawaratului. Ci a Yasminei și a 
Lanei. Era vocea lui Umm. 

Nu, bint Iskandar. Pentru unii oameni raţiunea nu există. 
Deplângi pierderea virtuţii când noi ţi-am oferit putere? 

Jawaratul avea dreptate. 

— Spune-mi numele, a spus ea încet, cu o voce care nu-i 
aparținea întru totul. 

Califul a făcut un pas precaut în spate. 

— Cum ai trecut de gărzi.. 

Zafira a râs. 

— Uită-te la tine. Jalnic. Ți-e frică de o femeie. 

Frica lui era atât tangibilă, încât ar fi vrut s-o adune într-o 
sticlă și s-o savureze mai târziu - laa. Zafira nu era un moD- 
stru. Nu se juca cu prada ei așa cum ar fi făcut un leu cu un 
șoarece. 

— Ai furat viitorul unei fete și ai făcut ce ai vrut cu el, a spus 
ea. 

Sau poate că vorbise Jawaratul. I s-a împăienjenit vederea. 

— Despre cine vorbești? 

— Despre fiica ta. Despre toate fiicele Demenhurului. 

Califul a înghiţit în sec, zgomotos. 

— Gărzi! 

Zafira a început să râdă, moment în care două gărzi au nă- 
vălit în cameră. 

— Sayyidi? au întrebat ei. 

Amândoi s-au oprit brusc când au văzut-o. Săbiile lor lu- 
ceau în lumina lunii, ezitând la vederea unei fete neînarmate 
care le oprea loviturile. Poate că ar fi plecat. Poate că s-ar fi 
mulțumit cu sperietura pe care i-o trăsese, dacă n-ar fi văzut 
satisfacția de pe chipul califului 

Mulțumirea de sine cu care știa că ea, o tânără femeie, 
pierduse. 

Vrei să dăruiești tronul unei fete cu drept asupra lui, i-a spus 
Jawaratul. Circumstanţele sunt în favoarea noastră. 

Durerea i-a mistuit palma. Ceva îndrăzneț și furios i-a 
copleșit privirea, de parcă mila ar fi fost un concept cu totul 
străin de ea. A ridicat mâna. 

Având martoră doar luna, Zafira a coborât pumnul. Agonia 
a spintecat încăperea și urletele au izbucnit ca un cântec în 
capul ei. Noaptea a vărsat sânge stacojiu, răsunând de țipete. 

Acesta e bărbatul, despuiat înaintea lumii. Devenit jumătăţi 
ale întregului lui. 

Zafira era busola tăioasă, călită de Leu și mânuită de 
Jawarat. 

Era ruinare, era distrugere și era nespus de încântată de 
asta. 

Capitolul 71 


Nasir și Altair au năvălit pe coridor, buimăciți de țipăt. Lana 
a apărut alergând dinspre celălalt capăt, ținând ceva în mână, 
dar Kifah a fost cea care și-a făcut loc printre ei și a deschis 
ușile duble. 

Vocea ei uluită s-a auzit dinăuntru. 

— Guljul blestemat. 

Nasir a oprit garda care se repezea în cameră, cu umerii 
apăsați de un presentiment amar. Haytham avea să vină 
după ei îndată ce-l va fi verificat pe băiatul lui. 

— Nu lăsaţi pe nimeni să intre. Nici măcar pe wazir, a po- 
runcit Nasir. 

Garda a dat să protesteze. 

— Din ordinul adevăratului sultan. 

Încuviințând din cap fără tragere de inimă, garda a bari- 
cadat ușile în timp ce zgomote de pași tunau pe coridoare. 
Nasir a trecut pe lângă Altair și Kifah și s-a oprit înaintea 
dormitorului somptuos. 

Sânge. Năclăia blănurile sure, păta covorul alb, băltea pe 
dalele late. Trei bărbați zăceau mutilați, rezemați de pernele 
menite pentru odihnă. Sorți mai crude decât moartea. 

În ciuda situaţiei, Nasir a fost ușurat văzând că Zafira nu 
era aici. 

— Au fost... 

Kifah s-a înecat, întorcându-se spre Altair și îndoindu-se 
de mijloc. 

— Tăiați în două. 

Nasir a surprins o mișcare cu colțul ochiului și a scos iata- 
ganul în clipa în care o siluetă a apărut din umbre și a pășit 
în lumina lunii. 

Senzaţia i s-a scurs din membre. 

Zafira. 

Tinea în mâini Jawaratul, care rânjea malefic în întuneric. 

Ceilalţi au încremenit, dar ea s-a uitat numai la el și pri- 
virea i-a fugit de la șocul de pe chipul lui, pe care n-a reușit 
să-l ascundă suficient de repede, la iataganul pe care n-ar fi 
trebuit să-l scoată. 

Înțelegerea a răsărit în gheața neîmblânzită a ochilor și 
astfel au ajuns înapoi printre ruinele de pe Sharr. Ea a ridicat 
bărbia, expunându-și gâtul, ca și când i-ar fi invitat sabia. 

Sau l-ar fi provocat. 

Din palmă îi picura sânge și o sticluță goală zăcea la pi- 
cioarele ei. Dum sihr. De ce? a vrut el s-o întrebe. În clipa în 
care Altair îi dăduse Jawaratul mai devreme, în ziua aceea, 
Nasir a văzut sclipirea din privirea ei și freamătul membrelor. 
Ştia că se folosise de vocea ei ca să vorbească, dar niciodată nu 
se așteptase la așa ceva. 

Lana a sărit prima. A țâșnit în față și a vârât o cârpă la 
nasul Zafirei înainte ca ea să poată reacționa. Zafira s-a 
zbătut câteva clipe, după care a căzut în brațele surorii ei și a 
închis ochii încet, răsfirând genele în lumina lunii. Lana s-a 
chinuit s-o țină și Nasir a așezat-o ușor pe podea, întinzând-o 
în partea cea mai curată a încăperii. 

Zafira respira liniștit, în contrast cu zbuciumul dinăun- 
trul lui. 

— Mi-am dat seama că ceva nu e-n regulă când a plecat de 
parcă nici nu m-ar fi cunoscut, a spus Lana încet. 

A ridicat cârpa umedă cu o mână tremurătoare. 

— De aceea am venit cu asta. 

Nasir a dat la o parte părul de pe chipul Zafirei. Îi venea să 
smulgă Jawaratul dintre degetele ei moi și să-l azvârle în foc. 
S-a întors însă către ceilalți, care încă nu seclinteau din cauza 
șocului. 

— Tot ce s-a petrecut rămâne între pereții acestei camere. 

— Ai înnebunit? a șoptit Altair răgușit. Nu-i nevoie s-o 
spui. E și prietena noastră. 

Nasir a fost surprins de ușurarea cu care a oftat. 

— Dar nu putem nega ce a făcut, a adăugat Altair. Nu-i 
puțin lucru să-l omori pe califul Arawiyei. 

— Şi eu am omorât un calif. 

Altair i-a aruncat o privire cumplită. 

— Erai în toate minţile când ai ucis... 

S-a auzit o alunecare umedă și un fleoșc înfiorător când 
măruntaiele unei gărzi au căzut pe pardoseală. Lui Nasiri s-a 
întors stomacul pe dos. Lana s-a uitat de aproape. 

— uncalif, a continuat Altair, strtâmbându-se. Dacă ea 
ar fi fost în toate mințile, n-ar fi făcut niciodată una ca asta. 

— A fost tăiat în două, blestemăţie! a exclamat Kifah înne- 
bunită. Au fost tăiați toți. 

— Daţi vina pe altcineva, a propus Lana, cu un calm ciudat. 

S-au întors spre ea. 

Lana nu s-a lăsat. 

— După câte a făcut Zafira... 

— Vom da vina pe un ifrit, a spus Nasir. De care ne-am des- 
cotorosit înainte să deschidem ușile. E o crimă suficient de 
violentă încât s-o creadă gărzile. 

Era mult mai credibil decât adevărul. 

Lana a atins Jawaratul îngândurată, de parcă ar fi ascultat 
o melodie pe care ceilalți n-o sesizau. 

— Și n-are nimic la cap. A fost mâna Jawaratului. 

— Atunci i-l luăm. Î ţin eu, a spus Altair. 

Lana l-a tras la ea. 

— Singura cale de a vindeca pe cineva de otravă e să folo- 
sești chiar otrava. Nu putem să i-l luăm cu de-a sila, a insistat 
ea. Ar înnebuni 

— Șipânăcândva învăța să-l stăpânească, va fi capricioasă. 

— Până când va învăța să-l stăpânească, va fi periculoasă, 
a mârâit Kifah. 

Lana a clătinat din cap, privind rămășițele califului fără 
să clipească. 

— Mereu a fost furioasă. Dacă aţi fi trăit sub domnia lui și 
ați fi trăit așa cum a trăit sora mea, ați ști că Ayman a chemat 
asupra sa sfârșitul ăsta cu mult timp în urmă. 

Cineva a izbit în ușă. Fără îndoială, alte gărzi. 

— N-am să uit niciodată ziua în care am văzut-o întâia 
oară, când am aflat că Vânătoreasa altruistă nu era o mască, 
că așa era ea cu adevărat, a spus Kifah clătinând din cap. Dacă 
o să ajungă irecuperabilă din cauza cărții ăleia, așa cum ar 
putea să devină în curând inima furată de Leu, atunci propun 
s-o distrugem. 

— Cu prețul vieții ei, a mârâit Nasir. 

Kifah a tăcut, ca și când ar fi uitat acel fapt teribil, apoi, pe 
un ton bine cumpănit, a spus: 

— Eu mai curând aș muri deo mână milostivă decât să tră- 
iesc o viață monstruoasă. 

Nasir i-a aruncat o privire lui Altair și s-a îngrozit când în 
ochii lui a văzut lucind ceva asemănător unei încuviințări. 
Zafira făcuse ceva greșit, oribil de greșit, dar Nasir, mai mult 
decât oricine altcineva, înțelegea dorința de a primi o a doua 
șansă. El înțelegea cum era să vrei să o iei de la capăt cu cri- 
mele șterse, curat, fără a fi judecat. 

Asta îi dăruise ea. În ochii ei era un băiat, pe când toți 
ceilalți vedeau în el un monstru. Chiar dacă lumea întreagă 
și toate cele cuprinse în ea ar fi renunţat la Zafira, el n-ar fi 
abandonat-o. 

— Nu i-l ia nimeni, a hotărât Nasir. 


Lana îl urmărea, radiind de ușurare. 


— Nimic nu e definitiv pierdut, nu? 

Nasir a deschis ușa cu piciorul și a întins-o cu grijă în patul 
ei, fără să se sinchisească de faptul că Lana îl vedea cum îi 
pune o pernă sub braț și-i netezește hainele. Lana strângea 
Jawaratul la piept și, oricât l-ar fi durut inima să-l lase cu ea, 
Lana avea dreptate. Fata a așezat cartea departe de Zafira și 
s-a cuibărit lângă sora ei, fără niciun cuvânt. 

Nasir abia acum observa cât de chinuită fusese Zafira. În 
somn, cutele dintre sprâncenele ei se neteziseră și buzele ei 
încordate erau suple. 

Viaţa lui era plină de pierderi și de durere și refuza s-o 
piardă din nou. 

Pe coridor a dat nas în nas cu o fată - cea pe care o mai vă- 
zuse alături de Zafira. Era scundă precum Kulsum, cu forme 
mai generoase, cu ochi ca de căprioară, ascunși sub gene grele 
de culoarea mierii. 

Nu s-a bucurat văzând că Nasir închide ușa de la camera 
Zafirei. 

— Doarme, a spus el. 

Fata a mijit ochii, neîncrezătoare, pentru că încă nu aflase 
de atac. Laa, credea că Nasir fusese în camera Zafirei pentru 
alt motiv decât să-i întindă trupul nemișcat pe pat. 

Vocea ei ar fi putut fi melodioasă, dacă n-ar fi fost plină de 
ura cu care Nasir era obișnuit. 

— Dacă o rănești... 

Nasir n-a așteptat să termine. 

— Dacă o rănesc, voi aduna toate armele care-mi stau la 
dispoziție și ţi le voi întinde la picioare ca să-mi faci ce vrei 
cu ele. Dacă o rănesc, mai curând mi-aș smulge singur inima 
decât să mai respir vreodată. 

Fata a tăcut. Nu mai privea încruntată. 

— Înţelegi? a spus el. 

— O iubești. 

A scos cuvintele ca peun cuţit subțire: nu-i venea să creadă. 
De parcă i-ar fi fost imposibil să conceapă că Prințului Morţii 
îi păsa de cineva. 

Nu, nu o iubea. Denumirea potrivită a sentimentelor lui 
pentru Zafira bint Iskandar încă nu exista. 


Akk 


Când în sfârșit a intrat în camera în care se adunaseră ceilalti, 
conversaţia s-a întrerupt o clipă. Nasir s-a oprit și a ridicat 
din sprâncene, dar, după ce a tras perdeaua în spatele lui și li 
s-a alăturat, ceilalți au reluat discuția de parcă nu s-ar fi în- 
tâmplat nimic. 

I-au trebuit câteva momente ca să sesizeze încordarea. 
Mișcările rigide ale lui Kifah, nemișcarea membrelor ei fără 
astâmpăr. Neliniștea îl apăsa pe Altair, tulburând privirea 
singurului lui ochi. 

Se străduiau să continue de parcă nu s-ar fi întâmplat 
NIMIC. 

— Nu cred că putem s-o așteptăm, a spus Altair. 

Nasir s-a rezemat de perete, știind prea bine la cine se re- 
ferea. A încuviințat. 

— Nu, nu putem. 

Haytham i-a cuprins în tăcere cu privirea și Nasir s-a în- 
trebat cât de ușor acceptase minciuna. 

Kifah a întins o hartă pe masă. 

— Haytham a primit încă un raport. Se pare că Leul n-a 
ieșit din palat nici până acum, nici măcar ca să viziteze Marea 
Bibliotecă. 

— Închipuie-ţi tentaţia, a șoptit Altair. 

— Dar de ce nu se lasă în voia ei? Îi e teamă? a chibzuit 
Kifah. 

— Sau e ocupat, a sugerat Haytham. 

Nasir și-a amintit expresia pustiită a ochilor lui și du- 
rerea. Se întreba dacă nu cumva asta îl influența mai mult 
decât teama. Era puternic și protejat și ar fi putut ajunge 
foarte ușor la Marea Bibliotecă. Tatăl lui făcuse drumul ăsta 
de multe ori. Nasir știa astapentru că urmărise sosirile și ple- 
cările lui Ghameqg, pentru ca în funcţie de ele să-și planifice 
propriile vizite în liniștea acelei clădiri. De fiecare dată, tatăl 
lui se întorcea cu câte un teanc de... 

Numai că acela nu fusesetatăl lui 

— Deocamdată a adunat destule materiale de citit, a spus 
Nasir. 

— Poate, a încuviințat Altair, dând din cap. Dareștideacord 
că e cu totul altă experiență să te afli între zidurile palatului. 

Adevărat. 

— Atunci, să auzim planul tău, a spus Nasir, sesizând spe- 
ranța din vocea lui Altair și agățându-se de ea cu toată ființa. 

Fratele lui a părut încântat. 

— Din păcate, va trebui să ne despărțim, habibi. 

A atins harta cu un deget, trasând două cărări ascendente 
din poziţia lor actuală, la Thalj. O cărare se oprea la capitala 
Sarasinului, Leil, și cealaltă se oprea în apropierea Fortăreţei 
Sultanului. Mai era o a treia cărare, care traversa marea. 

— Trei echipe. Eu și Kifah. Un șoim pe cer. Şi tu. 

Și nicio vorbă despre Zafira. 

— Misiunea ta cere să faci ce știi tu mai bine, a spus Altair. 

— Să ucid, a spus Nasir, apropiindu-se ca să vadă mai bine 
planurile întinse pe masă. 

Chiar asta știa să facă cel mai bine. Totuși l-a durut. 

Altair a observat, dar următoarele lui cuvinte n-au liniștit 
pe nimeni. 

— Deja știi cum e să te furișezi în palatul sarazin și să 
omori un calif, așa că... 

Nasir a oftat. 

— Oi, nu te supăra! 

— Și de ce îl omorâm? a întrebat Nasir apatic. 

— Ai spus-o chiar tu - ifritul arată ca bărbatul pe care-l ad- 
miră sarazinii. Și astfel stăpânește cu ușurință și armata de 
ifriți, și pe cea de oameni. E simplu. Scăpăm de el și conducem 
în locul lui. Pe termen scurt, firește. Până când scăpăm de Leu 
și desemnăm pe cineva mai potrivit. 

Poate că datorită Zafirei sau a onoarei ei, a corectitudinii 
ei, ca un strop alb pe pânza lumii lui negre, primul gând al 
lui Nasir nu a fost să-l omoare pe calif, chiar dacă era ifrit. E 
ciudat cum schimbarea asta venise fără știrea lui 

Kifah a interpretat tăcerea lui drept încuviințare. 

— Va fi greu să stăpânim o hoardă de ifriți, dar, în felul 
ăsta, măcar vom reuși să controlăm armata sarazină muri- 
toare și să ne folosim de ea ca să-i ținem sub control pe ifriți. 

Nasir s-a uitat la schiță. 

— O blocadă. 

Kifah a încuviințat printr-o singură înclinare a capului. 

Fusese destul de ușor să se furișeze în palatul sarazin când 
era prințul de drept și putea merge oriunde. Dar acum, când 
Leul voia capul lui și avea de înfruntat ifriți? Nasir a oftat. 

— Bine. Va muri. Zafira nu e implicată în planul ăsta? 

Kifah a tăcut amărâtă. Altair părea cuprins de remușcări. 

— Plecăm imediat după-amiază. Zafira are nevoie de 
odihnă, fără îndoială, dar trebuie să-și și vină în fire. Laa? 

— Nu și-a pierdut firea, a spus Nasir încet. Nu a devenit 
cine știe ce fiară sălbatică. 

Spunea acestea cu durere și s-a simţit ușurat când a văzut 
durerea oglindită în ochii lui Altair. Haytham a încercat 
să-și ascundă deruta, de vreme ce nimeni nu-i spusese ce se 
întâmpla. 

— Dacă mâine se va pune pe picioare, va putea să ni se ală- 
ture. Nu? 

Altair s-a uitat la Kifah. 

— Fără îndoială, a spus ea. 

Un lung moment, toți trei au zăbovit în nisipul mișcător 
al absenței Zafirei, până când Kifah a plimbat degetul de-a 
lungul celei de-a treia cărări, revenind asupra planurilor. 

— Și mai avem șoimul. 

— Care va zbura direct spre Insulele Hessa și va trans- 
mite un bilet, pe care încă îl formulez în mintea mea, pentru 
că sincronizarea trebuie să fie perfectă. Vom avea nevoie de 
ajutorul Vrăjitoarei Argintii, a spus Altair, fără să întâlnească 
privirea lui Nasir. 

Dacă wazirul o fi simţit tonul împovărat al lui Altair, s-a 
prefăcut că nu observă. 

— Haytham rămâne aici ca să adune informaţii, a conti- 
nuat generalul. Între timp, eu și Kifah îi vom găsi pe rebelii 
din Fortăreața Sultanului, în timp ce tu călărești spre Sarasin. 
Nu vom putea să comunicăm între noi, așa că succesul pla- 
nului va depinde de un program. 

— Mi se pare că planul ăsta e lăsat în mare parte la voia 
întâmplării, a spus Nasir. 

— Voia întâmplării ne ţine în viață, a răspuns nătărăul. 

— În clipa de față, a mârâit Nasir, întâmplarea voiește 
destul de mult ca tăișul meu să-ți ajungă la gât. 

Altair i-a aruncat un rânjet. 

— Îmi place când vorbeşti atât de urât. 

Lui Nasir i s-au aprins urechile. Kifah s-a rezemat pe 
spate, cu sclipiri în ochi. În schimb, Nasir se simțea pregătit 
să doarmă pe vecie după toate câte se întâmplaseră. 

— Şi? a întrebat el, simțind că mai era ceva de discutat. 

Fratele lui i-a rânjit ca un lup. 

— Ei bine, mai e ceva. O mișcare mai haotică decât îmi stă 
în fire, care ție categoric nu ţi se potrivește. E riscantă și peri- 
culoasă. Și... îmm... și orbitoare. 

Numai trăsături pe care generalul le adora. 

— Dar garantez că așa îl vom momi pe dragul meu... 

Altair s-a oprit brusc, amintindu-și de Haytham. 

— Pe Leu. 

Nasir s-a uitat când la el, când la Kifah și în inima lui s-a 
furișat o mare neliniște. 

— Așadar, Sultane Nasir, ce-ai zice de-un incendiu? 


DESCĂTUȘAREA STELELOR 465 


Capitolul 73 


Zafira s-a trezit lângă un trup cald. În loc de membre și piele 
și păr negru, s-a gândit la sânge și tendoane și măruntaie. Îi 
era frică să privească. De teamă că n-ar vedea bruma de pis- 
trui ai surorii ei, ci oasele incolore ale craniului. 

— Zafira? 

Yasmine stătea ghemuită la marginea patului scund, cu 
trăsăturile ei delicate descompuse de grijă. S-a aplecat și a 
îmbrățișat-o pe Zafira, cu grijă la bandaje. Nu se teme de mine. 
Poate că fuseseun coșmar teribil și că nu-l spintecase în două 
pe califul ei. 

— Au spus că ifritul a fost cât pe ce să te omoare și pe tine. 
Gărzile abia au avut puterea să se uite la Ayman. 

Deci nu a fost un vis. Leul părea mai puțin un monstru, 
prin comparație cu ce făcuse ea. Cearta dintre ea și Yasmine 
părea neînsemnată ca pe vremea când aveau 12 ani, când se 
certaseră pentru o rochie primită de Yasmine pe care Zafira 
și-o dorea de multă vreme. 

A încremenit când a priceput cuvintele. 

— Ifritul? 

— Cel care l-a ucis pe calif, a explicat Yasmine cu tristețe. 

Zafira a deschis gura, dar atunci ceva s-a mișcat lângă 
perete. 

Nasir s-a ridicat în capul oaselor și i-a întâlnit pri- 
virea. Ține-i isonul, a insistat el, clătinând din cap aproape 
imperceptibil. 

Cum? voia ea să-l întrebe, știind ce pățiseră Yasmine și 
Misk din cauza unui adevăr ascuns. Dar alternativa ar fi fost 
și mai rea, nu? Să-și spună singură ucigașă, tocmai lucrul de 
care o acuzase Yasmine. 

Remușcările ei erau crude, au râs de ea când a aprobat 
minciuna. 

— A fost cumplit, a șoptit ea în părul Yasminei și a închis 
ochii strâns. 

Măcar asta nu era o minciună. Chiar fusese cumplit. Ea fu- 
sese cumplită. 

Craniul îi zvâcnea din cauza încordării care-i măcina dinţii. 
Palma ei fusese curățată de sânge. Sticluța, golită de sângele 
de si'lah pe care-l luase în schimbul cuțitului lui Baba, nu era 
de găsit. 

Nici Jawaratul. Gândul la el a fost suficient: foamea și-a 
deschis fălcile, stârnindu-i un nesat înfiorător în membre. 
Respiră. Vederea i-a tremurat cu sclipiri roșii și albe și s-a în- 
cețoșat pe măsură ce Zafira a încercat s-o focalizeze asupra 
Yasminei. Asupra părului ei ca o floare portocalie și a îmbră- 
țișării ei blânde, dar ferme. 

Zafira se oțelise împotriva haosului Jawaratului și a nevoii 
lui de ao controla. Se pregătise. Dar nu făcuse asta când o îm- 
boldise spre ușa califului - nu în mod direct. Încercase doar 
să-și răscumpere greșeala. Să se revanșeze pentru faptul că 
o părăsise. 

Sfântă zăpadă, ce-i nebunia asta? 

Yasmine s-a desprins de ea, cu ochii plecați. 

— De data asta, m-am bucurat că Misk nu e aici. Printre 
pericole. 

Tipic pentru Yasmine să nu se gândească niciodată la ea 
însăși. 

Dar n-ar fi fost în pericol, nu? Zafira nu i-ar fi făcut rău. Nu? 

Prietena ei și-a revenit, rotindu-și ochii spre Nasir cu un 
aer dramatic. 

— A venit prințul tău. 

Zafira i-a cercetat chipul, bucurându-se să descopere 
aprobarea ei. Și scuza. Licărul necuviincios care spunea că-i 
plăcea al naibii de mult ce vedea, silind-o pe Zafira să își fe- 
rească privirea, stânjenită. 

Mereu o uimiseră căile nesfârșite pe care oamenii se apro- 
piau între ei la jumătatea drumului. Mai mult decât propu- 
nerea asta de pace nu avea să primească în sensul unei scuze, 
era conștientă de asta, pentru că oamenii atât de apropiați nu 
aveau nevoie să comunice prin cuvinte decât rareori. 

Zafira a zâmbit, înălțând tirnid colțurile buzelor, între care 
se înșirau o mie de scuze. Pentru Deen. Pentru ce am făcut. 

Yasmine i-a răspuns la zâmbet cu tristețe. Știu, spunea 
privirea ei, cu toate că n-ar fi putut afla niciodată până unde 
ajunsese Zafira cu faptele. 

— A stat în colț o jumătate din noapte și n-a vrut să plece, 
nici când i-am promis că te păzesc eu. 

Un râs nervos a bolborosit în gâtul Zafirei. Să mă protejezi. 
Lumea trebuia protejată de ea, nu ea de lume. 

— Aud ce spuneți, a tărăgănat Nasir cuvintele. 

— Hashashinii ăștia, a bombănit Yasmine. Poate că ar 
trebui să nu te mai chinui întruna să asculți. 

Apoi s-a îndreptat de spate, amintindu-și cine era. 

— Kha... îmm, iertare, Sultani. 

Nasir a spus ceva și Yasmine a răspuns. Au schimbat cu- 
vinte între ei, dar Zafira auzea doar pârâitul sec al oaselor ca- 
lifului când a fost rupt în două. A auzit țipetele gărzilor care 
veniseră să-i salveze viața și au fost tăiate în două. 

— ... trezesc pe Lana? 

Yasmine a împuns-o. 

— Zafira? 

Zafira și-a dat seama că scutura din cap. Yasmine și-a pus 
dosul palmei pe fruntea ei și a strâns din buze. 

— Mă întorc mai târziu. Să te odihnești, da? 

Și-a strâns faldurile abayei albastre și a plecat, în timp ce 
Lana sforăia încet și Nasir o urmărea. 

— Ea e Yasmine, a spus Zafira, pentru că trebuia să umple 
tăcerea. 

— Știu. Nu prea mă agreează. 

— E sora lui Deen. 

— Știu și asta, a spus el. 

— E clarvăzătoare și știe că l-a omorât Altair. Nu putem... 
nu trebuie să-ilăsăm să se întâlnească. Nu acum. 

Asta nu știa, așa că a rămas tăcut. Zafira a coborât ochii la 
propriile mâini. Fiecare sunet era amplificat și puternic ca un 
tunet. Oftatul lui. Șoaptele membrelor lui când s-a apropiat. 

— De ce n-ai făcut-o? a întrebat ea în cele din urmă. 

Focul din cămin nu încălzea deloc gaura rece, atât de rece, 
din inima ei. 

Nasir și-a îndoit degetele în poală. 

— Ce să fac? 

— Să-ţi foloseşti iataganul. 

Mutilase trei bărbați și tot avusese neobrăzarea să sufere 
când îl văzuse cu sabia scoasă înaintea ei 

— Trebuia să fii împreună cu Lana. Nu mă așteptam să gă- 
sesc... să te găsesc pe tine. 

A făcut o pauză în mijlocul frazei, de parcă acel spațiu mic 
cuprindea ceea ce făcuse. 

Zafira a râs. 

— Nu te așteptai să găsești un monstru. 

Laa, era un cuvânt prea blând pentru ea. Măcelar. Monștrii 
puteau să fie greșit înțeleși. Măcelarii făceau un singur lucru. 
Nasir nu a spus nimic. 

— Nu putem să-i mințim pe oameni, a spus Zafira, ținân- 
du-se cu dinţii de puțina brumă de virtute care-i mai rămă- 
sese. Trebuie să răspund pentru ce am făcut. 

— Te vor omori cu pietre, a spus el direct. Vei muri. 

Afară, culoarea cerului era cea mai întunecată nuanţă de 
albastru de pervincă, pe când soarele se ivea, pătrunzând 
prin sticla ferestrei. Braț pentru braț, ochi pentru ochi. 

— Spune-mi cum s-a întâmplat, a zis el. 

Zafira a ridicat capul, surprinsă să-l vadă atât de aproape, 
privind-o atât de intens. Nu spusese nimănui despre viziunea 
Jawaratului. Despre faptul că nu adunase doar amintirile 
Surorilor pe Sharr. Într-o mare de secrete, ce mai conta încă 
unul? Dar era vorba despre Nasir și pe el nu putea să-l refuze. 
Laa, i se părea ușor să fie sinceră, să dezvăluie chiar și cele 
mai întunecate laturi ale ființei ei. El nu o judeca și nu o com- 
pătimea niciodată. O înțelegea. 

A înțeles greșit tăcerea ei sau s-a gândit să o consoleze 
când a râs încet. 

— Nu-i nimic dacă ai și tu puţină sete de sânge. 

Zafira a clătinat din cap. De-ar fi doar atât. 

— Mama ta mi-a spus că am inima pură, a zis ea încet. Și 
Surorile au spus că am inima pură, când am intrat în lumi- 
nișul unde am găsit Jawaratul. 

Și încă ceva - vocile lor i-au răsunat în urechi și acum. 
Curată la inimă. Cu intenţii întunecate. 

Oare știuseră, în înțelepciunea lor nețărmurită, că va 
ajunge aici? 

— Dar când îmi hrăneam poporul, fără să aștept răsplată 
nicio clipă, eram furioasă. Mă uitam la câte un om și-l uram 
pentru că era fericit. Mă gândeam la calif şi-mi doream să 
moară, ca femeile și fetele să nu mai sufere din cauza preju- 
decăţilor lui. Vânam în Arz și tânjeam după întunericul lui, 
îl doream pentru că simțeam că mă înțelege. După ce a dis- 
părut, deși știam că ne-ar fi omorât până la sfârșitul anului, 
i-am simțit lipsa. 

— De ce? 

— De ce ce? 

Isteria i s-a strecurat în voce. Ceruri mari, uită-te la tine. 
Stătea și discuta despre starea ei interioară cu Sultanul 
Arawiyei, de parcă el n-ar fi avut nimic mai bun de făcut. 

— De ce îţi lipsește? a întrebat el. Pentru că te-a modelat 
așa cum nici nu ţi-ai imaginat? Asta nu înseamnă că ești un 
monstru. 

— Tunu... 

— Ştiu cum e să fii monstru, frumoasă gazelă, a spus el 
istovit. Și tu nu ești monstru. 

— Asta au spus și ceilalți când m-au văzut? a întrebat ea cu 
o încordare frenetică în voce. 

— Nu, ceilalți n-au spus asta. 

Nu, dar probabil că asta gândeau. Și ea ar fi gândit așa 
dacă ar fi văzut pe cineva despicând un om în două chiar în 
dormitorul lui. 

— Ceilalţi sunt îngrijoraţi, a spus el, accentuând cuvântul 
ca să se includă și pe sine. Aceea nu ai fost tu, Zafira. Nu are 
nicio legătură cu a-ţi dori moartea cuiva, pentru că mulți oa- 
meni au astfel de dorințe. 

Ochii lui au căzut asupra noptierei mici și ea i-a urmat cu 
privirea, simțind că i se iuțește pulsul. Pe măsuţă, alături de 
o cutie cu malban' împachetat, se afla Jawaratul. Văzându-l, 
Zafira a fost cuprinsă de o vinovăţie ciudat de detașată și nu 
întru totul a ei - de parcă ar fi fost a Jawaratului. Cartea ce 
motiv avea să se simtă vinovată? Zafira îi făcuse pe plac. Îi 
împlinise dorințele haotice. 

Ar fi trebuit să fie încântată, nu altceva. 

— Îmi vorbește de când m-am legat de el, a spus ea în cele 
din urmă. 

Nasira tăcut, până când Zafira a îndrăznit să-l privească. 


* Rahat turcesc, în limba arabă (n.t.). 

— M-am gândit că așa e. 

— Credeam... credeam că am reușit să-l stăpânesc. 
Credeam că ajunseserăm la o înțelegere. 

O înţelegere. De parcă ar fi fost o persoană. Nu un stăpân 
care o manipula ca pe o marionetă. 

— Dar e clar că n-am reușit, a adăugat ea neconvingător. 

Nasir a încuviințat încet din cap. 

— Altair a pus la punct un plan și în curând vom pleca. 
Unul dintre noi poate să-l ia cu el. 

Da. Să-l ia. Zafirei îi trebuia libertate, ca să-și redobân- 
dească rațiunea, să-și amintească cine era. 

— Vrei să mi-l iei, a șoptit ea în loc de asta. 

Presiunea îi creștea în piept, frica și durerea o copleșeau. 
Ce se întâmplă cu mine? 

— Nu ţi-l va lua nime... 

I-a tăiat vorba cu un vehement: 

— Nu. 

Era al ei Nu și-ar fi dat hainele ca să le poarte altcineva. 
N-ar fi putut s-o lase pe Lana să-i poarte mantia când pornea 
la vânătoare. N-ar fi lăsat-o pe Yasmine să poarte inelul primit 
de la Deen. Era o diferență. El nu înțelegea. Nu înțelegea ni- 
ciunul dintre ei. 

— Nu, și nici tu n-o să mi-l iei. 

Foarte încet, Nasir s-a înclinat pe spate, s-a ridicat în pi- 
cioare și a plecat - și abia atunci Zafira și-a dat seama că spu- 
sese totul cu voce tare. Toate acele aiureli fără sens. 

În acea liniște, Zafira și-a cuprins fața în mâini și și-a înă- 
bușit un urlet. 

— Te-ai trezit, a spus Lana somnoroasă și s-a ridicat în 
capul oaselor, strângând pătura în mâini. 

Zafira a strâns din dinți. Nu era pregătită pentru încă o 
confruntare. 

— Nu m-au lăsat să-l studiez pe calif, s-a plâns sora ei. Nu 

e fascinant că trupurile sunt pline până la refuz de sânge, dar 
că oasele noastre sunt de un alb imaculat? 

Ah! 

— N-a fost corect, a spus Lana în continuare, alunecând 
din pat și îngenunchind lângă Zafira. După câte ne-a făcut... 

Laa, laa, laa. Lana n-ar fi trebuit să fie de acord. 

— Ce anume, Lana? s-a răstit Zafira. Ce a făcut încât să 
merite moartea? 

— Tu l-ai tăiat în două, i-a amintit Lana, strâmbând din 
nas. Eu te ajut să te justifici. Dar priveşte problema în felul 
următor: oricum avea să moară. Acum... va rămâne în istorie 
cu o moarte plină de imaginație. 

Zafira a ridicat dintr-o sprânceană și a privit-o pe sora ei 
mică, cu porniri ucigașe. 

Licărul din ochii ei s-a estompat și privirea i-a devenit 
îngândurată. 

— A înăbușit vieţile a mii de femei, Okhti. Tu și Qismah aţi 
reușit să răbdați, dar celelalte? Când umblam cu Ammah Aya 
înainte... înainte să se întâmple toate, când poruncea bărba- 
ților în infirmerii și nu aștepta pe nimeni, atunci am văzut 
cât de diferit suntem crescute aici, în Demenhur. Și e vina 
califului. 

Asta nu însemna că ceea ce făcuse Zafira era corect. 

Lana a ajutat-o să se ridice în picioare. 

— Yalla. 

— Lana, s-a văitat Zafira când sora ei a târât-o în 
anticameră. 

— El e mort. Tu ai rămas tu însăți. Ţine de tine să rezolvi 
ce a mai rămas. 

— Ce a mai rămas? 

— Dezechilibrul. Dinăuntrul tău. 

Lana a rânjit. 

— Atunci vei putea să te bucuri nestingherită. 

Din adâncul Zafirei a izbucnit un râs uluit. 

— Când te-ai transformat în creatura asta sălbatică? 

— Așa am fost mereu, a spus ea, ridicând nepăsător din 
umeri, dar fără să-i întâlnească privirea. Doarcă n-ai observat. 

Un chicotvesel s-a auzit de după ușă - Altair. Ca și când ar 
fi reacționat la un semnal, a urmat râsul sec și la fel de zgo- 
motos al lui Kifah și zgomot de pași. S-au apropiat de camera 
ei 

Şi nu s-au oprit. 

Zafira a ascultat prin bubuitul care-i zvâcnea în urechi, dar 
nu s-a întors nimeni. Nimeni nu a bătutla ușă. 

În curând vom pleca. Sfântă zăpadă, puseseră la punct un 
plan și ea nu era implicată. Erau prietenii ei, zumra ei. Familia 
ei, legată prin puterea de a rezista și prin speranță. 

Şi o părăsiseră. 

Laa, ea le înșelase încrederea. 

Zafira s-a prăbușit pe podea, strângându-se în brațe, pe 
când rana ei urla și inima ei urla și mai tare. Era pustiită de 
sentimente, o gaură ale cărei margini se fărâmițau, lărgin- 
du-se tot mai mult. O boală ca un hău pe nume singurătate. 

Bint Iskandar. 

Și-a încleștat maxilarul. Tocmai asta mai voia să audă, 
vocea Jawaratului. A sărit în picioare. 

— Unde te duci? a întrebat Lana. Stai! 

Zafira a năvălit înapoi în cameră și a apucat Jawaratul, 
mârâind furioasă. Și-a înfipt unghiile în pielea lui și o durere 
surdă i-a crestat spinarea, ca lamele boante a zece cuțite. 

Cartea era tăcută. Era o tăcere plină de remușcări, ca atunci 
când oamenii simt că merită să fie certați. 

Am vrut doar să-ţi facem pe plac. 

Mâhnirea lui era la fel de ciudată ca momentul în care o 
dusese la calif și-i ceruse iertare. De parcă i-ar fi dispărut do- 
rința de a o controla atunci când îl luase Leul. 


474 HAFSAH FAIZAL 


— Cum? a șoptit ea. 

În minte i-a fulgerat imaginea califului spintecat în două, 
ca un măr ținut în palmă. Cum putea să-mi placă ce ai făcut? 

— Okhti? 

Lana s-a ghemuit lângă ea, întinzând o pătură pe umerii 
ei tremurători. 

— N-o face. Nu vorbi cu el. 

Zafira s-a ferit de ea. 

— Trebuie să îndrept situaţia. I-am... i-am pierdut, Lana. 

— Pe cine? 

— Pe ei. Pe prietenii mei. Pe Kifah, pe Altair. Pe Nasir, a 
încheiat ea șoptit. 

Pe tine, pentru că, deși Lana era aici, îngrijorată pentru ea, 
era îngrijorată, și Zafira nu voia să fie așa. 

— Nu mai au încredere în mine. 

— Atunci câștigă-le încrederea din nou. Nu poți schimba 
trecutul, dar poți hotărî viitorul. 

Jawaratul s-a deșteptat din tristețea lui amară. Zumra are 
o singură dorinţă. 

Nimicirea Leului. 

Noi putem să-l... 

Nu. Ştia ce voia să propună Jawaratul. Dacă e s-o facem, o 
facem cum vreau eu. 

Zafira s-a îndreptat de spate și s-a uitat la sora ei, mică și 
sprintenă. 

— Pot să am încredere în tine? 

Lana a privit-o atent, ca și când s-ar fi străduit să înțeleagă 
dacă vorbise Zafira sau Jawaratul. 

— Întotdeauna, a spus ea, mulțumită de ce vedea. 

— Ştii unde au stat ceilalți? În ce camere? 

Zafira și-a flexat umărul cu o grimasă de durere. Trebuia 
să se odihnească și să se recupereze, dar nu putea face ni- 

ciuna acum, când o apăsa moartea califului. Nu atât timp cât 
Leul se tolănea pe tronul care nu era al lui. 

Lanei s-au luminat ochii. 

— Te referi la camera prințului? 

— Mă refer la camera lui Altair. Vreau să furi ceva pentru 
mine. 

Capitolul 74 


Lui Altair nu i-a trebuit mult timp ca să-l găsească pe Nasir. 
A lăsat trapa de pe acoperiș cu un bufnet și și-a strâns gulerul 
robei împotriva frigului. 

— Faci exerciții numai când te gândești prea mult. 

Un licăr de surpriză a apărut în ochii cenușii ai prințului. 
Chiar își închipuia că Altair nu e atent la el? Nasir și-a adunat 
lucrurile şii s-a alăturat, sărind de-a curmezișul acoperișului 
și așezându-și legătura îngrijit împachetată la adăpostul 
unei bolți cu zăbrele. A privit în zare, întruchiparea perfectă 
a melancoliei. Altair nu putea pricepe de ce femeilor le plăcea 
asta. 

— E vorba de Zafira, a început să spună Nasir, legându-și 
cuvintele încet. Nu știu dacă e bine s-o lăsăm să păstreze 
Jawaratul. 

Ah! Era firesc, știa Altair, să te îndoiești de faptele tale 
după ce o viață întreagă ai trăit supunându-te poruncilor. 

— Fiecare faptă își are consecințele ei, a spus Altair. 
Îndoielile sunt inevitabile. Cei mai capabili dintre noi reușesc 
abia să îmblânzească vocea... 

— Dacă aș fi vrut filosofie, m-aș fi dus la bibliotecă. 

Altair s-a uitat la el. 

— Acum e momentul să-ți urmezi inima. Să asculți de ea. 

Nasir a învârtit iataganul încet și l-a vârât în teacă, înăl- 
bind aerul cu aburul respirației lui. Nasul lui avea o nuanță 
de roz aproape adorabilă. 


DESCĂTUȘAREA STELELOR 477 


— Învaţă-mă, a spus Altair deodată. 

Nasir a ridicat sprâncenele. 

— Ce? 

— Amintește-mi cum e să mânuiești o singură sabie, 
pentru că nu voi mai folosi două niciodată. 

Nasir s-a încruntat. 

— De ce nu? 

— Ei, pentru că taică-meu m-a înjunghiat în ochi. 

— Îmi dau seama, a răspuns Nasir sec. Dar până și orbii 
pot folosi săbii. 

— Poate orbii pe care nu-i așteaptă o armată întunecată. 
Nu avem timp. Nu am simțul echilibrului suficient de bun ca 
să folosesc două. 

Nici nu mai avea iataganele lui și, adevărul fie spus, nici 
nu prea îi venea să găsească o pereche nouă. 

Nasir a încuviințat din cap și s-a dus la legătura pe care o 
lăsase sub boltă. A desfășurat pânza cu grijă și a scos două 
iatagane. Lui Altair i-a stat inima. Mânerele erau din aur lus- 
truit și curbele perfecte ale lamelor erau ornamentate cu fili- 
grane și gravate cu nume. 

— Pe dinții Sultanului, a șoptit Altair, luând-o pe Fath de 
la el. Unde? Cum? 

— Probabil de la Seif. Le-am găsit în trăsura peluziană. 

— Akhh, l-aș și săruta pentru asta, a declarat Altair, răsu- 
cind iataganul în mână. 

În loc de asta, a sărutat sabia și a luat poziţie de luptă. 

— Parează. 

Nasir s-a uitat la el. 

— Eşti atât de sigur că n-o să te omor? 

— Mă iubești prea mult. 

A surprins râsul scurt al lui Nasir, care imediat a atacat. 
Altair a evitat lovitura cu o stângăcie rușinoasă. Brațele lui se 
mișcau în tandem. Se oglindiseră unul pe altul atâta vreme, 
încât mișcările îi intraseră în sânge. 

— Se apropie o schimbare, dragul meu frate. Eşti pregătit? 

Altair își dădea seama că uneori vorbea atât ca să distragă 
atenţia celorlalți, cât și să și-o distragă pe a lui 

— Înainte de asta va veni moartea, a spus Nasir, fandând 
înainte. 

Altair a auzit apropierea sabiei, pentru că ar fi durat prea 
mult să întoarcă capul ca să vadă cu ochiul drept, și s-a ferit. 

— Și apoi... 

Până să termine, Nasir a atacat și sabia lui a șuierat tăios 
ca aerul demenhun. De data asta, Altair a parat-o mai repede. 
Nasir l-a aprobat, încuviințând din cap, și a repetat lovitura 
pe partea cealaltă - pe cea pe care Altair nu o vedea. A parat 
puţin cam târziu. 

Nasir a coborât sabia. 

— Şi apoi voi deveni rege. Sau sultan. Știu. 

— Mereu mi-am zis că ești isteț, l-a tachinat Altair, odih- 
nind iataganul pe umăr. 

De douăzeci de ani, de când se născuse Nasir, niciodată nu 
purtaseră o discuţie atât de lungă. 

Era o îmbunătățire și Altair era mândru. 

La fel ca toate semnele lui rare de emoție, pufnetul lui 
Nasir abia s-a auzit. 

— Oi, e adevărul, a spus Altair. Ai excelat la toate cursurile, 
cu toate armele pe care ţi le-au aruncat în mâini Erai eloc- 
vent. Erai sclipitor. Și, chiar dacă n-ai fi fost așa, chiar dacă 
ai fi fost cel mai prost copil care a blestemat lumea vreodată, 
n-ar fi avut nicio importanță, pentru că ai făcut-o mândră pe 
mama noastră. 

Nu voise să spună toate astea și, chiar dacă Nasir a rămas 
tăcut, ca de obicei, tăcerea lui trăda uluire. 

Dacă tot am ajuns aici, să dau totul afară. 

— A fost îngrozitor pentru mine. Te-am urât. Uram dra- 
gostea profundă pe care ţi-o purta, dar îi aducea bucurie. Tu 
i-ai adus bucurie. 

Pe străzile de dedesubt, un crainic a strigat niște știri fără 
noimă și copiii au venit alergând din sooq-ul apropiat. Nasir 
nu i-a cerut iertare, așa cum ar fi făcut alții. Nu a scos nicio 
șoaptă, băiat idiot ce era. 

— Și apoi ai început să te iei după capul lui taică-tău, în loc 
să te iei după al tău, a spus Altair, de data asta pe un ton mai 
blând. Ai încetat să fii tu însuți. 

Și-a ferit privirea, vorbind și mai încet. 

— Şi pentru asta te-am urât și mai mult. 

Cuvintele pluteau în aer, aducând cu sine o adiere din 
trecut. Nasir și-a strâns legătura de arme ridicol de îngrijită 
și otrenă neagră l-a urmat până la marginea acoperișului, de 
parcă s-ar fi risipit în lumină. Chiar când Altair a crezut că va 
sări, ca un îngâmfat ce era, Nasir i-a vorbit fără să se întoarcă. 

— Nu am fost croit pentru războaie. Ăsta nu e războiul 
meu. 

— O fi al meu? a întrebat Altair, râzând amar. Pentru că 
sunt fiul lui? 

Nasir s-a holbat la cer, ca și când nu s-ar mai fi gândit la 
asta. Ca și când ar fi uitat. 

— Întunericul aduce dezastre. Ştii bine. 

Și a dispărut, lăsând la picioare al doilea iatagan al lui 
Altair. 

Capitolul 75 


Dintre cele două bint Iskandar, Nasir nu se așteptase s-o gă- 
sească la ușa lui pe cea mai mică. Nu se aștepta nici ca ea să 
vină cu asemenea vești dureroase la el. 

— Ce e? 

Lana își frământa mâinile. 

— E sora mea... Pleacă. 

Nasir a ridicat imediat din sprâncene. 

— Și unde se duce? 

— Nu știu... grăbește-te! 

Nasir a oftat obosit, dar a urmat-o pe Lana când aceasta 
a pornit în fugă pe coridor. Parcă era încântat că venise la el, 
nu la altcineva. Pe de altă parte, bănuia că fata cu părul ca de 
bronz, Yasmine, ar fi încuiat-o pe Zafira într-o cameră dacă ar 
fi fost nevoie. 

Lana a zăbovit în dreptul unei bolți rotunjite, până când o 
slugă a tras perdeaua la o parte. O fi crescut într-un sat, dar 
fata se obișnuise destul de repede cu viaţa de la palat. 

— Aproape că mi-a scăpat, a spus ea, dând buzna înăuntru. 
I-am și dat... 

— Ce i-ai dat? a întrebat Nasir, refuzând să alerge. 

Lana a fluturat mâna, ignorându-i întrebarea, și a intrat 
în bucătărie, luând-o pe o scurtătură. Palatul zumzăia de bu- 
cătari și menajere și diverse arome se întreceau între ele și-i 
aminteau lui Nasir că nu mai mâncase cum trebuie de mult 

timp. Se adunaseră teancuri înalte de pită și un ajutor de bu- 
cătar scotea trei bucăți dintr-un cuptor, pe când o femeie și 
un băiat fără cămașă curățau cartofi și-i vărsau într-unceaun 
mare. 

— Ce mare e, cred că aș încăpea în el, a mormăit Lana. 

Încă nu se obișnuise cu totul, a înțeles Nasir. Lana a plecat 
capul, descoperindu-și gafa când a observat privirea prințului. 

Nasir a deschis o ușă, întâmpinând o rafală de aer rece, și 
s-a oprit. Acolo era, sclipitoare în lumina începutului de di- 
mineaţă. Purta o mantie îmblănită pe umeri, cu o glugă de 
culoare mov-închis. Tunica ei i se despărțea deasupra ge- 
nunchilor și coada cobora mai departe, înnegrindu-se spre 
pământ. Mânecile trebuie să fi fost scurte, pentru că-și înve- 
lise braţele în benzi de la cot la încheieturi, cu funde cenușii 
ca niște piese de armură, asortate cu șalul din jurul gâtului. 
Marginea lui era neagră ca cingătoarea de la brâu, evidențiind 
inelul de la piept. Preţ de o clipă, plămânii lui Nasir uitaseră 
ce aveau de făcut. Era o minune, o imagine atât ucigătoare, 
cât și frumoasă. 

Tinea Jawaratul strâns la piept. 

— Unde te duci? a întrebat-o el. 

Zafira a tresărit, surprinsă că-l vede alături de Lana. S-a 
încruntat la ea și și-a descleștat maxilarul încet. 

— Fortăreața Sultanului. 

Curtea era pudrată de zăpadă, pe care o gardă a stârnit-o 
din mers. Nasir s-a rezemat de tocul ușii, păstrându-și cuvin- 
tele și postura relaxate. 

— Şi ce te gândești să faci? 

— Îmi pare rău pentru ce am făcut și vreau să mă revanșez. 

Crima nu se putea răscumpăra. Nasir știa asta și amarul 
din ochii ei îi spunea că știa și ea. A încuviințat încet din cap. 

— Asta ce legătură are cu Fortăreața Sultanului? 

— Pot să-l opresc pe Leu. 

Lana s-a înecat. Nasir a ridicat din sprâncene. 

Zafira și-a apucat desaga, tresărind și ducându-și mâna la 
piept. 

— Nu ești în stare să călărești. 

— Pot să stau călare dacă ține altcineva hățurile, a spus ea 
hotărâtă. 

— Și dacă întâmpini pericole? Ai de gând să agiți o săgeată 
în aer și să speri că Leul va muri? 

Lana a chicotit. 

Zafira a coborât ochii la Jawarat. 

— O să găsesc un călăreț care știe să mânuiască armele. 

Nasir cunoștea o astfel de persoană, la fel de pricepută la 
arme ca și la călărie. Cunoștea pe cineva dispus s-o ducă și 
până la marginea lumii, doar de i-ar fi cerut-o. Ar fi adunat 
stelele de pe cer și i-ar fi făcut o coroană din ele, doar de ar fi 
primit-o. 

Şi totuși nu a spus nimic. Nasir nu era ca băiatul care îi 
dăruise un inel, pe care ea îl purta la piept ca pe o promisiune 
a veșniciei. El era prințul, cu al cărui tron ea nu voia să aibă 
nicio legătură, ale cărui buze se lipiseră de ale ei doar câteva 
momente scurte furate dintr-o mie. 

Nasir și-a desprins brațele de la piept și a dat să plece. 

— Stai! Numai... să nu le spui celorlalți deocamdată. Te 
TOg. 

— De ce nu? 

— Ştiu că nu m-aţi inclus în plan. Știu că nu vreți să-mi 
dați drumul, pentru că sunteți îngrijorați și speriați și așa 
mai departe. 

Nasir și-a înăbușit un zâmbet, văzând încercarea ei tul- 
bure de a părea netulburată. Aşa cum o vedea, nu credea că 
Altair sau Kifah ar fi considerat-o suficient de stabilă, dar 
el nu avea de gând să se lase dat la o parte așa de ușor. Nu-i 
putea şterge faptele, dar s-o împiedice să le mai repete vreo- 
dată? Nasir ar fi făcut orice. 

— N-o să le spun, cu o singură condiţie. 

Zafira l-a privit încordată. 

— Lasă-mă să-ți fiu eu călărețul. 

Lasă-mă să-ți fiu totul. 

Oricum avea drum spre nord. Ridicarea bruscă a sprânce- 
nelor ei i-a trădat surpriza. 

— Nu ţi-e frică de mine? 

Niciodată. 

— 'Ţi-am greșit vreodată cu ceva? 

Buzele Lanei au tresărit într-un zâmbet înăbușit. Zafira 
nu s-a lăsat înduplecată. 

—îi părăsești pe ceilalți pentru mine? 

Într-o bună zi, Zafira avea să afle că ar fi făcut orice pentru 
ea. Într-o bună zi, avea să găsească cuvintele potrivite prin 
care să i-o spună. 

— Nu va observa nimeni că am plecat, a spus Nasir. 

În orice caz, vor observa prea târziu. 

— De acord? 

A văzut că Zafira trage încet aer în piept. 

— Nu. 

Nasir a ridicat din umeri și i-a întors spatele fără niciun 
alt cuvânt, mizând pe fărâma ei de ezitare, și Lana a intrat în 
panică. 

— Fie, a izbucnit Zafira. Cu condiția să nu privești 
Jawaratul cu ochi răi, sunt de acord. 

Nasir s-a întors spre ea și a zâmbit. 

— Desigur, sayyida. 

Dintre toate minciunile pe care le spusese, aceasta era cea 
mai ușoară. 

Nu avem nevoie de el. 

Tocmai de asta, a gândit Zafira cu ultima rămășiță de ra- 
ţiune, avea nevoie el. Chiar dacă și simpla idee de a sta pe cal 
alături de el o înfierbânta. 

La grajduri, prada șterpelită a Zafirei s-a dublat în gre- 
utate când Lana i-a furișat un zâmbet șiret și l-au evitat în 
ultima clipă pe Altair, care ieșea din boxa din capăt. Încă un 
aspect sub care cei doi frați erau atât de diferiți — Nasir le-ar 
fi observat imediat. 

— Yasmine o să se supere că nu i-ai zis, a spus Lana. 

Toți o să se supere, dar, când se gândea să le spună, auzea 
râsetul lui Altair trecând pe lângă ușa ei și vedea oroarea de 
pe chipurile lor când descoperiseră ce făcuse. 

— Îmi dau seama prea bine, a răspuns Zafira, și o să rezolv 
problema mai târziu. 

— Şi atunci ce să-i spun? Și celorlalți? 

Într-adevăr, ce? 

— Adevărul. 

Atunci Zafira avea să fie departe. 

— Am mințţit-o destul până acum. 

Grajdul era de piatră și fiecare boxă avea câte o intrare 
îngustă și bogat ornamentată, ca niște praguri la marginea 
unor lumi nevăzute. Pe perete atârnau ghete lustruite, ală- 
turi de perii și şei, toate curate și ordonate, și geamuri pătrate 

luminau strălucitor fiecare armăsar. Nu se asemăna deloc cu 
șandramaua lui Sukkar din sat. 

Nasir li s-a alăturat aruncându-le o privire scurtă, ca și 
când ar fi sperat că Zafira se răzgândise, și, cu toate că-l ve- 
deau toate gărzile, nimeni nu i-a întrebat ce făceau și unde 
se duceau. Totuși erau vigilenți ca niște șoimi și probabil că 
înjghebau o poveste pe care s-o împărtășească mai târziu la 
un arak*, despre cum prințul motenitor plecase cu o demen- 
hună insipidă. 

Nasir s-a oprit brusc, privind peste umărul Zafirei. 

— Afya? a șoptit el incredul. 

Era numele uneia dintre cele Șase Surori ale Veșniciei, dar 
el se holba la un cal. La o iapă cenușiu-închis. 

— Pe asta. 

Băiatul de grajd s-a fâstâcit sub forța poruncii lui și a scos 
calul, înmânându-i hățurile lui Nasir cu un respect tăcut, 
după care s-a întors înspre ea. 

— Încă un cal, sayyida? 

Zafira doar a clătinat din cap, atentă numai la Nasir. La 
fericirea pe care abia și-o stăpânea. Și-a plimbat cu blândețe 
mâna peste coastele iepei, i-a șoptit vorbe dulci la ureche și 
pe chipul lui a apărut o duioșie care a trecut prea repede ca să 
poată fi reținută. Și-a atins fruntea de botul ei și, în răspuns, 
iapa și-a frecat botul de el cu aceeași blândețe. 

Zafira se topea pe dinăuntru. Nu-și putea descrie senti- 
mentul altfel. Era același băiat care o îngrijise în prima zi pe- 
trecută de ei pe Sharr. Același băiat pe care îl îngrijise după 
ce Leul îl arsese cu vătraiul. Când el a uitat să țină povara 
Prințului Morții și și-a îngăduit să fie, pur și simplu. 

S-a întors spre ea și zâmbetul i-a pierit. A plecat ochii și a 
condus calul afară. Zafira nu s-a putut stăpâni: a străpuns-o 
durerea. 


* Băutură spirtoasă din anason (n.t.). 

Lana a râs. 

— S-a rușinat din cauza ta. 

— Să se rușineze? El? s-a răstit Zafira. 

Lana a înclinat capul. 

— N-o spun ca pe ojignire, dar, la cât ești de curajoasă și de 
isteață, uneori ești o mare toantă. 

— Mă bucur că n-ai spus-o ca pe-o jignire. 

Lana și-a mușcat buza. 

— Să ai grijă. 

— Cum, de data asta nu te mai milogești de mine să rămân? 

— Am încercat, Okhti. Nu sunt mai puternică decât cartea 
aia, dar poate că prinţul tău este. Îți amintești ziua aia în care 
ai stat atât de mult în Arz, încât atunci când te-ai întors era 
seară? Deen ne-a tot spus să nu ne facem griji. „Are un mare 
talent să pocnească moartea drept în față”, a spus el. 

Zafira nu a răspuns. Şi-a amintit că Deen îi adresase ace- 
leași cuvinte în drum spre Sharr. 

— Am ajuns să-l cred, a spus Lana. 

Umbra lui Nasir s-a așternut în dreptul intrării. 

— Mergem? 

Zafira a privit înapoi spre Lana. 

— N-o lăsa pe Yasmine să se apropie de Altair. 

Ceva a licărit în ochii Lanei, dar a încuviințat din cap. Era 
la fel de înfiorător să înfrunți mânia Yasminei cum ar fi fost 
să deranjezi odihna Leului. 

— Și vorbește cu Qismah, a adăugat Zafira. 

— A minţit, s-a împotrivit Lana, când s-a prefăcut că-i 
altcineva. 

Așa cum am făcut și eu. 

— Pentru ea consecințele sunt de zece ori mai grele decât 
erau pentru mine. 

Zafira a atins obrazul Lanei cu dosul a două degete. 

— Nu știu dacă a aflat adevărul despre moartea tatălui 
său, nu știu cum a primit vestea și ce se va întâmpla cu ea de 

acum înainte. Are nevoie de aliați. De oameni dispuși să lupte 
pentru ea. 

— Nu m-am născut luptătoare. 

— Nu, a încuviințat Zafira. Niciunul dintre noi nu s-a 
născut așa. Nu ne-am născut ca să luptăm, dar leagănele 
noastre erau construite din durere și chin. Tocurile, săbiile, 
bețele - arme care ni se vâră în pumni imediat ce creștem 
destul cât să le putem apuca. Așa că luptăm, pentru că altfel 
lumea ne taie gâtul. Luptăm, pentru că nu ne lăsăm doborâți 
fără luptă. Înțelegi? 

Drept răspuns, Lana a strâns-o în brațe. 

— Nu pot să respir, a gâfâit Zafira și Lana s-a retras sfioasă. 

Afară, Zafira s-a oprit, simțind frigul mușcător pe dosul 
palmelor. Nasir aștepta cu Afya și gărzile așteptau la poartă. 
Poate că nu trebuia să plece fără să le spună celorlalți. 

Un murmur a ieșit din Jawarat, liniștindu-i gândurile 
rătăcite. 

Îi câștigăm din nou de partea noastră. Asta trebuie să facem. 

Iarăşi Zafira a fost uimită de nesiguranța lui, dar avea 
dreptate. 

Amiaza adâncea albastrul cerului când și-a strâns mantia 
pe trup și a încălecat pe calul lui Nasir folosindu-se de un scă- 
unel, ca un bătrân neputincios. A tremurat în rafala de vânt 
subită și tot trupul i s-a încălzit când Nasir a încălecat în spa- 
tele ei 

Ceruri mari. 

I-a simțit ezitarea, dar apoi Nasir a întins brațele pe lângă 
ea ca să apuce hățurile, suflându-i în obraz. Zafira s-a stră- 
duit să nu se concentreze asupra tremurului respirației lui, 
privind în schimb pielea cu picățele a calului S-a străduit să 
ignore strângerea minunată a picioarelor lui în jurul coap- 
selor ei, contemplând în schimb peisajul familiar care se în- 
tindea împrejur. 

Poarta a glisat, deschizându-se spre străzile pavate, de-a 
lungul cărora se întindeau șiruri de case din care ieșea fum 
și oamenii își vedeau de lucru liniștiți, ceea ce însemna că în 
Thalj încă nu se aflase de ororile din Fortăreața Sultanului. 
Thalj. Încă un oraș grandios în care o adusese călătoria ei. 

— E totul bine? a întrebat Nasir cu vocea aia a lui, reafir- 
mându-și prezența. 

Zafira a înghiţit în sec și a încuviințat din cap scurt, după 
care a întâlnit privirea Lanei, luându-și rămas-bun în tăcere. 
Nasir a îmboldit calul și Zafira s-a lovit de zidul solid al piep- 
tului lui, aproape fără să perceapă durerea tăioasă provocată 
de rana ei și melodia șoptită a Jawaratului dincolo de căldura 
subită a trupului lui. 

Sfântă zăpadă, avea să fie o călătorie pe cinste. 

Încălecând pe Afya, Nasir a trebuit să se agaţe de toate urmele 
de stimă de sine ca să nu se apropie de ea și mai mult. A în- 
ceput să respire greu și apoi, blestemăţie, a început să îi fie 
de-a dreptul greu să existe, când Zafira s-a lovit de el. În scurt 
timp au ieșit pe poartă, galopând ușor pe strada care se des- 
fășura în pantă dela palat, rămânându-i doar să expire foarte 
încet și nu foarte egal. 

Zafira s-a întors ca să admire măreţia alabastrului pala- 
tului demenhun, cu ochii ei albaștri sclipind de o uimire copi- 
lăroasă. Erau limpezi, neafectaţi de cartea pe care o strângea 
la piept, și Nasir s-a întrebat dacă acesta era unul dintre mo- 
mentele acelea despre care-i vorbise, când ea și Jawaratul 
ajungeau la consens. 

— E incredibil, a oftat ea. 

— Un cuvânt potrivit pentru mai multe lucruri, a șoptit el, 
observând cu încântare încordarea din umerii Zafirei. 

A încetinit-o pe Afya și au înaintat la pas pe străzile pline 
de forfotă, conștient mereu că el era ca opată neagră în orașul 
acesta imaculat, de la zăpadă la clădiri până la thobele albe și 
curate, la abayele în culori deschise și la paltoanele îmblănite 
pe care le purtau aproape toți. Demenhur, califatul stafiilor și 
al lucrurilor eterice. 

— Cât ne va lua? a întrebat Zafira. 

— Afya e cal alder, a răspuns Nasir. 

Nu se așteptase nicidecum să dea peste iapa mamei lui 
în grajdurile demenhune. Nu se așteptase s-o mai vadă vre- 
odată, khalas, convins că o mâncase ifritul bătrân. Dacă ar fi 
trebuit să ghicească, ar fi spus că Seif o lăsase în curte pentru 
ei în noaptea fugii lor, pentru că numai un safin ar fi fost su- 
ficient de perspicace încât să observe un cal alder în mijlocul 
haosului și una din Elita celor Nouă călărise pe ea până aici. 

— Aș spune că vom ajunge în mai puţin de trei zile, dar nu 
putem ști cum va fi acest nou Sarasin întunecat. 

A auzit șoapta ei blândă, cal alder, și Zafira a plimbat mâi- 
nile pe grumazul Afyei, făcându-l pe Nasir să înghită anevoie. 

Soarele cu lumina lui moale ajunsese la zenit când, în 
locul agitației din orașul principal, au apărut câteva case izo- 
late. Nasir a grăbit ritmul și apoi a încetinit-o pe Afya când 
s-au apropiat de un sat. Zafira s-a întors, cu profilul luminat 
de soare. 

— Îmi pare rău pentru tatăl tău. N-am avut ocazia să-ţi 
spun. 

Își pierduse tatăl cu mult timp în urmă, în clipa în care 
vătraiul îi arsese spinarea întâia oară, și totuși o parte din el 
se agățase de speranță. Sperând să fie apreciat. Să vadă un 
zâmbet. Să fie aprobat cu o încuviințare a capului, bleste- 
măţie, de parcă încă ar fi fost un copil. Acum faimosul Sultan 
al Arawiyei era un cadavru pe pardoseala rece și dură, alături 
de propriul lui tron. O marionetă lăsată să putrezească fără 
onoarea înmormântării. 

— Nu-ţi face griji, a șoptit Zafira, luându-i mâna în mâi- 
nile ei reci. Va fi bine. 

Și-a plimbat degetele mari pe pielea lui, acoperind flăcările 
întunecate, trecând pe lângă un bărbat care curăța zăpada 
cu o lopată și niște femei care stăteau la taclale în fața casei 
uneia dintre ele. 

Când Zafira a vorbit din nou, încet, de o parte și de alta erau 
doar copaci pleșuvi și țepoși. 

— Alţii plâng cu lacrimi. Tu plângi cu umbre. 

Zafira a continuat să îl aline cu un aer absent și, cu toate că 
nu-și vedea mâinile, Nasir a simţit când umbrele s-au retras 
la atingerea ei și altceva s-a stârnit înăuntrul lui. A strâns de- 
getele pe hățuri și ea le-a relaxat pe ale ei, observând imediat. 

Rimaal, cum putea să... 

Nasir a sărit din spinarea iepei, strâmbând din gură la mo- 
cirla de sub ghete, dar recunoscător pentru vântul rece care-i 
învăluia corpul. Zafira se holba din șa la el de parcă și-ar fi 
pierdut mințile. Lui Nasir i-a venit să râdă. Nu se putea să fie 
atât de inocentă. 

— De ce nu poţi să te desparţi de Jawarat? a întrebat el, ca 
să distragă atât atenţia ei, cât și pe a lui. 

Zafira a înlemnit. 

— Ai promis. 

— E doaro întrebare. 

Nasir a coborât vocea. 

— Ne întoarcem. 

S-a oprit. 

— Ne întoarcem, altfel te duc la palatul califului și te las... 

Nasir a sesizat momentul în care Zafirei i-a venit ideea. 
Fata s-a năpustit la hățuri, forțându-și rana și icnind încet, și 
a întors-o pe Afya brusc, cu îndemânare. Nasir a țâșnit bles- 
temând, apucând un hăț din mâna Zafirei și sprijinind-o cu 
jumătate din trupul lui ca să nu cadă. 

— Ai minţit, a gâfâit ea lipită de el și, oh, cât ar fi dorit 
Nasir ca Zafira să fi ajuns să-și piardă în felul ăsta magnific 
controlul din cu totul altă cauză. 

— A fost doar o întrebare, a repetat el și apoi a râs de faptul 
că se apăra. 

De faptul că era manipulat din nou. De faptul că Zafira era 
gata să-l abandoneze aici. Nu-i era greu să-și găsească cuvin- 
tele când suferea. 

— Îţi închipui că sunt un fel de ţintă ușoară? De aceea ai 
acceptat să fiu călărețul tău? Și n-ai vrut să le spun celorlalți? 

Zafira a încremenit, rănindu-l în orgoliul lui când a în- 
drăznit să-i întâlnească privirea. 

— O să te duc la palat și am să te leg de pat, i-a mârâit el la 
ureche. Asta-i nebunie. 

Zafira a lăsat celălalt hăț, cu nodurile degetelor albite. 
Răsuflarea lor încețoșa aerul ca fumul. 

— Nu vreau... nu vreau să mă vadă Lana așa. Nu vreau s-o 
împovărez așa cum a făcut mama noastră, a spus ea, aproape 
ezitant. Yasmine nu înțelege. Kifah și Altair - i-am văzut ieri 
în camera califului. Le-am văzut fețele, Nasir. 

Cuvintele ei năvăleau grăbite. 

— Îmi pierd de tot simţul binelui și al răului și nimeni nu 
înțelege. Nu... nu așa cum înţelegi tu. Nimeni altcineva nu se 
mai uită la mine și nu pricepe că încă sunt aici. 

Șovăind, și-a coborât privirea la el. 

— De aceea am acceptat. Nu pentru că nu te respect. Nu 
pentru că nu însemni nimic pentru mine. 

Cineva a gonit pe lângă ei călare pe un cal murg, punând 
capăt liniștii apăsătoare. Trebuia s-o ia din loc. Planul lui 
Altair se sprijinea pe sincronizare și Nasir luase în calcul su- 
ficient timp ca ei și Afya să aibă și ocazia să se odihnească, dar 
nu mai mult. 

— Înţelegi, nu? a întrebat ea încet. Ştii ce înseamnă asta. 
Nu? 

Ce însemnitu pentru mine, spuneau ochii ei. Pentru că, deși 
Zafira înfrunta tot ce i se întâmpla cu îndrăzneală, Nasir ob- 
servase că în prezenţa lui era copleșită de sfială. 

Și era firesc ca, după o viață plină de insulte, el să nu știe 
cum să reacționeze la cuvinte spuse din inimă. La cuvinte 
care purtau emoţii pe care el nu le trăise niciodată, indife- 
rent ce își închipuise înainte. Îl și deruta - acum îl întreba ce 

vrea de la ea. În clipa următoare, Nasir își dezgolea inima și 
ea îi întorcea spatele, zăpăcindu-l. Ba refuza coroana lui, ba îl 
alegea în locul tuturor celorlalți 

A primit hățurile din mâinile ei întinse. 

Șase safini muriseră. Numărul în sine era neînsemnat, dar 
astea nu erau victime ale vreunui război al lui Altair. Era 
măcel în principalul jumu'a din Fortăreața Sultanului, o piață 
menită pentru decrete și proclamații, locul unde se sărbăto- 
rise cândva nașterea fratelui său. 

Tuturor celor șase safini li se smulseseră măruntaiele, 
care erau întinse pe piatra cenușie, și brațele lor erau întinse, 
țintuite de stâlpi, iar ochii lor fuseseră ciuguliți de animale de 
pradă lacome. Altair presimțea o cauză anume în spatele mo- 
tivelor atât de precise, dar acesta era încă un detaliu despre 
care tatăl său nu-i vorbise. Pe pământ erau împrăștiate sute 
de pietre, mânjite în roșu. 

Mesagerul, care gâfâise și tremurase în frigul din 
Demenhur, nu omisese niciun detaliu. 

Erau pedepsiți pentru că abandonaseră Arawiya după 
dispariția magiei, așa proclamase noul rege. Ar fi trebuit să 
semene groază în inimile oamenilor faptul că acest condu- 
cător proaspăt instalat pe tron își consolida domnia prin ură 
și violență. Dar veselia era peste tot și abia atunci a înțeles 
Altair cât de mânioși fuseseră arawiyanii de rând. Jinduiseră 
după dreptate atâta vreme, încât nu mai conta cum anume 
era înfăptuită. 

Al doilea mesager a sositla scurt timp după aceea, repetând 
mesajul primit de Haytham, cum că pe cerurile Sarasinului 

se întindea o dâră de întuneric, și confirmând bănuielile lor 
că noul califera într-adevărun ifrit care îmbrăcase pielea mu- 
ritoare a negustorului Muzaffar. Altfel nu s-ar fi putut explica 
de ce califatul păstra tăcerea pe când ifriții, cu toiegele lor 
înflăcărate, călcau în picioare oamenii și, mai rău, copiii, în 
stânga și-n dreapta. Confuzia le provoca o reținere trecătoare, 
îl așteptau pe calif să acționeze spre binele lor. 

Altair s-ar fi descurcat cu haosul, dar îl neliniștea smul- 
gerea asta calculată de la rădăcini, căci toate eforturile lui 
Altair și Benyamin începeau încet să se destrame. 

— Dacă te-ai ține și mai strâns de stâlpul ăla, s-ar putea să 
cadă tot palatul pe noi, i-a strigat Kifah pe fondul șfichiuitu- 
rilor suliței ei. 

Un singur lucru stârnea în mintea lui Altair o furie roșie 
și nebună, și anume moartea copiilor, pierderea fără sens a 
inocenței. 

Şi-a slăbit strânsoarea și - agasat că trebuie să întoarcă 
capul cu totul ca să poată vedea în stânga lui - s-a uitat după 
Nasir, descoperind că prințul era absent. Akbh, deci de aia fu- 
sese mai tăcut decât de obicei. 

— Unde s-a dus? 

Kifah a ridicat din umeri. 

— Nu-s mama lui. 

Altair s-a încruntat și a ieșit din sala de război, cu a ei co- 
lecţie de hărți desfășurate și planuri care altădată fuseseră 
folosite pentru a i se ţine piept lui și a trupelor lui. Sau, în 
orice caz, se încercase să li se țină piept. Nu degeaba era Altair 
un general de soi. Of, cum se inversaseră lucrurile. Iată-l în 
Demenhur, dându-și coate cu wazirul califului și împriete- 
nindu-se cu generali împotriva cărora ridicase sabia cândva, 
pe câmpul de luptă. 

Palatul demenhun era cuprins de frică. Demnitarii erau 
neînduplecați în încercările lor de a pleca, de teamă că ifriții 

veneau după ei, că ar fi urmat pe lista Leului, gata să fie spin- 
tecați ca niște pești pe un fund de lemn. Lui Altair îi venea să 
râdă. De-ar fi știut adevărul. 

— Trebuie să vorbim despre Zafira, a spus Kifah, urmă- 
rind cumva firul gândurilor lui. 

— Zafira nu e o... chestie pe care s-o discuți. 

— Știi ce vreau să spun. 

— La fel cum știi șitu că nu putem face nimic, a spus Altair 
obosit. 

Kifah a oftat. 

— Nu putem s-o încuiem și să uităm de ea. Jawaratul a si- 
lit-o, de fapt, să-l omoare, are nevoie de noi. 

Ar fi avut nevoie de ei și dacă n-ar fi fost așa. Era prietena 
lor. O fată mică a apărut pe coridor și, dând cu ochii de el, s-a 
oprit. Altair a recunoscut chipul ei ascuțit - fusese în cameră 
cu o noapte în urmă, se holbase la cadavrul mutilat al cali- 
fului fără să clipească. Postura ei îi amintea vag de Aya, dar 
Altair a alungat gândul respectiv. 

— Pace ţie! Cum e Zafira? a întrebat el. 

— De ce întrebi? a răspuns ea defensiv, cercetându-l cu 
ochii ei căprui și calzi. 

— Sunt prietenul ei. 

— Un prieten n-ar fi abandonat-o așa cum ai făcuttu. 

Gâtul i s-a înroșit de rușine. Își propusese s-o viziteze. 
Să încerce să priceapă ce făcuse. Nu o vizitase - pe dinţii 
sultanului! 

— A plecat, a spus fata apoi. 

— Nu minți. 

— E dezonorabil să minți, a spus ea indignată. 

Dacă înainte avusese dubii, acum Altair era absolut con- 
vins că fata era sora Zafirei și îi venea să-i obțină răspunsu- 
rile cu sabia ațintită la ea. 

S-a lăsat pe vine. 

— Micuţo, dacă-mi spui, voi cere de la bucătării o bucată în 
plus de kanafah', numai pentru tine. 

Fata a ridicat dintr-o sprânceană la el. 

— Am paisprezece ani și pot să-ţi înfig un ac în ochiul care 
ţi-a rămas. 

Altair a izbucnit în râs și i-a aruncat o privire lui Kifah. 

— Mai Iskandar de atât nu se poate. La paisprezece ani e... 
cam mică. 

— Mă cheamă Lana. Iar tu ești cam mare, a răspuns ea. 

— N-a fost o insultă, a spus el zâmbind larg și Kifah a mor- 
măit. Cum adică „a plecat”? 

— S-a dus să găsească un leu. 

I-atrebuitun moment ca să-și dea seama că Lana spusese 
„pe” nu „un”, și că acest leu nu era deloc o felină. Brusc, Altair 
s-a simtit foarte, foarte obosit. 

— Adică se îndreaptă spre Fortăreața Sultanului? 

Lana a încuviințat din cap. 

— Singură? Nici n-ar fi în stare să... 

S-a oprit, văzând cum Lana holbează ochii, și și-a trecut o 
mână peste față. Khara. 

— Ar fi trebuit să-i pun lesă băiatului ăluia. 

— E Prințul moștenitor. 

Lana a strâmbat din nas, jignită în numele unui nătărău 
pe care nici nu-l cunoștea. 

— Prinț pe... 

Kifah și-a dres glasul. 

— Pe ce? a întrebat Lana pe un ton galeș. 

Altair a mârâit. 

— Întreab-o pe sora ta. 

— A luat șipumnalul din camera ta. Cel înfășurat în turban 
și ascuns între rafturi. Un ascunziș foarte prost, să știi. 


* Preparat culinar dulce specific Orientului Mijlociu (n.t.). 

Altair a clipit - uluirea îi încetinea creierul. 

— Ai... ea... cum? 

— Lana? Unde ești? 

O voce a strigat de pe coridorul din dreapta lor. Lana a 
înghițit în sec, făcând ochii mari ca niște cești de qahwa. A 
aruncat o privire înspre Kifah și a zbughit-o pe coridor îna- 
inte ca Altair s-o poată opri. 

Acesta s-a repezit după ea, încruntat, dar a găsit doar 
marginea fâlfâind a unui șal albastru și a auzit foșnetul unei 
perdele lăsate. Vocea aia. I se pănuse ciudat de familiară după 
cadență, dar ispititor de melodioasă și... Nu e momentul acum. 

Kifah îl urmărea cu un zâmbet discret și Altair s-a în- 
cruntat și mai tare. 

— Ce-i? a izbucnit el. 

Kifah a ridicat din umeri. 

— Sayyidi? 

Altair s-a învârtit mârâind. Zafira dispăruse, dispăruse și 
Nasir, dispăruse și pumnalul negru pentru obținerea căruia 
pierduse cu totul un ochi. A pufnit pe nas. Panica și stresul nu 
ajutau niciodată pe nimeni 

— Am... v-am găsit... am găsit un șoim, a bâiguit soldatul 
din gardă, năucit. 

— Și unde-i? s-a răstit Altair la băiat, ai cărui ochi cenușii 
îi aminteau de Nasir. 

Garda i-a condus înapoi în camera de război și Altair și-a 
lăsat gândurile să hoinărească. El și Kifah aveau să plece în 
curând pentru a împlini treimea lor din plan, dar ar fi trebuit 
să plece împreună cu Nasir. Nu așa. Fără rămas-bun. Fără ni- 
ciun bilet. În mod ciudat, se simțea rănit. 

Prin ușile duble a năvălit în zbor o pată de culoare brună 
și crem și garda s-a ferit, scoțând un țipăt inuman. Altair s-a 
oprit locului. Să fie oare...? A întins brațul și pasărea a aterizat 
pe mănușa lui. 

— L-am găsit cocoțat pe poartă și cineva s-a gândit că e 
unul de-ai noștri, a explicat garda. 

Nu, nu unul de-ai lor. Al lui. 

— Hirsi? 

Altair nu și-a putut stăpâni încordarea din glas. 

— Vai, băiete, m-ai urmat tocmai până aici? 

Răspunzându-i cu un tril mulțumit, pasărea și-a frecat 
ciocul auriu de fruntea lui. 

Kifah a râs. 

— Există vreo ființă pe care să n-o iubești? 

— Tatăl meu, a spus Altair simplu, dar, la un moment dat, 
în timpul captivității lui, chiar simţise ceva pentru tatăl lui. 

Nu dragoste, ci înțelegere, în fărâme minuscule. Altair a 
înșfăcat scrisoarea de pe birou și a citit-o o ultimă dată. 

Mama lui era ultima persoană la care ar fi vrut să apeleze, 
dar Kifah nu era nici pe departe o miragi pricepută ca ea și 
Vrăjitoarea Argintie era un element esențial pentru succesul 
planului 

— Sigur va funcționa? a întrebat Kifah. De unde știm că e 
pe Insulele Hessa, ca să poată primi scrisoarea? De unde știm 
că va fi de acord să creeze o iluzie de o asemenea anvergură? 
Dacă e rănită și acum? Dacă nu ajungem noi la timp? 

Altair a terminat de legat biletul de piciorul lui Hirsi. 

— Mă uimește la nesfârșit încrederea nestrămutată pe 
care mi-o acorzi, Una din Nouă. Uite încă o întrebare pentru 
lista ta: de ce nu a putut Nasir să ne spună că pleacă cu Zafira? 

Kifah și-a țuguiat buzele. 

— Despre Prințul Morţii se știe una și bună: îndeplinește 
ordinele. O să-și ducă sarcina la îndeplinire. 

— Pentru mine ai o mie de întrebări, iar în el te încrezi fără 
nicio urmă de îndoială, a spus Altair. 

— Tu ai încredere în el, a spus Kifah, întâlnindu-i privirea. 
Pentru mine e suficient. 

Altair a zâmbit, surprins de căldura din ochii ei întunecați. 
Un bărbat s-ar fi putut pierde în ei zile întregi 

Kifah a ridicat din sprâncene. 

— Ei? Mergem? 

Akhh, femeia asta nu marşa la sentimentalisme. 

— Așteaptă, a spus Altair, amintindu-și de ceva fără de 
care nu pleca nicăieri înainte. 

Și-a deschis cufărul și a scos două săbii, legându-și tecile 
și strecurând frumos iataganele în prinzătoarele din piele. 
S-a îndreptat de spate și a oftat greoi. 

De data asta, Kifah a zâmbit. 

— Exact ca în vremurile bune, nu? 

— Aș vrea eu, a spus el. 

Avea să se folosească doar de unul dintre iatagane. Pe ce- 
lălalt îl purta pentru echilibru și pentru că-și iubea amândoi 
copiii la fel de mult. 

— Poate că e bine că a luat-o pe Zafira cu el, a spus Kifah. 
Am lăsat-o pe dinafara planurilor noastre și n-ar fi trebuit. Ar 
fi trebuit măcar să mergem la ea când s-a trezit. 

Nu se punea problema că Altair o evitase cu intenție. 
Trebuise să trimită misive, să îmbuneze demnitarii, să stabi- 
lească vinovăţii. Și după aceea a fost prea târziu. 

Nu putea decât să spere că Nasir avea să respecte planul și 
să se îndrepte spre Leil. Nu spre Fortăreața Sultanului. Și că 
va avea grijă de pumnalul ăla blestemat. 

Aceeași gardă cu ochi cenușii i-a condus până la grajduri. 
Hirsi stătea cuminte pe umărul lui Altair, întorcând capul în- 
colo și-ncoace. 

Altair a șterpelit o dolma uleioasă în drum spre grajduri 
și a sărit în spinarea unui cal negru, zâmbind când Kifah s-a 
urcat cu ușurință pe unul sur, mâncat de purici. 

— Akhh, Una din Nouă. Dintre toți, cu tine îmi place cel 
mai mult să călăresc. 

Kifah și-a arcuit o sprânceană într-o curbură perfectă 
și Altair și-a dat seama că exista ceva ce nu putea face. Și-a 
amintit în mod dureros că-l aștepta o viață eternă și că avea 
doar un ochi. A prevăzut că, pentru o vreme, jalea avea să îi fie 
tovarăș apropiat. 

— Trebuie neapărat ca toate comentariile să facă aluzie 
la... tendințele tale? a întrebat ea. 

— Nu știu despre ce vorbeşti. Tin sincer la prietenia 
noastră și chiar nu există nimeni cu care mi-ar fi plăcut mai 
mult să fac călătoria asta și... 

— Dacă-mi mai spui o singură minciună, o să am grijă ca 
ultimul lucru pe care-l vezi să fie copita calului ăstuia. 

Băiatul de la grajduri a râs pe înfundate. 

Altair a oftat visător. 

— Niciun alt suflet nu e atât de bun cu mine. 

A făcut semn spre intrare și i-a aruncat băiatului omonedă. 

— După tine, sayyida. 

Kifah privea libertatea așa cum îndrăgostiții privesc per- 
soana iubită. 

— Nu-i nevoie să-mi spui de două ori. 

Au țâșnit dinspre palat în josul culmii înzăpezite și stri- 
gătele vesele ale lui Kifah au umplut aerul înghețat. Hirsi 
și-a luat zborul cu o promisiune stridentă și curând străzile 
orașului au răsunat de tropote de copite. Copacii subțiri se 
aplecau ca niște bătrâni și cămilele grase mergeau alene, mai 
încet decât stăpânii lor. Oamenii i-au salutat pe drum, zâm- 
bindu-le larg, cu sclipiri în ochi, căci locuitorii din Demenhur 
fuseseră mereu mai prietenoși decât cei din restul regatului. 

— Rebelii ăia... crezi că putem să avem încredere în ei? a 
strigat Kifah ca să acopere șuierul vântului. 

Oricine ar fi fost, Altair avea de gând să se folosească de 
ei. Aveau nevoie de ajutor și Arawiya avea nevoie de un viitor. 

— Știm doar că farmecul meu o să-i câștige de partea 
noastră. O să adunăm o mică armată cât ai zice pește. 

A auzit-o limpede pe Kifah când a pufnit zgomotos. 

Nu aveau de ales; aici nu era vorba despre o încăierare 
pentru teritorii. Era vorba despre toate zilele lor de mâine, 
strânse într-un singur pumn fragil. Au încetinit în mijlocul 
Thaljului, unde în sooq se vânzoleau mulțimile de la amiază. 

Kifah a blestemat și și-a încetinit calul, dispărând pe o 
străduță. 

— Oi, uite aici! 

— Mereu am fost avertizat să nu urmez străini pe străduțe 
întunecoase, a tachinat-o Altair cu umor negru. Ăla o fi...? 

Kifah a rupt o coală de papirus de pe zid și Altair s-a 
holbat la chipul pe care-l știa la fel de bine ca pe al său. Nasir. 
Ilustraţia îl întruchipa aproape perfect, până la cicatricea care 
i se întindea vertical peste ochiul drept. 

— „O mie de dinari, mort sau viu”, a citit el. 

— Guljul blestemat! Să mă simt jignită că noi doi n-avem 
nicio valoare? a întrebat Kifah. 

— N-aș recunoaște-o în veci de față cu el, dar fratele meu 
arată mult mai bine pe viu, a spus Altair. 

Kifah a mormăit agasată. 

— Ce? N-au desenat bine nasul! a exclamat Altair. 

— Ai putea măcar să te prefaci că ești îngrijorat? 

Altair s-a uitat la ea. 

— Ce vrei să fac? Să plâng? a întrebat, mai aspru decât ar 
fi trebuit. Atunci ar dispărea afișele? Mi-aș recăpăta ochiul? 
L-aș recăpăta și pe Benyamin? 

Kifah a întors privirea. 

Altair a oftat încet și îndelung. 

— Akhh, să lăsăm amarul în seama lui Nasir, laa? 

Kifah s-a grăbit să-i facă pe plac, întinzându-i afișul. 

— E mijlocul perfect prin care Leul ar fi putut să trans- 
forme frica poporului față de Prințul Morţii într-o răsplată. 

Altair a strâns afișul și l-a vârât în desagă. 

— Şi se folosește de ifriți ca să împrăștie vestea. Nimeni 
altcineva n-ar fi putut ajunge aici atât de repede. Khara, avân- 
du-i pe ei alături, toate se vor mișca mai repede. Poate că nu 
simte nevoia să se ocupe întâi de inimi, dar e clar că ne consi- 
deră o amenințare. 

— Atunci să-i arătăm că are dreptate, a spus Kifah. 

A tăcut, privindu-l în lumina prăfuită a străduței. 

— Începi să-ți faci griji. 

Altair a strâmbat din nas. 

— Și să risc să îmi încărunțească părul? 

— Dai pe dinafară de replici istețe, a observat Kifah. 

Altair a fost prea uluit ca să se poată gândi la un răspuns. 
Trăia de aproape un secol și abia acum observa că asta îl 
dădea de gol? 

— Te-ai întrebat vreodată unde au greșit Surorile? a în- 
trebat ea. 

— Au avut încredere în mama mea fermecătoare. 

Kifah a clătinat din cap. 

— Suntem o zumra alcătuită din bucăţi care nu se potri- 
vesc între ele, avem un singur scop și nu ne ferim să cerem 
ajutor. Avem „asabiyyah” pe care ele n-au avut-o. 

— Asabiyyah? 

— Esența zumrei noastre, a spus Kifah ridicând din umeri. 
Unitate bazată pe țeluri comune, loialitatea pe care ne-o 
arătăm unii altora, dincolo de orice legătură de sânge. 

Kifah și-a privit brațul tatuat. 

— Nu am înțeles conceptul ăsta cu adevărat până acum. 
Până la noi. 

— Şi Surorile au fost așa, a contrazis-o Altair. 

— Fiecare domnie poartă în sine grăuntele propriei de- 
căderi și așa a fost și domnia Surorilor. Au avut încredere în 
ele însele - și în nimeni altcineva. Dacă există cineva care ar 
putea să salveze Arawiya, aceia suntem noi. 

Capitolul 79 


Când s-a lăsat noaptea și temperatura a scăzut, pe Zafira o 
durea tot trupul. Reușise cumva să rănească sentimentele 
lui Nasir și, din cauza tăcerii, prezenţa lui în spatele ei era și 
mai apăsătoare. Căldura pieptului lui. Strânsoarea relaxată a 
brațelor. 

Nu mai călărise de săptămâni întregi și nevoia de a se lăsa 
moale, sprijinită de el, aproape că-i întrecea simțul demni- 
tăţii. O durea spatele și o dureau picioarele. O durea și pieptul, 
de la cât îl ținuse nemișcat ca să-și protejeze rana pe măsură 
ce se vindeca, în timp ce traversau culmile dealurilor abrupte 
din ţinuturile mai puțin populate din Demenhur. Cândva fu- 
seseră câmpuri lucrate, pe care creșteau ierburi și alte plante 
cultivate în scopuri medicinale. Acum erau acoperite cu alb, 
așteptând întoarcerea magiei, la fel ca restul Arawiyei. 

Apropiindu-se de un sat de la granița demenhună, Nasir a 
încetinit-o pe Aya și au înaintat la pas. Străzile erau tăcute, cu 
excepţia șuierului vântului rece. Torțele clipeau din umbre ca 
niște ochi de chihlimbar,prăvăliileerau cufundate într-un soi 
de întuneric care atrăgea doar stafiile și străduțele îi îmbiau 
ca nesnas'-ul cu un singur picior din coșmarurile copilăriei. 

— De ce încetinim? a întrebat Zafira. 

Ceva nu-i plăcea la satul ăsta. Până și luna se ascunsese în 
spatele norilor grei. 


* Creatură fantastică din folclorul Orientului Mijlociu, cu înfățișarea unui 
om pe jumătate mort, căruia i se poate vedea numai ojumătate a corpului (n.t.). 

Nasir a oftat și Zafira a simţit căldura respirației lui pe 
gâtul ei înfrigurat, căldură pe care a primit-o bucuroasă din 
mai multe motive. 

— Faptul că am luat-o pe Afya în călătoria asta are și un 
dezavantaj. 

A alunecat din spinarea iepei și a condus-o la pas, cerce- 
tând clădirile înconjurătoare. 

— Dacă ar fi fost vorba de orice alt cal, am fi putut s-o dăm 
la schimb și să ne vedem mai departe de drum. Trebuie să se 
odihnească. Vom porni imediat după miezul nopții. 

— Mi-e greu să cred că nu poate să mai meargă puțin, a 
spus Zafira, conștientă de faptul că se purta ca un copil îm- 
bufnat. Am plecat înainte de amiază. 

Nasir i-a aruncat o privire și și-a ațintit din nou ochii la 
drum. 

— Cu cât poposim mai târziu, cu atât avem șanse mai mici 
să găsim camere libere. 

— Pot să dorm afară. 

— Credeam că vrei să-l omori pe Leu, nu să-i livrezi cada- 
vrul tău, a spus Nasir apatic, ca și când ar fi fost iar pe Sharr. 
Trebuie să-ți schimbăm bandajele și să-ți găsim un pat. 

Zafira a tresărit. 

— Pot să le schimb singură. 

— Nu mă îndoiesc, a șoptit el distrat, încetinind pasul în 
dreptul unui han dărăpănat. Mă duc să văd dacă au camere 
libere. 

A lăsat hățurile Afyei şi a pornit pe cărare. În stânga lor 
era o altă clădire, mai luminoasă și mai îmbietoare, care o 
neliniștea. 

Aici îl părăsim. Mergi la grajduri. 

Îndemnul Jawaratului a înfiorat-o. L-a chemat înapoi pe 
Nasir. 

— Nu poți să intri dacă arăţi așa. 

Nasir și-a privit hainele încruntat. Cum se putea să fi călă- 
torit toată zi pe un drum mocirlos și totuși el să arate perfect? 

— Așa... adică cum? 

— Așa cum arăţi tu, a explicat ea, observând-i zăpăceala 
și stăpânindu-și râsul. Nouă... demenhunilor nu le plac 
sarazinii. 

Atunci Nasir a ridicat din sprâncene. 

— Deci ar trebui să... 

— Ajută-mă să descalec. Întreb eu. 

Nasir a inspirat adânc, stăpânindu-se, și s-a întors la ea, 
dara încremenit la auzul scârțâitului unor ghete pe gheață. A 
apucat un colac de frânghie de pe pervazul grajdului și Zafira 
s-a întors în șeaua Afyei, aburind aerul cu respiraţia ei și ză- 
rind câțiva bărbați apropiindu-se pe drumul șerpuit. 

L-au zărit pe Nasir imediat. 

— Marhaba! au strigat în spiritul ospitalităţii tipice 
demenhunilor. 

Nasir a răspuns șovăitor. 

— Pace vouă! 

L-a trădat accentul. 

— Cauţi camere, sarazinule? a întrebat unul dintre ei, legă- 
nând un felinar. 

Nasir a răspuns prea încet ca să fie auzit. Sau poate că 
pulsul Zafirei devenise brusc prea zgomotos ca să mai audă 
și altceva, în vreme ce bărbaţii s-au adunat în jurul lui, cer- 
cetându-l din priviri. Câţiva dintre ei s-au întors să se uite și 
la ea. 

— Te știu! Ești Prințul Morţii! 

Zafira nu a făcut nicio mișcare. 

— Și uite! a spus unul pe un ton batjocoritor. Târfa 
prințului. 

Zafira nu credea că o mână de cuvinte ar fi putut s-o 
despoaie ca un cuțit. S-o înjosească. S-o pângărească. 

Sunt niște nimicuri, i-a spus Jawaratul, darpeun ton șoptit, 
șovăitor. 

— S-a pus recompensă pe capul tău, Sultani, a spus unul 
dintre ei. 

Zafirei îi clocotea sângele, dar a auzit hârșâitul unui tăiș 
grosolan scos din teacă. 

— Mort sau viu. 

Nasir a răspuns pe un ton egal. 

— Cine a pus recompensa? 

— Regele. 

Zafira a tresărit. Vestea se răspândea repede - prea repede. 
Ăsta era un sat amărât, ascuns după munţi. N-ar fi trebuit să 
fie posibil. 

— Oi, voi trei luați fata! Ceilalți - căpetenia haitei și-a în- 
vârtit pumnalul în aer - ucideți potaia sarazină! 

Dacă nu l-ar fi urmărit pe Nasir, n-ar fi observat: frângerea 
din ochii lui, luminați de lună. Calmul lui spulberat. 

Bărbaţii s-au grăbit să scoată arme. Săbii. Bețe. Mai ales 
pumnale. Zafira a apucat hățurile Afyei cu degete înălbite, 
neputincioasă. Jawaratul îi șoptea în gând, prea agitat ca să-l 
poată înțelege. 

— Știţi cine sunt. Ar trebuit să știți că nu puteți să mă uci- 
deți, a spus Nasir, dar se simţea o notă de ezitare în vocea lui. 

În mulţimea de demenhuni, accentul lui argintiu și tără- 
gănat era mai pronunțat, mai periculos, și totuși bărbaţii râ- 
deau. Se întindea o coardă de arc. 

Se strângea un laț. 

Nasir a înfășurat tacticos frânghia în jurul pumnului, lă- 
sând să se aștearnă o tăcere stânjenitoare, după care s-a uitat 
la ei, ridicând din sprâncene, ca și cum ar fi spus: Asta e ul- 
tima șansă pe care v-o dau. 

Trei dintre ei s-au întors spre ea rânjind lacom, cu priviri 
la fel de înjositoare precum jignirea pe care i-o strigaseră. 


508 HAFSAH FAIZAL 


Zafira a numărat zvâcnetele inimii care-i bubuiau în ureche, 
cu jambiya pulsându-i la picior, cu pumnalul lui Altair vârât 
în cizmă. 

A auzit fosnetul manșetelor lui Nasir și lamele lui au spin- 
tecat noaptea, doborând doi bărbați și speriindu-l pe al treilea. 
Apoi i-a țâșnit pumnul înfășurat în frânghie, scoțându-l din 
simţire pe unul dintre bărbaţi cu o lovitură în falcă, după care 
a șfichiuit cu capătul liber al frânghiei, secerând picioarele ce- 
lorlalți trei. Ultimul dintre ei și-a azvârlit sulița rudimentară 
și s-a strâmbat când aceasta s-a izbit de poteca de piatră. 

— Hmm, a mormăit Nasir, evaluând situația. 

A făcut stânga-mprejur și s-a oprit ca să smulgă cuţitele 
de manșetă din coapsele bărbaţilor, aruncându-i ultimului o 
privire care l-a pus pe fugă, cu fața luminată de lună. Nu era 
mult mai mare decât Zafira. Toţi erau tineri, dar nu asta a sur- 
prins-o cel mai mult. 

Prințul Morţii nu-l omorâse pe niciunul dintre ei. 

Nici măcar nu-și scosese iataganul. Se schimbase mult de 
la momentul acela de pe Sharr, când se uitase la ea fără nicio 
scânteie de viață în ochi și-i spusese că trebuia ori să ucidă, 
ori să moară. 

Cuprinsă de remușcări, Zafira și-a strâns brațele în jurul 
trupului. Se simțea separată de lume, separată de el. Pustiită, 
așa cum ajungeai după o faptă atât de ireversibilă precum 
măcelărirea unui om. 

Nu te simţi pustie. Vom îndrepta situaţia. 

A ignorat Jawaratul în timp ce bărbaţii gemeau pe pă- 
mântul rece și Nasir a încălecat din nou pe Afya, îndreptân- 
du-i înapoi spre drumul principal, fără niciun cuvânt. 


Nasir ar fi trebuit să asculte de avertismentul din inembrele 
sale când a cotit spre satul ăsta. Cândva fusese un pericol, dar 

Prințul Morții era acum pentru poporul de rând promisiunea 
câștigării unei averi. O recompensă pe capul lui. O ţintă pe 
spate. 

Mai rău, clepsidra deja își urma cursul, pentru că Altair 
trebuie să fi plecat din Thalj, cu planurile lui puse în mișcare. 

Nasir ar fi trebuit să părăsească Demenhur și să ajungă în 
Sarasin abia în zori, când primele fărâme de lumină le-ar fi 
acordat o fărâmă de siguranță, dar acum trebuia să străbată 
forțat Trecătoarea Tenama și să petreacă prima noapte acolo. 
Ar fi fost prea riscant să mai zăbovească aici chiar și o clipă. 
Mai ales pentru că era și ea cu el. 

Zăpada era scăldată în lumina revărsată de lună și casele 
și clădirile treceau pe lângă ei ca o ceață luminată intermitent 
de câte un felinar. I-a văzut din nou pe cei șapte bărbați - pe 
acei băieţi cu gurile prea mari pentru anii lor - întinși pe pă- 
mânt. Târfa prinţului. 

Chiar și când se străduia să facă bine, chiar și când nu el 
scotea sabia și fura suflete, tot rănea oamenii. O rănea pe ea. 
Întunericul a alunecat din el, fluturând în urma lor. 

— Vorbește cu mine, a șoptit el aspru în părul ei. 

Zafira și-a lăsat mâna pe încheietura lui. 

— Lunii îi place de tine. Vezi cum strălucește pentru tine? 

Ceva i s-a înțepenit în gât, ademenit de tristețea glasului 
ei melodios. 

— Nu ești așa, a spus ea după o clipă, atât de încet, încât 
Nasir aproape că nu i-a auzit cuvintele în tropotul copitelor 
Afyei. 

— Cum anume? 

— Cum ţi-au spus ei. 

Nasir s-a încordat. 

— Ştiu, a spus el în cele din urmă. 

Ea s-a mărginit la un hmm, ca acceptare a minciunii lui. 

Afya nu s-a plâns nicio clipă, deși în curând Nasir a 
simțit epuizarea din mușchii ei. Pătrunseseră deja adânc în 

Trecătoarea Tenama. Noaptea se îngroșase și dinspre pis- 
curile înalte ale Munţilor Dancali veneau urletele fiarelor 
flămânde. 

Trecătoarea era o întindere îngustă de întuneric, un tunel 
înfiorător luminat numai de luna voalată. Nelocuită, cu ex- 
cepția celor câteva corturi răzlețe ridicate în umbre, cu focuri 
aprinse și adăpostite de vântul hain. 

Nasir nu a oprit la niciunul dintre ele, nici măcar la cel de 
unde o femeie le-a făcut cu mâna, oferindu-le mâncare pentru 
restul călătoriei. 

Și apoi s-a oprit brusc la ieșirea din trecătoare. Afya gâfâia 
din greu, umflându-și coastele sub ei. 

Nasir a descălecat și a privit îndelung. 

— Sarasin, a șoptit Zafira tremurând. 

Întunericul era absolut. Luna se ascunsese, rușinată de 
cei de jos. Petice luminoase licăreau ici-colo, prea slab ca să 
pară altceva decât niște ochi licărind într-un cimitir, și odată 
cu întunericul venise frigul, un aer mai rece chiar și decât în 
Demenhur. 

— Sunt ifriți aici, a spus Zafira și Nasir și-a amintit cât de 
bine vedea ea în întuneric. 

Cât de bine vedea și el în întuneric, datorită puterii desco- 
perite recent în sângele lui, după ani întregi în care îndurase 
frica dinlăuntrul lui. 

A luat-o din loc, conducând-o pe Afya la pas, cu o mână pe 
iatagan, privind atent în jur. 

Au poposit într-un sat suficient de mic încât să fie mai 
puţin probabil că-i va recunoaște cineva. Caravanseraiul era 
o clădire scundă care se întindea sub cerul fără lună, iar în 
curtea lui se odihneau niște cai, alături de o singură caravană, 
ale cărei cămile dormeau. Era un loc solemn și liniștit, la fel 
de singuratic ca ținutul pe care-l traversaseră, dar avea ușile 
deschise și numai asta era important. 

— Așteaptă aici, a spus Nasir, lăsându-și gluga pe spate. 

— Marhaba, a spus o femeie scundă și dolofană, îmbră- 
cată cu o abaya aspră, când Nasir a trecut de pragul ușii și de 
perdea, intrând într-o încăpere caldă, plină de clienți. Eu sunt 
Rameela. 

— Văd că afacerea merge bine, a observat el. 

Mulțimea așezată pe scaune era liniștită, dar suficient de 
zgomotoasă, iar mâncarea era din belșug. O altă femeie stătea 
pe un scaun fără spătar, cu picioarele ei măslinii și lungi, pu- 
drate cu aur, la vedere. Cânta la un nai din trestie, pe care își 
plimba seducător degetele. 

Patroana caravanseraiului l-a privit cu o expresie binevoi- 
toare și i-a cercetat îmbrăcămintea. 

— Soarele nu se mai arată, dar nu-i nimic nou, nu-i așa? 
Oamenilor oricum le trebuie paturi calde. 

— Sunt ifriţi pe aici? 

— Pe aici nu. Cu ce te pot ajuta, sayyidi? 

— Aveţi camere libere? 

— Aywa’, a confirmat Rameela, zâmbind. Luna ţi-a purtat 
noroc - mai am una liberă. 

— Numai una? 

Femeia a încuviințat din cap. 

— Sunteţi mai mulţi? 

— O să iau camera. Îmi trebuie și o femei... 

Zâmbetul ei s-a stins dezamăgit. 

— Nu îndeplinim asemenea nevoi, sayyidi. 

A făcut semn în spatele lui. 

— Rana o face uneori, dacă-i place de tine. 

Nasir s-a întors spre femeia care cânta la nai, înțelegând 
prea încet când aceasta i-a zâmbit galeș. 

— Nu... asta... eu nu... 


* Da, în limba arabă, în unele regiuni (n.t.). 

Şi-a dres glasul. 

— Voiam să spun că-mi trebuie o tămăduitoare. 

Rameela a râs, aplecându-se pe spate. 

— Nu te speria, sayyidi. Așa trebuia să spui! Mă ocup eu de 
rănile tale. 

S-a uitat la el. 

— Soțul meu se pricepe mai bine. Să-l chem? 

— Nu, e bine așa. Vreau doar să schimbi niște bandaje. 

Istovirea îi apleca pleoapele ca pe nişte perdele 
încăpățânate. 

Camera liberă se afla în capătul unui coridor slab luminat. 
Era o încăpere mică, cu un pat îngust și cu o baie alăturată 
și mai mică. Înghesuită, dar caldă și ferită de mucegai și mi- 
zerie, și aflată cel mai aproape de ieșire. 

— Merge, sayyidi? a întrebat Rameela. 

— Merge, a spus Nasir, pentru că, aparent, alte cuvinte nu 
știa. 

Rimaal, de ce era atât de greu să poarte conversații cu oa- 
menii amabili? 

Afară, copacii înalți și golași zgâriau acoperișul caravan- 
seraiului ca niște cuțite plimbate pe oase. A condus-o pe Afya 
la o prispă scundă, pentru ca Zafira să poată descăleca mai 
Ușor. 

— În hanul ăsta nu e niciun ucigaș? l-a tachinat ea sfios. 

— Sunt și eu pe aici, a răspuns Nasir cu umor și a înmânat 
hățurile băiatului de la grajd, care, s-a gândit el, probabil că 
era fiul patroanei. 

Zafira a râs, dar s-a oprit la fel de repede, strâmbându-se 
și icnind încet. Şi-a strâns degetele în jurul inelului lui Deen 
de la piept și, văzând asta, Nasir a simţit o ușurare. Însemna 
că se gândea la altceva decât la carte, decât la moarte. Decât la 
băieții aceia. 

— L-ai iubit cu adevărat, a spus Nasir ca un prost. 

Zafira s-a oprit și s-a uitat la el. 

— Îl voi iubi mereu, dar niciodată așa cum își dorea el. 

Nasir n-a știut cum să continue conversaţia, așa că a tăcut. 

Înăuntru au găsit-o pe patroana caravanseraiului, care 
aprindea în cameră câteva lămpi suspendate. 

A zâmbit când a văzut-o pe Zafira. 

— Yaa, deci de asta ai cerut o femeie. Vino, copilă! 
Întinde-te, ca să-ţi pot obloji rana. 

— Aveţi nevoie de ajutor? a întrebat Nasir de pe hol, ca un 
idiot. 

Rameela l-a țâțâit. 

— Dacă ai fi putut s-o ajuţi, nu m-ai mai fi rugat pe mine, 
nu? Găsești mâncare în față. Yalla! Du-te și mănâncă, băiete! 

Evitând privirile clienților și a femeii care cânta la nai, 
Nasir a dat gata un castron de shakriyeh' - iaurtul era cald, 
dar cu puține bucăți de friptură de miel - și apoi s-a întors pe 
coridor, întâlnind-o pe Rameela pe picior de plecare. 

S-a uitat altfel la el, ștergându-și mâinile de abaya. 

— E orană cumplită. 

— De la o săgeată. 

Nasir nu găsea niciun motiv să ascundă adevărul. 

— A fost legată bine, a spus Rameela, dar s-a deschis din 
nou. 

S-a uitat la el de parcă ar fi fost vina lui și a întors din nou 
privirea spre ușa închisă. 

— Uneori vorbește ciudat, de una singură, laa? A doborât-o 
epuizarea, Sultani. 

Nasir a încremenit. 

— Ai o ținută prea mândră, a spus Rameela, ca și când asta 
ar fi explicat situația. Dar cicatricea te-a dat de gol. 

Nasir a ţintuit-o cu privirea pe coridorul înghesuit, con- 


* Preparat culinar din carne de miel și sos de iaurt (n.t.). 

știent că în oricare dintre camerele înconjurătoare ar fi putut 
fi mercenari în căutare de bani. Conștient că, poate, Zafira 
zăcea în balta propriului ei sânge, pentru că el făcuse prostia 
s-o scape din ochi. 

Rameela i-a agitat un deget pe sub nas. 

— Sub acoperișul ăsta, tratez orice băiat ca pe copilul meu, 
că-i prinț, că nu-i prinț, a spus ea mimând un ton sever. 

Nasir a răsuflat ușurat. Oare aflase că tatăl lui murise? Că 
el nu mai era prinţ, ci chiar sultan detronat? 

— Patul e strâmt, dar mai e loc pe podea pentru un aș- 
ternut, dacă vrei. 

Și-a amintit cum îi spuseseră Zafirei bărbații din orășelul 
demenhun și a refuzat. 

— E bine pe coridor, a spus el, fără să dea alte explicații, 
deși Rameela aștepta în tăcere. 

— Bine atunci, a spus ea. Totuși un lucru aș vrea să știu, 
dacă e să petreceți noaptea aici. Tu ești prințul, dar ea cine e? 

Se pare că Zafira nu-i spusese nimic. 

— Legendarul Vânător din Demenhur. 

Femeia a râs încet. 

— N-ar trebui să mă mire că până la urmă Vânătorul e o 
fată. 

Capitolul 80 


În cele din urmă, Rameelei i s-a făcut milă de Nasir și, asigu- 
rându-l că o va păzi pe Zafira toată noaptea, l-a condus la o 
cameră mică unde păstra pături de rezervă și alte lucruri. Era 
înghesuită, dar ușa avea lacăt și fiul ei îi lăsase un așternut 
lângă căminul micuț, așa că își îndeplinea scopul. 

Nasir se gândea cu teamă la momentul în care îi va spune 
Zafirei că aveau ordine să oprească la Leil. Că, de fapt, nu 
plecase de la Thalj doar de dragul ei și că nu avea s-o ducă la 
Fortăreața Sultanului. Khara, ar fi trebuit să fie puţin mai 
onest în privința asta. Se înduplecase în sfârșit să închidă 
ochii - în timp ce cuvântul „potaie” îi zvâcnea în cap în ritmul 
respirației și Zafira stătea pe Afya, încordată de spate și ne- 
clintită, pe când bărbaţii îi adresau cuvinte batjocoritoare -, 
când o licărire argintie a străpuns întunericul din încăpere. 

Și s-a materializat sub forma unei femei. 

Nasir s-a ridicat în capul oaselor. 

— Ușile există ca să baţi la ele. 

Buzele Vrăjitoarei Argintii s-au strâns într-un zâmbet 
stins. 

— Și totuși ușile încuiate nu te-au oprit niciodată. 

Colţurile gurii lui au zvâcnit în sus preț de o clipă, pe când 
focul trosnea în tăcere. S-a uitat la mâinile ei, dar erau goale, 
nu țineau nicio bucată de papirus. De ce venise, dacă nu 
pentru că primise misiva lui Altair? 

— Ai găsit pe cine trebuia pe Insulele Hessa? a întrebat 
Nasir. 

Cum altfel ar fi putut să apară în camera asta, idiotule? Dar o 
spusese ca pe o scuză, era tot ce putea face ca să-și ispășească 
răceala cu care o tratase când se afla pe corabia lui Jinan și se 
întreba dacă ea va înțelege. Dacă va accepta. 

Femeia a încuviințat din cap, pentru că așa erau mamele. 

— Nemurirea mea nu mai e periclitată. Mi-am recăpătat 
puterile. 

A ezitat. 

— Am auzit că Leul a ocupat tronul. Așa că am venit să... 
să... 

Nasir a recunoscut-o pe mama știută de el în șovăiala ca- 
re-i strângea gura și în îngrijorarea care-i îmblânzea privirea 
severă. A sesizat întrebarea pe care o pusese în tăcere. Motivul 
pentru care venise la el, nu la Altair, așa cum plănuiseră. 

— A murit, a spusel. 

Când Nasir a închis ochii, oftatul ei tremurător a fost in- 
finit mai dureros. Cu ochii închiși, ar fi îndrăznit să și-i imna- 
gineze pe ambii lui părinți aici, în cameră, chiar în clipa asta. 

— A spus... 

Nasir s-a oprit. Ce erau emoţiile astea blocate în gâtul lui? 
Când începuse să sufere atât de mult? 

— Se gândește la tine când luna umple cerul. 

Nasir a scos din buzunar bucățile medalionului spart și 
le-a așezat în mâna ei. Rămășițele stăpânirii Leului. Cadoul 
dăruit soțului ei iubit, care se dovedise a fi fatal. 

Femeia a șoptit un cuvânt și a fugit la cămin, cu mantia 
ei adunând șuvițe de lumină. Ca și când s-ar fi putut întregi 
cu fiecare scânteie. Ca și când ar fi putut să întoarcă mersul 
lumii. Nasir crezuse asta cândva. Când era mic și pierdut și 
credea în siguranța refugiului oferit de fustele mamei lui 

Spre deosebire de Nasir, ea se născuse ca să conducă. Se 

născuse cu un loc al ei în lume. Și asta îi dăruise și lui, până 
când Leul a venit și il-a furat. Acum se pregătea să fure și mai 
multe. Mult mai multe. 

— Si'lah sunt ființe solitare, înclinate să-i ajute pe cei ne- 
putincioși. Eram tânără, naivă. Nu înțelegeam că „solitară” 
nu înseamnă „lipsită de tovarăși”. Voiam mai mult decât să 
domnesc ca un gardian cu pumn de fier peste cei care greși- 
seră față de Arawiya. Am schimbat sentințele celor închiși 
pe Sharr, chiar dacă zidurile fortăreței mele opreau magia. 
Le-am dat de muncă, le-am dat locuințe, le-am permis să 
trăiască așa cum trăiau cei de pe continent. Și totuși eram 
singură. 

Nasir văzuse dovada printre ruinele insulei. Edificiile erau 
prea elaborate, prea somptuoase pentru cei încarcerați. În 
pustiirea cuvintelor ei, Nasir a găsit răspunsul la întrebarea 
pe care și-o punea de mult timp: se poate să fii înconjurat de 
viață și totuși să nu simți decât hăul morții? 

— Tânjeam și eram slabă. Voiam să fiu iubită și înțeleasă. 
A profitat de mine. M-a lăsat fără apărare, mi-a exploatat slă- 
biciunile. S-a folosit de mine în toate privințele posibile, iar eu 
m-am păcălit, închipuindu-mi că eram îndrăgostită. Nu mai 
simțisem o durere atât de mare până în ziua în care au murit 
surorile mele. În ziua în care am fugit de pe Sharr și am trecut 
pe la toate palatele lor: în Demenhur, în Zaram, în Pelusia și 
în Alderamin, ca să le rup tronurile în bucăţi. Dintre cele cinci 
Tronuri de Aur a mai rămas unul singur. Cel pe care stă el 
acum nu a fost niciodată al meu, eu nu am avut niciunul. A 
fost al Afyei. 

Preferata ei dintre Surorile Veșniciei. 

— L-am târât până în orașul vechi al Fortăreței Sultanului 
și mi-am statornicit domnia, desemnându-i drept califi pe 
slujitorii cei mai de încredere ai surorilor mele. Asta se spune 
despre domnia mea. Se vorbește despre schimbările pe care 

le-am adus, despre frânghiile pe care le-am ţinut ca să îm- 
piedic regatul nostru fragil să se destrame. Dar ruinele pot 
fi recuperate numai până la un punct, nu-i așa, fiul meu? A 
furat și a tâlhărit. A înșelat fără încetare. Mi-a furat surorile, 
regatul, soțul și fiii. 

S-a întors spre el şi în chipul ei Nasir și-a recunoscut pro- 
priul chip. I-a recunoscut pe Zafira și pe Altair. Pe Kifah și pe 
Benyamin. I-a văzut pe cei ale căror vieți au fost silite să ur- 
meze cursuri pe care n-ar fi trebuit să le ia. 

— Mi-a furat viaţa și acum eu voi fura de la el înzecit. 

Nasir a simțit gheața cuvintelor ei în oase. 

Cum m-ai găsit? voia el să întrebe, dar nu l-a lăsat orgoliul. 
Prin magie, știa el. Zafira se tăiase în palmă ca să-l găsească 
pe Altair, dar magia mamei lui nu era limitată de volumul de 
sânge dintr-o sticluţă, de vreme ce o hrănea propriul sânge. 

— Ai primit biletul lui Altair? a întrebat el. 

Femeia s-a încruntat. 

— Ce bilet? 

Capitolul 81 


Când s-a trezit, Zafira s-a uitat la Vrăjitoarea Argintie așezată 
pe perne, lângă perete, fără să clipească. După toate prin care 
trecuse, apariția unei vrăjitoare nestingherite de uși și lacăte 
i se părea o joacă de copil. 

— Cât de ciudat e să fii iubită de cel care îi urăște pe toți 
ceilalți, a spus Anadil încet. 

Oare se referea la Zafira sau la ea însăși? 

S-a uitat la Jawarat. 

— Te transformă. 

În locul urii care o copleșea de fiecare dată când cineva 
acuza cartea, Zafira s-a simţit rușinată. Pentru că Anadil era 
diferită. O urmărise pe Zafira de-a lungul anilor, chiar și îna- 
inte de moartea lui Baba. 

— Ce să fac? a întrebat ea. 

Vrăjitoarea Argintie a înclinat capul într-o parte. 

— Tu ești cea cu inima pură, nu eu. 

Oare mai avea o inimă pură după ce spintecase un bărbat 
în două? După ce îi dăruise Leului mijlocul prin care să încor- 
poreze inima de si'lah ca și când ar fi fost a lui? După ce petre- 
cuse nopți întregi șoptind Jawaratului lucruri pe care abia și 
le mai amintea după câteva clipe? 

— Îţi amintești ce am spus despre tine cândva - că ești ade- 
vărata regină a poporului? a întrebat Vrăjitoarea Argintie. E 
adevărat și acum, Vânătoreaso. Acum mai mult decât oricând. 

— Ce înseamnă asta? 

S-au auzit bătăi discrete șiușa s-a deschis, iar Nasira pășit 
înăuntru cu tunica spălată și uscată a Zafirei. I-a înmânat-o 
stingherit, după care a pășit în spate și le-a aruncat priviri 
grăbite ei și Vrăjitoarei Argintii, precaut și șovăitor. 

— Trebuie să plecăm, a spus el fără să se formalizeze. 

Vrăjitoarea Argintie s-a ridicat. 

— Şi eu trebuie să plec. Se pare că am de găsit un șoim. 

Nasir și-a plecat capul respectuos. 

— Mă bucur că ești din nou printre noi, a spus el. 

Anadil a zâmbit și Zafira s-a dus cu gândul la Umm când 
i s-a transfigurat chipul. Poate că așa făceau toate mamele 
când copiii se smereau înaintea lor. 


Sarasin era înspăimântător. Era întuneric în toate direcțiile 
și ifriții urlau în noaptea care ar fi fost zi, dacă soarele n-ar fi 
fost un laș. Au întâlnit urmele răscoalelor în orașe mici la fel 
de fantomatice ca satul ei, unde clădirile zăceau în ruină, cu 
geamurile sparte, luminate de focuri. Vântul leneș purta file 
de papirus. 

Zafira a înhățat una din aer. 

Pe ea erau întinse șiruri peste șiruri de litere arawiyane 
scrise cu un toc de trestie, care deveneau din ce în ce mai cur- 
sive cu fiecare rând nou. Era a unui copil. O foaie de exerciţii 
menită a fi dusă la școală a doua zi. Mintea ei a așezat coala în 
mâinile mici ale Lanei, când era un copil, înainte să fi împlinit 
șase ani. Venea sărind spre casă de la școala veche, nerăbdă- 
toare să povestească întâmplările zilei. 

A văzut cum pașii ei neastâmpărați devin panicați. Cum 
săriturile ei devin fugă. Copiii nu ar trebui să se teamă astfel 
pentru viața lor. Cu un toc de trestie în mână, cu litere în cap, 
cu sandale murdare în picioare. 

Cu moartea înaintea ochilor. 

Toate astea pentru că Zafira voise magie, pentru că înfrun- 
tase Marea Baran în căutarea inimilor și-l adusese înapoi 
pe vrăjmașul cel mai de seamă al Arawiyei. Nebunia Leului 
dăduse peste cap nenumărate vieți. Pe când făcea ordine în 
Fortăreața Sultanului, o întreagă cincime din regat se pră- 
bușea și în curând avea să le vină rândul și celorlalte. 

Jawaratul privea totul prin ochii ei. 

Vezi ce se întâmplă când se dezlănţuie haosul? l-a întrebat 
ea. Prăpăd și ravagii. 

Era tăcut, dar a auzit-o - Zafira l-a simţit după îngându- 
rarea care-i apăsa conștiința. Era o emoție nouă, pe care o 
căuta împleticit de când ea îl omorâse pe calif și-și simţise 
sufletul golit. 

Ca și când, poate, nu mai dorea voințe maleabile pe care să 
le controleze. 

Am învăţat de la tine. 

— Zafira? 

Vocea lui Nasir a vibrat prin spatele ei, stârnindu-i un foc 
pe pielea gâtului A întors-o pe Afya, de parcă, întorcând spa- 
tele dezastrului, acesta ar fi devenit mai puțin real. 

— Îi vorbeşti. 

— Îţi vorbeşte și ţie? a întrebat ea șovăielnic. 

A simțit că Nasir se încruntă la întrebarea ei. Cadența vocii 
lui de argint se prelungea când era confuz sau nesigur. 

— N-am spus asta. 

— A... 

A tăcut, întrebându-se dacă Nasir vedea în tăcerea ei ezi- 
tarea de a-i vorbi sau cea de a-i vorbi despre Jawarat. Știind 
graba cu care obişnuia să se desconsidere pe sine, probabil că 
era vorba de prima variantă, dar nu înțelegea toată situația. 
Pe Zafira o durea mai puțin când el era cel care-i vorbește des- 
chis și sincer, pentru că avea și el prea mulți demoni ca s-o 
poată judeca vreodată. 


522 HAFSAH FAIZAL 


Totuși avusese un motiv bun să nu destăinuie nimănui 
adevărul Jawaratului. Nu-i spusese nici măcar Vrăjitoarei 
Argintii, care fusese ca Zafira înainte să fi căzut pradă limbii 
de argint a Leului. Zafira tăinuise adevărul, dar acesta se dez- 
lănțuise oricum. Se gândise să ascundă haosul lui, dar acesta 
se arătase prin mâna ei. Prin moartea califului. 

Zafira a strâns cartea la piept și a deschis gura. 

— Surorile l-au creat din amintirile lor, dar pe Sharr a stat 
atât de mult în preajma Leului, încât a luat și câteva dintre 
amintirile lui. Are dorințe. Uneori dorințe periculoase. 

Un fior fără legătură cu împrejurimile i-a alunecat pe șira 
spinării când Nasir a vorbit în sfârșit: 

— Jawaratul? 

Nasir nu a insistat, nu s-a băgat în sufletul ei și nu a pri- 
vit-o cu alți ochi. Zafira și-a înghițit ușurarea. 

— Am crezut că Jawaratul vorbea cu vocile Surorilor și apoi 
m-am gândit că era vocea Leului, dar... nu e. 

— E un hilya, a spus el. Dacă amesteci destulă magie 
și amintiri într-un singur obiect, acesta devine aproape 
conștient. 

Zafira și-a plimbat degetul pe cotorul lui. Avea darul s-o 
liniștească, chiar și acum. Era o parte din ființa ei, așa răuvo- 
itor cum era. 

— Te temi de el? 

Nasir a spus-o lent, de parcă ar fi speriat-o dacă ar fi vorbit 
prea repede. De parcă l-ar fi putut îmbrânci de pe cal și ar fi 
pornit mai departe fără el. 

— N-ar trebui? Ai văzut ce m-a silit să fac. 

— Ai călătorit până pe Sharr. L-am înfruntat de una sin- 
gură pe cel mai cumplit dușman al Arawiyei. Dacă ar fi să-mi 
închipui pe cineva care se teme de o carte, nu m-aș gândi la 
tine. 

Cuvintele lui sugerau ceva mai mult. Admiraţie. Au încăl- 
zit-o până în vârfurile degetelor de la picioare și au copleșit-o 

cu sentimentul că nu le merita. Adevărat, chiar făcuse acele 
două lucruri, dar le făcuse și el. Ce era diferit la ea? 

— Nu m-am temut așa de Sharr sau de Leu, a spus ea fără 
ocolișuri. Mă tem să fac ceva greșit. Din nou. Jawaratul înce- 
țoșează limita dintre bine și rău. 

De asta se temeau toți oamenii întregi la minte, și-a dat ea 
seama, dar Jawaratul extirpase virtutea din ea, o separase de 
ea. Devenise o entitate în sine, atât a ei, cât și separată de ea. 

— A furat amintirile Leului, dar înțeleg că acestea nu l-au 
corupt în esenţă, a observat Nasir și, poate datorită cadenței 
cuvintelor lui, poate pentru că se străduia să deslușească pro- 
blema alături de ea, Zafira a fost cuprinsă de o asemenea re- 
cunoștință, încât aproape că s-a sprijinit de el. A stat nemiș- 
cată, îngrozită de propria-i inimă. 

— A devenit ca oricine altcineva, împovărat cu sarcina de 
a distinge între bine și rău. De ce să-i permiţi să te controleze 
când controlul ar putea fi la tine? Tu ai putea să-l controlezi pe 
el. Să-i influențezi intenţiile. 

Nu cumva făcea deja asta, de unde și schimbările obser- 
vate de ea? Îngândurarea tăcută pe care o simţea de când ple- 
caseră din Demenhur? Zafira s-a întors, tresărind din cauza 
durerii. Nasir era incredibil de frumos, chiar și în întuneric. 
Era viu și i-a vorbit: 

— Jumătate din ce-mi spui sunt lucruri pe care simți ne- 
voia să le auzi chiar tu. 

Nasir a râs, cu un sunet frânt și jalnic, mai mult reținut 
decât liber, și Zafira și-a dat seama că-i devora reacţiile așa 
cum trandafirii tânjeau după lumina soarelui. 

Înaintând mai departe, cu spectrul râsului lui și cu for- 
năiturile ocazionale ale Afyei în urechi, Zafira a observat că 
drumul începuse să se îndrepte spre est. 

— Trebuie să-ți spun ceva, a spus el șovăitor. 

— Ce? 

— Mergem la Qasr al-Leil. 

Qasr. Cuvântul sarazin pentru „palat”. 

Nasir a tăcut când Zafira a înlemnit ca o scândură. 

— Nu la Fortăreața Sultanului 

Preţ de o clipă, Zafirei i s-a părut că nu înțelege, dar apoi a 
priceput - brusc și fulgerător. 

Furia s-a încâlcit înăuntrul ei caun vrej mânios, smulgând 
orice urmă de calm. S-a răsucit spre el și Nasir a oprit-o ime- 
diatpe Afya. Rana ei i-a dat un avertisment șuierător și Zafira 
a ridicat un genunchi între ei ca să-și domolească durerea. 

Nici vorbă ca Nasir să fi plecat din Demenhur de dragul ei 

Nu se gândise nicio clipă s-o ducă la Fortăreața Sultanului. 
Nu se... 

— Ţi-ai bătut joc de mine. M-ai minţit. 

Vocea ei era un mârâit. Furia ei era a Jawaratului. Nu - 
cartea aia blestemată era supărător de tăcută și asta, asta 
era ea. Unde era indignarea de care se folosise cândva ca s-o 
îmboldească? 

Stăpânirea lui de sine s-a frânt la auzul acuzaţiei. 

— Nu te-am minţit. După ce duc la capăt sarcina pe care o 
am de îndeplinit aici, vom porni mai departe, spre Fortăreața 
Sultanului. Ca să-l învingem pe Leu și să restabilim magia. 
De acord? 

Vorbea cu blândețe, de parcă Zafira ar fi fost un copil 
obraznic. De parcă n-ar fi avut putere în mâini. 

— Ce sarcină? a întrebat ea ameninţător. 

Privirea lui Nasir s-a încordat de vinovăție. 

— Trebuie să ucid. 

Văzând-o cum pufnește, a tresărit. Zafira se întreba cum 
ar fi arătat jambiya primită de la el cu mânerul ieșind din 
inima lui. 

Nu, bint Iskandar. 

Observând teama Jawaratului, a râs zgomotos. Zgomotul 

nebuniei ei a răsunat în pustietatea întunecată a Sarasinului 
și vântul flămând l-a purtat pe străzile părăsite. 

Asta nu ești tu, a spus cartea cu aceeași ezitare cu care-i 
șoptise după ce-l omorâse pe calif și se trezise lângă Lana. 

Laa, asta ai vrut să devin. 

— Dacă te-aș împinge de pe cal, ai muri? 

Chipul lui Nasir s-a transformat cu un râs lent și surprins. 

— Poate. 

Se uita la ea de parcă ar fi fost o minune pe care încă nu o 
deslușise. Laa, o lua peste picior și-i stârnea impulsuri uci- 
gașe. Acestea l-au neliniștit pe Jawarat, deși altă dată l-ar 
fi înveselit. Ce se schimbase? Zaira s-a năpustit asupra lui, 
fără să-i pese că unul dintre ei ar fi putut să cadă și să-și rupă 
gâtul. 

Nasir doar a apucat-o strâns, cu mai multă putere decât 
văzuse ea la el înainte. 

Și apoi a sărutat-o. 

Laa, nu era un sărut, ci o prăbușire. Zafira a încremenit 
între două bătăi de inimă hotărâtoare, când o erupție de 
emoție s-a stăvilit brusc și a izbucnit alta. I-a răspuns la 
sărut. Gurile lor s-au luptat să o domine fiecare pe cealaltă. 
Se mai sărutaseră de două ori, dar, ceruri mari, sărutul ăsta 
era magnific. Îi provoca un asemenea fior încât îi electriza în- 
tregul trup. 

A simțit mânie pe limbă. Durere. Dorința și durerea și 
furia ei au ripostat. Nasir a început să gâfâie, rugându-se de 
ea să-l lase să respire. 

S-au luptat, pedepsindu-se unul pe altul pentru cuvintele 
rostite și dorințele lor și Jawaratul dintre ei, care o descum- 
pănea. Zafira și-a înfipt dinții în buza lui de jos. Nasir s-a des- 
prins, capturându-i iarăși toată gura cu lăcomie. Și-a afundat 
mâinile în părul ei, adunându-l în pumni, și a tras-o mai 
aproape, înflăcărând spaţiul dintre ei și coborându-și mâi- 

nile pe gâtul ei, pe spatele ei, apropiindu-i carnea de el cu un 
geamăt răgușit. Şi-a strecurat și ea degetele pe sub roba lui, 
pe sub bumbacul fin al qamis-ului lui și Nasir a lăsat capul pe 
spate, scoțând un sunet stins și prelung. 

Noaptea rece a Sarasinului o mângâia la fel de intens ca 
atingerea lui. Se simțea puternică. Se simţea liberă - pentru 
întâia oară de cine știe când, gândurile ei erau limpezi, aca- 
parate de el într-atât, încât nu se mai gândea deloc la cartea 
verde gravată cu acea coamă de leu. 

Afya a fornăit cu atâta indignare cât îi îngăduia sunetul 
specific și Zafira s-a desprins, sprijinindu-și fruntea de a lui 
cu un oftat. 

Noaptea lipsită de stele îi urmărea de sus. 

Zafira s-a holbat la carte, încercând să-i înțeleagă satis- 
facţia. Ca și când ar fi fost mulțumită că Zafira se simțea în 
largul ei, că revenise la ea însăși. 

Te miri, bint Iskandar. 

Abia auzea Jawaratul dincolo de freamătul pielii ei. 
Credeam că voiai pe cineva pe care să-l poți controla. Pe cineva 
care să dezlănțuie haosul tău. 

Așa credeam și noi. 

Vocea se auzea ca din depărtări, iarăși îngândurată când 
Nasir s-a uitat la ea pe sub gene. 

— În regulă? 

Mai vrei să mă omori? spunea el cu acea întrebare. 

Sfântă zăpadă, foșnetul vocii lui era un cântec pe care voia 
să-l asculte la nesfârșit. 

Zafira a încuviinţat din cap. 

Gura eiera plină de vânătăi minunate. Respirația lui saca- 
dată era cel mai frumos sunet. Arăta de parcă ar fi știut exact 
ce se va întâmpla când îi va atinge buzele cu ale lui. 

Şi-a plimbat tremurător degetul lui mare pe buza ei de jos. 

— Dacă există cineva care poate să transforme urzeala 
lumii, aceea ești tu, frumoasă gazelă. Am văzut că poți. 

Zafira avea senzaţia că nu se referea doar la Jawarat. 

Nasir a dus-o la încă un han, acesta mai bogat, pentru că 
se afla în capitala Sarasinului. Sângele îi curgea Zafirei fier- 
binte în vene și inima ei încă bătea ca o tobă care nu voia să 
înceteze. 

— la-mă cu tine, a spus Zafira când Nasir a pornit înspre 
curte. 

A ajutat-o să descalece și i-a eliberat mâna, iar Zafira s-a 
întrebat cum ar fi fost să-și poată întrepătrunde degetele cu 
ale lui oricând ar fi dorit. Să spună că Nasirealei. 

Monsștrii nu deveneau regine. 

Înăuntru au fost întâmpinați de căldură și de aroma de 
manakish proaspete. De grinzile orizontale erau atârnate 
perdele și un candelabru somptuos, dotat cu o sută de fiti- 
luri, pudra spaţiul cu lumină aurie. Mulțimea era liniștită 
și clienţii erau îmbrăcați îngrijit, în ciuda situației în care 
se afla Sarasin, conversând între ei prietenește. Exceptând 
culoarea mai întunecată a pielii lor, arătau aproape exact ca 
demenhunii. Laa - erau mai viguroși, cumva, ca și când traiul 
în umbra volatilă a Fortăreței Sultanului îi călise pentru mo- 
mentul ăsta. 

Zafira a holbat ochii când o femeie a apărut lângă Nasir, cu 
burta goală, cu pielea ca aurul topit, îmbrăcată într-o bedla’ 
roșie care lăsa foarte puțin de lucru imaginaţiei. 

— Sayyidi, a spus ea pe nerăsuflate, luându-l de braț. 

Zafira s-a încruntat, ignorând înțepătura a orice o fi fost 
ceea ce simțea. 

— Parcă ai fi pe moarte. 

Nasir n-a făcut decât să înlemnească și femeia a obser- 
vat-o, surprinsă. Zafira nu vedea sub turbanul lui, dar știa că 
urechile prințului erau roșii ca para focului și acesta parcă a 
fost ușurat când l-a văzut pe hangiu venind dinspre bucătărie. 


* Costum al dansatoarelor orientale, alcătuit de regulă din sutien sau brasi- 
eră și o fustă lungă cu curea (n.t.). 

Și-a dres glasul. 

— Aveţi camere libere? 

Hangiul a încuviințat din cap și Zafirei nu i-a plăcut cum 
evalua prețul hainelor lui Nasir. 

— Mai avem puține, sayyidi, și... 

O mână de monede au căzut zornăitor pe masa dintre ei 
și ochii hulpavi ai bărbatului au coborât asupra lor. Zafirei i 
s-a tăiat respirația. se părea ciudat că aveau atât de multe în 
comun și totuși trăiau cu totul diferit. Arginţii pe care Nasir 
i-a cheltuit într-o singură clipă erau mai mulți decât văzuse 
ea toată viaţa. 

— Foarte frumos, sayyidi, a spus hangiul, dând din cap cu 
atâta elan, încât Zafira s-a temut că i se va desprinde dintre 
umeri. 

Bărbatul a adunat monedele una câte una și a arătat spre 
unul dintre coridoare. 

— Pe aici, pe aici. 

Camera era la fel de luxoasă ca acelea de la palat. Patul cu 
platformă era acoperit cu pânze de mătase și perne împodo- 
bite cu nestemate și era suficient de lat pentru trei persoane 
de mărimea ei și împrejmuit cu o perdea subțire. Era un aran- 
jament scump, care nu era destinat unei singure persoane, a 
înțeles ea, înfierbântându-se toată. 

Văzând patul, Nasir s-a poticnit, a așezat desaga ei pe 
masa scundă și s-a întors imediat spre ușă. Ochii îi erau întu- 
necați. Spaima a închis buzele Zafirei. 

Și apoi ușa s-a închis cu un zgomot slab. 

O poltronă. Asta ești. 

— Nici nu știu ce înseamnă asta, a bâiguit ea. 

O lașă. 

Zafira a scrâșnit din dinți. A scos cartea din desagă și a 
aruncat-o în preajma focului care ardea în cămin, simțind do- 
goarea în aceeași clipă în care a simțit-o Jawaratul. Mârâind, 
Zafira l-a luat de pe jos și l-a aruncat pe pat. 

A cuprins-o un fel de suferință, o senzație copleșitoare de 
durere - și durerea nu era a ei. Ceruri mari, oare obiectul ăla... 
o tachinase? 

De ce nu asculțţi de dorinţele tale? 

Era o întrebare sinceră, nu o vorbă prin care s-o îmbol- 
dească. Zafira n-ar fi asociat curiozitatea nevinovată cu 
Jawaratul. 

— Ca atunci când l-am ucis pe calif? Când am luat justiția 
în mâinile mele? 

Ne referim la el. La prinţul tău. 

Zafira nu l-a luat în seamă și a scos din teacă jambiya pri- 
mită de la Nasir, iar licărul tăișului ei i-a amintit de tot ce 
făcuse. Apoi a scos pumnalul negru din cizmă, cutremurân- 
du-se din nou, închipuindu-și cum trebuie să fie reacționat 
Altair când a descoperit că dispăruse. 

Ar fi trebuit să i le dea pe amândouă lui Nasir, să le pună 
el bine. 

N-ai făcut decât să ucizi. Nu ţi-ai pierdut minţile. 

— Deodată vrei neapărat să mă binedispui, a spus ea cu 
sarcasm, dar n-a reușit să se înfurie. 

De ce n-o mai ațâța? De ce nu se mai fălea și n-o mai pro- 
voca cu îndemnurile lui groaznice? S-a așezat lângă el. 

— Toate s-au întâmplat din cauza ta. 

Fusese oprostie să creadă că se va putea duce la Fortăreața 
Sultanului de una singură. A închis ochii strâns, amintin- 
du-și de îndrăzneala ei nechibzuită, de hotărârea absurdă de 
ao constrânge pe Lana să fure pumnalul pentru ea, de decizia 
ei prostească de a pleca pe furiș. 

N-ar fi reușit să câștige din nou încrederea zumrei chiar 
dacă l-ar fi omorât pe Leu și ar fi luat înapoi inima lui. N-ar 
fi recuperat ciobul din sufletul ei pe care-l pierduse când l-a 
omorât pe calif. Laa, nu putea ocoli problema, trebuia s-o în- 
frunte fățiș. Să-i înfrunte pe ei. Să nu piardă persoana care 
fusese ea înainte. 

Știm că vina a fost a noastră. Și astfel ne-am străduit s-o 
ispășim. 

S-o ispășească. Zafirei i-a venit să râdă. 

— De asta-ţi trebuie o mamă, a spus ea pe un ton sec. 

Jawaratul a mormăit la gluma ei, prea amărât ca să facă 
altceva. 

În lumina lămpilor, care proiectau pe tavan diverse stele și 
forme, Zafira s-a cuibărit printre perne, oftând îndelung. Nu 
a reușit să adoarmă, în ciuda oboselii care-i mocnea în spatele 
genelor. Oare Leul o simţea, așa cum îl simţea ea în toate um- 
brele și dârele de pâclă ale nopţii? 

Zafira s-a uita la Jawarat, știind că depinde de compania 
lui așa cum beţivii depind de arak. S-a întors pe o parte șia 
privit îndelung spațiul de lângă ea. Nu compania Jawaratului 
era cea pe care o dorea, nu? 

S-a datjos din pat șia luat o singură prăjitură ma'moul' de 
pe platoul lăsat de servitoare pe masă, întorcându-se spre ușă 
și ferindu-și imediat privirea. 

Nu trebuia. Jawaratul nu a spus nimic, doar i-a arătat o 
amintire pe care nu o furase, ci o prețuise: cu ea și el pe Afya, 
libertatea din venele ei, echilibrul ei restabilit, fericirea ei, așa 
trecătoare cum era. 

Preţuim haosul pe care îl aduce el. 

Zafira a strâns degetele pe clanţă și, inspirând scurt, a ieșit 
pe holul slab luminat. Nu știa unde e Nasir. Poate că era la 
parter, relaxându-se după o zi lungă petrecută numai cu ea. A 
făcut un pas în față... 

Și a fost cât pe ce să cadă. 

— Khara, a șuierat ea. 

De lângă ușa s-a ridicat o siluetă. 

— Nasir? De ce... ce cauţi aici? 


* Desert arăbesc cu curmale (n.t.). 

Lumina lunii, care pătrundea prin fereastra din capătul 
holului, a surprins uluirea din ochii lui. Chipul lui era brăzdat 
de umbrele epuizării. 

— Nu mai aveau alte camere? Am rămas fără arginți? 

Nasir doar a clipit obosit la ea. 

Ceruri mari. Zafira s-a uitat în stânga și-n dreapta pe hol 
și l-a târât în cameră. 

— Ce făceai ghemuit acolo? 

Nasir a dus o mână la ceafă și apoi a lăsat-o. 

— Sunt vinovat pentru ce s-a întâmplat la hanul ăla din 
Demenhur. N-ar fi trebuit să vă las singure pe tine și pe Afya. 
Şi nu... - a ridicat vocea, stăvilind protestele ei - nu pentru că 
ești fată, ci pentru că ești rănită. 

— Adică îmi păzeai ușa, a spus ea, ridicând din sprâncene. 

Şi-a așezat cizmele una lângă alta și le-a împins la o parte, 
conștientă că era foarte dezordonată în comparație cu el. 

— Stai aici. Camera e destul de mare. Akhh, și patul e sufi- 
cient de mare pentru amândoi. 

Mincinoaso, a tachinat-o Jawaratul, și Zafira s-a gândit la 
gura lui. La privirea lui umbrită de glugă. La nasul lui, atin- 
gându-se de al ei. 

Când a făcut un pas măsurat spre ea, stârnindu-i sângele, 
i-a dat minciuna pe față. Pieptul lui se înălța și cobora, chib- 
zuind precaut. 

— După câte ţi-au spus oamenii aceia? 

Zafira a surprins durerea care i-a încordat maxilarul. Târfa 
prinţului. 

— Îţi închipui că aș lăsa vorbele unor beţivi neînsemnaţi 
să mă tulbure? E adevărat? 

— Bineînţeles că nu, a izbucnit el. 

Ceruri mari, era la fel de greu să-i stârnești o reacție ca și 
când ai fi încercat să traversezi Arzul. Zafira și-a stăpânit un 
zâmbet, încercând, fără succes, să sugereze nonșalanță. Patul 

o fi fost destul de mare încât să încapă trei ca ea, dar camera 
în sine era prea mică să poată respira în voie. S-a mușcat de 
interiorul obrazului și a îndrăznit să-l privească în ochi. 

Am știut mereu că inocenţa ta e prefăcută, a tachinat-o 
Yasmine în gândul ei. 

Tăcerea a clocotit între ei până când Nasir a spus răgușit, 
cu privirea întunecată: 

— Bine atunci. Ne culcăm, frumoasă gazelă? Visam foarte 
frumos când m-ai trezit. 

Zafira a bâiguit ceva, dând la o parte perdelele din jurul pa- 
tului, pentru ca el să nu observe cum îi tremurau brațele. 

— Tu poți să stai pe partea aia, s-a răstit ea. 

Nasir și-a scos sabia și a așezat-o paralel cu patul. El și al 
lui simț al ordinii. 

— Crezi că lumea știe că Vânătorul Demenhun are... apu- 
cături atât de tiranice? 

— Crezi că lumea știe că Prințul Morții are vise atât de 
necuviincioase? 

Nasir a tăcut, Zafira a încremenit în timp ce înnoda per- 
deaua și pe limbă i-au răsărit scuze, dar el... 

A râs. 

Nu a fost acel hohot scurt de surpriză, pe care-l înăbușea 
imediat. Nu a fost o frântură, ci un râs plin și adevărat. I-a 
adus sclipiri argintii în ochi și i-a dat capul pe spate, uruind în 
pieptul lui, descoperindu-i dinții și îngreunând atât de mult 
respirația Zafirei. Ar fi vrut să fie artistă, ca să poată imorta- 
liza momentul ăsta. Ar fi vrut să fie atât de îndrăzneață încât 
să traverseze camera și să-și lipească gura de gâtul lui expus. 
Să guste cu limba sunetul râsului lui. I-a stârnit o bucurie 
nemărginită, încât în cameră s-a făcut un pic mai întuneric 
când s-a oprit. 

Sfiala i-a îmbujorat obrajii când Nasir și-a descheiat cu- 
reaua de care avea agățate cuțite de aruncat, coborându-și ge- 

nele lui lungi odată cu ochii. Și-a desfășurat turbanul și și-a 
scuturat părul. Apoi s-a dezbrăcat de robă și a agățat-o în câr- 
ligul de lângă ușă. 

Dacă era posibil ca o fată să ia foc văzând cum se dezbracă 
prințul ei, ea asta a făcut. Era ciudat să-l privească ocupân- 
du-se de lucruri atât de mărunte. Era un fel de intimitate. 
Nasir s-a întins pe pat, încă îmbrăcat cu qamis-ul acela vi- 
șiniu al lui, încă înarmat cu lamele de la manșete și cu mănu- 
șile pe mâini și, în continuare, Zafira nu se putea gândi decât 
la suprafața netedă și solidă a pielii lui, la pulsul lui zvâcnin- 
du-i sub degete. 

Văzând că nu i se alătură, Nasir s-a întors pe cealaltă parte 
și a deschis un ochi, în adâncul căruia licărea un râs. 

— Să plec? Nu ești singura care m-a invitat în patul ei în 
noaptea asta. 

Sprâncenele Zafirei au sărit până-n tavan și, cu neruși- 
nare, Nasir s-a cuibărit și mai bine. 

— Fata cu bedla-ul roșu? a întrebat ea. 

Nasir a privit-o. 

— Eşti geloasă? 

Cuvântul a invocat amintirea fetei cu șalul galben, 
Kulsum, și, într-adevăr, ciuda a lovito într-o clipă. A încercat 
s-o ascundă, să șteargă paginile cărții deschise care era chipul 
ei. Prea târziu. 

O privea atent, amintindu-i că o putea citi la fel de ușor ca 
pe o hartă. 

Zafira s-a grăbit să se încrunte. 

— Mai mult îngrijorată. Sărmana de ea, abia respira. 

— Se întâmplă să am efectul ăsta asupra femeilor. 

— Asupra căror femei? 

A înclinat capul într-o parte. 

Nasir a mustăcit. 

Ceruri mari, probabil că o credea așa o neroadă. Bineînțeles 

că existaseră și alte femei. Doar era prințul, blestemăție! 

— Asupra ăsteia nu, a spus ea, sperând că va interpreta ro- 
șeața de pe chipul ei ca pe un semn de exasperare. 

— Nu? 

S-a întors și s-a uitat la ea, încălzind încăperea cu tonul 
vocii lui așa cum căminul n-ar fi reușit în veci. 

— Micul nostru moment de pe spinarea Afyei spunea alt- 
ceva, dar nu contează, îmi plac provocările. 

Zafira s-a strâmbat la el mânioasă și conturul umerilor lui 
au tremurat de râs. 

— Somn ușor, Vânătoreaso! Fie ca visele tale să fie la fel de 
savuroase ca ale mele. 

— Nimeni nu vorbește așa. 

— Nu? N-aș fi crezut că ţi-a intrat în obicei să împarți patul 
cu bărbații. 

Zafira a mârâit și s-a întins la loc sub pături, cu fața 
în partea opusă. Vocea lui era ca mierea caldă pe limba ei. 
Prezența lui o apăsa, silindu-i mintea să hoinărească prin 
toate poveștile pe care Yasmine ile împărtășise, și i s-a înroșit 
gâtul. Jawaratul era mulțumit și liniștit. Nemernicul. 

A întors iute privirea spre fereastră, spre freamătul greoi 
al întunericului Leului, și a înțeles că-i va fi greu să doarmă 
în noaptea asta. 

Capitolul 82 


Istovirea îl strivea pe Nasir sub greutatea ei și totuși nu se 
putea gândi decât la culoarea din obrajii ei, la prezența ei ală- 
turi de el. La căldura care i se aduna jos, tot mai jos. 

Și la ezitarea din ochii ei încețoșați de neliniște. 

Nasir era un ucigaș cu coroană, o otravă care te îmbia s-o 
guști. Pentru Kulsum, pentru femeile ale căror priviri îl ur- 
măreau pe Prințul Morții pe coridoare. Nu și pentru ea. 

Maicurând aș vrea să cunoscuna singură în mod intim decât 
să cunosc o mie superficial, voise el să spună, dar cuvintele 
erau prea îndrăznețe, mai mult o invitație decât o declaraţie. 

Nu voia să fie încă o clipă furată dintr-o mie. Voia fiecare 
răsărit și fiecare lună nouă. Voia să fie motivul fiecărei îmbu- 
jorări rare, cauza fiecărui oftat sugrumat. 

Și-a amintit de momentul acela, când erau în spinarea 
Afyei, și de perechea lui, momentul când erau pe Sharr, între 
coloane, chiar înainte să se dezlănțuie haosul. Oare devenea 
atât de îndrăzneț numai când trebuia să-i distragă atenția 
Zafirei? Dacă n-ar fi sărutat-o atunci, când era copleșită de 
mânie și de durere și de amar, l-ar fi îmbrâncit de pe cal? 

— la-mă cu tine mâine, a spus ea. Nu vreau să stau aici în 
timp ce tu îl omori pe calif. 

— Ranata... 

Mintea ta. 

— Nu are nimic. la-mă cu tine. 

Cine era el să-i refuze ceva? 

— Nu ţi-e frică? 

— Singurul lucru sigur în viață e moartea, nu-i așa? a în- 
trebat ea, repetând cuvintele crude spuse de el pe Sharr. A fost 
o prostie să cred că l-aș putea înfrunta pe Leu de una singură, 
dar... dacă e să mor, vreau măcar să morluptând pentru con- 
vingerile mele. Cauza noastră e dreaptă. Nu ne luptăm pentru 
pământuri sau putere. Asigurăm un viitor pentru poporul 
nostru. Magia și o lume în care să merite să trăiești. 

Nasir s-a minunat de tăria ei, de modul în care deschidea 
gura și-i arăta direcția de urmat, ca o busolă care-l călăuzea 
pe drumul său. 

— Asta... asta fac din ziua în care am ținut un arc în mâna 
întâia oară. 

— Nu vei muri, a spus el după un moment de tăcere. 

— De ce nu? 

Nu înțelegea că nu o tachina, nu acum. 

Pentru că simțea fiecare urcare și coborâre a pieptului ei, 
respiraţiile ei egale care mângâiau aerul și distanța uriașă 
dintre ei. Era o lumină în întuneric. Un trandafir sălbatic care 
înflorea în mijlocul morții. 

Laa, ea era motivul pentru care moartea îi devenise 
indiferentă. 

Şi n-avea de gând să-i permită s-o ia de lângă el. 

— Toate femeile alea, a spus ea, schimbând brusc su- 
biectul. Trebuie să fi avut măcar o umbră de încredere în tine. 

Tonul vocii ei era iscoditor, curios, neștiutor. Frumoasă 
gazelă, aș putea să te învăţ atâtea lucruri. Așternutul a foșnit 
când Zafira s-a întors spre el, privindu-i spatele, și el a în- 
cleștat falca. Deși purta cămașă, simţea prezența fiecărei ci- 
catrici de parcă rănile s-ar fi deschis din nou. 

Zafira a vorbit mai departe, fără să observe. 

— Unde a dispărut toată? 

Te rog. Culcă-te. 

— Nu știu, a mințit el, pentru că ea nu era o femeie ca ori- 
care alta. 

Era Zafira, legendară și eterică, cu inima pură și cu mintea 
nevinovată. Pierdută și legată de o carte. 

— Tu cum ţi-ai găsit deodată încrederea asta în sine? 

Ca un prost, Nasir ar fi vrut ca noaptea asta să dureze la 
nesfârșit. Leul, întunericul, planurile lui Altair - ar fi vrut să 
dispară toate, măcar pentru o clipă. 

— Am furat-o de la tine. 

I-a simţit rânjetul după tonul vocii și a fost nevoit să se 
agaţe și de ultimul strop de voință ca să nu se întoarcă și s-o 
strângă în braţe. 

Capitolul 83 


De obicei, visele Zafirei erau simple și drepte ca o săgeată, dar 
nu și în noaptea asta. A revăzut deodată viziunea Jawaratului, 
numai că, de data asta, în locul șiroaielor roșii care inundau 
străduțele satului ei, sângele era negru și cartea șoptea despre 
răscumpărare și, încercând să-i înțeleagă mesajul, să meargă 
înainte și să vadă ce urma să se întâmple, satul alb s-a întu- 
necat și s-a îngustat, până când a devenit o cameră. 

Un pat acoperit cu voaluri, mătăsuri alunecând pe pielea ei 
goală, buze care-i mângâiau curbele sânilor. Numele ei, șoptit 
în urechea ei ca o rugăciune. 

S-a trezit speriată. O dorință ciudată și dureroasă îi 
strângea pielea. Jawaratul torcea. 

Orele trec. 

Dar noaptea încă atârna pe cer. Khara - bineînțeles că încă 
era întuneric afară; erau în Sarasin. A dat să iasă din coconul 
ei cald de pături și a încremenit. 

Coconul ei nu era o pătură, ci un trup, solid și suplu. Nasir. 
Era cuibărită la pieptul lui, înfășurată în braţele lui de parcă 
ar fi dispărut dacă el i-ar fi dat drumul. La un moment dat, în 
timpul nopții, Nasir își dăduse jos mănușile. Visul ei i-a ră- 
sărit în minte în culori vii și tot trupul i s-a înfierbântat. 

Nasir răsufla liniștit și egal în umărul ei și Zafira a întors 
capul cu grijă, ca să-i vadă chipul. În somn era și mai chipeș. 
Cutele aspre ale frunții lui erau netezite și genele lui erau 


DESCĂTUȘAREA STELELOR 539 


răsfirate ca niște iatagane pe pielea lui de aramă. Zafirei îi 
furnicau degetele, vrând să dea la o parte șuvițele răzlețe ca- 
re-i căzuseră pe față. 

Una dintre mâinile lui era întinsă pe burta ei. Cealaltă, cea 
legată de brațul de sub ea, se odihnea lângă fața ei, cu palma 
în sus. Foarte încet, Zafira a ridicat mâna, minunându-se de 
tremurul din degetele ei. De parcă n-ar fi obținut niciodată 
nemișcarea perfectă cu care întindea arcul. De parcă nicio- 
dată n-ar fi stat nemișcată înaintea unui cerb în întunericul 
Arzului. 

Când era în preajma lui, se schimba până și ritmul lumii. 
Devenea ceva sălbatic, înfiorător și imposibil de cuprins cu 
mintea. 

A întins mâna pe deasupra mâinii lui, două culori diferite, 
două mărimi diferite, două palme menite una pentru alta. 

Nasir a strâns mâna pe burta ei și respiraţia i s-a poticnit. 
Și a încetinit. Zafira și-a stăpânit un icnet când a simțit 
ceva stârnindu-se undeva jos, în pântecul ei, tăciuni care se 
aprindeau. 

Întoarce-te spre el, parcă ziceau ei. Acţionează, o îndemnau 
ei. Sau poate că era vorba de Jawarat și de mistuirea pe care 
o dorea el. A fost unul dintre rarele momente în care Zafirei 
nu i-a păsat dacă era dorința lui, pentru că, ceruri mari, și ea 
dorea același lucru. 

Nu a îndrăznit să se miște. 

Nasir era la fel de iscusit ca ea, un asasin pe măsura vâ- 
nătorului. Îi trebuia doar o clipă ca să simtă schimbarea din 
ritmul respirației ei. Și totuși Zafira observase că simțurile lui 
se estompau când era vorba de ea. Ca și când, deodată, s-ar fi 
încâlcit atât de mult în emoțiile lui, încât nu mai vedea nimic 
altceva. 

Zafira a mijit ușor ochii și și-a relaxat respiraţia - atât cât 
a putut, având în vedere zvâcnetele de sub pielea ei. Perna s-a 

mișcat și Nasir a bălmăjit un blestem. Unul câte unul, buri- 
cele degetelor lui s-au ridicat. 

Liniște. 

Și apoi... un oftat zgomotos. 

— Zafira. 

Și-a dres glasul și a încercat din nou. 

— Zafira. Trebuie să plecăm. 

Ea s-a prefăcut, cu succes, spera ea, că se trezește încet și 
s-a întors și mai încet. Ochii lui erau de cremene, cu nepu- 
tință de pătruns. 

În cele din urmă, ca și când ar fi înțeles, ca și când ar fi tre- 
buit să-i explice de ce o ţinea în brațe, a spus: 

— Ai început să tremuri azi-noapte. 

— Și apoi m-am oprit, a spus ea, privindu-l fix, ca să-i 
spună că știa de ce se oprise, că îi plăcea și că ar fi vrut ca 
noaptea să nu se termine niciodată. Ce erau cuvintele, dacă 
nu sentimente? 

— Şi apoi te-ai oprit, a răspuns el, modulându-și cadența 
istovită a glasului său ca și când ar fi spus: Și eu, frumoasă 
gazelă, și eu. 

Dar noaptea trebuia să ia sfârșit. Toate trebuiau să ia 
sfârșit. Nu pot fi toate trei unul și același lucru? Zafira se adân- 
cise atât de mult în apele tulburi ale Jawaratului, încât uitase 
greutatea acelei întrebări. Durerea dulce pe care i-o provoca. 

Nasir o privea, citindu-i chipul, și zâmbetul pe care l-a 
schițat după o clipă a fost o înghițitură amară. 

— Vino, a spus el, potrivind din nou la locul lor manșetele 
și masca Prințului Morţii. 

Capitolul 84 


La micul dejun au mâncat labneh” picant, cu destul suc de lă- 
mâie cât să-i lase gura apă Zafirei, și falafel crocant. A văzut 
cum Nasir împărțea cocoloașele de năut în jumătăţi perfecte, 
pe când ea își devora porția. Au împărțit între ei și pâine cu 
susan cu felii de jibn”, cam dulce după gustul ei, și un dallah 
de ceai de mentă. 

După ce au plecat de la han, Nasir a devenit tăcut. Zafira 
depăna în gând toate conversațiile dintre ei, presupunând, în 
cele din urmă, că el cântărea întrebarea care plutea între ei, o 
nălucă a cărei existență nu o admitea niciunul. 

De la încăierarea mânioasă de ieri, între dinţii, limbile și 
buzele lor, Zafira ajunsese să se recunoască din nou în sinea 
ei. A observat că Nasir știa cum să-i redea simțul echilibrului. 
Amintirea îi încălzea sângele. Dacă el era antidotul împotriva 
blestemului Jawaratului, atunci problema respectivă nu era 
așa de gravă. 

Cartea a murmurat și Zafira și-a îndreptat atenţia la drum. 
Cerul încă era întunecat ca pe timp de noapte și singura do- 
vadă că era zi era linia luminoasă de la orizont, care indica 
granița Sarasinului. 

— Crezi că poți să-l ucizi? a întrebat Zafira după un timp, 
conștientă că ținta lui Nasir se poate să nu fi fost umană. 


* Preparat culinar obținut prin scurgerea zerului din iaurt, în urma căreia 
rămâne o masă mai consistentă (n.t.) 
** Brânză, în limba arabă (n.t.). 

Când îi povestise despre adevăratul Muzaffar, care mu- 
rise în sala de ospețe a Palatului Sultanului, sub picioarele 
ei neputincioase se căscase un hău. Nu fusese un negustor 
de rând; susținuse cauza schimbării, muncise pentru binele 
poporului său. 

Si un ifrit îi furase pielea, chipul, locul. 

Nasir a indicat în mod discret că se simțea jignit. 

— Firește. După aceea va mai trebui doar să-l înfruntăm 
pe Leu. Împreună. 

— Împreună, a repetat ea, râzând amar. Ceilalți nu mă vor 
primi cu brațele deschise, știi bine. 

— Dar acum ești aici. Ceilalți nu vor avea de ales. 

Atunci Zafira și-a dat seama ce făcuse Nasir. 

— Dacă aș fi fost mai naivă, a spus ea gâtuită, aș fi zis că ai 
venit numai ca să mă săruți. 

Și ca să-mi fii alături. Să nu-mi pierd minţile. Să mă protejezi. 

Nasir a râs. 

— Vorbești de parcă nu ţi-ar fi plăcut. 

— Poate că nu mi-a plăcut. Poate că am vrut doar să-ți fac 
ție pe plac. 

— Când cineva vrea doar să facă pe plac celuilalt, i-a șoptit 
Nasir la ureche, nu scoate asemenea sunete. 

Zafira și-a simțit gâtul în flăcări. Străzile erau pustii. 

— Dacă am fi într-o poveste, ce s-ar întâmpla? a întrebat 
Zafira înainte să se poată opri. 

Nasir a încremenit lângă ea. 

— Ce înseamnă asta? 

— E un joc pe care-l jucam eu și Yasmine, a spus ea, în- 
torcându-se înspre el. În fiecare zi afla câte ceva nou despre 
bărbatul de care se îndrăgostea și în fiecare zi lungea lista cu 
trăsăturile pe care le-ar fi avut soțul ei închipuit când avea să 
vină s-o ia cu el. Și apoi s-a căsătorit cu el. 

— Dar? 

— Hmm? 

— Ce s-a întâmplat după aceea? a întrebat el cu aceeași re- 
ceptivitate dintotdeauna. 

— A descoperit că nu era atât de perfect pe cât și-l închi- 
puise. Ominţise. Mai bine zis, își ascunsese adevărata identi- 
tate, l-a lămurit Zafira. 

— A descoperit că avea defecte, a sugerat Nasir. 

Zafira a încuviințat din cap, deși asta nu lămurea pro- 
blema secretelor lui Misk. 

— Şi cred că îi trebuie timp ca să înțeleagă că defectele ne 
întregesc. Datorită lor suntem reali. El nu e nici groaznic, nici 
monstru. 

Nasir nu a răspuns și Zafira s-a înfiorat în sinea ei pentru 
că folosise cuvântul „monstru”. Toantă ce ești! 

— Eu nu... nu joc jocuri, a spus el în cele din urmă, când au 
cotit pe o stradă mult prea largă ca să poată fi numită cărare. 

— Acum o să joci, l-a tachinat ea, dar apoi a observat că era 
serios. 

Era aproape tulburat. Zafira a înțeles imediat că reacţia lui 
nu avea nicio legătură cu jocurile, ci cu problemele pe care le 
implica jocul ăsta anume. 

— Ai dreptul să visezi, să știi. Să-ţi imaginezi. 

Nasir nu a spus nimic. 

Zafira a simțit că ceva - cineva - îi urmărea din umbră. 
Înaintea lor, în apropiere, luceau niște cupole. Palatul. 

— Ţi-aș face cinste cu o înghețată, a spus Nasir deodată. 

Zafira și-a ţinut respirația. 

— Nu asta... ai fi vrut cândva? 

Zafira își amintea vag că pomenise de ea pe Sharr, dar 
acum nu mai avea importanță. Bakdash nu mai era. Dacă ușa 
aceea de culoarea lavandei încă era întreagă, avea să rămână 
închisă pe vecie. Nu mai era nimeni care s-o deschidă, să-i 
acopere pereţii cu dragoste. 

Chiar dacă în satul ei rămăseseră câţiva locuitori, n-ar mai 
fi fost la fel. În aer roiau stafiile și morții îngroșau străzile. 

— Magazinul ăla cu înghețată... s-a dus, a spus ea încet. 

Vestit în tot regatul, dispăruse într-o clipă. 

— Ai spus că suntem într-o poveste, a protestat Nasir și 
Zafira i-a simţit încruntarea în voce. 

Confuzia lui sinceră a făcut-o să râdă și s-a rezemat de 
el, cuibărindu-se în braţele lui întinse. Ca mușcaţi de șarpe, 
au înțeles brusc ce făceau. Nasir a încremenit. Zafira s-a în- 
dreptat de spate. Jawaratul îi observa fără niciun cuvânt. 

După o clipă, Nasir a înghițit zgomotos. 

— Aproape am ajuns, a spus el încet. 

Zafira a încuviințat din cap, schimbând cartea dintr-o 
mână în alta. 

Se simţise în largul ei. Nu îmbătată de pofte, dorinţe sau 
nevoie, ci doar confortabil. Odată cu revelaţia asta au năvălit 
și altele: că se obișnuise să aștepte privirile lui înflăcărate și 
zâmbetele lui îngândurate și că ajunsese să se simtă la locul 
ei în brațele lui. Că Nasir ținea la ea, cum nu se așteptase de 
la un asasin. Că ţinea și ea la el, cum jurase că nu va face ni- 
ciodată, indiferent de persoană, mai ales dacă acea persoană 
era Prințul Morții. 

Nasir a încetinit-o la pas pe Afya când s-au apropiat de pa- 
latul din mijlocul orașului Leil. Străzile erau mai aglomerate, 
probabil datorită cerului ceva mai luminat, mai puțin sufocat 
de întuneric. În întuneric, Zafira a surprins măreţia de al- 
tădată a acelor locuri. A văzut detaliile sculptate pe zidurile 
clădirilor, dovezi ale faptului că aici oamenii prețuiseră viața 
cândva. 

Atmosfera era cumva dulce-amară. Şi-i dădea speranță. 
Dacă sarazinii prețuiseră viața la un moment dat, însemna că 
ar fi putut s-o prețuiască din nou. Peisajul a dus-o cu gândul 
la satul ei, la faptul că, deși toate păreau fără speranță, ea gă- 

sise puterea să adune hrană pentru semenii ei, să le poarte de 
grijă. 

În primul rând, Sarasin avea nevoie de cineva care să lupte 
pentru locuitorii lui. Să-i unească, să-i facă demni de locul pe 
care-l ocupau în Arawiya. 

Au traversat un luminiș plin de curmali și au descoperit 
o priveliște care Zafirei i-a pus un nod în gât. Savurase fru- 
musețea eterică a palatului demenhun și măiestria fioroasă 
a palatului sultanului, dar palatul sarazin îi tăia respirația. 

Emana o frumusețe întunecată, pe care ea învățase s-o 
asocieze cu tot ce era sarazin. Pe când celelalte două palate 
erau întinse, acesta era foarte înalt. Minaretele se înălțau 
spre cerurile lipsite de nori și cupola uriașă de obsidian din 
centru era punctată cu numeroase ferestre arcuite. În piatra 
cenușie erau sculptate motive florale unduitoare, cu adân- 
cimi și proeminențe evidențiate de razele oblice ale soarelui. 

Toată viaţa ei, Zafira îi considerase pe sarazini niște mon- 
ștri, iar aici vedea o frumusețe la care nu s-ar fi așteptat nici- 
odată. Au priponit-o pe Afya de un stâlp de lângă palat și au 
alergat la niște porți mai mici. Gărzile în uniforme negre și 
argintii patrulau din loc în loc, cu săbii subțiri sprijinite pe 
umeri. 

Zafira i-a aruncat lui Nasir o privire. Cum era să se întoarcă 
în locul de baștină al neamului lui, știind că nu era bine-venit 
aici? Exista o recompensă pusă pe capul lui. Chiar și dacă n-ar 
fi fost așa, îl ucisese cu sânge-rece pe vechiul calif. 

Nasir a condus-o la adăpostul umbrelor, cercetând împre- 
jurimile, și i-a spus: 

— Proviziile sosesc de două ori pe zi. Carele ar trebui să so- 
sească în curând. 

— De unde știi că am ajuns la momentul potrivit? 

Și-a aranjat cuţitele înșiruite pe curea. 

— De aceea am spus că „ar trebui”. 

Zafira s-a strâmbat la el, dar atunci s-a auzit un huruit. 
Făcându-i cu ochiul, Nasir atras-o maila adăpostul umbrelor. 

Trei care s-au apropiat hurducăind pe drumul de piatră 
și s-au oprit înaintea porților negre. Fără nicio grabă, găr- 
zile și-au băgat săbiile în teacă și s-au dus încet la ele. La cât 
se chinuiau să le descuie, zăvoarele probabil că s-ar fi des- 
chis mai repede de la sine. Vizitiii împărtășeau nerăbdarea 
Zafirei, frunzărind zgomotos prin foile lor de papirus, aștep- 
tând să-și primească banii. 

Nasir a îmboldit-o de-a lungul liniei înguste ferite privi- 
rilor, până la ultimul car, și Zafira și-a ținut respirația când 
au traversat drumul în grabă, în plină lumină - așa cum o 
înțelegea Sarasinul, cenușie și tulbure. Ar fi fost suficient ca 
vizitiul să privească în spate. Ar fi fost suficient ca gărzile să 
privească puțin mai departe de-a lungul drumului 

Zafira i-a adresat lui Nasir o privire alarmată, pe care 
acesta a ignorat-o cu bună-știință, dezlegând funia care fixa 
învelitoarea carului. Pe când Zafira se holba la ceafa vizitiului, 
Nasir a ridicat pânza de sac și i-a făcut semn să urce în car. 
Zafira s-a apropiat cu pași ușori și s-a strecurat printre sacii 
cu făină, crispându-se de durere și cuibărindu-se în colțul 
îndepărtat al carului. Capul unui cui îi înțepa umărul, chiar 
deasupra rănii. Calul a luat-o încet din loc și carul s-a zgâlțâit 
odată cu el. Ceruri mari, planul ăsta nu era nicidecum lipsit 
de incertitudini. Ar fi fost mai sigur să rupă un sac de făină și 
să se acopere cu ea. 

Nasir și-a țuguiat buzele, cântărind în mod evident ace- 
eași idee, dar nu mai era timp. În curând gărzile aveau să se 
întoarcă spre al doilea car. Vor fi descoperiţi într-o clipă. Nasir 
s-a apucat de marginea carului, vrând să urce după ea - șia 
înlemnit. 

Gărzile veneau încet spre ei. 

Khara. S-au auzit voci. Cineva a strigat - unul dintre vi- 
zitii, nemulțumit de plata primită. Zafira nu auzea nimic pe 
fondul zvâcnetelor pulsului ei 

Îmi place sunetul inimii tale. 

Nu-i plăcea frica asta nouă, faptul că-i paraliza simțurile 
și-i încetinea sângele. Jawaratul, care savura haosul, nu i-a 
oferit niciun sfat turbulent. Nasir i-a întâlnit privirea și în ce- 
nușiul ochilor lui licărea panica. 

Și apoi s-a făcut beznă, când Nasir a coborât învelitoarea 
peste ea și carul s-a pus în mișcare. 

Capitolul 85 


Călătorind spre Fortăreața Sultanului, Altair a văzut rezul- 
tatele acțiunilor sale de-a lungul deceniilor. Satele pe care le 
distrusese în Demenhur. Prăvăliile pe care le transformase 
în cenușă în Sarasin. Făcuse multe sacrificii ca să câștige 
favoarea sultanului. De-ar fi știut că slugărea pentru bleste- 
matul lui de tată! 

— În sfârșit, a strigat Kifah în timp ce goneauprin ultimele 
petice de întuneric din Sarasin și lumina dinspre Fortăreața 
Sultanului strălucea mai limpede cu fiecare sforțare a cailor 
lor. 

Arawiyanii umblau pe străzile nisipoase și zăboveau la 
umbră. Curmalii se înclinau în vântul leneș și copiii alergau 
în jurul trunchiurilor lor groase. Femeile cărau coșuri cu 
haine și fructe și negustorii își împingeau carele cu marfă. 
Pentru ei, noul rege nu era o năpastă; nu era o calamitate. 

Încă nu. 

Altair a observat poziția soarelui La ora asta, califul im- 
postor trebuia să fi zăcut în balta propriului sânge negru. 

Cândva îi invidiase pe hashashini. Văzuse cum Nasir șer- 
puia prin mulțimi și se ghemuia fără probleme pe câte un 
acoperiș, după care țintele lui cădeau una câte una. Mișcările 
hashashinilor erau grațioase, cu atât mai mult ale prințului 

Era ciudat cât de diferit priveau moartea. Nasir vedea nu- 
meroasele bucăți din care erau alcătuiți oamenii. Altair vedea 

numeroșii oameni din care erau alcătuite oștile și înțelegea 
diferența asta. 

Palmele îi transpirau de nerăbdare. 

— Mai știi drumul? 

— Tu nici n-ai văzut casa Ayei, a spus Kifah, aruncându-i o 
privire. Dacă te duc la o morgă? 

— Mereu atât de morbidă, a spus el. Casa e a mea. 

— Nu știam că e casa ta. 

— Akhh, Unadin Nouă. Mai ai multe de aflat despre mine, 
s-a fălit Altair. Îmi amintesc fiecare cameră și fiecare pat și 
fiecare dată când... 

Kifah și-a dres vocea. 

— Ştii, aş prefera să n-o faci. 

Era liniște pe străzi, oamenii își vedeau de treabă de parcă 
nu s-ar fi întâmplat nimic, tarabele cu legume și fructe proas- 
pete se îngrămădeau laolaltă și, chiar dacă orașul ar fi fost la 
fel de întunecat ca Sarasin, mirosul de pâine abia scoasă din 
cuptor ar fi fost un indiciu suficient că soarele tocmai răsărise. 

Altair a plătit unui băiat pentru o bucată împăturită de 
pita cu labneh și i-a întins lui Kifah jumătate din ea. 

— Nu pari îngrijorat, a spus Kifah. 

Altair a săgetat-o cu privirea. 

— Parcă am avut deja discuția asta. 

Au descălecat și au lăsat caii să umble liber. Altair a con- 
dus-o pe Kifah pe cărări și scurtături descoperite și colecțio- 
nate de el de-a lungul anilor, oprindu-se în refugiul lui pre- 
ferat, orânduit în spațiul rămas între două case negustorești 
și casa lui, cu o fântână placată în albastru și roșu, pe care o 
comandase personal. 

— E o frumuseţe, nu crezi? 

Lui Kifah nu-i plăcea. 

— Dacă-ţi place să stai degeaba. 

Altair a oftat și a făcut semn spre străduța care ducea la 

casă, dar s-a oprit când a ajuns la ei sunetul mai multor voci 
și șuierul oțelului frecat de piatră. 

— Aia e o piatră de ascuţit? a șoptit Kifah încruntată, cu 
creștetul ei ras lucindu-i. Se pare că s-a instalat altcineva în 
casă. 

Au înaintat tiptil, cu pași ușori și respiraţia scurtă. 
Greutatea iataganelor lui îl liniștea pe Altair, chiar dacă ele îi 
aminteau de văzul lui înjumătăţit. În curte se aflau un bărbat 
cu un turban cu ciucuri și încă vreo patruzeci de oameni, pe 
care îi urmărea cu mâinile în șolduri, supraveghindui în timp 
ce pregăteau arme și adunau provizii. 

— Khaldun? a bănuit Altair. 

Bărbatul s-a întors surprins. Chiar el era. 

Altair a zâmbit larg. 

— Trebuia să-mi dau seama că era vorba despre tine. 

Era clar că bărbatul pe jumătate sarazin părea prea în- 
cântat pentru gustul lui Kifah, pentru că aceasta s-a apropiat 
și a spus: 

— Misk Khaldun? Am auzit că l-a alungat nevastă-sa. 

Altair a ridicat din sprâncene. 

— E vorba de aceeași fată cu care ţi-a permis Benyamin să 
te căsătorești? 

Misk s-a poticnit. Nu-l legase niciun pact. Ar fi putut foarte 
ușor să-i spună fetei - doar avea destulă încredere în ea cât să 
dorească să-și petreacă restul vieții alături de ea. 

Altair a râs. 

— Akhh, trebuie neapărat să aud povestea asta și s-o cu- 
nosc pe fata asta. 

Kifah a mormăit ceva, prea încet ca s-o audă. 

— Ce te aduce în Fortăreața Sultanului? a întrebat Altair. 

Misk era unul dintre păianjenii lui mai de seamă, ambițios 
și cinstit. Datorită minții lui ascuțite, asiguraseră cu luni în 
urmă o legătură comercială cu satele de la marginea vestică a 

Demenhurului, pentru lemnul lor suplu - deși nu pentru asta 
fusese staționat acolo. Fusese însărcinat să descopere identi- 
tatea Zafirei și dăduse greș. 

După mai multe luni se întorsese însă cu altă fată. Altair 
observase privirea aceea a lui Misk, cea care punea mereu 
stăpânire pe Benyamin când vorbea despre Aya. Altair își 
amintea și acum cu rușine de invidia lui. 

— Misiva prin care ne atenționai să plecăm a sosit prea 
târziu. Satele vestice au dispărut, a spus Misk și Altair și-ar 
fi dorit să nu simtă o asemenea durere la cuvintele lui tă- 
ioase. Locuința mea. Viața mea. Vieţile tuturor celor pe care-i 
cunoșteam. 

A privit spre palat. 

— Răzbunarea nu mi s-a părut o idee atât de proastă. 

Aceștia erau oamenii despre care vorbise Haytham, cei în 
căutarea cărora pornise Altair. Rebelii. Toţi erau demenhuni, 
veniți de departe, din locurile lor natale înzăpezite. 

Altair l-a măsurat cu privirea. 

— În cazul ăsta, marhaba. S-ar putea să mori alături de 
noi, dar măcar vom muri luptând. 

Misk a plecat capul, încuviințând. Altair nu se așteptase 
niciodată să-i fie atât de ușor să recruteze rebeli 

— Și cu soţia ta cum rămâne? a izbucnit Kifah și Misk a 
părut jignit. Datoria ta față de ea are întâietate înaintea dato- 
Tiei față de regat. 

Altair și-a ținut limba. Avea dreptate, dar lui nu-i stătea în 
obicei să se amestece în problemele celorlalți, mai ales când 
era vorba despre neveste atât de aprige cum părea să fie ne- 
vasta lui Misk. 

Un țipăt a răsunat în aerul dimineții și toate privirile au 
țâșnit în sus, spre ceva care a trecut repede în zbor pe lângă 
curmal, repezindu-se la ei. Hirsi. Altair a întins brațul și pa- 
sărea a aterizat răsfirând aripile. 

Altair s-a înviorat. Sosise în Fortăreața Sultanului. Rebelii 
erau de partea lui. Acum mama lui avea să pornească spre 
Marea Bibliotecă, dacă Hirsi se întorsese... 

— Oi, Altair? a spus Kifah, cuprinsă de neliniște. Ăla nu-i... 
biletul tău? 

Hirsi a ciripit mândru. 

Capitolul 86 


Zafira și-a ținut respirația, așteptându-se să se oprească în 
loc carele, să fie scoase săbiile și să izbucnească haosul. Unde 
era Nasir? Singurul răspuns plauzibil era că rămăsese în 
urmă și o trimisese singură dincolo de porți. Laa, laa, laa. 

Carele s-au oprit hurducăit. Mintea îi vuia. Îl găsiseră. Îl... 

Unul dintre care s-a depărtat și niște pași au călcat nisipul 
scrâșnind. Ușurării ei i-a luat imediat locul o teamă nouă: 
carele erau oprite pentru inspecție. Bineînțeles - se aflau în- 
tr-un palat. Inima îi zvâcnea cu atâta putere, încât nu s-ar fi 
mirat dacă vizitiii ar fi descoperit că sacii lor de făină se pri- 
copsiseră deodată cu puls. 

S-a auzit tot mai aproape un târșâit de pași și Zafira și-a 
dat seama după clinchetul ghetelor că era vorba despre o 
gardă. A închis ochii strâns, lipindu-se cât a putut de mult de 
fundul și de peretele lateral al carului. 

— Yalla, a spus garda plictisită. Mai am puțin până la 
pauză. 

Gărzile sunt leneșe, a liniștit-o Yasmine. 

Zafira a strâns din ochi și mai mult, știind că departe de 
tot, la Thalj, prietena ei suferea, cumplit de supărată, pentru 
că Zafira plecase fără niciun cuvânt. 

Ceva s-a rezemat de lemn - garda se sprijinea de latura ca- 
ului. Alte foșnete. 

Sacul. Sfântă zăpadă. Nu, nu, nu. Lumina cenușie s-a fu- 
rișat în car pe măsură ce era ridicată cuvertura, puțin câte 

puțin. Zafira și-a vârât degetele picioarelor sub un sac de 
făină. 

Garda s-a oprit. 

Zafira a început să tremure. 

— A? Mai zi odată. 

Nu a deslușit răspunsul din cauza vuietului din urechile 
ei. 

Garda a izbucnit în râs și hohotele lui ciudate au făcut-o pe 
Zafira să-și muște limba, ca să-și stăpânească propriul râs. 
Khara, oare creierul ei nu pricepea în ce pericol se afla? 

Pânza de sac s-a lăsat la loc. Soldatul a plecat mai departe, 
vorbind cu și mai multă însuflețire decât cu câteva clipe îna- 
inte, iar răsuflarea Zafirei a tremurat eliberator când carul 
s-a pus din nou în mișcare, înaintând hurducăit până când 
s-a oprit de tot. Vizitiul a sărit din car, care s-a aplecat într-o 
parte sub greutatea lui. 

Apoi nimic. 

Ce ar fi trebuit să facă acum? Și-a ținut respirația în timp 
ce pașii se îndepărtau, amintindu-și că trebuia să aibă mai 
multă încredere în urechile ei decât în ochi 

A ridicat un colț al pânzei și a privit grajdul. Nu era nimeni. 
Vizitiii doar conduceau carele. Nu descărcau marfa. Ceea ce 
înseamnă că urmează să apară cei care o descarcă, netoato. A 
numărat până la trei și a azvârlit acoperitoarea, sărind apoi 
peste marginea carului. Aterizând, a simţit o înțepătură du- 
reroasă în piept și i s-au zdruncinat genunchii. 

Boxa era suficient de mare încât să încapă toate cele trei 
care. Caii care trăseseră la ele pufneau istoviţi, așteptând să 
fie deshămați. Locul respectiv părea că nu mai fusese curățat 
de luni întregi și praful adunat dinspre întinderea sumbră de 
nisip scăldat în lumină cenușie din spatele ei se prinsese de 
diversele obiecte îngrămădite lângă peretele din capăt. 

A simţit imediat că nu era singură. S-a aplecat și mai mult, 
privind pe sub car ca să vadă dacă venea cineva. 

— Bună, s-a auzit o șoaptă. 

Zafira a fost cât pe ce să țipe. Nasir stătea agăţat de fundul 
carului, cu praf în păr și cu keffiyah-ul lui legat în jurul gâ- 
tului. Rânjind timid în răspuns la încruntarea ei mânioasă, 
și-a dat drumul și s-a rostogolit până la ea, de parcă ar fi făcut 
asta în fiecare blestemată de zi. Zafira și-a masat pieptul cu 
pumnii, dar, până să țipe la el, Nasir s-a ridicat, ridicând-o și 
pe ea, și, cuprinzând-o de umeri, a târât-o până la adăpostul 
unui spațiu mic în clipa în care s-au întors vizitiii 

— Acum ce facem? a șoptit ea, simțind deodată atingerea 
lui. 

În ungherul ăsta nu avea loc nici să se întoarcă cu fața la 
el. 

— Acum, a spus el încet, atingându-i ușor urechile cu bu- 
zele, așteptăm. 

Zafira a încremenit. Trupul ei a tremurat pe când se împo- 
trivea dorinţei de a se rezema de el. De a-l simți lipit de trupul 
ei. 

— Oare cum am putea petrece timpul? a spus el pe același 
ton șoptit. 

Preţ de o clipă, nu s-a mișcat niciunul. Se auzeau numai 
respiraţiile lor. Apoi Nasir a luat mâinile de pe braţele ei și i-a 
dat părul la o parte cu o mișcare lină a degetelor. Zafira s-a cu- 
tremurat, simțind pe piele suflul lui moale, după care Nasir 
și-a atins buzele de golul dintre gâtul și umărul ei. 

Zafira și-a spus deodată că vizitiii n-aveau decât s-o ia 
încet. 

A oftat răgușit și ceva a prins viață înăuntrul ei. A înclinat 
capul, lăsându-i mai mult loc. 

— Respirația ta mă înnebunește, frumoasă gazelă. 

Îndrăzneala lui avea asupra ei același efect. Şi vocea lui. 
Modul în care fiecare cuvânt îi aluneca de pe limbă, frumos 
și cântărit. Devenise puțin mai îndrăzneț de când începuseră 

să se furișeze. Zafira a înţeles că toate astea îi priau. Îi priau 
fiorii misiunilor lui. 

Un rotocol de întuneric s-a întins șoptit pe pielea ei, fă- 
când-o să-și holbeze privirea tulbure. Aproape că a tresărit, 
dar s-a stăpânit, știind că asta era o parte din el, pe care el 
încă nu o cucerise. Umbrele i-au mângâiat încheieturile și au 
alunecat pe ceafa ei, tandru și cercetător, foarte diferit de cele 
ale Leului 

— Simti ce fac umbrele? a întrebat ea, ridicând palma. 

Rotocoalele întunecate i-au înconjurat degetele, fine ca 
fumul, și s-au risipit, sfiindu-se deodată sub privirea ei. 

Nasir a murmurat ceva în spatele ei, ca și când și-ar fi dorit 
într-adevăr să simtă. 

— E.ca și cum așplimbavârfulunuitocpe hârtie. Controlez 
tocul, dar nu simt curgerea cernelii. 

Zafira s-a întors, frecându-se de el, și a zâmbit larg când 
Nasir a inspirat scurt și aspru. Zafira știa că o putea citi, că 
vedea în ochii ei faptul că accepta fiecare parte din el, fiecare 
ciob întunecat. Gura lui i-a alunecat pe gât și s-a oprit pe cla- 
vicula ei. Zafira a gemut. 

— Asta ce-a fost? a întrebat unul dintre vizitii 

Zafira a încremenit — sau a încercat. Tot trupul ei pulsa de 
dorință, tangibilă și fierbinte. Nasir a arcuit buzele într-un 
zâmbet întunecat, coborând și mai jos, trăgând de decolteul 
rochiei ei cu buza inferioară. Zafira și-a mușcat limba ca să 
nu icnească. Și-a vârât degetele în părul lui Sfântă zăpadă, 
omul ăsta! Sentimentele astea. Și-a mișcat șoldurile și Nasir 
a coborât mâinile, lipind-o strâns de trupul lui cu un geamăt 
abia șoptit. 

— Nu m-aș mira dacă ar locul ăsta ar fi bântuit de fantome, 
a răspuns altul. 

Vizitiii și-au dezlegat caii Zafira i-a auzit când au încă- 
lecat, a tresărit la auzul loviturilor de cravașă și apoi au plecat. 

— De-ar ști, a șoptit Nasir, desprinzându-se de ea. 

— Stai, a bâiguit ea înainte să se poată stăpâni. 

Degetele lui s-au strâns reținute. S-a uitat la picioarele ei. 

— Trebuie să sosească cineva să descarce carele. 

Desigur. Aveau de lucru. 

— Mai târziu, a spus ea, ca posedată. 

— La nesfârșit, Zafira, a spus el încet. La nesfârșit. Trebuie 
doar să mi-o ceri 

A ridicat ochii la ea. 

Da, voia ea să șoptească. Da, a repetat Jawaratul, dar în 
gândurile ei au fulgerat ochii pustiiți ai lui Umm și atunci 
Nasir i-a întors spatele, a glisat o ușă și a dispărut pe holul 
întunecat. 

Zafira a răsuflat. 

Mintea îi uruia. Abia mai vedea înaintea ochilor, abia mai 
auzea ceva pe lângă pulsul ei și acea sete cumplită dinăuntrul 
ei 

— E vreocale să ajungem mai repede? l-a întrebat pe Nasir 
când s-a întors. 

S-au oprit la trecerea a trei servitoare care purtau una 
un dallah, iar celelalte două, platouri și tăvi. Aroma de cur- 
male, sirop de struguri și roșcove folosite pentru prepararea 
jallab'ului au făcut ca Zafirei să-i lase gura apă. 

— Aș fi escaladatzidurile, ca de obicei, dar... 

A privit la rana ei cu înțeles. 

Zafira a înghiţit un fior de jenă. 

Au fugit pe coridor și s-au ascuns într-un dulap mic. Nasir 
a dat la o parte o placă de lemn, descoperind o scară abruptă. 

— Ușurează munca servitorilor în timpul banchetelor 
mari, i-a explicat el, urcând câte două trepte odată. Califul 
nostru se poate afla într-unul din două locuri. 


* Sirop de fructe specific Orientului Mijlociu (n.t.). 

Zafira l-a urmat în grabă și aproape că s-au prăbușit 
amândoi când el s-a oprit în dreptul unei uși înguste și 
și-a lipit urechea de lemn, rămânând perfect nemișcat. 
Încruntându-se discret, a împins încet mica ușă și Zafira a 
privit peste umărul lui într-o încăpere. 

Un dormitor. O încăpere ca o bijuterie, pe care a privit-o de- 
odată cu o mare sfială. Era construită sub bolta cupolei princi- 
pale; tavanul înalt și curbat era pictat cu o mare de stele presă- 
rată cu piese de mozaic și înscrisuri caligrafice care înșiruiau 
povestea Surorilor Veșniciei. Era camera ei, a înțeles Zafira: A 
Surorii care stăpânise Sarasinul cu mult timp în urmă. 

Precum vălul de pe o coroană, o perdea de voal argintiu 
nespus de fin atârna deasupra patului scund și lat și în 
dreptul piciorului lui era o firidă boltită și bogat ornamen- 
tată. Așternutul era croit din lumină de stele și vise, în întu- 
nericul covârșitor în ciuda luminii aurii a după-amiezii, care 
pătrundea în raze subțiri prin mashrabiya-ul' somptuos. 
Zafira văzuse multe astfel de balcoane închise cu zăbrele, dar 
nu mai văzuse niciunul atât de complicat, cu vitralii fixate în 
multe dintre motivele cioplite, care spuneau și ele o poveste. 

Nasir o urmărea. 

— Nu eaici, a spus el inutil, cu vocea aceea care se unduia 
odată cu întunericul și timpul depănat de la capăt. 

Zafirei îi lipsiseră momentele astea. Când fascinația ei de- 
venea ținta atenţiei lui fermecate. 

Câţiva pași mai departe, Nasir s-a oprit din nou și Zafira 
a înțeles. Ifritul care îi furase chipul lui Muzaffar se afla de 
cealaltă parte a acelei uși. Nou-numitul calif al Sarasinului. 

— Istoria se repetă, a spus el îngândurat și a dus mâna la 
ZăVOT. 


* Balcon în relief închis, construit din lemn de-a lungul etajelor superioare 
în arhitectura tradițională a lumii arabe, cu zăbrele ornamentale care permit 
trecerea vântului, răcindu-l (n.t.). 

Ultima dată când fusese aici îl ucisese pe califul mu- 
ritor. Toți din Arawiya știau, dar Zafira nu reușea să asocieze 
hashashinul acela fără chip cu prințul pe care îl cunoștea 
acum. 

Oare lucrurile stăteau mai bine de data asta? Puteau jus- 
tifica uciderea califului prin simplul fapt că acesta sângera 
altfel? Da, și-a spus ea. Din cauza ifriților murise Deen. Din 
cauza lor aproape că murise și ea. Furia i-a aprins sângele, 
brusc și luminos. Avea să-i omoare pe toți. Avea să curme 
viața Leului și apoi să înnegrească străzile cu sângele lor. 

Un țipăt uruitor i-a răsunat în cap. 

NU! 

Zafira s-a clătinat și s-a apucat de brațul lui Nasir, ai cărui 
mușchi încordați s-au strâns sub degetele ei. 

Și atunci Jawaratul a pus stăpânire pe ea. 

O putere ameţitoare, îmbătătoare a năvălit în venele ei. O 
lumină aurie a înconjurat-o și privirile îi străbăteau pielea 
expusă, mătăsurile care-i acopereau brațele și picioarele și 
bijuteriile de la gât. Nu vedea nimic. Doar simţea suverani- 
tatea, puterea, superioritatea - erau ceva atât de străin, încât 
s-a pierdut în ele. 

Ne-am însușit puterea femeilor din vechime. O putere atât de 
mare, încât a făurit un regat întreg. 

Surorile. În viziunea tulbure a Jawaratului, Sora pe are 
o întruchipa Zafira ședea pe un tron. Fiecare mișcare a ei 
mustea de încredere și fiecare cuvânt răsuna cu autoritate. 
Zafira vedea, simţea, auzea, dar nu înțelegea nimic. 

Viziunea s-a schimbat. 

Era un soi de întuneric pustiu. 

Pic, pic, pic. Duhoarea metalică a sângelui i-a copleșit sim- 
urile. Cumva se îneca în absența apei. Agonie și pierderea 
desăvârșită a puterii. Neajutorată. Singură. Durerea a stors 
și ultimul strop din spiritul ei și, când a auzit țipătul care 

i-a scăpat din gură - Baba! -, a înțeles îndată unde o dusese 
Jawaratul. 

Ne-am însușit dorinţa de răzbunare a băiatului cu sânge 
amestecat. O durere atât de mare, încât năștea întuneric și 
cruzime. 

Haider. Băiatul care se transformase în Leul Nopţii. Zafira 
era o grămadă încâlcită de haos și durere care se agăța de 
buza unui hău, de limitele nebuniei, până când a descoperit 
un scop, unic și lipsit de moralitate: răzbunarea. Aceasta 
îi ardea în sânge și sfârșitul a dispărut dinaintea ochilor ei 
încet, dar sigur. 

Imediat ce a zărit punctul luminos de la capătul amintirii 
Leului, a fost împinsă într-o altă viziune. Era cumva mai li- 
niștită. Mai puțin agitată, mai puțin imaterială, iar frigul 
bine știut al Demenhurului îi înțepa nările. Asemenea unui 
recipient dat peste cap de un copil nerăbdător, calmul a fost 
distrus de o senzaţie de eșec. Durerea care se învălmășea 
în craniul ei era căptușită nu cu întuneric, ci cu altceva. Era 
aproape la fel de ameţitoare ca puterea Surorilor. Aproape la 
fel de covârșitoare ca răutatea Leului. 

Ne-am însușit compasiunea unei fete. Un sentiment atât de 
profund, încât ne-a transformat spiritul. 

Era ea. Jawaratul era legat de ea cum nu fusese legat nici 
de Surorile Veșniciei, nici de Leul Nopţii, era o legătură pe care 
nimeni nu o putea înțelege. Zafira nu era puternică, nu era 
nemuritoare. Era doar o fată care se străduia să-și găsească 
locul în lume. O fată copleșită de emoţii pe care se chinuia să 
le deslușească. Durerea, tristețea, dorința - Jawaratul fusese 
martor la toate. 

— De ce? a întrebat Zafira, încercând să lămurească con- 
fuzia care i se înțepenise în gât, dar știa de ce. 

Jawaratul căutase un suflet pe care să-l modeleze după 
propria-i voință, pe cineva care să înfăptuiască haosul pe care 

îl absorbise pe Sharr - și cine ar fi fost mai potrivită decât cea 
cu inima pură? Când aceasta îl refuzase, s-a dus la Leu, fără 
să știe de voinţa lui de fier. Leul s-a ferit de controlul lui și a 
încercat în schimb să-l controleze pe el. Dar hilya erau ca oa- 
menii și abuzul lui nu i-a convenit. 

Și atunci ceva s-a schimbat, căci Jawaratul descoperise că 
îi lipsea cea legată de el la fel de mult cum îi lipsise și el ei. 

Apoi, când s-au regăsit, din dorința de a-și ispăși greșeala, 
a dus-o pe Zafira la ușa bărbatului pe care ea îl detesta și i-a 
amplificat furia, ațâțând-o, până când Zafira l-a spintecat în 
două. Se aștepta ca ea să se bucure, pentru că dorinţa lui nu 
era haosul fără minte din viziunea pe care i-o arătase, era în- 
făptuirea dreptăţii. 

Cât de amarnic se înșelase. 

Nu se așteptase s-o dea pe Zafira peste cap. Nu se aștepta 
s-o găsească pustiită când Zafira s-a trezit și singurătatea și 
durerea ei se întindeau la fel de sterpe precum Pustiul și erau 
la fel de nesfârșite. 

A încercat din nou să-și răscumpere greșeala, de data 
asta cu mai multă șovăială și mai puțină violenţă, și Zafira 
a plecat pe furiș, hotărâtă să-l omoare pe Leu și să recâștige 
încrederea zumrei. Să-și recupereze sufletul, pierdut în timp. 
De-a lungul acestei călătorii îi vindecase tăieturile mânioase 
ale inimii, durerea și furia pe care le cuibărise în venele ei. A 
descoperit un haos lipsit de violență în momentele petrecute 
de ea alături de prințul cu ochi cenușii, în fericirea ei profundă 
și în dorința ei de magie și de dreptate și de pace. 

Trebuie să înţelegi, bint Iskandar. Suntem de-ai tăi așa cum 
tu ești dintr-ai noaștri. 

Zafira știuse asta încă din clipa aceea hotărâtoare de pe 
Sharr, când își legase viața de el. 

— Te-ai folosit de mine, ai uitat? 

Fapt pe care îl regretăm. Am încercat să ispășim, dar am 
greșit din nou. 

De aceea era atât de îngândurat în ultima vreme. Din 
cauza remușcărilor lui. De aceea o îndemna să se apropie de 
Nasir - pentru că el o făcea fericită, ceea ce îl făcea fericit și pe 
el. Era o doză de haos care-i mulțumea pe amândoi și, astfel, 
Jawaratul a găsit o cale pentru existenţa lui. 

De la tine am învăţat și astfel vom împărtăși învățături. 
Trebuie să sufere o credinţă întreagă pentru păcatele câtorva? 
Trebuie distrus trupul pentru disfuncţia unui organ? 

Ifriţii. Sarazinii. Nasir avea dreptate: îi revenea ei sarcina 
de a-l îndruma pe Jawarat pe calea dorită. 

A pus cartea deoparte, la loc sigur. 

— Ce s-a întâmplat? a întrebat-o Nasir. 

— Nu-l omori. 

Nasir s-a încruntat. 

— Planul... 

— Lasă planul, Nasir. De data asta, procedăm corect. 

Nasir a inspirat precaut, dar, înainte să poată răspunde, 
ușa s-a dat în lături. 

Zafira a înghețat, simțind că ochii lui îi jupuiau pielea. 
Pentru că ifriții nu erau ca oamenii. Erau subtilila un nivel ne- 
cunoscut de oameni, mai rapizi - și inamicul lor era pregătit. 

Cu un cuțit. 

Ifritul care luase forma lui Muzaffar s-a mișcat repede și cu- 
ţitul lui subțire a licărit în lumina lămpii așezate pe masa 
scundă, dar Nasir nu era un amator. S-a răsucit și a parat, 
îmbrâncindu-l pe ifrit înapoi în cameră și dezarmându-l cu 
ușurință. Cuţitul a zăngănit pe pardoseală, covorul nu a es- 
tompat deloc zgomotul. 

Nasir și-a dus pumnalul la gâtul califului și Zafira a intrat 
și a blocat ușa. 

— Prințul moștenitor și vestita Vânătoreasă, a spus ifritul, 
fără să se sinchisească de cuțit. În sfârșit. 

Era îndesat și bine făcut, imitându-l perfect pe negustorul 
mort, dar diferențele ar fi fost limpezi pentru oricine s-ar fi 
uitat la el - viteza mișcărilor lui, pauzele respirației, tremurul 
ocazional al întregului lui trup, ca și când ar fi fost un efort 
pentru el să afișeze un chip uman. 

— Tu vorbeşti, a șuierat Nasir, surprins de fluenţa cu care 
vorbea limba arawiyană. 

— Ifriţii nu sunt slugi fără minte, a răspuns el liniștit. 
Condiţia ca eu să accept tronul sarazin a fost să am mintea și 
limba slobode. 

O pernă întunecată de majlis se întindea în spatele lui, 
lângă care erau așezate un platou cu fructe, o călimară și 
câteva scrisori. Fructe, a gândit Nasir cu uimire. Rimaal, ce 
credea că mănâncă ifriții — foc? 

— Să începem cu numele tău - cum te numești? 

Ifritul a zâmbit. 

— Am auzit că creierul omului e destul de mic. Pentru anu 
vă complica demersurile, e suficient să-mi spuneți Muzaffar. 

Zafira a ridicat dintr-o sprânceană. 

— Și limba ta slobodă justifică moartea a sute de oameni? 

— E firesc să dăruiești înapoi pe măsura celor primite. 

Văzând calmul lui, Zafira a scrâșnit din dinți. 

— Orice rău suferit de neamul tău a fost provocat de al 
nostru în autoapărare. 

Muzaffar s-a uitat la ea. 

— Eşti tânără. Despre epurarea poporului ifriților știi doar 
ce se învaţă în școlile voastre. Surorile Veșniciei ne-au exilat 
pe o insulă unde nu se găsea niciun strop de apă. Abia când 
a sosit Gardiana am găsit metode de a supraviețui. A pus la 
punct sisteme prin care poporul nostru a primit mâncare și 
apă și locuinţe. Spune-mi, Vânătoreaso: dacă ai fi exilată din 
cauza pielii cu care te-ai născut, nu ai căuta și tu să terăzbuni? 

Gardiana era mama lui Nasir și acesta a simțit o efuziune 
de mândrie. Multe se puteau spune despre Surori: erau sal- 
vatoare, regine ale dreptății. Dar se și înșelau. Făcuseră o 
greșeală cumplită și mai multe rase suferiseră din cauza ei. 
Poate că și ele muriseră pentru faptele lor. 

Pentru că lumea răsplătea pe fiecare după merit. 

— Atunci ne oprim, a spus Nasir deodată. 

Ce să oprim, netotule? 

A observat îngândurarea ifritului după cum i s-a schimbat 
ritmul răsuflării 

— Ce propui? 

— O alianţă. Stăpânești atât armata sarazină, cât și pe 
cea de ifriți. Împiedică-le să vină în ajutorul Leului şi-ţi vom 
cruța viața, a spus Zafira. 

Nasir i-a aruncat o privire. De data asta, nu ținea cartea în 

mână și l-a surprins limpezimea privirii ei în lumina cenușie 
care pătrundea oblic prin fereastra largă. 

Laa, furia asta era doar a Zafirei. 

— Alianțele nu sunt sinonime cu amenințările, 
Vânătoreaso. Dacă e să discutăm despre o posibilă înțelegere, 
ați putea să mă eliberaţi, ca să putem vorbi într-o manieră 
civilizată. 

Lui Nasir nu i-a scăpat ironia cuvintelor lui. A întâlnit pri- 
virea Zafirei. Când aceasta a încuviințat din cap abia percep- 
tibil, Nasir a luat cuțitul de la gâtul lui Muzaffar. 

Exact când cineva a bătut la ușă. 

Au încremenit amândoi. 

Muzaffar a observat asta și Nasir și-a dat seama că prin 
acest mic gest, ca un prost, îi arătase califului cât de ușor ar fi 
putut să-i învingă. Dar ifritul nu a strigat după ajutor. 

— Sunt ocupat, a spus el tare și limpede, și nimic altceva. 
Nu permiteți nimănui să vină, vă rog. 

Un ifrit politicos. Rimaal. 

S-a așezat pe pernă și i-a îndemnat printr-un semn să facă 
și ei întocmai. Zafira s-a așezat cu prudență. Nasir a rămas în 
picioare. 

— Așadar, a spus Muzaffar, cu chipul pâlpâindu-i. Vreți să 
rețin atât armata sarazină, cât și pe cea de ifriți, când ne va 
chema Leul. Nu îi stăpânesc pe toți. Categoric nu îi stăpânesc 
pe cei din Fortăreața Sultanului. 

Zafira nu a cedat. 

— Stăpânești destui. 

— Îmi ceri să mă împotrivesc regelui meu. 

— Unui uzurpator, l-a corectat Zafira și l-a arătat pe Nasir. 
Acesta e regele tău. 

— Mmm... Armata ifrită, așa cum îi spuneți voi, nu e decât 
întregul poporului meu. Am traversat Marea Baran pentru 
viața care ne-a fost promisă, nu ca să devenim soldați. 

— Și consideri că poporul tău a fost nevoit să pună mâna 
pe sabie din cauza noastră, a dedus Nasir. 

Într-o clipă, l-a înțeles pe ifrit așa cum era de fapt. Nu era 
ca Leul, ahtiat după răzbunare. Urmărea cu adevărat bunăs- 
tarea poporului său. 

— Nu e așa? Sub cârmuirea Leului Nopţii se eliberează 
orașe întregi în care să putem trăi în condiţii bune... 

— Spui „se eliberează” de parcă viețile umane ar fi obiecte 
care vă încurcă, a mârâit Zafira. 

— Vreau ca poporul meu să supraviețuiască, a spus 
Muzaffar, dar a avut bunul-simț să o spună cu aerul că își cere 
iertare. Dacă ar exista o alternativă... 

— Există, a spus Nasir și a fost surprins de teama subită 
care i-a curs în vene. 

Aceasta îi amintea cine era, acum, după moartea tatălui 
său. Fiecare cuvânt al său putea avea consecinţe. A răsuflat 
sacadat, pentru că, pe cât se temea să piardă lupta împotriva 
Leului, pe atât se temea că o va câștiga. 

Victoria ar fi însemnat că trebuia să stea pe Tronul de Aur. 
Să ţină în mână viața unui întreg regat. 

— Ajută-ne să înapoiem echilibrul și magia regatului și 
atunci neamul ifriților va putea trăi oriunde în Arawiya, după 
bunul plac. Dacă vă trebuie un loc în care să atârnați umbre 
în locul cerului, vă voi da un întreg califat al vostru, la fel de 
specific poporului vostru cum e Alderamin pentru safini. 
Unul care să nu fie ridicat pe pământul unui cimitir. 

Pentru că asta ar fi devenit Sarasin în curând dacă luptele 
ar fi continuat. 

Nici Zafira și nici Muzaffar nu și-au ascuns deruta. 

— În detrimentul cui, mai exact? s-a încumetat Muzaffar. 

— Al nimănui. Sub îndrumarea Gardienei, neamul ifriților 
a transformat Sharr într-un cămin unde viața voastră a în- 
florit. Puteţi să faceți la fel pe întinderea dintre Alderamin și 

Pelusia. În prezent, regiunii i se spune Pustiul, dar, cu aju- 
torul nostru, ținutul acela sterp poate fi transformat în orice 
doriți. 

Zafira s-a rezemat pe spate. Muzaffar a ridicat din 
sprâncene. 

— Un calif fără magie. 

Nasir s-a încruntat. 

— Poate că Pustiul nu are minaret, dar, la întoarcerea ma- 
giei, aceasta va curge între Alderamin și Pelusia, prin toate 
orașele dintre ele. Niciun loc nu va fi văduvit. 

Muzaffar s-a gândit o vreme, dar apoi tot chipul lui s-a 
preschimbat. 

— Îţi baţi joc de mine, Prinţe. Îmi desconsideri poporul, 
căci ne socotești mână de lucru ieftină. Vrei să cultivi Pustiul 
și munca noastră e o alegere economică. 

Nu asta voia... khara. Un lucru încă nu învățase Nasir 
despre diplomaţie, iar acesta era modul în care operau min- 
țile celorlalți. 

— Gărzi! a strigat Muzaffar, sărind în picioare. 

Om scund, răbdare scurtă. S-a întors spre Nasir și i-a spus 
tăios: 

— Ştiai că s-a pus o recompensă pe capul tău? 

Zafira a încremenit pe perna de majlis. 

— Ai lăudat-o pe Gardiană pentru că v-a transformat vie- 
țile, a spus Nasir, străduindu-se să-și păstreze cumpătarea. 
Poate să vă ajute din nou. Coroana vă va ajuta în eforturile 
voastre. 

— Gardiana a murit, a mârâit ifritul printre dinţi. 

Nasir a râs aspru. 

— Gardiana e în viață... 

Ușa s-a dat de perete. Cinci bărbaţi sarazini au dat buzna 
alături de trei ifriți. Nasir nu s-a clintit când o sabie i-a atins 
gâtul. 

— ...și știu asta pentru că e mama mea. 

Dar știa că e puțin probabil ca Muzaffar să-l creadă fără s-o 
vadă cu ochii lui. Nu, lui Nasir îi trebuia altceva. L-a cercetat 
cu privirea, observând atitudinea lui onestă. Grija pe care o 
purta poporului său. Ținuta lui impecabilă, ori că era reală, 
ori că era iluzorie, și maniera lui demnă. 

Și Nasir a descoperit cum să întoarcă balanţa în favoarea 
zumrei. În sfârșit, ajunsese la cheremul întâmplării, atât de 
dragă lui Altair, și nu-i plăcea nicicum. 

— Și cu stabilirea unui califat nou va trebui să desemnez 
un nou calif, a spus Nasir, înclinând capul, pe când tăișul sa- 
biei apăsa tot mai mult, aproape să verse sânge. Pe tine. 

Neliniștea cu care Kifah pășea de colo-colo pe covor îl aducea 
pe Altair la limita răbdării. Acesta tot privea spre ușă, de parcă 
Nasir și Zafira ar fi putut să apară dacă ar fi privit suficient. 
Nu se încumeta să dezlege biletul de la piciorul lui Hirsi, ca 
și când, dacă l-ar fi ignorat destul de mult, acesta ar fi reușit 
cumva să ajungă la mama lui. 

— Întârzie, s-a plâns Kifah. Doi oameni - dintre care unul 
e rănit - împotriva unui întreg califat. 

— Nu putem face nimic, a spus Altair istovit. 

Nasir era hashashin. Pătrundea prin moarte ca un ac prin- 
tr-un voal. Trebuia să supraviețuiască - abia începeau să se 
poarte ca frații 

Kifah s-a oprit în loc. 

— Trebuie să hotărâm cum procedăm dacă nu ajung la 
timp. 

Același simț practic dintotdeauna, numai că în privirea în- 
tunecată i se citea îngrijorarea. 

Dar Altair nu avea pregătită nicio altă variantă. El nu pro- 
ceda așa. Îi alegea pe cei mai buni pentru planurile lui și se 
bizuia pe ei să le ducă la împlinire. 

Mintea lui - care de obicei calcula, complota și urzea in- 
trigi - tăcea. 

A sărit în picioare când ușa s-a dat de perete și atât el cât 
și Kifah s-au repezit înspre ea. Dar nu era nici mama lui, nici 
Nasir, nici Zafira. 

Era doar unul dintre mesagerii lui Misk, care gâfâia. 
— Marea Bibliotecă. A... a luat foc. 

Salvarea a mii de vieți nu le-ar fi putut răscumpăra niciodată 
pe cele răpite de Zafira cu atâta violență, dar arăta că încă era 
aici. Că pierduse înfățișarea Vânătorului, dar că rămăsese 
persoana călită de mantie. 

Să trăieşti înseamnă să te poticnești, și-a spus ea, dar refuza 
să rămână culcată. 

Lumina i-a inundat simțurile când ea și Nasir au trecut 
din Sarasin în Fortăreața Sultanului. Până și Afya a mers 
împleticit până când ochii i s-au obișnuit cu lumina. O mare 
zarvă se auzea din inima orașului și Nasir și-a îmboldit iapa. 

În curând Zafira a zărit palatul. S-a întrebat ce vedea Nasir 
când privea cupolele sclipitoare și stâlpii înșiruiți de-alungul 
Căii Sultanului: îl vedea pe tatăl lui mort sau își vedea tronul? 

Când ea se uita la palat, vedea... 

I s-a strâns stomacul. Sfântă zăpadă, ăla era fum? Apoi a 
simțit mirosul. Panica ei subită a cuprins-o și pe Afya, care 
s-a oprit brusc, nechezând 

Jawaratul s-a deșteptat din somn ca o pisică zburlită, an- 
ticipând cu entuziasm haosul dezlănțuit. Dar Zafira simțea 
zbuciumul și ezitarea lui, dorința de a se mula pe emoţiile ei. 
Își dădea silința. 

Oamenii alergau spre ei, fugind în toate părțile și împân- 
zind aerul de strigăte. 

— Marea Bibliotecă! 

— A luat foc! 

Zafira s-a îndreptat de spate, alarmată. Biblioteca? 

— Arawiya ne pedepsește! 

Afya nu se mai liniștea. Zafira aproape că a căzut din șa, 
dar s-a apucat de coama ei cu un țipăt. 

— Trebuie să descălecăm, a spus Nasir. 

Zafira a alunecat pe pământul prăfos. Biblioteca. Baba. 
Atâta cunoaștere, atâta istorie. Munca învățațţilor, istoricilor, 
poeților, călătorilor — pierdută. Ar fi vrut să-l găsească pe cel 
care spusese că nimic nu avea putere mai mare decât cu- 
vântul scris și să-l scuture. Să-i arate ce se petrecea. 

Nu fugeau toți. Oamenii care nu se pierduseră cu firea zo- 
reau spre incendiu doi câte doi, cărând între ei găleți din care 
apa stropea în toate părțile. 

Nu are rost, îi venea ei să spună, în vreme ce fumul șerpuia 
pe cer, înălțându-se în rotocoale mari. 

Nasir a îmboldit-o înainte cu o mână, pe când cu cealaltă 
încerca în continuare s-o calmeze pe Afya. Zafira s-a smucit. 
Trebuia să-i ajute, nu să fugă. 

— Concentrează-te! Nu avem timp, a insistat Nasir. Afya, 
nu! 

Incendiul a spintecat-o pe dinăuntru. Alergând, privea 
când în pământ, când în sus, la fumul care ocăra cerul cu un- 
duiri mânioase. 

Au dat buzna pe porţile de la casa Ayei. În vreme ce Nasir 
a dus-o cu chiu, cu vai pe Afya în grajd, Zafira a văzut bărbați 
așteptând în curte. Demenhuni. Și erau destul de mulți. Bun. 
Nu putea stinge incendiul de una singură. 

— Zafira? 

— Nu acum, s-a răstit ea. Trebuie să stingem... 

S-a întors când mintea ei a recunoscut vocea și fumul din 
zare s-a estompat brusc sub fiorul ei subit de furie. 

— Deci asta fac lașii când își mint nevestele, s-a stropșit 
ea. 

Misk, chipeș și obosit, a avut bunul-simţ să pară rușinat. 
Laa, profund și pe deplin amărât. A clătinat din cap. 

— Nu... am făcut mai rău. 

Pornirea certăreață a Zafirei s-a risipit. Yasmine spusese 
că poate n-ar mai fi ţinut niciodată vreun secret față de ea, 
dar, dacă Zafira ar fi fost în locul ei, ar fi găsit o cale de a-l ierta 
pe loc. Însă Yasmine era diferită; nu ierta atât de ușor. Mai 
ales când era implicată hidoșenia minciunilor. 

Când Nasir s-a întors cu sabia scoasă, căutând-o, Misk a 
mijit ochii. 

— Prinţul Morţii nu e bine-venit aici. 

Era ciudat să-l auzi vorbind așa. Era ciudat să-l vezi li- 
niștit înaintea unei arme, de parcă ar fi fost o persoană cu 
totul diferită de ea cu care se căsătorise Yasmine. Chiar era o 
persoană diferită, a înțeles ea. Zafira îl știuse drept cărturar, 
drept bărbat versat în arta ștergerii de pe degete a cernelii, nu 
a sângelui. Nu ţinuse un singur secret față de Yasmine, bles- 
temăţie, îi ascunsese toată viața lui. 

— Nu te-am întrebat nimic. 

Nasir l-a studiat înclinând capul într-o parte. 

— Te-am mai văzut. La palat. Ești de-ai lui Altair. 

Misk a strâns din buze. 

— Oi! a strigat cineva, rupând atmosfera încordată. Nu 
staţi degeaba! Aduceți.. Nasir? Pe dinții sultanului, tu ești! 
Kifah credea că ai murit. Akhh, m-ai rănit, habibi. Nici nu 
ţi-ai luat rămas-bun de la mine. 

Zafira a înlemnit când s-au apropiat pașii lui Altair, ur- 
maţi îndeaproape de pașii încă unei persoane. Deodată i s-a 
strâns pieptul, dar s-a silit să se întoarcă, moment în care 
Misk a luat-o din loc. Kifah i-a întâlnit privirea și a salutat-o, 
coborând capu! încet. Altair i-a adresat o jumătate de zâmbet 
jenat. N-au schimbat niciun cuvânt și totuși a simţit o mare 
ușurare. 

Te-ai îndoit de cei pe care îi iubești. 

Zafirei i-a venit să azvârle Jawaratul cât colo. Tu m-ai silit 
s-o fac. 

Chipul lui Altair s-a înmuiat. 

— N-ar fi trebuit să plec de lângă tine, Vânătoreaso. 
Iartă-mă! 

— Şi pe mine, a spus Kifah, apropiindu-se. 

Zafira a zâmbit, în ciuda nodului care i s-a pus în gât, șia 
strâns din dinți ca să-și înăbușe un râs nervos. Pe alții îi în- 
vinuise pentru lucruri și mai mărunte. Îl învinuise pe Altair 
pentru mai puțin - pentru simplul fapt că le întorsese spatele 
când la fel făcuse și Aya. 

— Iertați-mă și voi pe mine, a spus ea încet. 

Kifah a ridicat din umeri. 

— Na, bătrânul ăla o merita. 

Zafira știa că nu asta credea Kifah cu adevărat, motiv 
pentru care i-a fost și mai recunoscătoare pentru cuvintele 
ei. Altair, Kifah și Nasir au zăbovit încă o clipă și între ei s-a 
așternut tăcerea, pe când în zare oamenii țipau și flăcările se 
înălțau, după care s-au pus în mișcare. 

— Staţi... cum rămâne cu focul? a întrebat Zafira. 

— Ce-i cu el? a întrebat Nasir. 

— E o priveliște pe cinste, a spus Altair, înclinând capul 
într-o parte. 

— A izbucnit abia adineauri, a spus Kifah, ridicând din 
umeri. Ceea ce înseamnă că va afla și Leul în curând. 

Niciunul dintre ei nu părea nici preocupat, nici îngrijorat 
și nici măcar supărat din cauza înțelepciunii adunate zeci de 
ani, care acum se mistuia în eter. Laa, păreau nerăbdători. 
Derutată, Zafira și-a amintit de vizita Vrăjitoarei Argintii la 
han, cum Nasir îi ceruse să vină la Fortăreața Sultanului, 
cum plecase prea curând ca să afle „momentul precis”. 

Blestemata aia de Vrăjitoare Argintie. 

— Nu... nu e real, și-a dat ea seama vorbind cu voce tare, 
cuprinsă de ușurare. 

— E oiluzie, a spus Nasir când nu mai era nevoie. 

Zafira l-a privit iritată. 

— Îți mulțumesc, prințul meu. Nu știu ce m-aș face fără 
tine. 

Altair a chicotit, în vreme ce lui Nasir i s-au înroșit ure- 
chile și Kifah și-a dat ochii peste cap. Zafira a pus la păstrare 
momentul ăsta în inima ei. Îi amintea că zumra era încă o fa- 
milie în care își avea locul. 

— "Ţi-a fost greu să-l omori pe ifrit în Sarasin? l-a întrebat 
Altair pe Nasir. 

Nasir a privit spre Zafira. 

— Nu l-am omorât. 

Kifah a holbat ochii și Altair s-a întors alarmat spre Zafira. 

— L-ai omorât tu? 

— Mi-oi fi pătat reputația, dar nu-mi fac asemenea obice- 
iuri, a spus Zafira, ridicând bărbia. 

— Ifritul e în viață, a spus Nasir. Le-am promis ifriților 
că se pot stabili oriunde în regat și le-am dăruit un califat 
al lor. Vor cultiva Pustiul cu ajutor din partea Coroanei și a 
Vrăjitoarei Argintii. 

Ochii lui Altair s-au holbat de uimire și apoi s-au liniștit, 
mândri. 

— Fratele meu drag, ești un diplomat pe cinste. Mereu am 
știut că vei fi un sultan bun. Nu atât de bun pe cât aș fi fost eu, 
dar suficient de bun. 

Sub privirea Zafirei, Nasir a încercat fără succes să as- 
cundă mulțumirea pe care i-a adus-o recunoașterea lui Altair. 
Ea se gândise mereu că era ușor să fii sultan - sau rege, după 
cum își spunea acum Leul. Pentru că, deși sultanul domnea 
asupra regatului în ansamblu, mai degrabă îi conducea pe ca- 
lifi și pe emiri, lăsând ocârmuirea de zi cu zi în seama condu- 
cătorilor respectivi. Evident, era o concepție greșită. 

— N-am reușit de unul singur, a spus Nasir, privind spre 
Zafira. 

Altair și-a plecat capul înaintea ei, cu o privire solemnă. 

— Iar tu ai fi o regină bună. 

I-a făcut semn cu singurul ochi care-i rămăsese. 

— Toți conducătorii au pe mâini porţia cuvenită de sânge. 

Zafira a strâmbat din nas, ignorând greutatea privirii lui 
Nasir. Negocierea cu ifritul fusese destul de palpitantă, dar 
datorită ei înțelesese că era o diferență între a discuta cu oa- 
menii de rând și a discuta cu căpeteniile lor. Că ceea ce făcuse 
ea pentru satul ei făceau și califii. 

— Oi, n-avem timp de zăbovit. 

Certându-i, Kifah i-a salutat, ducând două degete la frunte, 
și s-a depărtat, fugind cu spatele. 

— Mizăm pe dragostea Leului pentru cuvântul scris și 
avem o singură șansă. Yalla, zumra! 

Săbiile au trecut din mână în mână și pietrele de ascuţit au 
bufnit lovindu-se de pământ. Săgeţile au fost vârâte în tolbe 
și, chiar dacă Zafira simţea lipsa lor cu aceeași durere cu care 
simţea apropierea sfârșitului, nu avea de gând să fie omisă 
din istorie numai pentru că nu putea folosi un arc. În bătălie 
o aștepta gloria și o victorie ascuţită ca numele ei. 

Își vom fi alături. 

Cuvintele o linișteau. Zafira și Jawaratul ajunseseră la o 
înțelegere, pe care ea încă nu o pricepea cu totul. Laa, abia 
îi venea să creadă ce făcuseră în umbrele palatului sarazin. 
Pacea pe care ea o adusese și pe care Nasir o înfăptuise. 

O echipă admirabilă, noi trei. 

Zafirei i-a venit să-l tachineze, dar de la una dintre feres- 
trele de la etaj s-a auzit o voce care a făcut-o să îngheţe pe loc. 

Era imposibil ca persoana respectivă să fie aici, în 
Fortăreața Sultanului, și nu departe de tot, dincolo de grani- 
țele ei, dincolo de Sarasin, la adăpost, tocmai în palatul din 
Thalj. 

Zafira a urcat repede scările spre ușa deschisă, cu inima 
săltându-i, făcându-i-se țăndări, încremenindu-i în piept. 

Yasmine. 

Iat-o stând înaintea lui Misk, ocupându-și locul cu silueta 
ei micuță înaintea trupului lui mai înalt și mai ursuz. Misk 
ţinea capul plecat de rușine. 

— Am convenit să petrecem un timp departe unul de ce- 
lălalt, Misk! a strigat ea cu voce spartă. Nu să-ți arunci viața 
în vânt. Să mori în cine știe ce bătălie unde nici măcar nu e 
nevoie de tine. 

A dat cu ochii de Zafira. 

— Şi tu! a ţipat Yasmine, răsucindu-se spre ea. 

Misk a ridicat capul și Zafira s-a dus lângă el, ca prietenei 
ei să-i fie mai ușor să țipe la amândoi. 

— I-am pierdut pe toți și tu, uite, fugi unde bărbații își 
pierd ochii și femeile sunt străpunse și clădirile izbucnesc în 
flăcări și cine știe ce altceva se mai întâmplă. 

— Cum ai ajuns aici? a întrebat Zafira, de parcă Yasmine 
n-ar fi răsturnat tot alfabetul într-o clipă. 

Yasmine a mârâit. 

— Am plecat din Thalj imediat ce Lana mi-a spus că ai 
plecat tu. Și a fost cât pe ce să fiu răpită pe drum, shukrun. 

Zafira nu și-a ferit ochii și s-a luptat cu fiorii de vino- 
văţie. Yasmine s-a prăbușit plângând, pierzându-și verva. 
Lacrimile îi șiroiau pe obraji. 

— De ce? a întrebat ea tremurător. De ce se grăbesc toți să 
mă părăsească? 

Zafira a înțeles că asta se afla la rădăcina temerilor 
Yasminei. S-a ghemuit în fața ei și Yasmine a apucat-o de 
mână, trecându-și palma pe palma ei până când și-au încru- 
cișat degetele mici. Ca și când ar fi vrut să-i amintească faptul 
că, deși unul dintre frații Ra'ad murise, rămăsese celălalt. 

— Trebuie să termin ce am început, a spus Zafira la fel de 

încet. Trebuie s-o fac, altfel moartea lui Deen va fi fost de- 
geaba. Toate astea vor fi fost degeaba. 

— Nu încerc să te opresc, Zafira. Vreau doar să fiu destul de 
importantă ca să mi se spună. Să nu mi se ascundă lucrurile. 
Nu merit să mi se spună rămas-bun? Nu merit explicații? 
Adevărul? 

Zafira a întors privirea. 

— Ba da. Bineînţeles că meriti. Îmi... îmi pare rău. 

Misk a bălmăjit și el ceva asemănător. 

Yasmine s-a întins după mâinile Zafirei. 

— Vreau doar... să nu ne mai certăm, bine? Știu că trebuie 
să pleci. 

I-a oferit Zafirei o umbră de zâmbet, după care s-a întors 
spre Misk. Acesta a îngenuncheat lângă ea și Yasmine l-a să- 
rutat întâi pe obraz și apoi la rădăcina nasului. În aceste ges- 
turi mici se citea iertarea ei, care a încălzit-o pe Zafira. 

— Nu vreau să te pierd și pe tine. Așa că nu muri. Să nu 
moară niciunul dintre voi. 

— În privinţa mea n-ai de ce să-ţi faci griji, a asigurat-o 
Zafira. 

Misk a fost mult mai elocvent. 

— Sunt al tău pe vecie, în viață și în moarte, a șoptit el. 

A strâns-o la piept și i-a atins fruntea cu buzele. 

— Cum, nicio vorbă cu care să mă chinui? 

— Am fost atât de supărată, Misk, dar când te-am văzut 
aici, cu sabia în mână și... 

S-a oprit îndurerată. 

— Inima nu-l poate uita pe cel care trăiește în sufletul ei. 

Misk i-a mângâiat părul, dându-l pe spate, și i-a vorbit pe 
același ton. 

— Asemenea finețe. Din ce carte ai furat-o pe asta? 

Yasmine l-a lovit drept în piept, râzând șovăitor, până când 
Misk a sărutat-o, făcând-o să tacă. I-a cuprins trupul mic cu 
mâinile și degetele ei i-au alunecat în păr. Zafira a ferit pri- 

virea, simțind că-i arde gâtul, și a coborât scările în grabă, ca 
să nu maiaudă sau să mai vadă nimic din ce nu o privea. 

A dat peste Altair, care, văzându-i agitația, a ridicat din- 
tr-o sprânceană și a privit în sus, la etaj, cu o încruntare 
nelămurită. 

— Speri să te pierzi în lumina zilei? a întrebat Zafira, ui- 
tându-se cu înțeles la hainele lui. 

Arăta mai obosit decât oricând și istovirea îi pictase un 
cearcăn sub ochi, dar era îmbrăcat la fel de impecabil ca întot- 
deauna. Zafira nu avea idee unde găsea omul ăsta asemenea 
haine și cum de avea timp să le întrețină. Costumul era alb cu 
negru, tivit cu fire aurii sub formă de filigrane în vogă. Laa, 
înfățișarea lui îi era familiară. 

Un omagiu - acestea erau culorile pe care le purtase 
Benyamin. 

Altair s-a încruntat și mai mult. 

— 1 se spune modă, Vânătoreaso. 

— „La modă” și „ridicol” nu înseamnă același lucru, a spus 
Kifah, alăturându-li-se împreună cu Nasir. Nu-i nevoie să fii 
cine știe ce învățat ca să știi asta. 

— Simțul gloriei e un gust deprins și trebuie să te îmbraci 
pe măsura lui 

Dintre cunoștințele ei, cea care ar fi apreciat stilul lui ne- 
bunesc era Yasmine. 

Viaţa se hrănește din ironii, bint Iskandar. Într-adevăr. 

— După ce se vor fi terminat toate, Altair, îți voi acorda po- 
ziția perfectă la palat ca să poți duce viața pe care ai meritat-o 
mereu, a spus Nasir, vârând iataganul în teacă. 

Altair și-a dat ochiul peste cap și Zafira a scos pumnalul 
negru furat, întinzându-i-l cu mânerul înainte. 

— Păstrează-l, a spus el, râzând încet și strângându-i de- 
getele în jurul mânerului. Ăsta a fost rolul tău în plan încă de 
la început. 

Zafira i-a cercetat privirea. Oare chiar o luase în calcul 
în planul lui? Sau asta era doar o improvizație de moment? 
Înainte să-și facă curaj să-l întrebe, Altair s-a întors și a 
arătat spre cele două șiruri de clădiri care duceau la porțile 
palatului, oprindu-se când Misk a alergat în jos pe scări 

Turbanul lui dispăruse și părul îi era ciufulit în așa fel 
încât era limpede că nu i-l zburlise vântul. 

— Pe dinţii sultanului, Misk Khaldun. Nu ai pic de rușine? 
a exclamat Altair. 

Misk a zâmbit larg, cu ochi strălucitori. Nasir a șoptit ceva 
suspect de asemănător cu Tu vorbești. 

— Aranjează jumătate dintre arcașii tăi de-a lungul acope- 
rișurilor ălora, i-a spus Altair. Noi, ceilalți, ne vom împrăștia 
și ne vom întâlni... 

Pământul a început să tremure. Altair și Nasir au schimbat 
priviri și au ieșit în grabă, iar Zafira s-a întrebat dacă vreunul 
dintre ei își dădea seama cât de mult sprijin găsea în celălalt. 

— Ifriți, a șoptit Kifah. Suntem în întârziere. Nu trebuiau 
să vină la noi 

— Zafira? a întrebat Yasmine de la balconul de deasupra, 
roșie la față. Ce se petrece? 

— Stai în cameră. Încuie ușa, a poruncit Zafira, deși nu știa 
sigur dacă asta ar fi ajutat-o cu ceva. Să nu pleci. 

Dar Yasmine nu s-a clintit de la balcon. Se uita la ea. 

— Încă nu m-am obișnuit, a spus ea încet, să te văd în- 
armată, fără mantie. Cu umerii drepți, cu fruntea sus. 
Purtătoarea schimbării. Deja îi aud pe barzi - „Era o trestie în 
bătaia valurilor cumplite, conturul lunii care îi îndruma spre 
libertate”. 

Zafira şi-a stăpânit zâmbetul, nevrednică de asemenea 
bucurii făloase. Doar de-ar fi știut Yasmine câte suportase 
de fapt ca să poarte această schimbare. Păcatele pe care le co- 
misese din cauza relei-voinţe a califului lor. Totuși cuvintele 

au stârnit lacrimile unei părți din ființa ei care aștepta recu- 
noaștere și laude din partea celei mai bune prietene a ei. 

— Sunt mândră de tine. Și Lana e mândră. Dacă n-aş fi 
amenințat-o că o încui în temnițele palatului, ar fi venit și ea. 

Zafira a râs printre semnele vinovăției ei, pentru că 
Yasmine o protejase pe sora Zafirei, pe când ea nu reușise să-l 
apere pe fratele Yasminei. 

Ridicând privirea, Zafira a văzut că Yasmine se uita fix la 
Misk, care a salutat-o o ultimă dată înainte de a dispărea în 
urma celorlalți. Frica i-a umplut de lacrimi ochii verzi-căprui 
și a fugit înainte să se prăbușească, zăvorând ușa. 

Supravieţuiește, i-a poruncit Zafira lui Misk. Îndreaptă-ţi 
greșelile. Iubește-o. 

Au rămas doar ea și Kifah. Kifah, înarmată cu sulița ei fio- 
roasă, cu vârfuri de aur. Zafira, ținând în mână doar jambiya 
de la Nasir și pumnalul negru în cizmă. Fără arc, fără săgeți. 

— Oi! s-a răstit Kifah, făcând-o să tresară. Fruntea sus! 
Doar ai învins Jawaratul, iar chestia aia e mai bătrână decât 
Leul. 

Tocmai asta era problema, nu? Zafira a apucat desaga ca- 
re-i atârna la șold. 

— Atât timp cât sunt conectată la Jawarat, sunt un posibil 
pericol. Mă simt de parcă aș fi făcută din sticlă. 

Kifah a scuturat-o de umeri. 

— Nimeni nu pornește la luptă așteptându-se să moară, 
Vânătoreaso, și o carte legată de sufletul tău nu schimbă 
nimic. Ridică sus pumnalul ăla și ține-te după mine, fată de 
sticlă! O să am grijă să nu te spargi. 

Capitolul 90 


O ceață întunecată s-a răspândit în lumina după-amiezii, 
rece pe pielea Zafirei, și neliniștea i-a cuprins pe rebelii lui 
Misk când pe străzi au izbucnit țipete și strigăte speriate. 
Focul se vălătucea în continuare înspre cer, dar întunericul 
ăsta era diferit. 

Era întunericul care deschidea calea ifriților în formele lor 
naturale. Au năvălit pe porți cu toiegele aprinse, chipuri fără 
formă, schimbătoare. Zafira a încuiat ușile casei. Altair a în- 
jurat în barbă. 

Ceea ce a înrăutățit, nu se știe de ce, lucrurile. 

— Asta, a șoptit Nasir furios, întorcându-se spre el, se în- 
tâmplă când lași lucrurile la voia întâmplării Mor oameni. 

Bărbații șușoteau între ei și speranța lor se stingea odată 
cu soarele. 

Altair a privit aprig în jur. 

— Nu face asta. Poate că nu înţelegi cum funcționează oa- 
menii și nu ești croit pentru bătălii, dar nu te las să le năru- 
iești speranțele. 

— Nu pot nărui ceea ce nici n-a existat. 

— Bătălia asta se sprijină pe speranță. Umanitatea se spri- 
jină pe speranță, a spus Altair mânios, ridicând sabia. 

Vocea lui a răsunat peste șuierului subit al vântului. 

— Yalla! În curând Leul o să audă de incendiu. 

Să audă de incendiu? Ceruri mari, probabil că în clipa de 


DESCĂTUȘAREA STELELOR 583 


față îl miroase, îl vede, îl simte. În curând lumea întreagă va 
afla despre el. 

Abia ieșiseră pe poartă când ifriții au năvălit asupra lor, 
umplând aerul de urlete. 

Zafira s-a ferit când un ifrit a luat-o înaintea șirurilor din 
fața lor și s-a năpustit la ea. Inima i-a sărit în gât și a spin- 
tecat trupul soldatului întunecat cu jambiya. Oțel safin, spre 
deosebire de cuțitul lui Baba, care acum era departe, la Bait 
ul-Ahlaam. Chiar și așa, era de zece ori mai înspăimântător 
decât să ţintești cu arcul de la distanță. 

De lângă ea, Kifah a lansat o mână de cuțite de aruncat, 
doborând trei ifriți și răsucindu-se pentru a-l străpunge pe 
un al patrulea. Altair și Nasir, în ciuda ciondănelii dintre ei, 
luptau spate în spate și sabia prințului lovea mai iute decât 
singurul iatagan al celuilalt, iar Zafira s-a întrebat dacă ăsta 
era motivul pentru care Nasir lupta alături de el. 

Moartea se repede la noi. 

Auzind șoaptele Jawaratului, Zafira s-a oprit. Pe pământ 
erau deja împrăștiați oameni și ifriți, siluete umbroase ală- 
turi de trupuri umane. 

În spatele ei s-a auzit pârâitul unui foc și la acest avertis- 
ment s-a răsucit, respingând toiagul cu cuțitul și arzându-și 
vârfurile degetelor. Kifah i-a venit în ajutor cu două lovituri 
laterale de suliță bine plasate. 

— În regulă? 

— În regulă, a răspuns Zafira cu o oarecare dezamăgire. 

Nu avea nevoie de o dădacă. Avea nevoie de un arc și săgeți. 

Toiegele fulgerau fără oprire. Oamenii lui Misk luptau 
cu curaj, folosindu-se de toată puterea săbiilor lor tocite și a 
jambiyelor, odoarele taților lor. Dar trebuiau să înainteze, să 
treacă de casa Ayei și să ajungă la palat. Ifriţii ar fi năvălit fără 
oprire. 

Un țipăt a răsunat în dreapta ei și încă unul în stânga, 
acesta din urmă, mai bătrân. Căci nu toți rebelii erau tineri 


584 HAFSAH FAIZAL 


sprinteni, ci și oameni care pur și simplu pierduseră destul de 
multe încât să se teamă de moarte mai puțin. Altair l-a salvat 
cu dibăcie pe primul rebel, pe când Misk a țâșnit spre cel mai 
bătrân. 

Zafira nu înțelegea de ce-l urmărea, de ce era atentă la băr- 
batul pe jumătate sarazin, pe jumătate demenhun care fu- 
rase inima celei mai bune prietene a ei. 

Până când unul dintre arcași a strigat un avertisment de 
care Misk nu a ascultat. 

Și un toiag l-a străpuns din spate. 

Zafira a uitat să respire. 

Ifritul a tras toiagul și l-a străpuns din nou, de data asta 
mai sus. Misk s-a înecat. Zafira a simţit că toiagul sfâșia și 
inimaei. Zgomotele s-au transformat în pulsații. S-a poticnit. 

A furat un arc de la cineva. A potrivit o săgeată șia tras, pe 
când durerea i-a cuprins rana care încă se vindeca. Ifritul a 
căzut. A căzut și arcul ei. 

A căzut și Misk. 

Misk, soțul Yasminei, bărbatul despre care vorbea cu furie 
și fericire și dragoste. Minţise și ascunsese adevărul, dar nu o 
iubise mai puţin. 

— Zafira, a șoptit Misk când ea a căzut în genunchi lângă 
el, strigând după ajutor, dar știind că nu se putea face nimic 
în timp util. 

Cineva a țipat. Zafira a ridicat ochii și a văzut ușile date de 
perete și pe Yasmine alergând prin ceața întunecată, o formă 
albastră, luminoasă ca ziua. Prea târziu, prea târziu. 

Misk a oftat când a văzut-o. 

— Yasmine. 

— Despărţiţi o vreme, Misk. O vreme, a răsuflat ea. Nu pe 
vecie, nu în viață și în moarte. 

Misk i-a mângâiat obrazul, zâmbindu-i cu duioșie. 

— Veșnic, a șoptit el. Și în viață, și în moarte. 

Fața Zafirei era umedă. 

Yasmine și-a pus mâna pe inima lui și o umbră a descins 
asupra lor. Nasir s-a ghemuit, strângând din buze. Moartea 
cădea ca ploaia în jurul lor, soldați din foc fără fum, rebeli 
din oase și sânge. Misk a răsuflat încă o dată, sacadat și 
umed. Sângele îi picura dintre buze și ochii lui își pierdeau 
limpezimea. 

Dar a înclinat încet capul în semn de respect. 

— Sul...tani. 

Zafirei i s-a strâns gâtul. Yasmine a hohotit când ultima 
bătaie a inimii lui a tremurat sub palma ei. Preţ de o clipă, nu 
s-aputut mișca niciunul. Zafirei i se părea că Yasmine nu mai 
respiră. 

Din faldurile robei sale, Nasir a scos o pană neagră și a 
atins-o de sângele lui Misk. Oftând, și-a trecut nodurile pum- 
nului peste ochii lui deschiși. Peste ochii pe care Yasmine îi 
iubise, despre care vorbise cu o adoraţie abia stăpânită. 

— Odihnește-te în pace, Misk Khaldun min Demenhur, a 
șoptit el. 

Atunci Yasmine a izbucnit în plâns. Cu hohote teribile, vi- 
olente. O bijuterie albastră printre umbrele orașului. Cu su- 
nete gâtuite, l-a adunat pe Misk în brațe, ridicându-l, împleti- 
cindu-se. Căzând. Zafira privea paralizată. 

— Lasă-mă pe mine, a spus Nasir încet. 

L-a ridicat pe Misk sprijinindu-l de corpul lui și Zafira i-a 
păzit drumul până la casă, ținând-o strâns pe Yasmine. În 
jurul lor răsunau țipetele oamenilor răniți și ciocnirile meta- 
lului. Moartea în ţinuta ei completă, un cor strălucitor. Misk 
nu era al ei, dar inima ei era legată suficient de profund de 
a Yasminei încât să-i simtă durerea, inexplicabilă și nestăvi- 
lită. Yasmine, Yasmine. 

— Nu a murit ca tu să-i urmezi exemplul, i-a spus Nasir 
Yasminei când a întins trupul lui Misk pe podeaua holului 
din casa Ayei 

I-a pus un pumnal în mâini Pumnalul lui Misk, cu o piatră 
de adular în mâner. 

— Stai înăuntru. Păzește-te! 

A plecat. Zafira nu știa dacă să-l urmeze înapoi în luptă 
sau să rămână aici cu prietena ei. Care la un moment dat de- 
venise orfană. Și acum era văduvă. 

— Du-te, Zafira, a spus Yasmine, pustiită. Ucide-i pe toți! 

— Cine era? a întrebat Altair când Nasir s-a întors lângă el, 
ștergându-și sabia de sânge negru. l-am văzut doar părul. 
N-am mai văzut o nuanță atât de luminoasă. 

— Misk a murit, a răspuns Nasir. 

Nu ținuse la acel bărbat în mod deosebit, dar moartea lui 
zdruncinase ceva înăuntrul lui. Vederea prietenei Zafirei și a 
golului din ochii ei, frângerea sufletului ei care i se strecurase 
în suspine. 

Mai mult, văzuse cu câtă putere simțise Zafira durerea 
Yasminei. Un cutit înfipt în pielea lui. 

Altair s-a întors spre Nasir și abia a reacționat când un 
rebel s-a izbit de umărul lui. 

— A murit? 

— Fata era soția lui. 

— E aici? a întrebat Altair, adus la tăcere de amar. 

Vocea lui Nasir a fost pe potriva tonului lui, știind că Altair 
îl va auzi în ciuda hărmălăii. 

— A văzut când s-a întâmplat. 

— Pe dinții sultanului! 

Kifah și-a croit drum cu coatele până la ei, ridicând din 
sprâncene, cu sânge picurându-i de pe suliță. 

— Oi! Ce s-a întâmplat? 

— A murit Misk. 

— Ah! 

Un licăr de umor i-a trecut pe chip. 

— Niciodată nu prea mi-a plăcut. 

Nasir a strâns din buze. Și credea că el e insensibil în fața 
morții. 

— Ştii, a observat Altair, îmboldit de privirea lui Nasir, cred 
că e prima dată când pornesc la luptă fără niciun plan. Nu 
cred că am mai trăit momente atât de... palpitante. 

— E o ambuscadă, a spus Kifah sec, cu vârful auriu al su- 
liței licărind la fiecare rotire. 

— Te omor, a mârâit Nasir. 

— Te invit să stai la coadă, prințișorule, a spus Altair cu 
blândețe. 

— Cum stai cu puterile? a întrebat Kifah. 

Altair a descris un arc cu iataganul. 

— Nu prea îmi vine să prăjesc pe nimeni deocamdată. 

Nasir l-a îmbrâncit din calea unui toiag, privindu-l 
cercetător. 

— Nu are nicio legătură cu moralitatea, așa-i? 

Altair nu a răspuns un lung moment. În timpul ăsta, 
Nasir a ucis trei ifriți și s-a ales cu o gaură arsă în mânecă, iar 
Zafira li s-a alăturat și nici până acum nu avansaseră foarte 
mult dinspre casă. Nu așa ar fitrebuit să decurgăplanul: ar fi 
trebuit să fie la palat când izbucnise incendiul. 

Dar șoimul lui Altair nu izbutise să ducă biletul, iar Nasir, 
care plecase din Demenhur înainte să fie definitivate toate 
aspectele planului, nu putuse decât să ghicească momentele 
stabilite când îi vorbise mamei sale. 

— Am magie de când Arawiya a rămas fără ea. Ştii cum 
e? Să trăiești fiecare zi cu gândul că poate regatul suferă din 
cauza ta? 

Nasir chiar înțelegea sentimentul ăsta - până la un punct. 

— N-am știut că mama noastră era o Soră a Veșniciei, 
a spus Altair în continuare. Nu știam că nu furasem magia 

Arawiyei. Așa că n-am exersat niciodată. Și, atunci când s-a 
întâmplat să exersez, m-am întors la palat și am descoperit 
că suferiseși încă o arsură pe spinare. Lumina arde, nu? 
Credeam că plătești pentru greșeala mea. 

A strâmbat din nas. 

— Fiul perfect al mamei mele. 

În ultimul suflu al soarelui, privirea lui Altair ardea chihlim- 
bariu ca a tatălui său. 

Zafira a încremenit. 

— Ce-a fost asta? 

Pământul s-a cutremurat din nou și în zare s-au întins 
niște aripi vânjoase. Ifriți bătrâni. Și înaintea lor, în șiruri 
mai numeroase și mai ordonate decât ale ifriților: oameni. 
Soldați sarazini. 

Speranţa a început din nou să se clatine și Nasir a simţit-o. 
La asta se referea Altair când spunea că războaiele se spri- 
jină pe emoții. Nu arcașii și magia întorceau soarta bătăliilor 
- ci speranţa. Asta încercase Leul atât de des să stârpească, 
folosindu-se de glasul tatălui lui pentru a-l jupui, și pe dină- 
untru, și pe dinafară. 

Dar ceea ce Leul nu pricepea, ceea ce nici Nasir nu pri- 
cepuse până acum, era următorul fapt: Speranța nu moare 
niciodată. 

Speranța era bestia care nu putea fi răpusă niciodată, lu- 
mina care ardea în mijlocul celui mai groaznic întuneric. Un 
om fără speranţă e ca un trup fără suflet, i-a șoptit în inimă 
mama lui. 

— S-ar putea să murim, a spus Nasir deodată. 

Altair l-a privit aspru și la fel au făcut și toți ceilalți. Rimaal, 
era viitorul Sultan al Arawiyei și, dacă nu putea inspira curaj 
câtorva zeci de oameni, cum ar fi putut îndruma un regat 
întreg? 

— Cunosc moartea așa cum cunosc liniile din palma mea. 
Astăzi se năpustește asupra noastră. Putem să fugim și prin 


590 HAFSAH FAIZAL 


lașitatea noastră să lăsăm sângele să inunde străzile astea 
sau să murim cu săbiile în mâini și cu fervoare în inimi. Să 
devenim o forță imortalizată în istorie. 

Nasir a tăcut, respirând greu și iute, pe când oamenii au 
început să șușotească. Ce făceau oamenii de seamă cu mâi- 
nile lor când rosteau discursuri? 

— Numai noi stăm între Arawiya și o epocă a întunericului. 
O adunare de patruzeci de oameni din diferite pături sociale. 

Ochii i-au fugit la Zafira și înapoi. 

— Un arcaș fără arc. Un general fără armată. Un războinic 
aliat nimănui. Săteni fără cămine. 

Vântul i-a purtat chemarea mai departe, încărcând aerul 
cu vuietul lui. 

— Iar tu, a adăugat Altair pe un ton îmblânzit de ceea ce 
Nasir a descoperit că era respect, ești un rege fără tron. 

Sentimentele lui Nasir față de cuvintele fratelui său nu 
le-au știrbit adevărul. S-a uitat la fiecare om și a oftat greoi. 

— Tronul acela e al nostru. Trebuie nu doar să-l răpunem 
pe Leu și să învingem o armată, ci să înfruntăm un orizont 
care nu promite niciun viitor. Un întuneric care nu promite 
nicio alinare. 

Șoaptele deveniseră acum o adevărată rumoare. Nasir a 
înțeles că trebuia să încheie înainte să îi slăbească îndrăz- 
neala, înainte să se evapore din spiritul său odată cu dispa- 
riția ultimei raze de soare. 

— Dacă nu luptăm noi pentru neamul și regatul nostru, 
atunci cine va lupta? 

Rumoarea a devenit vuiet. Oamenii îl aprobau ridicând 
pumnii și aclamându-l zgomotos. Pentru întâia oară în viața 
sa, Nasir s-a lăsat în voia unei iluzii, a unui șiretlic al spe- 
ranţei prin care o mână de luptători deveneau brusc de zece 
ori mai numeroși. Altair i-a întâlnit privirea și a plecat capul 

scurt, un gest care pentru Nasir a fost mai valoros decât și-ar 
fi putut închipui. 

— Cuvinte mari din partea fratelui meu care nu a fost croit 
pentru bătălii. 

Nasir a ridicat leneș din umeri, pe când satisfacția îi um- 
plea pieptul și amenința să pornească la atac. 

— Suntviitorul sultan. 

Altair a râs și aproape că a fost ușor să uite că numărau 
clipele până aveau să moară. 

Aproape. 

Moartea n-ar fi trebuit să stârnească o asemenea flacără înă- 
untrul ei, și totuși Zafira dădea pe dinafară de mândrie și 
inima îi era puțin mai ușoară. Soarele aproape apus a aprins 
cenușa din ochii lui Nasir, în vreme ce capătul turbanului lui 
juca în vânt. Tinea mâna pe mânerul sabiei, al cărui vârf era 
înfipt în nisipul de dinaintea sa. Era Prințul Morții și insufla 
viață cuvintelor sale. 

Exact ca sultanul care fusese menit să devină încă de la 
naștere. 

Era un gând dulce-amar. 

— Te-ai descurcat bine, Sultani. 

Nasir a izbucnit într-un râs spart. 

— Nu-mi spune așa. 

— De ce nu? Așa ai vorbit, a spus ea. 

Nu fusese un strigăt de luptă din cale afară de impresio- 
nant. Nu fusese plin de fală și fanfaronadă, ceea ce i s-ar fi po- 
trivit mai curând lui Altair - Zafira nu s-ar fi mirat dacă înseși 
gândurile lui Altair ar fi umblat atât de țanțoș -, dar pentru 
cineva ca Nasir, care fusese silit să-și scurteze cuvintele și să 
se abțină, să se abțină, să se tot abțină, era un adevărat salt. 

Cuvintele pe care le înșiruise erau o dovadă de mult mai 
mult curaj decât cel cu care mânuia sabia și gândul ăsta a fost 
cât pe ce s-o copleșească. 

— S-ar putea ca noaptea să nu fie îngăduitoare, a spus 

Nasir și Zafira a tăcut, înduioșându-se la vederea vârfurilor 
urechilor lui pictate în stacojiu. 

— S-ar putea, a zis ea. 

El a venit mai aproape. 

— S-ar putea să nu mai apucăm zorii. 

— S-ar putea. 

— În timpul ultimei lupte, nu m-am putut gândit decât la 
lucrurile pe care nu le spusesem. 

Spune-mi, voia ea să șoptească. 

Altair i-a strigat. 

— Trebuie să ne despărțim. Kifah, vii cu mine. Nasir, tu 
și Zafira luaţi-o spre palat. Măcar unul dintre noi trebuie să 
fie acolo când Leul va lăsa bariera și va părăsi palatul. O să 
venim și noi când vom obţine un avantaj. 

Nasir a căutat pe pământul prăfuit și a ridicat un iatagan. 
Zafira nu s-a clintit când i-a luat mâinile în ale lui și i-a strâns 
degetele în jurul mânerului. 

— Mai târziu, a spus el, răspunzându-i, dar, văzând că el 
nu-i dă drumul la mâini, a ridicat ochii la ai lui și a văzut că 
nu era vorba de o promisiune. 

Se uita la ea cu privirea pe care o îndreaptă muribunzii 
pentru ultima oară spre cer și atunci Zafira a înțeles. 

Insuflase speranță în inimile oamenilor, dar nu păstrase 
niciun strop pentru sine. 


XXX 


Când Zafira și Nasir au părăsit în sfârșit străduțele înguste 
care duceau la palat, i-au acoperit arcașii lui Misk. 
Încordarea tăioasă a arcurilor, iar şi iar, era un chin, îi 
amintea de slăbiciunea ei. Zafira, Vânătoreasa. Zafira, orfana. 
Zafira, soldatul. O pană înfiptă într-o armată improvizată 
agățându-se de speranță pe când sfârșitul se apropia. Era ne- 

putincioasă fără arcul ei. Pierdută fără busola din inima ei, 
care ar fi îndemnat-o înainte. 

— Ifrit! a strigat Nasir. 

Zafira a plecat capul pe sub lovitura în arc a unui toiag 
și a contraatacat, dar nu se aștepta ca forța impactului să-i 
smulgă iataganul din mână. A căzut în genunchi, cu nisip în 
pumni, cu sudoarea picurându-i printre sprâncene. 

Același toiag s-a prăvălit asupra degetelor ei și Zafira a 
sărit din calea lui, strângând mâna în jurul unui arc. Alături 
de el zăcea un arcaș demenhun cu burta spintecată, cu ochii 
holbați și pustii. Ca Misk. 

Cu ce greșise poporul ei ca să sufere atât de mult? 
Ostracizat, înfometat, gazat, ucis. Zafira s-a dat în spate îm- 
pleticindu-se și fierea i-a urcat în gât. 

Ridică-te, bint Iskandar! 

A icnit și a smuls tolba arcașului căzut. Dacă trebuia să 
moară, avea să moară cu un arc în mâini și cu un ţel în inimă. 
Pentru Deen și Baba. Pentru Benyamin. Pentru Umm și Misk 
și Yasmine. 

Jawaratul murmura, îndemnând-o înainte. 

Au țâșnit spre haosul din preajma palatului. Marea 
Bibliotecă abia se vedea printre norii de fum. Izbucniri mâni- 
oase, portocalii și viu-roșietice, se umflau în întuneric și flă- 
cările trosneau și uruiau. Biblioteca era la fel de strâns legată 
de Arawiya precum magia. Era realizarea cea mai de seamă a 
tot ceea ce erau. 

Nu e real, nu e. Dar mirosul era real. Totul părea real. 
Ţipetele erau reale. Toate erau dovezi ale puterii Vrăjitoarei 
Argintii, dar, cum toate simțurile ei o îmboldeau să cadă în 
genunchi și să plângă, Zafira nu o putea admira. 

Nasir a târât-o până la adăpostul unui curmal. 

— Privește! Porţile. 

Prin fum, Zafira a văzut: porţile de fier se deschideau în 
afară cu gemete înfrățite. Un alt sunet grav, ca de fiară, a nă- 
vălit din cuibul lui ca scoaterea din teacă a unei săbii și ceva a 
vibrat pe pielea ei. Magie. 

Barierele Leului se destrămau. 


596 HAFSAH FAIZAL 


PARTEA A TREIA 


SFÂRȘITUL ÎNCEPUTULUI 


Capitolul 93 


Erau bolți care duceau la ușile palatului și înaintea lor se 
înălța fântâna comandată de mama lui Nasir cu mult timp în 
urmă, în formă de leu. 

Apele ei curgeau înroșite. 

La vederea ei, lui Nasir i s-a ridicat părul de pe brațe. 
Hărmălaia oamenilor și a ifriților răsuna de pe străzi și din 
umbrele mai întunecate ce se întindeau de-a lungul zidurilor 
palatului au apărut soldați cu înfățișare umană, dar toiegele 
purtate pe umeri îi trădau ca fiind ifriți. 

Nasir a scos iataganul. Zafira a potrivit o săgeată în coarda 
unui arc străin. 

Şi o siluetă s-a ivit de sub bolți Dintr-un loc asupra căruia 
nu avea niciun drept. Dintr-o poziție pe care o obținuse prin 
omor. 

Leul Nopții. Cu o postură perfectă, de un dramatism 
intimidant. 

Laa - nu avea nici una, nici alta. Nu acum. În postura și 
în ochii lui de chihlimbar scânteietor se citea panica, pentru 
că lucrul pe care-l prețuia cel mai mult se prefăcea în ce- 
nușă. Părea epuizat și surprins că-i vede; o privelişte ciudată, 
pentru că Leul era expert în a-și ascunde emoțiile. 

Umbrele se adunau în palmele lui întinse. 

Nasir a vârât iataganul în teacă. 

Dacă Leul dorea un joc al umbrelor, atunci Nasir avea să 
i-l acorde. A oglindit mișcările Leului, ridicând și el mâinile, 
dar nu suficient de repede. Întunericul a țâșnit asupra lor și 
fântâna s-a făcut bucăţi între ei, împrăștiind piatră în curte. 
Zafira a căzut țipând. Nasir și-a pierdut echilibrul, dar s-a 
ținut pe poziție. 

Leul nu a așteptat. S-a repezit la porți, părăsindu-i în fa- 
voarea Marii Biblioteci, care încă era cuprinsă de flăcări. Nasir 
l-a urmărit și, cu toate că nu se considera un om meschin, s-a 
bucurat foarte mult de graba Leului și apoi de groaza care i-a 
sluțit trăsăturile delicate, pironindu-l pe loc. 

Moment în care focul, fumul și toate scânteile din aer au 
dispărut. 

Zafira a răsuflat ușurată când iluzia a dispărut. Oroarea 
Leului s-a prefăcut în râs și Zafirei nu i-a plăcut cum a reacți- 
onat o parte din ea la acel sunet. În câteva clipe, acea ușurare 
urma să se transforme în furie când avea să își dea seama că 
fusese păcălit și batjocorit. S-a întors pe dată, cu întuneric în 
palme. 

Nasir era pregătit. 

Cele două umbre s-au ciocnit ca un tunet într-o furtună 
rar întâlnită și curtea s-a aprins de furie. Zafira a făcut un 
pas precaut în spate, întorcând arcul încoace și-ncolo în că- 
utarea ifriților, pe când rana îi șoptea avertismente la fiecare 
mișcare. Umbrele nu se mai linișteau, răscoleau molozul și 
nisipul și-i fluturau părul pe lângă față. 

— Vrei să mă ucizi 

Vocea Leului a răsunat pe deasupra haosului 

— Să iei tronul care îți închipui că-ți aparține de drept. 

Zafira s-a întors alarmată spre Nasir, dar cuvintele rămâ- 
neau inofensive. 

— Jalnic! 

Nasir a strâns din dinţi și Leul, în ciuda distanţei dintre ei, 
a observat. 

— Niciodată nu vei fi suficient de puternic. Poporul nu te 
va iubi niciodată, a continuat Leul pe un ton leneș, dar în- 
cordat, îmboldindu-și umbrele cu toată puterea. 

Lui Nasir i-a scăpat un geamăt aspru și Zafira a înțeles 
că-l vedea pe tatăl lui. Îl auzea. Simţea greutatea trupului 
lui mort. Ceruri mari. Trebuia să facă ceva, să închidă gura 
acelui monstru. 

— Un ucigaș, l-a provocat Leul și Zafira a tresărit. Un băiat 
rege marcat de răni care abia își găsește cuvintele. 

Umbrele lui Nasir au început să tremure și Zafira a înțeles. 
Cuvintele în sine erau mai puțin dureroase decât amintirea 
faptului că fuseseră cândva rostite de tatăl lui. 

— Cum vrei să domnești, potaie? 

Umbrele lui Nasir au dispărut. 

A lăsat mâinile în jos și umbrele Leului l-au lovit, l-au az- 
vârlit. Zafira a ţipat, văzând cum, aruncat în spate, se izbește 
de porţile de fier. A căzut fără zgomot. 

Și nu s-a mișcat. 

Zafira și-a înghițit țipătul și a tras. Săgeata a traversat 
curtea șuierător, până când Leul a înșfăcat-o din zborul ei 
ucigaș. 

Amintindu-și ce trebuia să facă, Zafira a simțit că-i stă 
inima în gât. 

— Am pierdut șirul apusurilor pe care le-am văzut, al oa- 
menilor pe care i-am ucis și al cărților pe care le-am devorat 
-de atâta vreme trăiesc pe pământul ăsta, azizi. Chiar credeai 
că mă vei putea ucide cu un băț? 

A rupt săgeata în două și a închis-o într-o rafală de 
întuneric. 

Bint Iskandar. 

Spaima Jawaratului a cuprins-o odată cu umbrele. 
Șerpuiau în jurul ei, strângându-se neostoit, scoțându-i aerul 
din plămâni 

Zafira a refuzat să se dea bătută. 

— Chiar ai crezut că am fi în stare să ardem istoria 
Arawiyei? 

Era o ironie, gândea ea, că tocmai lucrul pe care-l prețuia 
cel mai mult avea să-i provoace căderea. Dacă supraviețuiesc. 

Leul i-a ignorat cuvintele. 

— Ce te atrage la cei slabi, azizi? 

— Nu... 

A dat să protesteze, dar apoi și-a dat seama că nu-i datora 
niciun răspuns. Nu-i datora nimic. 

— Eliberează-mă! 

— Câtă îndrăzneală, a țâțâit-o Leul. Ce-ar fi ca în loc de 
asta să te ucid? 

Între două răsuflări controlate, Leul a pășit dintre rămă- 
șițele fântânii în umbrele care o imobilizau în centrul curții 
Şi-a plimbat degetele lungi pe gâtul ei și a apucat-o de bărbie. 
Sângele a prins să îi picure pe gât, cald și vâscos. A străbă- 
tut-o un fior. 

Gheare. Sfântă zăpadă! 

— De ce? a întrebat el deodată. 

Întrebarea nu era nici calculată, nici vicleană. Încerca doar 
să înțeleagă. 

— De ce te străduiești atât de mult să mă oprești? 

Ceruri mari, chiar că era nebun. 

— Privește în jurul tău, a spus Zafira, încercând să-și as- 
tâmpere isteria din glas. Unde e soarele? Unde sunt oamenii? 
Poate că l-ai controlat pe Ghameqg, dar el a avut limitele lui și, 
chiar dacă ne-am temut de el, e de preferat diavolul știut decât 
sfântul necunoscut. 

— Pe diavol îl cauţi, azizi? 

O lua peste picior. Atunci Leul i-a citit chipul și a înclinat 
capul într-o parte. 

— Oare poporul meu nu merită libertatea de care se bu- 
cură al tău? Ştii cum e să stai printre alții făuriți din aceeași 
carne și aceleași oase și totuși să fii tratat ca ființă inferioară? 
Nedemnă? 

Bineînțeles că știa. Toate fetele se nășteau sub semnul 
acestui adevăr nefericit. 

Dacă n-ar fi avut capul aplecat pe spate, i-ar fi scuipat la 
picioare. 

— Nu așa se obține libertatea. Cauza ta o fi fost nobilă la 
un moment dat, dar ai luat-o pe cărări greșite cu mult timp 
înurmă. 

Leul a cloncănit din limbă, dar Zafira nu s-a mirat. Refuza 
să accepte adevărul. 

— Niciodată, azizi Deși mi-am pus și eu problema asta 
când n-am mai putut să-mi amintesc de ce sufletul meu 
tânjea după răzbunare. De ce tânjeam după cunoaștere, sufi- 
cient de mult încât să-mi fi tatuat cuvântul cu pricina pe față. 
Credeam că Sharr-ul îmi luase minţile, dar era vorba doar de 
cartea aceea blestemată. Mi-a răpit trecutul. 

Jawaratul nu a tresărit sub puterea mâniei lui Laa, s-a 
mâniat în aceeași măsură. Voia să vadă pumnalul negru în 
mâna Zafirei. Voia să vadă tăișul înfipt în pieptul lui. Dar um- 
brele o țineau pe loc. 

Fiind atât de aproape, Zafira îi auzea bătăile inimii. 

— Mereu mi-a fost drag cuvântul scris, chiar și atunci. Ai 
văzut amintirea mea. Ai văzut cum mi-au refuzat educaţia, 
omorându-l pe tatăl meu cu pietre. Când ţi se refuză un lucru, 
nu e firesc să-l dorești? Când acest refuz apare sub chipul vio- 
lenței, la fel va apărea și acea nevoie. 

Așa că adunase totul puțin câte puțin. Începuse în bibli- 
oteca lui Benyamin, unde învățase limba safaitică chiar de 
la el, după care se folosise de cunoștințele acelea ca să-și în- 
ceapă domnia întunecată. Nu a fost de ajuns. A fost izgonit pe 
Sharr împreună cu poporul său, așa că s-a folosit de Ghameq 
ca să devoreze tot ce a putut din Marea Bibliotecă, stăpânind 
incantații și secretele de mult uitate ale Arawiyei, în aștep- 
tarea eliberării sale. 

A vrut și a primit și dorințele lui nesfârșite au dus la lă- 
comie. De la cunoaștere a dorit putere și puterea i-a îndreptat 
ochii spre Tronul de Aur. 

Leul vedea cum Zafira conecta toate punctele între ele. 

— Poporul meu va trăi în Sarasin. Nu în cimitirul safinilor, 
un ținut pângărit de mizeria lor. 

Cum rămâne cu inima? era să întrebe ea, dar nu era evi- 
dent? Nu putea să creeze un cămin pentru neamul lui și să-l 
distrugă pe altul fără magie și nici nu și-ar fi putut împlini 
intențiile folosindu-se doar de fărâmele de magie furnizate 
de amplificatoarele Surorilor. Și ce motiv avea s-o împartă cu 
alții și să-și aducă probleme pe cap, când ar fi putut să păs- 
treze magia doar pentru sine, câștigând o putere la fel de 
mare ca aceea a Surorilor Veșniciei? 

— Și așa, din dorinţa ta de libertate, ai devenit la fel de 
crud și de groaznic precum cei care ți-au greșit, a spus Zafira. 
Pentru asta nu meriți altceva decât un loc în temniță. 

Leul a luat mâna de pe ea, scârbit. Surorile greșiseră când 
îi întemnițaseră pe ifriți pe Sharr. Fusese o greșeală să-i țăr- 
cuiască ca pe niște vite și să-i abandoneze pe o insulă. Dar 
greșelile nu justificau alte greșeli 

Zafira și-a măsurat respirațiile cu grijă, conștientă că Leul 
plănuia și complota cu fiecare bătaie de inimă. Și-a rotit de- 
getul și umbrele s-au strâns și mai tare, amețind-o. 

Bint Iskandar. 

Se chinuia să respire. Cu un oftat aproape resemnat, Leul 
a întins mâna după desaga care-i atârna în șold, dar imediat 
s-a îndreptat de spate, hârcăind. 

Un vârf auriu îi ieșea din piept, mânjit cu sânge negru. 

Întunericul s-a risipit ca fumul și s-a ivit palatul, precum 
și Altair și Nasir. Curtea era plină de cadavre de ifriți 

Zafira a căzut pe spate și Kifah și-a smuls sulița, pregă- 
tindu-se să-l străpungă din nou. Dar Leul - deși gata să se 

prăbușească și rămas fără suflare - a strâns pumnul și Kifah 
a căzut în genunchi, cu gâtul prins ca într-o menghină. A 
mișcat scurt din cealaltă încheietură și Altair, care venea 
alergând în ajutorul ei, a zburat cât colo. 

După câteva clipe, gaura din pieptul Leului s-a închis la loc 
și în urma ei nu rămas niciun strop de sânge. 

Clipind la ea din ochii lui de chihlimbar, nu arăta ca un 
om care tocmai fusese străpuns cu o suliță. Părea aproape 
plictisit. 

Atât timp cât inima îi furnizează magie, nu vom putea să-l 
rănim. Și, până nu îl rănim, nu vom putea să luăm inima. 

Pumnalul negru pulsa în cizma ei, rece și pregătit. Dar 
Zafira nu îndrăznea să ducă mâna la el acum, când Leul ar 
fi putut s-o doboare cu atâta ușurință. Laa, trebuia să-l ia pe 
nepregătite. 

Inima îl slăbește. 

Preţ de o clipă, Zafira s-a gândit uluită că Jawaratul se re- 
ferea la Nasir sau la Altair, dar, când Leul a lăsat mâinile în 
jos, a zărit luciul transpirației pe fruntea lui. A observat obo- 
seala lui. 

Fur-o! 

Dar, blestemăţie... inima se afla în trupul lui. 

Jawaratul a râs. 

Te-am îndrumat noi vreodată pe căi greșite? 

Zafira a încremenit auzind tonul vocii lui, frumusețea 
cumplită a acelui râs. Amintirea lucrurilor pe care le făcuse 
cu vocea lui în minte, a faptului că tăiase un om în două, așa 
cum n-ar fi trebuit să poată face niciun muritor. 

Leul o urmărea. 

— Înduioșător cum prietenii îţi sar în ajutor. 

Avea intensitate în privire. 

— Vino de partea mea, azizi. 

Zafira l-a luat în derâdere. 

— Pentru că nu poți să mă omori? 

— Nu doar că-i voi omori, a spus el și, cu colțul ochiului, 
Zafira a văzut cum Nasir se folosea de un bici din umbre ca 
s-o elibereze pe Kifah din strânsoarea din jurul gâtului. Am 
să îi spintec și să le leg măruntaiele între ele, așa cum am 
făcut cu safinii cu nici două săptămâni în urmă. O să le tai 
capetele pentru a decora porţile palatului cu ele. 

— Și atunci poporul te va iubi? a întrebat Zafira, simțind că 
fierea i se ridică în gât. 

— Dacă stârnești destulă teamă, poporul nu o să mai aibă 
de ales. 

A tăiat aerul cu mâna și dâre șerpuitoare de umbră au 
țâșnit înspre ea. Zafira a ridicat mâinile, vrând să protejeze 
Jawaratul, dar umbrele s-au oprit înainte să ajungă la ea. 

Au fost prinse într-o barieră neagră, care s-a risipit la fel de 
brusc cum apăruse. 

Nasir. 

Acesta a scos lamele de la manşete și în urma lui s-au 
apropiat Altair și Kifah. Leul s-a uitat la toți patru și a râs, 
de parcă armele lor ar fi fost jucării, de parcă ar fi fost la fel de 
neînsemnați precum pământul de sub picioarele lor. 

Dinspre colțurile palatului s-au apropiat ifriții. Alții ve- 
neau în marș de dincolo de porţile palatului, împrejmuindu-i 
Trosnetele toiegelor lor răsunau în aer. Pumnalul, pumnalul, 
pumnalul - acum nu mai putea să-l scoată. În aceeași clipă 
i-ar fi smuls brațul din trup. Armele lor chiar erau jucării. 

Leul s-a întors pe jumătate, privind hoarda de ifriți care se 
apropia, și a încremenit, cu respirația întretăiată. 

— Baba? 

Zafira a înlemnit. Din acel singur cuvânt mustea o eter- 
nitate de chin și, preț de un moment lung și confuz, nu s-a 
mișcat nimeni. Leul a scos un sunet între scâncet și suspin. 

Acum, bint Iskandar. 

Leul s-a împleticit. Un fel de compătimire încordată a țin- 
tuit-o locului. Nasir s-a uitat la Altair. Kifah a mijit ochii. Pe 
cine vedea? Nu se putea ca un ifrit să se fi jucat cu căpetenia 
care lupta pentru dreptul lor la viață. 

Inima, a insistat Jawaratul și Zafira a ascultat de el. A 
trecut pe lângă Nasir și Altair și atunci a văzut ce vedea Leul. 

Un safin cu ochi albaștri, la fel de luminoși ca ai lui Altair, 
s-a apropiat de ei Era bărbatul pe care Zafira îl văzuse în vizi- 
unea Jawaratului, numai că nu era însângerat și trupul lui nu 
era plin de vânătăi. Tatăl lui. Trăia. 

Imposibil. 

Și, dacă Zafira vedea același chip pe care-l vedea și Leul, 
atunci nu era vorba despre niciun ifrit. Era o iluzie ~- laa, o 
apariţie. 

O întorsătură crudă a sorții. 

Exista o singură persoană pe care Leul o rănise atât de 
profund, atât de cumplit, încât aceasta s-ar fi putut gândi 
să-i facă și ea la fel. O singură persoană care avea puterea să 
creeze o iluzie atât de veridică, încât nimeni n-ar fi putut să 
vadă diferența. Vrăjitoarea Argintie. 

Safinul s-a apropiat în continuare de el și Zafira a înţeles 
că nu era doar o iluzie; era și o cale de a-i distrage atenția, iar 
ea stătea ca proasta. 

Zafira a țâșnit, vârându-și Jawaratul la piept, și cu ambele 
mâini l-a îmbrâncit pe Leu, doborându-l pe piatra tare și pră- 
fuită. A căzut sub trupul ei cu un icnet. 

Era rece. Speriat. Temător. Ochii lui înnebuniţi abia 
vedeau. 

Mila a împiedicat-ope Zafira să răsufle. 

Nu. Concentrează-te! 

Cu mâini tremurătoare, a apucat reverele robei lui și le-a 
tras în lături, descoperindu-i pieptul. Acum Leul se zbătea. Se 
lupta cu ea, umbrele i s-au adunat în palme și s-au stins cu 
totul când Zafira i-a atins pielea cu pumnalul negru. 

Panica l-a paralizat. 

A paralizat-o și pe ea. 

Spune-mi ce să fac, s-a rugat ea de Jawarat. 

Altair a strigat: 

— Fă-o! 

Ochii Leului s-au limpezit. 

Zafira a tremurat speriată, dar Jawaratul i-a întărit mâna. 

Și i-a înfipt pumnalul negru furat în piept. 

Leul a bolborosit. Zafira a țipat. 

Ai încredere în noi, a spus cartea, nimic altceva, și Leul a 
încremenit, de parcă ar fi auzit comanda Jawaratului la fel de 
clar cum a auzit-o ea. Pe lungimea palmei ei se întindea un fir 
de sânge, în capul ei răsuna un cântec. Degetele i s-au strâns 
în jurul mânerului. 

Și pumnalul a tăiat în jos, spintecându-l. 

— Asta nu îți aparține, a spus Zafira și a luat inima palpi- 
tândă din pieptul lui 

Nasir a văzut cum Zafira se apleacă asupra Leului și întu- 
nericul s-a risipit cu iuțimea unei lovituri de sabie. Frica i-a 
stors aerul din plămâni. Și atunci Zafira s-a ridicat ținând o 
inimă în pumn și sângele îi curgea de-a lungul brațului. Leul 
a încercat să se ridice, dar s-a prăbușit gâfâind, chinuindu-se 
fără magie, fără ajutorul unui tămăduitor. 

Pumnalul negru era în pieptul lui. 

Sângele lui păta pavajul curții. Era pe moarte. 

Safinul căruia îi spusese Baba se apropia în continuare. 
Cu păr negru și ochi albaștri, avea un aer aristocratic, la fel 
ca Leul. Și se schimba - trăsăturile lui se modificau, conturu- 
rile siluetei lui șerpuiau și culoarea părului pălea într-un alb 
imaculat. 

Nasir a recunoscut-o și i s-a strâns stomacul. 

Era mama lui. Rănită de Leu, rănită de lume. Își împlinise 
jurământul și Nasir a simţit o mândrie înflăcărată. 

Leul a râs răgușit. 

— O cruzime, Anadil. Chiar șipentrutine. 

Părea trist, frânt. 

— Ai greșit față de mine, a spus Vrăjitoarea Argintie cu 
amar și Nasir a auzit fiecare strop de durere din cuvintele ei. 
Mai mult decât va greși cineva vreodată. 

— Te-am iubit cum nu a mai făcut-o nimeni. 

Râsul ei trist s-a frânt. 

— Ai iubit la mine puterea, pretinzând că Surorile mele 
făcuseră asta. M-ai distrus. Chiar și în moarte, ele mi-au 
acordat o a doua șansă. 

Remușcările au schimbat chipul Leului. 

— Nu. O parte din minte te-a iubit, așa cum m-ai iubit și 
tu pe mine. 

O minciună, a gândit Nasir uluit, dar avea încredere în 
mama lui. Vrăjitoarea Argintie îl cunoștea pe Leu mai bine 
decât și-ar fi putut închipui vreunul dintre ei și, când a înge- 
nuncheat încet lângă el, Nasir s-a străduit să ignore zgomotul 
clopotelor de alarmă. 

Leul a întors capul spre ea și Nasir s-a întrebat cât de dife- 
rită ar fi fost viața dacă Surorile nu i-ar fi ostracizat pe ifriți. 
Dacă safinii nu s-ar fi arătat atât de violenți în orgoliul lor. 

Poate că, dacă Nasir nu s-ar fi lăsat pradă fanteziilor, ar fi 
fost pregătit când ochii de chihlimbar ai Leului au licărit și 
într-oclipă a atacat. 

Şi Vrăjitoarea Argintie a țipat. 

Lui Nasir i-a înghețat sângele și a acţionat din instinct. 
Din imboldul furiei. Din imboldul amintirilor. 

Mama lui ţipa. 

Altair o iubea așa cum iubea mai toate lucrurile de pe lume: 
în ciuda faptului că acestea nu-l iubeau la rândul lor. 

Avusese la dispoziție ani întregi în care să chibzuiască, să 
încerce s-o înțeleagă pe mama lui. În tinerețe gândise că mai 
bine n-ar fi existat. După ce a mai înaintat în vârstă, s-a su- 
părat când a murit. Când a aflat adevărul pe Sharr, că își si- 
mulase moartea și astfel a frânt sufletul fiului pe care îl iubea 
atât de profund, Altair... s-a întristat. 

Puterea aduce durere. Nu era o mamă crudă, nici rea la 
inimă. Mai curând nu fusese potrivită pentru a deveni mamă, 
era prea adânc cufundată în greșelile și eșecurile ei și în 
consecințele lor, iar el și Nasir fuseseră nevoiți să plătească 
prețul. 

Totuși era mama lui. El era fiul ei. Unele legături supravie- 
țuiau oricât ar fi fost puse la încercare. 

Ai o inimă de aur, îi spusese ea cândva. 

De aceea e atât de grea? i-a răspuns el. 

De aceea, când mama lui a țipat, fiecare strop de sânge din 
venele lui s-a oprit. 

Zafira a văzut momentul în care Leul a țâșnit și și-a înfipt 
dinții în carnea Vrăjitoarei Argintii. O ultimă încercare de a 
obține sânge de si'lah. De a obține putere. Groaza a împăien- 
jenit aerul când Anadil a ţipat. 

Amândoi fraţii s-au repezit în aceeași clipă. 

Nu au statpe gânduri, nu au ezitat. Acţiunile lor au curs de 
la sine. Fără stavilele lucidității. 

Umbrele au roit din palmele lui Nasir și din ale lui Altair a 
uruit lumina. 

Magia s-a ciocnit tunând și vuietul produs a atins apogeul. 
Ambele raze l-au lovit pe Leu și negrul și albul s-au ames- 
tecat, înălțând o coloană iridescentă de magie, care s-a ridicat 
din curtea palatului și a dispărut în nori, strălucind în toate 
culorile pe care și le putea imagina Zafira. 

— Guljul blestemat! a răsuflat Kifah. 

Goleau magia din el, împrăștiind toate urmele puterii lui 
în Arawiya. Ifriţii au urlat, împrăștiindu-se în umbre. Zafira 
s-a chinuit să respire, simțind că ceva frânt și dureros îi în- 
torcea stomacul pe dos. Acel lucru a îndemnat-o să se apropie 
de firele iridescente de magie, până când Kifah i-a strigat să 
se dea înapoi, să se îndepărteze. 

Vrăjitoarea Argintie a strâns-o de mână. Faţa ei era udă de 
lacrimi. 

— Sfârșește ce au început ei. 

Ea o ademenise pe Zafira aici. 

— Mintea lui aparține Jawaratului. 

Înainte să poată întreba cum, Zafira a pășit împleticit în 
față. Au străpuns-o amintirile, o salvă violentă și puternică 
de emoţii. Leul în copilărie, în adolescență. La maturitate. 
Singur, mereu singur. Jawaratul a tremurat în mâinile ei în 
vreme ce amintirile lui se alăturau amintirilor Surorilor, văr- 
sând încă o viață în ființa Zafirei, pe care nu o trăise, dar pe 
care avea s-o poarte cu sine veșnic, datorită legăturii dintre ei. 

Vuietul s-a estompat și s-a stins. 

Nasir și Altair au coborât mâinile și ceața s-a risipit treptat. 

În locul unde zăcuse Leul se înălța acum un copac cu ra- 
muri negre care se înălțau chircit spre cer, ca niște degete 
întinse spre ceva aflat prea departe. La rădăcina lui zăcea 
prăvălit un trup cu ochii de chihlimbar închiși, închiși față de 
lume. 

Mintea, trupul și sufletul, a spus Jawaratul încet. Așa încer- 
caseră Surorile să-l învingă cu ani în urmă. 

— De ce? a șoptit Leul. 

Doar că vocea lui venea din altă parte. Nu - venea din 
Jawarat, din inima ei, în care o parte din el avea să trăiască 
veșnic. 

Zafira a închis ochii la auzul rugămințţilor lui îndurerate. 
Nu stătuse ea înaintea Arzului, care-i răpise tatăl și pusese 
exact aceeași întrebare? 

Pe scoarța copacului negru, întruchiparea sufletului lui, 
Vrăjitoarea Argintie și-a așezat mâna. Aproape cu afecțiune. 
O parte din ea chiar îl iubea, așa cum poate că o iubise și Leul. 

Sub privirea Zafirei, Anadil a închis ochii și i-a deschis 
pentru a cuprinde o lume nouă. 

— Ne naștem cu promisiunea morții, a spus Zafira încet 
când un singur trandafir, alb și sălbatic, a înflorit pe una 
dintre ramuri. Era un dar. Doar că tu ai trăit dincolo de limi- 
tele vieţii tale. 

Lui Nasir abia îi venea să creadă că e adevărat. Că monstrul 
care-l controlase pe tatăl lui, care ținuse în mână lesa lui, 
care-l umilise neîncetat, dispăruse. Vrăjitoarea Argintie a 
vorbit prima, rupând transa care se așternuse în curte. 

— Inima. Trebuie să pornim imediat spre Sarasin. 

În pumnul Zafirei, inima care aparținuse cândva uneia 
dintre Surorile Veșniciei pulsa disperat, având o culoare sta- 
cojie atât de întunecată, încât era aproape neagră. Nasir i-a 
întâlnit privirea și i-a văzut îndoiala, pentru că Jawaratul 
spusese că era imposibil. 

Nu aveau de ales. 

Nasir nu fusese niciodată preocupat de magie așa cum era 
Zafira. Nu muncise zeci de ani pentru restaurarea ei, așa cum 
făcuse Altair. Pentru el nu semnifica răzbunare, ca pentru 
Kifah. Laa, pentru el, magia însemnase distrugere și durere. 
Îi ruinase familia și-i înfierase viața cu întuneric arzător. 

Totuși își dorea întoarcerea ei - de dragul lor, al familiei 
noi pe care și-o făcuse. 

A condus cinci cai până la porțile palatului. 

Simţea un soi de libertate palpitantă călărind în toiul nopții, 
împinsă înainte de tunetele copitelor. Kifah a chiuit în timp 
ce goneau pe străzi, ajutând-o oarecum pe Zafira să ignore 
distrugerile din oraș și inima care-i murea în mână. Și sen- 
timentul ei de pierdere, care o cuprindea de fiecare dată când 
își amintea cum ochii aceia de chihlimbar se închiseseră, des- 
părțindu-se de lume. 

Magia, și-a amintit ea. La care visase și după care tânjise 
ani și ani de-a rândul. 

Nu va merge, a spus Jawaratul din nou. 

Zafira nu i-a dat atenţie, așa cum nu dăduse atenţie nici 
luciului negricios al organului, departe de stacojiul lui firesc. 
Pulsul era egal, promițător. Corupt. Era de necrezut că mina- 
retul, creat de mâinile Surorilor, n-ar fi putut curăța inima de 
răul Leului. 

Jawaratul doar a oftat. 

Încă nu înțelesese cât de încăpățânată putea fi Zafira. Câte 
sacrificii era dispusă să facă în numele speranței. Ajunseseră 
atât de departe. Dacă n-ar fi avut credinţa că inima va supra- 
viețui, cum ar mai fi putut spera la aceasta? 

Va trăi într-o lume glorioasă, pe măsura celei din urmă cu 
un secol. Magia va fremăta în venele ei, îi va vibra în membre. 
Și nu numai pentru ea, ci pentru toți. Arawiya va înflori din 
nou. 

Nu se putea altfel. Nu-și îngăduia să se gândească la 
alternativă. 

Noaptea se risipea când au ajuns la palatul din Leil. L-au 
înconjurat spre minaretul regal și Zafira a descoperit cu sur- 
prindere că-i așteptau trei safini ai Înaltului Cerc. Zumra s-a 
apropiat de turnul sclipitor și plămânii Zafirei s-au strâns de 
nerăbdare. 

— Akhh! a exclamat Altair la vederea treptelor care se 
înălțau în spirală tocmai până în vârful minaretului. 

Aruncându-i o privire exasperată, Nasir a dispărut într-o 
firidă și în scurt timp tăcerea a fost întreruptă de foșnetul 
unei frânghii. S-au aprins mii de lămpi cu ulei și podeaua a 
început să se înalțe. 

Nimeni nu a vorbit. Toți aveau privirile ațintite la inima 
din mâinile Zafirei. 

— Încetinește, a șoptit Zafira. 

Scripetele scârțâia și podeaua urca și tot urca, până când, 
într-un final, s-a oprit cu un scârțâit. 

Aerul răcoros i-a mângâiat pielea, unduindu-se pe lângă 
gâtul ei cu atingeri blânde, asemănătoare întunericului 
Leului, și, cu sufletul la gură, Zafira a pășit în noapte. Ceilalți 
au urmat-o într-o liniște încordată. 

Sarasin se întindea sub ei, oferind o imagine cuprinză- 
toare a întunericului presărat cu scântei de foc, ca niște tă- 
ciuni în vânt. 

Zafira a privit în treacăt, pentru că ochii ei erau fixați 
asupra unui loc aflat mult mai aproape: piedestalul din cen- 
trul spaţiului circular. Două mâini de piatră se înălțau ar- 
cuit ca într-o rugăciune veșnică, având aceeași culoare sur- 
pestriță ca a mâinilor care ținuseră Jawaratul pe Sharr. 

Nimeni nu a vorbit. Zafirei i s-a părut că nimeni nu în- 
drăznea să respire. 

Pașii ei răsunau ca niște bătăi de inimă pe lespezi. În plă- 
mâni avea o tobă. Jawaratul își ținea și el respirația, pentru că 
în sfârșit învățase să se agaţe de speranță. 

Zafira străbătuse drumul doar pe jumătate când picioarele 
i s-au poticnit și s-au oprit, ţintuind-o locului. 

— Nu, a ţipat ea. 

Când inima 

s-a fărâmițat 

în mâinile ei. 

Te-am avertizat, a spus Jawaratul, dar nici el n-a avut pu- 
terea să-și ia un aer îngâmfat. 

Durerea s-a rupt din ea sub forma unui suspin. Vântul s-a 
întețit și i-a suflat printre degete, împrăștiind vârtejuri de ce- 
nușă în noapte, despuind-o. 

Pustiind-o. 

A căzut în genunchi, cu respirația frântă. 

Nu s-a sinchisit de ţipătul ușor al lui Kifah. De icnetul 
răgușit al lui Altair. De Nasir, care a întins degetele în calea 
prafului tot mai rarefiat. De Vrăjitoarea Argintie, martoră la 
fiecare moment distrus. 

Nu. Zafira s-a gândit la Deen, care murise pentru asta. La 
Yasmine, care pierduse pentru asta. La Misk și la sacrificiul 
lui. La Benyamin și la visurile lui. 

La Baba, care o învățase farmecul magiei, deschizându-i 
colivia coastelor și hrănindu-i sufletul cu dorințe. Zafira și-a 
masat pieptul cu pumnul, ostoindu-și durerea din inimă. 

Care nu avea să dispară niciodată. 

— Cum? a șoptit ea. 

A izbucnit în plâns și zumra a rămas tăcută. Nimeni nu a 
mai vorbit despre speranță, pentru că aceasta dispăruse. 

Zafira nu mai suporta imaginea acelor mâini de piatră. Goale. 
La fel de goale ca pieptul, plămânii și inima ei. A întins pal- 
mele pe podea, simțind înțepăturile prafului, și viziunea ei 
s-a tulburat sub umbra unui vis cumplit. 

— Vânătoreaso! 

Aproape că n-a auzit vocea Vrăjitoarei Argintii, ca și cum 
nici aceasta nu prea ar fi vrut să fie auzită. Zafirei îi venea să 
râdă. Nu mai exista Vânătoreasă. Nu mai exista Vânător. Nu 
mai existau nici Arz, nici Sharr, nici umbre șoptitoare, nici 
magie. 

Nici magie. 

Totuși Zafira s-a întors spre ea. Spre ultima Soră a 
Veșniciei. Lumina tot mai slabă a lunii cădea pe ea și pe sân- 
gele din palmele ei, care picura pe piatra întunecată de sub 
picioare. 

Ținea în mâini o inimă. Vie și zvâcnind, mai luminoasă 
decât toate celelalte pe care le văzuse. 

Aei. 

— Magie pentru un regat întreg versus magie pentru 
un gardian care a trăit mult prea mult, a spus Vrăjitoarea 
Argintie când fiii ei au privit-o întrebător. Sunt singura dintre 
surorile mele care nu și-a scos inima niciodată. Eram una cu 
puterea mea și nu am putut înțelege ușurința cu care ele s-au 
despărțit de ale lor. Mie nu mi-au cerut-o niciodată și înțeleg 
acum că nu ele aveau să mi-o ceară, ci tu. 

— Regatul meu. 

Zafira s-a bâlbâit și suspinul ei a devenit râs. Altair i s-a 
alăturat, icnind de uimire. 

— Nu cred că mai rezist mult la chestiile astea, a spus 
Kifah gâtuit, strângându-se de piept cu mâna liberă. 

Nasir nu a putut nici el să-și stăpânească zâmbetul, larg 
și eliberat. Luna s-a ivit dintre nori, ca martoră nerăbdătoare. 

Zafira a pășit în față. S-a oprit. Nu știa ce să facă cu mâi- 
nile. Îi venea să țipe, voia ca bucuria ei să fie resimţită în tot 
califatul, în toată Arawiya. 

Vrăjitoarea Argintie a îndemnat-o s-o ia. 

— Onoarea îți aparține. 

— Mie? a spus Zafira cu răsuflarea tăiată. Nu... nu sunt 
mai merituoasă decât oricare dintre voi. 

I-a privit pe toți, pe prietenii ei, pe tovarășii ei. 

— Kifah, asta e împlinirea răzbunării tale. Ispășirea 
Vrăji.. lui Anadil a închis cercul. E inima ta. Nasir, e lucrul 
opus forțelor care ţi-au distrus viața. Altair, tu... tu ești sin- 
gurul care s-a pregătit decenii întregi pentru asta. 

— Şi totuși nimic din toate astea nu ar fi fost posibile fără 
tine, a spus Nasir cu vocea aceea a lui care se unduia odată cu 
întunericul și Zafira s-a înduioșat văzând flacăra din ochii lui. 

— Doar nu credeai că am uitat, nu? a întrebat Kifah, ridi- 
când dintr-o sprânceană. 

E ata, bint Iskandar. 

Zafira a întâlnit privirea Vrăjitoarei Argintii și a întins 
mâna după inima ei. Întruparea puterii ei, mai mare decât a 
oricărei alte Surori a Veșniciei. 1 s-a tăiat respirația când masa 
aceea pulsatilă i-a umplut mâinile, bătând iute sub degetele 
ei și înnodând un râs frenetic în gâtul ei. 

Entuziasmul a copleșit-o, amuţind-o. 

A observat că toți își țineau din nou respiraţia când s-a 
întors spre mâinile de piatră. Murmurul familiar al magiei 

i-a liniștit venele. Jawaratul se scălda în bucuria ei. Sângele 
îi picura de pe degete, fiecare picătură un sfârâit, până când a 
așezat inima cu grijă în centrul piedestalului 

Un lung moment nu s-a întâmplat nimic. 

Apoi mâinile s-au ridicat, huruind puternic, și s-au strâns 
în jurul ultimei inimi. 

Atât cât avea să trăiască, Nasir nu avea să uite niciodată acest 
moment. Cum suflul pământului i-a răscolit părul. Cum sa- 
finii au închis ochii, reuniți cu o iubire de mult pierdută. De 
care Benyamin, călătorul printre vise care-și dăduse viața 
pentru acest moment, nu avea să mai aibă parte niciodată. 
Abia atunci Nasir și-a dat seama cât de adânc pătrunsese 
magia în viața Arawiyei. 

— Deci așa te simţi, a observat Kifah, când îţi duci răzbu- 
narea până la capăt. 

— Cum? 

— Eliberată. 

O mie de probleme au dispărut odată cu izbucnirea râsului 
ei, un sunet atât de liber, atât de slobod față de lume, atât de 
perfect pentru noaptea asta, încât i s-a alăturat și Altair, iar 
Nasir a zâmbit. 

Mama lui nu arăta precum cineva care pierduse o parte din 
sine. Laa, pierzându-și puterea, câștigase ceva și Nasir știa că 
era vorba despre o ușurare pe care numai cineva cu sânge de 
si'lah putea s-o înțeleagă. 

Mai importantă, poate, decât tot restul era ea: Zafira. Cum 
s-a luminat datorită unei bucurii nestăvilite, cum a lăsat tri- 
umfător capul pe spate și cum s-a oprit totuși și s-a uitat la el. 
La el, dintre toți oamenii. 

Dacă ar fi fost și el un călător al trecutului, binecuvântat 
cu puterea de a retrăi amintirile, s-ar fi întors la momentul 
acesta. La Zafira, iar și iar, la nesfârșit. 

În poveștile lui Baba, după ce personajul rău era învins, 
lumea devenea brusc un loc mai frumos. Învingătorii puteau 
în sfârșit să se odihnească și să se bucure de roadele muncii 
lor. Poveștile omiteau multe lucruri. De exemplu, faptul că 
învingătorii simțeau lipsa personajului rău. Trauma rămasă, 
pe care regatul și poporul o aveau de îndurat. Morţile care tre- 
buiau jelite. 

Zafira se regăsise cu Sukkar, care rămăsese același ticălos 
leneș dintotdeauna și nu s-a mirat s-o vadă în viață. Laa, 
animalul s-ar fi mirat dacă ar fi murit. Misk nu-l lăsase nicio 
clipă, îl călărise din Demenhur tocmai până la casa Ayei, unde 
se adunaseră el și rebelii lui. Zafira și Sukkar împreună au gă- 
sit-o pe Yasmine în cimitir, sub soarele dimineții, nu departe 
de Palatul Sultanului Înaintea ei se întindea o movilă de pă- 
mânt, la capul căreia se înălța o piatră funerară simplă. 

Misk bin Khaldun, scria pe ea, de la dreapta la stânga. 

— Morților nu le place să zăbovească, a spus Yasmine în 
loc de salut. 

Prietena Zafirei părea mai mică decât era, delicată și fra- 
gilă. Nu a ridicat ochii nici când Zafira s-a așezat lângă ea pe 
covorul presărat deja cu nisip. 

— Aș fi vrut să moară în Demenhur, ca să nu fie atât de 
greu să-l vizitez, a continuat ea. 

— Atunci va trebui să te muţi aici, a tachinat-o Zafira. 
Traiul regal ți se potrivește. 

Yasmine a râs încet și s-a uitat la ea în sfârșit. 

— S-au dus, Zafira. Sunt orfană. Sunt văduvă. Cândva am 
fost soră, dar acum nu mai sunt nici asta. 

Zafira s-a întins după mâna ei și și-au unit palmele. 

— Ba ești 

Zafira a răsuflat abia când prietena ei i-a răspuns la strân- 
soare, dar i-a simțit umbra de șovăială și durerea. Prin gestul 
acela spunea: Mă străduiesc. 

— Inimilor le trebuie timp ca să se vindece, a spus Zafira 
încet, încurajând-o atât pe Yasmine, cât și pe ea însăși. 

Dragostea era ceva straniu, descoperise ea. Era ca ex- 
plozia de magie veche care-l învinsese pe Leu, ca sacrificiul 
Vrăjitoarei Argintii, care se despărțise de inima ei 

Trecuse mai puțin de o zi de la scindarea lui: Zafira ținea 
aproape amintirile lui în Jawarat, sufletul lui era imortalizat 
sub forma arborelui negru din curtea palatului și în curând 
trupul lui avea să fie scufundat în Marea Baran. 

De data asta, Jinan nu le ceruse niciun ban. 

Zafira s-a lăsat pe spate, inspirând parfumul pământului 
proaspăt răscolit. Era ciudat faptul că nu era nevoită să se 
întrebe îngrijorată dacă avea sau nu să prindă următorul ră- 
sărit. Ciudat că Leul nu mai era un pericol, că Arzul nu se mai 
strângea în jurul lor. Fiecare respirație părea acum nouă și li- 
beră. Fiecare bătaie deinimă parcă o promitea pe următoarea. 

Și totuși, dincolo de puterea ei de înțelegere, îi lipseau și 
Leul, și Arzul. Aceștia o modelaseră în ceea ce era acum, așa 
cum spusese Nasir, pătrunzând cu forța în țesătura exis- 
tenței ei. 

Un crainic cutreiera străzile, anunțând apropierea încoro- 
nării și umplând orașul cu freamăte de entuziasm și teamă. 
Veneau schimbări și, după cum dovedise întronarea Leului, 
acestea nu erau mereu benefice. 

Însă oamenii încă nu știau următorul lucru: odată cu în- 
coronarea aveau să primească nu numai un rege nou, ci și 

magia. O nouă epocă. După cum îi asigurase Seif pe cei din 
zumra, Înaltul Cerc amplasase bariere pentru oprirea cur- 
gerii magiei până după ceremonie și, cu toate că demnitarii 
care participaseră la ospățul distrus știau despre restaurarea 
inimilor, toți ceilalți aveau să afle mai târziu. 

Yasmine s-a ridicat și, scuturându-și rochia de praf, l-a 
văzut pe Sukkar. 

— Care-i planul? Înapoi la Thalj? 

— Doar ca s-o luăm pe Lana, a răspuns Zafira, suindu-se 
pe cal și evitând să întâlnească privirea Yasminei în timp ce 
s-a urcat în gaua calului. 

În câteva zile, Nasir avea să devină conducătorul Arawiyei, 
coroniței lui de prinț avea să-i ia locul coroana de sultan. 
Zafira simţea o mare mândrie, deși inima o durea. 

A apucat hăţurile lui Sukkar în timp ce Yasmine o privea 
cu ochi blânzi și triști, înțelegând totul. 

— O să mă întorc ca să particip la încoronare, a spus Zafira. 

Avea de gând să se întoarcă repede, ca să-i rămână mai 
mult timp, și, deși călătoria prin Demenhur avea să fie ane- 
voioasă, de vreme ce zăpada continua să se topească în tot 
califatul, nu avea de ce să se plângă. Umbla vestea că zăpada 
se topea treptat, astfel ca apa care pătrundea în pământ să le 
îngăduie oamenilor să înceapă să cultive ierburi din nou, și 
asta în curând. 

— Vrei să spui că o să ne întoarcem, a spus Yasmine, arcu- 
indu-și sprânceana când Zafira a privit-o surprinsă. 

O îndurera tristețea din privirea prietenei sale, golul care 
se temea că s-ar putea să nu mai fie niciodată umplut. 

— E prințul tău. Îți închipuiai că nu vreau să vin și eu? 

Crainicul se bucura de momentul său de faimă din balconul 
de deasupra jumuwu'a-ului principal, unde cu puțin timp în 
urmă moartea și sângele se revărsaseră nestăpânite. Porţile 
palatului fuseseră larg deschise și întregul regat fusese in- 
vitat să ia parte la eveniment, inclusiv califii rămași. Cei trei 
erau așezați dedesubt, pe o platformă cu perne de majlis, și, 
dintre ei, Haytham reprezenta Demenhurul. Nasir îl invitase 
și pe Muzaffar - adică pe ifrit, bineînţeles. Pentru că viitorul 
Arawiyei promitea să urzească în inima ei nu numai oamenii 
și safinii, ci și neamul ifriților. 

Oamenii nu erau din cale afară de voioși. 

Șușoteau despre copacul ciudat care crescuse din piatră. 
Șușoteau pe seama lui. Nu dădeau pe dinafară de iubire 
pentru asasinul devenit sultan - și cum ar fi putut s-o facă? 
Prințul Morţii afectase nenumărate vieți - dacă nu direct, 
atunci indirect. Prezentat ca un câine de preț al sultanului, 
fusese folosit pentru a impune teamă și supunere. 

Lui Nasir nu îi era străin felul în care oamenii reacționau 
față de el, dar acum, după ce făcuse atâtea, după ce schimbase 
atâtea, șușotelile lor erau o mie și una de pietre azvârlite în 
spinarea lui. A ridicat hotărât bărbia. 

Ezitarea lor dovedea că era de lucru și că trebuiau dărâ- 
mate bariere și Nasir și-a amintit că nu era nevoit să facă 
nimic din toate acestea de unul singur. 

— Eşti gata, frățioare? a întrebat Altair când crainicul și-a 
încheiat perorația. 

Kifah nu putea sta locului. 

— Pentru asta s-a născut. 

Vrăjitoarea Argintie a zâmbit, pentru că ea îl învățase să 
cârmuiască, ea se asigurase că va fi pregătit. 

Zafira încă nu sosise. 

Coroana regală era așezată pe un soclu și acoperită cu o 
țesătură fină. Nasir ceruse să fie scoasă piatra de onix din 
centrul ei, care fusese incrustată pentru a indica originea sa- 
razină a tatălui lui De acum înainte, coroana avea să fie îm- 
podobită cu o bucată rară de chihlimbar șlefuit, fără legături 
cu vreun califat. 

O amintire a opreliștilor pe care le învinseseră. 

Crainicul s-a întors în firida umbrită a balconului, făcând 
o plecăciune. 

— Yalla! a strigat Altair încântat. Se răcește mâncarea. 

— Se referă la dansatoarele din buric, a spus Kifah. 

Nasir a inspirat încet și toate s-au încețoșat când a întâlnit 
privirea mamei sale și a pășit în lumină. Mulțimea a amutțit. 
A văzut frica lor. Ezitarea. Curiozitatea. 

Și, când a deschis gura, toate cuvintele pregătite s-au 
risipit. 

Sinceritate, i-a șoptit Zafira în gând Era mai ușor să fii 
sincer când oamenii aveau puţine așteptări de la tine. 

— Mama mea a spus cândva că m-am născut să port o co- 
roană pe cap și moartea în pumn, a spus Nasir. 

Vorbea mult mai încet decât crainicul, dar balconul fusese 
gândit astfel încât să-i transmită vocea în toată curtea, până 
în stradă. 

— Am excelat în cea de-a doua privință. Am ucis taţi, 
mame. lubiţi și demnitari. Fiecare și-a pus pecetea, în mai 
multe sensuri. 

Șoaptele s-au răspândit printre oameni. Printre supușii 
lui. 

— Nu voi.. 

S-a oprit, și-a încleștat fălcile și a început din nou: 

— Nu voi cere iertare; voi cere încredere. În mine, în tron. 
Încredere că Arawiya își va recăpăta măreţia. Încredere că va 
înflori comerțul, că orașele noastre vor străluci și că, într-o 
bună zi, copiii voștri vor spune despre vremurile acestea întu- 
necate că au fost depășite. 

A cercetat cu ochii mulțimea până când a zărit o tânără ca- 
re-și croia drum printre oameni. Profil de gheaţă, un studiu 
de unghiuri. 

Venise. Ochii ei străluceau de mândrie. Zâmbetul ei era 
dulce-amar. 

Onoarea înaintea inimii, spusese ea. Și tot ce făcea era din 
dragoste. Din dragostea de onoare. Din dragostea de dreptate. 

Și, într-o clipă, Nasir a înțeles ce trebuia să facă. 

Când Zafira a luat-o pe Lana de la Thalj, s-a întâlnit din nou 
cu Yasmine și s-a întors la Palatul Sultanului, la încoronare 
se adunase o mulțime de nepătruns. $oaptele discrete și cu- 
riozitatea oamenilor îi dovedeau că Arawiya încă se temea de 
el, de Prințul Morţii, dar, dacă Nasir reușise să-i întoarcă ei 
inima, Zafira știa că putea să întoarcă și altele, nenumărate. 

A tras-o Lana prin mulțimea compactă. 

— E numai vina ta. 

Zafira îl lăsase în urmă pe Sukkar tocmai ca, schimbând 
caii, să poată înainta repede, dar tot au ajuns mai târziu decât 
și-ar fi dorit. 

— Nu-i vina mea că nu m-ai învățat să călăresc la fel de 
bine ca tine, s-a plâns Lana. 

Era destul de isteață ca să-și dea seama că nu era mo- 
mentul potrivit să-i atragă atenţia că întârziaseră și pentru 
că fusese nevoită să coasă din nou unele porțiuni din rana 
Zafirei. 

— Are și ea dreptate, a spus Yasmine. 

Lângă copacul negru, Zafira s-a oprit și a ridicat ochii spre 
ramurile care se înălțau spre cer. Nu mai purtau niciun tran- 
dafir alb, dar a simţit o șoaptă când a trecut pe lângă el, o che- 
mare căreia îi urmase cândva. 

— Qif! au poruncit gărzile care stăteau dinaintea ușilor, 
îmbrăcate în uniforme argintii strălucitoare. Intrarea nu e 
permisă. 

Zafira a încremenit și Lana a ridicat bărbia. 

Yasmine și-a înfipt mâinile în șolduri. 

— Suntem așteptate. 

Una dintre gărzi a râs aspru. 

— Și voi, și toți ceilalți țărani de aici. La o parte. 

— Sunt... 

Zafira a fost cât pe ce să spună „Vânătorul”, dar cuvântul i s-a 
stins pe limbă, pentru că nu mai exista niciun Arz în care să vâ- 
neze. Nu era nici Vânător, nici Vânătoreasă. 

Era oțărancă, așa cum spusese garda. 

— Okhti, a avertizat-o Lana de lângă ea şi Zafira s-a dezmeticit 
în timp ce garda cobora treptele cu o expresie nemiloasă pe chip. 

A luat-o de mână pe Yasmine şi toate trei s-au întors în mul- 
time, îmbrâncindu-se printre oameni până când au găsit un loc 
de unde se putea vedea balconul, de la care Nasir începuse deja 
să se adreseze mulțimii. 

— Îmi pare rău, a spus Lana încet. 

Zafira şi Yasmine au sâsâit-o să tacă. 

Ascultând cuvintele cumpănite ale lui Nasir, a simţit o mare 
mândrie, o bucurie de care fusese convinsă că nu mai era în stare. 
Atunci ochii lui au găsit-o în mulțime și Nasir a tăcut. 

Cu un gând, a zâmbit, cu liniile arcuite ale unei bucurii ade- 
vărate care i se oglindise în ochi, cu o gropiță adâncită în obrazul 
drept. Aşadar, de la mama lui. 

Câţiva oameni s-au întors înspre ea, să vadă ce captase atenția 
sultanului, și Zafira nu şi-a putut stăpâni zâmbetul. Apoi Nasir a 
deschis gura. 

Şi 

şi-a rostit singur 

condamnarea. 

Unele hotărâri nu puteau fi retrase niciodată. Nasir era con- 
știent de asta când a pus laolaltă următoarele sale cuvinte. 

— În anii care vin veți afla multe adevăruri. Cel mai mare 
este acesta: că Sultana Arawiyei, Anadil, nu era safină. Nu era 
nici om. Era ultima dintre Surorile Veșniciei, care cândva fu- 
sese Gardiană peste Sharr. 

Mulțimea a izbucnit, surprinsă. Nasir a privit din nou spre 
ea, frumoasa lui gazelă. O ţinea strâns lipită de ea pe sora ei, 
șoptind ceva, dar privindu-l fără întrerupere. 

— Eu sunt fiul ei, dar nu primul ei născut. Am fost crescut 
ca prinț, dar nu m-am născut cu inimă și suflet de rege. 

Mulțimea forfotitoare a tăcut la auzul acestei mărturisiri. 
Privirile holbate ale zumrei îl ardeau și întrebările cloco- 
teau în tăcere, dar niciuna nu era mai stăruitoare decât cea a 
mamei lui. 

— Însă primul ei fiu s-a născut cu amândouă. A luptat și 
și-a vărsat sângele de dragul acestui regat, pentru a respinge 
întunericul și a salva poporul nostru, chiar și când părea că 
nu mai există speranță. Pe când eu împlineam cele mai groaz- 
nice porunci și ucideam fără milă. 

Acum Nasir a ridicat vocea. Era un adevăr pe care, la ne- 
voie, l-ar fi însemnat în desfășurarea istoriei. 

— Dacă există cineva demn de Tronul de Aur și de coroana 
lui, el este acela. Fratele meu. 

Nasir a inspirat adânc, sprijinindu-se de balustradă sub 
povara a ceea ce era pe cale să facă. 

— Altair al-Badawi. 

Efectul numelui a fost instantaneu. 

Bucuria s-a răspândit în rândurile oamenilor adunaţi jos 
și au răsunat strigăte triumfătoare. Nasir știa că nu toată 
lumea va crede că Altair era fratele lui. Ştia că unii vor cerceta 
sorgintea lui Altair, în căutarea numelui tatălui. Că unii i se 
vor împotrivi. 

Dar, pentru moment, dragostea lor față de el și tot ce fă- 
cuse el pentru ei aveau să fie de ajuns. 

Nasir a intrat înapoi, așteptându-se să simtă amărăciune 
în vene, dar a simţit doar mândrie. Pură și întreagă. 

A răsucit coroana de aur în mâini. 

— Nu știu dacă o să-ți vină, dar... 

— Ţi-ai pierdut minţile? a mârâit Altair. 

Kifah rânjea cu gura până la urechi. 

— Eşti o mare figură când te agiți, a spus Nasir cu toată 
seriozitatea. 

Altair și-a trecut mâna prin păr, ciufulindu-l și mai tare și 
dându-și jos turbanul. S-a întors spre zid și a inspirat adânc 
de câteva ori, înghițind în sec. 

— Dacă accept coroana... a început el să spună, întorcân- 
du-se la loc. 

— Nu există niciun „dacă”. N-am de gând să ies din nou și 
să spun că a fost o glumă, a răspuns Nasir. 

— Tu ce-o să faci? 

De data asta, Nasir avea răspunsul pregătit. 

— Tronul Sarasinului e liber. 

— Sarasin? a întrebat Altair, ridicând surprins din 
sprâncene. 

Nasir a răspuns cu umor: 

— Doar sunt fiul tatălui meu. 

Nu era vorba doar de asta. Își jurase să înceapă să-și în- 
drepte greșelile și cel mai mult greșise față de Sarasin. 
Sarasin suferise sub sabia lui. În Sarasin pricepuse că nu 
putea să trăiască fără ea, când călătoriseră și luptaseră și în- 
vinseseră împreună, cu prudență și tact. 

Când a găsit puterea să se uite după mama sa, agăsituluire 
și înțelegere. Nesiguranță, dar și încredere. Avea lacrimi în 
ochii ei întunecați, izvorâte nu din amar, ci din mândrie. 

Nu a spus nimic, știind că nu era nevoie. 

Altair s-a întors spre el, pe când afară uralele răsunau în 
continuare. 

— Eşti mai mult de atât. Amândoi suntem mai mult. 

Nasir a înghițit nodul care i se pusese deodată în gât și 
s-a luptat cu spaima îmbietoare din venele lui, care vestea 
schimbarea. 

— Dacă nu te-aș cunoaște atât de bine, aș fi zis că vrei 
să mă pupi, a spus el, folosind o manevră din repertoriul 
generalului. 

Altair s-a strâmbat. 

— Poate, dacă n-ai fi fratele meu. E puţin cam mult, Nasir. 
Chiar și pentru mine. 

Și-a privit mâinile cuprinse de tremur, râzând poticnit, și 
și-a înfășurat turbanul în grabă. 

— Îmi urezi noroc, Una din Nouă? 

Kifah nu-și putea controla zâmbetul. 

— Ţi-ai dat ochiul pentru Arawiya. Fă-ţi singur norocul, 
Sultani. 

Nasira văzut cum Altair întoarce privirea, nesigur și fugar, 
spre mama lor. Încuviințarea din cap pe care i-a adresat-o 
părea indiferentă, dar nu era câtuși de puţin așa. Apoi crai- 
nicul și-a dres glasul, îndemnându-l pe Altair să-l urmeze, și 
a tras aer în piept, încurajator. 

Altair s-a întors grăbit. 

— Stai... îmi stă strâmb turbanul? 
Nasir a zâmbit. 
— Exact așa cum îți place. 

Pentru asta se născuse. Pentru asta fusese crescut. Zafira îl... 
ceruri mari, ce făcuse? 

— De ce pari surprinsă? a întrebat Lana. 

— N-ai auzit ce-a spus? a izbucnit Zafira. A renunțat la co- 
roana aia blestemată ca și când ar fi fost kanafah. Și-a trăit 
toată viața în așteptarea momentului ăsta, al coroanei, și a 
renunțat la ea, pur și simplu. 

Vorbea mai tare decât ar fi trebuit. Oamenii se întorceau și 
se holbau la ea. 

Lana a înclinat capul într-o parte, cu un surâs în ochi. 

— Pentru tine, Okhti. Nu înţelegi? 

Zafira a închis ochii, expirând încet, încet, sub privirea 
Yasminei. I s-a strâns stomacul, nu din cauza cuvintelor 
Lanei, ci pentru că știa că ea era unul dintre motivele pentru 
care el făcuse ce făcuse. O parte din ea întrezărise momentul 
în licărul ochilor lui cenușii, înainte chiar să fi deschis gura. 

Altair a trecut pe sub perdele și a strâns pumnii în jurul 
balustradei lustruite, cu braţele lui goale strălucind în soa- 
rele de la amiază. Oamenii șușoteau pe seama peticului de la 
ochiul lui, cusut cu fir auriu. Își șopteau dragostea pentru el. 

— Arawiya își bate joc de mine chiar și acum, a șoptit 
Yasmine cu un strop din mânia ei obișnuită. 

Zafira și-a împletit degetele cu ale Lanei. Ale surorii sale, 
care crescuse atât de mult. Care în curând avea să învețe să 
vindece cu o simplă atingere. 

— Ce vrei să spui? 

— E mult prea chipeș ca să fie ucigaș, a oftat Yasmine. 

Zafira a zâmbit larg. Altair era lumina întrupată. Nasir 
avea dreptate într-o privință: merita asta. Și un soi cu totul 
aparte de mândrie a înflorit în inima ei când coroana i-a fost 
așezată pe cap. 

— Ţii minte când am furat de la sultan? a întrebat Lana 
rânjind. 

Zafira a scos un oftat cu îndelungă răbdare. 

Coroana a fost așezată pe capul lui Altair și sulurile de pa- 
pirus scris au imortalizat încoronarea lui. Era sultan, era 
rege. Era un iscusit mincinos care reușise cumva să pună 
mâna peuntron. 

Trăise în umbra fratelui său atât de mult timp, încât se 
obișnuise să fie trecut pe locul al doilea, motiv pentru care 
nimic din toate astea nu părea real. Părea ceva nemeritat, în 
ciuda spuselor tuturor. De aceea se simţea vinovat că se bu- 
cură atât de mult sub povara metalului de pe turbanul său. 

Altair voise mereu să-l pună pe Nasir pe Tronul de Aur. 
Făcea parte din plan: să înapoieze magia, să-l învingă pe 
Ghameg și să-l îndrume pe tânărul prinț, ca el să devină con- 
ducătorul de care avea nevoie Arawiya. Dar coroana de pe 
capul lui Altair nu însemna că Nasir va fi tratat drept cineva 
mai prejos de sultan. 

Altair avea să se asigure de asta. 

Procesiunea s-a îndreptat spre ospățul dedicat încoronării 
în sala banchetelor, între ai cărei pereți nisipii răsunau cân- 
tece și tobe. 

— Unde te duci? l-a întrebat Nasir, mereu atent. Se răcesc 
dansatoarele tale din buric. 

— Mă întorc imediat, a spus Altair, afișând un zâmbet larg. 
Nici n-o să se știe că am plecat. 

Trebuia să facă ceva fără martori, în caz că ar fi trebuit să 


638 HAFSAH FAIZAL 


înfrunte refuzul de care se temea. A dat buzna pe holul pustiu, 
urcând treptele două câte două, și s-a oprit în sala tronului. 

Tronul de Aur încă era învelit în umbre și treptele erau 
mânjite în negru. 

Altair și-a îndreptat gulerul thobei croite pentru încoro- 
narea fratelui său și s-a repezit spre podium cu pași apăsaţi, 
dar pulsul i-a fremătat când a văzut că treptele erau în conti- 
nuare negre ca noaptea. 

Pe dinţii sultanului! A râs în sinea lui. Acei dinți erau acum 
ai lui. 

S-a așezat, ţinându-și răsuflarea. În încăpere s-a întins 
o șoaptă, aproape un oftat. Unul de-ai noștri, a murmurat 
tronul. Nu, nu tronul, ci Surorile. L-a cuprins o mare ușurare 
când o strălucire aurie s-a întins peste întuneric. 

— Chiar credeai că tronul nu te va accepta? 

Vrăjitoarea Argintie s-a ivit din întuneric. 

— Te îndoiai de sângele tău? 

Altair a strâns mâinile pe brațele tronului și degetele i 
s-au albit. 

— Nu m-a acceptat nici propria mea mamă. 

— Un păcat pe care îl voi regreta veșnic. 

Altair nu înțelegea de ce îl încântau remușcările ei. 

— De ce? Sunt amalgamul greșelilor tale, a răspuns el 
liniștit, dar cuvintele erau mai puţin aspre și mai degrabă 
istovite. 

Ca și când partea din fiinţa lui care simţise lipsa iubirii ei 
voia s-o creadă, pe când experiența anilor o contrazicea. 

— Și e cu atât mai grav faptul că am aruncat vina greșelilor 
mele asupra primului meu născut, a spus ea încet. Dacă vre- 
odată a existat vreo dovadă că binele triumfă și în vremurile 
cele mai înnegurate, acea dovadă ești tu. Nu voi cere iertarea 
pe care nu o merit, dar vreau să știi că-mi voi petrece toate 
zilele rămase apăsată de regret. 

Altair a contemplat coama albă a părului ei, a chibzuit 
asupra pierderilor pe care le suferise, pe care nimeni nu le-ar 
fi putut înțelege vreodată întru totul. Asupra puterii la care 
renunțase, despărțindu-se de inima ei. 

— Vei rămâne aici? La palat? 

— Credeam că mă săturasem de zidurile acestea, a spus ea 
cu grijă. Dar, dacă mă vei primi... 

Un fior, în inima lui. 

— Că tot ai adus vorba, a spus el după o clipă de cugetare în 
care nu a cugetat deloc, înaintând o ofertă de pace, chiar am 
nevoie de un sfetnic. 

Buzele mamei lui s-au curbat în cel mai discret zâmbet, 
moment în care ușile sălii s-au dat în lături, lăsând să intre o 
adiere a atmosferei de petrecere și trei persoane. Familia lui. 
Zumra lui. Sprijinul vieții lui. 

Nasir a părut surprins s-o vadă pe mama lor și Altair i-a 
adresat un zâmbet sardonic. 

Zafira a făcut prima plecăciune. 

— Regele meu. 

A urmat Nasir și apoi Kifah, iar Altair a sărit de pe tron și 
s-a repezit la ei. 

— Nu! a poruncit el. Nu vă veți înclina niciodată înaintea 
nimănui, în niciun caz înaintea mea. 

Kifah a rânjit. 

— Am făcut-o doar ca să nu se simtă stânjenită Zafira. 

Zafira și-a dat ochii peste cap și Altair și-a dat seama cât 
de mult le va duce dorul. Cârmuirea unui regat era o îndelet- 
nicire singuratică. Nu se putea aștepta ca Nasir să conducă 
Sarasinul din Fortăreaţa Sultanului. Nu putea s-o despartă 
pe Zafira de căminul ei și nici pe Kifah de califa ei. 

S-au încruntat și ceilalți, realizând același lucru. 

— Nu e ciudat? a spus Nasir, care niciodată nu avusese vreo 
înclinaţie spre cugetări adânci. Că întunericul ne-a adunat la- 
olaltă și lumina ne va despărți? 

Zafira a clătinat din cap, privind spre fiecare. 

— Nu ne despărțim. Am vânat flacăra pe Sharr, am eliberat 
stelele din ceruri, dar aceștia n-au fost decât zorii zumrei 
noastre. Acum o să avem grijă ca lumina să nu se stingă. 
Niciodată. Împreună. 

Safinii Înaltului Cerc al lui Benyamin aveau să ridice barie- 
rele impuse magiei la răsărit și să permită oamenilor să se 
obișnuiască treptat cu afinităţile lor. Puțin câte puțin, în fi- 
ecare zi, spusese Seif, iar pe cei dornici să-și perfecționeze 
puterile înnăscute safinii aveau să-i îndrume în toate orașele 
din Arawiya. 

Cândva Zafira fusese dezamăgită de safini, dar acum se 
bucura de ei. Se bucura că-i aveau alături, cu experiența lor 
de a trăi într-o lume a magiei, astfel încât puteau să ajute 
Arawiya așa cum Surorile nu reușiseră. 

Zafira a lăsat-o pe Lana în sala de ospeţe a palatului, unde 
fata era hotărâtă să guste din toate bucatele, atât cât putea, și 
a închis ușa camereilor. Entuziasmul îi fremăta pe sub piele. 
Până și Jawaratul murmura nerăbdător, pregătit pentru ha- 
osul inevitabil. 

Nu avem ce face, a spus el când Zafira l-a certat. 

A deschis ferestrele și în gât i s-a pus un nod prea mare ca 
să mai poată respira, ca și când ar fi văzut magia curgând pe 
ceruri, ajungând la ea. 

Reușiseră. Ea reușise. Cât de mică se simţise când își pă- 
Tăsise satul de dragul unui miraj care se temea că nu se va 
materializa niciodată. Şi acum sosise. Blestemăție, sosise. 

Odihnește-te, bint Iskandar. Trebuie să ne pregătim pentru 
răsărit. 

Numai puţin, și-a promis ea, strângând Jawaratul la piept. 
Nu credea că adormise, dar, într-o clipă, patul a tremurat și ci- 
neva s-a ghemuit lângă ea. O persoană mai grea și mai înaltă 
decât Lana. 

— Yasmine? a întrebat Zafira, mijind un ochi. 

Yasmine s-a întors pe spate, ridicând bărbia ca să-și stăvi- 
lească lacrimile. S-au prelins pe obrajii ei, căzându-i pe pavi- 
lioanele urechilor. 

— Niciodată nu m-am mai simțit atât de pustiită, a soptit 
ea. 

Avea chipul umflat, pătat de lacrimi. 

Zafira s-a întors și a cuprins-o în brațe, de parcă așa i l-ar 
fi putut aduce înapoi pe Misk, de parcă așa ar fi putut umple 
golul lăsat de moartea lui și de cea a lui Deen. 

— Dacă nu i-aș fi cerut să ne despărțim o vreme... 

— Nu. 

Zafira a oprit-o. 

— Ar fi făcut oricum același lucru. Era legat de Arawiya 
și de viitorul ei. De aceea lucra pentru Altair. A fost un erou, 
Yasmine. 

Yasmine a suspinat. La ce se așteptase Zafira? Ca Leul să 
moară și toate să se întoarcă la locul lor? Nu numai războiul 
îti apăsa umerii, ci și viața. 

— Poţi să adaugi și calitatea asta la lista ta, a tachinat-o 
Zafira, îmboldind-o. 

Yasmine a încercat să râdă, dar a plâns și mai tare. Și, pe 
când sora inimii ei își jelea bărbatul iubit, Zafira s-a dus cu 
gândul la Umm și la Baba. S-a dus cu gândul la Nasir și la 
un adevăr: nu-și putea imagina niciun viitor fără el și desco- 
perirea asta înfiorătoare i-a făcut gândurile fremătătoare să 
amuțească. 

Dragostea e un lucru teribil, a hotărât ea. Sfâșie inimile cu 
gheare și dinți lacomi și nu lasă nimic în urma ei. 


DESCĂTUȘAREA STELELOR 643 


Capitolul 109 


Prima sarcină a lui Altair ca domnitor al Arawiyei a fost să 
înlăture decorul deprimant al Palatului Sultanului. Nu înțe- 
legea decorul acela întunecat și searbăd. Regalitatea nu mu- 
rise. La o zi după întoarcerea magiei, covoarele negre au fost 
strânse și în locul lor au fost desfășurate covoare noi, albastru 
cu roșu, mărginite cu auriu. 

Dar adevărul era că toate astea doar amânau o sarcină mai 
importantă: de a fi sultan. Singurătatea acestei vieți. Magia și 
haosul pe care le presupunea. Deja primise veste dintr-un sat 
cum că o inimă-de-foc aprinsese din greșeală un copac și că 
flăcările se răspândiseră în soog, moment în care un acvifer 
se gândise s-o facă pe eroul și inundase tarabele pieței. 

Ce scofală făceau safinii, introducând magia treptat în 
Arawiya? 

— Și iată-l șipe sultanul nostru singuratic, a spus Kifah în 
loc de salut, când a intrat în cameră. 

Chiar era singuratic. Nasir deja plecase spre Sarasin, ca 
să se pregătească pentru propria încoronare. Zafira și sora ei 
erau în drum spre Demenhur. S-a mușcat de interiorul obra- 
zului. Sultanii nu plângeau. 

Un colț al gurii lui Kifah s-a arcuit în zâmbet și s-a dus 
agale la una dintre ferestrele largi. 

— Eu și Seif ne-am plimbat prin oraș. Ți se spune Zhahabi 
Maliki 

Regele de Aur. 

— Sună bine, a spus Altair, dregându-și vocea. 

Îi plăcea cuvântul „rege” mai mult decât „sultan” Ce spu- 
sese tatăl lui? 

Era vremea pentru o nouă eră. 

Îi scrisese ifritului cunoscut drept Muzaffar, care în curând 
avea să devină conducătorul propriului lui califat. Ifriții erau 
diferiți de oameni și de safini - le trebuiau legi și beneficii noi, 
specifice lor, și Altair avea să găsească soluții Doar era și el 
ifrit, în parte. Asta sigur avea să-i câștige câteva favoruri. 

Trimisese invitaţii și celorlalte califate, inclusiv fiicei lui 
Ayman al-Ziya, califul demenhun decedat. Era devreme și în 
modul ăsta risca să pară maleabil, dar Altair se întâlnise deja 
cu domnitorii în calitate de general și spera ca adunarea asta 
să consolideze o nouă unitate în mai puțin timp decât prevă- 
zuse Anadil. 

Existau mai multe moduri de a cârmui, spusese ea. Altair 
era de acord și în acelașitimp de altă părere, pentru că existau 
și moduri de a îndupleca inimile oamenilor. 

— Şi tu, Una din Nouă? Ghada ce mai spune, pe lângă 
faptul că vrea s-o vadă pe fiică-sa la mine în poală? 

Kifah a râs. 

— Nu cred că voi primi o a doua invitaţie, dacă la asta te 
referi. 

A făcut o pauză. 

— Dar... nu cred că mai vreau o invitație. M-am alăturat 
Elitei celor Nouă ca să-i dovedesc ceva tatălui meu, dar 
Benyamin mi-a dăruit ceea ce voiam. 

Şansa de a se răzbuna. Altair s-a uitat la ea. 

— Ai de gând să te întorci acasă și să te fălești înaintea lui? 
Trebuie așadar să-mi iau rămas-bun și de la tine? 

— Ai nevoie de mine? a încercat Kifah. 

— De fapt, am o propunere pentru tine, a spus el cu grijă. 

Kifah a ridicat din sprâncene. 

— Să ocupi un loc alături de mine. 

— Cu o coroană pe cap? s-a bâlbâit Kifah. Îmi ceri să mă 
mărit cu tine? 

Altair a rânjit. 

— Nu sunt orb, Kifah. Îmi dau seama că nu cauţi o dra- 
goste romantică, dacă nici măcar perfecțiunea mea nu te 
poate tenta. 

Kifah a pufnit, dar ochii ei întunecați luceau. 

— Mă gândeam la ceva mailetal, cum ar fi Sabia Sultanului. 
Căpitanul gărzilor mele. 

Kifah nu a răspuns. Bineînţeles că voia să se întoarcă 
acasă. Nemernicul acela îi luase și altele, pe lângă frate. 

— Gândește-te. Discută cu Ghada, dacă trebuie. Găsește-l 
pe tatăl tău și laudă-te puțin. Ai văzut și tu rapoartele. Aceste 
prime luni nu vor fi ușoare, pe măsură ce oamenii se acomo- 
dează cu magia, chiar și cu ajutorul Înaltului Cerc și al pânzei 
de păianjen. Apoi va trebui să încep să-mi bat capul cu toate 
celelalte regate care or vrea să muște din noi, dacă Arzul a dis- 
părut și... 

— Altair. Măcar acum, te rog, nu mai vorbi. 

Altair s-a oprit și Kifah i-a întâlnit ochii. 

— Da, accept. De ce să fiu una din nouă când pot să fiu 
singura? 

Nasir urcase pe tronul Sarasinului de trei zile. Oamenii nu 
erau deosebit de încântați să ofere coroana asasinului care îl 
omorâse pe califul lor precedent, dar oare viața lui Nasir fu- 
sese vreodată plină de dragoste? 

A găsit-o pe Zafira pe un acoperiș care se înălța deasupra 
capitalei Sarasinului, Leil, în apropierea cartierului Dar al- 
Fawda, locul prestigioaselor curse cu cămile. Stătea așezată 
pe un covor roșu, cu spatele la el, și fire libere din părul ei îm- 
pletit în coroniță fluturau în vânt. Nasir s-a oprit, memorând 
toate aspectele scenei înainte să-și facă simțită prezența. 

I-a zâmbit când s-a așezat lângă ea, dar în acest gest era o 
încordare și în ochi i se citea precauția. 

— Astăzi pornesc spre Demenhur. 

De ce? a vrut el să întrebe, dar era convins că avea o mie și 
unu de motive să se întoarcă la casa ei. 

— Când te vei întoarce? 

Îndată ce cuvintele i-au părăsit gura, și-a dat seama că nu 
vorbiseră niciodată despre asta. Despre fragilitatea viitorului 
și despre dorințele ei. Sosise la timp pentru ceremonia înco- 
ronării lui - fără Lana și Yasmine, care rămăseseră la Thalj 
- şi de atunci se stabilise la palat, dar, prins între ceremonie, 
tulburările provocate de întoarcerea magiei și descoperirea că 
poporul lui era nemulțumit, Nasir nu avusese timp să se vadă 
cu ea. Să-i vorbească. 

A văzut tremurul din gâtul ei înainte să se întoarcă spre el. 

— Nu mă întorc. 

Cuvintele erau coase care-i ciopârțeau inima și i-a trebuit 
o clipă să le deslușească. N-aveau decât să-l respingă în toate 
orașele, în toate califatele, toată Arawiya putea să-l refuze, 
pentru că nimic nu l-ar fi durut mai mult decât asta. 

Nu știa ce ar fi trebuit să spună. Mă îndrăgostesc de tine și 
nu știu cum să mă opresc. Astfel de cuvinte nu se rosteau, nu? 

— Nu pot să stau pe tron. Nu pot să conduc, a spus el în 
schimb. 

Fără tine. 

Zafira s-a întors spre el cu tot trupul. Ochii îi luceau. 

De ce nu? întreba chipul ei. 

— Ba poți, a spus ea. 

Nasir a clătinat din cap. 

— Întunericul... 

— Nu e nevoie să distrugi întunericul. Avem nevoie de în- 
tuneric, la fel de mult cât avem nevoie de lumină. Ne dă curaj, 
tot atât de mult cât ne inspiră teamă. 

A zâmbit. 

— Întunericul trebuie doar îmblânzit. 

— Îmblânzește-mă, a spus el disperat. 

Umbrele i se prelingeau din degete. 

Mărită-te cu mine. lubește-mă. Fii alături de mine. 

— Vreau să fii a mea, pe deplin și în întregime. 

Zafira a ridicat dintr-o sprânceană. 

— Și dacă eu vreau ca tu să fii al meu? 

— Frumoasă gazelă, bijuterie a inimii mele, deja sunt al 
tău. M-am schimbat pentru tine. M-am... 

— Dar mie îmi placi exact așa cum ești, a șoptit ea. Rănit, 
letal și frumos. 

Își strânsese braţele în jurul picioarelor, stăpânindu-se, de 
parcă altfel s-ar fi făcut bucăți. 

— Am promis tronul unei calife. 

— Onoarea înaintea inimii? a întrebat el încet. 

Vântul a șuierat peste acoperișuri, aducând cu sine zgo- 
motul vieții din orașul de dedesubt. 

— Nu e nevoie să alegi mereu între ele. 

— Pentru tine așa e. 

S-a aplecat și a sărutat-o pe frunte, închizând ochii împo- 
triva unui fior de durere. Închizându-și inima, așa cum făcuse 
cu mult, mult timp în urmă. Cuvintele tatuate pe încheietura 
mâinii lui nu păruseră nicicând mai adevărate. 

Fusese o greșeală să se aștepte să-și părăsească întreaga 
viață și să i se alăture în palatul întunecat al Sarasinului, 
pe care jumătate din Arawiya îl detesta și de care se temea. 
Fusese egoist când dorise și visase și sperase. 

Zafira s-a desprins de el și s-a ridicat în picioare, abia în- 
tâlnindu-i privirea. 

— Să domnești cum trebuie, Printe. 

Chipul ei s-a umezit și lacrimile îi cădeau pe acoperis. Era 
luna și soarele lui. Îi fura aerul din plămâni chiar și când nu 
mai avea nimic de dat. 

De ce? voia el să întrebe. De ce smulgea inimile amându- 
rora și le călca în picioare? Dar ăsta era unul dintre aspectele 
pe care le iubise mereu la ea: că n-ar fi putut înțelege nicio- 
dată enigma ființei ei. 

A lăsat-o să plece. 

— Să călărești ca vântul, Vânătoreaso! 

În palatul demenhun, Zafira se holba la tavanul camerei ei. 
După ce se bucurase de magia nelimitată de pe Sharr și de 
dum sihr, dozele treptate eliberate de minaretele regale nu o 
mai mulțumeau. A strâns așternutul în pumni, blestemând 
inimile, blestemându-le pe Surori. De ce magia asta nu-i 
oferea bucuria pe care i-o dăruise în vârful minaretului regal? 
De ce era atât de... pustie? 

Vreau să fii a mea, pe deplin și în întregime. Și-a tras pă- 
tura sub bărbie, ignorând umezeala de pe perna ei. Gândurile 
astea amare îi priau, dacă cu ajutorul lor reușea să plângă 
mai puțin. 

Ușa s-a deschis ușor și Zafira și-a blestemat starea de 
apatie, pentru că din cauza ei uitase s-o încuie. Lumina tor- 
ţelor a dezvăluit silueta Yasminei. 

— Zafira? 

— Dorm. 

Yasmine nu s-a sinchisit. 

— Ce ai făcut? 

La un moment dat, în timpul ultimelor două luni, își decu- 
pasejumătate din inimă și i-o dăruise lui. Asta făcuse. 

— Plângi întruna de când te-ai întors, a spus ea amărâtă. 

Bineînțeles că tot Zafira reușise s-o întristeze și mai mult 
decât înainte. 

— Tocmai am avut o viziune. În orice caz, asta cred că a 
fost. Eram din nou la palat și căutam pe cineva. Țineam un 

cuțit, așa că se poate să fi fost un vis. Zafira? E din cauza ma- 
giei? Ai pierdut-o? 

Zafirei i-a scăpat un râs aspru. Zafira avea inagie, fără doar 
și poate. Inima ei devenise iarăși o busolă, care o îndemna în- 
tr-o direcție pe care refuza s-o urmeze. 

— Am venit acasă, de-aia. Am venit acasă, pentru că 
Sarasin nu e casa mea, a spus Zafira simplu. 

Yasmine a priceput și ochii i-au licărit. 

— Nu avem casă. 

Zafira s-a uitat la ea încruntată. 

— Casa noastră e în satele vestice și mâine ne întoarcem 
acolo. 

Yasmine a ridicat brusc capul. 

— Pentru ce? Nu ne-a rămas nimic acolo, nici mie, nici ție. 
Nici locuințele, nici familiile. Nimic, Zafira. Deen nu mai e, 
Misk nu mai e. De ce să trăiesc într-un loc care mă va bântui 
tot restul vieții? Tămăduitorii de la palat s-au oferit s-o în- 
drume pe Lana și am de gând să rămân și eu. 

Zafira s-a holbat la ea. 

— Fugi de el, nu-i așa? Despre asta-i vorba. Mi-a spus 
Lana. Tu fugi de lucrurile care te înspăimântă. 

Zafira s-a strâmbat. 

— Şi totuși am intrat în blestematul de Arz zi după zi. Am 
călătorit pe Sharr. L-am înfruntat pe Leul Nopţii. 

— Pentru că nu te temi de întuneric, nici de rău, nici de 
durere. Te sperie schimbarea și ceea ce presupune ea. 

— Nu trăim în poveștile tale, a spus Zafira supărată. Nu 
pot să-mi pun coroana de califă și deodată să conduc un ca- 
lifat întreg. Trebuie s-o ajut pe fata califului să-și păzească 
tronul ei. 

I-o datora lui Qismah, ba îi datora mai mult de atât, după 
ceea ce îi făcuse tatălui ei. 

— Şi poţi să le faci pe amândouă. Nu va trebui să domnești 

peste Sarasin, a spus Yasmine, așezându-se lângă ea. O va 
face el. 

— Şi adică eu o să-i îngrijesc palatul. Să-i împăturesc hai- 
nele. Să stau cuminte și frumos. Să am grijă de... 

Erau minciuni și o știa și ea. Nasir s-ar fi asigurat că va fi 
egala lui și nimic mai prejos. Ar fi putut să ajute Sarasinul 
așa cum își ajutase satul, dar de zece ori mai mult. Să poarte 
de grijă nu doar unei mâini de case, ci unui întreg califat. 
Înţelesese asta când îi vorbise lui Muzaffar. 

Nu de asta se temea. 

Yasmine i-a atins mâna. 

— Nu-l cunosc așa cum îl cunoști tu, dar am fost și eu 
de față. Am văzut cum se uita la tine. Dacă el e întunericul, 
atunci tu ești luna lui și luna nu trebuie închisă într-o cușcă. 
E o oază de lumină care trebuie privită, un obiect de preț, care 
trebuie venerat. Care trebuie iubit. 

Zafira a observat lacrimile abia când Yasmine și le-a șters. 
Nu credea că ar fi putut să sufere atât de mult. Să tânjească 
atât de mult. Să iubească atât de mult. 

Yasmine i-a șoptit: 

zi Îţi va oferi ceea ce Deen nu a putut. 

— N-am nevoie de un bărbat ca să fiu întreagă. 

— Nu, a încuviințat Yasmine cu un zâmbet trist. Niciodată 
nu avem nevoie de așa ceva. Fericirea ta te întregește. Și, dacă 
el e cel care te face fericită, de ce vrei să-l alungi? 

Zafira a închis ochii. Îl dorea. Îl dorea cu atâta patimă, încât 
nu putea respira, nu putea gândi, nu putea exista. Și tocmai 
de asta trebuia să păstreze distanța, nu? 

Jawaratul o contempla de pe noptieră. Era întruparea 
amintirilor și a magiei și cauza tuturor greșelilor ei. Greșeli 
pe care le-ar fi continuat, dacă nu l-ar fi avut alături pe el. 
Dacă n-ar fi avut el încredere în ea, dacă n-ar fi înțeles-o așa 
cum nu o înțelegea nimeni altcineva. 

Iubirea pe care i-o purta lui Nasir era ca un cuțit înfipt în 
gâtul ei, ca niște spini încolăciți în jurul inimii ei. În împreu- 
narea mâinilor lor se simţea fragilitatea vieții. 

O pasăre a cântat în triluri afară, pe când Demenhur se 
deștepta într-o lume nouă. Pe care Misk nu avea s-o mai vadă 
niciodată. 

Șoaptele ei erau stinse. Chinuite. 

— Dacă îl pierd? 

Fusese cât pe ce să-l piardă o dată. 

— Așa cum l-am pierdut eu pe cel pe care-l iubeam? a în- 
trebat Yasmine. 

A luat în mâini obrajii Zafirei. 

— O săregretveșnictoate cuvintele pe care nu i le-am spus 
și toate momentele pe care nu le-am petrecut ținându-l de 
mână. Întrebările pe care nu i le-am pus. Înțelegerea la care 
nu am ajuns. Dar nu voi regreta niciodată că m-am măritat 
cu el. 

Și-a lipit fruntea de a Zafirei. 

— Un lucru devine și mai prețios tocmai când știi că-l poți 
pierde. 

Era o sarcină deprimantă să-i asculte pe oamenii din popor, 
dar Nasir o făcea fără să crâcnească. Însemna că Sarasin în- 
cepea treptat să aibă încredere în el, după trei luni de când 
fusese încoronat drept calif, în prințul care-i ucisese pe atâția 
dintre ei. Aceasta se datora și faptului că-i eliberase pe copii 
de la cursele cu cămile și că le oferise locuințe la palat, dar 
Nasir n-o făcuse de dragul oamenilor. 

Wazirul lui, un bărbat cu privire severă pe nume Yasar, 
a netezit toate misivele pe care le primiseră din zori până la 
amiază și i le-a înmânat, indicându-i că era vremea pentru 
încă o dupăamiază insuportabil de fierbinte petrecută în 
camera lui, unde avea să scrie și să pecetluiască și să cântă- 
rească afacerile califatului. 

— Oi, mai dă-i o pauză, bătrâne, a spus Altair. 

Venise în vizită și stătea întins pe platforma de dinaintea 
tronului, citindu-și și el misivele. 

Yasar s-a supărat. 

— Dacă nu-ţi convine cum îmi administrez califatul, 
Maliki, îți propun să te întorci la palatul tău. 

Între Fortăreaţa Sultanului și Sarasin era un drum de 
numai un sfert de zi și lumea se obișnuise cu vizitele spon- 
tane ale noului rege, care o târa după el și pe Kifah. Singura 
absentă de la întrunirea zumrei era Zafira. 

— Am auzit că încoronarea lui Qismah drept califă a 
Demenhurului va avea loc peste o lună, a spus Kifah. 

— Așa e, a răspuns Nasir și aceea fusese singura scrisoare 
pe care o deschisese cu bucurie, pentru că pergamentul ar- 
gintiu, pecetluit cu bleumarin, culorile Demenhurului, îi 
amintea de ea. 

Nu se îndoise de ea nicio clipă. Îşi imagina gheaţa privirii 
ei și ferocitatea atitudinii cu care cucerea inimile nenumăra- 
ților bărbați care se opinteau între Qismah și tronul ei. 

În sfârșit a părăsit camera cu pași târșâiți și ultimul ne- 
gustor și, când gărzile au închis ușile, punând capăt progra- 
mului de audiențe pe acea zi, pe coridor a izbucnit hărmălaie. 
Altair s-a ridicat în capul oaselor. Nasir s-a oprit și a întins 
capul ca să vadă ce se petrecea, dându-l la o parte pe scribul 
tânăr ca să poată cobori de pe podium. 

— Ce înseamnă asta? s-a răstit Yasar când ușile s-au dat 
de perete din nou. 

Gărzile și-au întins sulițele când a intrat o persoană cu 
capul acoperit de glugă, pășind cu grațiaunei gazele și furând 
aerul din pieptul lui Nasir. 

— Califul nu mai primește petiționari, a răcnit unul dintre 
oficiali. 

— Protejaţi-l pe rege, a poruncit o gardă cu mantie aurie. 

— Dă-ţi gluga jos, s-a răstit alta. 

Copiii s-au oprit din munca lor și au holbat ochii. 

Nou-venita a dat la o parte gluga scumpă a mantiei ei, des- 
coperind trăsăturile delicate care bântuiseră nopțile și zilele 
și toate clipele vieții lui Nasir. 

Atunci inima lui a găsit de cuviință să stea. Să se oprească 
și să rețină momentul ăsta. 

Apoi Nasir a țâșnit, alergând, împiedicându-se, repezin- 
du-se la ea, împrăștiind misivele în urma lui, spre dezamă- 
girea lui Yasar și veselia lui Altair. Și-a trecut mâinile peste 
umerii ei, pe gâtul ei, pe chipul ei. 

— Zafira, a șoptit el, în timp ce papirusurile zburau în 
jurul lor. 

— Nasir, a răspuns ea, de parcă nici n-ar fi plecat. 

De parcă el n-ar fi uitat cum să respire. 

Buzele lui s-au mulat pe ale ei. Viaţa lui a început de la 
capăt. Le-au scăpat oftări îngemănate, de parcă amândoi ar 
fi flămânzit și își găsiseră în sfârșit salvarea. Bărbaţii au șu- 
șotit între ei și, auzind chiotul lui Kifah, Zafira s-a desprins 
de el. 

— Am auzit că Sarasin are nevoie de o califă. 

— Habibi, a spus soțul ei, atingându-i buzele cu un sărut. 

Avea o cicatrice la piept și încă una în inimă, pentru că mu- 
riseră oameni ca ea să poată trăi. 

— Hayati, a răsuflatel, apăsând încă un sărut pe urechea ei 
și furându-i gândurile. 

În jurul ei, voal argintiu. Deasupra, o mare de stele pictată. 

— Roohi, a șoptit el sugrumat, mângâindu-i bărbia cu 
părul până când amândoi au ajuns să gâfâie, până când o la- 
crimă fierbinte s-a rostogolit pe chipul lui și a căzut în golul 
de sub umărul ei, arzându-i pielea goală. 

— De ce verși lacrimi? a șoptit Zafira. 

Roohi, roohi, roohi. Îi cosea sufletul la loc. 

— Pentru că inima mea nu le poate cuprinde. 

Capitolul 114 


Mai târziu, mult mai târziu, să fi fost zece sau cincispre- 
zece zile după ce își legase viața de a ei, lumina se revărsa 
prin ferestrele deschise și palatul dormita în căldura amiezii. 
Zafira șoptea somnoroasă lângă el, cu genele atingându-i de- 
licat vârfurile obrajilor. Cartea legată de sufletul ei stătea în 
camera alăturată, liniștită și mulțumită. 

Nasir i-a ridicat braţul și i-a atins cu gura pielea moale 
a interiorului încheieturii ei. De asta se temea el, mai mult 
decât de orice altceva. Mai mult decât de întuneric, mai mult 
decât de puterea pe care o deținea: ca șoaptele pulsului ei să 
nu subțieze până la o tăcere asurzitoare. Răpindu-i-o. 

Teama îi sporea iubirea. A te teme înseamnă a trăi și a-ți 
găsi puterea. Îl înnebunea, crescând în inima lui, și totuși, 
printre toate sentimentele lui, apăruse unul nou, străin și in- 
tens: mulțumirea. 

Odinioară am iubit, își tatuase el pe încheietura mâinii. Voi 
iubi din nou, și-a tatuat pe cealaltă. A deschis palma și o floare 
de umbre a răsărit mlădios. Era o amintire: oamenii trăiau 
pentru că el trăia. 

Și se minuna gândindu-se că odată, demult, Nasir 
Ghameqg, califul Sarasinului și Prinț moștenitor al Arawiyei, 
își dorise să nu mai simtă nimic. 

Mulţumiri 


Am auzit că în carierele lor toţi autorii trec printr-un moment 
când pur și simplu nu mai pot. Când se afundă în ape 
întunecate și lumina dispare. Eu am atins punctul ăsta în 
Eliberăm Stelele. A fost o bestie de carte, un monstru care mi-a 
luat totul, și mi-a fost teamă că nu o voi mai scoate la capăt. 

Şi nu aș fi reușit dacă n-ar fi fost familia mea. Mama mea, 
care a avut încredere în mine încă din prima zi. Tatăl meu, 
care a participat la toate evenimentele industriei și m-a 
îndemnat să-mi depășesc limitele. Fratele meu, Abdullah, 
pur și simplu. Surorile mele, Asma și Azraa: stâlpii care m-au 
ajutat să îmi păstrez minţile. Vă mulțumesc că v-aţi petrecut 
nopțile citind toate versiunile preliminare, rând corectat 
după rând corectat, că m-ați susținut neostenit, așa cum n-ar 
fi făcut-o nimeni altcineva. 

Asta e familia mea, dar familiile cărților sunt mult mai 
mari și sunt atâtea alte suflete cărora trebuie să le mulțumesc. 

Lui Janine O'Malley, pentru căm-a făcut să sufăr- glumesc. 
În mare parte. Dar îți mulțumesc. Pentru că ai avut încredere 
în mine încă din prima zi și pentru răbdarea și înțelepciunea 
ta nesfârșite. Pentru toate prelungirile și pentru ciocolată. 
Pentru că ai știut că voireuși când îmipuneaitoate întrebările 
potrivite, chiar dacă îmi venea să-mi smulg părul din cauza 
lor. Cartea nu ar fi așa cum e dacă n-ai fi fost tu, o spun cu 
toată sinceritatea. Lui Melisa Warten, care nu a cerut să fie 

legată de mine și lumea complexă a Arawiyei, dar care i-a 
dat o strălucire cum nici nu-mi închipuisem. Îţi mulțumesc 
pentru susținerea și prietenia ta neostoită. 

Echipei mele de la Macmillan, o familie pe care o ador și 
o iubesc și o apreciez atât de mult. Lui Brittany Pearlman, 
agentă de publicitate fără seamăn. Îţi mulțumesc că m-ai 
însoțit prin țară și ai muncit neîntrerupt pentru seria asta. 
Pentru că ai făcut tot posibilul ca să mă simt în siguranţă. Lui 
Molly Ellis, pentru că m-ai însoţit la dineurile Macmillan și 
mi-ai alungat durerile de cap. Lui Allison Verost, pentru că ai 
tras toate sforile. Micul dejun luat împreună la SDCC: 2019 e 
și acum unul dintre cele mai strălucite momente ale carierei 
mele. Le mulțumesc minunatelor Melissa Zar și Jordin 
Streeter. Lui Mariel Dawson, aliată secretă. Lui Katie Halata 
și Kristen Luby, pentru că ați făcut Nisipurile din Arawiya să 
strălucească în tot ceea ce înseamnă S&L". Reginei tururilor 
Fierce Reads, Morgan Rath. Lui Joy Peskin, Jen Besser, Jon 
Yaged, Callum Plews, Kathryn Little, Gaby Salpeter, Mary 
Van Akin și tuturor magicienilor care fac minuni în vânzări. 

Lui Elizabeth Clark pentru grafică, lui Erin Fitzsimmons 
pentru tipografia minunată, pe potriva graficii, și, din nou, 
lui Simón Prades pentru grafica de copertă bestială. Vă 
mulțumesc că ați transformat cartea mea într-ooperă de artă. 

Lui John Cusick, pentru încurajările și susținerea ta, pe 
care am putut să mă bizui mereu, și pentru entuziasmul tău 
nemuritor. 

Îi mulțumesc în mod special lui Joan He, fată și capră. 
Prietenelor Britanny Holloway, Lisa Austin, Mary Hinson 
și Sara Gundell. Lui Korrina Ede și echipei de la OwlCrate, 


* San Diego Comic-Con, eveniment amplu organizat anual în orașul San Die- 
go, California, SUA, întrunind reprezentanţii mai multor domenii din indus- 
tria mediatică cu caracter popular, cu accesul publicului larg (n.t.). 

** School and Library, se referă la colaborarea cu bibliotecile și instituţiile 
de învățământ (n t.). 

pentru că ați prezentat cartea unor mii de cititori noi, celor 
de la Shelflove Crate și Ilumicrate și minunatei Meagan și 
echipei ei de la FaeCrate. Lui Allie Macedo, Rameela, Nawal 
și Sanya: Pe urmele flăcării nu ar fi putut avea parte de fani 
mai devotați și mai entuziaști. Vă mulțumesc că mi-ați 
umplut zilele cu iubire. Echipei de promotori de stradă 
pentru Pe urmele flăcării, pentru tot ajutorul vostru. Am 
făcut o echipă pe cinste. Către bookstagrammeri, vânzătorii 
de cărți și bibliotecari: vă mulțumesc. Munca voastră nu trece 
neobservată. 

Și, niciodată în ultimul rând: vouă. Vă mulțumesc că ați 
acordat atenţie cărţii și seriei. Pentru toate comentariile și 
toate emailurile, pentru ficțiunile pe care le scrieți și arta pe 
care o creați și colajele video pe care le editați: vă mulțumesc. 
Zilele mele sunt mai speciale datorită vouă și vă sunt veșnic 
recunoscătoare. Vă mulțumesc că v-aţi alăturat zumrei. 
Shukrun. 

